
PREFACE. 


FIVE-AND-THIRTY years ago, I transcribed for the Dean and 
Chapter of Westminster the Cottonian MS., Otho C. xi, 
containing the fourth part of the Customary of St. Peter's 
Abbey of Westminster, compiled under the authority of Abbot - 
Richard de Ware in the latter part of the thirteenth century. 
The manuscript was badly injured in the fire which took 
place on the 23rd of October, 1731, at Ashburnham House, 
Westminster, where the MSS. of the Royal and Cottonian 
Libraries were stored. While the text of a certain portion of 
the volume escaped very severe injury, all the leaves were 
more or less burnt and shrunken and blackened by the action 
of the flames. Hence the work of transcription was not devoid 
of difficulty ; and the copy, when completed, was at best a 
fragmentary narrative, marred by the loss of words or lines or 
sentences, or of entire passages. So great, however, was the 
interest of the subject-matter to all students of monastic 
customs and history, that the Council of the Henry Bradshaw 
Society resolved to print it; and by the courtesy of the Dean 
and Chapter the transcript was placed at their service. The 
Society did me the honour to entrust me with the duties of 
editor. 

At this juncture, Mr. Edmund Bishop called attention to the 
close connection of the Customary of St. Augustine’s Abbey 
of Canterbury, as contained in the’ Cottonian MS., Faustina 
C. xij, with the Westminster: text ; and a collation of the two 
manuscripts led to a change in the scheme of publication. 
It was decided that the Canterbury text should take pre- 

cedence and be printed first; and that the Westminster text, 
or, rather, such portions of it as are sufficiently perfect, should 
be subordinate and should follow in a second volume, In the 
present volume, then, is presented the Customary of the Abbey 
of St. Augustine, Canterbury. 

The Cottonian MS., Faustina C. xij., is a small folio, now 
consisting of 202 leaves (the first and the last being fly-leaves), 
measuring 12 inches by 73 inches. A full third of the original 
text is unfortunately lost. At the beginning of the volume 
fifty leaves are missing; there are gaps here and there in the 
body of the manuscript, accounting for a further loss of 
twenty-seven leaves; and at the end at least twenty-seven 
again, and presumably more, leaves have gone astray, as 
appears from an entry among some notes of reference added 
on the fly-leaves which cites an original folio 303. The leaves 
still bear their original numeration; whence we know exactly 
which particular leaves are wanting in the body, as well as at 
the beginning and end, of the volume. The numbers run as 
follows (modern foliation being added within parentheses) ; 
51(2)-58(9) ; 61(10)-86(35) ; 88(36)-108(56) ; 110(57)-183(130); 
190(131)-232(173); 234(174)-240(180); 257(181)-276(201). The 
missing leaves of the series are: 59, 60, 87, 109, 184-189, 233, 
241-256, twenty-seven in all. We thus account for a total loss 
of at least 104 leaves from the original manuscript. 

The writing is a large, serviceable book-hand of the first 
half of the fourteenth century, perhaps of about the decade 
1330-1340; thirty-five lines filling a page. The text is supplied 
with rubrics ; and the principal initial letters are alternately red 
and blue. Marginal notes in hands of the fourteenth and 
fifteenth centuries mark particular passages here and there 
through the volume. 

On the first fly-leaf is a monogram composed of the letters 
M. L. conjoined, with the letter I. above them, which must have 
been inscribed not very many years after the manuscript was 
written, for it existed before the notes of reference, above 

referred to, were entered on the fly-leaves, as they are so 
arranged as to keep clear of it. The notes are of the latter 
part of the fourteenth century, about 1360 to 1370. Dr. 
Montague James has suggested that the monogram, read as 
I. M. L., may possibly refer to John Mankael, a monk of 
St. Augustine's, as the donor, whose name appears largely in 
the catalogue of the abbey library; if it is allowable to take 
the first and last letter of a name for combination. 

The text of the manuscript does not present a single work, 
but a number of separate compilations, which, however, with one 
exception, are cognate and deal with the discipline and usages 
and religious services of the monastery. The exception is a 
series of documents relating to the succession of Ralph de 
Bourne to the abbacy in 1309. He presided until the year 
1334; and it was probably towards the end of his time that 
the manuscript was written. 

We will now take a general survey of the contents of the 
volume. As already stated, the text now begins with the 
original leaf 51. This leaf and the first page of the next leaf 
contain the concluding portion of a customary which almost 
certainly occupied also the whole of the fifty leaves now lost. 
For the note, “ Capitula libri precedentis, 98," which is added at 
the end (p. 4), indicates that the compilation was of considerable 
length ; and the occurrence, among the rough notes entered on 
the fly-leaves, of the reference, * Omnes debent communicari, 
fo. 4a," proves that quite at the beginning of the perfect 
manuscript the text was that of a customary. The small 
surviving portion of this compilation relates to admission to 
confraternity and the profession of novices. 

Next follows (pp. 5-15) an article: * Informacio noviciorum, 
secundum usum ecclesie Augustiniane Cantuariz," written 
. without division into chapters and on that account noted at 
the end as “ capitulum unicum." 

Then comes the series of documents connected with the 
election of Abbot Ralph de Bourne, on the death of Thomas 

de Fyndone (pp. 16-31) ; to which were added, on a blank leaf, 
some interesting notes of measurements of the conventual 
buildings, together with elementary weight-calculations (p. 32). 

After this is a group of articles of the time of Abbot 
Nicholas de Spina, or Thorne, A.D. 1273-1283, commencing 
with his * Reformaciuncula," or revision of regulations ; which 
is succeeded by a brief account of the election and duties of 
the abbot and those of various officers chiefly in immediate 
attendance on the abbot, together with the fees and offerings 
and the establishment of his “ familia" (pp. 34-64). 

The principal compilation in the manuscript is the customary 
which occupies pp. 65-370 of this volume. The arrangement 
of the. subject-matter is not altogether satisfactory, being 
rather roughly grouped into sections, as follows: First the 
election and duties of the various officers of the abbey are 
described. This section is followed (p. 145) by an * Explanacio 
sive recapitulacio," with cases for excommunication, etc. The 
next groups deal with the usages and discipline of the 
Refectory (p. 159), the Dormitory (p. 185), the Cloister (p. 202), 
the Chapter (p. 221); then with offences and punishments 
(p.239) Next follows (p. 254) a group dealing with admissions 
to confraternity, professions, etc. ; in which is inserted a chapter 
(p. 283) of instructions in case of accidents happening at the 
Consecration of the Mass. Regulations for the Infirmary and 
for blood-letting commence at page 297 ; and to these succeed 
(p. 332) the usages and rules observed in visiting the sick, 
extreme unction, death, and burial. 

Then follows (p. 370) a series of chapters which may be 
regarded as an appendix to the foregoing customary, and 
which concern the provision of candles, fees for bell-ringing 
and other services, the “ sonitus" or order of ringing the bells 
on various festivals, and the "lucerna" or order of burning 
lights on festivals and other occasions. A chapter “ De 
processionibus " (p. 381), with a few concluding memoranda, 
may be regarded as closing this section. 

On page 383 begins an independent compilation on the 
profession and discipline of novices, apparently a fragment of 
a section which may have extended through the sixteen leaves 
which are lost from this part of the manuscript, and ending 
on page 389. It is to be noted that the name of John Herewad, 
Prior, appears (p. 387) as an authority. 

The last important section is the * Tradicio generalis capi- 
tuli super mores et observancias monachorum ordinis sancti 
Benedicti," again dealing largely with the discipline of novices, 
pp. 389-430. And the manuscript closes with the order of 

‘festivals arranged in their “dignities” for the “officium ad 
horas " throughout the year, wanting the end. 

As the Westminster Customary is but a version of that of 
Canterbury, it will be best to defer any remarks upon the text 
until the former is also in type, when a comparison of the 
two manuscripts can be conveniently made. 

In company with the Westminster manuscript, it is proposed 
to include in the second volume of this edition an early form 
of customary of St. Augustine’s, Canterbury, which is found in 
MS. 211 of Gonville and Caius College, Cambridge. 


In conclusion I have to acknowledge most gratefully the 
assistance I have had from Dr. Wickham Legg and the 
Reverend E. S. Dewick, while passing the sheets through the 
press, and especially from the Reverend H. A. Wilson, of 
Magdalen College, Oxford, who has carefully read the whole of 
the text and has favoured me with many valuable suggestions. 


E. M. T. 


BRITISH MUSEUM, 
4th July 1902. 


ee vx 


Digitized by Google 


TABULA. 


PAGE. 
De concessione societatis oracionum i95 p is ghi ast I 
De professione noviciorum ... Vus gis iu M € ses 2 
Informacio noviciorum ses | ids gii 5 


De vacacione abbacie per mortem T, kome abbatis, A. D. I id ane .. 16 
Keformactiuncula abbatis Nicholai ... m ise see - uk “Sd 
De eleccitone abbatis — ... or T $i x ve = ee 43 


De observanciis abbatis se sis ed ia see us "EE 
De cafellanis abbatis ... ane " ios en sus — sc SI 
De officio camerarii abbatis ... iva mi A $i gis es. 53 
- senescalli aule pu T ae F ath as es 54 
b marscalli aule — ... xd P A dis ee ae. 55 
3 servitoris cultelli abbatis ... i ae - m .. 56 
e servitoris manutergii abbatis — ... mo ius aes .. 56 
» Jdanelarii abbatis ... € és sis bs — e. — 56 
» marscall: equorum... m bs a Y - e 57 
* coci abbatis ... ida s ia TE a sei Ws. 157 
5 valecti camere abbatis — ... ans ane 2 a .. 58 
5 subpincerne... as a ste aes M zs .. 59 
$i subhostiarit aule abbatis is i Ne a sie .. 60 
5 coci aule et valecti ejus ... Vis od iyi iis .. 60 
- nuncii abbatis "T or Uu is — "m .. 60 
»  alefridarii abbatis vies it iu sc 001 
» servientis elemosinarit, mens@ abbatis deputati os e. O61 
De honestate aule ... aie bas jns uve 02 
Oblaciones obedienciariorum, et munera familia abbatis T TOS e. 63 
Ordinacio familie abbatis Nicholai .. sis 64 
De hits que ad abbatis vee et officium etant; y de Jaire 
in abbatem electo .. ie a es jsx — iss . «65, 74 
De eleccione prioris ... i ae és 73 
De preposito sive priore; et de PITE sive priore claustri ; et de 
licenctts ab eisdem concedendis |... E bis e. 7$ 
De tercio et quarto priore, sive de exploratoribus Cie: iss usc 87 
De officio cantoris sive precentoris |... js m - is e. 90 
» succentoris ... o "S n M" $i "€ e 97 
De sacrista sive secretario, et suis sociis — ... EE Pus -—- .. IOI 


De officio celerarit — ... A E is s 2 - as. I2I 


xii TABULA. 


PAGE. 
De officio subcelerarit ... es sie ens T oes T 133 
» gvanatarit ... T ^ oss T vss vs sv. 135 
5 hostilartt 136 
Recapttulacio de omnibus fratribus singillatim, giii aliquam in monas- 
terio administracionem habent . vis oe oes - "EDU 
Casus tangentes excommunicacionem iss 150 
Precepta capituli et constitucionum .. ids 152 
De refectorario et socio suo ; atque de multésnodis obsequiis in refectorio 
agendis, etc. ds M 23 - 5 wee I$9 
De ordinato fratrum gestu in dominio: aigue de camera Faun 
et de hits gua specialiter ad camerarii et socii sui spectant oficium ; 
necnon et de more fratrum nidi balneand? et sanguinem sibi 
minuendi ... us E 185 
Quam ordinate se gerent ates in laitos et de nade reddendi . a 
"ovicis; atque de modo agendi mandatum in claustro et in 
capitulo ae T 202 
De officio elemosinarii et eai nard ek 219 
De capitulo fratrum cotidiano 221 
De. excommunicacione et ieee reais, qui levis culpa nun- 
cupatur v 239 
Modus alius acrior P excommunicactone et mRNA upra 240 
Alius modus excommunicacionis, pro rebellio sive contumacia et 
incorrzgibilitate adhibendus — ... m Te bis es e. 243 
De sentencia gravis culpe si 245 
s et satisfaccione fugitivorum i s P Sd .. 248 
De culpis gravioribus et levioribus .. js ; 2 
Qualiter sit agendum quando aou sacerdos | seu clericus secidaris 
postulat ut in hoc monasterio recipiatur 254 
Quod novicius minime professus de infirmaria et de camera nichil est 
rite habiturus 263 
Quo ordine est agenda drftssio vionacAoyum 264 
Quo ordine suscipiuntur laici conversi 275 
De disciplina fratrum laicorum, et qualiter Publ debeant 280 
Insti uccio salubris ac necessaria de casibus et m ed que fortuttu 
ad misse consecracionem contingere possunt .. 283 
Quomodo fieri debeat quando monacho alterius inersion toneco Tur 
societas et beneficium monasterii i ; i wee 29I 
Qualiter sit agendum quando fraternitas e commune monasterii 
beneficium personis secularibus in capitulo conceditur .. 292 
De fratribus qui causa egritudinis extra chorum aut in infirmaria 
existunt ; atque de illis qui cursorze aut privatim sanguinem sibi — 
minuunt, qualiter se habebunt diversis horis et temporibus... e. 297 
De fratre cui domus infirmorum cura committitur, et de hits que iilius 
incumbunt officio ... p sue ae us ae sss e. 325 


TABULA. xiii 


PAGE. 
Quod magnum altare in infirmaria nullo die per annum sine missa et 
»nuatutinis esse debet sus pd ... 331 
De modo et ordine visitandi fratrem DR: guards debet Dun e. 332 
De commendacione anima exeuntis de corpore, atque de ceteris omnibus 


seriatim qua ad decedencium fratrum spectant oficium — ... 337 
De consuetudine ecclesie qua ad sacristam pertinet, et de expensis cera 

per annum aie - ves - € eee e. 370 
De stipendiis serviencium m i bis eats bie wd ws 373 
De diversitate sonitus in diversis festivitatibus — ... a sel e. 375 
De lucerna — .. oe “a — din T "T e) 376 
De processionibus, ett... aus "- — iki vi € e. 381 
De professione noviciorum ... e. 383 
Tradicio generalis capituli super mores et pines monachorum 

ordinis sancti Benedicti ; et presertim de noviciis ... iss .. 389 
Officium ad horas secundum dignitates festorum ... Kis ids e. 430 


Digitized by Google 


CONSUETUDINES 
MONASTERII SANCTI AUGUSTINI 
CANTUARIA. 


-— —— — 


- mi a m o 


.. .. Bg 


oso LU, 9l 9unedqamnpsJjiquimd'ugiqennusurqe - 
E i Ln n cae eibiuvut ong Pye RUV quy miuput ov ofi 


5 


IO 


15 


20 


25 


30 


[CONSUETUDINES MONASTERII 
SANCTI AUGUSTINI CANTUARLE.] 


| . . . in capitulum, in locum scilicet in quem fratres [fo. 2. 
veniuntin judicium. Veniens igitur hospes in locum illum cum 
silencio prosternit se. Interrogatus ab illo qui preest capitulo 
quid dicat, jacendo respondebit : 


Peticio. 


* Ego peto misericordiam Dei et sanctae Mariz et sanctorum 
hujus loci et vestram, quatinus concedatis mihi societatem 
oracionum quz fiunt in domo ista." 

Quo dicto, jussus surgere eriget se, stans in eodem loco in 
pace. Abbas autem ostendit ei quod conventus, audita ejus 
voluntate bona, libenter adquievit peticioni suae; et, concesso 
ei a presidente et conventu quod petit, cancellatis manibus et 
manicis, inclinabit ad majestatem, et ibit ad pedes presidentis 
et, flexis genibus coram eo, accipiet societatem super regulam, 
protensis manibus super eam, dicente eo qui preest capitulo : 


Concesszo capituli. 


* Concedimus tibi, ex parte Dei et sancte Marie et 
* sanctorum Petri et Pauli et sancti Augustini sociorumque ejus 
“et sancti Benedicti et omnium sanctorum, quatinus amodo sis 
“ particeps bonorum illorum quz! dederit nobis Deus facere in 
“missis et matutinis, in vigiliis et oracionibus, in jejuniis et 
“elemosinis, et omnium beneficiorum quz fient in domo ista in 
"perpetuum. Et tu, ex parte tua, concedes nobis eorum qua 
"dederit Dominus tibi facere bonorum omnium partici- 
“ pacionem." 

Quodannuente hospite, subjunget presidens: * Deus Dominus 
* noster et sancta Maria et alii sancti qui prenominati sunt et 

“omnes sancti dent nobis ita societatem istam dare et recipere, 
“ut prosit nobis in remissionem peccatorum nostrorum et ad 
“salutem animarum nostrarum in vitam eternam." Respond- 
ente conventu “Amen,” osculabitur hospes regulam. Quo 
facto, surgens statim ibit ad locum ubi prius se prostravit, 
capietque curtam veniam, inclinans humiliter versus majes- 
tatem. Abbas vero vel prior et qui sedent a dextris eorum 
et a sinistris, versi scilicet ad orientem,! surgentes paululum 
humiliter inclinabunt ad eum. Postea capiet curtam veniam 


versus dextrum chorum ; et omnes ex parte illius chori, versi 


scilicet ad aquilonem,’ surgentes paulum inclinabunt ad eum. 
Capta eciam curta venia versus sinistrum chorum, chorus ille 
pariter inclinabit ad eum.’ Quo facto, eriget se in eodem 
loco versus majestatem. Tunc abbas precipiet eum ire 
sessum, assignans ei locum sedendi. Hospes vero, hoc 
audito, cancellatis manicis, humiliter inclinabit ad majes- 
tatem ; et, veniens ante locum in quo sedebit, faciet ante et 
retro, et, cum sederit, inclinabit utrimque sibi assidenti, et 
ipsi ad eum./ Quo facto, intimabit ei abbas quod [fo. 2b. 
amodo in consilio et auxilio domui obligatur, et tenetur ex 
debito quod prius forte gratis faciebat, et cetera in hunc 
modum. Quibus dictis, absolvet presidens capitulum, et more 
solito dicent * Verba mea." 

Si vero "Verba mea" cantatur in capitulo, statim post 
absolucionem capituli magister hospitum educet hospitem, 
facto prius ante et retro, in locutorium. Si contingit die illa 
conventum post capitulum cum “ Verba mea” ire in monas- 
terium, hospes quoque ibit cum eis usque ad introitum 
monasterii. Quo cum venerit, magistro hospitum innuente, 
divertet ad sanctum Gregorium ; et, cantato “ Verba mea,” 
facient ante et retro et cetera secundum quod ordo postu- 
laverit. 


De professione noviciorum. 


Ad illam missam qua* benedicendi sunt monachi dicatur 
pro eis oracio, *Omnipotens sempiterne Deus, qui artam 
viam.” | Antequam vero legatur evangelium, cantor, ut 


l versi...orientem : in margin. 2 versi...aguilonem : in margin. 
3 Capta...eum : in margin. * gue, MS. 

indutus est, educat eos de choro qui benedicendi sunt, et 
faciat illos exuere! cucullas suas. Lecto autem evangelio, 
statim cantor incipiens hunc psalmum, “ Miserere mei, Deus,” 
inducat ante altare novicios portantes professiones suas 
scriptas, quisque suam ; et statim prosternant se ante altare, 
et jaceant ibi quousque conventus cantaverit predictum 
psalmum cum *Gloria Patri" Finito psalmo, surgant et 
accedant ad altare singillatim, quisque per se, secundum 
quod sunt priores preordinati, et legant ibi professiones suas ; 
quas cum quisque per se legit, faciat propria manu crucem 
in ipsa cedula, et sic eam offerat abbati astanti, osculans 
manus suas. Lectis igitur professionibus eorum, novicii illi 
in loco quo prius jacuerunt cum genuflexione dicant hunc 
versum, * Suscipe me, Domine, secundum eloquium tuum, et 
vivam, et non confundas me ab expectacione mea”; quem 
conventus ter repetat post eos. Dicto ter versu, faciant 
novicii ante et retro; quod dum faciunt dicant “Gloria 
Patri, *Sicut erat.” Hoc facto, prosternant se ante altare 
cum abbate ; et cantor cum socio suo statim in choro incipiat 
letaniam. Dicta letania, erigat se dominus abbas cum mitra 
et baculo, et dicat super novicios has oraciones: “ Deus, 
indulgenciz pater," “Deus, qui per coeternum,” “Domine 
Jhesu Christe, quies via.” Post has oraciones, sine genuflexione 
incipiat abbas hunc ympnum/ festive, * Veni creator [fo. 3. 
Spiritus" ; quem conventus per ordinem cantet, dexter chorus 
primum versum, sinister secundum; ultimus versus, “ Si[t] 
laus Patri cum Filio.” Post ymnum dicat abbas hanc 
oracionem, “Sancte Spiritus, qui te Deum." Qua dicta, 
aspergat eos aqua benedicta. Tunc surgant. Super cucullas 
autem dicatur hac oracio, “Domine Jhesu Christe, qui 
tegimen.” Qua dicta, accedant novicii ad  exuendum 
habitum secularem, si ita contigerit, et dicatur hic versus, 
“Exuat te Dominus,” et cetera. Ad indu[endum] habitum 
mo[nachiJcum dica[tur hic] versus? * Induat te Dominus,” 
et cetera. Et, omnibus monachico habitu indutis, prosternant 
iterum se, nondum cooperti capuciis, et subsequetur oracio, 


1 Altered from exurgere. 3 coeterne, MS. 
3 Exuat...versus, in margin ; imperfect, edge of leaf frayed. 
B 2 

“Deus misericors." Dicta oracione, et accepto ab abbate 
prius pacis osculo, abbas ipse imponat eis capucia super 
frontem usque ad nasum, et incipiat * Credo in unum Deum," 
si tamen ipsa die dici debeat; sin autem, incipiat * Dominus 
vobiscum." Subsequetur offerenda. 

Interea novicii eant per ordinem ad osculandum in choro 
fratres omnes, infra formulas incedentes. Sicque dato pacis 
osculo, permaneant cum summo silencio usque in diem tercium, 
cooperti capuciis, sicut dictum est, usque ad descensum nasi ; 
ad capitulum venient, et ad * Benedicite " exibunt usque in 
oratorium, sedentes interim juxta stallum abbatis in choro 
vel prioris. Ad primam missam qua benedicendi sunt com- 
municentur, et ad magnam missam in crastina. Die tercia 
[ad] privatam missam qua debent communicari, prior qui dicit 
illam missam vel alius, cum dat eis pacem, deponat capucia 
sua ; et sic remaneant integre in capitulo. 


Forma professionis. 


“Ego frater N., presbiter, vel diaconus, vel subdiaconus, vel 
“acolitus, vel conversus, promitto stabilitatem meam et con- 
"versionem morum meorum, et obedienciam secundum 
“regulam beati Benedicti, coram Deo et sanctis ejus, in hoc 
" monasterio, quod est constructum in honore sanctorum 
* apostolorum Petri et Pauli atque sancti Augustini, et in 
* presencia dompni abbatis N." 


Explicit. 


1 Here is added a note in another hand : ** Capitula libri precedentis, 98.” 

In the lower margins of ff. 3 and 2b the following has been added :— 

** * Jube, dompne, benedicere’ : per quod innuitur quod nullus in ecclesia, nisi 
* jussus vel concessus, legere debet. Sed nota quod dicit ‘dompne,’ non 
* s domine’; in fine vero leccionis ‘Domine,’ non ' dompne,' ubi dicit ‘Tu 
* autem, Domine, et cetera. Hic dicit ‘dompne,’ quoniam ad hominem 
“loquitur, qui semiplenus et imperfectus est respectu Domini; ideoque utitur 
** vocabulo sincopato, quod observant monachi, dicentes * dompnus abbas, non 
*' dominus abbas. Hinc est quod famuli servientes dominis, quando pocula 
* porrigunt, non debent utrumque genu flectere sed alterum tantum, scilicet 
** sinistrum, per quam partem significatur corporalis servitus, quze tantum debetur 
* hominibus et non spiritualibus. Nec est acclinandum principi seculari recta 

[Informacio noviciorum secundum usum ecclesia |fo. 3b. 
Augustiniang Cantuariz. 


uoniam labilis est humana memoria in hiis maxime quz 

rarius contingunt circa informacionem noviciorum, et 
que in principio sui noviciatus circa ipsos gerenda sunt, hic 
aliqua breviter inseruntur. 

In primis igitur, statuto certo die rasturze, moneat dominus 
abbas vel prior ipsos radendos quod tertia die ante rasturam 
omnes simul in domo conveniant ; et, comedentibus illis cum 
abbate, vocet abbas priorem et duos vel tres de senioribus, et 
ordinet de magistris suis et qualiter debent stare, et sicque 
accersitis noviciis coram magistris suis dicat abbas quod tales 
ordinavit magistros ipsorum, et quod intendant eis per omnia 
et nullis aliis, ct alia quz» viderit expedire dicenda. Tunc 
magistri, convocatis noviciis et eorum procuratoribus, videant 
quod omnia sua sint ordinata, sufficiencia, et satis larga, et in 
presencia prioris si potest haberi ^ Postea moneant eos 
magistri sui quod mane mundent se per confessionem, si 
quid mundandum fuerit, et quod redeant post privatas missas. 
Tunc, illis redeuntibus, doceantur facere inclinacionem, longam 
veniam, et curtam veniam ; et dicatur eis quod ab illa hora 
non licebit egredi ; et comedant cum priore ; et ducantur ea 
die in dormitorium, ut cognoscant lectos suos, et alibi sicut 
videbitur expedire. Et adhibeatur circa ipsos omnis diligencia, 
ut sciant qua eis sunt necessaria. 


*' facie, sed aversa (?)! sinistra, capite flexo. Finita leccione, dici tlector ‘Tu autem, 
‘* Domine,’ et cetera. Non dicit ‘dompne,’ quia ad Dominum loquitur, perfectum 
“ Dominum et plenum, et perfectum pleno vocabulo dignum. Nec est illud ex 
‘t leccione nec leccioni premissz continuatur. Sed lector dirigens se[r]monem ad 
* Dominum, leccione finita, et se excusans, dicit ‘Tu autem, Domine,’ et cetera. 
“ Et est sensus: ‘Domine, ego forsitan peccavi in legendo, modulate pronuncians 
“ humane laudis cupidine : et auditores similiter peccaverunt, variis cogitacionibus 
*intendentes, et auditum leccioni non attribuentes. Antiphona prosequitur, 
* "Tu, Domine, miserere nostri.’ Quod autem respondetur generaliter, * Deo 
“ gracias,’ ad leccionem respicit, et est vox ecclesie gracias Deo persolventis, ac 
** si diceret : * Deus pavit nos verbis salutis, que sunt cibus anime; et pro bene- 
** ficio tali Deo gracias suppliciter? persolvimus, Amen." ” 


1 averc, MS. ? suple, MS. 

Die vero rasturze, mane post primam ibunt de hostilaria ad 


missam sancta Mariæ, precedentibus prioribus, ibique tenentes 


chorum suum, ‘seniores superius versus altare, nullas facient 
observancias, nisi quod inter epistolam sedebunt. Post evan- 
gelium offerent singulos denarios secundum prioritates, et 
post elevacionem unus magistrorum educet eos ordine quo 
prius ad sanctam Brigidam, et ibi excercetur diligenter quid 
sit faciendum in capitulo. Postea, cum tempus exigit, 
ducantur in capitulo, precedentibus prioribus bene cus- 
todientibus visum per omnia, et facient inclinacionem ad 
capita petrarum simul. Sicque venientes in aream capient 
longas venias. Requisiti quid dicant, dicat prior nomine 
omnium, “Nos requirimus /misericordiam Dei,” et [fo. 4. 
cetera; et jussi surgere, dicet abbas quod dura et ardua 
querunt, et quod viderit magis expedire. Et queret ab eis 
quasdam questiones affirmativas et quasdam negativas. 

Questiones affirmativae hac solent esse: Primo, si sint 
libere condicionis, videlicet, non serviles personze? Item, si 
sint sani corpore, videlicet, absque perpetua infirmitate vel 
morbo incurabili? Tercio, si sint parati ad dura et mollia, 
ad obedienciam et obprobria, pro amore Christi et propria 
salute sustinenda? Quibus respondendum est quod ita per 
graciam Dei. 

A parte negativa solet queri: Si unquam fuerunt professi 
in arciori! religione ista? Item, si contraxerint cum aliqua 
per verba de presenti? Item, si sint onerati alico debito vel 
compoto reddendo, unde possit in posterum ecclesia dampni- 
ficari? ltem, si incurrerunt irregularitatem majorem, videlicet 
per homicidium vel consensum? Quibus omnibus et similibus 
respondendum est quod non per graciam Dei. 

Sicque visa habilitate et devocione ipsorum ex parte una, 
et non esse obstaculum ex parte altera, quin libere possint 
admitti, tunc abbas concedet eis peticionem suam, invocata 
gracia Spiritus Sancti et sanctis ad quorum nomina fecerunt 
suam peticionem. Ad quam concessionem ipsi novicii in- 
clinabunt, et ibunt inmediate ad eum per ordinem, osculantes 
manum suam, flexis genibus, et inclinantes ad eum redibunt 


l arceriori, MS. 

ad locum suum, et, ultimo redeunte, iterum accipient longam 
veniam cum secunda peticione ut orent pro ipsis, et cetera. 


. Sicque jussi surgere et injuncto cantori quod faciat pro eis 

quod incumbit, abbas commendet eos Deo, et inclinantes 
conjunctim recedant, precedentibus prioribus, ut prius, ad 
rasturam. 

Postmodum, ipsis rasis et habitu indutis, reducantur ad 
sanctam Brigidam et instruantur de subsequentibus. 

Cum pulsatur signum ad horam, statim ducantur per claus- 
trum, prioribus precedentibus, et chorus abbatis per columpnas, 
capitibus discoopertis, usque ad hostium ecclesiz, et ibi capient 
curtas venias, osculantes gradum superiorem. Postea ab uno 
magistrorum suorum accipient aquam benedictam ; et sic 
ibunt ad altare sancti Augustini, facientes inclinaciones inter- 
medias, et ibi coram altare capient curtam veniam, dicendo 
“Pater noster," prioribus jacentibus in medio. Et surgentes 
facient inclinacionem ; et revertentes ordine quo prius chorus 
abbatis per feretrum /sancta Mildretha usque ad [fo. 4b. 
hostium chori, et ibi, precedentibus junioribus, intrabunt 
chorum, et inclinantes inferius ante formulas per ordinem 
intrabunt stallos suos, stantes versus altare usque percuciatur 
oracio, et cetera facient jüxta doctrina[m] magistrorum 
suorum, et ita morantibus ibidem usque post evangelium 
missz ; et tunc reducentur ad sanctam Brigidam, precedenti- 
bus prioribus et transeuntibus infra stallos per socios suos; 
et ita facient communiter quando priores exeunt, nisi sedeat 
aliquis professus inferius inpediens. 

Postea dicatur de gestu habendo ad horam et ad prandium, 
et qualiter chorus abbatis stabit ad hostium refectorii a parte 
sinistra. Et transeuntes in refectorium inclinabunt in medio 
successive et ante scannum simul; nec oportet quod chorus 
prioris expectet ipsos cum inclinacione sua, sed statim sedentes 
dicent * De profundis." Post gracias ascendent mensas; et, 
quando incipitur leccio, discooperient panes, preponent cyphos, 
et extrahent cultellos, et cetera. Et, quando colligunt coclearia, 
reponent cultellos; et, cum percutitur mensa, evacuabunt 
cyphos. Si autem abbas in refectorio fuerit, expectabunt 
coram mensis in refectorio priusquam exeant, donec detur 

benediccio; et tunc inclinantes ibunt ad ecclesiam. Post 
gracias de ecclesia ducantur ad ordines suos in claustro, 
sedentes super mattas novas, quas debet sacrista providere. 
junior a parte prioris locetur versus ecclesiam, et junior a 
parte abbatis versus capellam, et, ibi dicto “ De profundis," 
ibunt ad lavatorium, precedentibus junioribus, choro prioris 
tendente per columpnas. Post locionem manuum, collocetur 
chorus abbatis ad columpnas versus locutorium, et chorus 
prioris per carulas, precedentibus senioribus ; et e converso 
ponuntur quando vadunt ex alia parte versus claustrum, 
precedentibus junioribus. | Sicque venientes ad sanctam 
Brigidam, dicatur postmodum quid faciendum est ad vesperas 
et ad mutacionem, et quod non ibunt ad lavatorium, si sit dies 
jejunii, priusquam percuciatur ad potum ; et quid sit agendum 
ad potum, ad collacionem in capitulo, ad completorium, et 
modus eundi cubitum, et cetera quz expediunt. 

Et, quia communiter fit rastura inter festum sancti Michaelis 
et ordinacionem sancti Augustini, dicatur eis de una leccione 
et de tribus leccionibus in feriis, et quando agitur de sancta 
Maria et de sancto Augustino, et de die Dominica, et de xii. 
eccionibus et earum /varietatibus, circa observancias in [fo. 5. 
choro, capitulo, et in claustro, et de missa eorum die Dominica, 
quando debent communicari, et quid impedit, et de modo 
eundi ad confessionem, et de omnibus aliis observanciis quz 
propinquius sunt future. 

Item, dicatur eis quod post capitulum, quando veniunt ad 
parliamentum suum, quod juniores ex utraque parte ponant 
mattas suas inter columpnas in medio ad sessiones magis- 
trorum suorum, et alii extrahant mattas suas ut simul sedeant 
ad addiscendum ordinem suum ; et quod nullus loquatur cum 
socio suo in parliamento vel solacio suo, nisi de speciali 
licencia magistrorum ; et quod ibi debent tondere digitos 
suos, petita licencia, ex utraque parte, a sociis suis. 

Postea dicantur eis quadam regulae quz debent esse eis 
utiles et communes! Quarum prima potest esse: quod omni 
die pectinabunt capita sua ante primam, preterquam in die 
Parasceve, junioribus stantibus? propinquius locutorium per 


1 ges [convenientes ?], MS. ? In margin. 

ordinem ; et quod omni die accipient aquam benedictam, 
preterquam in die Dominica. Item, quod semper vadunt ad 
processionem, quando vadunt simul; et nullus debet transire 
inter processionem suam, sed a latere, cui obviando debent 
inclinare modicum. Item, debent tenere processionem suam 
et chorum suum, quamdiu possunt, absque mutacione. 
Notandum quod novicii debent communicari, preter dies 
Dominicos, in Nathali Domini, quacunque feria evenerit, et 
in die Ascensionis, et tribus diebus ante Pascha, et tribus 
diebus facta professione, sive fragilitas eis acciderit sive non 
illis quatuor temporibus, cum Pascha et Pentecoste. Item, 
transeunte abbate nostro per ipsos in claustro, choro, ecclesia, 
capitulo, refectorio, et ubique communiter infra tectum, debent 
ei assurgere et inclinare. Et eodem modo faciendum est 
episcopis transeuntibus et omnibus abbatibus nostri ordinis. 
Item, instruantur de omnibus inclinacionibus inter “ Gloria in 
excelsis," et circa veniam in “Credo in unum,” infra stallos, 
et inclinacione ibidem, et “ Jam lucis," et “Ob hoc precatu 
supplici," et “ Ave maris stella,” et ibi “ Veni, sancte Spiritus,” 
et “Te deprecamur, agie," et aliis consimilibus qua com- 
muniter accidunt, sicut *O crux, ave," et cetera. Item, 
quando non possunt videre super libros ante collacionem 
post festum Omnium Sanctorum, debent sedere inter colump- 
nas, ita quod fiat unum spacium inter quemlibet ; et, quando 
unus incipit ibi sedere, omnes simul/ consedeant, et [fo. 5b. 
vultus suos non vertant ad invicem. 

Item, notandum quod de refectorio, de locutorio, de 
dormitorio, et de capitulo juniores semper precedunt versus 
ecclesiam, et chorus abbatis per columpnas, nisi quando 
conventus vadit de capitulo ad ecclesiam ; et ideo oportet 
quod novicii descendentes de dormitorio, quando conventus 
est in capitulo, quod illi de choro abbatis mutentur versus 
hostium capituli, ad conformandum se conventui et suo choro. 
Item, in capitulum, in locutorium, in refectorium seniores 
debent semper precedere, nisi quando vadunt de leccione 
capituli in refectorium ad potum. Item, nunquam ibunt soli, 
nisi habeant magistrum vel socium, preterquam ad confes- 
sionem. Et sciendum quod omni die Dominica, post 

“Domine Jhesu Christe” de missa matutinali, debent 
reponere in almariolum in claustro libros suos propter pro- 
cessionem, et eciam ante vesperas quando est processio, et 
nullatenus alias, nisi fuerit solempnis processio. Item, duo 
priores ex utroque choro semper querent libros suos quando 
sunt in almariolo et reponent, et eodem modo pelves suas 
reportabunt in dormitorium post mandatum, et, redeuntibus 
illis de dormitorio, illi qui remanserunt super scannum ibunt 
versus ipsos ad lavatorium. 

Item, semper querent pannos suos ad rasturam et reporta- 
bunt, nisi magistri sui aliquando hoc faciant propter brevitatem 


.temporis. Item, ille versus, " Adjutorium nostrum," et cetera, 


post collacionem semper dicitur, ubi terminatur leccio colla- 
cionis sive in capitulo sive in refectorio. Item, quando capiunt 
mixtum, seniores debent sedere superius per ordinem et 
juniores inferius. Et econverso sedebunt per ordinem, quando 
cenant cum minutis. Et sciendum quod non debent lavare 
post mixtum, sed tantum ante; et debent juniores precedere 
usque hostium refectorii. Et, si fuerint professi non minuti 
cenaturi, sedebunt remocius a minutis quam novicii. Item, 
nunquam mutabunt pannos suos nisi in tribus leccionibus, et 
hoc non feria sexta nec in vigilia xii. leccionum, nisi fuerit 
urgens necessitas. Modus mutandi est post primam, et, 
precedentibus junioribus, cum venerint ad lectos suos, primo 
deponent capucium furratum, postea froccum, deinde preparent 
pannos suos mutandos; postea, sedendo co/ram lectis [fo. 6. 
suis, deponant calciamenta, pedules, et caligas ante formas, 
et, denodato bracili anterius et extracto, inponant novis 
femoralibus, et, deposito veteri et novo assumpto et recalciato, 
reponant caligas, pedules et calciamenta. Postea decingentes 
se exuant vetus staminum et, novo ordine retrogrado superin- 
ducto caute et capite semper cooperto, recingant se, et postca 
pan[n]os veteres plicent, femoralia infra staminum ; et sic 
resumentes froccos suos, cum omnes perfecerunt, simul 
descendant ad lavatorium et postea ad scannum in claustro, 
et cetera. Et sciendum quod mutare debent quando balneant, 
sicut quando sunt minuti, preter cultellum, quia pectinare 
debent ibidem capita sua et scindere panem suum in prandio. 

Item, sciendum quod, quando sunt minuti, debent primo 
die reddere completorium extra capitulum in claustro, preter 
in yeme, et nocte secunda apud sanctum Gregorium coram 
cruce non facient nisi unum “ Pater noster " post completorium, 
sicut nec prima nocte ante capitulum. Item, nunquam oscu- 
labuntur textum cum portatur, quando ceperunt mixtum, vel 
quando ea nocte accidit fragilitas. Item, semper dabunt 
locum servitori ecclesiz qui portat turribulum in xii. leccionibus 
ad vesperas ex parte chori cujus ipse est, et ad turrificacionem 
sacerdotis qui cantat inclinabunt. Item, ad omnem anti- 
phonam quam abbas incipit post versum primi psalmi, et ad 
“Te Deum,” et ad pronunciacionem in capitulo, cum ipse 
inclinat, et ipse inclinabunt. Item, cum obviant facientibus 
mandatum cotidianum, stabunt inclinantes eis, et ad inclina- 
cionem cujuslibet fratris venientis ad satisfaccionem in choro. 
Item, dicatur eis, quando incipietur “ Christe, qui lux " ; cetera 
haberi poterunt satis per rubricas. Poterunt tamen doceri de 
modo habendi in minucione sanguinis, et de modo balniandi. 
Et quando aliquis sociorum est minutus, omnes ad instanciam 
ipsius habebunt aliquod solacium. Sciendum tamen quod in 
tempore quando tenetur disportum non capient solacium, 
nisi feria quarta et sexta. In tempore autem Adventus et 
Quadragesima, ter in septimana capiunt solacium, nisi ex 
occupacione magistrorum aut ex festivitate temporis impedi- 
antur. Incimiterium tamen fratrum non ducuntur communiter 
ante Septuagesimam vel Quadragesimam, nisi propter minu- 
cionem aut infirmitatem. 

Postea de festis principalibus, et paribus principalibus, 
/duplicibus, et altis duplicibus, et eorum differenciis et [fo. 6b. 
varietatibus, et qua festivitates ex se habent processionem, 
et quot sunt, expedit informari. De Quadragesima observa- 
cione notandum quod nunquam vadunt de capitulo in chorum, 
nisi in festis duplicibus et supra; in aliis vero temporibus in 
Quadragesima semper in claustrum. Item, in feriis semper 
portabunt novicii libros suos in almariolum post “ Domine 
Jhesu Christe.” In xii. vero leccionibus, quando est processio 
post missam, descendent seniores et juniores ascendent versus 
altare ; et post oracionem, scilicit * Deus misereatur," portabunt 

libros suos in almariolum. Et, quando non est processio, 
retinebunt libros penes se et portent secum in dormitorium. 
In Quadragesima, quando fit processio feria quarta et sexta 
per claustrum, debent reponere libros suos sub mattis in 
stallis suis usque post processionem. In xii. leccionibus et 
vigiliis semper mutandum est in Quadragesima inmediate 
post prandium. In feriis post gracias eundum est in claus- 
trum, et dicent *De profundis"; et post eundum est ad 
lavatorium, et de lavatorio redeundum est ad scannum. Et 
post commestionem servitorum eundum est ad ecclesiam ad 
reddendum “Dirige,” et postea mutantur ; nec tunc descen- 
dendo de dormitorio lavabunt manus, antequam percuciatur 
cimba ad potum, quia lavaverunt post prandium. 

Hic consequenter circa professionem noviciorum, et quz 
professionis tempore utilia eis sunt, notantur. Primo igitur, 
appropinquante tempore professionis, instruantur qualiter 
debent legere, psallere, et punctuare epistolas et lecciones 
diversas in choro. Postea, modus legendi martilogium et 
brevia et tabulas, secundum suas diversas distincciones. 
Deinde, de servitoribus ecclesiz, et modus turrificandi, et 
eorum officia diversis temporibus per loca diversa. Et qualiter 
ingrediuntur die Dominica ad omne officium quod habet 
cursum per septimanam ; et quod omni septimana duo servi- 
tores ecclesie. sunt de uno choro, et alii duo in sequenti 
septimana de choro altero; et prior duorum de choro uno 
habet officium turribuli, qui habet portare crucem ad proces- 
sionem, et stare debet a parte sinistra sacerdotis, quando vadit 
per officinas, quia sacerdos dat benediccionem a parte dextra. 


Prior candelabrorum habet portare aquam benedictam et 


curare de magna missa, quando tantum est unum candelabrum ; 
et junior de mis/sa matutinali, quando debet esse unum [fo. 7. 
tantum. Postea debent doceri de officio epistolari, qualiter 
se debet habere circa altare; et de modo eundi et standi inter 
“ Confiteor," et deponendi et levandi pannos circa altare; et 
quibus horis debet communicare, et quando debet tenere 
patenam et quando non, et multis aliis diversitatibus tem- 
poribus et locis diversis, quz» nimis longum esset hic enarrare. 
Postea de disco doceantur, et de leccione ad servitores, et 

qua sunt eorum officia diversis locis et temporibus, ut 
candelabra portanda ad processiones et ad crucem et in 
criptas certis temporibus, et quid habent facere ad mandatum, 
si abbas fuerit presens, et eciam quando sedet ad discum. 
Deinde de parva cantaria et quae competunt illi officio, secun- 
dum diversas temporis exigencias, et leccionibus mortuorum. 

Appropinquante igitur certo die professionis, die tercia ante 
professionem instruendi sunt novicii qualiter scribere debent 
suam professionem et sub certa forma, que talis est: * Ego 
“frater N.,presbiter, vel diaconus, vel subdiaconus, vel accolitus, 
“vel conversus, promitto stabilitatem meam et conversionem 
" morum meorum, et obedienciam secundum regulam sancti 
* Benedicti, coram Deo et sanctis ejus, in hoc monasterio, quod 
“est constructum in honore sanctorum apostolorum Petri 
“et Pauli atque sancti Augustini, et in presencia domini 
“abbatis N." Postea scribant manu propria, si scribere 
noverint, vel alius rogatus ab ipsis, apud sanctam Brigidam 
vel in claustro post primam ; de quo non est multum curan- 
dum. Sed quolibet die diligenter recitent quid die professionis 
agendum est. Et debet dies professionis ordinari in xii. 
simplicibus leccionibus, ita quod dies Dominicus vel pro- 
cessio sollempnis non sequatur, priusquam ipsorum capucia 
deponantur. 

Igitur die professionis, post correcciones capituli, vocentur 
de dormitorio sufficienter instructi, et ordine quo primo die 
fecerunt peticionem suam pro habitu recipiendo, eodem modo 
facient petendo professionem, hoc excepto quod magistri 
eorum non precedent ipsos in aream capituli. Ipsis igitur 
expeditis, quoad questiones et osculacionem manuum, et 
peticione secunda ut primo die, et, commendatis ad Deum, 
recedent omnes ut prius. Sed, si abbas tam cito absolverit 
capitulum antequam exierint, debent morari ad “ Verba mea." 
Postmodum, ipsis plenarie ad omnia instructis, stabunt in 
ordinibus suis/ ad magnam missam usque evangelium. [fo. 7b. 
Inter evangelium cantor ducet eos ad altare sancti Gregorii, 
precedentibus prioribus et eciam superius intrantibus, et, ibi 
depositis cucullis, frocco remanente, sequentes cantorem ad 
hostium chori superius, et perlecto evangelio statim incipiet 

cantor * Miserere mei, Deus," et, venientibus coram altari, 
prioribus stantibus in medio, statim capient longam veniam 
super dorserium ibidem positum. Dicto psalmo, erigent se 
omnes, et accedentes ad sinistrum cornu altaris a parte 
orientali singillatim secundum prioritates legent professiones 
suas, quas promptas portabunt in manibus suis, voce satis alta ; 
et, perlectis professionibus, quilibet signabit sua[m] propria 
manu, crucem faciens in fine, et sic eam offerat abbati stanti 
ex altera parte altaris, flexis genibus, osculando manum: 
suam ; et surgentes inclinabunt ei revertentes ad locum suum. 
Omnibus itaque reversis, statim cum genufleccione incipiant 
hunc versum, * Suscipe me, Domine, secundum eloquium 
tuum, et vivam," usque ad metrum, cum curta venia. Surgendo 
dicant * Et non confundas me ab expectacione mea," incli- 
nantes in fine. Quo versu ter sic dicto, et a conventu repetito, 
adjungant “Gloria patri" suaviter inclinantes cum “ Sicut 
erat," et cetera, usque * Amen." Quo facto, statim prosternant 
se ibidem cum longa venia, et cantor cum socio suo incipiet 
letaniam, inter quam jacebit abbas super scabellum coram 
altare ; et, ipsa percantata, eriget se abbas cum mitra et 
baculo, ipsis noviciis in pace jacentibus, dicens super ipsos 
has oraciones: “Deus indulgencie," “ Deus coeternum,” et 
“ Domine Jhesu Christe, qui es via.” Postea dominus abbas 
sine mitra coram medio altaris cum genufleccione incipiet 
festive ympnum “Veni. Creator," quem conventus cantabit 
per ordinem, dexter chorus primum versum, et sinister alium, 
cum finis melodia, “ Sit laus Patri," et cetera. Deinde dicat 
abbas oracionem, et postea aspergat eos aqua benedicta ; et 
statim surgant novicii, erigentes se in pace, donec abbas 
benedixerit cucullas et asperserit aqua. Quo facto, accedant 
singillatim ad abbatem secundum prioritates, ad exuendum 
veterem hominem cum, et cetera. 

Ad induendum dicatur hic versus, “ Induat te Dominus,” 
et cetera. Ipsisque sic /monachico habitu indutis, [fo. 8. 
prosternant se iterum in loco priori, nondum positis capuciis, 
et subsequatur oracio, “ Deus misericors." Qua dicta, surgant 
et, accedentes ad abbatem secundum prioritates, accipiant ab 
ipso pacis osculum ; et ipse abbas ponat capucia sua usque ad 

medium nasi; sicque osculuntur sacerdotes, diaconos, sub- 
diaconos, et alios revestitos per ordinem, postea cantores et 
totum conventum ; primo a parte abbatis transeundum infra 
stallos. Sacerdos cum osculatus fuerit incipiat “Credo in 
unum," si dici debeat, vel offerenda. Sicque, osculato toto 
conventu, permaneant in stallis cum summo silencio, capitibus 
continue coopertis. 

Quando cantatur “ Sanctus" de missa, prior in choro 
percuciet unam oracionem ; et sedebunt super misericordias 
dicendo “ Pater noster," et postea ad repercussionem surgent. 
Ad illam missam communicabunt omnes, et die sequenti, 
licet fragilitas eis acciderit, capitibus coopertis, et sic vadent 
ad processionem, si necesse fuerit. Die tercia communicabunt 
ad altare sancti Gregorii, et ibi prior, vel qui missam canta- 
verit, post “ Agnus Dei” digito suo deponet capucia eorum, et 
dabit eis pacem singillatim ; sicque remaneant usque post 
missam. 

Et sciendum quod, illis duobus diebus quo vadunt cooperti, 
debent tenere spacia in choro, prioribus sedentibus propin- 
quius stallum abbatis ex choro illo et in choro prioris ex parte 
alia, ibique reddere debent lecciones mortuorum. 

Depositis igitur capuciis, post missam ibunt in claustro, et 
tunc sedebunt priores per ordinem propinquius ecclesiam, 
juniores versus capellam. Venientes igitur ad capitulum, post 
* Benedicite," sedebunt in pace; et tunc preses jubet eos 
surgere et stare versus majestatem in ordine suo, vel ire in 
area[m] si placuerit, et injunget eis sub debito juramenti quod 
secreta capituli nemini revelabunt. Item, correcciones ordinis 
non repplicabunt contra priores vel scrutatores ordinis malo 
zelo vel animo. Item, non pacientur ecclesiam pro debito 
alterius quantum in eis est obligari.’ 


’ 


In the margin are the words capitulum unicum. 

/De vacacione abbaciæ per mortem Thome [fo. 8b. 
abbatis. 


Ov periculis iminentibus cicius quo potest est occur- 
rendum, anno Domini millesimo trescentesimo nono, 
prior et conventus monasterii sancti Augustini Cantuariz, ex 
certis indiciis et consilio medicorum reverendo patri suo, 
abbati domino Thome de Fyndona, gravi infirmitate languenti, 
mortis periculum conspicientes appropinquare, consideran- 
tesque quot et quanta pericula et dampna per vacacionem 
diutinam monasterio eorum predicto per regem et ejus 
ministros provenire solebant, ac hiis viis quibus poterunt 
volentes remedia preparare, ex communi consensu fratrum, 
pro fine vacacionis faciendo, confratres suos Willelmum de 
Byholte, Willelmum de Tylmanstona regiae majestati ordi- 
narunt, eorum dicto abbate vivente, destinandos ; qui pridie 
idus Februarii, anno quo supra, iter versus curiam regis cum 
literis credenciz arripuerunt, quarum tenor talis erat :— 
e A noble home et chier amy, si lui plest, monsieur Rogier 
“ le Brabasoun, les seons devots, si li plest, le priour et 
“le covent de seint Augustin de Canterbury saluz, reverence, 
“et honur. Sire, nous vous mercioms a tote la bone volente 
“ que nous poums de la grant affeccioun et especiale bienvoy- 
“lance que vous avez en vostre merci a nostre bon pyere, 
“nostre abbe, et a nous; parquei, sire, la meson vous est 
“tenue et serra a tous honurs. E pur ceo, sire, que nous 
* avoms grant mester de vostre consail et vostre ayde, pur 
“ grosse bosoysnes que touchent nous et nostre eglise, si come 
* nos chiers freres Willeam de Byholte et Willeam de 
* Tylmanston, portours de ceste lettrers, vous purront, sil 
" vous plest, plus pleynement monstrer de par nous ; devoute- 
* ment requeroms vostre segnurie que nos freres avantdites 
“ voilletz, sire, graciousement oyer et crere, et nous de vostre 
* consail, de qui nous fioms, ayder, en continuant, sil vous 
“ plest, come seignur e amy, cele bone affeccion ke en avez a 
“ nous et nostre eglise, et nous fiablement comander de totes 
“ choses que bones vous soient devers nous, prestes a tous 

* honurs a nostre poer. /Dieus omnipotent, sire, vous [fo. 9. 
“ save et doint sante et bone vie. Donez en nostre capitre le 
“ xiii. jour de Feverer.” 
ý N arabil in Christo patri et domino, domino Dei gracia 
“ Cycestriensi episcopo, domini nostri regis Angliæ 
“ cancellario, sui in Christo devoti prior et conventus 
“ monasterii sancti Augustini Cantuariæ, ad Romanam 
“ecclesiam nullo medio pertinentis, salutem et devotam 
“ promptitudinem obsequii, reverenciæ, et honoris. Inmensa 
“ vestra bonitatis afluencia, quæ in nos semper et monas- 
“terium nostrum predictum per presidia favoris et graciæ 
* specialiter se infudit pro quibus paternitati vestræ ad 
* referendas gracias humiliter inclinamur, nos animat et 
“ inducit, ut pro negociis dicti monasterii nostri, quociens nos 
“ artaveri[n]t, ad vestram reverenciam fiducialiter recurramus. 
“ Hinc est quod dilectos confratres nostros Willelmum de 
* Byholte et Willelmum de Tilmanstona, latores presencium, ad 
* vestram mittimus venerabilem presenciam, supplicantes 
* humiliter et devote quatinus dictos fratres nostros, in hiis 
* qua paternitati vestrae vice nostra dicent, audire dignemini 
* graciose, nobisque, si placet, in presentibus negociis solita 
* succurrere bonitate, Nos enim, preter premia qua exinde 
“ sperare poteritis? apud Deum, prompti pro viribus esse 
* volumus vestris beneplacitis et preceptis. Altissimus vos 
* conservet per tempora diuturna. Datum in capitulo nostro, 
* xiij. die mensis Februarii." 


Consimilis litera directa fuit thesaurario domini 
Vegis -— 


* 


à A/enerande discrecionis viro et amico, si placet, in Domino, 
* karissimo domino Johanni de Sandale, sui devoti in 
" Christo, prior et conventus monasterii sancti Augustini 
“ Cantuariz, ad Romanam ecclesiam nullo medio pertinentis, 
“ salutem et devotam promptitudinem obsequii, reverencia, et 
“honoris. Inmensa vestra bonitatis affluencia, quæ in nos 
“semper et monasterium nostrum predictum per presidia 
! Altered from infundit. ? poterit, MS. 

“ favoris et gracia specialiter se infudit! pro quibus rever- 
“ enciz vestrae ad referendas gracias humiliter inclinamur, nos 
* animat et inducit, ut pro negociis monasterii nostri, quociens 
* nos artaverint, ad vestram benivolenciam fiducialiter recur- 
* ramus. Hinc est quod dilectos confratres nostros, Willelmum 
“de Byholte et Willelmum de Tilmanstona, /latores [fo. 9b. 
* presencium, ad vestram mittimus presenciam, supplicantes 
“ humiliter et devote quatinus dictos fratres nostros, in hiis 
* qua vobis vice nostra dicent, audire dignemini graciose, 
* nobisque, si placet, in presentibus negociis solita succurrere 
“ bonitate. Nos enim, preter premia qua exinde sperare 
“ poteritis apud Deum, prompti pro viribus esse volumus 
* vestris beneplacitis et mandatis. Altissimus vos conservet. 
* Datum in capitulo nostro, xiii. die mensis Februarii." 
d WV enerande: discrecionis viro et amico, si placet, in Domino, 
* karissimo domino Willelmo de Meltona, domini nostri 
* Regis clerico speciali, sui devoti prior et conventus mon- 
* asterii sancti Augustini Cantuariz, ad Romanam ecclesiam 
* nullo medio pertinentis, salutem et votivum obsequium cum 
* honore. Licet ex parte vestra multa precesserint merita, 
* qua ad exaudiendas preces nostras vestram debeant dulce- 
“ dinem excitare, sperantes tamen processu temporis uberi- 
“orem a vobis mereri graciam, cum de vobis habuerimus 
“ cognicionem pleniorem, vestram amiciciam, de qua ex nunc 
“ confidere volumus, intime requirimus et rogamus quátinus 
“ dilectis confratribus nostris, Willelmo de Byholte et Willelmo 
* de Tilmanstona, presencium exhibitoribus, quos pro speciali- 
“ bus negociis nostris ad vestram mittimus reverenciam, velitis 
" credere graciose in hiis qua vobis referent vice nostra, 
* apponentes, si placet, in dictis negociis procurandis vestrum 
“ consilium et juvamen. Nosque vobis teneri semper volumus 
“ad beneplacita et honores. Altissimus, et cetera. Datum, 
* et cetera." 


QO“ litter hiis quibus fuerant directz non fuerunt 


ostense nec ostendendz, quia sigillate fuerunt et 
misse sine abbatis consensu, ipso adhuc superstite ; quod 
fieri non deberet, quia, abbate vivente, conventus nichil 


1 Altered from infundit. 

effectuale agere potest sine ejus assensu. Defuncto vero 
postea, sicut Domino placuit, bona memorie domino 
abbate predicto, scilicet xiiij. kal. Marcii, anno quo supra, 
cum per xxvj. annos et menses x. ecclesiam suam bene 
et honeste rexisset, ipsiusque corpore die Veneris proxime 
sequente cum debita reverencia ecclesiastice tradito sepul- 
ture, ac abbacia per Hugonem de Caustona, tunc subes- 
chaetorem, in manus domini regis capta, miserunt/ [fo. 10. 
[Two leaves are here missing.] 

e e e ecclesie Anglicane millesimo trecentesimo nono. 
[iste vero die eleccionis celebrandz statuto, convocatis 

omnibus et singulis, qui dictae eleccioni debuerunt, 
voluerunt, et potuerunt commode interesse, celebrata prius 
missa de Sancto Spiritu, invocataque Spiritus Sancti gracia, 
ac lecta constitucione consilii generalis, * Quia propter," quæ- 
dam? monicioncs et protestaciones de consensu et mandato 
omnium fratrum facta erant per priorem in forma sub- 
scripta: *In Dei nomine, amen. Nos prior et conventus 
“ monasterii sancti Augustini Cantuarie, ad Romanam 
* ecclesiam nullo medio pertinentis, protestamur quod, si 
"forsan apparere posset, quod non credimus, aliquos de 
“ collegio susspensos esse, interdictos, vel excommunicatos, 
" non intendimus eos in eleccione, tanquam jus habentes 
“ad eleccionem, admittere, nec uti suffragio vocis sua; sed 
" eorum voces? qui de jure non fuerunt admittendi non 
* valeant nec eciam numerentur. Actum, et cetera" Hiis 
vero sic peractis, habebatur tractatus per quam viam seu 
formam melius posset ecclesie provideri. Tandem placuit 
omnibus per viam procedere compromissi, et sibi abbatem 
et pastorem providere. Electis siquidem septem de collegio 
fratribus fidedignis, ac illis coram conventu, ut moris est, 
astantibus, iniunctum fuit eis forma quz sequitur :— 

*In Dei nomine, amen. Nos injungimus vobis, in 
" nomine Sancte Trinitatis, Patris, et Filii, et Spiritus 
* Sancti, et per sanctam professionem et obedienciam vestram 
* quam fecistis in hac ecclesia, et per sacrosanctum Corpus 
“Domini nostri Jhesu Christi quod coram vobis est, et 


l subeschactorem, MS. ? guasdam, MS. 3 vore, MS. 

“per omnes sanctas reliquias hujus ecclesie, et per sancta 
"Dei evangelia, quod vos eligatis nobis unum fratrem 
“in futurum abbatem et pastorem de vobis vel de aliis 
“ istius congregacionis, qui judicio vestro sit Deo devotus, 
“et pro communitate istius congregacionis bonus et 
" benivolus, et pro statu istius ecclesie utilis, et pro 
"religionis observancia necessarius; nec omittetis aliquem 
" propter odium vel rancorem vel invidiam vel aliquod 
"factum vel dictum displicenciz vobis vel vestris quoquo- 
" modo factum vel procreatum. Nec eligetis- aliquem 
causa familiaritatis seu propinquitatis vestra vel favore, 
" vel alicujus comodi temporalis vobis vel vestris facti 


" seu spe facien/di, sed talem qui sciat, possit, et [fo. rob. 


“velit fratres suos in timore Dei. diligere, statum et con- 
“ suetudines bonas hujus ecclesi; pro viribus observare in 
"forma predicta; sic Deus vos adjuvet, et sancta Dei 


* evangelia. Eatis ad Deum, et habeatis Deum ante vos 


“in periculo anime vestrae." 

etita postea per eosdem eorum potestate eligendi com- 

muni sigillo sigillata, data est eis formam continens 
subsequentem :—“In Dei nomine, amen. Omnibus Christi 
“ fidelibus ad quos hzc scriptura pervenerit, frater Johannes, 
“ prior, et conventus monasterii sancti Augustini Cantuariz, 
“ad Romanam ecclesiam nullo medio pertinentis, salutem 
“in Domino Jhesu Christo. Bona memoria Thoma, quon- 
* dam abbate monasterii supradicti, viam universe carnis 
* ingresso, corpore tradito sepultura, petita ab excellentis- 
“simo principe domino Edwardo, Dei gracia rege Angliae 
‘illustri, eligendi licencia? et optenta, nos in capitulo nostro 
" convenientes in unum statuimus unanimiter septimum 
“ diem mensis Marcii, cum continuacione dierum sequencium, 
" ad eleccionem futuri abbatis canonice celebrandam ; quo 
“die presentibus in capitulo nostro omnibus qui debuerunt, 
* voluerunt, et  pot[ujerunt comode interesse, invocata 
* Spiritus Sancti gracia, placuit nobis omnibus et singulis 


A 


1 A note was added in the margin for insertion here; ‘‘sive de alia congrega- 
“ cione nostri ordinis, si necesse fuerit " ; but it is now erased. 
3 licenciam, MS. 


10 


20 


25 


SANCTI AUGUSTINI CANTUARLZE., 21 


“per viam procedere compromissi et monasterio nostro 
“ providere, Electis siquidem" septem de collegio fidedignis, 
“ videlicet fratribus Johanne de Pecham, Johanne Godcheap, 
" tercio priore, Radulfo de Bourne, Roberto de Fekenham, 
“ Ada de Ryddenne, camerario, Symone de Byere, Willelmo 
"de Oxonia, nos eis concessimus et dedimus unanimiter 
“liberam potestatem ut iidem, vel major pars ipsorum, 
vice sua et nostra, per eleccionem canonicam monasterio 
nostro vacanti supradicto, Deum et bonum statum ipsius 
monasterii habentes præ oculis, de persona ydonea dum- 
modo de eodem collegio nostro! provideant, omnem po- 
testatem nostram et vicem eis super hoc totaliter com- 
mittentes, ita quod unus ipsorum, de consensu aliorum 
‘ collegarum vel majoris partis eorum, vice sua et collegarum 
ac nostra, illum, in quem omnes ipsi vel major pars 
eorum convenerint, eligat, et eleccionem hujusmodi in 
nostra presencia solempniter publicet; promittentes quod 
illum recipiemus/ in abbatem et pastorem, quem [fo. 11. 
"omnes vel major pars ipsorum ex se vel ex aliis de 
“nostro collegio? duxerint eligendum. In quorum omnium 
testimonium, presentem scripturam sigillo nostro com- 
“ muni fecimus communiri. Data in capitulo nostro, mense 
Marcii, die septimo supradicto, anno Domini, secundum 
cursum seu computacionem ecclesie Anglicanz, millesimo 
" ccc? nono." 

Qui dictam potestatem acceptantes et in partem 
secedentes, habita deliberacione diligenti, elegerunt sibi 
in abbatem et pastorem unum de compromissariis suis 
predictis, virum bonum et providum, fratrem Radulfum de 
Bourne. Quam eleccionem frater Adam de Ryddenne 
pronunciavit coram conventu in eorum capitulo in forma 
quz sequitur :— 

“In nomine Patris et Filii et Spiritus Sancti, amen. 
“Anno Domini, secundum cursum seu computacionem 


! Marginal note for insertion here: ‘ vel de alio nostri ordinis collegio, si fuerit 
necesse," 

* Marginal note for insertion here: ** vel de alio nostri ordinis collegio, si fuerit 
necesse.” 

“ ecclesie Anglicane, m? ccc? nono, mense Marcii, dic 
" septimo, ego frater Adam de Rydenne, de voluntate et 
“ concessu fratrum Johannis de Pecham, Johannis Godcheap, 
" tercii prioris, Roberti de Fekenham, Symonis de Biere, ct 
s “ Willelmi de Oxonia, collegarum meorum, in quos, una cum 
“ fratre Radulpho de Bourne commonacho nostro, a priore et 
" conventu monasterii nostri exstitit unanimiter compro- 
* missum, vice mea et ipsorum ac omnium in eleccione jus 
“ habencium et hic presencium, ex potestate mihi ct collegis 
10 " meis concessa, invocata Spiritus Sancti gracia, dictum 
“fratrem Radulphum de Bourne, unum de compromissariis 
“ nostris, in quem nos supradicti compromissarii simul con- 
“ venimus, in nostrum et monasterii nostri abbatem eligo et 
“ pastorem, ipsamque eleccionem solempniter in communi 
15 “ publico in hiis scriptis." 

: Tunc dicti prior et conventus, eidem eleccioni consencientes 
ac gratam habentes et acceptam, dictum electum cum instancia 
rogaverunt, ut hujusmodi eleccioni de ipso factae suum preberet 
assensum. Qui diu requisitus tandem annuit votis suis, 

20 eleccioni consenciens de se facte ; qui statim eum usque ad 
magnum altare deduxerunt, * Te Deum," ut moris est, can- 
tando, pulsatis interim campanis in turri et in campanili. 
Deinde vero, eleccione predicta coram populo in eadem ecclesia 
per priorem publicata, remansit dictus clectus in ordine suo 

25 solito usque post prandium, et tunc ductus fuit ad cameram 
prioris, ibidem moraturus. 

De hiis omnibus et singulis antedictis/ injunctum [fo. 11b. 
fuit notario, in presencia magistri Petri de Dene ac aliorum 
clericorum, qui, ubi et quando erant facta predicta, personaliter 

3o exstiterunt, quod faceret publica instrumenta in testimonium 
et ad. majorem confirmacionem premissorum. Dictus vero 
electus versus dominum regem, Londoniis tunc existentem, 
ix. die mensis Marcii iter arripuit, cum quibusdam fratribus 
litteram secum deferentibus, ex parte conventus regi antedicto 

35 directam, cujus tenor talis erat :— 

ý Po o mmo principi et domino suo reverentisstmo 
“domino Edwardo, Dei gracia Regi Angliæ illustri, 
“ Domino Hyberniæ et Duci Acquitaniæ, sui humiles et devoti 

* prior et conventus monasterii Sancti Augustini Cantuariz, 
“ad Romanam ecclesiam nullo medio pertinentis, rever- 
“enciam omnimodam et honorem in Eo per quem reges 
" regnant et principes dominantur. Vacante monasterio 
“ nostro predicto per mortem bona memorie Thomz nuper 
“ abbatis nostri, petitaque a vobis alium nobis eligendi in 
" abbatem et pastorem licencia et optenta, diem eleccionis 
“ hujus ordinavimus prefigendum, et, invocata Spiritus Sancti 
“ gracia, dilectum confratrem nostrum Radulphum de Bourne 
“in nostrum abbatem unanimi assensu elegimus et pastorem. 
“Ipsum igitur fratrem Radulphum, electum nostrum, per 
" dilectos confratres nostro[s] Willelmum de  Byholte, 
* Ricardum de Cantuaria, et Salomonem de Ripple, vestra: 
“ regiz majestati duximus presentandum, supplicantes humili- 
* ter et devote quatinus electum nostrum predictum dignemini 
“ benigne admittere, et eleccioni per nos in hac parte facta: 
“ adhibere sensum regium et favorem ; pro eodem vero electo 
“ quod regiz vestrz voluntati placuerit ulterius demandantes. 
* [n cujus rei testimonium sigillum nostrum commune presen- 
" tibus est appensum. Conservet vos Altissimus, et cetera. 
* Datz in capitulo nostro Cantuariz, viii. idus mensis Marcii, 
* anno Domini m? ccc? ix?." 

Qui, omnibus expeditis, xvij. die mensis Marcii, redierunt 
cum litteris regis et regine, domino papae et regi Francie 
pro dicto electo directis, quarum tenor sequitur :— 

Ü Seuss in Christo patri domino C[lementi], divina 

* providencia sacrosanctae Romanz ac universalis ecclesiae 
* summo ponti/fici, Edwardus, eadem gracia Rex [fo. 12. 
“ Anglie, et cetera, devota pedum oscula beatorum. Decet 
“nos, inter cetera quorum cura nos angit, circa statum 
* prosperum monasteriorum regni nostri, quz de nostro patro- 
“ natu existunt, pervigili studio operam et opem adhibere, ut 
"qua viduata existunt pastoris solacio recreentur, et pro 
“ oppressorum relevacione vestram clemenciam sepius excitare. 
" Cum igitur religiosus vir et nobis in Christo predilectus frater 
* Radulphus de Bourne, electus monasterii Sancti Augustini 
" Cantuariz nostri patronatus, cujus eleccioni regium assensum 
“nostrum adhibemus et favorem, sub spe confirmacionis 

ejusdem a vestra beatitudine optinendz, ad vestri presenciam 
jam accedit. Nos, considerantes monasterium predictum 
ere alieno diversimodo depressum, statumque domus ejusdem 
per ipsius electi circumspeccionis industriam! posse in 
proximo relevari, ipsum electum, quem provida circum- 


* speccio in spiritualibus et in temporalibus et aliarum diver- 


sarum virtutum insignia condecorant, vestre sanctitati 


' specialiter commendamus, affectuosis precibus supplicantes 


quatinus prefatum electum, in hiis quz apud sanctitatem 
vestram habet facienda, ad exaudicionis graciam dignemini 
nostris precibus admittere, et ad monasterium predictum 
remittere feliciter expeditum. Conservet vos, et cetera. 
Datz apud Westmonasterium, xiij. die Marcii, anno regni 
nostri tercio." 

ex dilecto suo Roberto de Kendale, constabulario suo 

“ castri Dovorriz et custodi quinque portuum suorum, 
salutem. Mandamus vobis quod dilectum nobis in Christo 
fratrem Radulphum de Bourne, electum ecclesi: Sancti 
Augustini Cantuariz, qui pro negocio eleccionis de ipso 
factae prosequendo? ad partes transmarinas de nostra 
licencia jam accedit, ad dictas partes transire permitatis, 
non obstante inhibicione per nos nuper facta, quod aliqua 
notabilis persona ad dictas partes se non transferrct sine 
nostra licencia speciali. Teste me ipso, apud Westmonas- 
terium, xiij. die Marcii, anno regni nostri tercio." 
nun. patri ac domino, et cetera, Ys[abella] et cetera. 

* Affectus intimz caritatis nos excitat et inducit, ut, 
quem morum probitas litterarumque pericia vitaque 
honestas insigniunt eundem sanctitati/ vestra [fo. 12b. 
debeamus uberius commendare. Pro eo eidem sanctitati 
vestra supplicamus humiliter et devote, quatinus dilectum 
nostrum dominum ; Radulphum de Bourne, fidedignorum 
relacione dignum laudibus antedictis monachum electum in 
pastorem abbacia Sancti Augustini Cantuariz, exhibitorem 
presencium, ac ejus negocia, ut racio suadebit, caritatis 
intuitu nostrique consideracione ipsa vestra sanctitas habere 

“ dignetur propensius comendatum. Conservet vos, et cctera. 
^ Scriptum apud Westmonasterium, et cetera.” 


Jtem, Regi Francie. 


$ M= cher seignur, jeo vous pri ke moen bien ame dan 

5 “Rauf de Bourne, moyne, eslu pur estre abbe de 
" Jabbeye de seint Augstin de Canterbury, et ses bosoygnes 
“ vos plese aver pur recomandes duemunt,! solunc rayson, 
‘pur amur de moy, ainsy qil se pcusse apercevoir de mes 
“ prieres. Mon cher seignur, et cetera. Donot, ct cetera.” 


1o Dictus vero electus, versus curiam Romanam kalendis 
Aprilis iter suum arripiens, secum habuit subscripta :— 


Decretum. 


n Dei nomine, amen. Anno Domini, secundum cursum 
"seu  computacionem ecclesie Anglicane, m? ccc? 

153 “ nono, xvj. die Februarii, bonz memorie Thoma, quondam 
“abbate monasterii sancti Augustini Cantuariz, ad Romanam 

* ecclesiam nullo medio pertinentis, viam universe carnis 

“ ingresso, ejusque corpore xx. die mensis predicti tradito 

" sepulturz, petita ab excellentissimo principe domino 
20 " Edwardo, Dei gracia rege Anglia illustri, eligendi licencia 
et optenta, nos, frater Johannes prior et conventus ipsius 
monasterii, in capitulo nostro quinto die Marcii convenientes 
in unum, statuimus unanimiter ejusdem mensis Marcii diem 
septimum, cum continuacione dierum sequencium, ad elec- 
cionem futuri abbatis canonice celebrandum. Quo die, 
presentibus in capitulo nostro omnibus qui debuerunt, 
voluerunt, et potuerunt commode interesse, invocata 
* Spiritus Sancti gracia, placuit nobis omnibus et singulis 

" per viam procedere compromissi, et nostro monasterio 
3» “ providere.  Electis siquidem vij de collegio fidedignis, 
“ videlicet, fratribus Johanne de Pecham, Johanne Godcheap, 

“ tercio priore, Radulpho de Bourne, Roberto de Fekenham, 
“Adam de Ryddenne, camcrario, Symone de Biere, et 

4€ 


Willelmo de Oxonia, nos eis concessimus et dedimus 
unanimiter liberam potestatem, ut iidem vel major 
pars/ ipsorum, vice sua et nostra, per eleccionem [fo. 13. 
canonicam, nostro monasterio supradicto vacanti, Deum 
et bonum statum monasterii ipsius habentes prz oculis, de 
persona ydonea dummodo de eodem nostro providerent 
collegio, omnem potestatem nostram et vicem eis super hoc 
totaliter committentes, ita quod unus ipsorum, de consensu 
aliorum collegarum vel majoris partis eorum, vice sua et 
collegarum ac nostra, illum, in quem omnes ipsi vel major 
pars eorum convenirent, eligeret, et eleccionem hujus in 
nostra presencia solempniter publicaret ; promittentes quod 
illum recipiemus in abbatem et pastorem, quem omnes vel 
major pars ipsorum ex se vel ex aliis de nostro collegio 
ducerent eligendum. Dicti vero compromissarii, secedentes 
in partem, deliberacione ac discussione inter se habita 
diligenti, prout nobis postmodum retulerunt, tandem in 
fratrem Radulphum de Bourne, commonachum nostrum, 
unum de compromissariis supradictis, ceteri sex compro- 
missarii unanimiter convenerunt, virum utique Deo devotum, 
sanctae religionis fervidum relatorem, de legittimo matri- 
monio procreatum, matura etatis, in sacerdocii ordine 
constitutum, providum et discretum in spiritualibus et 
temporalibus, circumspectum, scientem et valentem! jura 
monasterii nostri defensare ; quem frater Adam de Ryddenne, 
secundum formam in compromisso appositam, in hunc 
modum elegit: *In nomine Patris et Filii et Spiritus 
‘Sancti, amen. Ego frater Adam de Ryddenne, et 
‘cetera’; ut supra notatur Eleccionemque hujus in 
communi in scriptis pronunciavit ac eciam publicavit. 
Dictam autem eleccionem, sic canonice celebratam et 
publicatam in communi, omnes unanimiter recepimus et 
approbavimus, electumque ipsum in capitulo tunc presentem 
instanter rogavimus et requisivimus ut eleccioni hujusmodi 
consentiret ; qui, licet ex humilitate se insufficientem 
asserens multipliciter excusaret, instancia tamen nostra 
devictus, nolens resistere voluntati divinz, Dei auxilio 

“ invocato, tam timide quam devote votis fratrum assensit, 
“ eleccionem ipsam, officium, et onus sibi impositum cum 
“ exuberancia lacrimarum humiliter suscipiens et acceptans. 
" Nos vero electum ipsum ad majus altare deduximus, ‘ Te 
“ Deum laudamus, more/ solito decantando ; clec- [fo. 13b. 
“ cionem quoque predictam coram populi multitudine copiosa 
fecimus solempniter publicari. In quorum omnium testi- 
monium, hoc decretum eleccionis nostra subscripcionibus 
nostris ct sigili nostri communis inpressione fecimus 
“ communiri." 

Modus vero subscribendi talis erat :— 

“Ego frater Johannes, prior predicti monasterii, supra- 
“ dictis omnibus et singulis consensi et consencio et manu 
“ propria subscribo @.” 

Qui vero per alium subscripsit, modum hunc sequentem: 

“ Ego frater de supradictis omnibus et singulis consensi 
“et consencio: et, quia manu propria scribere nequeo, per 
“ fratrem — — —de— —— subscribo." 


[11 
«6 


Lr 


Litera domino pape directa, in qua continetur 
decretum. 


à nu in Christo patri ac domino, reverendo 

“domino Clementi, divina providencia sacrosancta 
*" Romana ac universalis ecclesie. summo  pontifici,. sui 
“ servuli humiles et devoti, frater Johannes, prior, et con- 
“ ventus monasterii sancti Augustini Cantuariz, ad Romanam 
* ecclesiam nullo medio pertinentis, cum omni subjeccione 
“et reverencia pedum oscula beatorum. Bonz memorix 
" fratre Thoma, quondam abbate monasterii supradicti, 
“viam universe carnis ingresso, ejusque corpore tradito 
" sepulture, petita ab excellentissimo principe domino 
" Edwardo, Dei gracia regi Anglie illustri, eligendi 
“ licencia et optenta, nos, in capitulo nostro convenientes 
"jn unum, statuimus unanimiter septimum diem mensis: 
“ Mardi, cum  continuacione dierum  sequencium, anno 
"Domini, secundum cursum seu computacionem ecclesiae 
" Anglicanz, millesimo trescentesimo nono, ad eleccionem 


10 


15 


20 


25 


30 


35 


28 CONSUETUDINES MONASTERI 


“ futuri abbatis canonice celebranda[m]," et cetera, de verbo 
ad verbum, sicut supra in decreto, usque ibi: In quorum 
omnium testimonium. “ Vestrae igitur sanctitati devotissime 
* suplicamus, ut eleccionem supradictam dignemini con- 
“firmare, et electo nostro predicto munus benediccionis 
“ impendere, ut, auctore Deo, nobis et aliis in hiis que ad 
“ abbatem spectant preesse valeat et prodesse. Ut autem 
“ omnium nostrorum vota in hanc eleccionem et peticionem 
" convenire noscatis, Sanctitati vestra: has litteras mittimus, 
“ propriis subscriptis manibus et sigilli nostri communis 
“ munimine roboratas. Actum in monasterio nostro, dicto 
" die septimo mensis Marcii, anno Domini supradicto." Et 
subscripserunt fratres sicut superius in decreto. 


Littera procuracionis ad curiam Romanam.[ (fo. 14. 


a Ganctissimo in Christo patri ac domino reverendo, domino 

“ Clementi, divina providencia sacrosancte Romane 
* ac universalis ecclesiae summo pontifici, sui servuli humiles 
et devoti Johannes, prior, et conventus monasterii sancti 
" Augustini Cantuarie, ad Romanam ecclesiam nullo medio 
" pertinentis, cum omni subjeccione et reverencia pedum 
" oscula beatorum. Sanctitati vestra tenore presencium 
" intimamus quod, ad presentandum eleccionem de fratre 
" Radulpho de Bourne commonacho nostro in abbatem 
monasterii nostri per nos factam electumque ipsum, 
" necnon .ad prosequendum ipsius eleccionis negocium, 
" dilectos nobis in Christo Robertum de Fekenham, con- 
" fratrem nostrum et commonachum, et magistrum Johannem 
" de Grand, clericum, et quemlibet eorum in solidum, ita 
" quod non sit melior condicio occupantis, facimus et 
" constituimus procuratores nostros et nuncios speciales ; 
" dantes eisdem et eorundem cuilibet liberam potestatem et 
‘speciale mandatum, nomine nostro et monasterii nostri 
" predicti, confirmacionem eleccionis predicta petendi, in 
"animas nostras jurandi, alium procuratorem loco sui 
substituendi, substitutumque revocandi, et procuratoris 
' officium  reassumendi, quociens eis videbitur expedire, 

* necnon omnia alia et singula faciendi, qua circa premissa 
* necessaria fuerint seu oportuna, eciamsi exigant mandatum 
“speciale; ratum habituri et gratum quicquid per eosdem 
" procuratores et quemlibet eorundem  substitutumque ab 
* ipsis procuratum seu actum fuerit in premissis. In cujus 
“rei testimonium, sigillum nostrum commune presentibus 


“est appensum. Actum et datum in capitulo nostro, tercic 


“die Aprilis, anno Domini m? ccc? decimo." 


Euntes ad curiam Romanam cum electo portabant secum 
infrascripta :— 

Primo, litteras domini regis de licencia eligendi. 

Item, litteras, sigillatas sigillo communi, de assignacionc 
die eleccionis. 

Item, litteras, sigillatas sigillo communi, continentes qualiter 
unanimiter concordarunt procedere per viam compromissi, et 
nominacionem compromissariorum et potestatem eis datam, 
ut supra patet. 

Item, litteras summo pontifici directas supplicatorias, ut 
eleccionem confirmet, singulorum manibus subscriptas ct 
sigillo communi consignatas. 

Item, decretum eleccionis similiter subscriptum, sigillatum. 

Item, litteram domini regis de recepcione electi./  [fo. 14b. 

Item, instrumenta qua sequuntur: videlicet, instru- 
mentum super processu eleccionis ; item, instrumentum 
super protestacione, quod tamen non ostendatur in curia, nisi 
aliquis objiceret de suspensione vel excommunicacione contra 
aliquem de conventu; item, instrumentum publicum super 
diem arrepcionis itineris electi una cum procuratoribus et 
instructoribus. | 

Explicit, 

N N 9verint universi me Guydonem Donati, civem et merca- 

* torem Florentinum, de societate Bardorum de Floren- 
“ cia, tam pro me quam pro omnibus sociis meis de eadem 
* societate, habuisse et recepisse in civitate Londoniarum die 
* confeccionis presencium, a religiosis viris et honestis, dominis 
* priore et conventu Sancti Augustini Cantuariz, quingentas 
"libras sterlingorum bonorum et legalium, ex cunio domini 

“regis Angliz coronatorum, pro negociis meis, sociorum 
“ meorum, dictæque societatis nostræ utiliter agendis et 
“ expediendis ; unde protestor me in bona pecunia numerata 
“bene fore contentum. Pro quibus quidem quingentis libris 
“ sterlingorum supradictis promitto et teneor per presentes, 
^ pro me et omnibus sociis meis, per solempnem et legitimam 
* stipulacionem reddere, solvere,et deliberare domino Radulpho 
“ de Bourne, electo in abbatem et pastorem dicti monasterii, 
“ vel fratri Roberto de Fekenham, procuratori prioris et con- 
" ventus monasterii predicti, aut alicui alteri certo nuncio per 
“dictum electum misso, in curia Romana, ubicunque fuerit 
“ eadem curia, tria milia ducentos sexaginta et decem parvos 
“ florenos aureos de Florencia, bonos et legales ac justi pon- 
" deris, infra primos quindecim dies postquam presentes 
* litterze in eadem curia Romana sociis meis ostensae fuerint 
" et presentata, sine quacunque contradiccione vel ulterioris 
“ temporis prolongacione, videlicet, nomine precii et cambii, 
* pro qualibet marcha sterlingorum quatuor florenos aureos et 
“terciam partem unius floreni aurei, et ultra viginti parvos 
“ florenos aureos, in tota summa supradicta. Et si predictus 
“ dominus Radulphus electus, vel frater Robertus de Feken- 
" ham, dictorum prioris et conventus procurator, vel alter 
" certus nuncius transmissus per predictum electum aliqua 
“ dampna incurerint, expensas fecerint vel interesse occasione 
“ dictae summz trium milium ducentorum sexaginta et decem 
* parvorum florenorum aureorum de Florencia dictis loco 
“modo et termino non solute, quod absit, omnia hujus 
* dampna, expensas, et in/teresse promitto et teneor per [fo. 15. 
* presentes, pro me et omnibus sociis meis, eidem domino 
* Radulpho vel dicto fratri Roberto vel alteri certo nuncio 
“ ejusdem reddere et in integrum restituere, ad simplex dictum 
" Jatoris presencium, sine juramento, taxacione, et sine alio 
" genere probacionis, et sine quacunque diminucione dicti 
* debiti principalis. Ad quae omnia premissa et singula in suo 
* robore bene et fideliter tenenda et observanda, ego predictus 
“ Guido obligo me et socios meos de dicta societate, omnes et 
“ singulos, et quemlibet nostrum, pro toto et in solidum, 

“heredes et executores nostros, et omnia bona nostra et 
“ societatis nostrz predictz mobilia et inmobilia, presencia et 
“ futura, capienda, distringenda, arestanda, et detinenda per 
“camerarium domini papz et per omnes alios ejusdem papa 
" ministros, et quoscunque alios vicecomites et ballivos, 
* magistros, custodes nundinarum, prepositos, scabinos, justi- 
" ciarios, et judices, tam ecclesiasticos quam seculares, sub 
“quorum potestate [et] jurisdiccione contigerit nos vel 
“ aliquem nostrum, seu bona dictae societatis nostrz, tam citra 
“ mare quam ultra, tam infra libertatem quam extra, inveniri ; 
* renunciando, pro me! et omnibus sociis meis, excepcioni 
* dictae summze sterlingorum non habitz, non recepte, mihi 
“non traditas, deliberate, seu non numeratze, et in utilitatem 
* nostram non fore conversz, ac omnibus aliis excepcionibus, 
* cavillacionibus, et defensionibus, privilegiis, statuto ac omni 
* juris remedio ct auxilio, tam canonici quam civilis, et rebus 
“ aliis quibuscunque qua contra premissa vel eorum aliquod 
* objici possent vel opponi, et specialiter juridicenti generalem 
"renunciacionem non valere. In quorum omnium et singu- 
“lorum premissorum testimonium, ego dictus Guido, pro me 
“et omnibus sociis meis, presentibus sigillum meum apposui. 
* Datum Londoniis, die Martis proxima ante festum Pasche, 
“anno Domini m? ccc? decimo. 


Explicit. 


l renunciando mihi premissis ego dictus Guido pro me, MS. 

/ Hic! inseruntur latitudines et longitudines quarun- [fo. 15b. 
dam domorum hujus monasterii. 

Longitudo ecclesia constat ex I11 ulnis, quz faciunt 
333 pedes 

Latitudo ecclesie. cum exedris 24 ulnis, quae faciunt 
72 pedes. 

Latitudo navis ecclesi; sine exedris 10 ulnis et dimidia, 
qua faciunt 34 (sic) pedes et dimidiam. 

Longitudo capituli 29 ulnis, quz faciunt 87 pedes. } 

Latitudo capituli 11 ulnis, quæ faciunt 33 pedes. 

Longitudo dormitorii 68 ulnis, quæ faciunt 204 pedes. 

Latitudo dormitorii 14 ulnis et 2 pedes (sic), - 
faciunt 44 pedes. 

Longitudo domus necessariorum 64 ulnis, que faciunt) 
192 pedes. | 

Latitudo domus necessariorum 8 ulnis, que faciunt n 
24 pedes. 

Longitudo studiorum 34 ulnis et 2 pedes (sz), quie" 
faciunt 104 pedes. 

Latitudo studiorum 3 ulnis et 2 pedibus, quae faciunt I 
II pedes. 

Longitudo refectorii 33 ulnis et dimidia ulna, quae) 
faciunt 103 (szc) pedes et dimidium pedem. 

Latitudo refectorii 13 ulnis et 3 quartariis ulne, cue f 
faciunt 41 pedes et dimidium. 

Latitudo claustri sub tecto. 

Longitudo claustri sub tecto. 


Omne pondus habet originem a granis frumenti. Et omnis 
mensura originem habet a granis ordei. Et primo dicendum 
est de ponderibus: 

Denarius usualis sive sterlingus, quod idem est, ponderabit 
32 grana frumenti rubei et boni et rotundi, in medio spica 
sumpta. Duo denarii ponderabunt 64 grana. Tres denarii 
ponderabunt 96 grana. Quatuor denarii ponderabunt 
128 grana. Quinque denarii ponderabunt 160 grana, Sex 


1 The verso of fo. 15 was originally left blank: and has been utilized by 
another hand for the insertion of these measurements, etc. 

denarii ponderabunt 192 grana. Septem denarii pondera- 
bunt 224 grana. Octo denarii ponderabunt 256 grana. 
Novem denarii ponderabunt 288 grana. Decem denarii 
ponderabunt 320 grana. | Undecim denarii ponderabunt 
352 grana. Duodecim denarii ponderabunt 384 grana. 
Tresdecim denarii ponderabunt 416 grana. Quatuordecim 
denarii ponderabunt 448 grana.  Quindecim denarii pon- 
derabunt 480 grana. Sexdecim denarii ponderabunt 
$12 grana. Septemdecim denarii ponderabunt 544 grana 
frumenti. Octodecim denarii ponderant 576 grana. Novem- 
decim denarii ponderant 608 grana. Viginti denarii ponder- 
ant 640 grana. Et sic semper. procedendo per addicionem 
32 granorum usque ad infinitum. 

Scrupulus ponderabit unum denarium et quadrantem, hoc 
est 40 grana frumenti. Dragma ponderabit 2 denarios et 
obolum, hoc est 80 grana frumenti. Uncia ponderabit 
20 denarios, hoc est 640 grana frumenti. Libra ponderabit 
I2 uncias, hoc est 240 denarios, siliset 7680 grana frumenti. 

Et est libra triplex, videlicet libra subtilis, quae constat ex 
20 solidis ; et est libra usualis, quae constat ex duabus marcis ; 
et est libra grossa, quz constat ex septem libris subtilibus. 

Una marca constat ex 160 denariis, hoc est 5120 grana 
frumenti. 

Libra subtilis conceditur specietariis pro labore eorum in 
omnibus qua teruntur pistelle, ut in pulveribus et electuariis 
et ceteris hiis similibus, sed non de aliis grossis speciebus. 

Ista calculacio debet de jure sufficere omni scienti bene 
calculare de ponderibus. 

| Reformaciuncula abbatis Nicholai, anno  [fo. 16. 
ejusdem secundo facta. 


(_upientes statum domus nostre, juvante Domino et 

fratrum consilio, reformare, ordinamus in primis quod 
intra septa monasterii ac eciam extra, in nostris maneriis 
et ecclesiis omnibus, sit ad recipiendum et eciam liberan- 
dum unimoda et equalis, videlicet communis domini regis 
Edwardi, bladi mensura; et quod per ipsam mensuram 
plene et integraliter de blado meliori ad nostrum majus 
granarium firmz maneriorum, per bonz memorie pre- 
decessorem nostrum abbatem Rogerum tercium ordinate, 
mittantur de cetero. Ita eciam quod nec expensa bladi 
facta in ipsis maneriis pro solito hospitum vel abbatis 
adventu, maxime ubi ipse abbas ultra tres dies in anno 
moram non fecerit, pro ipsa firma custodibus allocetur. 
Ordinamus eciam quod redditus assisi, una cum romescot 
et dono vicecomitis de Plumstede et de Lenham, sicut et 
ceterorum maneriorum omnium et ecclesiarum, ubi redditus 
annui sunt assisi, terris in rotulis eorum -redditualibus 
distinctis, thesaurariz solvantur. Quod si ipsi redditus, 
romescot, vel donum vicecomitis sine causa racionabili et 
eciam manifesta proximos dies novem posterim thesaurariz, 
ut predicitur, non fuerint persoluti, custodes ipsi, per 
quorum negligenciam hoc evenerit, cibis quadragesimalibus 
ex tunc sint contenti et a vino eciam abstineant, donec 
super hoc thesaurariz sit plenarie satisfactum. 

Item, quoniam mora in raciociniis seu compotis custodum 
nostrorum, diversis nunc usque temporibus redditis, multis 
de causis nostro monasterio dampnosa dinoscitur extitisse, 
ordinamus quod ipsi custodes omnes singulis annis, statim 
post festum sancti Jacobi apostoli, de suis custodiis parati 
sint, diebus ab abbate vel suo in hoc vicario constitutis, 
ad thesaurarie communis scacarium reddere racionem. 
Elemosinarius tamen et custos hospitalis sancti Laurencii, 
infirmarius, hostillarius, precentor, et custos officii beata 
Virginis non ad scacarium predictum, sed privatim, rotulos 

compotorum suorum abbati singulis annis, ut predicitur, 
ante festum sancti Petri ad Vincula, offerendo, racionem 
de suis receptis et expensis persolvant fidelem; sollicite 
precaventes, tam hii scilicet quam predicti/, ne, si In [fo. 16b. 
predictis compotis reddendis aliquam scienter falsitatem 
suggesserint, veritatemve suppresserint, maxime quam in 
suis compotis sit expressum, sibi absque consciencia sui 
abbatis ultra compotum reservando proprietatis, quod absit, 
incida[n]t in reatum. Precipimus eciam per obedienciam, 
et eciam sub pena proprietariis debita inhibemus, ne quis 
nostrorum fratrum custodum bona ecclesie sibi commissa 
distrahat indebite vel consumat, sed juxta datam sibi a 
Deo industriam et preceptum sui abbatis, cui propria, quod 
absit, industria nullatenus preponatur, ipsa bona in utili- 
tatibus fideliter expendat ecclesia. 

Sub eadem pena eciam prohibemus, ne aliquis predic- 
torum  rotulos maneriorum nostrorum vel ecclesiarum, 
reddituales cartas, vel scripta, seu quicquam ad valorem 
sex denariorum, cum de sua custodia fuerit amovendus, 
secum asportare vel aliter amovere presumat, absque sui 
abbatis licencia speciali. Nec aliquis terras de novo emat, 
vel redditus seu nova edificia de centum solidorum custu 
abbate construat inconsulto. 

Novas eciam gracias, qua, in consuetudinem ducte, 
prejudiciales monasterio possent fieri vel dampnose, omni- 
bus et singulis fratribus interdicimus ordinacione presenti; 
pro sepius expertis dampnis eciam ordinantes et mandantes 
quod nostri messores, parcarii, ortolanii seu gardinarii, feoda 
pro dictis officiis non recipiant, sed pro solitis feodis eorum, 
si necesse fuerit, stipendia augeantur. Caveant eciam fratres 
nostri custodes, ne servientem, quem aliquis eorum pro 
facta fraude ammoverit vel delicto, alius ipsum presumat 
in servicium admittere. 

Sed, quoniam quasi incassum de providencia nostrae domus 
ordinatur exterius, nisi ordinis disciplina interius observetur, 
aliqua inter nos expedit, tam in capite quam in membris, 
juvante Domino, circa hoc eciam reformentur. Placet igitur 
quod papae Gregorii noni, legatorum eciam sedis Romane, 

Octonis scilicet ac eciam Octoboni, necnon et generalis nostri 
capituli statuta super reformacione nostri ordinis temporibus 
in eisdem constitutis legantur, et tam a capite quam a membris, 
quatenus regula vel privilegiis indultis/ canonice non [fo. 17. 
obviant, firmiter observentur Ad hoc abbas ordinem et 
divinum officium debite faciat et sollicite sustentari, causas 
hiis contrarias seu occasiones tollendo pro viribus ; nec intra 
septa monasterii nec extra, in spirituali vel temporali officio, 
gracia humani favoris vel affeccionis privatae, quemquam con- 
stituat, vel sic institutum stare permittat. Sed in hiis et in 
alis honorem Dei et ordinis ecclesieque profectum semper 
attendat, antiquas eciam consuetudines approbatas, quatenus 
a regula non discordant, quoad suum et conventus solacium, 
nisi de communi consilio, non immutet. Caveant tamen 
fratres omnes et singuli ne, sine sui abbatis speciali vel generali 
licencia petita scilicet et optenta, aliquid ultra constitutas 
liberaciones a quoquam recipiant, vel cuiquam fratri vel 
cuiquam alteri dare presumant.  Poterunt tamen, immo 
tenentur, omnes et singuli, capas per licenciam habentes, aut 
sellas et cetera ad equitaturam pertinencia, vel alia quz ex 
communi liberacione non proveniunt, sibi invicem cum 
indiguerint communicare. 

Verum, quia ex precepto regula abbas loca fratrum, propter 
opus peculiare, ne forte ibi inveniatur, sepius perscrutari, ac 
cum, pro honestate ordinis conservanda, a parte infirmitorii et 
ecclesiae custodia major solito jam sit apposita claustro nostro, 
mandamus quod nullus de cetero carulam aut scabellum, 
armarium sive banchum, vel aliud cum serrura in claustro, in 
dormitorio, studiis, vel refectorio, sine licencia abbatis habeat 
special. Qui autem secus attemptare presumpserit, vel 
aliquid, quod abbas non dederit aut scienter permiserit, 
proprium fuerit repertus habere, vel claves seu firmacula per 
licenciam habita ad primum abbatis preceptum mox humiliter 
non obtulerit, privetur gracia preconcessa, regulariter nichilo- 
minus ut inobediens vel proprietarius puniendus. Eandem 
penam fratres incurrant, res peculiares aliquas penes! seculares 
sine abbatis consciencia deponentes Mandamus insuper sub 


! Supplied in margin. 

pena eadem quod nullus fratrum nostrorum ad alterius fratris 
sui lectum vel studium, carulam vel armarium, absque precepto 
vel licencia abbatis aut priorum, vel saltem eorum voluntate 
seu sciencia quorum predicta fuerint, venire presumat, 
exceptis camerariis, quatenus circa fratrum lectos habent 
facere/ secundum consuetudinem approbatam. [fo. 17b. 

Mandamus insuper quod circa ordinis disciplinam melius 
observandam solliciti sint priores ac ceteri loquentes de 
ordine, nunc hos monendo secrecius et eciam obsecrando, 
nunc illos corripiendo publice et eciam increpando, juxta quod 
magis ad animarum lucrum crediderint singulis expedire. 
Nullius nisi secundum Deum personam accipiant, hujus vel 
illius parentes vel patriam distinguendo, illud magistri nostri 
regula attendentes, quod, sive servi sive liberi, omnes in Christo 
unum sumus, et sub uno Domino equalem servitutis miliciam 
bajulamus. Nec a conventu, nisi ex causa pernecessaria, 
priores maxime se absentent ; sed facto magis quam dicto, in 
hiis qua sunt ordinis, sint fratribus in exemplum, caventes 
precipue inter cetera ne chorus vel claustrum monachis, in 
dispendium salutis et scandalum ordinis, [plus] solito spolietur; 
nullique de completorio, sine manifesta et justa necessitate, 
concedant licenciam. Inordinatam vero post completorium 
cenam vel moram post ignitegium facientes sic castigentur in 
crastino quod ceteri terreantur. Ebdomadarii circuitorum, 
per se vel per socium si per se non poterint, semel ante pran- 
dium et semel post cotidie, horis in competentibus, juxta 
regulam et morem antiquum, per ecclesiam, claustrum, et 
locutoria suos circuitus facere non omittant. 

Item, cum magister noster et pater sanctissimus Benedictus 
in sua precipiat regula quod abbas omnium fratrum opera sic 
discernat et temperet, ut fortes sint quod cupiant, et infirmi 
quod non refugiant, ac eciam ex statuto nostri generalis 
capituli licitum sit prelatis in suis monasteriis, si qua in officiis 
divinis visa fuerint racionabiliter superflua, resecare, ut tanto 
facilius a fratribus cetera addiscantur, ac sacris leccionibus et 
meditacionibus ab eisdem possit studiosius inserviri—hinc est 
quod nos, ut eciam pondus officii divini eo virilius sustentari 
valeat et alacrius, quo equanimiter ab omnibus fuerit sup- 

portatum, aliqua de predictis officiis, quae scilicet de regule 
nostra substancia non existant, duximus moderari. 

Hac igitur sunt qua reddi et cantari cordetenus sufficere 
cre/dimus in conventu : videlicet, psalterium, ymnarium, [fo. 18. 
canticularium, regula monachorum, omnia invitatoria, versus 
omnium responsoriorum et processionum responsoria, anti- 
phone de laudibus, et omnia responsoriola, sex communes 
feria integra, et totum commune sanctorum. Cetera autem 
omnia sufficiat reddere ter in libro et super libros eciam in 
conventu cantari. Permittimus eciam quod, diebus quibus 
conventus sermoni interest vel leccioni, septem penitenciales 
psalmi extra chorum a singulis secrete solvantur. “ Verba 
mea," quod post laudes dici solebat semper, nisi dum fratris 
duraverit trigintale, licite, sicut credimus, poterit eciam inter- 
mitti. In principalibus quoque festis et quasi sola de cruce, 
cum tamen hoc tempori congruit, et de omnibus sanctis ad 
vesperas et ad laudes sufficit memoria in conventu, salvis 
tamen processionibus solitis et propriis de die contingentibus 
memoriis faciendis. Hujus autem pretextu moderaminis, 
mandamus quod divinum officium morosius et devocius ab 
omnibus in conventu pro viribus sustentetur, et eciam fratres 
quod sine justa causa a divino officio non absentent nec inde 
leviter exeant, illam sacra scripture sentenciam pretimentes, 
qua dicitur: “ Maledictus homo qui facit opus Dei fraudu- 
lenter.” Item, ne per ignoranciam seu desidiam divinum 
officium videatur apud nos in aliquo deturpari, “Kyrie” eciam 
in missis privatis extra chorum, sicut et in choro, alternatim 
dicantur. Item, in Annunciacione Dominica et in festo sancti 
Benedicti, quando videlicet Paschali tempore celebrantur, 
necnon et in sancto Pascha, Ascensione, et Pentecoste, et in 
festo Sancta Trinitatis, sancti eciam Augustini nostri, quando 
scilicet ante festum sancta Trinitatis celebratur, in festo 
Assumpcionis et Natalis Domini, cum quatuor cantoribus et 
candelabris totidem ad utrasque vesperas est processio 
facienda. Ad nocturnas eciam vigilias, post psalmum invi- 
tatorii, scilicet “Venite exultemus Domino,” occurrentes, 
secundum quod regula precipit, satisfaciant ut tenentur. 
Item, festivis diebus, cum abbas vel loco ejus prior celebrat 

magnam missam, minorem missam celebrans in conventu, 
debet ipso die claustrum tenere, horas eciam et completorium 
in choro dicere, ac benediccionem in refectorio eciam debet 
dare. Item, ne vivi seu defuncti per negligenciam debitis 
missis priventur, omnes nostri fratres in sacerdocio constituti 
teneantur/ cotidie missas suas celebrare, cum nulla [fo. r8b. 
justa causa fuerint prepediti ; nec sine abbatis vel prioris 
consciencia ultra tres vel ad plus quatuor dies debent a 
celebracione divinorum ullatenus abstinere. Quod cum 
liberius in Domino facere possint omnes, per priorem duo vel 
tres simul ad celebrandum in altaribus singulis deputentur, 
nec aliquis ad ministrandum de cetero excusetur pretextu 
fragilitatis per sompnium contingentis, sed, facta confessione 
Si vacaverit contricione previa, benedicta eciam primitus aqua 
sumpta cum necesse viderit, ministret cum Dei timore, ne 
garciones vel alios inhonestos, peccatis gravioribus forsitan 
irretitos, ad ministrandum, quod absit, vocari contingat. Item, 
cum in nomine Domini nostri Jhesu Christi omne genu 
celestium, terrestrium et infernorum debeat digne flecti, in ejus 
Domini Corporis sacrosancti adoracione, excepto ipso solum- 
modo celebrante, omnes cum devocione omnimoda reverencia 
eciam et honore flectent genua Redemptori; capis tamen 
induti vel dalmaticis reverenter inclinent. 

Item, unanimi approbacione nostri capituli, ordinamus 
quod singulis annis in Quadragesima, die videlicet qua 
fratres secundum regulam de bibliotheca, id est librario, 
sunt in capitulo codices accepturi, missa de Sancto Spiritu 
et eciam pro defunctis, pro omnibus benefactoribus librarii 
nostri et ecclesize viventibus et defunctis, in cotidiana tabula 
dupplicetur. 

Item, ad honorem ordinis et conventus, mandamus quod 
ad prandium conventus in refectorio nulla nisi digna et 
honesta persona, et hæc eciam de presidentis ibidem speciali 
licencia, invitetur, ne tanto conventui indextre preponan- 
tur indigni vel inhonesti, quod absit; nec in aulam ducantur 
hospites vel mittantur, celerario ignorante, ne forte, si 
defectum ibidem sustinuerint, inde, quod absit, scandalum 
oriatur. Item, cum esus carnium, nisi omnino debilibus 

vel egrotis, sit secundum nostram regulam  interdictus, 
imbecillitatem tamen plurium attendentes, auctoritate illius 
decretalis, “Cum ad monasterium," ad tempus, licet cum 
timore, permittimus quod fratres nostri pondus officii 
portantes et ordinis, in conventu, nobis in camera nostra 
presentibus, necnon et infirmitorio, in mensa communi 
ac in domo misericordiarum ibidem, cum hoc justa 
necessitas vel eciam pia utilitas exigerit, carnibus recreen- 
tur; salvo tamen quod nunquam pauciores triginta monachis 
vel circiter in refectorio ad prandium/ sint sedentes, [fo. 19. 
illo statuto domini Octonis legati retento; memoriterque 
cavetur quod dua partes conventus ad minus semper 
comedant in refectorio, sicut decet. 

Ut autem fratres in predicta domo misericordiarum 
recreandi pro vitando scandalo secrecius procurentur, fratres 
ibidem, secularibus omnino exclusis, secundum morem an- 
tiquum sibi invicem serviant, firmiter observato maxime 
illa hora quod seculares omnimodi, nisi forte medicus aut 
famuli infirmorum de secretis fratrum non revelandis jurati, 
ab infirmitorio excludantur; quod et ceteris horis pro 
infirmorum secretis et quiete, quatenus fieri poterit, obser- 
vetur.  Infirmi vero fratres se ab infirmorum mensa 
communi non se subtrahant, super hoc sibi licenciam 
procurando, nisi ad illam accedere nequeant sine scandalo 
vel gravamine corporis manifesto, sed, quam cito con- 
valuerint et in hora qua conventus reficit prandere valuerint, 
ibidem comedant; servientibusque communibus infirmitorii 
sint contenti, nisi pro evidenti necessitate prior alicui de 
retinendo serviente sibi deputato graciam fecerit specialem. 
Nec ad prandium mense communis vel alterius loci in 
infirmitorio seculares quicunque, exceptis predictis juratis, 
invitentur, absque superioris domi existentis petita licencia 
et optenta. 

Juniores fratres cum secularibus et maxime cum feminis 
sine fratre custode non loquantur, donec quartum ad minus 
annum in claustro se gesserint ordinate; cum majoribus 
tamen dignioribusque personis abbas hiis erit super hoc 
dispensandum, cum viderit expedire. Septa vel claustra 

monasterii Sancti Sepulcri, nisi in abbatis vel prioris 
forsitan consciencia, [non] visitent fratres nostri, nec ad Sancti 
Laurencii hospitale vel in villam veniant, nisi bini ad 
minus et cum duobus ministris aliis comitati. Nec talis 
licencia, nisi raro et ex causa magna, cuiquam concedatur. 
Qui vero ad aliam quam ad ipsam quam licenciati fuerint 
domum ire presumpserint, graviter puniantur. 

Omnibus autem et singulis fratribus mandamus quod 
de apostasia et de reditu cujuscumque fratris ad seculum, 
quam cito constiterit per evidentem quamlibit conjecturam, 
hoc sine mora abbati indicetur vel priori. Obedienciarii’ 
nostri forinseci vel alii nostri fratres quicunque ultra dies 
quinque sine fratre socio extra claustra monasterii, die 
exitus eorum et reditus numerato, ultra quinque dies? 
moram non faciant, nec carnes presertim in publico come- 
dant; nam/ hoc est contra regulam et contra [fo. 19b. 
omnimoda canonica instituta. 

Item, pro tollendis scandalis occasionibusque peccandi, 
mandamus quod in nostris domibus extra septa mulieres 
quacunque ad convivandum, commorandum, vel pernoc- 
tandum, aut eciam ministrandum intra grangias ventilandi, 
nullatenus admittantur, sine abbatis vel ejus principalis 
vicarii licencia speciali, mendicis exceptis. Mulieres eciam 
claustra monasterii nostri ex parte curiz non introeant, 
salva gracia nobilibus facienda et honestis matronis per 
eum qui videlicet superior est in domo. 

Item, ne remissio nimia viam aperiat viciis, seu facilitas 
venie audaciam transgressoribus tribuat delinquendi, salu- 
briter duximus statuendum quod, si quis nostre congrega- 
cionis monachus, pudiciciæ rupto freno, quod absit, de 
cetero super incontinencia convincatur, stallum perdat in 
posterum quod habuit in conventu. Nunquam celebret 
missam majorem in choro, nec administracio extrinseca 
sibi ex tunc aliquatenus committatur ; observata nichilominus 
circa talem regulari disciplina, quae consuevit observari circa 
hujusmodi delinquentes. Ne tamen in tyrannidem crescat 
rigor, si cordis contricio et humilitas operis hoc meruerint 

evidenter, facultas dispensandi in predictis, pensatis culpae 
circumstanciis, in arbitrio sit abbatis. 

Pro tollendis eciam scandalis qua in hospitali nostro de 
Sancto Laurencio contingere sepe solent, nostro approbante 
capitulo, firmiter ex parte Dei perpetuo precipimus observari 
quod nulle mulieres, cujuscunque condicionis exstiterint aut 
etatis, ibidem de cetero admittantur; sed inpotentes pres- 
biteri pauperes, necnon et illi famuli qui suas vires et etates 
in ecclesie nostra servicio diucius expenderunt, alii eciam 
sexus virilis quos pia consideracione abbas ibidem preceperit 
collocari. Et, quoniam bona temporalia hospitalis predicti 
ampliata sunt, Domino largiente, pro divino eciam cultu 
ampliando, statuimus quod de cetero ibidem sint duo 
ad minus presbiteri pro abbate et conventu cotidie cele- 
brantes, et preter hos sint fratres triginta. Custos vero 
ipsius loci tantum semel in ebdomada illuc vadat, vel bis, 
ex causa utili vel necessaria, non tamen sine fratre socio a 
priore saltem petito, precipue dum in ipso hospitali dura- 
verint nunc sorores. Loca tamen ipsius hospitalis forinseca 
custos ipsius, uno capellano secum assumpto, vel fratre, aut 
clavigero/ dicti loci, vel alio equite competente, visitet [fo. 20. 
sicut ante. Item, familiaritates carnales, que caritatem 
veram inter fratres impediunt, ex parte omnipotentis Dei 
et sub interminacione anathematis perpetuo prohibemus. 

Item, cum per constitucionem domini papa Innocencii 
quarti sit arcius interdictum, ne ante annum probacionis 
completum ad professionem novicius aliquis admittatur, et 
eciam alibi in jure canonico sit statutum quod ad pro- 
bacionem admissus novicius statim professionem faciat, 
anno probacionis elapso, mandamus quod nostri novicii 
ante completum probacionis annum ad professionem nulla- 
tenus admittantur ; nec ultra annum completum ad plus per 
triduum eorum professio nullatenus differatur; tercio vero 
die post professionem eorum, permanentes in capitulo, juxta 
morem de observando statuto domini papa Alexandri tercii 
extra de solucionibus, *Si quorundam," juxta ordinacionem 
domini abbatis Roggerii tercii a toto conventu unanimiter 
approbatam, sacramentum prebeant corporale. Hoc idem 

singuli abbates hujus loci in sua prima creacione, secundum 
eandem ordinacionem, observare tenentur. 
Item, cum deceat sitque dignum ut, qui similem cum aliis 
vitam suscipiunt, similem senciant in legibus disciplinam, de 
5 sacerdotibus secularibus ad nos volentibus ingredi, id quod 
regula titulo de eisdem precipit observetur, videlicet quod 
ipsis nichil de disciplina regule relaxctur, verum quod tales, 
usque ad completum triennium post suam professionem 
emissam, omnia officia faciant indistincte, quae solent facere 
10 juvenes in minoribus ordinibus constituti. Cum reverendis 
tamen autenticisque personis poterit abbas, prout in hoc 
expedire viderit, dispensare. 
Omnia denique particularia predecessorum nostrorum 
mandata, si qua aliquibus periculosa seu gravia visa forsitan 
15 fuerint, ad majorem securitatem conscienciarum fratrum 
nostrorum, quatenus, salvis regula et majorum statutis, 
secundum Deum possumus, revocantes, reformacionem hanc 
parvulam fratribus nostris carissimis committimus obser- 
vandam, donec, juxta nostram in Christo Jhesu spem, super 
20 sancti patris nostri Benedicti regularibus observanciis, non 
dubium per diversarum consuetudinum corruptelas perperam 
intermissis, tradicionem juvante Domino excogitaverimus 
pleniorem. (Omnes ergo hanc minimam inchoacionis re- 
formacionem interim observantes, pacem in presenti et pacis 
25 eternz premium recipiant in futuro, amen./ [fo. 20b. 


De eleccione abbatis rubrica. 


(m electus fuerit aliquis in abbatem, ducatur a senioribus 
de capitulo in ecclesiam, precedente conventu cum ympno 
laudis, scilicet “Te Deum laudamus," sonantibus interim 

3o campanis in turri et campanili. Electus autem interim jaceat 
prostratus coram magno altari donec, terminato “ Te Deum," 

dicat qui preest ordini versiculum, * Salvum fac servum tuum " 
et * Mitte ei, Domine," cum oracione, * Omnipotens sempi- 
terne Deus, miserere huic famulo tuo et dirige eum.” Qua 
dicta, ducatur electus ad corpora sanctorum, ut faciat ibi 
suam devocionem. Et interim ascendat aliquis discretus 
pulpitum et pronunciet populo eleccionem. Electus vero 
ducatur de ecclesia in cameram prioris, vel aliam sibi 
assignatam, in qua moretur humiliter, nichil de negociis 
intromittens, nisi sicut unus de fratribus, nec aliquam 
usurpet precipiendi potestatem, sed, exhibitis sibi non 
exactis fratrum officiis, sit contentus. Assignetur autem 
eidem in ecclesia, capitulo, et refectorio primus ordo in 
dextro choro, et alibi fratres aliqui qui sint secum per 
consilium seniorum. Similiter et fratres, qui secum debent 
proficisci pro benivolencia principis consequenda et bene- 
diccione optinenda, non propria eleccione accipiat, sed 
consilio seniorum. Cum vero benediccionis graciam fuerit 
assecutus, si extra propriam ecclesiam fuerit benedictus, in 
suo redditu cum processione solempni a fratribus admittatur, 
et ducatur a senioribus usque ad majus altare cum cantu 
majoris antiphonz, ut moris est in hujusmodi processionibus. 
Dictisque super eum versiculis et colecta, ut supradictum 
est, de electo, ducatur ad stallum suum, et ibi ab illo qui 
preest ordini installetur, si alius presens non fuerit qui 
hoc specialiter accepit in mandatis; et tunc de cetero 
omnes fratres coram quibus transierit ad eum  inclinent. 
Ubi cum fuerit collocatus, incipiat qui eum  installavit 
ympnum “Te Deum laudamus." Qui dum cantatur, acce- 
dant ad eum fratres, sicut in ordine sunt priores, et faciant 
ei obedienciam manualem, primo scilicet flexis genibus 
manum osculando et os postea, et ad eum cum recesserint 
inclinando. Et, cum omnes ad sua loca redierint, det 
abbas benediccionem, secundum suum privilegium, et ex 
illo tempore in omnibus se habeat sicut abbas/ [fo. 21. 
consulendo, precipiendo, disponendo, et ecclesiastica solemp- 
nia qua ad prelatum pertinent faciendo. 

Qua autem sint officia spectancia ad abbatem secundum 
consuetudinem hujus domus, hic breviter annotantur. 

De observancits abbatis. 


bbas: tenetur ex officio in festis principalibus, quasi 

principalibus, et in festis majoribus duplicibus, vesperas, 
vigilias et laudes, horam qua dicitur ante missam, et 
memoriam de festis hujusmodi celebrare; et erit in hujus- 
modi vesperis solempniter revestitus, scilicet in alba, capa, 
mitra, cirothecis, et anulo, cum baculo pastorali; stabitque 
inter vesperas festorum principalium et quasi principalium 
in sede sua, ministrante sibi uno suo capellano in alba et 
capa revestito pro libro ad dicendum capitulum tenendo, 
b[aculo]! recipiendo et tradendo, mitra deponenda et re- 
cipienda, et duobus sacerdotibus similiter revestitis stantibus 
hinc inde in inferioribus stallis chori, qui ambo de choro 
exeant in fine ympni. Abbas vero ad nutum incipiat anti- 
phonam super “ Magnificat” ; et, cum incipitur * Magnificat,” 
veniant ad abbatem predicti sacerdotes portantes acerras 
cum thure, sequentibus eos duobus thuribulariis cum thuri- 
bulis, et, imposito thure ab abbate, ut moris est, quociens 
presens fuerit, accipiant ipsi sacerdotes turibula, turibularii 
vero acerras; sicque procedat abbas, sequentibus eum 
duobus sacerdotibus et capellano, ut moris est, ad thurifi- 
candum primo altare majus, deinde retro idem altare, et 
postea altare et feretrum sancti Augustini. Dexter sacerdos 
ministrabit abbati turibulum, et sullevabit capam abbatis 
dum thurificat; sinister vero turificabit altaria cum abbate. 
Cum autem abbas et sacerdos thurificaverint altare et 
feretrum sancti Augustini et duorum sanctorum adjacen- 
cium, prefati duo sacerdotes thurificabunt hinc inde reliqua 
altaria et corpora sanctorum, remanente interim abbate cum 
capellano suo coram altari sancti Augustini, et psalmum 
“Magnificat” persolvente.  Predicti vero sacerdotes, cum 
omnia corpora sanctorum turificaverint, redeant ad abbatem ; 
et sic, abbate precedente, intrent chorum modo quo exierant ; 
et, cum abbas ad sedem suam venerit, thurificent eum primo 
duo sacerdotes simul, ut moris est, semper, sive unus fuerit 
sive duo, uterque de choro suo, deinde cantores. Seniores 

vero cantorum hinc inde thuri/ficent ipsos sacerdotes, [fo. 21b. 
thuribularii vero reliquos de conventu. Dicta autem anti- 
phona post “Magnificat,” accedat ad abbatem dexter 
sacerdos, et teneat coram eo capitularium, dum dicit oracio- 
nem Dominicam et collectam, capellano abbatis de deponenda 
et ponenda mitra ministrante. Abbas vero, dicto “ Benedi- 
camus, post colectam, recedat si voluerit, data prius 
benediccione, vel magis post memorias speciales, si quæ 
dicendæ fuerint, sequente eo proprio capellano: et tunc 
exeat unus de sacerdotibus, sacerdote ebdomadario re- 
manente, scilicet ad memorias persolvendas. Si tamen 
processio fuerit facienda et abbas voluerit interesse, in- 
censabit abbas cum alio sacerdote, ut predictum est, altare 
ad quod fit processio, et dicet versiculum et collectam. Si 
autem fit processio tam solempnis quod cantores chori 
ferre debent candelabra revestiti, tunc non dabit abbas 
benediccionem usque in finem vesperarum, scilicet post 
ultimum “ Benedicamus.” 

Ad vesperas autem festorum majorum duplicium, revestietur 
abbas, ut predictum est, sed stabit inferius in stallo suo, nec 
tunc revestietur capellanus abbatis, sed duo tantum sacerdotes, 
quorum dexter de recipiendo et tradendo baculo pastorali et 
de mitra ponenda et deponenda ministrabit, sinister vero de 
tenendo libro, cantor vero dextri chori de scabello abbatis 
demittendo et levando ; et fient cetera, ut in festis principali- 
bus est predictum, excepto si processio fuerit facienda. Tunc 
idem abbas dicet versiculum et collectam, sacerdos ebdoma- 
darius ministrabit de libro, alter vero de mitra. Ad vigilias 
festorum principalium et quasi principalium, incipiet abbas 
terciam antiphonam primi nocturni, ad nutum scilicet cantoris, 
et cantabit versum ultimi responsorii stans in medio chori 
cum senioribus, qui ad hoc cum eo in tabula sunt ascripti ; qui 
tamen antiquitus solebat legere ultimam leccionem; nec 
amplius faciet ad vigilias ex officio, nisi quod benedicciones 
dabit ad singulas lecciones et ympnum laudis * Te Deum" 
incipiet, sicut semper facere consuevit quando presens fuerit. 
Non tamen revestietur ad vigilias, sed, cum * Te Deum" 
inceperit, exeat et se revestiat, sicut ad missam, sine mitra, 

cirotecis, et baculo. Cum vero conventus incipit “ Per singulos 
dies," intret abbas cum servitoribus ecclesize superius ad mag- 
num altare, precedentibus servitoribus, ut moris est, ad missam, 
capellano abbatis non revestito portante textum evangelii et 
ponente super analogium. Abbas/ vero interim accedat [fo. 22. 
ad altare et thurificet illud, et postea faciat inclinacionem 
devotam coram altari, et erigens se osculetur altare, et sic 
recedat ad legendum evangelium, ferente subsacrista lumen 
in absconsa et capellano ministrante abbati de eodem. Lecto 
autem evangelio, incipiet abbas solempniter “ Te decet laus," 
et inclinet dicendo reliquum, conventu reliquum prosequente. 
Quo cantato, subjungat abbas oracionem, et post ipsam mox 
incipiat laudes, et sic recedat, precedentibus eum servitoribus, 
ut venerunt. 

In nocte tamen Natalis Domini, dicta oracione post evange- 
lium, exuat se abbas casulam, stolam, et manipulum, et induat 
capam et cyrothecas, impositaque mitra et accepto baculo, 
precedentibus servitoribus, eat cum processione in criptas, ad 
thurificandum, ut moris est, et ad dicendum versiculum cum 
collecta. Quicumque autem, preter abbatem, lecturus est hujus- 
modi evangelium, ipsemet portabit et reportabit codicem 
evangelii, ponet autem illud super altare dum thurificat. In 
nocte vero Natalis Domini, de qua predictum est, exutus, ut 
predicitur de abbate, ibit cum processione in alba tantum, non 
in capa. Ad laudes autem dicendas in festis hujusmodi, - 
revestietur abbas cum duobus sacerdotibus, sicut ad vesperas 
est predictum, intrabitque chorum per inferiorem partem, 
precedentibus duobus chori cantoribus et duobus sacerdotibus ; 
nec habebit capellanum, sed ei tunc per omnia ministrabitur a 
sacerdotibus, cantoribus et thuribulariis, sicut ad vesperas 
majorum duplicium est predictum, ebdomadario subsacrista 
lumen, cum opus fuerit, ministrante. Et data benediccione 
recedet, vel post memorias speciales. 

In festis vero majoribus duplicibus, secundum modernam 
consuetudinem, non revestietur abbas de nocte, nec aliquis 
alius, licet antiquitus fieret, sicut predictum est de festis 
principalibus, nec antiphonam incipiet nec responsorium can- 
tabit, festo Johannis evangelista excepto.  Leget autem 

evangelium in frocco, ubi leguntur [pro] solito lecciones, capel- 
lano sibi absconsam cum lumine ministrante, et ibidem, dicta 
collecta, priusquam recedat, laudes incipiat, et faciet quicquid 
pertinet ad officium ebdomadarii sacerdotis, eodem ebdoma- 
dario librum tenente et subsacrista lumen ministrante. Nec 
portabitur incensum, sed fient cetera sicut in festis princi- 
palibus, excepta solempnitate revestiendi. 

Notandum autem quod, in festis hujusmodi, qua per 
Dominicam contingunt, dabit sacerdos ebdomadarius/ [fo. 22b. 
benediccionem super ebdomadarios coquina egredientes et 
ingredientes, priusquam abbas det benediccionem ; similiter 
et quociens super fratres exeuntes vel revertentes et super 
hospites fuerit benediccio facienda, ad horam quam dicit abbas 
ante missam hujusmodi festorum, in sede sua, sicut predictum 
est, ad vesperas revestitus, et capellanus eidem ministrabit, 
alba tantum, sicuti conventus, revestitus. 

Et si qua processio fuerit facienda, sive conventus eat in 
capis sive in albis, abbas semper in hujusmodi processionibus 
capa induetur; capellanus tamen abbatis non induetur capa 
ad processionem, nisi totus conventus sit communiter in capis ; 
et tunc ibit ultimus post abbatem. Quando vero capellanus 
non induitur capa, ibit cum conventu in ordine suo, et hoc 
quia abbas tunc non indiget ministerio capellani, excepta die 
Purificacionis, Dominica Palmarum, et Exaltacione sanctae 
Crucis. In aliis processionibus qua habent stacionem in 
ecclesia, si sit in criptas, cum incipitur responsorium, turificabit 
abbas cum priore altare, et, cum ad loca redierint, finito 
responsorio, dicet abbas versiculum et collectam, capellano 
abbatis de tenendo libro, precentore de mitra deponenda et 
reponenda ministrante. Si vero fuerit stacio ante corpora 
sanctorum, postquam abbas cum priore incensaverit altare et 
feretrum sancti Augustini, secundum ordinacionem novam 
procedet prior ad turificanda corpora sanctorum et altare ex 
choro sinistro, aliquis vero de senioribus chori dextri ad thuri- 
ficanda reliqua de choro dextro. Cum vero fuerit ventum ad 
stacionem in navi ecclesie, dum responsorium cum versiculo 
cantatur ibidem, sedebit interim abbas, si voluerit, stante 
capellano secus eum et tenente baculum pastoralem, curva- 

cione ejusdem retroversa. Cantato autem responsorio, dabit 
abbas benediccionem, et incipiet postea, ad nutum cantoris, 
antiphonam vel responsorium pro ingressu, sicut semper facere 
consuevit cum presens fuerit, sive conventus fuerit revestitus, 
sive non. Et, cum ingressus fuerit chorum, dum conventus 
cantat responsorium vel hujusmodi, stabit superius in sede sua 
et capellanus ante eum, et inde exibit, et ministri cum eo, ut 
se preparent ad altare ; vel, si noluerit chorum ingredi, poterit 
divertere in vestiarium retro chorum. 

Notandum autem quod abbas, in festis principalibus et 
quasi, solet uti omnibus pontificalibus indumentis, id est 
tunica, dalmatica, et sandaliis. Similiter autem in aliis 
festis, sandaliis duntaxat exceptis. Quando igitur abbas 
sandaliis/ vestietur, dum se calciat, incipiente cantore [fo. 23. 
antiphonam “ Veni, Domine,” psalmodiabunt astantes ministri 
altaris, cum capellanis abbatis, psalmos, sicut continentur in 
libro benediccionum episcopalium ; post quos, cantata anti- 
phona et dicto “ Kyrie” et oracione Dominica, abbas, si plene 
fuit revestitus, subjunget versiculos et collectas ad hoc 
assignatas, et inde procedet, ut est pontificaliter indutus, 
cum baculo pastorali, precedentibus servitoribus et sequente 
capellano cum libro benediccionum, solempniter ad altare, 
stratis ubique dorsariis sub ipso usque ad gradus altaris, 
scilicet ob reverenciam sandaliorum. Dum autem inclinet, 
vel cum dicit oraciones aut aliud quod spectat ad officium 
sacerdotis, et dum legitur evangelium, aut cum idem deoscu- 
latur, deponetur ei mitra ; alias vero, tam stans quam sedens, 
habebit mitram, donec dicturus sit “ In spiritu humilitatis.” 
Postquam autem accesserit ad altare, baculum non tenebit, 
nisi cum facit confessionem et absolucionem, et dum legitur 
evangelium, et cum ante percepcionem dat solempnem 
benediccionem. Licebit autem abbati, postquam a principio 
turificaverit altare et inceptum fuerit * Kyrie," sedere, cum 
placuerit, congruis intervallis, usque ad evangelium. Sedebit 
autem in cathedra prope altare, non in cathedra inferiori, 
ubi sedere solent alii sacerdotes. Cyrotecas vero et pontifi- 
calem anulum non deponet donec, post evangelium, descendit 
ad gradus altaris, ad suscipiendum oblacionem et manus 

abluendum. Cum vero daturus est benediccionem solemp- 
nem, posito sagaciter super patenam Corpore! Domini quod 
prius tenebat in manibus, sumpto baculo et imposita sibi 
mitra, conversus det eandem, sicut continetur in libro. 
Finita vero missa, recedat per omnia indutus pontificaliter, 
sicut venit. 

Quando autem abbas missam non celebrat, hujusmodi 
diebus vel aliis in quibus conventus communiter revestitur, 
si presens fuerit, stabit medius inter cantores indutus capa, 
mitra, cirotecis, cum baculo, oblacionemque faciet, et in fine 
misse ascendens cathedram dabit benediccionem. Aliis 
vero diebus, quibus conventus non est communiter reves- 
titus, si abbas missa voluerit interesse, stabit in superiori 
stallo dextro in habitu suo eciam superius quam alii revestiti ; 
et tunc recedere poterit cum voluerit, nec benediccionem 
dabit recessurus. Tamen ad eum veniet diaconus,/ [fo. 23b. 
benediccionem ante evangelium petiturus, et post evangelium 
ad osculandum offeret ei textum et acerram ad imponendum 
thus, et pacem sumptam a sacerdote portabit abbati. 

Item, abbas die Cinerum benedicet cineres in habitu suo, 
sup[er]posita sibi stola, tenens in manibus baculum pastoralem ; 
et benedictos cineres imponet singulis fratribus sigillatim, 
et ipse post omnes accipiet cineres a priore. Et, eodem die, 
ad processionem ibit ultimus cum baculo pastorali; et sic 
faciet ad omnem processionem in qua conventus non 
revestitur. 

Ipse eciam benedicet cereos in die Purificacionis et palmas 
in die Palmarum in capa, mitra, et cirotecis, cum baculo 
pastorali ; et eodem modo incedet ad processionem. 

Item abbas, quociens fuerit ad vesperas vel laudes, incipiet 
antiphonam super “ Magnificat" et “ Benedictus," exceptis 
antiphonis vij ultimis per O incipientibus ante Natale, quas 
solent obedienciarii, ut sunt seniores, gradatim incipere vel 
cantores. Similiter, quociens thus est portandum, imponet 
illud abbas, si presens fuerit. Similiter, quando presens est 
abbas, dicet in audiencia oracionem Dominicam ad vesperas 
et ad laudes, et dabit benediccionem priusquam recedat. 

Ipse eciam dabit benedicciones leccionum, cum presens 
fuerit, et leget evangelium in festis xij. leccionum. Et 
sciendum quod abbas, si domi fuerit, tenetur interesse 
omnibus vesperis xij. leccionum et supra, et ecíam vigiliis, 
sed non tenetur laudibus interesse, nisi quando personaliter 
facit officium sacerdotis, excepta feria quarta ante Natale 
Domini et vigilia ejusdem, sive per feriam contigerit sive 
per Dominicam. In aliis feriis per annum non tenetur 
vesperis aut vigiliis interesse, nisi in triduo ante Pascha, 
et per totam ebdomadam Pascha et Pentecostes, quae com- 
parantur festis xij. leccionum, et nisi quando presens erit 
ad vesperas, quando antiphona “O sapiencia" debet inchoari, 
pro eo quod ipsemet solet eam semper inchoare. 

Item, abbas non tenetur interesse vigiliis defunctorum, nisi 
in officiis principalibus, vel pro funere fratris presenti, et tunc 
solet recedere laudibus inchoatis. 


Explicit de abbate. 


De capellanis abbatis rubrica. 


Cre abbatis faceti debent esse et discreti et affabiles 

omnibus extraneis precipue. Caritatem abbatis ad con- 
ventum, et conventus ad abbatem, in quantum possunt, 
tenentur nutrire. Cotidie, si commode possunt, ambo missam 
celebrare debent, ita scilicet quod, si abbas post primam 
missam celebraverit, alter cum adjutorio camerarii abbatis 
celebret si potuerit, nulla/tenus tamen nisi mundi et [fo. 24. 
confessi debent celebrare. Abbati autem, quia semper presens 
est, confiteantur, si voluerint. De missa prima et horis 
dicendis cotidie, et ad ministrandum abbati in ecclesia, uterque 
eorum septimanam suam teneat ; alter alterius, et precipue 
junior senioris, vices semper cum necesse est tenetur suplere. 
Item, in presencia abbatis, in quantum possunt, ambo semper 
esse debent ; quod si unus eorum alicubi missus fuerit, alter 
nullatenus se interim debet absentare, nisi fratrem aliquem 
loco suo dimiserit. Item, uterque vel eorum alter vel aliquis 
saltem monachus, precipue si sunt hospites, in presencia 

abbatis, nisi forte inter prandium, stare tenetur. Ambo 
eciam sequentur abbatem, quocunque extra ierit, vel alios pro 
se substituent. Psalterium et diurnale semper secum habeant, 
et aperte et distincte omnia dicenda dicant. Ad missas autem, 
precipue qua proprium habent servicium, gradale in manibus 
habeant, et sine libro nichil dicant nisi sint securi, Si vero 
aliquis eorum per unum diem vel ultra absens fuerit, inquisita 
prius abbatis voluntate, aliquis de claustro interim advocetur. 

Item, cum omni sollicitudine provideat uterque, et senior 
precipue, quod omnia, tam circa familiam quam circa alia 
statum abbatis tangencia, cum discrecione et honestate ubique 
disponantur; item, quod ea qua sine presencia abbatis 
emendari possunt comode vel expediri, antequam ad ipsum 
perveniant, corrigantur et sapienter ordinentur. Senior autem 
ipsorum curam cellarii abbatis habere debet ; ne sit ibi defectus 
vini, simul cum thesaurario tempestive providebit. Claves 
cellarii, precipue de noctibus, semper secum habeat. Vinum 
abbatis, intus vel foris, vastari non permittat, nec sine precepto 
vel licencia abbatis inde aliquid extramittat. De exenniis 
faciendis sollicite provideat quod mittantur honorifice. Species 
eciam camera debet custodire, et ne defectus inde sit tenetur 
providere, ac camerario! abbatis, sicut opus fuerit, inde 
liberare. 

Item, aurum abbatis et jocalia et cetera camerae utensilia 
per scriptum debet recipere, et ad cotidianum usum necessaria 
dicto camerario per scriptum liberare. Item, providere debet 
quod in camera abbatis, secundum quod de communi consilio 
provisum est, semper sint decem libra ad minus in pecunia, 
quas de thesaurario debet recipere et singulis ad minus 
mensibus inde cum eisdem computare. Item, eciam elemo- 
sinas abbatis per vias debet distribuere, vel, si abbas in itinere 
est, ejus palefridario pecuniam tradere,/ secundum [fo. 24b. 
preceptum abbatis distribuendam. Item, si abbas extra 
fuerit, ipse cum senescallo, coco, et ceteris singulis noctibus 
debet computare, et de servicio sequentis diei ordinare. De 
receptis eciam tocius anni et expensis semel ad minus in anno 
coram abbate debet respondere. Item, de hospitibus curam 


1 camerarius, MS. 


10 


25 


30 


35 


SANCTI AUGUSTINI CANTUARIE. $3 


habere debet precipuam. Et, si abbas domi fuerit, secundum 
numerum hospitum vocacionem fratrum ad mensam abbatis 
temperet, ne sit ex inproviso defectus, quod absit, in coquina. 
Haec omnia, cum absens fuerit junior, pro eo faciat ; et quilibet 
ipsorum vices alterius, cum necesse fuerit, diligenter suppleat. 

Junior ad prandium abbatis legere tenetur ubique, vel 
aliquem pro se rogare, nisi abbas in itinere fuerit, nec sanguine 
minutus sit vel infirmus, vel in refectorio comederit cum 
conventu. 


De officio camerarii abbatis, 


Costes abbatis, in quantum potest, nocte et die presens 

esse debet ; et, si exierit, dicere debet valeto camerz ubi, 
si opus est, poterit inveniri. Cotidie eciam mane debet se 
offerre, si forte opus est, ad ministrandum in capella. 

Ipsius est dictare et precipue scribere ea qua sub sigillo 
abbatis sunt mittenda, et si qua forte alia per abbatem sibi 
fuerint! injuncta. Quando vero abbas in aula vult comedere, 
mappas et manutergia et cetera ad mensam abbatis et aliorum, 
si necesse fuerit, pertinencia in aula panetario faciet liberari. 
Tunc eciam de cuppa abbatis per totum serviet prandium, 
quam? coram eo ponet simul cum apponitur ei panis; quo 
facto, cuppam apponet argenteam in mensa juxta eum vacuam ; 
picherum eciam argenteum cum aqua et aliis cyphis argenteis 
per valettum camerae faciat apportari, pulcriores ciphos collo- 
cans ante eos qui a dextris et a sinistris propinquiores sunt 
abbati. Deinde per eundem valetum faciat vinum apportari, 
et, cum secundum ferculum fuerit appositum, vino cuppam 
abbatis impleat et aliorum juxta abbatem sedencium, vel hoc 
valetto hostilariz injungat qui ad hoc deputatur, vel alteri 
honesto. Deinde valecto camere injungat ubi et coram 
quibus vina ponere debeat. Ipse eciam considerare debet, ne 
defectus vini alicubi fuerit coram honorabilibus personis, et 
precipue in majóri mensa. Post prandium ad benediccionem 
et ad potum primum solummodo cuppam apportabit. 

Et sciendum quod semper ante prandium, species [fo. 25. 
preparabit, quas ad abbatis interrogacionem post prandium 

distribuet, vel, si abbas in speciebus petendis nimium 
tardaverit, eas valecto camerz tradet distribuendas ; et postea 
cum sociis suis comedat. 

Quando autem abbas in camera sua comedit, cuppam in 
principio, quando panis apponitur, coram eo ponat, postea 
locum tenens senescalli serviendo de coquina. Item, semper 
si presens est de cuppa debet servire, nisi debilis sit vel 
minutus vel circa necessaria occupatus. 

Et sciendum quod ab omnibus homagium abbati facienti- 
bus dimidiam marcam habere debet vel exterius indumentum, 
quod tamen curialiter et cum mansuetudine, antequam rece- 
dant, debet vendicare. 


De officio senescalli aule rubrica. 


fficium senescalli aulz est quod, quando abbas in aula 
debet comedere, die precedente in vesperis, ante com- 
pletorium, abbatis cum cellarario et coco venire [debet] ad 
abbatem, ut de voluntate sua et de hospitibus inquirat in- 
vitatis, ut cellararius cum consilio suo et coci sic possit ordinare 
quod in crastino cum discrecione prandium paretur et honore. 

Debet eciam cotidie liberacionem aulae, si potest, super- 
videre. Cum autem laverit abbas et inceperit sedere, 
convocet quos providerit ad serviendum deputatos. Incepta 
leccione, statim incipiat servire; semper post potagium, 
quam cito poterit, primum apponat ferculum, et sic de aliis, 
quam cito se plene expedierit, incipiat statim de aliis servire, 
sine interrogacione propter quod providere debet, ne unquam 
vocetur donec omnia rite sint parata. 

Precipuam eciam habeat curam et sollicitam de extraneis 
forsitan minus bene collocatis, ut eis precipue bene serviatur ; 
qui, si aliquem defectum viderit de coquina, hoc sine mora 
cellarario notificet, ut statim emendetur. Hac eadem, si 
presens est, faciat per omnia, quando prior vel magnus 
aliquis ad sumptus nostros in aula comederit. Si vero 
consiliarius abbatis, vel phisicus, senescallus curiarum, vel 
monachus aliquis, vel aliquis hujusmodi ibi comederit, de 
primo ferculo serviat, et postea, si vult, comedat. Valectum 


10 


15 


25 


30 


35 


SANCTI AUGUSTINI CANTUARIA. 55 


suum, qui propter hoc honestus sit, pro se ad serviendum 
relinquat. Si vero simplex tantum fuerit familia, providebit 
cellararius de vallecto ipsius senescalli, stabulario, et aliis ad 
serviendum, prout opus fuerit. 

Quando vero abbas in camera commederit, ipse, post- 
quam commederit in aula, marescallum aula secum debet 
assumere, ad serviendum in camera,/ dum camerarius [fo. 25b. 
et alii qui servierunt in camera comedunt. Et, si in camera 
aliquis magnus vel multi fuerint hospites, duos alios sibi 
associet de libera familia. 

Ad compotum eciam coci et panetarii in vesperis debet 
esse cotidie coram celarario vel capellano, si abbas extra 
fuerit. 

Feodum non habet, sed in liberacionibus, donis eciam et 
oblacionibus, honorabilius est respiciendus. 


De oficium marscalh aula. 


fficium marscalli est quod quando abbas, prior, vel 

aliquis magnus ibi comederit, aquam ante prandium et 
post ministrabit. Sollicitus semper sit de hospitibus, quod 
honorifice et debito modo pro posse suo collocentur ; quod 
si aliter, quod absit, contigerit, hoc dicat senescallo, ut 
congrue serviatur eisdem, si locum talium in melius mutare 
non possit; nec debet permittere quod precipitanter modo 
solito mensam ascendat familia. Impediat eciam stantes 
quandoque ante mensas, ne cibum aliquorum vel pocius 
extraneorum maxime capiant vel asportent. 

Item, non sustineat tumultum vel dissolucionem in aula, 
precipue inter garciones; quod si aliquem de familia 
obstinatum invenerit vel rebellem, extra aulam, donec 
humiliatus satisfecerit, faciat detineri. Curam eciam habeat 
quod quicunque de nostra familia venerit post servicium 
primi ferculi, illud amittat, nisi de precepto superioris 
absens fuerit forte. Castiget eciam ossa, brodium, servisiam 
in terram projicientes. Videat eciam ne aliquis de familia 
ferculum sibi appositum mittat, donec ferculum sequens 
fuerit appositum, et tunc, si necesse fuerit, de licencia socii 

sul hoc faciat. Curet eciam ne aliquis surgat de prandio, 
donec mappa coram eo sit abstracta. Quod si aliquos de 
nostris semel amonitos obstinatos invenerit vel rebelles, 
extra aulam detineantur donec emendaverint. 

Supplere eciam debet vices senescalli aula, cum absens 
fuerit. Et sciendum quod nisi abbas, prior, vel magnus 
aliquis in aula comederit, semper, postquam hospites et 
familiam bene ordinaverit, licitum est ei comedere; et 
interim serviat famulus ejus, si quis fuerit. 


De officio servitoris cultelli abbatis. 


Ser cultelli abbatis honestum in humeris suis semper 

habeat manutergium et duos ad minus bene scindentes 
cultellos, quos, si necesse est, mundatos post servicium in 
manutergio suo involvat, et valetto camera tradat reponen- 
dos in loco/ sicco: nec servire incipiat, donec leccio [fo. 26. 
inchoetur. Si vero abbas in camera comedat, panem suum 
apponere debet, et inter alia de cuppa in prandio et ad 
benediccionem servire tenetur. Sic eciam vices camerarii 
semper suppleat de cuppa, cum sibi vacaverit. 


De officio servitoris manutergii abbatis. 


semitan manutergii pulcrum et mundum habeat manu- 

tergium ; semper proximus sit pro posse senescallo ; 
primum ferculum et salsam in manu dextra portet, et 
sinistra manutergio illud cooperiat. Ultimo servicio de 
coquina finito, manutergium deponat. Item, de cuppa 
abbatis et omnibus aliis honestis serviciis serviat, cum 
necesse viderit. 


De officio panetariz abbatis. 


pane tanus semper ante prandium panes in aula comeden- 

cium recipere debet in cellario tempestive ; et, quando 
abbas ibi comederit, ante prandium a camerario abbatis 
vel valecto cameræ mappas, manutergia, salarium, et cetera 
ad mensam abbatis pertinencia munda et honesta recipiat 


IO 


15 


25 


35 


SANCTI AUGUSTINI CANTUARIZ, 57 


hora competenti; qua» omnia ponat et amoveat, sicut est 
consuetum. Nec sustineat quod extranei de officio suo 
defectum paciantur. In sero cum senescallo et coco coram 
cellarario cotidie, vel capellano, si abbas extra fuerit, de 
recepta panis debet concordare. Quando vero abbas, prior, 
vel aliquis magnus in aula non comedit, post distribucionem 
panis cum suis potest comedere sociis, relinquendo tamen 
valectum suum, qui idcirco honestus sit semper, pro eo ad 
serviendum. 


De officio marscallt equorum. 


p arseanus equorum vices marscalli aule, cum necesse 

fuerit, tenetur supplere, et ipsum in aqua prestacione 
et in aliis quae potest, cum necesse viderit, debet adjuvare. 
Ipse liberaciones equorum, et maxime palefridorum abbatis, 
in granario debet cotidie supervidere. Si abbas extra fuerit, 
ad ipsum pertinet avenam et fenum liberare, et emere ubi 
necesse fuerit Omnium eciam equos, qui ad liberacionem 
ferrorum et clavorum abbatis sunt, intus et extra medicinare 
debet, cum opus fuerit, et ferrare. Caveat autem ne equi 


' predicti per se vel per vallectum suum inclaventur, et pre- 


cipue equi de stabulo abbatis, quos propriis manibus tenetur 
semper ferrare, sicut statum suum retinere desiderat. 

Ferra consumpta et confracta, cum extra in maneriis abbas 
fuerit, ex feodo habere debet ; domi vero non, sed thesaurariz 
debet restituere/, cum ibi nova recipit. [fo. 26b. 


De officio coct abbatis. 


ocus abbatis, sicut dictum est de senescallo, quando abbas 
in aula comedit, die precedente cum cellarario et aula 
senescallo, ante completorium abbatis, veniet ad abbatem, ut 
de voluntate sua et hospitibus inquirat invitatis, ut cellararius 
cum consilio senescalli et suo sic possit ordinare, quod in 
crastino cum discrecione prandium paretur et honore. Die 
eciam precedente providere debet ut salsa cibaria, si qua 
sunt, temperanda tempestive recipiat Cum emptoribus 
celerarii in villam debet ire, quando abbas domi fuerit, ut 

sibi et suis hospitibus de melioribus semper emant; extra 
vero similiter faciat. Liberacionem cotidie tempestive re- 
cipiat, ut semper, cum abbas domi fuerit, post evangelium 
magna missa ad prandium ire possit, si voluerit. 

Propriis manibus quicquid ad opus abbatis pertinet tenetur 
parare, nec quemcunque alium manus in cibos abbatis vel 
salsas [injicere]! in quantum potest, debet permittere. Cotidie 
eciam supervidere debet coquina utensilia, ne sordes in eis 
neglegantur? per valectum vel in aliis cibis contingentibus, 
quoniam sibi in omnibus suis decentissima et pernecessaria 
est mundicia. 

Ipse sine salsamentis bonis nunquam debet esse, que 
propriis quidem manibus tenetur parare, vel saltem, dum 
parantur, presens sit et diligens de salsamentis abbatis. 
Vastum fieri non permittat, maxime de zinzibero. 

Argentea coquinz utensilia diligenter statim post prandium 
recolligat; de ipsis eciam tenebitur respondere, et ea cotidie 
post prandium vel cenam abbatis camerario vel camera 
valecto resignabit, et ea requiret in crastino. 

Portam coquine versus curiam semper, postquam cum 
liberacione intraverit, obserare debet, nec eam apertam 
aliquando stare sinat. 

Feodum quod sibi conceditur extra portas ferri non faciat, 
donec cellararius vel magister capellanus aut eorum attor- 
nati illud superviderint. 


De officio vadect? camere. abbatis. 


Ves camera, quando abbas in aula comedet, mappas 

mundas et manutergia, salarium abbatis, cultellos et 
coclearia panetario ante prandium tempestive liberabit ; 
vina et ciphos argenteos ad summonicionem camerarii 
afferre debet, et secundum dictum ejus distribuere; et 
postea comedere ad hostium scilicet camerz, ut post pran- 
dium, dum camerarius comedit, vices ejus, cum necesse 
est, suppleat et cameram custodiat. Item, inter prandium 
suum semel debet/ surgere et circuitum per mensas [fo. 27. 


4 Some such word seems to have been omitted. 2 neglegentur, MS. 

in aula caute facere, ut defectus vini vel aliorum ad cameram 
pertinencium de consilio camerarii, sicut expedit, corrigantur. 

Ipse omnia servicia ad lectum, pedes, et alia ad secreta 
abbatis pertinencia diligenter debet facere, et ad hoc specialiter 
intendere. Necessaria eciam a camerariis, secreta vero a 
thesaurario, cum necesse est, recipiat, et de omnibus sibi 
commissis fideliter respondeat. 

Ceram cum camerario abbatis per talliam debet a thes- 
aurario recipere, et inde candelas facere debet et torticios, 
qua camerario abbatis per pondus liberabit, et inde neces- 
saria per cameram et aulam expendenda! a camerario 
recipiet. 

Quando camerarius absens est, ipse vices ejus in omnibus, 
in quantum scit? et potest, tenetur supplere. Cameram sine 
custodia nunquam debet relinquere, quin in loco suo dimittat 
camerarium vel ad minus cameræ hostiarium. Si exierit, 
semper cito redeat, nisi licenciam morandi habuerit specialem. 

Cum abbas in camera sua comedit, ipse ante prandium 
panem et servisiam in cellario tempestive querat, et inde 
cellerario fideliter respondeat. De vino et servisia omnibus 
servire debet in prandio, necnon et de pane, excepto abbate, 
coram quo cuppam in principio apponet camerarius, et panem 
similiter servitor cultelli. De cuppa vero inter prandium 
servitor cultelli ministrabit. 


De officio subpincerne. 


Gubpincerna serviens in aula ciphos sibi traditos mundos 

et siccos custodiat, et semper post servicium in claustura 
reponat. Liberacionem servisiz sibi factæ fideliter expendet 
et discrete; nec familiaritatem aliquorum respiciat, sed 
honorem domus.  Sollicitus eciam semper sit, ne extranei 
precipue ex officio suo defectum paciantur. Si vero sua 
liberacio propter supervenientes forte non sufficiat, hoc 
statim cellarario indicet, ut emendetur. Si quid vero de 
liberacione sibi fuerit residuum, de sciencia cellararii in 
crastino reservetur ad prandium, vel, si magis expedit, ad 
cellarium reportetur. 

1 expendendum, MS. 2 sit, MS. 

De officio subhostiarit aule abbatis. 


GS ubhostiarius aule semper sit ad hostium, nec aliquem 
recipiat nisi familiam sibi assignatam ; nisi cellararius 
sibi pro aliquo preceperit; vel monachus personaliter 
s aliquem adduxerit; vel talis extraneus supervenerit, cui 
introitus honeste negari non poterit. Ipse ribaldos ad 
hostium aula stare non permittat, nec super gradus post 
primum ferculum aliquem sibi associet; et ad hostium aula 
semper comedat. Omnibus et maxime extraneis cu-/ [fo. 27b. 
10 rialiter respondeat et benigne ; nec permittat aliquem ferculum 
extra aulam portare, donec de secundo serviatur. Curet 
eciam ne aliquis surgat de prandio, vel aulam exeat, donec 
mappa coram eo abstrahatur. Canes nec in prandio nec die 
vel nocte, pro posse suo, in aula morari permittat. 


15 De officio coc? aule et valectt ejus. 


( Locus autem aule et valectus ejus ita bene et honeste 

preparent et tractent cibaria comedencium in aula, quod 

nulla querela ex eorum defectibus ad aures deveniat abbatis, 

sicut statum eorum retinere desiderant. Nec aliquos ribaldos 

20 intrare coquinam permittant, vel secum retineant. De 

ferculis receptis in vesperis cellarario respondeant. Vasa 
coquinz et alia utensilia sibi tradita munda custodiant. 


De nuncio abbatis. 


INI "ines abbatis in nunciis faciendis prudens esse debet 

et facetus, audax et inpiger et fidelis. Semper promp- 
tus sit et paratus, nisi absens fuerit ex precepto. Nichil 
extra recipiat, nisi forte de licencia, et hoc in redditu suo 
indicabit abbati. Ad ipsum pertinet rumores scire, de 
transeuntibus et commorantibus inquirere, et abbati vel 
30 capellanis intimare. 

In aula eciam, et precipue in camera abbatis, ad servien- 
dum de coquina et ad omnia alia servicia quae scit et potest 
nocte et die, cum domi est, semper debet juvare, et precipue 
quando abbas in aula comedit vel in camera. Vasa 
coquina abbatis argentea, cum adjutorio valecti elemo- 
sinarii, debet inter prandium sollicite recolligere et ad 
coquinam reportare. 


De palefridario abbatis. 


Dalcincanus abbatis, cum abbas est in equo, frenum ejus, in 

quantum potest, semper sequi debet. Elemosinam eciam, 
sibi ad distribuendum pauperibus commissam, fidelissime 
custodiat; quia inde redditurus est racionem in die judicii, 
si fraudem aliquam fecerit. 

Item, quia sub se pagettum habet, et ubicumque abbas 
sit propter palefridum debet esse presens, hostium camere 
abbatis ubique custodiat, nisi aliter abbas ordinaverit. Ipse 
mane, cum palefridum paraverit, ad adjutorium valecti in 
camera et ad custodiam hostii veniet, et usque ad cubitum 
abbatis non recedet, nisi forte pro necessitate nuncium vel 
aliquem de sociis ad hoc aptum loco suo dimiserit. 

Ipse eciam hostium versus claustrum, quando abbas in 
camera/ comedit, post primi ferculi plenarium ser- [fo. 28. 
vicium, cotidie debet claudere; hostium versus coquinam, 
postquam abbas laverit post prandium, cotidie firmabit. 

Sellas abbatis veteres habere debet ex feodo. 


De officio servientis elemosinarit, mense abbatis 
deputati. 


Gerviens elemosinarius, mensz abbatis deputatus, honestus 

sit et fidelis.  Prandium aliquorum, nisi de voluntate et 
sciencia eorum, amovere non presumat, precipue dum inde 
comedant, vel donec sequens ferculum eis fuerit appositum. 
In aula de barillis et picheris coram abbate, et ad implendum 
ciphos alibi, ubi necesse fuerit, debet adjuvare. Hac eadem 

in camera debet facere, cum abbas ibi comederit, et ad 
serviendum de coquina ibidem adjuvabit. 

Item, ipsius est specialiter, sive abbas in aula comederit 
sive in camera, vasa coquinz abbatis argentea sollicite cum 
adjutorio nuncii abbatis, si presens est, recolligere inter 
prandium et ad coquinam reportare. Caveat autem, sub 
amissione servicii sui, ne secreta camerz nullatenus revelet. 


De honestate aule. 


pro honestate aula et hospitum honore servando, volumus 

quod de cetero cellararius vel ejus socius semper in 
aula comedat, maxime in diebus piscium ; et unum socium de 
claustro, de sciencia prioris, in ordine secum assumat. 
Volumus eciam quod omnes bona! consuetudines, quas 
libera nostra familia temporibus predecessorum nostrorum 
habere consuevit, intus et extra plene de cetero optineant. 
Insuper, propter melioracionem status aule et libere 
nostre familie, placet quod extra Quadragesimam cotidie 
in aula liberetur cena ad opus libere familie nostrae et 
hospitum, excepta sexta feria per totum annum et feria 
quarta in Adventu et aliis solempnibus jejuniis. Feria 
tamen sexta a Natali Domini usque ad Purificacionem 
cenabunt qui voluerint. Ignis eciam in prandio et cena 
eorum preparetur semper, cum necesse fuerit, a festo scilicet 
Omnium Sanctorum usque ad Purificacionem beate Mariæ. 
In quo eciam tempore, quando cenant, liberentur marscallo 
aule xj. candela vel alicui in loco ejus existenti; quando 
vero non cenant, tres tantum, secundum morem solitum, 
nisi extraneus ibi fuerit, et tunc liberentur quotquot opus 
fuerit. Hospites igitur omnes, sive religiosi sint sive non, 
ibi de cetero co/medant et cenent, nisi ad abbatis (fo. 28b. 
cameram fuerint specialiter vocati, vel nisi tam tarde vel 
extra horam prandii supervenerint, quod in aula commedere 
non possunt. 

Memorandum quod nullus de familia libera, dum cenant, 
faciat suum garcionem in aulam vocari; nec hoc marscallus 
et precipue hostiarius aulz hoc permittant. 

1 bonas, MS. 

Oblaciones per obedienciarios nostros semel in anno, 
ın vigilia scilicet Natalis Domini, generaliter 
tribuende nomine abbatis sub forma subscripta ; 
quam formam nulli licebit transgredi, nisi de 
licencia speciali. Familia tamen obedienciaria 
propria hic non comprehenditur. 


hesaurarii consiliario abbatis, senescallo curiæ, et ceteris 

aurum dent more solito. In denariis pro oblacionibus 
dandis thesaurarii et alii obedienciarii istum communem 
modum observent, videlicet quod consiliario abbatis, [et] senes- 
callo curiæ, nichil dent pro oblacione. Phisico tamen abbatis, 
si conventui similiter servit, singuli duos solidos tribuant, vel 
aurum ad valorem. Camerario autem abbatis, et aulæ senes- 
callo, et clerico curiæ, sex denarios tribuant. Aliis vero 
armigeris, tam abbatis quam aliorum, tres denarios conferant. 
Valectis vero de officio duos denarios, garcionibus unum 
donent. Janitori vero curiæ, et hostiario pistrini, et servienti 
cellarii, si personaliter servit, et duobus magistris cocis 
conventus, sicut armigeris, tribuant. Clerico autem ecclesiæ 
et hostiario coquinæ conventus, coco aulæ, servienti hostilariæ, 
subportario curiæ, et magistris pistori et braceatori, tribus 
servientibus ecclesiæ, magistris servientibus infirmariæ et 
sartrini, et duobus servientibus balneatorii, sicut vallectis 
officiorum, donent. Aliis vero omnibus singulos denarios 
more solito tribuant. 


Jtem, modus dandi munera familie abbatis semel in 
anno, quando vadit per maneria. 


( opone abbatis, senescallo curiz, et phisico abbatis, si 
cum eo venerint, dentur singulis species, aurum, vel ocreze 
ad valorem quinque solidorum vel circiter. Camerario vero 
abbatis, senescallo aule, et clerico curia dentur duo solidi. 
Ceteris armigeris caligæ bona. Valetis vero de officio sex 
denarii, garcionibus de stabulo abbatis tres denarii, ceteris 
vero duo denarii, tribuantur. 

Ordinacio familie, anno abbatis Nicholai secundo, 
circa festum sancti Nicholai. 


(- Snsianus abbatis, cum uno socio, uno armigero, pueris et 
equis, si voluerit. Phisicus abbatis et con/ventus, [fo. 29. 

cum uno armigero, duobus pueris, et duobus equis, si voluerit. 
Senescallus curiarum, cum uno armigero, tribus pueris, et 
tribus equis. Clericus curie, cum uno puero et uno equo. 
Camerarius eciam abbatis, qui est pincerna, cum uno puero et 
j equo. Senescallus aule, cum uno puero honesto et j. equo. 
Marscallus eciam, qui est hostiarius aula, cum j. puero et j. 
equo. Servitor cultelli abbatis, cum uno puero et j. equo. 
Servitor manutergii abbatis, cum j. puero et j. equo. Pane- 
tarius, cum uno puero honesto, fideli et discreto, et j. equo. 
Marscallus equorum, cum uno puero, sciente ferrare, et j. 
equo. Magister cocus abbatis, cum j. puero honesto et sciente, 
sine equo. Valettus camera abbatis sine (sec). ^ Clericus 
thesaurarii. Citharista. Hostiarius camerz. Scriptor abbatis. 
Subpincerna, serviens! in aula. Subhostiarius aula. Vigilator 
curie. Nuncius abbatis. Venator, cum uno puero. Sex pueri 
de stabulo abbatis. Item, cellararius, cum j. clerico, ij. pueris, 
et ij. equis. Clericus sacristz et duo pueri. Clericus ecclesiae. 
aliter contentus sit ij. pueris et ij. equis.  Bedellus curia, cum J. 
puero et j. equo. Cocus aula, cum uno puero honesto et sciente. 
Valectus hostelariz. Stabularius, qui est eciam avenarius. 

Summa ferculorum in camera abbatis, ferculo suo com- 
putato : ix. quatuo[r] cursuum. 

Summa ferculorum libere familie in aula, cum tribus 
perendinantibus : xvj. trium cursuum. 

Summa ferculorum puerorum et aliorum : xvj. duorum 
cursuum. 

Summa omnium istorum : xxxij. 
Summa ferculorum liberorum, preter predicta, per officinas 


Item, preter ista liberantur per annum cxiij. fercula carnium 
et viij. fercula piscium. 
Summa istorum per annum, dcxij. 


l servientis, MS. 

/ De hus que ad abbatis presenciam et officium |fo. 29b. 
spectant ; atque de fratre in abbatem electo, quali- 
ter se geret elecctionis tempore. 


bbas, qui Christi gerens vicem preest ceteris in monas- 

terio, quociens post antiphonam aut responsorium in- 
choatum inclinat, et cum in psalmodia seu quavis aliqua re 
fallitur in choro, pro qua veniam esset petiturus, inclinabunt 
suppliciter omnes quotquot fuerint de utroque choro. Atque, 
eunte eo ad legendum vel redeunte a legendo, assurgent ei 
reverenter qui propinquiores existunt, et, transeunte eo per 
claustrum vel per quemcumque alium locum ubi sederint 
fratres, assurgent ei omnes suppliciter inclinando juxta quos 
transit. Si vero steterint, proni detectis capitibus suppliciter 
assistent, dum per eos transit. Cui, cum capitulum hora 
capituli aut collacionis ingreditur, fratribus considentibus, 
omnes pariter assurgent et stabunt inclini dejectis capitibus 
donec idem sedeat; non tamen simul omnes, sed gradatim 
hinc inde quaterni aut quini, inclinabunt, dum ante eos transit ; 
ita quod prior et qui ex altera parte propinquior est, quasi in 
stacione sua illum reverenter statuentes, manus ejus cum 
genuflexione osculentur. Et si in capitulum tarde advenerit 
postquam loqui inceperint, dicente eo * Benedicite," inclina- 
bunt se omnes ; et ubicumque hac dicit, fiet idem ab audien- 
tibus. Et quociens in tabula in capitulo nominatur, si ibidem 
presens est, inclinari debet a toto conventu, ut sunt sedentes, 
Ubicumque autem fuerit, ordo et regularis disciplina semper 
esse debet. Quapropter, in quocumque loco extiterit, sive in 
claustro sive extra claustrum, cum reprehenderit aliquem 
fratrem inordinate agentem vel loquentem, mox ille coram eo 
humiliter veniam est petiturus, sicut in capitulo ; quo facto, 
jussus surgere, tamdiu stet ante illum donec eum sedere 
jubeat. Etsi viderit eum irasci, tamdiu est satisfacturus ante 
ipsum veniam petendo, quousque illum reddat placatum. 
Abbas vero sagaciter providere debet ne hoc coram secu- 
laribus viris aliquo modo fiat; sed neque hac coram eis 
feri pro aliqua permittat, nimirum ut non deceat ut ore- 
tenus aliquem fratrem coram secularibus acriter reprehendat. 

Ubicumque sederit, nullus juxta eum sedere presumet, nisi 
ipse jusserit. Jussus vero sedere, ad genua ejus sc/ [fo. 30. 
flectet pro more antiquo, et ea si permiserit osculabitur, et 
sic humiliter juxta eum sedebit. Quicumque ei in manum 
aliquid dederit aut obtulerit, vel de manu ejus aliquid 
acceperit, manum ipsius osculabitur, reverenter genuflec- 
tendo ante ipsum pro more antiquo, si sederit. Intraturo 
in refectorium hora refeccionis, duo fratres, ad skillam 
ministraturi, una cum priore de aqua et de manutergio ei 
servient Aqua vero calida, tam antc refeccionem quam 
post, quolibet anni tempore per refectorarium eidem pro- 
videbitur, atque prior, aut qui loco ejus pro tempore 
extiterit, una cum abbate post refeccionem ibidern remane- 
bit, et cum duobus ex coquinz servitoribus aquam manibus 
suis denuo ministrabit. Abbatis vero incumbit dignitati 
benediccionem dare super levitam qui evangelium est 
lecturus, quocienscumque ad aliquam missam in choro 
extiterit; qui eciam, lecto evangelio, librum est oscula- 
turus ante sacerdotem, priore ex consuetudine antiqua 
vel eciam diacono librum reverenter ei protendente, atque, 
ministrante ei sacrista, oblacionem panis et vini faciet, 
necnon et generalem incipiet confessionem ; manibusque 
sacerdotis aquam ministrabit tam ad finem misse quam 
post offertorium. Pacem a sacerdote recipiet, eciam si 
missa in capis celebretur. Et, quando incensum ministrare 
debet, ab eodem turibulo inponetur, tam ante evangelium 
quam post offertorium et ad introitum missa. Qui licet ad 
tres oraciones qua post completorium fiunt non sit aliquo 
tempore, nec ad tres oraciones seu xv. psalmos ante matu- 
tinas, nec eciam ad oracioncm quz fit ante vesperas, sed 
nec ad oracionem qua fit ante primam, eo quod primam 
in conventu nullatenus cantat tempore moderno; ipsius 
tamen est, quociens in conventu fuerit, ad horas diurnas, 
sicuti per tres dies ante Pascha et in diebus Rogacionum, 
oraciones solitas, quz ante ipsas horas fiunt, manuum sonitu 
terminare debet; quod a priore vel aliis in choro nulla vice 
manibus fiet, sed semper cum aliquo sedili, nisi solummodo 
ad tres oraciones ante matutinas, post completorium, et ad 

primam. Abbas vero, quando vesperas in conventu cantat, 
indutus eas incipiet. Quando vero potum caritatis inter 
collacionem sunt habituri, stabunt hinc inde singuli in ordine 
suo, ut refectorium ingrediuntur, inferius ante mensas detectis 
capitibus suppli/citer inclinati, dum abbas transit; [fo. 3ob. 
qui cum pertransierit, vertent continuo ad orientem vultus 
suos, a loco se nullatenus amoventes, si recta et antiqua 
consuetudo servetur, donec se dompnus abbas ante et retro 
inclinaverit, superiusque ascenderit, et ad skilam sedeat; 
tunc enim continuo omnes ascendent et ad mensas intra- 
bunt, atque in suo ordine singuli residebunt. Quod cum 
fecerint omnes, et non ante, tanget refectorarius uno ictu 
skillam suam ad finem cla[u]sulz subsequentis, et protinus se 
erigent levita et juniores ciphos accepturi. Verumptamen 
voluntarie et non rite pro impetuoso et irracionabili quorum- 
dam arbitrio in usu habetur tempore moderno, quod, post- 
quam refectorium ingressus est conventus, mensas ascendunt 
continuo et stant inclinati in loco superiore intra mensas, 
donec abbas sedeat, quemadmodum stare solent quando 
prior vel alius inferior custos, qui preest ordini, tali hora 
ingreditur, et non aliter. Quando vero abbas alicubi extra 
monasterium moram faciens mandat salutes conventui seu 
oraciones, omnes qui in capitulo sunt, flexis usque ad sup- 
pedaneum scabellum genibus, ex recta et antiqua consuetu- 
dine suppliciter inclinabunt. Eodem modo fiet pro domini 
pape vel regis salutacione. Pro aliarum vero personarum 
salutacione humiliter inclinabunt tantummodo. Quando 
vero specialiter mandat alicui fratri quippiam hujuscemodi, 
ubicumque in absencia secularium personarum dicatur ipsa 
salutacio, continuo flexis ad terram genibus humiliter 
inclinabit. Et ex consuetudine antiqua quicumque frater 
ad eum extra claustrum in absencia virorum secularium 
venerit, primum abbas dicet “ Benedicite," ac deinde frater ob 
quam causam advenerit humiliter indicabit; nec sedere 
coram eo nec ab eo recedere presumet sine ipsius licencia 
speciali. Accepta ab eo recedendi licencia, ex veteri con- 
suetudine subjunget denuo “ Benedicite," et illius benediccione 
optenta recedet. Si quid autem specialitatis cibi aut potus 

in camera sua prandens priori in refectorium miserit aut 
alicui fratri, continuo se erigens versus eundem suppliciter 
inclinabit; atque eodem modo fiet cum a domino rege aut 
regina seu ab aliquo fortasse episcopo quippiam priori seu 
alii cuilibet fratri specialiter usque in refectorium fuerit 
destinatum. Omnis quippe tocius monasterii ordinacio ex 
ipsius/ pendet arbitrio, qui tamen nichil ordinare nec [fo. 31. 
aliquid, juxta quod regula monet capitulo 2?, extra preceptum 
Domini, quod absit, docere aut constituere vel jubere debet ; 
sed neque contra approbatas monasterii consuetudines absque 
seniorum consilio aliquid attemptare. Si quid autem novum 
necessitate cogente vel racione suadente, eo absente, in 
monasterio fuerit ordinatum, eidem cum redierit indicabitur. 
Fietque inde postea, prout ipse decreverit, de consilio 
seniorum. Qui eciam, quociens per quindenam aut amplius 
extra monasterium extiterit, debet in suo reditu fratres 
infirmos visitare, et paterno affectu misericorditer consolari. 
Si autem in dormitorio jaceat, prout antiquitus consuevit, 
quamdiu dormierit in lecto suo mane, nullus sonitum audeat 
facere, sed noviciorum magister, si viderit horam transire 
qua sonitus a priore fieri solet, surget quam quiecius possit, 
juvenes excitabit, virga tantummodo tangens leniter pannos 
quibus cooperti sunt. Quo facto, exeuntes de dormitorio, 
lavent se et pectant, factisque solitis oracionibus in scolam 
suam redeant, et cum silencio sedeant, donec abbas de lecto 
suo surgat ; et tunc pulsatur ad primam. 

Qui quidem dompnus abbas cum de hac luce migraverit, 
omnia qua habet ecclesiz restituentur, atque sicut alius 
monachus per omnia sepelietur. Revestietur tamen, super 
indumenta quibus sepeliendus est, sicut sacerdos missam 
celebraturus, habens cyrotecas in manibus, anulum in digito, 
et cetera ornamenta qua ad ejus spectant dignitatis preroga- 
tivam. Baculum vero pastoralem habebit juxta se positum 
in brachio dextro. Qui cum diem clauserit extremum, vel 
eciam statim ut in exeundo visus fuerit laborare, de proximo 
invitandus est abbas vel aliquis episcopus ad sepeliendum eum. 
Casula namque teget! eum ab omni parte in quantum tegi! 

1 tanget, tlangi, MS. 

potest, et sedula absolucionis, cum cruce de candelis facta, 
ut moris est, et epitaphium plumbeum continens annum in 
quo moriebatur et ejus nomen, cum calice et patena, pane 
et vino inpositis, super pectus ejus locabuntur. 


De electo zn abbatem, qualiter se geret usquedum 
confirmetur. 


t, ne dubitetur qualiter electus in abbatem a primo 
eleccionis tempore usque ad illius confirmacionem in 
spiritualibus/ et temporalibus rite se geret, sciendum [fo. 31b. 
quod, abbate de medio sublato, alius cum eligitur, omnes 
fratres vel major pars in ejus eleccionem consentire debent, 
facultate prius a rege eligendi optenta! Cui, cum electus 
fuerit, suisque sociis camera prioris seu alia honesta, sed non 
aula sive camera abbatis, deputabitur; atque eidem, tam 
in ipsa camera quam cum in refectorio refecerit, de celario 
et coquina conventus, tanquam priori, ministrabitur honorifice. 
Cetera autem [qua] sibi suisque famulis necessaria sunt, 
mediantibus et procurantibus domini regis ministris, usque 
ad confirmacionem ipsius, plenarie invenientur. Qui, post- 
quam electus fuerit, a priore si voluerit et aliis fratribus quos 
secum prior ducere decreverit, una cum littera conventus de 
sua eleccione canonice celebrata, regi est presentandus. 
Chorum et capitulum atque refectorium, quocienscumque 
voluerit, ingredi poterit, et superiori loco ex parte abbatis 


1 In the upper and lower margins of ff. 31b, 32, the following hymn is written 
by another hand : — 
God Jesus, almisti kyng, 
Help ous nou at oure chysyng, 
Det hit by to pi lykyng, 
And wyp oute kuead strivyng. 


To oure elyt in his nyede 
Bin angles zend him to rede, 
And him ssilde vram alle kueade, 


Oure abbot N. be name, 

Jesu, him ssilde vram alle blame, 
And him yve lyf to wylle, 

Det he hys zaule na3t ne spille. 


Jesus, bet art of guode spede, 
( Pater et Ave. 
) 


Pater et Ave. 

residebit, sed capitulum nullatenus tenebit, neque sedebit 
ad scilam, nec lecciones in conventu leget, neque bene- 
dicciones super eisdem dicet, nec aliquod tale in conventu 
recitabit, quoniam in tabula non ponetur, nec aliquod tale 
officium faciet. Sed neque aliquod in spiritualibus aut 
temporalibus ante ejus confirmacionem disponet. Verump- 
tamen, si acciderit quod prior eligatur, benedicciones 
proculdubio super leccionum lectores proferet, necnon et 
de mandato cotidiano atque de missis consuetis et cotidianis, 
qua post mandatum scribuntur, in tabula ponetur ut prius. 
Capitulum tenebit, zd scillam sedebit, in dormitorio jacebit, 
atque omnia quz sui officii sunt, cum voluerit, tanquam prior 
et in congregacione sublimior exequetur. Et revera, quando 
in conventu presens fuerit, ad sinistram partem, ut prius, 
residebit, in capitulo scilicet et in choro. Hic quidem 
antiquitus eleccionis tempore, priusquam electus curiam 
adiret Romanam, non domi sed ad aliquod manerium de 
prope, usque ad tempus quo confirmandus et benedicendus 
erat, perhendinare consuevit. Qui si tempore moderno alibi 
quam in monasterio proprio ab abbatibus, quibus a domino 
papa fuerit injunctum, confirmetur, et, ut ab episcopo bene- 
dicatur cui scripserit idem dominus papa, ad proprium redeat 
monasterium, conventus cum solempni processione usque 
ad/ portam cimiterii eidem occurret ; atque idem [fo. 32. 
abbas humiliter nudis plantis portam cimiterii est ingressurus. 
Qui cum, ut moris est, fuerit admissus, texto deosculato, 
imponet cantor responsorium “ Ecce vir prudens," et, facta 
brevi stacione ante crucem in navi ecciesia, introducetur per 
chori medium ad magnum altare, et, facta ibi prostracione et 
finito cantu, subjunget aliquis episcopus vel abbas, si affuerit, 
versum “Salvum fac servum tuum”; atque, expleta oracione, 
“Rege, quesumus, Domine," benedicat episcopus, si affuerit ; 
et ducatur continuo abbas ad osculandum altare autenticum, 
ac deinde ad feretrum sancti Augustini orandi gracia. Deindc 
in cameram, ubi prius extitit, est iturus, et non in cameram 
abbatis quousque benedicatur, licet tocius abbaciz a rege 
prius optinuerit seisinam ; sed a conventu osculabitur. Nec 
1 pendens, MS. 

inpendetur ci obediencia regularis, quousque benedicatur ; nec 
eciam si benedicatur, nisi plenariam abbacia possessionem a 
domino rege prius optinuerit. Nimirum tamen capitulum, 
priusquam benedicatur, tenere non debet, nisi, ut prefertur, 
cum prior in abbatem eligitur. 


De confirmacione electi alibi quam in monasterio 

proprio. 

Si autem electus alibi quam in proprio monasterio 
confirmetur, et alibi similiter debeat benedici, quousque 
benedicatur, ad domum redire non debet. Si vero extra 
monastcrium proprium confirmetur atque benedicatur, tunc 
in suo reditu eidem, modo prclibato, nudis pedibus intranti, 
conventus processionaliter usque ad portam cimiterii obviam 
est iturus, atque in rcdeundo incipiet cantor “Ecce vir 
prudens," vel responsorium, “ Sint lumbi.” In navi quidem 
ecclesie cum ita contigerit, non ut alias stacio est agenda, 
sed directe ab episcopis vel abbatibus, si affucrint, intro- 
ducetur usque ad stacionem abbatis in parte chori ad 
occidentem ; quo dum pervenerit, ipsis sublevantibus, superius 
ascendens curtam sumet veniam, atque ita prostratus jacebit, 
donec cantus ille finiatur. Ad cujus finem, episcopus, si 
adest, vel alius abbas, vel prior hujus ecclesiz, vel supprior, si 
prior eligatur, si alii defuerint, illum reverenter erigens in 
locum et stacionem abbatis honorifice statuet, dicendo “ Sta 
in justicia, et cetera. Quo statuto, si episcopus adest, 
incipiat prior ymnum, * Te Deum laudamus," nisi aliquis 
abbas affuerit, vel eciam supprior eundem ymnum inponet, 
si prior eligatur. Quo, dum cantant, accedant omnes fratres 
permixtim, sicut sunt in ordine priores, ad oscu/lan- (fo. 32b. 
dum, bis se inclinantes, semel ante osculum et semel post 
osculum. Atque, finito ympno, ille idem abbas qui admittitur 
super populum, nisi episcopus affuerit, benediccionem est 
daturus. Quibus ita expletis, ducetur continuo ad altare 
magnum, atque devocionis gracia ad feretrum sancti Augustini. 
Iste modus installacionis fuit antiquitus; sed modernis 
diebus in toto non tenetur, sed subsequens. 

Ad instalacionem abbatis nostri processus. 


Primo recipiatur cum processione solempni et ducatur ad 
magnum altare, ubi jaceat prostratus, dum conventus cantat 
et quousque prior dixerit oracionem super eum. Qua dicta, 
erigat se abbas et ducatur a priore in chorum ad stallum 
suum. Prior vel cjus locum tenens installet ipsum, dicens: 
" Ego installo te in hoc stallo auctoritate apostolica michi 
"commissa. Dominus custodiat introitum tuum et exitum 
*tuum, ex hoc nunc et usque in seculum." Et respondeat 
chorus, “Amen.” Quo facto, incipiat prior “Te Deum 
laudamus." Et, dum cantatur, accedant omnes ad manualem 
obedienciam, videlicet, prius osculando manum et postea os 
ejus. Deinde det abbas benediccionem solempnem, quae 
dicitur, *Sit nomen Domini benedictum." Postea incipiat 
precentor antiphonam, "Isti sunt viri sancti,” et ducatur 
abbas a priore et senioribus ad corpora sanctorum, ad 
devocionem suam ibidem faciendam. Quibus expletis, pera- 
gantur qua pertinent ad illius diei sollempnitatem. Videtur 
quod iste modus non est ita devotus sicut precedens. Et, si 
seysinam abbaciz a rege prius admiserit, cameram abbatis est 
ingressurus ; si alias, in cameram ubi prius extitit cum sua 
familia iterato ingreditur. Qui si abbaciaz optinuerit seysinam, 
et ipso die in refectorio reficere voluerit, tam minuti si 
fuerint vel causa infirmitatis extra chorum, quam fratres in 
infirmitorio superstites, ob reverenciam illius ibidem reficient ; 
quoniam de vino et una pitancia generali et optima, sive in 
refectorio comedat sive non, tenetur ipso die ex consuetudine, 
ad melius quod poterit, conventui providere. 


De benediccione abbatis non admittenda in conventu 
eo die quo confirmatur. 


Et, licet dompnus abbas in suo reditu benediccionem 
ordinate, sicut et ceteri fratres exeuntes et redeuntes, sit alias 
accepturus, non tamen ipso die quo sic solempniter cum 
processione recipitur ad vesperas vel ad completorium bene- 
diccionem solet ac/cipere; sed proculdubio sui [fo. 33. 

capellani, et si qui alii sunt fratres qui una cum eodem extra 
monasterium ultra duas noctes moram fecerint, benediccionem 
ad vesperas pariter accipiant. Ex illa namque die qua 
benedictus fuerit in omni loco a cunctis fratribus singulari 
reverencia honorandus est. Atque in primo quo presidet 
capitulo canonicam ei omnes facient obedienciam, atque 
singuli, qui intra monasterium obediencias habent et res 
monasterii servant, pariter surgentes suarum obedicnciarum 
claves ante pedes ejus ad gradum ponent, illius se dis- 
posicioni et arbitrio obtemperanter subjicientes. Sed pro- 
culdubio capitulum non tenebit, nec inpendetur ei a conventu 
regularis obediencia, nec facient obedienciarii quod prefertur, 
quousque benedicatur ; nec eciain si benedicatur, nisi plenarie 
abbaciæ possessionem ex regio assensu prius optinuerit. Si 
autem obierit frater in abbatem electus priusquam benedica- 
tur, non amplius pro eo fiet quam pro alio fratre in fata 
decedente. Nec alius ei debetur modus sepeliendi, licet qui 
eligitur prior conventualis extiterit. 


Et quia sunt aliqui. fratres per eleccionem ad officia 
deputati, tdeo eorum elecciomis modus subsequitur. 


Primo de priore. 


In ordinacione prioris, cum abbas presens fuerit in capitulo, 
precentor qui pro tempore fuerit nominabit primum electorem, 
dexter chorus secundum, et sinister chorus tercium. In 
ordinacione sacristæ, camerarii, et elemosinarii, prior nominabit 
primum, precentor secundum, et totus conventus tercium. 
Si vero non fuerit prior, precentor nominabit primum, dexter 
chorus secundum, et sinister chorus tercium, sicut in ordina- 
cione prioris dictum est. Si vero non fuerit neque prior nec 
precentor, omnes tres voces residebunt penes conventum, isto 
modo: dexter chorus primum nominabit, sinister secundum, 
deinde totus conventus nominabit tercium. Nominatis igitur 
tribus fratribus fidedignis, dompnus abbas injunget eis secun- 
dum consciencias suas ut ipsi eligant tres fratres meliores 
et habiliores de seipsis et de aliis, ad illa officia suscipienda et 
custodienda. Qui egressi de capitulo tractabunt inter se 

diligenter de tribus personis ydoneis nominandis Cum 
autem unanimes extiterint et concordes inter se, capitulum 
intrabunt, stantesque in media area, senior eorum, vel alius de 
eorum communi consensu, fratres tres expresse nominabit, ut 
predictum est./ De quibus tribus fratribus nominatis [fo. 33b. 
abbas quem viderit expedire acceptabit, ei officium de quo 
agitur injungendo. 


Jtem, abbas. 


SS militer dompnus abbas omni processioni interesse debet 

et tenetur, si infra cepta monasterii fuerit et sanus sit 
corpore, sive conventus sit revestitus sive non; et omnes 
benedicciones facere, preter aquam benedictam, Dominicis 
diebus precipuis, sicut cereos et candelas in die Purificacionis 
beatz Dei Genitricis, et cineres in capite jejunii, et eas super 
capita fratrum signo crucis ponere, et palmas et frondes in 
Dominica Palmarum, et ignem tribus diebus ante diem 
Pascha, et in die Cenz ante prandium in capitulo absolu- 
cionem, et post prandium ibidem mandatum celebrare; in 
nocte Pascha et Pentecostes primam antiphonam incipere et 
terciam leccionem legere, et in tribus diebus ante Pascha 
missas celebrare, et omnia vestimenta hujus ecclesie benedi- 
cere, et in omni altiduplici festo et supra matutinas utrasque 
vesperas et magnam missam celebrare, et in illa sollempnem 
benediccionem dare, absente episcopo. Et, in omni principali 
festo et pari principali, in tabula debet poni ad terciam anti- 
phonam et ad ultimum responsorium, et in omnibus princi- 
palibus anniversariis ad magnum altare missam celebrare ; et 
fratres in moriendo injungere, et cum mortui fuerint circa eos 
commendacionem dicere, missam celebrare, et eos sepelire. 
Similiter fratres ad officia in capitulo assignare, et eos, cum 
viderit necesse, ammovere. Novicios similiter recipere, et eos 
in die professionis benedicere. ([Nota! quod abbas potest 
committere vices suas, si fuerit impeditus, priori, sub testi- 
monio fratrum ; instituere et destituere fratres in officiis in 
capitulo coram conventu, quos ipse nominavit ; similiter et 
benedicere novicios, si necesse fuerit] Fratribus contra 


! Nola...fuerit, an insertion in the margin of the MS. 

ordinem et professionem delinquentibus crudeliter arguere et 
penitencias graviores in capitulo publice injungere et cos, si 
necesse fuerit, excommunicarc ; et, cum tempus oportunum 
viderit, eos relaxare et absolvere. 


De preposito sive priore ; et de hits que in illius 
specialiter incumbunt officio. 


Soe abbati in omnibus reverencia, prior, qui et prepositus 

in regula nominatur, honorabilior est reliquis ministris 
domus Dei. Ipse solus ceterorum ministrorum primum suae 
partis locum habet in choro, in capitulo, in refectorio. Huic, 
post abbatem, est tanquam patri a singulis obcdiendum, 
quibus semper tenetur seipsum bonorum operum prebere 
exemplum ; quos, sicut precedit ordine, precedere debet 
sanctitate, ut ejus exemplo discant subditi/ qualiter [fo. 34. 
vivere debent.  Corripere debet inquietos, consolari pusil- 
lanimes, suscipere infirmos, paciens esse ad omnes; qui alicui 
mala inferre non debet, sed tolerare, ut ex sua mansuetudine 
iracundos valeat mitigare, quia medicus animarum contra 
passiones viciorum debet opponere medicamenta virtutum, 
ita, scilicet, ut prius mores omnium diligenter inquirat, ut 
quid cuique inferre debeat agnoscat.  Disciplinam libens 
exhibere ac metuendus inponere debet, et, quamvis utrumque 
sit necessarium, semper tamen plus ab eis amari appetat 
quam timeri; jugiter animo revolvens Deo se pro eis cum 
abbate rediturum esse racionem; qui in cunctis quz agit 
semper cogitet de extremo fine, ct quod sine periculo anima 
suz non potest aliquid negligenter preterire. Ipsi soli post 
sacerdotem, quando ex illa parte sacerdos indutus, de thimia- 
mate ad vesperas et ad laudes, quocienscumque per chorum 
eisdem horis thuribulum circumfertur, turificetur. 

Intrante co in capitulum hora capituli et hora collacionis, 
omnes ei reverenter assurgent, stantes in suppedaneis donec 
consedeat ; qui nullatenus residebunt, dicto “ Preciosa" in 
capitulo, cum se inclinaverit, pronunciato a sacerdote “ Adju- 
torium nostrum," quousque ipse resideat. Qui si tardaverit 

ad capitulum venire, ita quod prior claustri in loco superiore 
prius sederet, intrare non debet aliquo modo, quod absit, licet 
tunc abbas advenerit et ingrediatur; quia, si una cum abbate 
intraret et tercius prior fuisset, oporteret ut, ingresso co, 
tercius prior cedendo ei in partem abbatis’ inconvenienter 
secederet, et primum locum ex ea parte optineret; quod 
tempore aliquo nullatenus eveniet, quod videlicet duo sint 
priores simul et semel conventui presidentes, sive abbas 
affuerit sive non, nisi tantummodo ad mandatum in Cena 
Domini. Set si forte contingat, priori claustri capitulum 
tenente, quod ob aliquam causam, qua non potest nec debet 
differri, prioris presencia illuc sit modis omnibus advocanda, 
inmediate post capitulum terminatum potest ingredi ordinate, 
conventu tunc eidem nullatenus assurgente. 

Prioris siquidem incumbit officio regulam beati Benedicti, 
patris nostri, quociens de ipsa in capitulo legitur, propter 
simpliciores fratres Gallyco exponere ydiomate, vel qui eam 
vice sua evidenter exponat cui censuerit fratri jubere. 

Transeunte eo per claustrum vel per chorum, non assur- 
getur ei; volente eo sedere in claustro, ubi alios fratres 
se/dentes invenerit, assurgent illi tantum juxta quos [fo. 34b. 
sedere vult. Et ubicumque extra claustrum fratres sedentes 
invenerit, nisi sint in mensa reficientes, aut egritudine fatigati, 
aut minuti, assurgent ei omnes. Ea quz extra claustrum, si 
abbas deest, juxta ejus arbitrium disponentur. Et si abbas 
remocius a monasterio fuerit, ipse de consilio seniorum eos 
potest disponere usque ad illius reditum, quos veraciter intel- 
lexit juxta proficuum ecclesia res sibi commissas tractare. 
Qui insuper, quociens res expostulat, si abbati placuerit et 
conventui quod recta et antiqua in hac parte consuetudo 
servetur, tenebit loco ad hoc constituto aut teneri precipiet 
capitulum de omnibus servientibus qui infra officinas monas- 
terii conversantur; ct secundum merita delinquencium, eo 
jubente, vindictae inferentur. In usu quidem moderno habetur 
quod unusquisque obedienciarius suos castigabit famulos 
delinquentes, et ammovebit quos duxerit ammovendos, quo- 
ciens viderit expedire, loco eorum alios subrogando; illis 
tantummodo exceptis, qui suo perpetuo per abbatem et con- 

ventum sunt in aliquo [officio]! constituti. Qui quidem 
obedienciarii, si in famulis suis fuerint negligentes et tepidi, 
et hoc priori constiterit, debet cos acriter arguere. Qui si 
ipsos ex tunc castigare dissimulent, prioris est, de consilio 
seniorum, juxta quantitatem delicti vindictam eis inferre 
jubere. Si vero aliqui? ex famulis prelibatis, cujuscumque 
officina sint sive obediencia, incorrigibiles aut suis superiori- 
bus rebelles extiterint, cum hoc ad prioris noticiam pervenerit, 
ipsius incumbit dignitati in capitulo districte precipere ut 
eorum liberaciones, si quas de celario conventus percipiunt, 
usque ad condignam satisfaccionem, eis penitus subtrahantur ; 
vel, si utilitati ecclesie minime sint ydonei, ut hujuscemodi 
liberaciones nullatenus admittant, precipiet ut continuo licen- 
cientur atque loco eorum alii subrogentur. Et quare dictum 
est quod prior de talibus debet intromittere ex quo abbas in 
monasterio et extra pro voluntate sua omnia debet ordinare 
et disponere, [est]! quia ei non expedit pro inquietate sua de 
talibus intromittere. 

Et licet abbatis incumbat preferencia quando capitulum 
tenet, sicuti et illius semper qui in capitulo, licenciam con- 
cedere minuendi fratribus qui cursorie sanguinem minuere 
proponunt, prioris tamen officii/ est, ceteris horis et [fo. 35. 
temporibus, tam minuendi quam balneandi et extra chorum 
morandi in abbatis presencia concedere facultatem, necnon 
et debilibus atque indigentibus, ex antiqua consuetudine, 
edendi extra refectorium licenciam dare; et hoc licet in 
refectorio reficiat abbas. Si et ab aliquo extra refectorium 
conventui generalis agatur refeccio, sine abbatis assensu, 
cum domi affuerit, annuere non potest.  Quocienscumque 
autem duodecim lecciones habentur, ipse ad xij. leccionem 
in tabula scribetur, cum abbas domi fuerit. Et similiter de 
mandato cotidiano faciendo in tabula scribetur; necnon et 
de missis, quz post mandatum in tabula scribuntur, ponetur 
in tabula cursorie, sicut et ceteri sacerdotes. Qui si in festis 
quibuscumque aut privatis diebus matutinis in conventu, 
aliquo obsistente inpedimento, interesse nequiverit, illud 
suppriori per se aut per suum capellanum premonstrare 

tenetur, quia nullo tempore extra chorum aut claustrum 
prolixam faciet moram, nisi per se aut per alium illud 
intimet suppriori. Cui insuper tempestive tenetur intimare, 
quociens ad scillam sedere non proponit; nimirum cum 
omnia qua sui officii sunt, quociens in conventu extiterit, 
in propria persona exequi tencatur. Prior autem solus in 
refectorio absque alio custode ordinis reficere non debet, 
propter diversos casus evenientes. 

Qui eciam, quociens in choro ad matutinas fuerit, nisi eas 
cantare debeat, factis tribus oracionibus et dictis primis 
quinque graduum psalmis, accepta sua laterna, candela intus 
accensa a suo capellano, ibit in dormitorium, lectos omnium 
circuire, solicite considerans ne forte aliquis frater dormiens 
ibi remanserit. Mos insuper erat antiquitus tali hora per 
omnia sedilia latrinze similiter circuire. De hinc in monas- 
terium revertetur, et circuibit omnia loca in quibus jacent 
sacrista et alii fratres, et omnia altaria usque ad altare sancti 
Adriani, et cetera monasterii membra et loca ubi suspicio 
poterit esse, diligenter observans ne aliquis frater ibi dormiat, 
lateat, vel sedeat, aut inordinate se gerat. Iste modus 
modernis diebus per priores non observatur, sed per ordinis 
scrutatores. Sanguine vero minuti, aut egri, vel debiles 
clamari! non solent in capitulo, si ea hora inveniantur 
sedendo quidem non jacendo quiescere. Ceteros vero qui in 
choro esse debent, cum extra invencrit sedentes aut/ [fo. 35b. 
dormientes, non eos quocumque modo tanget, scd modeste 
atque ordinate sonitum tantummodo quo excitentur faciat, 
et in crastino in capitulo agat inde clamorem. Si vero 
aliquem orantem invenerit, et gravis sit persona, scilenter 
pertranseat. 

Quando prior dicit matutinas, vel si contingat quod 
circuitum modo prelibato ob aliquam sui invalitudinem 
facere non possit, illud suppriori per signum innotescet ; 
qui eciam, hora exigente, cum laterna egrediens, fratribus, 
si qui indiguerint, de matutinis extra chorum morare licenciam 
est daturus. Quam quidem licenciam, extra chorum videlicet 
de matutinis morandi, tam in duodecim quam tribus leccioni- 

bus, fratres qui indigent ab illo ordinis custode, qui tres 
oraciones ante matutinas terminat et pro tempore in choro 
conventui preest, vel eciam ab alio qui cum laterna, ut 
prefertur, ad nutum presidentis circuitum facit, per signum 
humiliter et ordinate, detectis capitibus, petere debent, et 
non a priore, quando scilicet non interest matutinis in choro. 
Capellanus prioris de matutinis morari non debeat, quando 
scilicet prior privatis interest matutinis, nisi illius forte dicat 
matutinas. Prior vero vel alius custos a quo hzc aut alia 
licencia postulatur, si fuerit in loco quo ei loqui non licet, 
inclinare debet licenciam fratribus innuendo. 

Prioris siquidem est mane in dormitorio et post meridianam 
in estate, exceptis jejuniorum diebus, sonitum facere ; atque 
abbatis voluntatem ante capitulum et collacionem et man- 
datum in Sabatis inquirere, si ad ea voluerit interesse ; et ad 
capitulum privatis diebus parvum signum pulsare, et cum 
eodem signo aut alio tres ictus, qui ante tres oraciones post 
completorium quaqua nocte fieri solent, manu propria facere, 
atque post completorium, suscepta, dante ebdomedario sacer- 
dote, fratribus aqua benedicta, remanere, donec omnes per- 
transeant, stans aliquantisper inclinans, capite detecto, in 
aliquo congruo loco, unde bene possit observare qui ad 
completorium extiterint et qui sint, qui non reverenter 
incedunt, et qui in exitu ecclesie, ut moris est, non velent 
capuciis capita sua, et alia hujusmodi. Istud faciunt modo 
scrutatores. 

Egresso toto conventu ab ecclesia, et in dormitorium 
ingresso, accepta laterna, si nox est, candela intus accensa, 
quam inveniet sacrista, ibit cum summo silencio in locu- 
torium per minutos, si fuerint, vel per alios fratres . . . . 


[Here a leaf ts wanting.] 


| . . . modi ad finem proximi capituli subse- [fo. 36. 
quentis evidencius propalatur. Sed neque, cum infirmus 
fuerit extra dormitorium jacens, debent ab eo licencia 
postulari a fratribus, ut quaquaversum a domo recedant, nisi 

benediccionem sint accepturi. Neque, cum minutus aut alia 
de causa extra chorum fuerit, fratres licenciare debet, ut extra 
refectorium reficiant, preter illos tantum quos secum in mensa 
habere voluerit ; de quorum eciam numero ejus capellanus, si 
plures forte fuerint, priori claustri constare faciet; nimirum 
cum is qui infirmus fuerit aut extra chorum culpari non 
debet, sed solummodo prior claustri, si in refectorio pauci 
reficiant. Similiter ad priorem pertinet, vel ad priorem 
claustri, si prior infirmus fuerit et extra dormitorium jacens, vel 
eciam extra portas in solacio, post mortem fratrum, studia, 
lectos, et ordines in claustro dare et pro voluntate ordinare. 
Et similiter prior et alii custodes ordinis ante capitulum 
collacionem facient inter se de defectibus ordinis corrigendis, 
qua acciderint a capitulo preteriti diei usque ad capitulum 
diei presentis. Et quod prior et supprior sint in omnibus 
unanimes et alii ordinis custodes in hiis quz ad reformacionem 
ordinis pertinent; et qui est hodie ordinis custos in crastino 
capitulum teneat, quia ipse omnes inordinaciones et defectus 
novit qua contingebant in ordine, nisi aliquod magnum 
negocium ibidem fuerit tractandum et abbas voluerit interesse. 


De suppriore siwe de priore claustri. 


Qubprior sive prior claustri, quocumque major prior eat, si 

fieri possit, in claustro vel circa claustrum semper esse 
debet ; ordinemque claustri omni sollicitudine observare. Et 
si contingat in prioris absencia quemlibet fratrem infirmari, 
potest precipere ei in domum infirmorum ire et carnes com- 
medere. Ad ipsum autem pertinet vice prioris, cum absens 
fuerit, horis statutis circuitum facere, ac specialiter infirmos 
fratres mane cotidie visitare, et quid agant et quid velint 
agnoscere, et eis in omnibus quz vel corporibus vel animabus 
eorum necessaria sunt salubriter consulere. 


Quas licencias subprior dare poterit, priore domi 
existente. 
Sui quoque officii est licencias a claustro exeundi dare, sed 
non in villam, neque morandi extra monasterium per duas 

noctes licenciam est daturus, nisi prior ob aliquam infirmitatem 
extra dormitorium jaccat, quia tunc absque reprehensione 
prior claustri fratres poterit/ licenciare, ut pcr duas [fo. 36b. 
noctes extra morentur, quemadmodum prior consuevit cum 
dompnus abbas extiterit domi, irrequisito illius assensu. Et 
si forte fratres ab abbate vel eciam priore extra chorum 
existente licencientur, ut a monasterio exeant, hora refeccionis 
nullatenus redituri, debent illud priori claustri per se vel 
per alios, priusquam exeant, intimare. 

Dic autem quo subprior sive prior claustri capitulum tenet, 
sua interest, cciam si major prior domi sit et ad skillam 
sedere voluerit, cum fratribus extra refectorium reficere, 
misericorditer indigentibus dispensare, quousque prior cim- 
balum sonare inceperit, ita sane quod licencias quas annuerit 
eidem innotescat, ne, quod absit, per licencias utrimque 
concessas numerus fratrum in refectorio insufficiens habeatur. 
Prior vero, quociens quaquaversum exit a monasterio, illud 
subpriori ore proprio vel per aliquem fratrem innotescere 
debet, vices suas, quoad ordinis tutelam, eidem commendans. 
Qui quidem prior cum extra monasterium fuerit, ita quod 
cicius inveniri nequeat, subprior sive prior claustri fratres 
poterit licenciare, ut in villam vel alibi incedant, sed non ut 
extra reficiant, nisi ipso die capitulum tenuerit, aut ut hoc 
faciant racionabilis deposcat necessitas. Olim autem nullus 
aliqua vice claustralis, nisi petita prius per signum licencia, a 
claustro egredi consucvit, preter illum solum qui conventui 
preerat et aliis pro tempore concedere poterat! licenciam 
exeundi. Nam antiquitus, domino abbate in claustro exis- 
tente, si prior exire voluit, illud per signum eidem innotuit, 
et subprior similiter, ac ceteri claustrales vel eciam a priore in 
claustro existente, in abbatis absencia, omnes exeundi licen- 
ciam pecierunt, atque modo consimili a suppriore, seu alio 
custode inferiore qui, priore absente, conventui preerat. Qua 
quidem consuetudo, licet adhuc in nonnullis religiosorum 
cenobiis districte observetur, apud nos tamen voluntarie, 
elapso tempore non modico, est totaliter fere intermissa. 


1 poterit, MS. 

Atque ex moderno usu omnes ordinis custodes, et maxime 
prior et subprior, utrumque locutorium intrant, quos voluerint, 
exortandi gracia, seu ordinem docendi, aut eciam aliæ justæ 
necessitatis causa, secum ducentes, atque a claustro, non 
petita licencia, pro more egrediuntur, quamvis pro tempore 
abbas inibi resideat; quod tamen, ut prefertur, ex antiqua 
consu/etudine minime faciebant; et maxime [fo. 37. 
tercius et quartus prior, nisi esset explorandi gracia, 
et tunc in silencio, exierunt ac revertebantur; quoniam, 
quacunque hora existimaverint exploratores claustri quic- 
quam inordinacionis alicubi reperire, licitum est eis usque ibi 
cum modestia silenter incedere. 

Supprior vero et tercius et quartus prior, tempore moderno, 
per curiae officinas, cum necesse habuerint vel viderint ex- 
pedire, absque reprehensione ire possunt; ita quod cepta 
monasterii nequaquam  pertranseant, neque missam, vel 
aliquam horam regularem, si fieri possit, propter hoc omittant. 
Quoniam, revera, juxta antiquam consuetudinem, si tercius 
prior, aut quartus, vel cantor, duas ex diurnis horis simul 
omiserint, et ad terciam horam sequentem in choro non 
venerint, debet pro tercia hora in proximo capitulo veniam 
petere. Sed pro duabus horis, si casualiter et non negligenter 
omiserint, reprehendi non sole[n]t. Pro tribus vero oracioni- 
bus consuetis ante matutinas morare debent ; si aliquis predic- 
torum non affuerit, non consuevit inde reprehendi, nisi illud 
ei crebrius contingat. De matutinis vero aut vesperis vel de 
completorio nunquam se poterit, aut debet, aliquis eorum 
absentare, nisi de licencia speciali. Nec debet alicui eorum 
licencia denegari, nisi racionem et metas mensura, in se 
absentando, eorum aliquis excedere videatur; quia ipsi præ 
ceteris divino obsequio, ut prefertur, interesse tenentur. 
Quapropter, quando aliquis eorum ab horis vel missis se 
absentare proponit, illud ordinate priori premonstrare debet, 
quoniam revera a priore claustri rite sciri debet ubi sint 
fratres absentes, et maxime claustrales. 

Quando cantor incaustum est facturus, illud priori claustri 
premonstrare debet. Qui quidem cantor et collega suus 
nunquam ambo simul a choro se debent absentare. Nec 

debet evenire quod chorus aliqua vice, vel claustrum, cum in 
eo fuerit conventus, absque uno ad minus sit ordinis custode. 

In scilencio vero potest quilibet ex custodibus, cum viderit 
oportunum, et si magnz missze ebdomedarius sit, a claustro 
circuiendo egredi. Sed nullus eorum post refeccionem con- 
ventus circuitum, vice prioris, faciet per cameras, nisi ipso die 
in refectorio ad scillam comedat. Sed post completorium 
potest quilibet eorum, more solito, vice prioris, per cameras 
circuire, ubicumque ipso die refecerit; si tamen ad comple- 
torium in conventu extiterit. Nam prior, vel alius/ [fo. 37b. 
qui ad completorium conventui preest, potest illud explora- 
cionis officium inferiori injungere. Et si aliquis ex fratribus 
circuitori obviaverit, quando circuitum facit, et maxime ante 
matutinas et post completorium, a latere se divertet, atque 
fronte penitus discooperta, ut illius noticiam palam habere 
queat, donec pertransierit, reverenter expectabit, paulisper 
inclinando ac mansuete eum salutans, si in loco fuerit quo ei 
loqui licet. Et si laternam forte cum lucerna portaverit, 
abscondet eam continuo. Si quis vero sederit, ubi transit, ei 
humiliter assurget, nisi infirmus sit aut sanguinem minuerit. 
Prior enim non debet aliqua vice a monasterio egredi, nisi 
prieri claustri oretenus aut per suum capellanum prius con- 
stare fecerit, ut premissum est ; hoc observato, cum conventus 
in albis extiterit, quod nullus ab eodem absque ingenti neces- 
sitate, sicut nec a processione quz fit circa claustrum, quibus- 
cumque diebus, aliquo modo se subtrahat; et quia chorus, 
ut prefertur, aut claustrum, sive refectorium, nunquam, pro 
recta et antiqua consuetudine, absque duobus ordinis custo- 
dibus esse debet, si fieri possit, ut videlicet, si unus exeat, 
alter cum conventu interim remaneat. 


A quo petenda est licencia, st custos ordinis in 
claustro non fuerit. 


e fortasse contingat quod iidem custodes ambo se absentent, 

tunc sacerdos qui prior fuerit in ordine seniorum vicem 

interim geret prioris; a quo tunc exeundi a claustro licencia 

rite peti debet, qui tamen generalem exeundi facultatem con- 

cedere non potest. Est autem exitus necessarius, et exitus 
voluntarius quasi absque necessitate, ut si, spaciandi gracia 
versus gardinum sive! alibi quaquaversum, petatur licencia. 
Unde, si aliquis, necessitatis causa qua vitari aut sine dis- 
pendio differri non possit, licenciam postulet exeundi, ut ad 
sartoriam, aut balniatorium, aut infirmariam, sive coquinam, 
vel eciam pro celeri necessitate in villam, gracia visitandi 
aliquem amicum infirmum, vel aliquod tale festinanter agendi, 
quod absque dampno vel molestia alicujus induciones habere 
nequeat, supprior, vel alius custos qui tunc in claustro con- 
ventui prefuit, priore exta claustrum existente, hujusmodi 
licenciam ex usu moderno concedere potest,/ licet idem [fo. 38. 
prior conventum pro tempore regat; atque id idem facere 
solet, in custodum absencia, sacerdos qui prior est in ordine 
senior. Sed non habetur in usu, si aliquis frater egritudinis 
causa extra chorum morari indigeat, aut sanguine sibi minuerc 
proponat, quod, priore in claustro aut in ecclesia non existente, 
absque supprioris vel saltem prioris claustri, alicujus? videlicet 
ordinis custodis, licencia, hoc fiat, nisi pro majore sit egritudine 
aut necessitate manifesta; quia tunc a prelibato seniore, in 
eorum absencia, hujusmodi licencia rite concedenda. Hoc 
observato, sive prior sive alius predictorum hujuscemodi alicui 
concesserit licenciam, quod illud priori oretenus, aut eciam 
per signum, quam cito eum viderit, rite innotescat. De 
licencia vero morandi de completorio fratribus concedenda, 
specificatum est in rubricis de ordine, capitulo de hiis qui 
omittunt completorium. 

Unanimes semper atque in omnibus concordes esse debent, 
qui ordinis sunt custodes, nichil per contencionem aut per 
inanem gloriam de suo statu fortuito nunquam temere pre- 
sumentes. Quod prior claustri, die quo ad skillam presidet, 
abbatis aut prioris inquiret voluntatem, priusquam fiat sonitus 
ad collacionem, et a quo morandi de completorio licencia 
fratribus est concedenda, in rubricis de ordine, capitulo de hiis 
qui omittunt completorium, evidencius propalatur. Absente 
vero majore priore, sicut specificatum est supra, capitulo 
proximo precedente, antiqua consuetudo in hoc? sit obser- 

vanda. Capitulum serviencium debet tenere, aut teneri pre- 
cipere, et secundum culpas delinquencium vindictas inferre. 
Sui tamen juris non est qualibet! addere aut auferre ; sed 
cetera omnia, quaecumque major prior, dum in monasterio est, 
concedere vel prohibere, ulcisci culpas, vel indulgere, hac 
quoque prior claustri, absente priore, facere potest, exceptis 
majoribus causis, quas vel ipsius majoris prioris vel abbatis 
judicio reservare debet. Ubicumque autem vel in refec- 
torio, vel in claustro, vel in capitulo, sive extra claustrum, 
assurgi debere majori priori superius dictum est, absente ipso 
majori priore, huic similiter assurgi debet, et omnimoda rever- 
encia exhiberi? Sed, licet supprior, vel alius qui preest post 
priorem, si prior absens fuerit, in hiis quae ad ordinem pertinent, 
eandem habent dignitatem quam habet prior, non tamen, 
quando extra refectorium reficit, ministrabitur ei, tanquam 
priori, quamvis prior in fata decesserit. Cum vero prior presens 
non fuerit, subprior omnes tabulas ad sacerdotes pertinentes 
habebit,/ excepto quod in xij. leccionibus non erit in [fo. 38b. 
tabula de leccione, neque de responsorio, si abbas domi non 
fuerit. 


Explanactio brevis de fratribus, egritudints causa, 
extra chorum existentibus, atque de minutis. 


Nullus raucedinis causa, nisi alia detineatur invalitudine, a 
choro se debeat absentare, nisi tantum abbas, prior, et pre- 
centor. Sed et minuti sanguine debent extra chorum morari. 
Quando aliquis frater petit ut, cujuscumque morbi causa, extra 
chorum morari queat, dicetur ei a priore, quemadmodum dici 
solet fratri qui, ut infirmaria quiescat, veniam in capitulo 
sumit,’ videlicet, ut eat in nomine Domini et parcat sibi, quod 
est ita intelligendum : * Si nimium studueris, aut legeris, aut 
“ cantaveris, scu in aliqua occupacione laboraveris, vel per cibi 
* aut potus inmoderanciam hanc debilitatem incurreris, esto 
* jn parcitatc et in quiete, et caveas tibi a quocumque labore 
“ et excessu, donec convalueris.” A qua hora quousque chorum 
sit ingressus, non debet ad gradum legere, aut cantare, nec 

servire, aut aliquod officium facere, nisi pro defectu suplendo, 
ut si aliquem, quod absit, invenire non possit, qui suum, unde 
in tabula fuerit, officium exequatur. Sed nec missam interim 
celebrare debet, sicut nec qui sanguinatus fuerit. Et hæc est 
una racio quare prior, aut alius custos ordinis, cum extra 
chorum aut sanguinatus fuerit, ad scillam sedere, aut capitulum 
vel collacionem tenere, non debet, maxime cum corum quod- 
libet solempne sit officium ; et nullus interim, ut prefertur, 
aliquod officium in conventu, quam sit parvum, rite sit 
facturus. Alia racio est hæc, quæ eciam pro regula habetur 
generali atque superius specificatur, quod videlicet ad scillam 
sedere, aut capitulum vel collacionem tenerc, nullus unquam 
debet, nisi ordinate usque in chorum conventum sequi valcat. 

Nec poterit prior unquam, aut debet, officium inunccionis 
alicujus fratris facere, vel commendacionem dicere, seu missam 
in obitu cujuscumque fratris aut de anniversario principali 
celebrare, extra chorum existens; nimirum cum, ut prce- 
fertur, non liceat cuiquam fratri, dum extra conventum 
fuerit, missam suam cantare privatam. Sed prior, abbate 
presente et officia prelibata faciente, potcrit et debet eisdem 
officiis interesse ; sed non in abbatis absencia, nisi ad missam 
tantum. Si autem, dum prior extra conventum fuerit, et in 
capitulo forte de aliquo arduo sit tractandum negocio, quod 
comode absque prioris presencia expediri nequeat, mandari 
debet ut veniat, terminato prius/ capitulo, sive abbas [fo. 39. 
affuerit, sive non, quoniam, ut prefertur, duo priores, ut nulli 
dubium est, conventui simul et semel preese non debent. 

Subprior quidem, cum minutus fuerit, sive extra chorum 
egritudinis causa, quando videlicet conventus potum habet 
caritatis, priore collacionem tenente, si recta et antiqua con- 
suetudo servetur, a capitulo ad sonandum cymbalum nulla- 
tenus exibit, sed alius custos inferior illo ad hoc faciendum 
est rite egressurus, ipso interim inibi residente. Si autem 
subprior magnam missam cantaverit, et in illo die in refectorio 
ad scillam sederit, alius tunc sacerdos, ad nutum ipsius, dicet 
gracias in prandio, et in cena si fuerit, et super potum, si 
supprior ad scillam sederit, benediccionem dabit. 

Prior autem, aut alius custos, qui collacionem tenet, con- 

ventum usque in chorum nullatenus sequi debet, nisi ad 
totum completorium in conventu morari velit; sed cum 
officiariis exterius remanebit. Verumptamen prior, quando 
collacionem tenet, si completorio interesse noluerit, non nisi 
ad hostium ecclesi: processionem solet comitari! Sed 
proculdubio collacionem, ut prefertur, tenere non debet 
aliquis, nisi cum conventu in chorum licite possit intrare. 
Abbas vero, cum collacioni affuerit, ad exitum capituli, 
quo voluerit recedere solct. 


De tercio ct quarto priore, sive de exploratoribus 
claustri. 


É En et quartus prior, qui circuitores sunt monasterii, 

quos? alio nomine circas vocamus, claustrum circuire 
debent et ecclesiam atque cetera monasterii loca, ubi poterit 
inordinati gestus esse suspicio, sagaciter observantes et ex- 
plorantes incurias et negligencias fratrum et statuti ordinis 
prevaricatores. Hii, quemadmodum prior et supprior, de 
tocius monasterii melioribus et prudencioribus eligentur. 
Qui non maliciose pro privato odio unquam clamorem de 
quolibet facient; nec privata amicicia negligencias aliquorum 
taceant. Qui quidem semper religiose et ordinate, et 
maxime in circuieundo, debent incedere, et exemplum 
religionis videntibus ostendere. Dum  circuieunt, nulli 
signum facient, nulli quacumque occasione loquentur. 
Studiose tamen negligencias et offenciones fratrum  in- 
spicient, et, tacite pretereuntes, de eis postea in capitulo 
clamores facient. Cum autem extra claustrum inveniunt 
aliquos fratres loquentes simul, assurgent eis ipsi loquentes, 
dicetque eis unus eorum, si tamen ita est, quod videlicet 
per licenciam prioris aut subprioris /loquuntur ibidem. [fo. 39b. 
Circuitores vero nec verbo nec signo eis respondeant, sed 
modeste pertranseuntes? intenta aure subaudiant ne ipsa 
verba loquencium sint inutilia, qua non oporteat dici. 
Quando autem cum famulo, seu cum quolibet alio laico, 

inveniunt aliquem fratrem sedendo loquentem, non est mos 
ut ipse frater eis assurgat aut dicat eis quicquam, nisi sit, 
ut prefertur, quod de licencia loquitur. Nullo tempore, cum 
circuieunt, debent simul ire, sed unus hac, ct alter illac, 
secundum quod injunctam curam inter se diviserint, et 
abbas vel prior eis ordinaverit. Officinas monasterii nun- 
quam pro hac cura ingredientur, sed per ostia earum exterius 
respicient, si forte aliqui fratres per curiam vagantes incedant, 
aut stent, aut sedeant fabulantes. 

Hex sunt quidem hore quibus ex veteri consuetudine 
circuire debent, preter circuitum qui fit a priore post com- 
pletorium, et ad quindecim graduum psalmos ante matutinas, 
et post prandium, atque post cenam conventus, quando bis 
reficit: videlicet, circa medietatem secundi nocturni, et 
post ultimam leccionem vigilia mortuorum in yeme, atque 
in laudibus paululum ante psalmum “Laudate Dominum 
de celis" Tunc enim, juxta consuetudinem antiquam, 
accensa candela in laterna, circuibit alter corum in monas- 
terii loca, eodem modo quo in capitulo de preposito paulo 
ante exprimitur, diligenter omnia intuens, quemadmodum 
specificatur ibidem. In die autem circuibit post officium 
minoris et majoris missa, et circa finem vigilie mortuorum, 
quando de die canitur, necnon et inter vesperas, quando 
exibunt et de prandio sepe atque de cena surgent, si antiqua 
consuetudo servetur, quociens suspicantur se inventuros 
aliquid negligencia: aut gestus inordinati. Hoc tamen non 
longe a refectorio fiet, ut, si opus fuerit, statim possunt 
occurrere cum aliis ad versum qui, finito prandio vcl cena, 
dicitur. 

In circuiendo vero neuter illorum ibit ubi noverit priorem 
aut subpriorem esse; nec debent unquam circuiendo prioris 
cameram ingredi, sicut nec abbatis; sed nec cameram 
infirmarii, nisi in ea fratres cum co reficiant, aut in ea jaceant 
egrotantes, vel aliquis tumultus de gestu laciviencium famu- 
lorum in eadem fortasse audiatur, seu aliunde habeatur 
suspicio. Nec eciam hostilariam circuiendo ingrediantur, 
si habeatur in ea/ aliquis hospes nostri ordinis aut (fo. 40. 
cujuscumque alterius religionis admissus. Sed proculdubio, 

quocicns in ea viri religiosi non hospitantur, sicut et alibi, 
ubicumque per infirmariam reficiunt fratres, licet cum eis 
fortasse, ob aliquam causam quæ vitari non possit, personæ 
seculares? de prioris licencia fuerint commensales, ex con- 
suetudine circuire tenentur. 

Qui eciam in oratorio inter horas et missas circumspecte 
considerent,? ut fratres pro loco et tempore humiliter se 
inclinent, stent et sedeant ordinate, atque in omnibus, ut 
locus sacer exigit, honeste ac devote se gerant. Per claus- 
trum multociens circuiendo incedere debent, fratribus in eo 
residentibus, et specialiter hora competenti, post cenam 
videlicet, aut potum conventus, ac precipue ad intervallum 
post refeccionem, et post potum in Quadragesima, sagaciter 
intuendo, si meditentur et vacent leccioni ac ordinate se 
gerant, ne forte inveniatur aliquis accidiosus, aut aliquid 
quippiam faciens quod non licet. 

Nullus quidem frater, si recta consuetudo servetur, ad ostia 
officinarum repulsam pacietur, et maxime ordinis custodes, 
quibus semper ubicumque advenerint liber patefiet ingressus, 
licet inibi aliqua secreta agantur. Si vero in infirmaria aut 
quovis alio loco unctura, seu privata sanguinis minucio, vel 
quodcunque aliud secretum agatur, et aliquis frater, ubi hoc 
ht, advenerit, mansuetum eidem responsum preb[er]i debet, 
quod ibidem videlicct sit secretum nec tunc comode ingredi 
poterit; sed ordinis custodes nunquam alicubi repulsam 
pacientur, quin pocius, si voluerint, ingredientur, nimirum 
cum nichil unquam eisdem occultari? debeat. 

Tercius quidem prior, ab hora qua constituitur, in choro 
pro consuetudine erit sinistro, licet ex alia parte sua: con- 
versionis fuerit ordo; et quartus prior semper in dextro 
choro, videlicet ex parte abbatis. Isti, quociens opus fuerit, 
prioris et supprioris officium supplebunt ; qui si forte ambo 
dcfuerint, unus aut duo sacerdotes qui post abbatem et 
priorem primi sunt de ordine seniorum, cum fuerit necesse, 
prioris ct subprioris officium exequentur. 

Post abbatem vero, priorem, et subpriorem, dicti circuitcres 
attente et reverenter in capitulo sunt audiendi, et, auditis 

qui sponte venias petunt, nisi quando abbas, vel prior, aut 
supprior aliquid post ipsas venias inmediate proferunt, 
eorum semper est primos clamores facere et primam vocem 
habere./ [fo. 40b. 


De hits quz ad cantoris et succentoris oficium 
spectant. 


(Cantor, qui et alio nomine armarius appellatur, co quod de 

libris curam habere solet, qui in armario continentur, 
cantor in omnibus xij. leccionibus scribetur in tabula ad xij. 
responsorium, et in albis similiter cum succentore. In duppli- 
bus et supra ponetur in tabula ad xij. leccionem, preter in 
Pascha et Pentecoste. Quo[ci]enscumque abbas in tabula fuerit 
ad antiphonam aut responsorium, si ob aliquam sui invalitu- 
dinem nequeat illud suplere, cantor loco ipsius, vel alius de 
suo rogatu, illud adimplebit. Quicumque lecturus cst in con- 
ventu aut aliquid cantaturus, si necesse habet, ab eo priusquam 
incipiat debet ascultari. Ipsius cst omni hora solicite provi- 
dere ne aliqua in obsequio divino eveniat negligencia. Si quis 
autem obliviosus non inceperit, cum incipere debet, respon- 
sorium aut antiphonam vel aliquid hujusmodi, sive in eodem, 
jam bene incepto, aliquo modo deviaverit, ipse debet esse 
provisus atque paratus, ut sine mora quod incipiendum erat 
incipiat, vel eum, qui fallendo deviaverat, in viam reducat. 
Quod si in choro existens facere tardaverit, pro qualicumque 
sit causa, succentoris est vicem illius suplere continuo. 


Quod juvenes, qui noviter servicium reddiderint, 
nullum defectum in choro paciantur. 


Juvenes vero qui in custodia sunt, et hii precipue qui servi- 
cium, quod reddi solet, noviter persolverint, cum sollicitudine 
curare et considerare tenentur, ne unquam disordinata mora 
eveniat pronunciandi leccionem aut responsorium vel anti- 
phonam vel aliquod tale, quamvis in eo aut in eis qui pronun- 
ciare deberent, vel eciam in ipsis cantoribus, quod absit 

aperta sit negligencia. Ad cantoris arbitrium quilibet cantus 
in choro incipietur, et quicquid in divino quibuscumque horis 
et temporibus est agendum obsequio abeo perfecte prenosci 
debet, ita ut, si aliquis cantus per ignoranciam aut incuriam 
minus elevetur aut deprimatur, seu aliquid in legendo aut 
cantando contra morem indebito modo proferatur, ab ipso 
temperari atque sagaciter corrigi continuo possit. Cujus dis- 
crecio semper in cantibus inchoandis et moderandis, secundum 
dies et festa ac statum possibilitatemque conventus, magnam 
habere debet consideracionem, ne umquam aliquis cantus 
minus temperate, quod absit, aut inconcorditer moduletur. 
Cujus voci aut/ modulacioni nullus unquam in psallendo, [fo. 41. 
nisi ille! solummodo qui pro tempore conventui preest, sonum 
aut notam alciorem aut inferiorem adjicere debet. Sed neque 
aliquem cantum eo diucuis seu morosius trahere, aut velocius 
cantare, vel suam modulacionem in aliquo reprehendere debet, 
nisi forte in psallendo deficiat, aut aliquem cantum inconve- 
nienter aut indiscrete inchoet ; et ideo debet sibi sagaciter 
providere, ne in aliquo deficere videatur, quoniam, quociens 
ipse deficit, ceteris amplius est culpandus. 


De officio precentoris in capitulo. 


Illius namque incumbit officio de omnibus negligenciis et 
defectibus qua» in legendo aut cantando in choro, sive ad 
leccionem mensz et collacionis fiunt, qux specialiter suze 
ordinacioni incumbunt ; quas idem specialiter ordinare debet 
et in capitulo mencionem et clamores facere; et similiter 
commune sigillum in capitulum portare, et litteras sigillandas 
ipsemet sigillare. 


De capis in choro fortandis. 


In festis qua coluntur in capis debet revestiarius eligere 
quotquot opus fuerit de capis qua ipsa die erunt in choro, eas- 
[que] per famulos ecclesie in chorum ante terciam portare ; 
quas, cum canitur tercia, distribuet cantor fratribus ipse de 
sua parte et succentor ex alia per ordinem. Quando vero 

capa non sunt brudatz, capa prioris et cantoris ejusdem sint 
coloris, et eciam subprioris capa, videlicet ob thuris minis- 
terium ad processionis stacionem solempniter faciendum. 
Cantor vero, cujuscumque ordinis vel etatis sit, in medio 
aliorum ad formam stabit doncc missa finiatur. 


Quod nullus in cappa a choro recedet sine licencia 
precentoris. 


Nullusque eorum ante finem missa: de choro debet recedere 
sine ejus licencia. Ceteri vero íratres, si loqui indigeant, 
optenta a priore loquendi facultate, illud precentori priusquam 
exeant signando intimabunt ; quod similiter facient lector et 
ad prandium servituri, cum post “ Agnus Dei" a choro 
egrediuntur. Quocienscumque thuribulum aut reliquia fratri- 
bus qui capas tenent ad formam in choro affertur, utrumque 
prius cantori offertur, nisi abbas, vel aliquis episcopus, vel 
major prior, vel ille qui tenet ordinem, ibi sit inter eos. 
Cantor in dextro choro semper debet esse ; qui, dum in con- 
ventu est, quicquid incipit, dexter chorus prius suscipiet quod 
ab eo inceptum fuerit, et canendo prosequetur et eciam illud, 
si ab utroque choro simul cantari debeat, quod inceptum est. 
Cujus interest notificare abbati omnes cantus quos ipse cantat 
aut incipit. Quando vero/ inter prosam vel alium [fo. 41b. 
cantum, ut solempnius moduletur, per chorum transit, detecto 
capite ordinate incedet, juxta quod paulo post evidencius 
propalatur. Et, si alicui fecerit signum canendi, frater ille 
statim, viso signo, inclinabit ei, et cantor illi similiter; et sic, 
detectis capitibus, ab utroque est humiliter inclinandum, 
quocienscumque cantum vel aliud quod sui officii est rogat in 
choro fieri. 


Tria sunt de quibus omnibus licitum est logui in 
capitulo, exceptis novicuis. 


Et cum tria sint, de quibus [omnes] atque singuli univers- 
aliter, exceptis qui in custodia sunt, zelo religionis et sancta 
disciplinze salubriter conjuncti, quociens opus fuerit, in capitulo 

clamores, debito more et absque reprehensione, facere possint 
et teneantur, videlicet de negligenciis, presumpcionibus, et 
defectibus quae in obsequio fiunt divino, atque de silencii 
infractoribus, et de hiis qui elemosinam non bene custodiunt,— 
dictis primum a capitulum tenente, ac consequenter inmediate 
ab aliis ordinis custodibus, qua! proferre decreverint et quos 
voluerint facere clamores,—cantor et succentor, quorum 
specialiter interest, vice abbatis, cantariam regere, de defec- 
tibus et negligenciis quas in choro fieri perceperint primum 
loqui debent; et, post eos, ceteri generaliter quibus placuerit 
de eodem loqui obsequio. Ac deinde fratres, quibus specialiter 
est et injunctum de silencio loqui, suos facient clamores, et 
alii consequenter qui loqui inde voluerint. Atque post illos 
proferet elemosinarius et socius ejus in medium, si quidem de 
elemosina fuerit proferendum. Sicut enim prior et ceteri 
ordinis custodes vicarii sunt abbatis, quoad ordinis ac religionis 
tutelam et officium sacerdotale, cum opus fuerit, exequendum, 
ita, ut prefertur, cantor et succentor vicarii sunt illius, quoad 
observanciam cantariz; et ideo post ordinis custodes in 
capitulo primam habeant vocem. 


Precentori in multis parcendum est. 


Precentori siquidem, sicuti et ordinis custodibus, in multis 
est parcendum. Nam, si tribus oracionibus qua fiunt ante 
matutinas aut xv. graduum psalmis non interfuerit, [vel 
ad primam privatis diebus non venerit, sive ad terciam, 
quando in albis non cantatur, vel ad sextam, vel ad nonam, 
non solet propter hoc in capitulo veniam petere, neque inde 
reprehendi, nisi hoc frequencius evenerit. Duas [fo. 42. 
tamen horas simul, absque necessitate manifesta, omittere 
non debet; nec debet aliquo die de matutinis aut vesperis 
aut completorio morari, absque licencia illius qui pro tempore 
preest conventui, nec aliquis alius frater; nec debet extra 
claustrum pedes suos in Sabbatis abluere, nisi de licencia 
speciali; nimirum cum ipse utrobique, sicuti et ordinis 

custodes, in exemplum bene et ordinate vivendi aliis esse 
debeat. Ad illius spectat officium tabulas: in altis duplicibus 
et supra scribere festivitatibus, atque antiphonas in evangelio 
super “ Benedictus” et “ Magnificat” in cappis, et in festis 
principalibus, necnon et in albis et quibuscumque festis xij. 
leccionum, et similiter privatis diebus ; antiphonas quæ per O 
incipiunt super “ Magnificat” ante Natale Domini, atque 
antiphonam super “ Benedictus" in vigilia vigilia Natalis 
Domini, in abbatis absencia, inchoare, et eas semper psalmis 
decantatis reincipere. Et quociens abbas vel ipse cantor 
antiphonam in evangelio incipit, vel aliquis obedienciarius, 
ad peticionem ipsius, sicuti antiphonas prelibatas quz per O 
incipiunt, idem cantor ceteras antiphonas, quæ consequenter 
ad suffragia canentur, est proculdubio incepturus; atque in 
nocturnis, et in laudibus, et ad omnes horas diurnas in capis, 
in albis, in festis xij. leccionum, et similiter ad matutinas de 
vigilia vigilia Natalis Domini, antiphonam post psalmos 
decantatos reinchoare tenetur. Necnon et omnes cantus ad 
processiones, et antiphonam ad mandatum, et benedicciones 
ad gracias, una cum psalmo “ Miserere mei, Deus," tenetur 
incipere; et, si qua sunt roganda, rogare. 


De gestu precentoris inter vesperas matutinas in 
festis principalibus et alits solempnibus. 


Qui eciam inter vesperas in festis principalibus et aliis 
solempnibus, sive dompnus abbas affuerit, sive non, in choro 
residebit, psalmos intonando, antiphonas reinchoando, atque 
omnes cantus debito more festive ac celebriter cum modera- 
mine sustentando. Et quando prosa vel psalmus “ Benedic- 
tus" sive * Magnificat" solempniter in duplum cantatur, ipse 
per chori longitudinem hinc inde, detecto capite, vultu placido, 
circumquaque se divertet, exemplum prebens, ac innuens 
fratribus ut libenter, devote, ac celebriter cantent; ita tamen 
quod ante “Gloria Patri" ad finem/ psalmi [fo. 42b. 
“ Benedictus " sive “ Magnificat” ad suam redeat stacionem, 
ut una cum aliis ibidem se inclinet. Debet insuper, ante 
processionem qua fit in capis, in abbatis absencia, atque 

iterum quando ad processionem ante corpora sanctorum fit 
sollempnis stacio, incensum turibulis ponere ; et abbati, cum 
affuerit, tam ante processionem quam ad stacionem turis 
acerram, cum manus osculo, humiliter offerre; atque, ut 
cantent, fratres ad stacionem rogare, et abbati cantum ad 
introitum notificare. Qui ideo, pro consuetudine, inter duos 
choros ad processionem incedere debet, ut luculenter hinc 
inde circumquaque respiciat, ne aliqui sint desides et cantare 
dissimulent, aut per incuriam minus ordinate aut incomposite 
negligenter incedant ; et quod non sint plures in uno choro 
gradientes quam in alio, preter abbatem aut priorem, quin eos 
suo nutu numero faciat coequari. Qui eciam in omnibus 
principalibus festis cum vj. sociis chorum tenebit; necnon et 
notam super * Gloria in excelsis Deo" sacerdoti intimabit. 
In aliis vero festis quae in capis coluntur cum quatuor sociis 
chorum tenebit; atquc in Dominica Palmarum cum duobus 
sociis, et eodem modo quando conventus fuerit in albis ; et 
in die quo aliquis frater sepeliri debet, cum  succentore 
tantum chorum tenebit. Et quociens indutus chorum regit, 
gradale et “Alleluya” sive tractum rogabit. Rogabit in- 
super fratrem qui evangelium super palmas, et qui passionem 
legat, atque fratres qui ad crucis adoracionem induentur in 
Parasceve, et pro leccione in capitulo in Cena Domini, et pro 
ympno “ Tellus ac ether," quatuor fratres ipso die in capitulo 
cantantes, et fratres qui ipso die ministrabunt ad mandatum, 
ct qui cereum bencdicet in Sabbato sancto. 

Cantor, quando de magna missa in tabula est, atque eam 
celebrat, officium similiter cantoriz ex moderno usu, licet non 
rite, exequi solet, quousque antiphonam in evangelio rein- 
ceperit, nisi ad laudes indutus existat; quia tunc in laudibus 
nullam proculdubio incipiet aut reincipiet antiphonam, sed 
hoc ejus socius. Ex consuetudine quidem antiqua, cantor, 
cum in tabula fuerit de magna missa et in aliquo festo xij. 
leccionum ad matutinas, vel ad matutinas in vigilia vigiliae 
Natalis Domini, officium misse in conventu personaliter 
faciat, sive dompnus/ abbas affuerit, sive non ; officium [fo. 43. 
similiter cantoriæ facere non debet, sed neque in casu 
hujuscemodi abbati, cum affuerit, antiphonam innotescere ; sed 

ejus collega hoc facere tenetur ; quoniam, ut nulli dubium est, 
illud officium sacerdotale cantoriam precellere dignitate, et 
ideo cantor, cum ita acciderit, officium quod majus est exequi 
debet reverenter. Cum vero cantor in tabula fucrit de coquinz 
officio, bene potest et debet benediccionem ad gradum 
accipere consuetam, eaque recepta et facta inclinacione, a 
latere se divertens antiphonam commemoracionis rite in- 
choabit, atque ad "Gloria Patri," si inmediate subsequatur, 
priusquam a loco recedat, se ordinate inclinabit. Illius 
namque interest, ad vigiliam mortuorum, quociens ad gradum 
tres versus ad tercium responsorium cantari debet, una cum 
succentore et aliquando altero socio adjuncto, illos cantare. 
Psalmos ex sua parte intonabit, et ympnos ad vesperas et ad 
matutinas incipiet, cantoria ex sua parte existentc. Lt, 
quociens capa est in choro, incipiet, qui eam tenet, officium 
missz et alios cantus ad missam pertinentes. 

Qui cantor, si aliquos percipiat propere aut nimis protra- 
hendo, vel aliter quam decet aut oportet, segniter videlicet 
aut discorditer cantare aut psalmodizare, usque ante eos 
humiliter incedere [debet] capite detecto, signum cifs] 
leniter faciens, ut melius et conveniencius psallant; qui 
cidem continuo, tanquam abbati, obtemperantes, detectis 
capitibus, reverenter inclinabunt. 

Cantor incaustum fieri faciet, quociens opus fuerit, et illud 
non solum fratribus, sed eciam secularibus curialiter inpen- 
dere. Similiter fratrum necessitatibus de membrana pro- 
videre tenetur; atque scripta in capitulo legenda legere, 
componenda componere, corrigenda corrigere, atque sigil- 
landa sigillare. Cujus eciam specialiter incumbit officio 
unius clavis de cista, in qua est commune sigillum, per 
capitulum custodiam habere. Et custodia similiter de 
librario ad ipsum pertinet, et de universis armariorum 
libris curam geret, et eos in custodia habebit; [sed cjus 
studii et scientia est] ut eorum custodia ei competenter 
debeat commendari. Omnes vero libros qui in sua et suc- 
centoris custodia sunt, tam in ecclesia quam in claustro, necnon 
psaltcria ac antiphonarios qui magistri noviciorum cure com- 

mendantur, renovare, ligare, et, quociens opus; [fo. 43b. 
fuerit, sumptibus suis resarcire faciet ; ita tamen, si scriptores 
teneat, quod de eorum victui necessariis per conventum 
aliquantulum subveniatur eidem. 

De pensione cantori# debita et assignata, certa est a 
thesauraria percipienda, videlicet vj. marce! et quatuor 
solidi! quolibet anno; et inde percipiet succentor viij. 
solidos. Similiter cantor, ad opus scriptorie, qualibet 
septimana unum mandatum cotidianum de elemosina 


percipiet. 


De succentoris officto. 


MUCCEntor officium cantoris in omnibus quz predicta sunt, 

si absens fuerit, debet suplere; et precentor similiter, ex 
antiqua consuetudine, officium succentoris in illius absencia 
suplere tenetur. | Nimirum in obsequio divino suplere 
defectus?; inter quos nullatenus esse debet, quod absit, 
invidenciz aut cujuscumque subjeccionis tipus, sed mutuz 
societatis et honorificenciz cultus, maxime cum Deo servire 
concordi affectu et humili spiritaliter sit regnare ; nimirum 
cum gloriosa atque liberrima sit servitus illa qua a creatura 
suo reverenter inpenditur Creatori. Sed arrogancia semper 
mundialem inquirit libertatem ; qua quidem libertas laborem 
refugit, et quieti semper inheret. Et hac de causa mos ille 
antiquus de eorum officio vicissim adimplendo, non recte 
aut aliqua racione interveniente, sed negligenter et voluntarie, 
ab usu jam fere moderno recessit. 

Precentor quidem et succentor, in eo quod chorum regere 
debent, in loco abbatis sunt; et ideo eisdem, quoad officium 
sibi commissum, tanquam abbati est obediendum.  lpsi 
enim, sicut? et tutores ordinis, frequentes et assidui pra aliis 
esse tenentur in divino opere, exemplum in labore, mansueti 
in correpcione, et in religione devoti. Ad quorum spectat 


! marcas, solidos, MS. 

2 The scribe has dropped a line. O reads: '* Nimirum, cum ambo per capitulum 
constituantur, debent sollicite alter alterius piius supportare et quosque vicissim 
in obsequio divino supplere defectus." 

officium sedula discrecione die noctuque providerc, ne aliqua 
presumpcio aut negligencia in divino proveniat obsequio, et 
nc ipsi per oblivionem aut ignoranciam aliquid de contin- 
gentibus pretermittant ; quoniam, ut prefertur, ignominiosum 
est falli a quibus alii debent corripi. 

Ad succentoris specialiter pertinet officium libros officio 
chori necessarios custodire et in chorum portare, quociens 
opus fuerit, ac iterato salvo reponere; omnesque tabulas 
tam [trium quam]! xij. leccionum et in albis et in capis usque 
ad festa alta duplicia scribere, nisi per capitulum dispensetur 
cum eo, quasi? forte/ alleviacionis gracia? de tabula [fo. 44. 
saltem trium leccionum a fratribus juvenibus scribenda. 
Sua tamen interest cotidiano more tabulam diligenter 
inspicere, scrutari, atque corrigere, si opus fuerit, priusquam 
in capitulo legatur, ne aliquid in ipsa reperiatur reprehensione 
dignum, quam nulli alii ante capitulum inspicere licet, preter 
juvenem qui eam est lecturus. Sed post capitulum a fratri- 
bus sollicite intuebitur, ut possit unusquisque scire, et ante 
vesperas previdere, quz et quot in ea habet, et ut a succentore 
aut a fratre qui eam scribit, si quid negligenter in ea factum 
sit aut non bene dispositum, ante vesperas possit emendari. 
Qui quociens in ea mutat quippiam aut emendat, fratri aut 
fratribus, quibus aliquid deputaverit, ante vesperas vel post 
vesperas, ante horam videlicet collacionis, pro more intima- 
bit; quia post collacionem, absque reprehensione, hoc nulli 
poterit intimare. Previdendum est cantori specialiter atque 
succentori, præ ceteris aliis, ne aliqua in rebus hujuscemodi 
eveniat negligencia. 

Debet eciam succentor privatis diebus antiphonas super 
* Magnificat" et * Benedictus" atque antiphonas qua con- 
sequenter ad suffragia canenda? sunt inchoare; nisi quando 
abbas vel precentor, aut alii rogatu precentoris, antiphonas 
in evangelio inchoant, prout supra paulo ante exprimitur. 
Succentori[s] insuper est omnes antiphonas privatis diebus 
super psalmos reincipere, et psalmos ex parte prioris intonare, 
quia succentor ex partc prioris semper esse debet, sicut 
precentor ex parte abbatis Debet insuper ante missam 

! Erased, MS. 2 gui si, graciam, MS. 5 canenda, MS. 

matutinalem et ante magnam missam, quociens opus fuerit, 
noticiam de numero et ordine collectarum sacerdoti qui 
missam est celebraturus eciam super missale, si indigeat, 
evidenter ostendere; et, si opus fuerit, donec eas dixerit, 
secum ad altare morari. Et similiter, tam de officio capz in 
choro quam de leccione mensz in refectorio et collacionis 
in capitulo, et aliis quibuscumque rebus ad divinum officium 
pertinentibus, fratres, quociens fuerit requisitus, mansuete 
instruere. Quando vero ad missam defunctorum tres sunt 
cantores in capis ad formam, precentor reget, ut premissum 
est, et abbas vel prior missam cantabit; et tunc, ex recta 
consuetudine, tres fratres in capis cantabunt gradale et 
quatuor tractum similiter in capis, videlicet unum fratrem 
pro gradali! et pro/ tractu duos rogabit cum ebdo- [fo. 44b. 
medariis. 

Sui insuper officii est lecciones et tractum, scilicet “ Bene- 
dictus," rogare ad missam de jejunio in Sabbatis quatuor 
temporum ; et similiter, quando aliquis frater tali sentencia 
per capitulum ponitur quod officium, de quo in tabula fuerit, 
facere non possit, precentoris vel succentoris est illud officium 
rogarc. Et si aliquis frater, cum in tabula fuerit, de aliquo 
officio durante per ebdomadam per primos quatuor dies 
tabulam suam fecerit, si tunc per egritudinem infirmitorium 
intret, precentoris vel succentoris incumbit officio tabulam 
illam ex tunc rogare ; sed, si die Lunae aut eciam die Martis 
in infirmitorium ita aliquis ingrediatur, faciet precentor vel 
succentor tabulam mutare quousque in chorum redeat, nisi 
frater ille eam sponte rogare voluerit. Necnon et alia hiis 
similia, quociens opus fuerit, verbo aut signo rogare tenetur. 
In obitu vcro fratrum, de consilio cantoris, succentor vigilias 
ordinabit, et ad eas, cum hora exigerit, fratres excitabit. 
Cura breviculorum, quz pro fratribus de medio sublatis mitti 
solent, precentor sive succentor, quicumque illorum in die 
sepulturz fratris defuncti fecerit officium in conventu, faciet 
illa scribere et per nuncium ad illud assignatum per Angliam 
mittere; et propter hoc, in distribucione bonorum fratris 

defuncti, car[t]ulam et pergamenum, si fuerit inventum, 
perciperet. 

Succentor eciam cum sua laterna inter matutinas, quociens 
voluerit singulis anni noctibus, si viderit expedire, fratres 
sompnolentos et pigritantes, ante eos transeundum ad psal- 
lendum, leniter excitabit, atque de talibus crebro clamores 
in capitulo faciet. Debet insuper succentor, una cum pre- 
centore, in festis principalibus et quociens fit processio 
solempnis eam decenter et rite ordinare ; qui eciam specialiter 
in Dominica Palmarum et in die Dominica: Asscensionis cum 
processione obviali pro more incedet. Necnon et in festivita- 
tibus quz in albis coluntur ad duodecimum responsorium cum 
precentore in tabula ponetur, nisi ipsemet de magna cantaria 
in tabula existat. Et quociens tres versus ad tercium 
responsorium de vigilia mortuorum ad gradum cantari debent, 
a cantore et ipso concinentur, ut premissum est. Qui eciam 
una cum precentore per singulos/ dies mensz leccio- [fo. 45. 
nem collacionis et lecciones de nocte 'tenentur ordinare, et 
lectores sollicite ascultare’ et docere. Sed proculdubio 


20 juvenum magistri, tam de modo legendi et accentandi et 

punctuandi, quam de modo naturaliter canendi, suos discipu- 
los tenentur instruere; atque martylogium, epistolas, evan- 
gelia, eorum[que] lecciones, quas ad matutinas et ad prandium 
sive ad collacionem legere debent, studiose ac diligenter 
audire. 

Succentor vero, cum precentor absens fuerit, eandem 
dignitatem quoad cantoriam habebit, sicut precentor habet in 
conventu existens. Succentor, cum precentor presens fuerit, 
omnes tabulas habebit ad sacerdotes pertinentes. Nec 
ponetur in tabula de “ Alleluya” in cantoris absencia, eo 
quod ad processionem in Dominica indui non potest, nisi 
festivitas qua in capis est, aut in albis in Dominica contigerit. 
Sed, cantore presente, in omnibus utrobique sicut alii claus- 
trales simpliciter se geret, ceteris fratribus in choro specialius 
divino servicio jugiter insistendo; quod si non fecerit, et 
vagus reperiatur aut discursor, ab oracionibus, horis, missis 
se negligenter absentans, vel a claustro illicenciatus egrediens, 


l fenentur...ascultare, partly over an erasure, partly in margin. 

ceteris acrius debet reprehendi. Si autem pro necessitate 
‘urgentissima et inevitabili, quod absit, eveniat quod alicui 
diacono ad tempus succentoriz injungatur officium, non 
sicut prius tabulas juvenum habebit minutas, sed in illud 
officium admittendo ab eisdem tabulis interim absolvetur. 
Non enim novit levita sacerdoti collectas seu alia ad misse 
consecracionem spectancia recta serie intimare; et ideo 
levita cantoriz officium exequi rite non valet. 


De sacrista et suis. sociis, atque de his que ad 
eorum spectant officia." 


| Scams sive sacrista ex veteri consuetudine curam 

habere debet omnium ornamentorum tocius ecclesia, 
immo super omnia qua ad eam pertinent; omnem ecclesiz 
censum sive thesaurum tam in auro et argento quam in 
lapidibus preciosis. Cruces vero et philacterias, feretra, 
textos, omnesque reliquias, candelabra, turribula, acerras, 
calices, vinaria vasa et aquaria, coronas, pelves, et cetera vasa 
ad luminis officium necessaria, cunctaque sacri vasa ministerii, 
et si qua sunt alia qua circa altare versantur; pallia 
omnia, sive pannos sericos, chapas chori, casulas, tunicas 
et dalma/ticas, albas omnes atque cortinas, tapeta, [fo. 45b. 
bankalia ceteraque ornamenta lanea sive linea, qua ad 
apparicionem ecclesia aut capituli pertinent, atque universa 
indumenta ecclesia sagaciter et sollicite custodire et curare 
dcbet. 

Luminaria ecclesia. habundanter et honorifice? procurare, 
cereos sive candelas, quocienscumque necesse fuerit, refectorio 
camera prioris, hostilario, infirmis fratribus et subcamerario, 
atque fratribus aliquod iter pro qualicumquc causa arripienti- 
bus, venerabiliter ac officiosissime, ut moris est, tenetur 
exhibere. Refectorario namque a festo sancti Michaelis 
usque ad festum Omnium Sanctorum decem cereos, et a 
festo Omnium Sanctorum usque ad Purificacionem beata 
Mariz quatuordecim cereos, liberabit, et qualibet ebdomada 
unum ruellum ad illuminandum eos. Similiter in claustro 

quatuor crasseta, et unum in introitu capituli, et unum 
in navi ecclesie, et unum ante hostium chori, et unum 
super gradum “Canes,” et unum in thesauria ecclesie 
(in universo sunt novem) inveniet, et qualibet nocte 
per famulos ecclesi: illuminanda et cextingucnda. Et 
similiter quatuor cereos in ecclesia nocte dieque ardentes, 
videlicet tres ante corpora sanctorum et unum coram 
magno altari, ministrabit. In utroque festo sanctz Crucis 
et in omni festo principali tres cereos alios, nocte et die 
ardentes, in ecclesia inveniet: videlicet, unum coram cruce 
in navi ecclesie, et unum coram cruce ad altare beati 
Benedicti, et unum coram cruce ad altare sancte Katerinz ; 
et ante crucem in infirmitorio et in capella abbatis. Similiter 
ad omnia altaria in ecclesia et infra cepta monasterii, ubi 
cantatur missa, dua inveniet luminaria ad minus in cera. Et 
ad quodlibet altare, in die sancti vel sanctorum in quorum 
honore dedicatur sive consecratur, tres cereos inveniet: 
unum videlicet assidue ardentem die et nocte ; et duos pro 
servicio, videlicet pro duabus vesperis, matutinis et missis, et 
pro processione, si fuerit. De cereis qua» sunt circa corpora 
sanctorum et circa magnum altare, quando et quot, satis 
luculenter in rubricis sacristze describitur ; et ideo transeo. 

Abbati siquidem cereos duos in capella sua, sive fuerit infra 
portas sive in maneriis de prope, honorifice inveniet; simi- 
liter priori, si fuerit extra portas in suo solacio, candelas 
grossas pro missis celebrandis, et alias candelas spensabiles 
pro cena et pro servicio de nocte reddendo, sufficienter 
inve/niet. Et quocienscumque prior moratur de com- [fo. 46. 
pletorio in yeme, capellano ipsius sacrista liberacionem faciet 
sufficientem. Similiter ad laternam ipsius pro circuitu 
faciendo, necnon et ceteris custodibus ad circuitus sive ex- 
ploraciones faciendas, atque fratribus in choro ad vigilias 
matutinarias, quociens opus fuerit, sufficientem de candelis 
melioribus liberacionem faciet ; et candelam grossam et neces- 
sariam sacerdoti ebdomedario et lectoribus ad matutinas 
tradet. Ad librum vero minutorum unam qualibet nocte 
ponet candelam ; et, si nullus fortasse dicat ibi matutinas, 
ca[n]delam resumet. 

Ante matutinas siquidem in omni festo principali et pari 
principali, quando abbas et alii fratres revestiri debent, reves- 
tiario quatuor liberabit candelas. Necnon et ceteris diebus, 
quandocumque fratres nocturnis horis indui debent, et quociens 
alias necesse fuerit, eidem revestiario atque aliis, tam fratribus 
quam eciam famulis in ecclesia jacentibus, ad quaecumque 
necessaria in monasterio agenda, velud in nocte Pascha et in 
exequiis fratrum de nocte faciendis, candelas affixendas pro 
conventu usque ad infirmitorium undique in muris, et im 
campanili, in ecclesia, et in cimiterio sufficienter lucernam 
inveniet; et similiter pro vigiliis fratrum defunctorum in 
choro reddendis. 

De candelis hospitibus liberandis. | Cuilibet monacho 
supervenienti et in hostilaria pernoctanti quinque inveniet 
candelas de melioribus, et hoc precipue ac pro more antiquo, 
inter beati Michaelis solempnitatem et festum Purificacionis 
beate Mariæ. Ceteris vero anni temporibus, tres ad minus 
habebit candelas, atque plures si fuerit necesse. Et si 
duo fuerint monachi in hospicio recepti, duplicabitur eis 
numerus supradictus. Sed quociens aliquis prior advenerit 
ordinis sancti Benedicti, si fuerit conventualis, non certi- 
ficetur numerus candelarum, sed ad sufficienciam quolibet 
anni tempore, si fuerit necesse, inveniet. Similiter, quociens 
aliquis abbas advenerit, proculdubio abbati, numero non certi- 
ficato, candelz ad sufficienciam debent exhiberi ; et. quamvis 
fuerint duo vel tres aut plures abbates seu priores in ea simul 
pernoctantes, sufficienter, non certificato numero, inveniet. 

Liberabit insuper cuilibet fratri in infirmaria jacenti, a festo 
sancti Michaelis usque ad festum Omnium Sanctorum, vij. 
candelas per ebdomadam ; et, inter Omnium Sanctorum festi- 
vitate[m] et beatz/ Maria Purificacione[m], cuilibet [fo. 46b. 
fratri ibidem jacenti xiiij candelas. Similiter, cuilibet fratri 
infirmo, cum inunctus fuerit, duas ad minus singulis noctibus 
vel eciam plures, quotquot opus fuerit, usque ad nonum diem 
liberabit candelas ; et similiter fratri, cum medicinatus fucrit, 
quotquot habet necessarias. 

Similiter preparabit in die Purificacionis tot cereos por- 
tandos in processione quot sunt fratres in congregacione ; et 

quilibet cereus duas libras et dimidiam ponderabit. Similiter, 
in sepultura cujuslibet fratris, tot cereos parvos quot sunt in 
choro monachi et alii religiosi inveniet portandos ; et per tres 
noctes ante Pascha xxiiijor, cereos, quilibet de dimidia libra, 
in choro pro servicio inveniet; et totidem in infirmaria pro 
servicio fratrum infirmorum, de uno quarterio. 

De aliis luminaribus ad sacristam pertinentibus, sicut de 
cereo Paschali et aliis circa corpora sanctorum et magnum 
altare, de pluralitate et grossitudine non hic scribo, quia 
mutantur cotidie et varia[n]tur. 


Distribucio cere per sacristam facta contra Purif- 


cactonem, Sacrista hanc distribucionem cera: subscriptam 
conventui semel in anno faciet, secundum prioritates ; sub qua 
abbas, prior, et omnes obedienciarii cum ceteris fratribus com- 
prehenduntur. Primo, ad altare beate Mariæ in criptis, xv. 
libras. Domino abbati, xl.! libras. Priori, xv. libras. Sub- 
priori, ix. libras. Precentori, vij. libras. Viginti sex senioribus 
singulis, vj. libras. Octodecim fratribus singulis, v. libras. 
Ceteris fratribus junioribus singulis, iiij. libras. Item, cum 
sacrista prosternit cereum  Paschalem, liberabit custodi 
criptarum de cereo predicto xl. libras, ad illuminare beatæ 
Mariæ ibidem. 

De luminaribus in claustro, capitulo, dormitorio, 
locutori0, acendendis. Et sciendum quod, quocienscumque 
accenduntur cerei ad cenam sive ad potum conventus in 
refectorio, accendi debet continuo cereus unus in capitulo 
et crassetum in locutorio regulari, et omnia crasseta in 
dormitorio, necnon et quatuor crasseta in claustro; qua 
crasseta in claustro nullatenus tunc extinguentur, donec 
fratres post completorium  pausatorium  introierint; et 
maxime illud in locutorio, cum fuerint aliqui f[rat]res 
minuti, extingui non debet, quousque dixerint comple- 
torium et dormitorium sint ingressi. Et preterea, quociens- 
cumque completorium ita sero canitur quod sit necesse ut ad 
chorum illuminandum cerei accendantur, crassetum ante 
hostium/ ecclesiz in claustro et crassetum ad ostium [fo. 47. 


' This is a reduced amount, some figures having been erased. 

chori proculdubio accendentur, ut fratres secure super gradum 


in exeundo absque offendiculo incedere queant; et, si opus 


fuerit, crassetum ante ostium dormitorii similiter accendetur. 
Quz quidem duo crasseta in claustro extingui tunc non 
debent, donec factus fuerit circuitus! a priore claustri ; et 
illud maxime ante ostium dormitorii nullatenus extinguetur, 
quousque fratres, si minuti fuerint, completorium dixerint et 
in dormitorium assenderint ordinate. 

Quandocumque vero necesse fuerit ut ad potum caritatis 
cerei supradicti accendantur, tunc confestim postquam fratres 
refectorium ingressi fuerint, vel eciam, si opus fuerit, prius- 
quam illud ingrediantur, crassetum ad ostium refectorii, et 
alia per quae conventus versus ecclesiam est iturus, pro con- 
suetudine accendi debent; qua tunc proculdubio nullatenus 


extinguentur, donec perfíecerit circuitum prior claustri; et 


illud maxime ante ostium dormitorii, ut prefertur, extingui 
non debet, donec sanguinati, si fuerint, fecerint quod predictum 
est. 

Quinque autem crasseta prelibata, que singulis anni nocti- 
bus, dum canuntur matutinz, in claustro jugiter ardeant, 
nullatenus extinguentur, donec post matutinas decantatas 
conventus dormitorium sit ingressus; et maxime illa duo ad 
ostium ecclesie et dormitorii extingui non debent, donec 
omnes fratres in ecclesia jacentes in eam ordinate de dormi- 
torio sint reversi. Et, ut plenius constet universis de crassetis 
utrobique accendendis et extinguendis, sciendum quod per 
subcamerarium crasseta in dormitorio, quaqua nocte post 
completorium vel ante, accendi debent quam cito tenebrescit, 
quod per illius medium clare ab intrantibus non possit intueri ; 
et dcbet illud proculdubio crassetum ante gradum in dormi- 
torio accendi, priusquam percenaverint aut potaverint fratres 
in yeme, quociens opus fuerit, ut scandere et descendere 
absque offendiculo, qui voluerint, valeant ordinate. Extingui 
vero non debent crasseta in dormitorio hora matutinali, donec 
dici tanta lux appareat, ut per illius medium ab intrantibus et 
exeuntibus clare possit intueri. Et hzc regula predicta in 
crassetis in infirmaria? accendendis et extinguendis est simi- 


! facta, circuitu, MS. ? infirmariam, MS. 

liter observanda. Crasseta quidem in dormitorio et in infirmi- 
torio a camerario/ inveniuntur; qua crasseta per [fo. 47b. 
subcamerarium a famulis ad hoc specialiter deputatis aptari 
et parari debent, quociens opus fuerit. 

Sacrista, quociens opus fuerit, in ministerium divinum in- 
censum ad omnia altaria in monasterio inveniet. Et, quociens 
opus fuerit, sumptibus suis reparare et renovare tenetur omnia 
missalia, et calices omnes, panem et vinum, fialas, pelves, 
corporalia, et pallas, manutergia, et quaecunque alia ad missas 
celebrandas fuerint necessaria ; necnon et textos atque librum 
evangeliorum, epistolarium, librum exorcismorum, et quos- 
cumque benediccionarios, collectaria, librum minutorum, et si 
qua sunt alia ad altarium volumina sive sacerdotum minis- 
terium specialiter pertinencia, de cantoris consilio et industria, 
componere, et quociens opus fuerit, decenter reparare tenetur. 

Inveniet insuper idem sacrista mattulas scannorum in 
capitulo ex parte australi, et tabulas sonatiles cum malleolis, 
et signum ad excitandum fratres in dormitorio dependens 
invenire tenetur ; sed camerarius cordulam ad illud procu- 
rabit, et quociens opus fuerit reparare faciet. Idem vero 
sacrista cymbalum in claustro et scillas ad mensas in refec- 
torio inveniet ; atque ecclesiae et mediam partem capituli, et 
eciam claustri versus austrum, a locutorio abbatis usque ad 
hostium regularis locutorii, tecturam sumptibus suis invenire 
tenetur. 

Ipsius insuper est cereos collacionis invenire, atque cereos 
in die Purificacionis beatae Mariae, et candelas et cereos ad 
sepulturam fratrum, ut ante dictum est; necnon et palmas 
ceterarumque frondium ramos in Dominica Palmarum fratri- 
bus per ordinem distribuere; atque ad missas fratrum 
privatas per totum monasterium cereos vel candelas invenire, 
et eos mutare, quociens opus fuerit Necnon et patellas 
ferreas cum ignitis carbonibus ad altaria singula, exceptis in 
infirmaria, et ad altare, ubi cantatur missa pro ecclesia, 
quociens in yeme opus fuerit, fratribus missas celebrantibus 
tenetur exhibere. Ac insuper candelas, cum omni diligencia, 
ut bene et clare ardeant, specialiter confectas, prout fueri[n]t 
illa quibus ad matutinas lecciones leguntur, quociens per 

annum opus fuerit, fratribus ad aliquam causam missas suas 
mane celebrantibus, cum/ aliis quibuscumque neces- [fo. 48. 
sarlis, pro more invenire. 

Mattulas vero in choro et in claustro ex parte australi a 
locutorio abbatis usque ad ostium dormitorii, et mattulas 
parvas noviciorum ; similiter et mattulas in capitulo ad 
discum et ad scanna in parte australi, et ante omnia altaria in 
ecclesia et in choro, et super gradus et scanna, ubicunque 
necesse fuerit, in ecclesia annuatim faciet renovare ; atque 
alia quacunque hujusmodi necessaria sollicite procurare 
tenetur. Inter hzc sciendum est quod, quocienscumque chorus 
sternitur, per sacristam sternetur, et capitulum et area ante 
altare beati Benedicti, et area in criptis. Similiter sternetur 
claustrum et utrumque locutorium per elemosinarium, atque 
per infirmarium capella infirmorum. 

Secretarii quidem interest in magno cimiterio, quod! dicitur 
fraternitatis, sepulturas secularium ordinarc et jubere feri, 
qui de licencia ipsius ibi debent sepeliri. Ipsius insuper est 
diligenter investigare, ne decidant tecta ecclesiae aut capituli in 
parte australi, vel claustri juxta ecclesiam et capitulum. 

Secretario siquidem licitum non est in ecclesia cum 
aliquo loqui monacho, nec eciam cum aliqua seculari per- 
sona, aliquo. monacho presente, nisi sit aliquod miraculum 
vcl reliquiarum virtutem ad noticiam exprimendo, et hoc 
non manifeste, sed breviter, si necesse videatur, quasi in 
silencio, nisi forte cum rege aut regina, vcl aliquo episcopo, 
aut nostri ordinis abbate, seu magnz auctoritatis comite, ut si 
domini regis sit frater aut filius, loqui oporteat. Nec eciam 
cum suis famulis loqui debet manifeste, nisi in sacristia aut in 
campanili seu alio loco secreto a conventu penitus semoto. 

Subsacrista vero, secretario absente, illius in omnibus suplet 
officium ; quo presente, ad sacristiam accedere non debet sine 
licencia speciali, nisi sit forte pro aliqua majori necessitate, 
casu aliter ingruente. Custodia namque tocius ecclesia et 
rerum omnium, qua in ea sunt vel ad eam pertinent, sub ipso 
sacrista est. Et, quia hujus ministeriis, tam in hiis quz hic 
scribuntur quam in multis aliis qua: hic scripta non sunt, 

valde inplicata est cura, non uni tantum sed multis com- 
mendari debet, atque inter eos dividi juxta quod providerit 
abbas, ita quod unus eorum sit magister aliorum, ad cujus 
disposicionem ceteri agant, majoribus tamen causis servatis 
arbitrio abbatis vel prioris. 

Quatuor autem fratres ad minus cum secretario in ecclesia 
pro consuetudine jacere debent, videlicet duo subsacrista 
et unus thesaurarius sive revestiarius/ cum socio uno ; [fo. 48b. 
qui duo subsacristz jacebunt in ecclesia. Revestiarius sive 
thesaurarius cum socio jacebunt in thesauraria sive in 
revestiario. Isti tres, videlicet thesaurarius et duo subsacriste, 
ab abbate constitui, sicut et ceteri obedienciarii, in capitulo 
consueverunt. Revestiarius sive thesaurarius, et alius qui in 
auxilium ejus deputatur, reliquias reverenter portare et 
reportarc tenentur in conventum, quociens opus fuerit. Et 
quicumque istorum quatuor primo perceperit aliquem in 
ecclesia defectum, continuo se vergere debet absque mora ad 
illum defectum supplendum ; quod si non fecerit, et ab aliquo 
ordinis custode percipiatur, acriter in capitulo de ipsa negli- 
gencia debet idem frater corripi. Et, quia subsacristz ceteris 
fratribus specialius ac familiarius secretario in societate sunt 
annexi, ideo, ipso absente, vices ejus in omnibus supplebunt. 

Debet proculdubio secretarius, una cum eisdem, ex recta 
consuetudine in sua jugiter habere custodia oblatas, vinum, 
thus, ceram, cepum, carbonem, cereos, et candelas, et alia 
quacunque sunt divino necessaria ministerio, ut si, casu con- 
tingente, per absenciam aut oblivionem ejusdem sacrista 
aliquis de rebus hujusmodi in divino sit defectus obsequio, 
quod absit, per ipsos possit suppleri continuo. 

Hii autem primi ad sonitum horologii surgere debent, et, si 
opus fuerit, famulos excitare, ac postea, si voluerint, in 
dormitorium ire, et singula suorum officiorum sunt ita 
sagaciter providere, ut tribus oracionibus possint interesse. 
Qui proculdubio, sicut et ceteri qui in ecclesia jacent, nisi 
oracionibus et horis atque missis ordinate interfuerint, acrius 
corripi debent quam alii qui in dormitorio quiescunt. 

Qui eciam post completorium quaqua nocte preparabit 
candelas quz ad matutinas accendi debent pro servicio, 

necnon et cereos, si qui ardere debeant, et candelam similiter 
qua in absconsa sive laterna, qua» propter sompnolentos 
inter matutinas per chorum portari solet; quam proculdubio 
ex recta et antiqua consuetudine sacrista, sicuti et candelam 
in eadem accendendam, invenire tenetur. Candelas vero ad 
hoc specialiter confectas, quae ad nocturnos psalmos noviciis 
atque aliis, qui voluerint, quociens opus fuerit, rite distribui 
solent a subsacrista ebdomedario [succentori commendare 
debet, ut ipse eas distribuat]' fratribus de utroque choro, 
ubicumque viderit necesse. Sed candelas ad lecciones 
legendas, atque candelam sacerdoti necessariam,? [fo. 49. 
quociens opus fuerit, idem subsacrista accendere debet, ac 
solicite providere, ut ipsa candela cum omni diligencia tam 
efficaciter componatur, ut propter senes et visu debiles lumen 
reddat copiosum. Cumque sacerdos, incepto versu “ Pleni 
sunt celi et terra," [altare thurificaverit]', idem subsacrista 
eidem absconsam cum lucerna porriget reverenter; abbati 
vero, si affuerit, cum manus osculo eam protendet, atquc, 
evangelio lecto et finita collecta, eandem absconsam reverencia 
qua prius ab eodem recipiet, et tunc pulsandum est ad laudes. 

Illius insuper subsacristz incumbit officio, qualibet? die 
Dominica, salem ad benedicendum a celerario recipere, atque 
post benediccionem in refectorium remittere ; quem accipiens 
refectorarius per omnia salina sive per salarias paulatim 
distribuet. 

Illi vero subsacristz, cum secretarius domi fuerit, non 
debent a claustro egredi, nisi per licenciam ; nec debent ad 
sacristiam aliqua vice, nisi pro manifesta necessitate, incedere ; 
nec licitum est eis juxta consuetudinem antiquam per pre- 
cinctum* presbiterii transitum facere, presente secretario. 

Privatis quoque diebus [debet]! subsacrista ebdomedarius, 
tacto signo modice ad apparatum, ut moris est, antequam pul- 
setur continue signum ad primam, cuncta qua misse matutinali 
sunt necessaria providere ; atque altare chori, ut consuetudo 
est, veneranter ornare, si missa ad illud debeat celebrari, nisi 
prius hoc opus cum majori deliberacione adimpleverit, hoc 


! Supplied from O. 2 necessario, MS. 

solerter proviso quod omnia sint parata, priusquam fiat oracio 
ante horam qua fit ante magnam missam. In yeme tamen, 
cum fuerit conventus super formas, explebitur quod predictum 
est, antequam pulsetur signum ad terciam. Sed in Dominicis 
ct festis diebus fiet semper apparatus ad missam matutinalem 
inmediate post capitulum. — Atque idem sacrista parabit 
altare chori, quociens ad illud missa celebrabitur; ct togellas 
sive pallas illius altaris, tersoria, calicem, corporalia, et offer- 
toria, cum aliis misse consecracioni necessariis, in sua 
specialiter habebit custodia. Et, quociens opus fuerit, cor- 
poralia, pallas, et tersoria ejusdem altaris per rcvestiarium 
sive thesaurarium faciet mutare vel la/vare ; atque [fo. 49b. 
pannos omnium missalium aliorumque librorum ad sacristiam 
pertinencium ipse thesaurarius sive revestiarius componere, 
resarcire, et abluere faciet, quociens habetur necesse. Et, 
cum loti fuerint panni missalium, eos altaribus absque mora 
restituet. 

Cujus eciam incumbit officio quaqua nocte in yeme, cum 
se inclinaverit [sicut] et ceteri, finita leccione collacionis, 
ibidem ante suam sessionem suppliciter, capite detecto, stare 
inclinus, donec omnes per eum incedentes proni transierint, 
ut, illis egressis, cereos collacionis extinguat, et secum in 
ecclesiam deferat ; nisi in illis tantummodo diebus in quibus 
tali hora potum habent caritatis, quia tunc cum ceteris in suo 
ordine in refectorium processionaliter incedet, et, egresso con- 
ventu de capitulo, famulus de ecclesia continuo capitulum 
intrans cereos extinguet, et eos secum in ecclesiam deferens 
loco reponet consueto. Qui quidem, ut prefertur, presente 
sacrista, de nulla re extra ecclesiam sive in sacristia: domo 
se aliqua vice interponet ; sed neque de aliqua hora sive de 
missa se absentebit sine licencia custodis, qui pro tempore 
conventui prefu[er]it. Quando autem per fleubothomiam seu 
pro quavis alia causa absens fuerit, idem subsacrista socio 
suo vel alii ex fratribus qui in thesauraria jacent, quem ad 
hoc suplendum melius scientem cognoverit magisque ydoneum, 
suum officium interim commendabit ; atque eodem modo sub- 
sacriste aut eciam alii fratri magis ad hoc ydonco suum 
commendabit officium reliquiarum custos sive revestiarius, 

quociens ob aliquam causam se a choro vel socius suus 
absentat. 

Ad missam vero majorem, tam festivis quam privatis 
diebus, fiet solempnior apparatus magni altaris hora debita 
et consueta a revestiario, quociens missa celebrabitur. Qui 
quidem revestiarius, secundum dignitatem festivitatum, textis, 
brachiis aliisque reliquiarum  philateriis illud decentissime 
decorabit, prout in sequenti expressius intimabitur, eorum 
videlicet fratrum suffultus auxilio qui' in ecclesia jacent, 
quociens opus fuerit, ut premissum est. Qui eciam corpor- 
alia, pallas, et tersoria ejusdem altaris honestissime, ut decet, 
cus/todire et, cum opus viderit, abluere faciet ; necnon [fo. 50. 
et reliquiarum philacterias reparare faciet atque redintegrare, 
ex assensu sacristz, de denariis ad reliquias oblatis. 

In festis quidem duplicibus, hora matutinali, in vigilia 
ante capitulum vel eciam post, ut in moderno usu habetur, 
decorabitur magnum altare pallio sive fronterio precioso, 
philacteriis, et brachiis argenteis sive aureis, et textis; qua 
eciam ridello vel albo mantili aut panno serico tecta erunt 
usque ad vesperas. Custos vero reliquiarum vel thesaurarius 
sive revestiarius, quod idem est trinomius, aut alius frater 
qui haec omnia super altare ordinat et erigit, alba indutus, 
interim, dum hoc agit, septem psalmos et letaniam cum 
suis coadjutoribus dicet. Quz omnia post vesperas ante 
collacionem tegi debent. In festis vero qua principaliter 
celebrantur, adjicientur hiis in augmentum  pulcritudinis 
pallium sive fronterium deauratum, preciosiores philacteriz, 
omnesque texti atque calices  decenciores, corporalia, 
cervicalia, et si qua sunt alia hujusmodi vasa aut orna- 
menta preciosa altari conveniencia. 

In ceteris vero festivitatibus, quae simpliciter in capis 
coluntur, decorabitur altare philacteriis, brachiis, et textis, 
non tamen de preciosioribus [sed de septem aut novem 
porcionibus] ad minus, proviso, quociens brachia super 
altare ponuntur, quod hinc inde loco exteriori collocentur. 
Et hac omnia sanctuaria sive ornamenta, quibus taliter in 
diversis festivitatibus diverso modo altare decorabitur, mane 

in crastino post festivitatem ante primam ablata, cadem 
reverencia atque eodem ordine quo posita fuerunt ab 
reliquiarum custode in suis armariis salvo reponentur. In 
albis vero atque in simplicibus festis xij. leccionum, necnon 
et privatis dicbus, si qua fuerit, philacteria, cum reliquiis de 
sancto unde agitur, super altare sufficit Quod quidem 
altare nulla die decenti carebit fronterio; et quod magnum 
altare nunquam debet esse, quod absit, sine pixide cum 
eukaristia et libro continente quatuor evangelia et nomina 
fratrum nostrorum defunctorum et benefactorum in eo scripta, 
ut sacerdos in eo celebrans memoriam eorum habeat specialiter, 
sicut et omnium fratrum et benefactorum nostrorum defunc- 
torum quorum nomina in presenti libro sunt scripta. 

Hoc autem precipue curet sacrista ejusque socii in ecclesia 
jacentes, ut reliquie et ornamen/ta altaris ceteraque [fo. 50b. 
ornamenta sanctuarii! omni tempore honeste ac reverentissime 
custodiantur; nec manibus serviencium vel alicujus laycæ 
persona: aliquo modo tradantur, nisi reparacionis causa sit vel 
saltem ablucionis. Sed, quocienscumque proferri debent aut 
salvo reponi, ab ipso reliquiarum custode sive revestiario, 
quod idem est, in ista ecclesia, aliisque fratribus sibi in 
auxilium deputatis, debita veneracione tractentur. Et, quia 
omnis honor et reverencia sacris debetur altaribus, fratres, 
quociens altarium vacant apparatui vel dum aliud quippiam 
quamvis modicum circa vel supra illa agunt aut ordinant, 
detectis pro more capitibus, reverenter incedent. 

Nullus autem serviencium debet unquam altari appropin- 
quarc, vel ad sanctuaria, quod absit, acedere, nisi pro aliqua 
sit re per scalam in altum erigenda vel opere artificiali excer- 
cenda, quod per fratres fieri non possit ; et hoc tunc fiat cum 
magna revcrencia, jubente sacrista, previso precipue et ita 
ordinato quod nec horam aliquam nec eciam oracionem quae 
fit ante horam hujus rei causa omittant ipsi fratres. Abbas 
autem quocienscumque missam capitalem vel magnam missam 
in conventu est celebraturus, pectinare se debet in vestiario, 
ante ipsam missam tamen prius manus abluat, revestiario, et 
non famulo, eidem ministrante et pectinante. 

Famulus vero nocturnis horis vestiarium intrare non debet, 
nisi jussus pro aliqua necessitate; et maxime, quando abbas 
ibidem se induit, nulli laycæ personae annuetur ingressus, sed 
aqua cum baccilibus argenteis ibidem in promtu [sit]! qua a 
revestiario abbati reverenter ministretur, et a famulo nequa- 
quam, juxta quod paulo post evidencius propalabitur. 

Revestiarii quoque officium est capas et albas, tunicas et 
dalmaticas, cum pannis sericis, cortinis, et dorsalibus, calices 
et corporalia, ceteraque altaris indumenta et ecclesie orna- 
menta in sua jugiter habere custodia; de quibus omnibus suz 
tutelae commendatis, pro loco et tempore, suis fratribus officio- 
sissime ministrabit. Cui specialiter famulus de vestiario atque 
cum eo alii tres ecclesiae. famuli ad capas plicandas et alia 
quaque necessaria agenda, quandocunque opus fuerit, famulari 
ac subvenire tenentur. Horum siquidem trium famulorum 
nullus/ se aliquo tempore absentare debet, ita quod per [fo. 51. 
duas aut eciam unam diei horam extra ecclesiam moretur, 
nisi de licencia secretarii aut subsacristae ebdomedarii ; proviso 
tamen quod aliquis interim loco illius specialiter assignetur, 
ne de classico pulsando aut alia re ad divinum spectante 
obsequium, quod absit, defectus habeatur. Duo enim eorum. 
ut simul et semel per unum diem aut dimidium extra morentur, 
licenciari non debent.  Revestiarius famulum suum, sibi in 
auxilium deputatum, potest mittere pro negociis vestibuli 
specialiter exequendis. Clerici ad corpora sanctorum depu- 
tati sui insuper officium est vasa vinaria atque aquaria bis in 
ebdomada, in prima videlicet et quinta feria, aut sepius si 
opus fuerit, lavare, ac vino et aqua ad missas privatas summo 
mane fratribus providere. Revestiarius siquidem corporalia 
ante Pascha semper, et quociens reliquis anni temporibus 
expedit, abluet ; si tamen presbiter vel diaconus est. Quibus 
lavandis quanta possit diligencia adhibeatur. Aqua qua 
lavantur in sacrarium prohiciatur. Quibus lotis, dum siccan- 
tur, ne aliqua? sordes eisdem adhereant omnibus modis provi- 
deatur, quz non ad ignem, nec ad solem, vel auram, sive 
ventum sub divo desiccari debent, nisi majoris necessitatis 
causa fuerit; sed per se sub tecto in aliquo loco honestissimo. 


1 Erased, and Aabeat written in margin, MS. 3 aliqua, MS. 

Manutergia sacerdotum sive tersoria de sacrario et pallas 
super quas missz celebrantur abluet ipse prius, ac deinde 
famuli qui de hoc serviunt. Aqua autem in qua ipse haec 
omnia abluerit in sacrario recondatur. Et, quociens abluuntur 
corporalia vel pallz altarium aut albae, seu alia quaeque orna- 
menta ministerio consecrata divino, hoc ordine post eorum 
ablucionem, priusquam usui altaris denuo reassignentur, recon- 
siliari debent a dompno abbate, videlicet si affuerit, vel a 
sacrista, vice abbatis, in illius absencia, seu ad peticionem 
illius sacrista a quovis alio congregacionis sacerdote, dicente 
sic: “ Reconcilientur ista linceamina vel hez pallez altaris, 
vel albz istae, seu haec altaris ornamenta, sacri ministerii usui 
preparata vel preparata, atque consecrata vel consecrate, in 
nomine Patris et Filii et Spiritus Sancti.” Respondeatur: 
“Amen.” Factoque! super ea cum/ manu crucis [fo. 51b. 
signaculo, dum dicit “In nomine Patris, aqua benedicta 
protinus aspergatur. Atque eodem modo reconsiliari debet 
casula, stola, et manupulum, atque aliud quodcumque orna- 
mentum divino ministerio consecratum, si super nudam terram 
incaute ceciderit? Idem autem revestiarius albas, quociens 
opus fuerit, lavare faciet; atque capas, casulas, tunicas, et 
dalmaticas, ceteraque monasterii ornamenta sibi commissa 
parare, et rupta resarcire, et ad omnia altaria infra cepta 
monasterii saltem unum vestimentum integrum cum corpo- 
ralibus, pallis, manutergiis, tersoriis honestis invenire, et, 
quociens opus fuerit, lavare et mutare.  Proviso sollerter 
quod famulus de vestiario, in rebus hujuscemodi, omnia que- 
cumque ex more debito suo spectant famulatui plene ac 
fideliter exequatur. Debet enim ab eodem famulo, in omni- 
bus duplicibus festis et supra, una togella in choro, juxta 
stacionem abbatis, et alia ad stacionem prioris ad utrasque 
vesperas decenter apponi Qui quidem famulus cantori 
diurnis horis in quibuscumque festivitatibus, qua in capis 
coluntur, atque in anniversariis precipuis, dum se ibidem 
induit, rite debet obsequi ; quod quidem obsequium abbati 
aut priori nullatenus impendet, sed semper revestiarius. 
Cantoris siquidem incumbit officio ad vestibulum indui, 
1 factaque, MS. ? ceciderat, MS. 

quocienscumque ad missam capitalem,"sicuti in anniversariis 
precipuis, sive ad magnam missam, in festivitatibus que 
coluntur in capis, chorum regere debet; in quibus omnibus 
famulus prelibatus presens esse tenetur ad suum in vestiario, 
ut moris est, obsequium faciendum, et non in festivitatibus 
qua coluntur in albis. Sed, quia precentor antiquitus ad 
missam capitalem atque magnam missam, quocienscumque 
tres capz ad formam in chori medio erant, ad eundem 
chorum regere consueverat, adhuc ob eandem causam 
tempore moderno, in festivitatibus qua in albis celebrantur, se 
ibidem induere debet ; sed hoc permissione et gracia speciali, 
quod proculdubio nullatenus faciet quando in tabula est de 
magna missa et eandem celebrat, sed loco quo ceteri misse 
ebdomadarii se induunt induetur et ipse; hoc pro more 
observato, cum conventus ad missam in capis fuerit, quod, 
explicata missa, unusquisque vestimentum suum et capam 
utique bene plicatam eidem revestiario humiliter restituat. 
Revestiarii siquidem interest de albis/ et capis, casulis [fo. 52. 
atque dalmaticis, aliisque indumentis fratribus, secundum dies 
et festa et anni tempora, diligenter de coloribus providere. 
Cortinz vero, quz pro aliqua solempnitate ad ornandum 
monasterium dependi solent, ante octavum diem deorsum 
poni non debent, maxime si ipsa festivitas octabas habeat. 
Et, quocienscumque ad aliquam processionem reliquiz portari 
debent, a revestiario preparabuntur reliquiarum philacteriz, 
qua, una cum parvis feretris et brachiis, per tres dies 
rogacionum ad processionem deferuntur. Quz eciam super 
altare magnum posita, inchoata antiphona “ Exurge, Domine,” 
ante exitum processionis, cantore fratribus distribuente, 
suppliciter cum genuflexione atque oris et oculorum osculo 
admittentur. Abbati siquidem in primis, cum affuerit in die 
Assencionis ad processionem preciosiorem vel aliam, ad 
libitum illius, reverentissime revestiarius offeret philacteriam, 
ac deinde reliquias una cum subsacristis et socio prioris ceteris 
fratribus distribuet. Similiter et feretrum beati Letardi, cum 
Corpore Christi superposito, preparet, a presbiteris videlicet 
sancti Pauli et sancti Andree portandum, cum lumine a 
clerico sancti Pauli portando, in laterna posito; et hii duo 

presbiteri illo die cum conventu in refectorio commedere 
debent, et clericus in aula. 

Secretarii quidem est, ac sociorum suorum, debitis horis 
signa pulsare, vel qualiter pulsari debeant famulis indicare. 
Nam secretarius horoscopus Grece dicitur, [id est]! horis 
intendens, eo quod illius specialiter incumbit officio pro- 
pulsiones signorum atque horas diei et noctis ita sollicite 
et sagaciter temperare, ut divinum obsequium atque omnia 
qua in monasterio sunt agenda ordinate compleantur. 
Verumptamen ad terciam et ad collacionem pulsare non 
faciet secretarius, donec ab aliquo custode qui fuerit in 
claustro licenciam per signum postulaverit ordinate. Qui 
quidem oretenus facturus est, priusquam aliquo tempore 
pulsare faciet, ad horam regularem, fratribus in claustro 
loquentibus, ut in omnibus et ab omnibus [fiat]? obtemperan- 
ter quod regula jubet et ordo deposcit. Si autem placuerit 
abbati et conventui ut in premissis aliqua servetur consuetudo, 
non pulsare faciet secretarius ad primam, donec quesierit per 
signum licenciam ab aliquo custode claustri. Prioris vero 
specialiter interest de sonitu ca/pituli et collacionis [fo. 52b. 
abbatis inquirere voluntatem, si intra claustra monasterii 
extiterit. Et postea idem prior ex more privatis diebus 
skillam in capitulum manu propria pulsabit; sed diebus 
festivis pulsabitur unum ex signis mediocribus in capitulum 
a subsacrista, seu aliquo ex junioribus cui prior innuerit. 
Atque eodem modo cum uno ex signis mediocribus pulsandum 
est in capitulum in vigiliis festorum principalium, et specialiter 
illorum in quibus in capitulo venia sumetur, priore tamen, si 
dies privata sit, manu propria illum sonitum inchoante. 
Tamen sex sunt festa principalia, videlicet Nativitas Domini, 
Pascha, Pentecostes, sancti Augustini, apostolorum Petri et 
Pauli, et Assumpcio Dei Genitricis, in quibus famuli ecclesiz 
cum majori signo in campanili ad ostium ecclesie tenentur 
pulsare. Ad collacionem vero more cotidiano sacrista, signo 
a priore accepto, cum una ex campanis mediocribus faciet 
sonare ; atque estivo tempore post meridianam, tacto signo in 
ecclesia minutatim per intervalla, congregatis fratribus in 

chorum, pulsandum est ad nonam, priore signum faciente ; 
nec cessabit pulsacio, quacumque die fuerit, usque ad ultimum 
versum ympni, sive duo signa pulsentur ad nonam, sive unum. 
Et, quocienscumque a tribus ecclesi: famulis signum vel 
signa in ecclesia vel in campanili in cimiterio competenter 
pulsari non possunt, sufficiens eis auxilium per sacristam 
impendetur. Diebus autem quibus jejunatur, estivo tempore, 
faciet secretarius aut subsacrista sonitum intervallo ad 
sinaxim vespertinam pulsare;: et quia pro recta et antiqua 
consuetudine est observandum, quod sacrista ceterique fratres, 
quotquot in ecclesia jacent, meridianis horis sicut et de nocte, 
in lectis suis ordinate quiescent. 

Preterea si contigerit quod conventus aliquo tempore 
tardius ad matutinas surrexerit, ita quod laudes matutina 
ultra modum et indecenter tardaverint, vel aliquid de 
obsequio divino ob hanc causam abrevietur vel, quod absit, 
penitus dici omittatur, subsacrista vel eciam alius, cui vice 
illius hujus rei cura tunc commissa fuerit, per cujus videlicet 
venerit neglectum, ab hora qua incipit sacerdos pronunciare 
* Domine, exaudi oracionem meam" inter preces ad laudes, 
vel cum incipit proferre * Dominus vobiscum,"/ quando [fo. 53. 
preces minime dicuntur, ante gradum satisfaccionum humiliter 
prostratus jacebit, quousque prima collecta de laudibus finiatur 
et inchoetur “ Benedicamus Domino.”  Incepto autem “ Bene- 
dicamus," nulla expectata licencia, erigat se et non faciens ante 
et retro ad ordinem in choro revertatur. Hoc modo satis- 
faciat quacunque die hujusmodi negligencia evenerit. Quod 
si ita fecerit, aliam veniam in capitulo pro hac re non est 
petiturus; sed, si hoc facere neglexerit, acriter in capitulo 
reprehendi debet, non tunc ipse solus, sed et ceteri omnes in 
ecclesia jacentes; quorum specialiter interest horis atque 
oracionibus interesse, atque vigilancius et sagaciter providere 
ne in luminaribus, aut propulsacione signorum, vel aliis 
quibuslibet rebus eorum ministerio divinoque pertinentibus 
obsequio, defectus vel aliqua negligencia possit evenire. 

Debent autem duo subsacristz, unusquisque eorum per 
ordinem, horologii curam et custodiam in sua cursorie habere 
ebdomada. 

Debet insuper subsacrista ebdomedarius parare oblacionem 
et confessioni interesse, atque ablucioni manuum sacerdotis 
aquam ministrare ad missam matutinalem, atque ebdome- 
darius magna cantariz ad magnam missam, quibuscumque 
diebus et quocienscumque in choro capa non fuerit, et eciam 
in precipuis vigiliis quando capa est in choro et “ Alleluia " 
ad missam non cantatur, nisi dompnus abbas presens existat ; 
quia, quocienscumque abbas ad aliquam missam in conventu 
presens revestitus extiterit, ipso missam non celebrante, panis 
et vini oblacionem sacerdoti est facturus; et subsacrista 
parabit et illud offeret abbati, scilicet ejus reverenter 
dexteram  osculando. In principio autem misse fiet 
generalis confessio, ipso dompno abbate eam semper 
inchoante, si presens est, sive revestitus fuerit sive non; 
et manibus sacerdotis aquam ablucionis abbas infundet, 
tam post offerendam quam post sacrosanctam communi- 
onem. Ad missam vero de defunctis, cum conventus 
2... . . . 4 sacerdoti faciet oblacionem cantor de 
manu subsacriste prius acceptam, subsacrista interim 
revestitis aliam oblacionem  extendente; postea ultimus 
revestitus priori, si affuerit, vel fratri qui prior in ordine 
est de choro abbatis aut prioris; quod dum facit, subsa- 
crista pixidem cum oblatis a latere tenebit, et fratribus ut 
sunt in ordine, a seni/oribus incipiens? exceptis [fo. 53b. 
tamen minime professis, si fuerint, oblatas singulas ex more 
inpendens, sacerdoti ad ultimum ipse oblacionem faciet, 
quam, licet sit ultimus, ex consuetudine faciet. Debet 
tamen confessioni interesse atque post sacrosanctam com- 
munionem, diebus quando conventus non est revestitus, 
manibus sacerdotis aquam suppliciter ministrare. Levita 
siquidem qui ad altare sacerdoti ministrat, nunquam obla- 
cionem est facturus, neque ab altari hora oblacionis recessurus. 
Nec debet subdiaconus hora abluendi de aqua aut de 
manutergio sacerdoti ministrare, nisi pro defectu suplendo. 
Singuli autem fratres, qui sacerdotes sunt, predictam faciendo! 


1 The scribe has evidently omitted some words. O. reads: **cum capa in 
choro non fuerit." 

oblacionem, istam collectam caute sunt dicturi: ‘ Absolve 
“ quesumus, Domine, animam famuli tui (vel famulorum 
* tuorum) et animas omnium fidelium defunctorum,” et cetera. 
Ceteri vero fratres inferioris ordinis istum dicent versiculum : 
* Requiem eternam dona defunctis (vel eis), Domine, etlux 
perpetua luceat eis,” cum oracione * Fidelium Deus.” In 
anniversariis vero principalibus et secunda dignitatis ita 
solempniter et morose cantabitur hac offerenda, “Domine 
Jhesu Christe, ut omnes qui ad missam capis induuntur 
cum deliberacione et ordinate offerre possint, priusquam 
incipiatur versus * Hanc lucem." Diebus autem festivis, 
cum tres vel plures fuerint cape ad magnam missam in 
chori medio, si abbas absens fuerit aut missam celebraverit, 
semper ab uno ex cantoribus fiet sacerdoti oblacio panis et 
vini, atque ad manuum suarum ablucionem aqua adminis- 
tracio, tam post offerendam quam post sanctam communionem. 
Qui cantor insuper a sacerdote pacem est accepturus, ita tamen 
quod levita ad pacem sumendam a sacerdote sit primus, et 
post eum cantor ; et populo, si affuerit, ab ipso cantore pacem 
ministrandam. Abbatis autem incumbit dignitati, si affuerit, 
nisi missam celebret, tam ipsa hora semper quam eciam post 
sanctam communionem, hoc humilitatis obsequium, ut pre- 
missum est, manibus sacerdotis reverenter aquam inpendere. 
Cura faciendi hostias sive oblatas semel per annum ad 
minus ad subsacristarum spectat industriam, quae ut mundis- 
sime et honestissime fiant summo opere studere debent. In 
primis, si fieri potest, frumentum cum magno studio grana- 
tim eligatur, ubi jusserit abbas, qui subsecretariis annuatim 
unam pro/ more antiquo summam ad minus ad hoc [fo. 54. 
specialiter faciet liberari. Frumentum vero, cum fuerit elec- 
tum, in sacculo mundo et de bono panno facto et ad hoc 
opus tantum parato ponatur, et a famulo boni studii ad 
molendinum conventus ducatur. Quo delato, aliud frumen- 
tum in ipso molendino moli prius faciat, ut illud unde 
hosti: sive oblate fieri debent sine aliqua sorde moli 
valeat.  Reportata farina, subsacriste vas et locum, quo 
buletari debet, honeste per circuitum cortinare faciant, atque 

unus eorum, indutus alba et velato amictu capite, hoc opus 
agat. Ea autem die qua hostiz fieri debent, subsacrista qui 
hoc opus faciet, atque frater qui ei in adjutorium assignatur, 
priusquam hoc opus incipiant, manus et facies lavent, albis 
induantur, capita cum amictibus velent. Horum unus super 
tabulam mundissimam ipsam farinam aqua conspergat, et 
manibus fortiter inpugnet et maceret. Famulus, qui ferrum 
in quo coquuntur tenet, manus cyrotecis habeat involutas. 
Interim, dum hostiz fiunt et coquuntur, dicant hiidem fratres 
horas regulares, et horas de beata Dei Genitrice, atque 
psalmos penitenciales cum letania; quod, nisi a priore 
licenciam loquendi habeant, omnino taceant. Ille tamen 
famulus qui ferrum tenet, si necesse sit, breviter quod vult 
loquatur famulo qui focum facit et pariter cum carbone ligna 
portat, qua debent esse valde sicca et ante multos dies de 
industria preparata. Cui revera operi duo fratres ad minus, 
quandocumque necesse habetur, cum omnimoda reverencia et 
honestate vacare tenentur; hoc rite observato, quod subsa- 
cristze, quociens oblatas in crastino facere proponunt, qua 
hora voluerint priori, aut custodi qui vice illius conventui 
preest, illud humiliter per signum vel per vocem innotescant, 
quoniam proculdubio ubicumque et circa quamcumque rem 
fuerint fratres occupati, et maxime claustrales,a priore claustri 
semper sciri debet. 

Secretarius quidem, si necesse fuerit, casu accidente quod 
ecclesia, cimiterium, vel capella infra cepta monasterii essent 
consecranda vel reconsilianda, sive calices vel altaria sive 
superaltaria, episcopum, sumptibus suis, de consensu abbatis, 
procurabit, et omnes expensas et omnia necessaria circa ea 
invenire tenetur. 

Famuli ecclesiae tenentur sacristz et subsacristis fa/- [fo. 54b. 
mulariter in omnibus officiis ad eos spectantibus obedire: 
videlicet, omnia loca in ecclesia ubi stramina sternuntur, cum 
necesse fuerit, et capitulum mundare et iterum straminibus 
sternere ; omnes processiones ad omnia altaria in ecclesia et 
in aliis locis ubi misse solempniter celebrantur custodire ; 
tapeta ponere; cortinas pendere ; luminaria illuminare et 
extinguere ; in choro loca cantorum dorseriis, cathedris, pulvi- 

naribus, baculis decenter ornare, et iterum omnia amovere ; 
et omnes cortinas in ecclesia et pannos cericeos et grossos 
temporibus suis pendere et prosternere ; omnes pulsaciones in 
ecclesia et extra in campanili pulsare, et de adjutorio ad eas 
sumptibus sacriste providere ; in Dominica Palmarum, si 
processio extra ecclesiam vadit, ad locum ubi ordinatur per 
capitulum tentorium figere; dorseria sub conventu prostrare ; 
crucem in navi ecclesie, intrante conventu, detegere. Vexilla 
ante processionem facient portare, et in omnibus processioni- 
bus principalibus usque ad festum Sancte Trinitatis, cum 
quatuor diebus in rogacionibus. Quando sacrista cereum 
paschalem voluerit facere, ipsi famuli ecclesie interesse debent 
cum aliis et cerofactorem adjuvare ; et ipsum cereum in 
ecclesia super columpnam erigere, et ipsum semper certis 
diebus illuminare, et iterum in crastino Sanctae Trinitatis 
deorsum ponere. Et omni die, ante capitulum, unus eorum 
totam aream capituli circuibit, et, si aliquod fetidum sive 
sordidum ibi fuerit inventum, ammovebit. Et similiter unus 
eorum ad hostium ecclesie. semper sit paratus omnibus 
advenientibus responsurus. 


De officio celerariz et qualis debet esse, et de officio 
subcelerarit et granatoris. 


d celerarii ministerium pertinent omnia quz in diversis 
ciborum generibus fratribus sunt necessaria, videlicet in 
carnibus, piscibus, et aliis cibariis, secundum facultatem loci 
procurare ; omnia vasa coquina providere. Pater tocius 
congregacionis secundum regulam debet esse; de sanis et 
maxime infirmis fratribus sollicitudinem habere; preter con- 
silium abbatis vel prioris de majoribus causis nichil facere. 
Rogandus est ab eo cantor, ut ante aliquot dies premuniat 
eum et prenunciet ei diem quo sentencia sua de regula legenda 
est in capitulo, ut videlicet honestum et festivum servicium 
ipsa/ die possit facere fratribus in refectorio. Si autem [fo. 55. 
predicta sentencia contigerit tali die legi qua non possit 
refeccio honorifice fieri, sicut est in vigiliis, quatuor temporibus, 

et hujusmodi diebus, petat celerarius a priore et capitulo 
licenciam, quo differre possit refeccionem in aliam diem, qua 
honestius et plenius fieri valeat. Celerarius autem omnia 
providere debet ne unquam domui de caseo, sale, feno, avena, 
aut bosco, quod absit, defectus habeatur. De hiis congruis 
anni temporibus suam prudenciam facere tenetur; atque 
omnia hujusmodi per eundem ad utilitatem conventus et 
honorem expendi debent prudenter et discrete. 

Celerarius tenetur esse, nisi habeat licenciam a priore, sicut 
omnes alii fratres, ad capitulum, ad missam majorem et ad 
collacionem, et ad missam de principali anniversario, et ad 
Dirige, et ad vesperas, et ad matutinas in xij. leccionibus et 
supra, usque ad laudes. Sed in aliis duplicibus festis ct supra 
tenetur esse usque ad principalem collectam post laudes, sicut 
et abbas et minuti. Celerarius autem tenetur esse ad omnem 
processionem, sicut et omnes alii fratres qui sunt incolumes in 
monasterio. A domo autem recedere non debet, nec ipse 
abbas, nec aliquis alius frater, nisi illud priori innotescat, et 
ubi inveniri possit per singulos dies dum extra morari pro- 
ponit eidem constare faciat, ut ab eo sciatur indubitanter ubi 
inveniri debeat, si fuerit fortasse pro aliqua necessitate queren- 
dus. Sed neque in suis operibus vel administracionibus 
aliquid arduum aut insolitum, irrequisito abbatis aut prioris aut 
aliorum custodum ordinis sive seniorum consilio et assensu, 
nec aliquid in rebus hujuscemodi est facturus, nisi quod eos 
velle fieri intelliget ; nec presumet aliquid agere quod factum 
velit eos ignorare. 

In tabula ponitur de parvis missis et ad mandatum coti- 
dianum, sicut omnes alii fratres preter capellanos abbatis. 
Ad matutinas trium leccionum non tenetur esse in conventu, 
sed debet eas reddere ad sanctum Gregorium cum minutis, 
vel cum fratribus qui sunt extra conventum, si fuerint. Simi- 
liter tenetur esse ad prosam in commemoracione beatz Mariæ 
et reliquiarum in conventu. 

Celerarius debet comedere in aula communi cum familia, 
vel in camera abbatis, si domi fuerit; et hospites curialiter 
tenetur recipere et in omnibus eis necessariis honorabiliter 
ministrare. De fa/milia curia ad eum pertinet ordi- [fo. 55b. 

nare, et, si aliquis illorum in aliquo deliquerit, ipsum castigare, 
et, si necesse fuerit, ammovere et alium loco suo instituere, et 
sacramentum ab ipso de fidelitate recipere. Tenetur cotidie, 
dum conventus est in prandio, ad fenestram coquinz stare, ne 
in aliquo servicio sit defectus, vel emptor vel suus clericus ; 
et, si non habet hospites, potest, si vult, cum suo emptore ad 
discum in refectorio cum coquinz servitoribus reficere, et de 
pitancia sua cum eis inpartire. Ideo sedebit ad omne pran- 
dium conventus ad fenestram per totum annum, quando 
vacat ei ad disponendum de ferculis et ad respondendum 
servitoribus per signa de hiis quae sunt necessaria conventui, et 
precipue ne opus sit servitoribus ibidem silencium infringere. 
Subcelerarius autem, clavibus suis interim celerario traditis, si 
comedit in refectorio, propter contingencia, et celerarius mittet 
ei cotidie, quando reficit cum conventu in refectorio, unam 
bonam pitanciam. Similiter et priori ad discum et magistro 
majoris missz cotidie per totum annum eodem modo faciet ; 
et quando celerarius comedit ad prandium servitorum, claves 
suas interim tradet socio suo subcelerario. Celerarius tenetur 
cotidie, quando conventus bis comedit, ad cenam servire et 
caseum in prandio et in cena scindere, vel alius de suo rogatu. 

Ad celerarium pertinet molendinum apud Weterloke 
custodire, et omnes defectus ipsius emendare, atque curam 
portare, et curtulagiorum, videlicet orti, gardini, et rerum 
omnium quz in abbacia ad celerarium pertinent, est specialiter 
habiturus. Tectum vero claustri juxta cameram abbatis et 
juxta refectorium, atque partem borealem capituli aulae, atque 
cetera omnia edificia tocius curiz ad celerarium pertinencia, 
sua providencia sustentabit, ut eam ad beneplacitum Altissimi 
et fratrum quietem atque ecclesie utilitatem et honorem 
possit salubriter adimplere. Et, quando ab eo aliquid postu- 
latur, ultroneus continuo, si habuerit, ac hylari vultu prebeat ; 
cui si forte non est donandi facultas, sit saltem semper ei 
respondendi facultas, ut neminem unquam verbo aut quali- 
cumque signo contristet. 

Celerarius disponere debet de rebus omnibus interioribus 
celerariz deputatis, necnon et de famulis! officinarum ammo- 

vendis et substituendis, ut dictum est supra, sa/gaciori [fo. 56. 
modo quo poterit ordinare tenetur ; nisi quod dompnus abbas, 
pro more antiquo, octo specialiter in abbacia, ex assensu 
conventus in capitulo, prebet ministerio! et non plura. 
Illius dignitati incumbit superiorem janitorem curiae con- 
stituere, famulum custodem ostiorum pistrine et bracine, 
famulum custodem ostii coquinz, famulum custodem locutorii 
exterioris, famulum custodem ostii infirmaria, famulum 
qui ministrat hospitibus in ostilaria curie, famulum custo- 
dem ostii aule, et janitorem januz cimiterii, et alios 
famulos sibi deservientes in camera sua et in suo stabulo. 
Sed proculdubio omnes alios famulos de curiae officinis, 
cum delinqunt, de consilio abbatis, prioris et aliorum 
fratrum senum, celerarius ammovere atque alios conventui 
magis ydoneos substituere poterit et debet, quociens viderit 
expedire. Sicuti et sacrista, camerarius, infirmarius, et alii 
fratres in officiis deputati suos famulos ammovere, quociens 
opus fuerit, et alios utiliores conventui? in locis eorum sub- 
rogare debent, non obsistente quod aliquociens celerarius ad 
peticionem fratrum nostrorum quosdam famulos in ipsis 
constituerit officinis, et ipsos, cum delinqunt, tenetur ammovere 
et alios conventui meliores in locis eorum instituere, et omnes 
alios qui recipiunt stipendia a celerario tenetur castigare et 
ammovere, si necesse fuerit, preter illos qui pertinent ad 
abbatem ; tamen celerarius tenetur intimare abbati delicta 
eorum, cum in aliquo delinqunt. 

Revera celerarius preter consilium abbatis vel prioris et 
seniorum in majoribus rebus et causis nichil unquam facere 
presumet. Illud autem quod regula precipit, ut celerarius 
omni congregacioni sit sicut pater, sic est intelligendum, quod 
celerarius olim tam de pane et potu quam de diversis ciborum 
generibus, de celario, de coquina, ac de domo infirmorum, et 
de omnibus victui fratrum necessariis a majore usque ad 
minimum se sub abbate interposuit, et tam de sanis quam de 
infirmis fratribus curam immediate sub eo obtinuit. Qua- 
propter, ex imitacione illius consuetudinis antiquæ, rogandus 
est ab eo cantor aut succentor ut ante aliquot dies, sicut 

predictum est, constare ci faciat, qua die explanacio regula 
de celerario in capitulo est legenda, ut nullo modo ipsa die sit 
absens, quoniam ea die antiquitus refeccionem solempnem 
facere consuevit. 

Famuli quoque, cujuscumque sint officii in/ monas- [fo. 56b. 
terio, a magistris sub quibus sunt constituti, si aliquid 
necligenter de officio suo fecerint, corrigi verbis debent; si 
sint tractabiles, et se libenter ex tunc emendare voluerint, et 
ad celerarii officium pertineant, verbere corrigi solent per 
eundem ; quod si pati noluerint, a monasterio projici debent. 
Et si famulus talis est quod pro dignitate sua vel etate non 
possit vapulare, quamvis hac pati non deneget, poterit 
eum celerarius, si velit, a curia expellere, si culpa tanta est 
quod non sit digna condonacione. Quod cum fecerit, abbati 
vel priori illud continuo intimabit. Sed nulli alii de officiariis 
ita absolute licitum est famulum suum a curia expellere, nisi 
illud prius abbati innotuerit vel priori. Omnibus tamen licet 
suum castigare famulum de omni re de qua sibi servire debet, 
si correpcionem voluntarie pati reperiatur ; si vero inpaciens 
fuerit, illud abbati vel priori referret, ut ex eorum arbitrio 
puniatur. Culpa: autem famulorum modis subscriptis corrigi 
possunt: verbis scilicet aut verbere gracilis baculi, ita ut 
disciplinatus prostratus jaceat vestitus, ac eciam virgis, ita 
quod nudus sedeat; sed hoc pro gravi culpa, sicuti pro 
convicio vel aliquo turpi verbo in aliquem fratrem nostrum. 
Potest insuper talis culpa pecunia emendari, sicut in elemosina 
pauperibus vel ad illuminare alicujus sancti et cetera talia, 
quoniam pecunia aut expulsione corrigentur precipue famu- 
lorum culpa. 

Celerarius potest et debet, si voluerit, ex suo officio quali- 
bet septimana accipere unum exennium de pane et servisia 
in cellario et mittere in villam suis creditoribus. 


Quas debet esse celerarius. 


Si quis autem videre affectat qualis celerarius esse debet, 
legat capitulum illud regulae de celerario, et ibi inveniet ad 
plenum de condicionibus suis et qualis debet esse. Sed, quia 

regulam in promptu semper habere non possumus, ideo hic 
necesse est illud capitulum incerere ad plenum.’ 

Celerarius monasterii eligatur de congregacione sapiens. 
Celerarius, qui servis Dei substanciam ministrat eorumque 
cibaria dispensat, prudencia plenus et sapiencia debet esse 
preditus, ut prudenter sapienterque et dispensanda dispenset, 
et quæ sunt conservanda conservet; quia secundum Deum 
sapiens est qui beatus est, et “ Nemi*[nem diligit Dominus,” 
dicit Scriptura, "nisi eum qui cum sapientia moratur" 
(Sap. vi). Hinc Isidorus ait: * Nihil prodest omnem scire 
“prudentiam cum ignorantia Dei; nihil obest scientibus 
“Deum ignorantia mundi.  Perfecte autem scit, qui Deum 
* prius, et ista non pro se, sed pro Deo scit." 

AMaturus soribus. Maturi enim mores dicuntur suaves, 
et multarum rerum experientia et diuturno tempore tem- 
perati. Scriptum est enim: “Cani sunt sensus hominis, et 
“ætas senectutis vita immaculata " (Sap. iv). Ergo canities 
honoranda senectusque veneranda, et etas matura non 
tantum in corpore sed in sensibus hominis invenitur, ubi 
omnia bona quz a Deo accipiuntur, et discrete componuntur, 
et rationabiliter discernuntur, et firmiter conservantur. 

Sobrius. | Sobrius intelligitur cautus, vel consideratus in 
cibo et potu, frugalis et parcus, verbo et opere temperatus. 
Hinc Paulus ait: “Non plus sapere quam oportet sapere, 
“sed sapere ad sobrietatem " (Rom. xij), id est, temperate. 
Temperate enim debet sapere cellerarius, temperate vivere, 
temperate loqui, et ea quz ministranda sunt fratribus temperate 
ministrare. Sobrius mente, discretus in opere, suavis in 
verbo et dulcis eloquio. Scriptum est enim: “ Sapiens in 
“verbum seipsum amabilem facit" (Eccli. xx) Et, “Qui 
“sapiens est corde appellabitur prudens" (Prov. xvj) Et, 
“ Qui dulcis eloquio, majora percipiet " (/dzd.). 

Non multum edax. Multum enim edax dicitur gluto, 
vorator, quod monachum et maxime cellerarium non decet. 
Non enim glutonis, sed abstinentis monachi oratio penetrat 


! The following is from the Commentary of Smaragdus. 
2 Here a leaf is wanting. The missing text is supplied from Migne, Patrol. 
cii, 858. 

celum. Abstinens enim homo spiritalis efficitur, angelis 
sociatus, et creatori suo facilius appropinquat, sicut scriptum 
est : * Appropinquate Deo, et appropinquabit vobis." (Zac. iv.) 
Bonum est ergo cavere ventris ingluviem, ne in eternum vivens 
anima destruendo subdatur ventri, et a destruendis dominetur 
escis. De ventre autem et esca scribit apostolus : “ Esca ventri 
* et venter escis : Deus autem hunc et has destruet” (i Cor. vj). 
Nemo ergo potest dominari vitiis ceteris, nisi prius ingluviem 
restrinxerit ventris. Hinc quidam monachorum magister 
dicit: Cellerarius vero ipse frater ordinetur, qui probatus 
fuerit ab abbate fidelis et abstinens esse, quem nunquam 
vincit aliquando aliqua desideriorum gula, vel qui non multuin 
amat manducare aut bibere; ne detur magis locus diabolo, 
sicut dicit Scriptura: “ Nolite dare occasionem quaerentibus 
“eam” (Gal.v; i Tim. v), et videatur gastrimargie gulae 
voracibus vel glutonibus fratribus provideri magis quam 
refrenari. 

Non elatus. Elatus dicitur in superbia elevatus, audax et 
jactans, vel arrogans. De talibus enim Salomon ait: “ Ab- 
* ominatio Domini est omnis arrogans," et * Qui se jactat, et 
“ dilatat, jurgia concitat" (Prov. xvj, xxviij). De superbia 
namque nascitur arrogantia. Nisi enim precesserit occulta 
elatio mentis, non sequitur aperta Jactantia laudis. Talem enim 
divina increpat Scriptura dicens : * Ne extollaris in cogitatione, 
“ velut taurus, ne forte elidatur virtus tua, et relinquaris velut 
“lignum aridum in eremo" (Eccli. vj). 

Non turbulentus.  Turbulentus vocatur a turbo furoris 
commotus, sive ab ira mentis oculo cordis cecatus, sicut 
scriptum est: “ Turbatus est pra ira oculus meus” (Psal. vj). 
De tali et Salomon ait: “ Qui conturbat domum suam, pascit 
“ ventos" (Prov. x). Domum enim suam conturbat, qui pre 
levitate mentis ad iracundiam mentem suam cito commovet. 
Impatiens enim cellararius, videns sibi multos quaere multa, 
prae levitate turbatur animo, et petentibus sibi non dulce 
reddit responsum, sed magis sermonem profert injuriosum ; 
quod illi facere magnopere vetatur, cum subditur. 

Non tnjuriosus. lnjuriosus dicitur, qui fratribus infert 
injurias vel irrogat contumelias. .De talibus enim scriptum 

est: “ Vir iracundus provocat rixas" (Prov. xv) Et, 
* Os impiorum redundat malis" (Zbid.). Et,“ Semper jurgia 
* quarit malus, angelus autem crudelis mittetur contra eum ” 
(Prov. xvi). Et illud: “ Inter superbos semper jurgia sunt” 
(Prov. xiij). Superbi dicuntur monachi mali, qui, neglectis 
consiliis seniorum suorum, prout illis libitum fuerit, suis 
legibus vivunt, et inter se frequenter litigant, et crebro jurgia 
concitant. Contra quos angelus crudelis mittitur, quia 
illis locum dantibus contra eos animarum bellator infestus 
diabolus concitatur. 

Non tardus. Tardus enim dicitur piger; lentus vel tepidus. 
Non enim decet cellerarium esse tardum vel pigrum, ne forte 
dicatur de illo: * Abscondit manum piger sub ascella, nec ad 
os suum applicat eam” (Prov. xxvj). Sed necesse est ut sit 
velox] /ad audiendum, velox ad serviendum, tardus [fo. 57. 
autem ad excusandum, et tardus ad iram. Eum autem non 
decet esse tardum, qui multis debet impendere servicium. 

Non prodigus. Prodigus autem dicitur nimis largus, 
profusus, sive naufragus, consumptor vel rerum dilapidator' 
monasterii, vel stirpator substancia fratrum. 

Sed timens Deum, qui omni, id est toti congregacioni sit sicut 
pater, scilicet providus et pius. 'Timere enim et amare debet. 
celerarius Deum, et pro illius amore vel timore diligere fratres 
et obedire illis, junioribus ut pater, senioribus ut filius: 
pietatem tamen habens paternam, congrue et apte omnibus 
serviat. Scriptum namque est: "In tota anima tua time 
* Deum, et sacerdotes illius sanctifica. In omni virtute tua 
“ dilige eum qui te fecit, et ministros ejus non derelinquas." ? 

Curam gerat de omnibus. Curam, scilicet ea habere sub 
cura sua. Ei sane tociens hic inculcatur abbatis auctoritas, ne 
ex tanto officio vel ex inde exaltetur. Ideo quidem memor- 
atur omni congregacioni esse sicut pater, ne cum ipso a pari 
contendatur. Unde et paulo supra, humilitatem ante omnia 
habere precipitur, de omnibus scilicet jussis ab abbate. 

Sine jusstone abbatis nichil faciat. Nec est hoc semper 
intelligendum de jussione spirituali, sed interdum eciam de 
generali, prout in consuetudine habetur. Multi enim dicunt: 

! dilapidatorum, MS. ? Eccli. vij. 

sine jussione abbatis nichil illi licet facere, quomodo potest de 
omnibus curam gerere? Sed ille hoc exponit cum subdit 
dicens : 

Que jubentur custodiat. Ac si diceret: quod superius 
dixit, de omnibus illum curam gerere, de hiis qua! custodire 
jussit gerat. 

Fratres non contristet. Quare fratres non contristet? 
sequencia audi. 

Si quis frater ab eo, inquit, forte aliqua irracionabiliter 


10 postulat, non spernendo eum contristet, sed racionabiliter cum 

humilitate male petenti deneget. | Racionabiliter: ita quod 
verbum bis ad limam veniat, priusquam semel ad linguam, ne 
scilicet Deum offendat non dando, aut non respondenda 
respondendo. Male? enim petere, vel peticio, est, quando 
irracionabiliter* quae petenda non sunt petuntur, aut ea que 
petenda sunt non congruo tempore petuntur. Tali enim 
modo petita culpabiliter petuntur, accipiuntur, vel habentur, 
maxime cum de eo in sequentibus dicitur: 

Animam suam custodiat. Id est, non offendat in hiis," quz 
non danda sunt dando, aut qua respondenda® non sunt 
respondendo, ut supra. 

Memor semper tllud apostolicum: quia quit] bene [fo. 57b. 
ministraverit, gradum bonum sibi adquirit Gradum utique 
illum quem fidelis sibi et prudens dispensator adquisivit quem 
constituit Dominus super familiam suam, ut det illis in tempore 
tritici mensuram. Cum illo utique audiet: "Beatus ille 
“ servus, quem, cum venerit Dominus, invenerit ita facientem, "? 
id est, bene ministrantem. Vere dico vobis, quia super omnia 
quae possidet, constituet eum, id est, super omnia celestis 
regni gaudia. Ecce qui bene ministraverit, quam bonum sibi 
gradum adquirit, id est, ut sit inter dispensatores et ministros 
Domini honoratus in celo; quia, qui in servicio Dei plus 
laborat in presenti, plus mercedem accipiet in futuro. 

Infirmorum, infantum, hospitum, pauperumque cum omni 
sollicitudine curam gerat. In infirmitate positis fratribus 


1 gut, MS. 2 contristetur, MS. 3 Tale, MS. 
ractonabiliter, MS. 5 Ait, MS. * respondendo, MS. 
7 i. Tim. iii. 5 Matth. xxiv. 

diligenti cura et promptissimo affectu ministret. Scriptum est 
enim: “Infirmus fui, et visitasti me." Infantibus, con- 
siderans in eis etatis fragilitatem et corporis teneritatem, quz 
necessaria sunt paterno ministret affectu.  Hospitibus neces- 
saria porrigat, quia scriptum est: “ Hospes fui, et suscepisti 
" me.? Et, quia scriptum est: “Omni petenti tribue? Et 
pauperibus non subtrahat elemosinam, quia scriptum est; 
“ Qui obturat aurem suam ad clamorem pauperis, clamabit 
“et ipse et non exaudietur."* Sed magis quz necessaria sunt 
eis? cum hillaritate porrigat. Quia scriptum est: “ Hilarem 
“ datorem diligit Deus.’ 

Sciens sine dubio quia pro hiis omnibus im die judicii 
racionem redditurus est. “Oportet nos," ait apostolus, “stare 
“ante tribunal Christi, ut referat unusquisque prout gessit, 
"sive bonum sive malum." Et sic unusquisque nostrum 
dignam laboris sui mercedem recipiet.? 

Omnia vasa monasterii cunctamque | substanciam, quasi 
altaris vasa sacra, conspiciat. Hinc antiqui patres mona- 
chorum dixerunt: Debet enim [talis] celerarius eligi qui possit 
in omnibus evangelico ordine fratribus suis victum gubernare, 
qui timeat Judz sentenciam, qui ab inicio fur fuit. Studere 
debet qui huic officio deputatur, ut audiat, quia qui bene 
ministraverit gradum bonum sibi adquirit, et animae suze 
lucrum facit. Nosse debent eciam fratres quicquid in monas- | 
terio tractatur, sive in vasis, sive in ferramentis, vel ceteris 
omnibus esse sanctificatum. Si quis de fratribus aliquid/ [fo. 58. 
neglegenter tractaverit, partem se [habere] noverit cum illo 
rege qui in vasis domus Dei sanctificatis cum suis bibebat 
concubinis, et qualem meruit vindictam. Custodienda sunt 
justa precepta, et per singulos dies in aures fratrum recitanda 
sunt, ut non condempnentur in peccatis suis. 

Nichil ducat neglegendum,; neque avariie studeat, nec 
prodigus sit, aut stirpator substancie monasterii, sed omnta 
mensurate faciat et secundum jussionem abbatis. Stirpator, 
id est dilapidator, unde Tullius: “ Quid stulcius est id curare, 


1 Matth. xxv. ? bid. 3 Luc. vi. 
* Prov. xxi. 5 ei, MS. 6 ii. Cor. ix. 
7 ii. Cor. v. 8 recipere, MS. 

* ut sepius facere non possis quod libenter facis?"! Hinc 
secundum regulam orientalium patrum dicitur: Ad condien- 
dos cibos det celerarius necessaria secundum  cotidianz 
expense consuetudinem, neque enim profuse, id est nimis, 
neque avare, id est minus, ne vicio ipsius vel monasterii sub- 
stancia gravetur, vel fratres paciantur injuriam. Sed et 
necessitatem infirmorum fratrum ac laborem considerans, 
nichil egrotancium desideriis deneget ex [hiis] que habuerit, 
quantum illis necesse fuerit. Advenientibus diversis fratribus 
escas parabit. Hac erit cura custodis celerarii: recurrens 
semper ad seniorum consilium, requirat de omnibus, vel 
precipue de hiis qua proprio suo intellectu non potuerit 
adimplere. 

Humilitatem ante omnia habeat ; et cui substancia non est 
gue tribuatur, sermo responsionis porrigatur bonus, ut scriptum 
est: “Sermo bonus super datum optimum." Sine dubio 
autem qui veram humilitatem habuerit in corde, sermonem 
bonum proferet ex ore; et sive sit, sive desit, quod tribuat, 
sermonem dulcem omnibus porrigit atque bonum. In 
Ecclesiastico? autem scriptum est: “Nonne ardorem re- 
* frigerabit ros? Sic et verbum melius quam datum.* Nonne 
* ecce verbum super datum bonum ?” 

Omnia que et injunxerit abbas, ipse habeat sub cura sua’ 
A quibus eum prohibuertt, non presumat. Bernardus? in 
epistolis suis, c.xx.: “Ubi proprietas, ibi singularitas, ubi 
“autem singularitas, ibi angulus, ibi sine dubio sordes sivc 
* rubigo." Hic ostendit quia si alia juri subjugaverit quam 
ea qua ab abbate suo injuncta susceperit, aut de hiis quc 
illi prohibita sunt presumpserit, non ei mercedis obediencia, 
sed inobedienciz deputabitur culpa. Si enim non venit in 
mo/nasterium suam facere voluntatem, qua illi non [fo. 58b. 
fueri[n]t injuncta temere non debet contingere. 

Fratribus constitutam annonam sine aliquo typo’ vel mora 


1 This quotation is not cited by Smaragdus. Not to be found in Cicero. 
2 Eccli. xviij. 3 Ecclesiasten, MS. 

* datus, MS. Eccli. xviij. 5 sub cura sua a quorum cura, MS. 
* This quotation does not appear in Smaragdus. 

7 Sc. typho, confused by the commentator with Zy2o. 

offerat, ut non scandalizentur. Annonam dicit alimoniam 
ciborum et victum omnem monachorum. Hora enim nona 
veteres commedere solebant, et ideo a tempore ipso horæ 
nonæ, quo illi cibos sumebant, omnis victus hominis non 
incongrue nomen accepit annona. Ab actu enim et a tem- 
pore multa derivantur nomina. Quod autem dicit, sine aliguo 
typo que oferenda sunt offerat, intelligitur non corde turbato, 
neque vultu corporis mutato, sed hilari animo et vultu sereno 
vel placido quæ tribuenda sunt tribuat, et quæ offerenda sunt 
offerat. Typus enim Grece sermo, quem nos figuram 
dicimus seu formam. In typo enim res declaratur, et exterius 
interiora monstrantur, scilicet res et rebus. Nam et typus 
herba dicitur, quæ se ab aqua inflat. Unde eciam am- 
biciosorum et sibi placencium elacio vel tumor typus vocatur. 

Memor divini eloquit, quid mereatur, qui scandalizaverit 
unum de pusillis. Scriptum est enim in Evangelio: “Qui 
“autem scandalizaverit unum de pusillis istis qui in me 
“ credunt, expedit ei ut suspendatur mola asinaria in collo 
“ ejus, et demergatur in profundum maris.”! Quid enim per 
molam asinariam, nisi circuitus curæ presentis seculi? Et 
quid per mare, nisi idem presens seculum designatur? Levius 
enim esset monacho qui alios in monasterio scandalizat, ut. 
mola asinaria collo suo ligata, in mare seculi hujus projectus, 
id est, cura seculi implicatus, secularia negocia et circuitum 
terrenæ cura: perageret, quam in portu monasterii et se et 
alios scandalizando perimeret. Hinc beatus Gregorius ait: 
“Per molam asinariam secularis vitæ circuitus ac labor 
“ exprimitur, et per profundum maris extrema .dampnacio 
“ designatur.” Qui ergo ad sanctitatis speciem deductus, vel 
verbo ceteros destruit vel exemplo, melius profecto esset ut 
hunc ad mortem sub exteriori habitu terrena acta constring- 
erent, quam sacra officia in culpa? ceteris imitabilem demon- 
strarent, quia nimirum, si solus caderet, utcumque hunc 
tolerabilior inferni pena cruciaret. 

St major fuerit congregacio, solacia ei dentur, a quibus] [fo. 59. 
adjutus et ipse eguo animo impleat oficium sibi commissum. 
Ideo maxime illi solacium est accomodandum, ne cum 


! Matth. xviij. 3 culpam, MS. 

murmurio sibi commissum agat officium. Nam, si solus bene 
laboriosum sibi injunctum non potuerit! peragere ministerium, 
aliis sine dubio periculosum generabit murmurium. 

Horis competentibus dentur qug danda sunt, et petantur que 


s petenda sunt. Horas competentes dicit horas convenientes 

vel congruentes, quando utrumque licet utrisque, id est, et 
petenti petere, et dare donanti. Nam quando leccioni vel 
oracioni debent vacare, silenciumque tenere, nisi causa neces- 
sitatis, nec petere uni, nec donare licebit alteri, ne ab ordine 
regulari indiscrete petendo donandoque turbentur utrique 
Sicut et dicit lex in preside provincie, ut non ostendat se 
acerbum vel contumeliosum exactorem,? sed moderatum et 
efficacia benignum et cum constancia humanum.  Pandecta. 
De usuris: “Si bene.” Codex. De postulando: * Vel quis.” 
Alioquin ut dicit glosa super Matheum: “ Justius feceris, si 
“ injuste petentem corripueris, quam si aliquid ei dederis." 
Augustinus in libro de opere monachorum : “Ipsa est optima 
* gubernacio, ut omnia suis temporibus distributa ex ordine 
“ gerantur." | 

Ut nemo perturbetur nec contristetur in domo Det. Domus 
enim Dei bonorum monachorum sanctissima corda et eorum 
sunt purissima habitacula, in quibus mundissimum Domino 
suo prebet habitaculum. Ipse enim Dominus ait : “ Inhabitabo 
in illis, et ambulabo et ero illorum Dominus et illi erunt mihi 
populus." Et apostolus ait: “Templum Dei estis, et Spiritus 
Dei habitat in vobis." In quo templo, id est, in qua domo 
Domini, non licebit alteri alterum perturbare vel contristare, 
quia pacificos convenit semper esse filios pacis. 


De hits que’ pertinent ad subcelerarit oficium. 


Ad subcelerarii vero ministerium pertinet omnia qua in 
pane et servisia conventui sunt necessaria providere, atque 
omnia vasa celarii et omnem supellectilem officinis celario® 
spectantibus necessariam invenire, atque curam ipsarum 
officinarum, videlicet bracinz et pistrine, habere. 


! potuit, MS. 2 The rest of the paragraph is not in Smaragdus. 
3 exatorem, MS. * ii Cor. vi. 5 gui, MS. 6 celari, MS. 

Cujus dextera! manus et specialis coadjutor, quociens 
adjutorio indiget, esse debet granatarius. Qui granatarius 
omnem firmam de maneriis nostris provenientem, videlicet 
de frumento, ordeo palmali, et avena, in granarium/ [fo. 59b. 
recipiet, ita tamen quod nunquam faciet mensurare bladum 
antequam a subcelerario et famulis suis, videlicet pistore 
et brasiatore; sit visum; ita quod sit pro pane ct servisia 
conventui necessarium. Et, si isti famuli per suum 
juramentum dicunt quod non sit pro conventu, nequaquam 
granatarius illud percipiet. Granatarius ex intuitu paritatis 
sit semper paratus, quando tenentes cum firma de maneriis 
veniunt, ad eos expediendos cum posse suo, cum licencia quae 
in ordine est, si sit in servicio. 

Subcelerarius debitum conventui servicium in pane et 
servisia, necnon et liberaciones panis et scrvisiz, tam super- 
venientibus monachis hospitibus quam de maneriis nostris 
venientibus, et liberaciones? forencibus et famulis, quibus- 
cumque debentur, absque simulacione aut commixtione aliqua 
seu diminucione fieri faciet more consueto. Et quando ab 
eo aliquid postulatur, ultroneus continuo, si habuerit, de 
hylari vultu prebeat; cui si forte non est donandi facultas, 
sit saltem ei semper respondendi suavitas, ut neminem 
unquam verbo aut qualicumque signo contristet, ut supra de 
celerario. Universorum nomina famulorum, in diversis officiis 
constitutorum, et qui iure hereditario aut pro disposicione 
capituli suo perpetuo liberaciones de celario conventus 
percipiunt, tenetur in suo custumario habere scripta. 

Possunt omnes fratres et singuli ordinate quater in anno, 
ad honorem amicorum suorum ad eos veniencium, sine aliqua 
contradiccione exennium a subcelerario percipere et amicis 
suis mittere. Si quis plura indigeat exennia, hoc erit de 
subcelerarii speciali gracia. Subcelerarius potest ex suo 
officio famulos suos de celario, pistrino, et bracino, si in aliquo 
delinquunt, castigare et emendam ab eis recipere ; et, si 
necesse fuerit, de consilio abbatis, prioris, celerarii et aliorum 
senum de congregacione, ammovere et alios conventui 
ydoneos in locis suis substituere. 


l dexter, MS. 2 braciatore et brastafore, MS. 3 Uiberaciontbus, MS. 

Granatarius debet bis vel ter in anno, si necesse fuerit, 


- visitare maneria unde firma! proveniunt, et videre bladum in 


granariis et grangiis eorum ; et, si invenerit ibidem meliora 
blada post semen quam domi missa sunt, potest et debet 
custodem inde reprehendere ; et, si emendare voluerit/ [fo. 6o. 
sufficit; sin autem, cum domi venerit, abbati, priori et aliis 
fratribus senioribus tenetur intimare et secundum consilium 
eorum facere. 

Unusquisque gardianus qui de custodia sua firmam de 
blado reddit, qualitercumque fuerit, tenetur quolibet anno 
plenariam firmam reddere, ne servi in domo Dei murmurent 
et contristentur, sive a devocione eorum perturbentur, quia 
pro illis et pro devocione illorum et servicio servando omnia 
quæ habemus intus et extra, scilicet in terris, redditibus, 
tenementis, maneriis et aliis possessionibus, omnia data et 
donata sunt a regibus et aliis magnatibus, ex devocione, 
famulis Christi, pro servicio die noctuque sustinendo, et pro 
animabus eorum et omnium fidelium defunctorum orando. 
Si autem defectum habuerit de uno blado, et sufficienter 
habuerit de altero, suppleat defectum unius ex habundancia 
alterius. 

Provideat sibi semper subcelerarius de pane pro conventu, 
quod sit bene albus et racionaliter : fermentatus et boni 
saporis. Et similiter de servisia, quod sit bene defecata, boni 
coloris, clara, bene granata et boni saporis. Et,si aliter fuerit, 
quod displicet conventui, districte inquiratur a priore et a 
senioribus in quo peccat ille defectus ; et, sive sit in fratre 
ministrante vel serviente agente defectus ille, puniatur a toto 
conventu secundum delictum, ita quod de cetero metum 
habeat et frater et serviens. 

Nec est adhuc de celerario omittendum, sed diligenter et 
memoriter scripto inserendum, quod celerarius cotidie provi- 
debit conventui de pisce meliori, quoad emendum poterit 
invenire de piscibus suis temporibus melioribus et recentibus, 
non per biduum vel triduum detentis? et fetentibus; et quod 
non sit plebis abjeccio unde pascitur sancta congregacio ; et 
quod mutet aliquando servicium conventus, ne fastidium 

l firmas, MS. 2 inserendo, MS. 3 detentibus, MS. 

generet, quia dictum est, “ Idemptitas parit fastidium.” De 
pitancia vero conventus providebit celerarius, quod sit bona, 
delicata, et bene et curialiter preparata ; et, si sit frixa vel 
elixa vel assata, secundum quod decet, salsamentum, quod 
convenit pitanciæ et aliis conventui serviciis, bene sit pre- 
paratum a famulo per celerarium ad hoc ordinato. Et, si non 
sit ita, et defectus sit in famulo, bene ex auctoritate capituli 
castigetur a celerario. Et, si aliquem de famulis pro suo 
delicto expellat ab suo officio, nunquam restituatur nisi de 
assensu fratrum in capitulo. Similiter celerarius precipiet 
famulis suis cocis quod cibaria conventus cotidie/ [fo. 6ob. 
contra adventum fratrum in refectorium sint bene et totaliter 
preparata, ne mora fiat de servicio; quia melius est quod in 
serviendo expectent coci, quam residentes sine cibariis cum 
dilacione expectent famuli Dei. 

Multa alia de officiis celerarii et socii subcelerarii, quæ non 
sunt hic ad plenum scripta, superius tamen et inferius in 
diversis fratrum officiis satis luculenter inseruntur, prout a 
legentibus invenietur. 


De hiis que ad hostilarii spectant oficium. 


Prater vero qui ad suscipiendos hospites est deputatus haec 

jugiter in ipsa hospitum domo intrinsecus! habere debet 
promta et parata, videlicet lectos, sedilia, mensas, manutergia, 
mappas, scutellas, lavatoria, atque baccilia, et si qua sunt 
hujusmodi necessaria, quae omnia, quociens opus fuerit, thesau- 
rarii ibidem invenire ac renovare et mutare tenentur ; stramen 
sive literam ad lectos de Bertona recipiet, carbones sive ligna 
ad focum de celerario accipiet, ciphos et coclearia de refectorio 
recipere debet. Mappa vero et manutergia aliquociens, sicut 
et vestimenta lectualia, in fratrum decessu, ibidem deputantur. 
Panem vero et potum supervenientibus hospitibus inveniet 
sufficienter subcelerarius, atque pulmentaria celerarius, et hoc 


plenius et honorificencius, si fieri possit, quam conventui. 


Similiter et eorum famulis et garcionibus atque vecturis 
inveniet celerarius omnia necessaria plenarie. Idem vero 
frater qui ad suscipiendos hospites est deputatus, accepto 

rumore ad aliquo famulo per celerarium misso, ad hospitum 
descensum ibidem froccos eisdem per famulum suum continuo 
destinabit, et una cum eodem obviam illis illuc est iturus ; qui 
eos benigne suscipiens intimabit illis vel eis si conventus illa 
die fuerit supra formas vel misericordias, priusquam in eccle- 
siam ducat ad orandum ; quos usque in ecclesiam precedet. 
Ad cujus ingressum cum eis genuflectet, eosque consequenter 
aqua benedicta asperget, atque cum eis orabit suppliciter 
inclinando, si conventus ipsa die super formas non extiterit. 
Qui si supra formas extiterit, dum hospites cum curta venia, 
ut moris est, orant prostrati, prope eos stabit, et postquam 
oraverint, facta suppli/citer inclinacione, ad locutorium [fo. 61. 
eos ducet regulare, ibique eos, dicto “ Benedicite," humiliter in 
osculo sancto salutans, de statu eorum et nominibus, et dc 
qua domo vel patria sint diligenter inquiret; ac cos postea 
secum ducet ad cellam hospitum, ibique! cum eis scdens ex 
divina pagina, prout regula monet, aliqua verba ad informa- 
cionem animz salubriter proferet ; ac consequenter, si ex- 
tranei sint monachi et hujus loci ignari, per claustrum usque 
in dormitorium, et, si tempus permiserit, per curiz officinas 
qua eis sunt ignota, et per totum monasterium licite, conso- 
landi gracia, poterit eos ducere. Ita tamen quod, si custodi 
ordinis obviaverint, ob quam causam sic incedunt eidem 
reverenter exponat. Qui, facta prius inquisicione de numero 
famulorum sive garcionum et equorum illorum, illud celerario 
constare faciet, ut ab eo honorifice sustententur, quemad- 
modum sustentari solent famuli et equi fratrum nostrorum ab 
itinere domi redeuncium. 

Monachis tantummodo in refectorio aut in ipsa cella refi- 
cientibus, aut ubicumque reficiant, omnis eisdem humanitas et 
honoris ac largitatis exhibicio, et maxime extraneis, impendi 
debet ab omnibus. Prior vero conventualis cum advenerit, 
sive in refectorio comedit sive extra, duplabitur ei sua porcio, 
tanquam priori nostro, in prandio et in cena. Abbas vero si 
advenerit, si in refectorio comedere voluerit, servietur in 
omnibus sicut abbas noster; si in mensa abbatis voluerit 
reficere, solus, sicut abbas, servietur in omnibus. 

! ubique, MS. 

Idem vero hostilarius de sacrista ad vesperum pro quolibet 
monacho, ex recta et antiqua consuetudine, quatuor recipiet 
candelas, et de camerario crassetum. Sed, si prior fuerit 
conventualis qui admittitur, numerum duplatum, octo vide- 
licet candelas est habiturus, et ejus capellanus quatuor 
nichilominus candelas habebit. Abbati vero, si hospitalitatis 
gracia fuerit admissus, eidem, numero non certificato, candela 
ad sufficienciam debent exhiberi. Si vero aliquis hospicio 
receptus cum abbate vel priore seu aliquo fratre de claustro 
loqui voluerit, legacionem suam hostilario debet injungere ; 
qui, nichil inde alicui aliquo modo indicans, ad abbatem vel 
priorem/ aut magistrum noviciorum, si frater ille [fo. 61b. 
nondum a custodia fuerit absolutus, voluntatem hospitis 
perferet, et quod ipse decreverit postea fiet. Si autem fratri, 
qui est in claustro de custodia absolutus, loquendi cum hospite 
vel propinquo vel extraneo licencia concessa fuerit, sua 
interest ipsum fratrem de claustro ad hospitem, una cum 
magistro suo, ducere. Quod si abbati vel priori non placuerit 
ut simul loquantur, nec verbum nec signum nec aliquando 
nutum ipsi fratri faciet hostilarius, quo aliquid inde percipere 
quolibet modo valeat. Ipsius enim est præ omnibus sollicite 
observare de fratribus qui in obedienciis sunt, cum ab itinere 
ad monasterium redeunt, utrum famulos ydoneos et sellas et 
frena habeant regulares, quomodo se in curia contineant, ut, 
si extra ordinem aliquid fecerint, clamorem super eos inde in 
capitulo faciat. 

Si vero aliquis hospes extraneus hospitalitatis tempore 
inordinate se gerat, ita quod enorme et notorium sit ejus 
delictum, debet eum hostilarius citare, ut in crastino sive in 
proximo sit in capitulo, ut ibi coram omnibus publice 
emendetur quod publice deliquit; qui tamen, si delictum 
fuerit leve set notorium, non ita est citandus, sed secrecius ab 
eodem corripi debet, vel una secum ab aliquo ordinis custode, 
si opus fuerit, acriter reprehendi, atque moneri ne ulterius 
alicubi ita se gerat, ut per hoc intelligat quod in hoc collegio 
ordo viget monachalis. 

Nullus autem monachus extraneus, quamdiu hospitatus est, 
cepta abbaciz aliquo modo exire debet, nisi illud hostilario 

preostendat. Nec debet, si forte corpus alicujus fratris nostri 
defuncti in ecclesia presens extiterit, recedere, quousque 
corpus sepeliatur ; cujus sepulturae interesse tenetur, nisi pro 
aliquo arduo negocio exequendo aut majorc necessitate ab eo 
qui conventui preest licenciam recedendi valeat impetrarc. 

Et, si contingat quod de administracione cibi aut potus sibi 
aut suze familiae, quod absit, aut in sustentacione equorum, vel 
in aliquibus qua eis necessaria sunt defectus habeatur, debet 
hostilarius coram conventu in crastino capitulo inde facere 
mencionem, et frater ille a presidente proclamari, qui ad 
honorem Dei et ecclesie illum defectum debuit supplesse. 

Si vero hora refeccionis advenerint aliqui, postquam in 
refectorio  benediccionem  protu/lerint hospites [fo. 62. 
extranei, atque in refectorio reficere dcbeant cum eis, hosti- 
larius ad satisfaccionem per medium est iturus; quos inter 
seniores hinc inde locabit, vel ex una parte, si ordo eorum 
exigat. Si autem presidens in refectorio secum hospites ad 
skillam habeat, monachos hospites, si inibi reficiant, secum 
insuper retinere solet ; cum quibus tunc hostilarius moram est 
facturus. Et, si monachi in hospicio recepti cum abbate aut 
priore reficere debeant, ipse eos illuc deducet ; qui, nisi ibidem 
reficiat, post prandium eos ibidem querat. Qui si in refectorio 
comedant et a presidente ad finem prandii inibi minime 
retineantur cum conventu, prout prius ab hostilario fuerint 
edocti, usque in ecclesiam processionaliter incedent, et extra 
chorum morabuntur; et idem cum eis hostilarius, gracias 
prosequendo; nisi sint monachi de sancto Edmundo vel 
aliunde nostrum habentes capitulum, qui, specialitatis et 
confederacionis gracia, chorum cum conventu ingredi debent. 

Idem vero hostilarius, quando dompnus abbas vel prior 
conventui preest, hospites secum ad skillam habens, nisi sit ad 
nutum presidentis ipsius in refectorio, post prandium morari 
non debet, nisi quando monachi inibi reficiunt. Sed, quando 
supprior vel alius eo inferior ad skillam residet, hospites secum 
habens, et post refeccionem moram cum eis inibi facit, idem 
hostillarius semper morari tenetur, eo quod tunc suos hospites 
presidens in cellam hospitum, pro recta et antiqua consuetu- 
dine, ducere debet. Sed hostilarius morari non debet, nisi qui 

prefuit ibidem moram faciat, vel eidem forte ut cum hospitibus 
moretur specialiter innotescat. Qui eciam, quociens hospites 
habet a sexta vel nona, ab illa videlicet hora qua proxima 
post missam cantatur, absque reprehensione se poterit 
absentare ; sed vesperas aut aliam horam preter prelibatam 
causa illorum absque licencia nullatenus omittet. Sed nec 
cum eis commedet aut bibet nisi de licencia speciali. Horam 
vero, qua ad vesperas vel ad completorium vel ad alias horas 
diei regulares juxta tempus quo advenerint benediccionem 
sint accepturi, tam extrancis quam familiaribus, capitulum 
nostrum habentibus, tenetur innotescere, et locum, si ignorant, 
docere, usque ad ingressum chori cum eis procedendo eosquc 
interim exterius expectando. Quos eciam per [fo. 62b. 
intervalla, horis assignatis, spaciandi gracia, per licenciam quo 
voluerint ducere solet. 

Hostilarius siquidem acriter est corripiendus, si non ita 
disponet quod omnes adventantes valeant benediccionem 
pro more recipere, si pernoctare velint. Si vero contingat 
quod aliqui istius congregacionis fratres tam sero, quod absit, 
ab itinere redeant, ut quando ultra duas noctes extra moram 
fecerint, quod collacioni interesse nequeant, qui nisi culpam 
suam de sui redditus tarditate ad aream in capitulo sponte 
recognoscant, debent ob hoc a supradicto hostilario rite 
proclamari, nisi forte pro aliquo ecclesie negocio celeriter 
exequendo per abbatem et conventum missi fuerint specialiter, 
et ob hanc causam cum difficultate festinanter sint reversi. 

Hostilarius semper debet esse paratus ut, quacumque hora 
superveniant hospites, ad eos humanitus recipiendos promtus 
inveniatur. Si autem hospites propria vestimenta lectualia 
ad sufficienciam fortasse non habeant, eis honorifice per 
hostilarium exhiberi debent. Et hac de causa, [cum] dis- 
tribuuntur panni fratrum nostrorum decedencium, si qui 
residui fuerint, post breviculorum portitoris conduccionem, 
consuevit eidem hostilario abbas vel prior qui facit distri- 
bucionem inpartiri, ut de froccis, stragulis, coopertoriis, 
tapetis, mappis, et manutergiis, necnon et capis, sellis, frenis, 
capellis, saccis, cingulis, pulvinaribus, sudariolis, aliisque 
hujusmodi, qua tam hospitibus quam fratribus nostris 

claustralibus itinerantibus esse videntur necessaria. Sed 
hostilarius non tenetur hujusmodi vestimenta alicui de 
familia hospitum accomodare, nisi forte velit de gracia 
speciali, quia universa qua in sua habentur custodia pro 
monachorum tantum necessitatibus eidem assignantur. Hos- 
tilarius eciam eis candelas ad dicendum matutinas et ad alia 
quaque necessaria ex recepcione de sacrista inveniet habun- 
danter. 

Hostilarii vero incumbit officio in hostilariam extrinsecam 
omnes regulares, preter illos qui specialiter sub regula sancti 
Benedicti, mansuete admittere et quaecunque sunt eis et sux 
familia necessaria curialiter procurare. Si quis vero frater 
ordinis/ sancti Benedicti sero post completorium venerit, [fo. 63. 
factis tribus ictibus post completorium, post quos videlicet 
hostium locutorii aperiri non debet, in ipsa hospitali domo 
exterius ipsa nocte morabitur, habens omnia necessaria sibi 
et suis de celario. Qui si moram ulteriorem facere velit, 
mane facto, parabit in locutorio ad claustrum ingrediendum. 
Ingressus vero ibit in ecclesiam, facturus oracionem, eciam si 
fuerit ante primam ; et, oracione facta, ducet eum hostilarius, 
si ita decreverit, ad abbatem vel priorem, ut dicat ob quam 
causam tam tarde advenisset; atque tunc servietur ei sicut 
ipsi Deo. Et quacunque necessaria sibi pecierit fieri miseri- 
corditer impendentur, et, sicut alii monachi hospitati, pro 
more antiquo, morabitur quamdiu voluerit, si se gerat pro- 
babiliter et honeste. Qui si girovagus esse reperiatur, et 
aliquid fecerit inhoneste et inordinate, corrigetur secundum 
culpam in capitulo aut extra, verbis vel verbere, et sic 
correptus recedere permittetur. 

Monachus vero qui pedes venit in hospitali domo exterius 
et non interius admittetur ; qui ibidem habebit de celario et 
hostilario quod sibi fuerit necesse. Sed si reperiatur quod 
trutannus sit aut ordinis sui desertor, sicut et pauperes 
capellani et clerici, ab elemosinario victualia unius diei 
tantum misericorditer est habiturus, et quo voluerit in villa 
jacebit. 

Fratres vero de ordine Minorum et Predicatorum, nisi 
specialiter sint vocati, atque alii pedites regulares adventantes 


- -— ————— ix 
— áÁÁ—4— ——— — 


IO 


15 


20 


25 


30 


35 


142 CONSUETUDINES MONASTERII 


in ipsa similiter hospitali domo exteriore humanitus admitten- 
tur. Si qui vero religiosi ordinis sancti Benedicti equestres 
sive pedestres alicui ex fratribus nostris, familiaritatis aut 
affinitatis gracia, advenerint, vel venire ab aliquo fratrc 
rogati fuerint, si a priore licencientur ut in hostilaria interiore 
cum illo fratre reficiant, eis sicut aliis fratribus per celerarium 
et hostilarium administracio plenaria honorifice impendatur. 

Hostilarius quoque non solummodo, ut prefertur, viros 
regulares seu religiosos, sed eciam quoslibet seculares, qua- 
cumque die et tempore, hospitalitatis gracia, supervenerint, 
curialiter, hillariter et mansuete recipiet meliori et decenciori 
modo quo poterit, ad Dei honorem et ecclesie, per famulos 
videlicet bene instructos et ad hoc ydo/neos eis [fo. 63b. 
necessaria exhibendo; et maxime quibuscumque parentibus 
et notis fratrum nostrorum advenientibus honorificencius et 
habundancius ceteris in omnibus necessariis, tam intus quam 
extra, tenetur providere, hoc est, in hostilaria intrinseca sivc 
extrinseca. Omnes siquidem, cujuscumque fuerint ordinis et 
condicionis, preter monachos nostri ordinis, qui reficiendi 
aut hospitandi gracia, sive equ[it]es sive pedites, ad portam 
veniunt abbaciz, per portarium celerario intimari debent et 
ad hostilariam per aliquem famulum celcrarii duci debent, 
atque ibidem, prout exigit eorum status et condicio, cum 
omnimoda admitti diligencia. Sed illi qui ad fratres nostros 
specialiter veniunt, aut ignoranter, per ecclesiam intrant, 
reficiendi aut hospitandi gracia, per hostilarium illuc honorificc 
confestim duci debent atque ibidem curialiter procurari. 

Hostilarius proculdubio matutinis, missis, processionibus, 
horisque diurnis cotidie, quocienscumque poterit, sicut et 
sacrista, tenetur interessc. 


De magistro cripltarum ct ejus officio. 


IW] etter criptarum cotidie xij. leccionibus et supra inter 

primam post confessionem, et in tribus leccionibus post 
primam intra letaniam septem psalmorum, cum a sacerdote 
pronunciatur “Omnes sancti, orate pro nobis," statim surget 
ipse, vel aliquis alius frater loco ipsius, si fuerit extra in 

solacio, vel infirmus, vel alio modo occupatus ; et sacerdos 
qui in tabula est pro illa missa celebranda, et diaconus qui 
ministrabit sacerdoti in omnibus necessariis ad illam missam 
pertinentibus, et subdiaconus qui secum portabit vinum et 
aquam, postquam dicta totaliter fuerit prima in xij. leccionibus 
et vij. psalmi! cum letania in tribus leccionibus.  Exibunt 
pariter omnes juvenes ordinis inferiores ad illam missam 
celebrandam, nec alibi declinantes, et ibi erunt usque ad 
finem misse; et dum cantant stare debent, non sedere, et 
omnes observancias sicut in chorum tenentur ibidem facere ; 
nec ab ea recedere in aliqua necessitate, nisi de licencia ipsius 
magistri. Et si aliter fecerint, vel si non venerint ad “ Gloria 
Patri" de introitu misse, debet inde illos juvenes in capitulo 
proclamare. Nec debent aliquid de leccionibus illorum in 
antiphonario ibi, dum cantare debent, repetere, nec aliquem 
strepitum facere, unde sacerdos posset in aliquo de devo- 
cione/ sua impediri. Magister ipse illuminabit cereos [fo. 64. 
in principio misse et extinguet in fine, et similiter illuminabit 
torticeos in elevacione; nisi habeat clericum ; tunc ipse 
clericus utrumque faciet. Ipse magister incipiet omnia quae 
ad illam missam incipienda sunt, et inveniet omnia quz ibi 
necessaria sunt, preter panem et vinum et duos cereos, utrum- 
que? de tribus quarteriis ; quos, quociens opus fuerit, de sacrista 
percipiet. Et cum missa fuerit terminata, statim juvenes 
redibunt in claustrum, ad repetendum suum servicium, nullo 
in capella commorante. 

Similiter magister criptarum percipiet de sacrista quadra- 
ginta libras cera de cereo paschali, quando cereus paschalis 
post festum sancta Trinitatis prosternitur. Et notandum 
quod in sex precipuis beata: Dei Genitricis Virginis Mariæ 
festivitatibus magister criptarum  procurabit aliquem de 
ordinis custodibus, ut missam ejusdem Dei Genitricis possit 
celebrare, cum diacono [et] subdiacono in dalmatica et tunica, 
et cantore cum capa, ut cum debita sollempnitate posset missa 
illa celebrari. In Sabbatis vero per totum annum missa illa 
celebrari debet solempniter cum diacono et subdiacono in 
tunica et dalmatica, sed sine cantore. 

Solebat antiquitus missa Dei Genitricis cantari solempniter 
per notam cotidie ad altare ejusdem Dei Genitricis in criptis, 
usque ad tempora piz memorize dompni abbatis Nicholai dc 
Spina. Sed ipse, de consensu tocius capituli, illam missam 
transtulit ad altare sancti Stephani et sancte Maria 
Magdalene, quod est in porticu septentrionali parte navi[s] 
ecclesia, ubi beatus Augustinus primo sepultus erat et per 
quingentos annos usque ad suam translacionem ibi quiescebat. 
Similiter et totum redditum, quod fuit ex devocione populi 
ad illud altare Dei Genitricis in criptis datum et assignatum, 
ipse transtulit et assignavit ad illud altare ubi cantatur missa, 
quae modo dicitur pro ecclesia ; et quod custos illius altaris, 
qui pro tempore fuerit, totum percipiet et expendet modo 
quo sequitur. Sed illa marca, quam! magister Bartholomeus 
de Ferentino in suo testamento in morte sua ad illud altare 
Dei Genitricis in criptis pro uno magno cereo: cotidie susten- 
tando et inter missam ardendo legavit, nullo modo predictus 
custos percipere/ deberet ; tamen usque ad tempora [fo. 64b. 
domini abbatis Radulphi percepit. Tandem,ad peticionem et 
vendicacionem cujusdam supprioris, illa marca a domino 
Radulpho abbate et toto conventu consenciente restituta est. 
Inde modo, de assensu abbatis et conventus, facti sunt duo 
cerei, quilibet de quatuor libris, qui cotidie ardebunt ad missam 
ibidem celebrandam, et nomen magistri Bartholomei de 
Ferentino in utroque scribetur cereo ; et debent bis renovari 
in anno; et residuum marce cedat ad sustentacionem aliorum 
cereorum ibi stancium. 

Ipse idem magister vel custos de predicto redditu susten- 
tabit coram altare predicto in criptis unum cereum de 
dimidia libra, die noctuque ardentem, et cum necesse fuerit 
renovandam? Item, idem ipse tenetur invenire, in sex 
precipuis festis supradictis, et in Natale Domini in vigilia, et 
in die ad processiones, centum et quinque cereos, quilibet de 
dimidia libra, super trabes in criptis inter columpnas jacentes. 
Et predictus custos residuum redditus, ad altare ubi cantatur 
cotidie missa pro ecclesia, fideliter in lumine et ornamentis 
expendet, et, si necesse fuerit, de lumine et ornamentis ad 

altare Dei Genitricis in criptis ipse idem magister honorifice 
et leto animo inveniet. X Redditus predictus solebat ultra 
decem marcas extendere. 
Item, custos predictus, quando missa pro ecclesia non 
s Scribitur in tabula, sicut in paribus principalibus et princi- 
palibus festis, nec missa beate Mariæ in criptis, tenentur 
supprior qui cantat ad altare in criptis et predictus custos in 
hiis altaribus celebrare, ita quod nunquam sint sine missa illa 
altaria, nisi tribus diebus ante Pascha. In die beate Marie 
1o Magdalene non scribitur in tabula missa in criptis, sed tantum 
missa pro ecclesia; et illa missa eodem die summo mane 
debet ad altare in criptis a predicto custode cum sociis suis 
solempniter celebrari; et aliam missam predictus custos de 
beata Maria Magdalene ab aliquo ordinis custode ad altare 
15 ejusdem Magdalenz festive et honorifice procurabit celebrare. 
Similiter, quando cantatur missa de Domina in choro, cum 
regimine chori, aliqua dierum in ebdomada, portabit in 
principio missae in chorum suos quaternos de officio, et tradet 
unum cantori et chorum regenti, ceteros juvenibus ex/ [fo. 65. 
zo utraque parte chori, vel noviciis, si fuerint. 


Explanacio sive recapitulacio de omnibus | fratribus 
singillatim, qui aliguam in monasterio adminis- 
tracionem habent; similiter et de aliis prohibitis 
secundum regulam et statuta generalis capituli 

25 excommunicacionem tangentibus, et aliis multis 
unde clamores et correciones fiunt in capitulo. 


Vin claustrales et quasi personae domus Dei ad ordinis ac 

divini obsequii tutelam post abbatem et priorem magis 

astricti esse dinoscuntur ; supprior videlicet, et alii ordinis cus- 

3o todes, precentor, noviciorum magister, atque succentor. Claus- 

trales vero generaliter appellantur omnes quicumque forinsecam 

administracionem non habent. Eorum vero qui administra- 

cionem habent intrinsecam quidam ex recta et antiqua 

consuetudine minus obligantur choro interesse, sicut celerarius 

35 et subcelerarius, thesaurarius senior, et infirmarius. Quidam 

vero magis, sicut camerarius, sacrista, elemosinarius, hostilarius, 
cum non fuerint hospites. Et quidam multo amplius sunt 
astricti choro interesse, quia mere claustrales existunt, eo 
quod cotidie tam missis quam omnibus horis regularibus, cum 
domi fuerint, adesse tenentur, sicuti refectorarius, granatarius, 
revestiarius, duo subsacristze, subcamerarius, magister crip- 
tarum, qui omnes ab abbate in capitulo sunt constituti sive 
creati. 

De dompno abbate et priore, aliisque ordinis tutoribus, et de 
cantore et succentore, specificatum est supra recta serie ; atque 
in sequenti aliisque locis diversis fit de quibusdam eorum 
mencio specialis. 

Noviciorum vero magister, licet aliquis ex prioribus seu 
ordinis tutoribus nullatenus existat, ex cura tamen noviciorum 
sibi commissa quasi custos ordinis censetur. Nullus a claustro 
sine licencia egredi debet, nec ipse prior in presencia abbatis, 
nec supprior in presencia prioris ; et sic de ceteris aliis fratri- 
bus, majore presidente. Magister noviciorum de licencia 
superiorum novicios suos in locutorium regulare, et extra 
claustrum in cimiterium monachorum, et ad balniatorium 
gracia balniandi et minuendi, et ad sanctam  Brigidam, 
instruendi atque alterius rei necessarie causa, quociens opus 
fuerit, ducere potest ; sed non ulterius extra terminos, neque in 
locutorium forinsecum, ut cum aliqua loquantur persona 
secu/lari, nisi de licencia prioris claustri. Sed, si [fo. 65b. 
unus ex ordinis custodibus extiterit, illud ex moderno usu 
absque reprehensione facere solet, hoc observato, ut locuntur 
ad invicem novicius et persona secularis, quod inter eos sedeat 
et manifeste audiat quicquid uterque! loquatur. Qui quidem 
unum ad minus habere debet socium sibi per abbatem assig- 
natum, qui sciat et possit eidem subvenire in illo laborioso et 
tedioso præ ceteris omnibus ministerio ; et, cum absens fuerit, 
quod sui officii est in omnibus libere excercere. Quod autem 
sui novicii ad prandium legere aut servire vel quippiam tale 
absque sui licencia facere non debeant, neque absque illius 
ducatu aut noticia, seu illius collegae in ipsius absencia, a 
claustro egredi. 

In multis iocis supra et inferius de celerario et subcelerario, 
thesaurario seniore et infirmario, camerario, sacrista, elemosi- 
nario, hostilario, refectorario, granatario, revestiario, duobus 
subsacristis, subcamerario, magistro criptarum, de officiis 
eorum ad plenum et sufficienter dictum est. Nec preter- 
mittendum est quod cantori vel magistro noviciorum, nec aliis 
fratribus prenominatis, nec aliis fratribus in divino servicio 
laborantibus, si indigeant et causam racionabilem habeant et 
ostendant, de vesperis aut! de completorio morari, vel ad 
matutinas esse privatas, et signum inde priori fecerint? non 
debet licencia denegari. 

Gardiani, qui et obedienciarii, tenentur interesse nocte 
dieque servicio divino, cum domi fuerint, nec ab aliqua hora 
se absentare debent, nisi de ejus licencia qui preest ordini ; 
nec extra portas ad custodias suas exire, sicut nec aliquis alius 
frater, etsi habuerit prius licenciam ab abbate, si domi fuerit, 
vel a priore in absencia abbatis, nisi prius notaverit illi qui 
preest ordini. Cum autem abbas in infirmitate fuerit detentus, 
omnes licencie? et omnes ordinaciones, cum consilio fratrum, 
videlicet seniorum, ad priorem incumbunt. Similiter, si abbas 
extra domum fuerit et prior infirmus in camera sua jacuerit, 
omnes licenciæ, ut prius, et ordinaciones, cum consilio fratrum 
seniorum, ili qui preest ordini incumbunt. Si autem in 
convalescencia abbas vel prior extiterint, et sine aliqua offen- 
sione cum eis loqui poterit, borum est semper et tutum uti 
consilio eorum, in arduis tamen. 

Elemosina/rius cotidie si necesse est ut ad elemosi- [fo. 66. 
nariam bis et aliquando ter pergat, nec tamen licebit ei ibi pro 
aliqua necessitate commedere nec bibere aut dormire; nec in 
celario celerario nec subcelerario* licebit, pro hospitibus nec 
alia urgente necessitate, comedere aut bibere; nec aliquis 
alius frater de congregacione. Nec est aliquis ordinis custos 
qui, ut aliquod horum ibidem faciant, possit eis licenciare. 
Cum autem celerarius, subcelerarius, hostilarius, granatarius, 
infirmarius, subcamerarius, refectorarius, si socius suus extra 
portas fuerit, subelemosinarius, si ad solacium fuerit licen- 


1 autem aut, MS. 2 fecerit, MS. 

cialiter, magister criptarum : omnes isti, cum ad solacium 
destinati fuerint, vel alibi extra portas ad pernoctandum 
fuerint, prius priori vel illi qui preest ordini cum reverencia 
humiliter innotescant ; quibus claves de officiis suis interim de 
licencia sua commendaverint. Similiter revestiarius eodem 
modo faciet, cum socius suus extra in solacium fuerit sive 
infirmus in infirmaria, quia nunquam erit revestiarium, quod 
absit, sine duobus fratribus inibi jacentibus. Celerarius tamen, 
ex moderno usu, claves suos suo socio subcelerario tradet, 
cum absens fuerit, et econverso subcelerarius celerario. 

Permissum est autem celerariis, tesaurariis, ut per curiz 
officinas absque reprehensione incedant, et videant et corrigant 
defectus omnes qui! inveniuntur.  Granatarius non debet 
officinas curiz visitare, sed tantum officium suum ; nec missam 
nec aliquam horam regularem debet omittere racione officii 
sui, nisi pro necessitate manifesta, ut quando bladum est 
admissurus vel liberaturus, et tunc illud rite priori claustri 
preostendit, vel, si forte pro aliqua festinacione prius ostendere 
nequiverit, illud ei post factum humiliter intimabit. Nullus 
olim potuit, nec adhuc potest, aut debet, ex supradictis fratri- 
bus, qui quasi claustrales existunt, ab hora aut missis se 
absentare, nisi custodi qui ordini preest ubi fuerit constet 
certitudo. 

Elemosinarius potest post prandium et post cenam con- 
ventus ad elemosinariam incedere, non petita licencia a priore, 
nisi prior vel aliquis ordinis custos/ fuerit in claustro ; [fo. 66b. 
sed post privatas missas, vel inter missam matutinalem, nullo 
modo pergat sine licencia illius qui preest ordini ad 
elemosinariam. Similiter et sacrista ad officium suum infra 
portas cimiterii bene ei licet pergere, licencia a custodibus 
ordinis non petita, quociens opus fuerit, cum honesta tamen 
comitiva famulorum.  Hostilarius, cum hospites fuerint, bene 
potest sine licencia priorum hospites suos per officinas curiz, 
causa solacii, de hostilaria ducere; sed ad Trinitatem vel 
alibi in villam, nisi prius intimaverit priori in ordine, nequa- 
quam potest. 

Qui autem ebdomedarius fuerit de duobus subsacristis, 

potest ire in cimiterium in absencia sacristz, cum honesta 
comitiva famulorum, si necesse fuerit, et emendare omnes 
defectus quos invenerit, sicut et ipse sacrista, si domi fuerit. 
Preterea omnia jocalia qua oblata fuerint a dominis et 
dominabus terrae in ebdomadis eorum ad corpora sanctorum, 
et in ebdomada custodie revestiarii, figantur ad  feretra 
sanctorum ubi offerta fuerint. Eodem modo camisie que 
offeruntur ad sanctum Adrianum suspendantur ibidem. 
Nichil inde aliquis predictorum monachorum asportabunt 
nisi monetam tantum. Ad omnia altaria in ecclesia omnes 
oblaciones qua» ibi a populo offeruntur hii duo subsacristz 
percipient, preter ad altare beatae Mariz in criptis, et ad altare 
beatz Mariæ ubi pro ecclesia cotidie cantatur; quia qui- 
cumque fuerit subprior in fratrum congregacione ad altare Dei 
Genitricis in criptis debet celebrare, et custodiam altaris illius, 
cum socio de assignacione prioris, habere, et omnes oblaciones 
ibidem oblatas percipere et ad honorem Dei Genitricis expen- 
dere. Eodem modo faciet custos altaris ubi cantatur pro 
ecclesia. 

Nunquam, quod absit, ab aliquo officiali fiat diminucio 
sive subtraccio super conventum in rebus qua! pertinent ad 
conventum, sine consensu et assensu deliberativo in capitulo 
tocius conventus presentis; videlicet, in cibo et potu, qui 
pertinent ad celerarium et subcelerarium ; in liberacionibus 
annalibus, qua pertinent ad camerarium ; in speciebus anni- 
versariis, vino? misericordiarum, compotu et ceteris? quia‘ 
omnia ista ad officiales sive gardianos pertinent. Et si aliquis 
officialis de proprio capite hoc fecerit,/ et hoc veraciter [fo. 67. 
perpendi potest, et inde in capitulo proclamatus fuerit, 
graviter ab omnibus objurgetur, et secundum delictum 
puniatur, et, si emendare noluerit, ab abbate et toto conventu 
ab officio expellatur, et alius in loco suo qui idoneus est per 
abbatem et conventum constituatur. Eodem modo fiet de 
sacrista, si liberacionem | cena conventui suo tempore 
subtraxerit. 

Sunt aliqui fratres, cum ad officia deputati sunt, qui non 
habebunt ordinem in claustro assignatum, nec studium, nec 

lectum in dormitorio, nisi ipsi propriis sumptibus lectum vel 
studium construxerunt; videlicet, celerarius, duo capellani 
abbatis, et stagiarii in infirmaria pro suo perpetuo commor- 
antes. Et sunt alii qui tantum habebunt ordinem in claustro ; 
sicut sacrista, duo subsacristz, revestiarius et socius ejus, 
infirmarius, subcelerarius. Sunt et alii fratres qui nec habe- 
bunt studium nec ordinem in claustro assignatum ; sicut 
juvenes inferioris ordinis, qui sunt reddituri servicium suum. 
Omnes alii fratres habebunt studia, lectos, ordines in claustro, 
si fieri potest; et ista tria omnia ad assignacionem prioris 
pertinent, videlicet studia, lecti! in dormitorio, et ordines in 
claustro, sicut predictum est supra, ubi loquitur de officio 
prioris. Alii autem fratres qui in officiis interius vel exterius 
deputati sunt, qui habent studia vel ordines in claustro, 
possunt et debent, intuitu fraternitatis et caritatis, licenciare 
fratribus juvenibus, si servicium suum reddiderint, in absencia 
eorum, talibus non habentibus, ut in eis sedeant pro edifica- 
cionibus? eorum. Tamen de consensu prioris hoc fiet. 


Casus tangentes excommunicacionem . 


Omnes proprietarii, incontinentes, inobedientes, conspira- 
tores, falso et maliciose prelatos vel fratres accusantes eis 
crimen imponendo, libellos infamiae contra prelatos vel fratres 
suos maliciose componentes, et omnes consilium vel auxilium 
ad hoc prebentes, item omnes qui de bonis monasterii scienter 
fraudem faciunt, alienando, fraudulenter mutando, in dampnum 
seu gravamen monasterii, aliter quam sit computando, et ultra 
compotum, sine prelati licencia seu sciencia, sibi retinendo ; 
item omnes qui ad altaria, carulas, studia, sive lectos fratrum 
accedunt, malo zelo ducti, ut aliquid ibidem furtive capiant et 
retineant impudenter; item qui secreta capituli maliciose 
revelant studio/ malignandi, vel precepta cum racione [fo. 67b. 
superioris contempnendo ; item qui res fratrum defunctorum 
retinent penes se, abbate inconsulto :—omnes  prenominati,! 
die Lunz prima Quadragesimz in pleno capitulo, ubi omnes 
fratres sunt congregati, videlicet qui possunt interesse, a suis 

prelatis excommunicati denuncientur, vel, si opus fuerit, 
e[x |Jcommunicentur solempniter. 

Proprietarios autem vocamus, qui de bonis monasterii 
fecerint gratis fraudem, vel preter conscienciam sui prelati 
aliquid sibi possident, quod ipse non dederit aut permiserit. 

Diffnicio proprietarii. le est proprietarius, qui sine 
prelati licencia aut consciencia aut recipit aut receptum 
retinet, aut retentum dispensat, commutat, aut donat ad 
libitum quacumque temporalia, sive parva sive magna. In- 
continentes dicimus illos, qui lapsu carnis voluntario et ex 
deliberacione procurato, quocumque modo fiat, se maculant 
impudice. Inobedientes sunt, qui post factam professionem 
temere habitum religionis abjiciunt, vel qui, mandatis 
regularibus pertinaciter resistendo, prelatis suis contumaciter 
obedire contempnunt. In omnibus preceptis licitis et honestis, 
ita quod non sint contra fidem vel conscienciam, tenemur 
preceptis prelatorum obedire. Unde abbas Helynandus in 
floribus suis dicit: * Primum hominum debetur Deo, [cujus 
* est homo] redempcione et creacione; secundum autem 
* homini, salvo tamen dominio! Dei, qui ab omnibus suis 
* exigit innocenciam. Cum periculo igitur innocenciz sive 
* consciencia, quod idem est, nemo cuiquam debet fidem, nec 
* abbati monachus, nec patri filius, nec domino servus, nec 
* marito uxor.”?  Conspiratores vero dicuntur illi, qui inter se 
confederantur ad subversionem ordinis vel statutorum a 
majoribus salubriter provisorum, vel ad persecucionem alicujus 
prelati vel fratris ex ambicione vel odio, vel qui alios maliciose 
defendunt. Et, ne facilitas venie transgressoribus audaciam 
tribuat talia perpetrandi, salubriter est statutum quod, si quis 
super aliquo predictorum facinorum legittime convincatur, 
stallum perdat inposterum quod habuit in conventu, nunquam 
celebret missam majorem in choro, nec administracio ex- 
trinseca sibi ex tunc aliquatenus committatur;/ [fo. 68. 
observata nichilominus circa talem regulari disciplina, quae 
consuevit observari circa sic peccantes. Ne tamen in tyran- 

nidem rigor crescat, si cordis contricio et operis humilitas haec 
evidenter meruerint, facultas dispensandi cum infirmo fratre, 
non consueto ad talia, reservetur abbati. Prior vel eubprior, 
et ceteri qui ordinis sunt custodes, cum ex illis potissimum 
pendeat pax et perturbacio domus et ordinis disciplina, qui 
talia sustinuerint aut eciam dissimulaverint, pro suorum 
abbatum arbitrio regulariter puniantur. 


Precepta capituli et constitucionum. 


Quod confessores bona discrecione faciant quae ad officium 
eorum pertinent, videlicet ut sciant ponderare et discernere 
inter peccatum et peccatum, inter personam et personam, inter 
modum et modum, et inter alias circumstancias, quia circum- 
stancie aggravant peccatum. Similiter quod fratres frequenter 
confiteantur, ad minus semel in ebdomada ; et non dico semel 
tantum, sed bis vel ter vel cotidie, si sibi dictat sua 
consciencia, quia dictum est: “Sepcies in die cadit justus."! 
Et qui confitentur parati sint penitencias suscipere et peni- 
tencias injunctas perficere. Similiter requiret abbas vel prior, 
vel subprior in absencia eorum, quolibet mense, a con- 
fessoribus de nominibus qui confitentur eis, si confitentur 
secundum supradictum modum. Sin autem, objurgentur et 
puniantur publice coram omnibus in capitulo. 

Item, quod nullus sacerdos abstineat se a celebracione 
missae ultra quatuor dies, sine consciencia abbatis vel prioris, 
vel subprioris in absencia eorum, qui preest in ordine. Et si 
hoc facit, sit ad cibaria quadragesimalia, donec celebraverit, 
sine aliqua mitigacione. Similiter idem? judicium damus 
juvenibus ordinum inferiorum, qui infra octo dies non com- 
municant. 

Item, quod lecti fratrum in dormitorio sint ordinati, et qui 
inordinatum lectum fecerit vel habuerit, eo ipso illum perdat. 
Item, quod nullus sigillum habeat, nec litteras mittat vel 
recipiat, nisi de expressa voluntate abbatis, vel illius qui 
preest ordini in absencia ejus. Item, quod obediencia 
devocius de cetero fiat, cum sine ipsa non sit alicui pro- 

fesso salus. Item, quod depositum, cujuscumque sit persone, 
non recipiatur infra monasterium vel extra, nisi de ex- 
pres/sa voluntate abbatis, propter periculum quod [fo. 68b. 
posset evenire ecclesia. Item, quod nullus fratrum habeat 
vel deponat apud quoscumque pecuniam, vestimenta, animalia 
quacumque, aves, et cetera hujusmodi, preter conscienciam 
vel scienciam abbatis, quia omnes tales vere proprietarii sunt. 
Item, quod nullus pro constitutis liberacionibus et consuetis 
pecuniam recipiat, nisi cum expressa voluntate abbatis. Item, 
quod res, qualescumque sint per industriam fratrum adquisite, 
vel ex dono per licenciam habita, non a monasterio alienen- 
tur vel vendantur preter voluntatem abbatis. Item, quod 
reverencia exhibenda ab omnibus et cuilibet seniori a 
junioribus decencius fiat de cetero, quam fieri consuevit. 
Item, quod regula nostra beati patris nostri Benedicti in 
magna habeatur ab omnibus reverencia. Item, quod statuta 
summorum pontificum, legatorum, necnon et statuta capituli 
generalis nostri ordinis, certis temporibus in capitulo legantur 
et observentur, quatenus non obviant privilegiis nostris vel 
consuetudinibus racionabilibus. Item, quod fratres omnes et 
singuli ordinatis utantur vestibus, sotularibus, cultellis, capuciis, 
almuciis, capellis, sellis, frenis, et; omnibus aliis ad ordinem 
pertinentibus; et quod capis de burneto de cetero non utantur 
fratres. Item, quod processiones ordinate et cum maturitate 
fiant, ita quod fratres precedentes et subsequentes mature 
incedant, quilibet juxta alterum, secundum suos ordines et 
etates, et quod inter eos sint septem pedes secundum 
estimacionem. Item, quod hospites debito modo suscipiantur, 
et ad benedicciones in conventum recipiendas ducantur, 
secundum ordinis observanciam ; et quod nullus jungat se 
hospiti, nisi de licencia speciali, excepto fratre qui ad hospites 
est deputatus. Item, quod nullus fratrum de cetero wardam 
vel nutrituras quorumcumque recipiat, nisi de expressa 
voluntate abbatis et consensu speciali Item, quod nullus 
fratrum de cetero intromittat se de negociis secularibus 
personarum secularium, ubi lites, contenciones, et controversia? 
oriri possent, nisi quatenus hujusmodi negocia tangunt vel 

tangere possent ecclesiam nostram, et hoc de consciencia et 
expressa voluntate abbatis flat. Item, quod priores faciant 
ordinem custodire; et quod scrutatores ordinis faciant cum 
omni diligencia quod ad eos pertinet! 

Item, prohibe/mus, sub pena prolata a canone et ab [fo. 69. 
homine proferenda, ne de cetero nostri ordinis professores 
ludant ad scaccarium, aleas, vel ad talos, nec cum arcubus 
vel balistis, nec currere cum pilis ad baculos vel ad manus, 
nec jacere lapidem magnum vel parvum ad signum; nec 
interesse luctis, pugnis, vel duellis hominum, animalium vel 
avium ; nec in silvis, campis, et sepibus, cum canibus,’ causa 
venacionis, cum clamore discurrere. Item, dissoluciones 
notabiles in verbis et in quolibet gestu inter hospites vel 
seculares quoscumque, seu inter fratres, omni modo pro- 
hibeantur; et quod nullus det studium ad rumores audiendos 
et alias fatuitates, quia animz non proficiunt. Item, quod 
carnales affecciones malz et societates fatuae ad quoscumque 
fratres vel alios omnino prohibeantur. Item, quod nullus sit 
de cetero dissolutus in verbis, in gestu, infra cepta monasterii 
et extra, coram secularibus, sed semper ostendat se bene 
morigeratum propter honestatem religionis, quia omnis 
religio fundatur super honestatem et morigeracionem. Item, 
quod inordinati tactus et percussiones omnino vitentur et 
prohibeantur. Item, quod fratres juniores, postquam ser- 
vicium suum reddiderint, sacrze scripture intendant, et quod 
nullus sit ociosus; et, si nesciunt se occupare in aliqua occu- 
pacione bona, per custodes ordinis compellantur. Item, quod 
fratres juniores reddant epistolas et evangelia in libro tocius 
anni; nec aliter presumant legere, nisi prius instructi fuerint 
in eisdem, et ad tales audiendum deputentur aliqui fratres, 
qui sciunt eos instruere, per abbatem vel priorem. Item, 
quod juvenes non nitantur? ad propriam voluntatem faciendam, 
sed disponant se ad spiritualia magis quam ad carnalia, et, 
si aliter faciunt, bene corripiantur ; quia quidam sunt in gestu 
qui magis seculares se ostendunt in claustro quam dum 
erant in seculo; et, dum a custodibus ordinis corripiuntur, 
murmurent et maledicant. De talibus loquitur generale 

capitulum Radinga sic: “Qui autem proclamacionem in 
* capitulo indignanter vel cum murmure tulerint, eadem die 
* propter hoc in pane et aqua jejunent." Item,quod jejunium 
melius sit observatum ab Exaltacione Sancta Crucis quam ab 
aliquibus solebat. Item, quod/ non vocentur seculares [fo. 69b. 
ad balniatorium vel sartoriam, nec ad infirmariam, vel! in 
cameris infirmorum vel in mensa infirmorum, ut ibi comedant 
et bibant, nisi tantummodo medicus et alii famuli de infirmaria 
jurati. Item, quod in refectorio male custoditur silencium in 
privatis potacionibus post prandium et post completorium in 
ecclesia et thesauraria ecclesie, similiter et in omnibus aliis 
locis ubi silencium custodiri debet, volumus de cetero quod 
proclamentur in capitulo, et in silencio usque ad emendacionem 
ponantur. Item, quod, si aliquis frater voluerit habere col- 
loquium cum aliqua muliere, sive fuerit juvenis sive senex, 
extra monasterium vel infra, propter honestatem habeat 
semper secum in sua comitiva unum fratrem, et quod ille 
frater audiat quicquid inter se locuntur, propter bonum 
testimonium. Si infra monasterium hoc factum fuerit, in nullo 
alio loco hoc fiet, nisi in novo exteriori locutorio. Tamen 
abbas excipitur, et nullus alius, quia potest de ordine loqui 
cum muliere in thesauraria ecclesiae. 

Item, sunt aliqui qui faciunt sibi peculiares penitencias et 
observancias, et dimittunt regulares. Hii graviter sunt 
reprehendendi a custodibus ordinis, nec permittatur talibus 
voluntates eorum perficere. Tamen, si sunt tales qui possunt 
utrumque facere et in servicio divino ad quod tenentur non 
deficere, beati sunt illi. Item, sunt aliqui qui dicunt seu 
tenent quod ea, quz ex permissione quandoque fiunt, con- 
suetudines nostras esse et quasi regula. Hii tales graviter 
reprehendendi sunt, et talis permissio revocetur de cetero, 
quia excessus et abusus tollunt privilegium. Item, sunt aliqui, 
quibus negatur quandoque ex certa causa illud quod petunt, 
et ipsi malo spiritu inducti ex hoc graviter offenduntur, et 
prorumpunt? contra ordinis custodes aliquando in mala verba: 
tales coram omnibus in capitulo publice debent objurgari a 
presidente et puniri, tanquam sancta regula transgressores. 

! ut, MS. 2 prorumpuntur, MS. 

Item, sunt aliqui de claustralibus qui nolunt uti pelliciis, 
capuciis, almuciis, calciamentis, et aliis ordinatis, sed pro eorum 
voluntate tunicis, stivalibus et aliis, in scandalum ordinis, 
ct sine permissione abbatis, inordinatis : a talibus omnino donec 
se emendaverint omnis tollatur liberacio. Item, sunt aliqui 
qui in Quadragesima et in aliis temporibus anni nimis fre- 
quen,ter et sine necessitate faciunt se flubotomari, cum [fo. 70. 
non indigeant, sed causa necligenciz, solacii, et subtraccione 
servicii hoc faciunt, et, ut possint! bene cum cipho et dis- 
solucionibus longo tempore vigilare et dormire. Talibus 
namque nolumus, cum petunt licenciam, negare, quia aliter 
possent dicere quod essemus causa infirmitatis eorum, si 
evenerit. Sed possumus prohibere talibus ne extra conventum 
fleubotomati sint, nisi de septem in septem septimanis. 

Item, quod nullus frater subtrahet se a divino servicio ex 
sua negligencia sine causa racionabili, et tunc de licencia 
illius qui preest ordini; similiter nec a capitulo cotidiano, 
quia omnes qui sunt infra portas monasterii interesse tenentur ; 
et eciam bertonarius, si fuerit apud bertonam, cum audit 
pulsare ad capitulum, tenetur, in quantum potest, festinare, ut 
ad capitulum redire posset, nisi prius licenciam ex causa a 
custode ordinis pecierit. 

Item, quod nullus frater, qui foris mittitur ad solacium 
capiendum cum aliquo gardiano, nec ipse gardianus cum 
solus fuerit, vadat ad diversa loca, vel ad unum locum ubi 
suspicio mala posset oriri, nimis frequenter, sine socio vel alia 
decenti comitiva. Item, quod nullus vadat ad convivia 
secularium, dummodo sunt extra, in solacium, nisi de speciali 
licencia ab abbate optenta, ut comedant ibi carnes indeferen- 
ter in scandalum ordinis. Item, sunt aliqui fratres qui petunt 
licenciam eundi ad certum locum, et vadunt ad illum locum 
ct alia loca pro voluntate eorum, et ibi comedunt et bibunt, 
sine licencia, cum sint eadem die ad monasterium reversuri, 
contra regulam. Male et graviter isti peccant, et secundum 
quod jubet regula tales excommunicentur. Item, quod nullus 
frater hospitatur in domibus aliorum, quando foris mittitur, 
cum commode ad domos nostras et honestius possit accedere. 

1 possunt, MS. 

Item, ordinatum fuit aliquando quod fratres, secundum 
quod abbas ordinaverit, certis temporibus collaciones in 
capitulo facerent, et ideo ordinata fuerunt studia, ut possent 
ibi non in antiphonariis studere, vel aliis libris truphatoriis, vel 
libris legum vel decretalibus, cum ad monachos non pertinent, 
sed in divinis libris et animæ edificatoriis; similiter, nec in 
claustro, nisi in libris qui pertinent ad servicium divinum 
et ad salutem animæ. Item, quod nunquam fratribus 
juvenibus, dummodo sunt reddituri, servicium injun- 
gatur/ eis aliquod intus vel extra officium, ne a [fo. 70b. 
servicio reddendo inpediantur; nec ad sacerdocium pro- 
moventur, nisi de gracia speciali et rogatu, si meruerint, 
seniorum. Et cum graciam illam perceperint, nullum parvum 
officium inter socios debent omittere, preter discum et 
martilogium, donec reddiderint suum servicium. Et, si esset 
aliquis juvenis talis ingenii quod esset habilis ut mittatur ad 
studium, potest abbas cum eo de servicio reddendo dispensare ; 
ita tamen quod reddat, secundum statutum generalis capituli, 
videlicet psalterium, ymnartum, cantica monachorum, com- 
mune sanctorum, omnes antiphonas feriales et parva respon- 
soriola, et omnes versus in toto antiphonario. 

Item, sunt quidam fratres qui non vadunt ad lectum suum 
cum conventu, sed pro voluntate sua, sine aliqua licencia, 
sicut aliqui dicunt ad communem legem, completorium 
dimittunt. Hii pro certo male et contra ordinem faciunt, 
quia ordinem contempnunt. Isti, quicumque fuerint, graviter 
in capitulo reprehendendi sunt et arguendi, et satisfaccione 
et emendacione digni. Item, multociens ab abbatibus et 
custodibus ordinis et secundum regulam preceptum est, quod 
non detur alicui licencia de completorio, sine causa certa et 
racionabili. Item, preceptum est quod hii qui cum licencia 
et sine licencia dimittunt completorium, quod simul sint 
in solacio suo, et simul et ordinate reddant completorium 
suum, sedendo juxta hostium capituli, non ambulando circa 
claustrum. Item, multociens preceptum est quod hii qui 
omittunt completorium, quod non sint extra dormitorium 
ultra pulsacionem ignitegii. Item, fratres qui omittunt 
completorium, in dormitorio jacentes vel extra, sicut capellani 

abbatis, celerarii, et fratres qui jacent in ecclesia, cum veniunt 
in dormitorium, quod sine aliquo strepitu vadant, ne fratres, 
qui in pausatoriis suis quiescunt, molestentur vel evigilentur. 
Item, quod cum fratres vadunt ad lectum ibique pausandum, 
cum summo silencio et tranquillitate hoc faciant, ita quod 
nec sono vocis nec alicujus rei motu strepitum faciant, nec 
aliquid agant quod a proximo fratre possit audiri, nec aliquo 
modo fratribus suis tedium faciant. Item, quod nullus frater 
jungat se alteri fratri in dormitorio, nec in latrina, nec 
in studiis, ad colloquendum simul, nisi in necessitate 
magna,/ sicut pro infirmitate vel pro aliquo libro [fo. 71. 
petendo ; et hoc breviter fiat. Nec deambulent fratres huc 
illuc in dormitorio, dummodo fratres in lectis suis quiescunt, 
neque in studiis, dummodo fratres ibi sedent, quasi ad illos 
explorandos! quid faciunt. Item, quod nullus fratrum habeat 
manus extra froccum in choro detectas, nisi cum indiguerit, 
pro servicio inveniendo, libros tangere, vel pro reverencia Dei 
et ordinis capucium deponere vel reponere ; nec signum de 
choro in choro facere, nisi necessitate urgente. Item, 
precentor, cum disponit cappas conventui, in duplicibus 
festis et supra, nullo modo fratribus juvenibus cappas 
brullatas vel cum tacellis tradat ; nec succentor in choro suo. 
Item, fratres, cum mane vel post meridianam de dormitorio 
in claustrum descendunt, post locionem manus, nullus audeat 
in ordine suo ad carulas sedere et libros respicere, vel ibi 
capud suum pectinare, nec per circuitum claustri huc illuc 
ambulare; sed, statim post locionem manus et pectinacionem 
capitis, ad hostium locutorii intrinseci ordinate vadant in 
ecclesiam, et assument aquam benedictam ; et post intrent 
chorum, et ibi pulsacionem ad horam expectent. Tamen 
custodes ordinis in mane, et confessores, possunt et debent 
in claustro morari, et illi qui indigent confiteri. Item, de 
fratribus juvenibus, qui reddituri sunt servicium, multociens 
ab abbatibus, prioribus, et aliis crdinis custodibus, capitulum 
tenentibus, preceptum est quod, illo die quo non reddiderunt 
aliquid de servicio, permanebunt in claustro, nec aliquod 
solacium percipient illo die extra claustrum. Et similiter 
1 explorando, MS. 

preceptum est quod reddant in claustro, quando spacium est 
oportunum, et non in ecclesia inter missas, nisi fuerit defectus 
ex parte sui magistri; et tunc in intervallis, quando nichil 
agitur de servicio. Item, cum per abbatem vel priorem, vel 
per subpriorem in absencia eorum, aliquis frater ad solacium 
ordinatur, et ille frater renuit, nec vult ordinacioni superiorum 
condescendere, nisi habeat legitimam causam et allocabilem, 
permanebit ille frater in monasterio usque ad aliud tempus 
quo cursus iterum sibi advenerit, nisi sit de speciali gracia 
superiorum. 

Multa alia precepta per abbates et priores capitulum 
tenentes, que non sunt hic ad plenum scripta ; sed supra et 
inferius in diversis fratrum officiis luculenter inse-/ [fo. 71b. 
runtur, ut in legentibus patebit. Et caveant fratribus omnibus 
ne aliquando delinquant in illis, quia valde animae periculosum 
est in preceptis delinquere, donec ab abbate, vel de ejus 
permissione a priore, vel subpriore, in pleno capitulo, ubi 
precepta erant, revocentur. Sunt enim nonnulli qui parvi- 
pendunt precepta capituli et dicunt: * Faciamus per duos 
“ dies, vel tres, illud quod preceptum est, ut videamur precepta 
* acceptare et propter obedienciam facere ; et ulterius non 
* curemus." Isti male delinquunt et seipsos decipiunt et gravi- 
ter peccant, quia contempnunt et inobedienciz rei facti sunt. 
Quia omne, quod preceptum vel ordinatum est coram con- 
ventu in capitulo, in eodem loco, si necesse fuerit, revocari 
debet, et non alibi. 


De refectorario et de hits que ad illus et soctt sui 
specialiter oficium pertinent. Atque de multi- 
modis obsequits in refectorio agendis; et de ordi- 
nato gestu fratrum in eodem diversis horis et tem- 
foribus ; cum aliis consuetudinibus internexts 
algue adhibitis. | 


[eciectoranus curam habet de omnibus qua ad refectorium 

pertinent. Qui eciam omni die ad opus domni abbatis, 

si in refectorio comederit, [sex]' panes, atque juxta numerum 
Leftblank in MS. Supplied from O. 

fratrum singulos panes, cotidie ex liberacione pistoris recipere 
debet ; preter panem pro scinditoriis, id est trenchuris, qui 
abbati, vel priori, vel alii custodi qui in refectorio vicem gerit 
prioris, [singulis diebus apponitur]! Et similiter cotidie pro 
priore, vel suppriore, vel alio ordinis custode, quando conven- 
tus bis reficitur, quinque panes, scilicet tres choyns et duos 
panes fermentatos, videlicet unum de fermentatis ad prandium 
et alium ad cenam; et, quando conventus semel reficitur, 
quatuor panes, scilicet tres choyns et unum fermentatum, 
recipiet. Preterea cotidie unum panein ad mixtum trium 
coquinz servitorum et mensa lectoris. 

Refectorarii insuper officii est pistori innotescere qualiter 
conventus de pane serviri debeat, quibus scilicet diebus et 
festivitatibus siminella cum pane fermentato, et quibus gas- 
tellum sive miche sint habituri fratres. Omnibus festivitatibus 
qua coluntur in albis et duplicibus festis et supra, et in 
quinque Dominicis qua quasi in albis fiunt, et in omnibus 
anniversariis principalibus habebit conventus siminella ; ceteris 
diebus gastella cum pane fermentato, videlicet dimidia pars 
panis fermentatus et gastella pars altera. i 

Qui similiter refectorarius omnem potum, de quo conventus 
[quibuscumque diebus serviri debet, gustare tenetur, ac [fo. 72. 
diligenter inquirere utrum usui eorum sit oportunus an non, 
priusquam in refectorio deferatur. Subcelerarius autem servi- 
siam conventus in cannis a doleo trahere in celario a suis 
famulis tenetur, atque ab eisdem in refectorium portari faciet 
ad prandium, ad cenam, ad collacionem, vel ad potum quando 
cena non est. Qui quidem subcelerarius faciet a suis famulis 
lavare cannas et justas, quociens opus fuerit. Et cotidie tres 
cannas in refectorium ad prandium conventus faciet portare, 
et super carram poni ; et unam cannam ad prandium servi- 
torum, et duas ad cenam conventus, et unam ad collacionem 
sive ad potum caritatis. Et, si non sit cena in conventu, ad 
potum qui est post vesperas cannas duas faciet portare. Et, 
si refectorarius de pane et servisia quam, ut supra dictum est, 
plus indiguerit, a subcelerario sufficienter recipiet, ita quod 
nunquam in refectorio de pane, caseo, et servisia sit defectus. 

Fratres siquidem in refectorio prandentes non conjunctim 
ad mensas sedebunt, cum pauci fuerint in refectorio reficientes ; 
sed divisim ac spaciatim ordinate, ut tabula honorifice ves- 
tiantur ; et quod nunquam coram fratre solo reficiente ponatur 
panis, nisi sit integer. Et quocienscumque fuerit necesse, ut 
cum et fratribus pauciores ex una parte fuerint de reficien- 
tibus quam ex altera, faciat refectorarius in illam partem 
mutare qua minor est numerus, secundum quod decens ei et 
honestum ac ordini conveniens esse videbitur. Illi vero 
fratres, qui sic sunt ammoti, in ipso eodem ordine ad gracias 
in choro stabunt, et usque in dormitorium processionaliter 
incedent, si tunc inmediate agatur processio. Sed frater qui 
ad scillam servit in ordine suæ conversionis semper usque in 
ecclesiam processionaliter licite potest incedere. Et, si con- 
tingat ad prandium servitorum quod lector et omnes servitores 
de una parte fuerint, vel eciam plures sint de una parte quam 
de altera, ipsius est aut socii sui modo prelibato quosdam 
ammovere. Sed hii, qui ad prandium servitorum ita ammo- 
ventur, possunt et debent ad cenam conventus in suo ordine 
residere, quod minime facient qui ad prandium conventus sic 
sunt ammoti./ Nec debet aliquis ad prandium sedere [fo. 72b. 
ad unam mensam et ad cenam, vel ad potum quando non 
cenant, ad aliam mensam ejusdem partis. 

Ad ejusdem vero refectorarii spe[c]tat industriam lavatorium 
ad hostium refectorii omni sollicitudine custodire, atque frac- 
turas et si quos in illo defectus invenerit plumbario sive 
conductorio protinus innotescere ; et ipse sumptibus thesau- 
raria conventus omnes defectus emendare. Nullus enim 
monachus unquam aut persona secularis, conventu! in refec- 
torio ad cenam vel ad potum existente, ingredi debet, quin ab 
eo qui ad scillam residet clare possit intueri. Cultellos vero 
ad scilam atque quindecim salinas ad mensas sumptibus 
thesaurariorum inveniet, et ea munda custodiet. Cultellos 
quidem cotidie, si opus fuerit, a suo famulo eruginare et lavare 
faciet ; qui insuper famulus cyphum presidentis singulis diebus, 
si necesse videatur, lavare, atque bancalia et cetera qua? circa 
mensam sunt necessaria honeste ac honorifice tenetur dirigere. 


1 conventui, MS. ? queque, MS. 

Inveniet necnon idem refectorarius omnia candelabra. 
Coclearia vero et quzlibet vasorum utensilia refectorii honeste 
custodiet ; quae si fracta fuerint, suis sumptibus resarcire ea 
faciet, nisi forte aliquis fratrum cyphum murreum vel aliud 
quodcumque vas qualicumque modo fregerit violenter, quia 
tunc idem frater, sive in sua sit custodia vas illud sive non, 
tenetur proculdubio sumptus exhibere ad illud resarciendum 
aut funditus renovandum, si opus videatur, et non refector- 
arius, nisi sponte velit. 

Idem vero refectorarius, ad ablucionem manuum abbatis 
quocienscumque in refectorio commederit, aquam calidam 
presto habebit, tam post refeccionem quam ante; necnon et 
togellas sive manutergia promta habebit, tam ad manus 
ejusdem dompni abbatis tergendas, quam ad caseum deferen- 
dum et quaeque necessaria in refectorio agenda. Mattas super 
scanna in refectorio per celerarium annuatim faciet renovare, 
atque in vigiliis festorum principalium stramine ad hoc 
deputato sterni faciet, et salinas omnes per famulos coquina 
mundare et pulcras facere. Similiter, quocienscumque necesse 
fuerit, omnes ordines fratrum in refectorio per famulum suum 
faciet mundare. 

Refectorarii siquidem aut socii sui incumbit officio omni die 
per annum, excepta tantummodo die Parasceves, sin/- [fo. 73. 
gulis fratribus singula reverenter apponere coclearia. Presi- 
denti vero quinque vel sex, propter hospites, reverenter 
apponet. Qua omnia versus finem prandii colliget, viso prius 
signo consueto a fratre qui stat cum presidente ad discum, 
quando portat ultimum ferculum ad elemosinam. Et similiter, 
quocienscumque conventus habet vinum, ipse refectorarius 
cyphos argenteos conventui apponet, et cuppam similiter 
presidenti argenteam.  Celerarii preterea aut socii sui, si 
presens fuerit, interest post pitanciam caseum honorifice per 
medium conventus ad presidentem portare, et ante eum 
curialiter cindere ; deinde, si fuerint, hospitibus et postea 
toti! conventui inde ministrare. 

Refectorario? siquidem in refectorio nunquam cum aliquo 
loqui licet monacho, nec eciam cum aliqua seculari persona, si 

aliquis ibi monachus presens existat, nisi sit forte consolandi 
gracia ; et hoc non manifeste, sed breviter, si necesse videatur, 
quasi in silencio, nisi forte cum rege, aut regina, vel aliquo 
episcopo, vel nostri ordinis abbate, seu magnæ auctoritatis 
comite, ut si domini regis sit frater vel filius ; nec eciam cum 
suis famulis in refectorio loqui debet manifeste, sed ad 
locutorium eos ducere consuevit. Refectorarius debet con- 
sideracionem habere quod layci ignobiles aut inhonesta 
personz, ut.in refectorio ad scillam prandeant, sive abbas 
affuerit sive non, nullatenus admittantur, nisi pro evidenti 
utilitate fuerit aut necessitate. 

Mappa siquidem mensales in refectorio ad quamlibet 
rasturam, pro recta et antiqua consuetudine, mutari debent, 
necnon et alias, quociens opus fuerit; et sex tersoria in 
claustro pendencia, quinque videlicet extra hostium refectorii 
et unum ad lavatorium ad hostium ecclesie, omni die 
Dominico ante processionem et quociens alias opus fuerit, per 
famulum camerarii ammoveri debent, et alia munda candida 
et honesta apponi. De illis quinque extra hostium refectorii, 
unum scilicet pendens per se, super quod tantummodo terget 
manus suas prior claustri, atque quatuor ex altera parte usui 
ceterorum fratrum deputata ; et illud ad hostium ecclesie pro 
revestitis est deputatum temporibus suis. 

Mense lector et tres coquina servitores, post primum 
* Agnus Dei" decantatum, a choro rite exibunt ad sumendum 
mixtum, venientes in refectorium, et, diviso in quatuor partes 
pane uno, quem! recipere debet refectorarius cotidie de 
celario, comedent in ordine suarum sedium,/ secun- [fo. 73b. 
dum regulam, singulos biberes et panem, precipue in diebus 
solempnis jejunii; et proculdubio jejunant. Et, si aliud 
aliquid sumpserint, sive legumina sive piscem sive ovum sive 
caseum, non reputantur jejuni. Cum vero commederint, ibunt 
in conventum. Occasione vero mixti non dimittent horam 
nec ante horam oracionem. Refectorarius autem aut ejus 
socius, quam cito sederint, absque mora cum omni sollicitu- 
dine honorifice ministrabit. Ad quorum mixtum singulis 
anni diebus una justa servisiz de celario conventus assignatur. 

Nec debet quisquam aliquo die mixtum sumere, nisi de 
licencia prioris claustri. Confestim ut ad mensam sederint 
lector et dicti servitores, dicet unusquisque secrecius sub 
silencio * Benedicite" ; et, licet infra sacros non fuerit, istud 
saltem ad minus devote subjungat: “Cibum et potum 
servorum suorum Filius Dei benedicat,’ crucis signum 
faciendo. Qui cum ordinate in silencio comederint et 
biberint quantum voluerint, cum  parcitate tamen, dicat 
unusquisque ad minus hoc quod subsequitur. Versus: 
" Adjutorium nostrum in nomine Domini" Versus: "Sit 
nomen benedictum." Oracio: “ Retribuere, et cetera. 
* Benedicamus Domino." "Fidelium anima." Postea vero 
surgens; et si tunc sexta vel nona cantari debeat, ad ecclesiam 
continuo pergant. Hoc observato quod nullam horam 
regularem, quod absit, nec eciam oracionem quz fit ante 
horam, si fieri possit, sicut ante dictum est, aliquo modo 
omittant ; quia, dum aliqua cantatur regularis hora, nunquam 
ulli sano fratri licitum est mixtum accipere; nimirum cum ex 
more antiquo non liceat loqui vel egredi aliquem a claustris 
monasterii, postquam signum ad horam insonuerit, donec 
finiatur; qui tamen mos antiquus! ab usu modernorum 
penitus jam recessit. 

Quicumque vero ad prandium vel cenam aut potum in 
refectorio conventui presidebit,? ex parte abbatis ad mensam 
est assessurus, qui versus eam detecto* capite incedet ; et 
stabunt interim fratres pro more antiquo erecti versos vultus 
extransversum habentes, quemadmodum in capitulo stare 
solent quando prior ad collacionem intrat; quoniam procul- 
dubio inclinare non debent, nisi solummodo ad abbatis 
ingressum. Prior autem aut alius ordinis custos vicem illius 
gerens, modo prelibato incedens, cum ad scannum pervenerit, 
paululum sedeat usquedum reddat “De profundis," cum 
collecta “ Absolve.” Tunc surgat et procedat paulisper 
ad/ scillam, et ita morose sonabit ut fratres, si qui in [fo. 74. 
ecclesia aut in dormitorio fuerint tali hora, cum deliberacione 
absque cursu inordinato valeant convenire ; et unusquisque, 
nisi in aliquo obsistente impedimento, in ordine sua con- 

versionis stare debet, priusquam a cantore incipiatur “ Bene- 
dicite.” Nam cantor aut succentor, vel qui in eorum absencia 
ante prandium vel cenam inchoat * Benedicite," stabit ante 
ordinem suum, illud inchoando, et non alibi. Et ideo con- 
ventus debet se expedire in quantum potest, ordinate tamen, 
de dormitorio descendendo. Atque cantor vel succentor in 
eodem loco stabit post refeccionem, inchoando “ Confiteantur,” 
sive * Memoriam.” Sed, quando ante potum conventus 
inchoat “ Benedicite," cantor aut succentor vel alius in eorum 
absencia cui tunc licitum est illud incipere, in sessione sua 
illud inchoando sedebit. Nec aliquis tunc stando ante 
mensam alicubi absque reprehensione poterit aut debet illud 
inchoare. Sed neque in cantoris aut succentoris presencia 
presumet aliquis illud incipere, nisi sit fortasse pro raucedine 
et ad nutum alterius eorum. 

Incepto autem “ Benedicite" ante  refeccionem, stabit 
presidens, sicut et ceteri fratres, ad orientem intentus, atque 
ad "Gloria Patri" et dum Dominica dicitur oracio et [a] 
sacerdote profertur benediccio, stabit, sicut et alii, suppliciter 
inclinus; non tamen! juxta scilam ante conventum prout 
abbas stare solet, sed retrorsum, equali scilicet ordine cum 
conventu, assistet. Nec pretereundum quod, sive dompnus 
abbas affuerit sive prior qui ad scillam stando sonat ante 
refeccionem, detecto semper capite eam proculdubio ex recta 
consuetudine sonare debet ; quod facere nullatenus solet nec 
tenetur, qui eam sedendo sonat, nisi sponte velit. Sed, 
prolata benediccione, quicumque eam sonaverit, cum pronun- 
ciaverit sacerdos “Spiritus sancti, Deus," eriget se, et ad 
mensam superius intrabit. Ceteri vero stabunt inclini, 
quousque dixerit sacerdos “Per omnia secula seculorum ” ; 
atque tunc se erigent omnes in respondendo “Amen.” Nec 
debet tunc aliquis in refectorio sedere, sicut nec unquam in 
capitulo, priusquam sedeat ille presidens, cui assurrexerunt. 

Statim autem, ut sederit ille qui preest, veniet ad gradum 
frater lecturus et dicet, “ Jube, dompne”; stabitque suppli- 
citer inclinus, donec, dicta benediccione, respondeant “ Amen”; 
et tunc procedet ad/ legendum. Qui quidem, ad [fo. 74b. 

leccionis exordium, de brevi clausula, cum fieri potest, sibi 
debet providere ; qui eciam si de congruo leccionis inicio sit! 
fortasse inprovisus aut librum ibidem non habeat, vel ob 
aliquam rem impediatur, quominus hora debita leccionem 
incipere queat, poterit et debet, ne molestentur fratres, hanc 
clausulam interim recitare: "Deus caritas est,” et cetera, 
usque ibi, “et Deus in eo.” Nullus enim ob aliquam causam 
a refectorio egredi debet, nec debent unquam aliqui fratres 
panes suos detegere, donec prima leccionis clausula sit lecta. 
Nec eciam servitores aut alii fratres aliquod genus leguminis 
ad aliquam mensam portare, quousque prior de potagio servia- 
tur; sed nec piscis alicui fratri apponi debet ad tabulas 
inferiores, quousque de pisce sive de primo ferculo serviatur. 

Prior vero, ex recta et antiqua consuetudine, sicut et alii 
ordinis custodes qui vicem illius gerunt, quando ad mensam 
sedent, proculdubio circa illius medium sedebit. Sed, aliquo 
episcopo ibidem reficiente, sub majestatis ymagine in medio 
est sessurus,? sive dompnus abbas sive prior aut alius ordinis 
custos secum tunc in mensa sedeat. Et similiter, si aliquis 
abbas alterius ordinis quam nostri ibidem reficiat, loco eodem 
est sessurus,? quoniam proculdubio nullus umquam episcopus, 
aut abbas ordinis Cisterciensis seu alicujus alterius religionis, 
solus ad scillam sedere debet, nisi abbas solummodo nostri 
ordinis. Sed semper aut dompnus abbas, aut prior hujus loci, 
vel in eorum absencia subprior aut alius inferior ordinis custos, 
scillam sonabit, atque juxta eam est sessurus, licet duo vel 
tres vel eciam plures abbates ordinis Cisterciensis simul ac 
semel ibidem resideant. 

Benediccionem tamen super mensz lectorem abbas procul- 
dubio est dicturus, et finem faciet leccioni ; atque, si voluerit, 
tam ante quam post refeccionem, scillam sonabit, eciam si 
prior affuerit. Necnon et ad coclearia et fragmenta colligenda 
signum faciet consuetum, cum innotuerit ei prior vel qui vice 
illius in mensa secum residebit. 

Nullus autem prior alterius domus solus conventui presi- 
debit ; sed, si quis advenerit, si tamen sit conventualis, numero 
scilicet fratrum duodenario presidens, ad superiorem mensam 

ex parte abbatis primus residebit, et/ ministrabitur ei [fo. 75. 
honorifice, tanquam priori. Verumptamen in magnis solemp- 
nitatibus, si plures affuerint abbates et priores, possunt, si 
voluerit preside[n]s, tam priores quam abbates ad mensam 
recumbere. Sed priores convencionales, si advenerint, eo 
quod nostrum capitulum habent, htque alii priores magna 
auctoritatis, possunt in abbatis nostri absencia, si hujus loci 
prior aut qui ordini preest, ipso absente, ita decreverit, ad 
scillam licite residere ; hoc observato, quod hujus loci prior vel 
alius inferior ordinis custos, aut saltem unus ex senioribus qui 
primus eorum est in ordine, si nullus possit ex custodibus, 
secum ibidem sedeat, prioris in omnibus supplens officium. 
Qui tamen, ob reverenciam prioratus, illum, priusquam refec- 
torium ingrediatur, obnixe rogare, aut saltem eodem loco ad 
mensam videlicet signum eidem facere debet, ut scillam sonare 
et quicquid prioris officii est ad refeccionem supplere dignetur; 
quoniam nulli proculdubio ad scillam presidenti, sicut nec aliis - 
fratribus alicubi, licitum est unquam cum monacho aut seculari 
persona aliquid loqui, nisi solummodo dompno abbati, si 
quando eidem loqui placuerit. Qui eciam, tam illic quam in 
claustro et in ecclesia, cui et quibuscumque voluerit personis 
licite loqui potest. 

Ex recta siquidem et antiqua consuetudine refectorium 
hora refeccionis absque duobus ordinis custodibus, si fieri 
possit, nullatenus esse debet, et maxime diebus illis quibus 
inibi dompnus abbas vel prior conventui prefuerit. Et est 
racio quare prior absque alio custode in refectorio reficere non 
debet, quoniam, si casualiter egrotaret, vel casus de arduo 
ecclesia negocio ingrueret, cenz aut potui conventus interesse 
non posset. Et quia, ut prefertur, skilla ante prandium et 
ante cenam atque potum conventus morose sonari debet, si 
contingat aliquos tarde in refectorium venire, ita quod usque 
ante ordinem suum attingere nequeant, priusquam incipiatur 
“Gloria Patri" ante refeccionem vel proferatur benediccio 
super potum, quando non cenant, in loco quo tali hora exti- 
terint ordinate inclinent, et postea ad mensas superius continuo 
ascendent. Nec debent aliqui, ab hora qua ad “Gloria Patri” 
inclinare incipiunt, usque ad aliam partem refectorii/ [fo. 75b. 

pertransire, donec post benediccionem se omnes erexerint ; 
sed nec pro sui adventus tarditate debent unquam aliqui ante 
mensam inferiorem retro hostium refectorii ibidem inclini stare 
absque reprehensione, sed omnes ordinate ante mensas stare 
et inclinare debent ad “ Gloria Patri” et dum profertur bene- 
diccio, facta prius inclinacione ante mensas, ut premissum est. 

Ili vero qui ad benediccionem qua: dicitur ante potum 
conventus tam tarde veniunt, quod, priusquam dicatur, ad 
mensas ordinate sedere nequeant, modo prelibato se inclina- 
bunt, atque, dum profertur benediccio, stabunt ante mensas 
versus orientem suppliciter inclini, sicut rite stare solent lec- 
tores martilogii, colacionis, et [qui] ad mensam sunt lecturi, 
dum a presidente profertur benediccio. Sed proculdubio fratres 
circumstantes, dum dicitur benediccio ad potum caritatis, non 
ita profunde potuerint inclinare, eo quod tunc inferius stantes 
cyphos gerunt in manibus. Fit autem mitigacio hac juxta 
morem istius ecclesi cum hiis qui benediccioni ante prandium 
vel cenam aut potum conventus minime interfuerint, quod 
videlicet facta, ut moris est, inclinacione cum ingrediuntur 
refectorium, detectis capitibus per medium conventus usque 
ad gradum humiliter incedendo, hoc modo satisfacient: petita 
in primis ab omnibus, quotquot advenerint, ob sui negligen- 
ciam et accessus tarditatem per signum edendi aut bibendi 
licencia, omnes se pariter confestim inclinabunt, atque inme- 
diate subjungent “ Benedicite," “Oculi omnium," vel “ Edent 
pauperes "; et ad “Gloria Patri" suppliciter inclinabunt ; ac 
deinde erigens se sacerdos, stans in medio inter illos, qui vide- 
licet prior eorum est in ordine, subinferet “ Et ne nos," atque 
benediccionem cum crucis caractere solus pronunciabit, ceteris 
interim inclinantibus ; quo facto, inclinabit et ipse ; ac postea 
recedent omnes ad ordines suos. Qui vero inter potum ad 
satisfaccionem veniunt, petita, ut moris est, per signum 
potandi licencia, et versus majestatem inclinando, ad sessiones 
suas inmediate procedent. 

Et si presidens alicui fratri ad mensam sedenti mandaverit 
aut signum fecerit, priusquam comedere incipiat, ut alibi 
extra reficiat, statim ut mandatum receperit/ aut illud [fo. 76. 
perceperit signum, detecto capite humiliter inclinabit ; et, 

cum a mensa exierit, stans ante eam versus eundem iterato 
suppliciter inclinabit. 

Si autem dompnus abbas pro aliquo fratre miserit in 
refectorio commedente, ad eum continuo venire debet, illud 
presidenti minime ostendens; et, si eidem mandaverit 
specialiter ut secum commedat et commedere inceperit, illud 
presidenti, priusquam exeat, intimabit, ac deinde illud idem, 
quod videlicet commedere inceperit, dompno abbati constare 
faciat; quo cognito, si forte postea jusserit ut commedat, 
parere debet imperanti. Prior vero mittere potest similiter 
pro quo voluerit sedente in refectorio, ut secum commedat, 
licet ipso die capitulum non tenuerit; ita tamen, quod non 
prius commederit ille pro quo miserit, quia proculdubio, si 
commederit, nullatenus exibit, vel, si forte exierit, ut cum 
priore loquatur, absque mora revertetur. Sed, si non 
commederit, licet ad mensam sedeat, exire poterit, quamvis 
presidenti illud non ostendat. Sed, si ad prandium servire 
inceperit, non debet alicubi extra reficere, nisi prius illud 
presidenti innotescat. Si vero contingat quod dompnus 
abbas alicui dixerit fratri, qui extra chorum egritudinis causa 
extiterit, aut in infirmaria jacuerit, vel ab itinere sit reversus, 
ut in die qua chorum intrat cum illo reficiat, si, postquam 
eidem de suo ingressu in chorum innotuerit, dicat ei fortasse 
quod prius dixerat, jussioni illius obtemperare debet. Nam 
frater de ordine, primo die in quo ingressus est chorum post 
suam infirmitatem, vel de solacio vel ab itinere sit reversus, 
debet illo die in refectorio reficere, et toto servicio illius diei 
sine intermissione interesse. 

Hospites autem ad skillam prandentes semper ex parte 
prioris sedere debent, nisi forte tot fuerint inibi prandentes 
quod in illa parte omnes sedere nequeant ; tunc venerabiliores 
ex parte abbatis recumbent, aut si aliquis episcopus ibidem 
prandeat, qui medio loco rite est sessurus,! ut premissum est. 
Prior vero, quociens ad skillam in refectorio hospites secum 
habet, eos, sicut et abbas, post refeccionem suam in cameram 
suam ducet, si voluerit. Sed supprior aut tercius aut quartus 
prior, quando ad skilam sedens sive clericos sive laicos 

hospites secum habeat, si cum eis post prandium moram 
fecerit, tunc in refectorio morabitur secum hostilarius/ [fo. 76b. 
ad eos consolandum. Si prior vel supprior vel alius custos 
ordinis inferior cum hospitibus noluerit morari, faciet signum 
hostilario et aliis fratribus quibus voluerit, ut cum ipsis 
morentur ; et ibidem retro hostium in refectorio eos, quantum- 
cunque possunt, in silencio exhilarabunt, et cum eis bibendo 
eos consolabuntur. Quocienscumque autem ab illo qui preest 
in refectorio ad cujuscumque fratris peticionem est concessum, 
ut aliquis secularis ad skillam reficiat, debet qui prefuerit 
versus finem prandii eidem specialiter innotescere, ut post 
refeccionem una cum hostilario cum suo hospite inibi 
remaneat similiter; proviso quod magister noviciorum ad 
nutum illius ibidem remaneat, quociens de aliquo hospite ad 
suos novicios veniente licenciam optinuerit ibidem comedendi. 
Qui quidem magister, post factam professionem, si ita 
decreverit, ex ejusdem assensu presidentis, novicium,! cui 
familiaris est hospes ille, ad se poterit accersiri, et loco debito 
et ordinato simul colloqui. Hospitibus vero de licencia 
presidentis in refectorio prandentibus in cibo et potu, sicut et 
conventui, honorifice ministrabitur. Sine presidentis licencia 
speciali, et hoc ad percussionem cymbali, nullus unquam 
hospes introducetur ; sed quicumque ordinis custos refeccioni 
conventus pro tempore preest, poterit quos voluerit hospites 
secum habere, atque aliis fratribus de hospitibus inibi 
reficiendis annuere facultatem. Cujus proculdubio, dum sic 
preest, quemadmodum magni prioris si adesset, tam celerarius 
quam ceteri fratres precepto racionabili obtemperare debent. 
Quotquot autem hospites in refectorio prandent, unusquis- 
que panem habebit monachalem, videlicet duo unum 
gastellum et unum panem fermentatum. Et, si fuerint plures 
hospites in refectorio reficientes quam duo, a rogante 
celerarius de numero muniatur, sed nunquam pro duobus. 
Preterea, licet abbas noster, domi existens, sive in refectorio 
comedat sive non, et sive conventus cenet sive non, cum ipse 
nunquam in refectorio cenare consueverit, [sex |" panes semper, 
ex antiquitate, de celario conventus ad prandium suum 

habeat, juxta quod superius dictum est; alius tamen abbas 
ordinis sancti Benedicti, si advenerit, sive in refectorio com- 
medat sive in hostilaria, non nisi/ [tres]! panes tantum [fo. 77. 
habere solet. Sed, si talis sit dies quod cenare debeat, alios 
panes ad cenam suam est rite habiturus. De vino et cervisia. 
sufficienter ministretur; et provideri debet a celerariis, 
thesaurariis, et hostilario, ut ita habundanter in quibuscumque 
necessariis eidem atque cuilibet priori conventuali, cum 
advenerit, ministretur, ut nec ipsi nec sui, quod absit, aliquos 
defectus unquam pacia[n]tur. Prior vero conventualis, sive in 
refectorio commedat sive extra, [duos] panes ad suum 
prandium est habiturus, et tantundem proculdubio habebit 
ad cenam, si cenare debeat ; atque de coquina ministrandum 
est ei tanquam priori nostro. Si vero in refectorio commedat 
talis prior conventualis, sive aliquis monachus extraneus, 
panis coram eo remanens, pariter cum suis reliquiis, ad 
elemosinam portari debet, et tam de pane, si cenare debeat, 
quam de servisia, sive cenet sive non, eidem per celerarium 
pro recta et antiqua consuetudine honorifice ministrabitur ; 
quoniam quicquid panis coram eo post prandium remanet 
elemosinarius habere solet, quia omnis humanitas honoris ac 
largitatis exhibicio extraneis maxime ab omnibus semper 
impendi debet. 

Quociens autem dompnus abbas ad skillam est sessurus, 
sive hospites secum habeat sive non, prior vel qui loco prioris 
extiterit aquam manibus suis, tam ante prandium quam post, 
reverenter ministrabit, duobus juvenibus ad skillam servituris 
de manutergio ante prandium eidem obsequentibus, et post 
prandium duobus de coquina ebdomedariis. 

Sicut autem vita religiosorum multum discrepat a vita 
secularium juxta illud apostoli: “ Nolite conformari huic 
“ seculo,” ita profecto modus  serviendi ad  refeccionem 
eorundem distat in aliquibus. Nam qui prior in ordine est 
omnium servitorum cibum presidentis ad skillam portabit, 
atque idem ipse, eorum videlicet in ordine prior, parapsidem 
semper cum allece seu alio pisce pro more portabit, et qui eo 
inferior est in ordine ex dextra parte illius incedens, non 

habita consideracione ex qua parte serviat iste aut ille, 
sinapium aut aliud salsamentum rite portare debet. De ista 
materia satis sufficienter dictum est in rubricis de ordine: vide 
ibi. Pitancia portanda est ab uno servitorum ad presidentem, 
et ipse presidens/ pro voluntate sua ipsam distribuet, [fo. 77b. 
vel dicat alicui servitorum quod ipsam fratribus ministret, ex 
parte abbatis semper inchoando ; et, cum ab aliquo obedien- 
ciario aut seculari persona aliquid per hostium refectorii ad 
presidentem destinatur, quia tunc proculdubio portitor illius 
exennii per medium transire solet. Caseus a celerario cotidie 
in refectorio vel ab aliquo fratre de ipsius rogatu cindi debet, 
inchoando semper ad discum, primo a presidente, postea 
hospitibus, si sint, et sic ex parte abbatis procedendo. 

Servitores vero mansuete et honeste, pro possibilitate sua, 
singulis fratribus servire debent, proviso quod post presidentem 
et hospites, si affuerint, frater qui magnam missam celebrat, 
et novicii, si fuerint, minime professi, primo serviantur, et 
quod nullus tria fercula vel quatuor simul inter manus suas 
ferre presumat. Nulli enim licet plura simul et semel quam 
duo portare fercula et non plura, quod absit. 

Nulla quidem in refectorio in cibis aut potibus est habenda 
singularitas, nisi fuerit pro alicujus fratris debilitate notoria. 
Sed si alicubi claustrali vel obedienciario incolumi aliquid 
fuerit undecunque appositum, preter ea qua» conventui com- 
muniter apponuntur, illud pro consuetudine mittetur presi- 
denti, ab eodem pro sua voluntate parciendum ; quod si 
aliter fiat, singularitatis nota atque proprietatis in crastino 
capitulo corrigi debet agens in contrarium. 

Ceterum pro recta consuetudine habetur quod, si quis 
aliquem sonum fecerit, lectore legente, quousque videlicet 
tabula ad colligendum fragmenta a presidente tangatur, quo 
sonitu inpediente minus clare discerni possit quicquid a 
lectore profertur, ad gradum continuo procedens, prostratus 
ibidem jacebit, sicut quando fit super mappam liquoris infusio, 
donec presidens tabulam uno ictu percusserit; qui tunc 
surgens, inclinacionem humiliter faciens, ordinate recedet. 
Eadem causa, si qui nuces habuerint, non eas sonoriter 
dentibus frangent, sed cum suis cultellis privatim aperient, ne 

vox leccionis ob talem sonitum minus clare ab aliquo perpen- 
datur. Sed quando toti conventui nuces apponuntur, possunt 
eas enucleare pro sua voluntate. Quando vero hospites 
seculares vel alii re/ligiosi preterquam nostri ordinis in [fo. 78. 
refectorio reficiunt, fieri non solet ad gradum  prostracio 
prelibata ; sed in crastino capitulo, secundum quod aliquis in 
hac parte deliquerit, culpam suam cum prostracione in propria 
persona cognoscet. Nullus autem inter prandendum aut 
cenandum vel bibendum signum aliquod extransversum 
refectorii de mensa ad mensam faciet; neque, si consuetudo 
servetur antiqua, extransversum respiciet, sicut nec extrans- 
versum chori, sine justa causa. Nec debet qui sedet ad unam 
tabulam visum palam prebere, aut signum facere, vel aliquid 
a latere manu tradere aut jacere, quod absit, alicui sedenti ad 
alteram tabulam ; sed per servitores prandii aut cenz vel 
eciam skillae mitti debent ordinate, si qua sunt mittenda. Sed 
neque inibi, sicut nec alibi, sedebit unquam aliquis palmam 
inordinate sub mento et super faciem suam seorsum tenens 
extensam, eo quod sic sedere mesticiz et doloris aut studii 
inmoderati seu agonia indicium est. Preterea, nullus 
extransversum de mensa una ad mensam ex opposito directe 
incedet, sed inferius aliquantulum subtus capud mensz illius 
descendens pertransibit, vel eciam super infimum gradum 
ante skillam, si de prima tabula ad aliam ex opposito incedere 
debet; hoc observato semper, quod quilibet ita transiens 
medio loco reverenter majestati inclinet. Ad mensas fratrum 
edencium rigor disciplinae est semper necessarius, ita unus- 
quisque faciem suam extransversum humiliter tenens, ac 
decenter erectus et non curvatus aliquo modo inter pranden- 
dum aut potandum cubitis suis aut brachiis mensa indecenter 
innisus residens. Linguam suam a loquacitate restringat, et 
oculos a circumspeccione cohibeat, atque cetera omnia 
membra sua cum modestia et tranquillitate contineat, ne 
unquam in suo gestu aut in habitu indecens aliquid aut 
inhonestum agatur. Visus ibidem precipue cum omni cautela 
et diligencia observetur, ne vagus sit et curiosc aut impu- 
denter ea qua apud alios aguntur aut apponuntur circumlus- 
trando prospiciat, neque aliquo modo in picturis sive hominibus, 

si forte superveniant, seu aliis rebus illicitis aut inordinatis 
reflectatur ; sed pocius unusquisque pudice, dimissis lumini- 
bus/, ad ea tantum quz sibi anteposita sive apposita [fo. 78b. 
sunt humiliter attendat. Auditus uniuscujusque sit jugiter ad 
lectorem, et cor superius ad celestem patriam. Quod si ab 
aliquibus aliter fieri compertum sit, per legem monasticam et 
capituli censuram ita castigentur, quod castigacio illa in causa 
consimili timorem prebeat aliis delinquendi. 

juvenes qui ad skillam serviunt, tam ad refeccionem et 
cenam potumque conventus quam eciam post, ante suas 
sessiones inferius, ubi est eorum ordo, inclinacionem ex 
consuetudine facient ; quorum eciam incumbit officio, quando 
fiet mandatum, priori tabulam portare sonatilem, et botas 
domini abbatis, si mandato affuerit, reverenter cum genu- 
flexione discalciare, et post locionem recalciare, atque coram 
eo de refectorio usque ad suam cameram cereos, ut moris est, 
portare accensos. Qui quidem juvenis, quando prior vel alius 
custos ordinis ad skillam sedens, vel juvenes, quando dompnus 
abbas in refectorio prandet, ad skillam servientes—Qquia 
semper in presencia dompni abbatis duo ad skillam stabunt — 
ambo cotidie una cum conventu reficere debent, nisi pro 
aliquo obsequio ibidem faciendo, ut quando multi fuerint 
hospites ibidem reficientes, eisdem signum specialiter abbas 
faciat, vel presidens, ut ex toto ministrent et cum servitoribus 
postea prandeant. Nam cum conventu sive commedunt sive 
non, proculdubio usque in chorum processive incedent, atque, 
egresso inde lectore ad servitores, ipsi, facta prius inclinacione, 
eum subsequentur. Et quia presidens aliqua de causa, nisi 
infirmitatis, inter prandendum atque potandum a loco se 
movere non potest, hanc consideracionem habere debet dictus 
servitor, ut jugiter presto sit ad mensam, nisi forte pro aliqua 
necessitate, quae vitari non possit, brevi tempore inde recedat. 
Qui eciam, quandocumque a mensa quaquaversum a presidente 
mittitur, directe procedet, nullam coram aliquo faciendo 
moram donec sit reversus. Qui quidem, dum commedit aut 
bibit, suum dorsum indecenter ad conventum nullatenus 
vertet, sed suum latus semper honeste. Et debet inter 
potandum  presidenti semper assistere, et manum vel 

cooperculum cuppz sub cuppa apponere. Ex recta autem 
consuetudine hidem juvenis, salvo quod qui prefuerit nullum 
de aliqua re habeat obsequii defectum, seniori qui prior est in 
ordine/ ex una parte, et alteri similiter priori seniori [fo. 79. 
ex altera, quando in refectorio commedunt, cenant, aut bibunt, 
pro possibilitate sua ministrare solet, necnon et suo magistro, 
ubicumque sederit, obsequium reverenter impendet. Qui 
insuper juvenes, aut eciam servitores prandii si juvenes fuerint, 
pro eisdem senioribus qui hinc inde videlicet primi sunt in 
ordine, et pro suo magistro in tantum humiliare se debent, ut 
si fiat ab eisdem super mappas liquoris infusio, vel aliquis 
inter prandendum sonitus inordinatus, quod pro illis continuo 
veniam ad gradum sumant.  Novicii vero minime professi ad 
potum caritatis nullo tempore surgere debent. Nec debent 
ad skillam stare sive servire pro aliqua necessitate, dummodo 
fuerint aliqui de junioribus sacerdotibus in refectorio sedentes, 
maxime infra primum dimidium annum suz conversionis ; sed 
nec post dimidium, nec eciam in sua novitate, postquam 
fuerint professi, stabunt ad skilam, donec cursus ad eos 
venerit et sufficienter de illo ministerio fuerint instructi. Nec 
eciam debent novicii nondum professi ad fragmenta colligenda 
surgere, nisi pro defectu juniorum, et maxime in sua novitate ; 
sed proculdubio juniores sacerdotes, si quando opus fuerit, 
pocius quam ipsi, surgere debent. Sed provideri debet a 
refectorario, cum non fuerint novicii minime professi, qui ad 
ipsas duas mensas inferiores sedere possint, quod alii semper 
extremi juvenes, quatuor videlicet, aut duo saltem hinc et 
inde, sedeant ad easdem, et, insuper, quod illa duz mense 
inferiores, sicuti et aliae superiores mensa, mappis honeste 
tegantur. Novicii quidem nondum professi, diebus in quibus 
conventus non cenat, cenare possunt et debent pro disposicione 
sui magistri, cum minutis, si fuerint, aliter non, tamen licencia 
prius petita a presidente ; atque alii hinc inde de junioribus 
de licencia presidentis. Et sciendum quod primo sedeant 
minuti versus hostium refectorii, post alii juniores professi, 
ultimo novicii. Et similiter mane mixtum sumere, ad nutum 
ejusdem magistri, cum minutis ; et aliis diebus, si indigeant, 
de licencia petita a priore possunt mixtum sumere. Sed 

proculdubio novicii a refectorio, ad cenandum vel mixtum 
sumere alibi, egredi non debent. Nec debent unquam aliqui 
professi in refectorio cenare diebus in quibus conventus non 
cenat, nisi fuerint sanguinati, aut aliqui sint novicii sanguinati, 
cum quibus cenare queant. 

Fratres/ vero in refectorio prandentes, ad omne [fo. 79b. 
speciale mandatum a presidente eisdem factum, eidem 
humiliter inclinando assurgent; necnon et ad omnia qua de 
gracia sive alicujus munere caritativo presidenti mittuntur 
atque ab eo fratribus destinantur, id idem sunt facturi. Et si 
duobus aut tribus vel eciam pluribus simul residentibus 
aliquid ab eodem fuerit transmissum, omnes simul et semel, 
quasi eidem regraciando, obnixe assurgent ; hoc observato, si 
eorum aliquis tunc bibat aut commedat, quod ad inclinandum 
eidem ab aliis expectetur, donec ipse pariter cum eisdem 
surgere et inclinare valeat ordinate. Qui licet pro more ad 
omnia qua eis ab codem fuerint destinata humiliare se 
debeant, et eciam si ab abbate in sua camera reficiente 
aliquid specialitatis in refectorium fuerit transmissum, cuicum- 
que mittatur cum graciarum accione nuncio assurgere debeat, 
et versus abbatem seu locum ubi tunc fuerit suppliciter 
inclinare, eciam si presidens sit cui sic aliquid mittitur; atque 
eodem modo ex recta et antiqua consuetudine assurgere 
debeant et inclinare tam prior quam alius inferior ordinis 
custos qui presidens est, quociens eidem aut conventui ab 
aliquo episcopo, aut rege, vel regina, aliquid in refectorium 
destinatur. Et quando caseus portatur per conventum, sua 
capita tantummodo, ut erunt sedentes, singuli detegant, 
dummodo quantum voluerint comedere de caseo sibi scindunt ; 
quod quidem ideo facere tenentur, quia ille semper qui con- 
ventui per circuitum caseum cindit, suum capud ex recta 
consuetudine detegere debet. 

Qui autem pro quacumque necessitate de prandio aut de 
cena surgentes ante conventum de refectorio exeunt, sub 
mensis exire debent et insinuare presidenti causam quare 
exeunt. Qui autem inter potandum necesse habet de 
refectorio egredi, surgens usque ante cessionem suam incedet 
in quo videlicet potando sederat, atque ibidem, petita manu 

exeundi licencia, inclinacionem faciat ac ordinatim exibit. 
Qui vero ad satisfaccionem veniunt, dum reficiunt servitores, 
vel pro qualicumque necessitate a refeccione surgentes exeunt, 
adeo revera se gerent ordinate, sicut et ipsi qui ad satis- 
faccionem veniunt aut exeunt ad refeccionem conventus, 
necnon et sanguinati, atque alii, si qui per licenciam 
potandi/ gracia refectorium intrant, dum reficiunt [fo. 80. 
servitores, ad gradum ibunt et potandi licenciam per signum 
petent, ac super scannum ante mensas bibendo residebunt, et 
postea in eodem loco inclinacionem facient priusquam 
egrediantur. 

Nullus autem ex fratribus, in die qua extra refectorium 
commedit, absque reprehensione inter prandium aut cenam 
conventus in refectorio aliqua vice debet videri, sicut nec 
aliquis frater, inter matutinas vel aliam horam regularem, in 
chorum, post tempus veniendi ad satisfaccionem, absque repre- 
hensione ingredi, donec hora compleatur, nisi ipsi horz prius 
ordinate interfuerit et pro aliqua necessitate egressus redierit. 

Nec pretereundum quod in civitate aut suburbio nulli 
unquam licitum est bibere vel commedere, nisi in domibus 
religiosorum. Sed neque intra abbaciam poterit aliquis reficere, 
nisi in refectorio, aut in misericordiz domo, vel in mensa 
abbatis aut prioris, vel cum hospitibus in hostilaria interiore 
de licencia prioris, vel in infirmitorio cum infirmis fratribus 
in cameris, vel in mensa infirmorum. Cum episcopo tamen et 
abbate nostri ordinis edere et bibere licitum est fratribus, ipso 
presente atque jubente ; tamen intra abbaciam, de licencia 
superioris; et cum rege similiter atque regina aliisque 
magnatibus, licencia prius optenta. 

Nullus autem fratrum in refectorio commedet unquam aut 
bibet nisi frocco sit indutus; sed nec alicubi in monasterio, 
nisi dompnus abbas tantum, et nisi solummodo fratres in 
infirmaria jacentes, et fratres qui in die cenae ad mandatum 
induuntur. Fratres ad sartarium nec alibi quaquaversum 
absque licencia speciali extra claustrum | incedere debent, 
quoniam proculdubio qui in refectorio commederit no[n] debet 
in misericordia [bibere], nec eciam alibi extra illud, nisi sit forte 
in dompni abbatis presencia, ipso jubente, vel eciam prioris ; 

quia nec infirmarius nec hostilarius absque reprehensione 
bibere poterit. Sed infirmarius, die qua in infirmaria alicubi 
commederit, potest ex moderno usu in sua camera et in aliis 
cameris per infirmariam bibere, si voluerit; sed ipse, aut 
alius, die qua in infirmitorio commedit, potest licite in 
refectorio, si indiguerit, bibere. Similiter et post com- 
pletorium in prima suz minucionis die, vel alio die, pro 
necessitate manifesta. Nec debet unquam aliquis offici- 
ariorum, quod absit, ad obedienci/am suam bibere aut [fo. 8ob. 
commedere, sicut nec dormire. Sed nec extra monasterium 
commedere potest aut debet aliquis, vel bibere, vel pernoctare, 
nisi de licencia speciali. Nec debent fratres, qui omittunt 
completorium, alibi quaquaversum (id est, aliquo modo)! 
spaciandi causa incedere, nisi solummodo in gardinum 
infirmariz ; hoc observato, quod ad sonitum ignitegii omnes 
et singuli ordinate usque in claustrum sint reversi. 

Quando vero conventus poma aut pira, pruna, ceresa, vel 
nuces, aut eciam herbas, ut in quartis et sextis feriis 
Quadragesimae, seu alia quasque hujuscemodi habent, eorum 
fragmenta sive reliquie ab elemosinario colligi debent, 
priusquam a refectorario coclearia colligentur. Fratres vero 
in refectorio prandentes panes suos ad finem prandii tegere 
non debent, donec, finita leccione, incipiat lector dicere “Tu 
autem, Domine." Tunc, si sint cenaturi, unusquisque panem 
suum teget honeste; necnon et salina similiter tunc suis 
operculis tegere debent, nisi prius sint tecta. Et, si non sint 
cenaturi, totum cedat elemosina. 

Celerarius aut custos ecclesie, vel qui vice illorum refeccioni 
servitorum preest, proviso ab eisdem quod sacerdos sit 
semper aut levita et non inferioris ordinis, curam habere 
debet ut a reficientibus ordo servetur, atque de hiis qui 
inordinate se habent priori claustri ante crastinum capitulum 
faciet mencionem. Nam supprior, si tali hora refecerit, 
inferius in suo ordine proculdubio residebit, et refectorarius 
ipsis servitoribus cum omni diligencia ministrabit. Veniens 
autem qui ad skillam servitorum presidebit, inferius in ordine 
suo ordinate se inclinabit, et postea ad skillam vadat et sonare 

incipiat, et, dictis graciis, mensam ascendat. Cum prandium 
terminare voluerit, omnia eodem modo faciet sicut presidens 
in primo prandio; et in suo recessu versus majestatem 
suppliciter inclinabit in incepcione psalmi “Miserere mei, 
Deus.” Qui proculdubio ante prandium ipsorum servitorum 
skillam sonare non debet, donec signum post gracias in 
ecclesia terminetur. 

Refectorarius vero cum omni diligencia ad prandium servi- 
torum, atque elemosinarius, dum cenant, servitores pro recta 
consuetudine servire tenetur. Et debet elemosinarius cotidie 
ad prandium servitorum in refectorio morari/ et [fo. 81. 
elemosinam colligere, sicuti et ad cenam tantum servire 
tenetur et non ad prandium, nisi sponte velit aut a refectorario 
fuerit rogatus. Caveant omnino refectorarius et elemosinarius, 
dum servitores prandeant vel cenant, ne aliqui seculares ad 
eos accedant vel eis in aliquo ministrent. Et, quando elemo- 
sinarius ad cenam conventus pro refectorario servit, debet ipse 
vel refectorarius aliquem fratrem rogare, qui servitoribus dum 
cenant ministret. Postquam commederint aut cenaverint 
servitores, ibunt processionaliter ordinate usque in ecclesiam 
vel in capitulum, si sit meridiana, tractatim ac morose, 
dicentes psalmum ‘“‘ Miserere mei, Deus " ; qui si non sufficiat, 
quousque in ecclesiam veniant, subjungent psalmum “ Deus 
misereatur,” cum “ Laudate Dominum, omnes gentes,” si forte 
sit necesse ; proviso semper quod tres fratres ad minus ad 
processionem incedant, quia proculdubio nunquam ad aliquam 
processionem, sicut nec ad mandatum faciendum, pauciores 
quam tres incedere debent. Lector vero mensæ atque servi- 
tores ex merito sui laboris, tam de legumine et pitanciis quam 
de ferculis, meliori modo quo possunt, plene ac honorifice 
serviri debent. Quicumque presidet in prandio servitorum, in 
omnibus debet serviri, sicut presidens in primo prandio. 

Nullus autem absque racionabili causa refectorium illicen- 
ciatus ingredi debet, nisi certis horis et assignatis. Illi vero 
qui ibidem quacumque hora licenciati bibunt, ante mensas 
sedebunt, atque unusquisque ante sessionem! suam inclina- 
cionem faciet, priusquam bibat et post, nisi illi qui retro 

1 cessionem, MS. 


N 2 


IO 


20 


25 


30 


35 


180 CONSUETUDINES MONASTERII 


hostium cum hospitibus de licencia bibunt ; quia tunc inclina- 
cionem facere non solent. Nullus vero in refectorio aut extra 
bibere debet, quin utramque manum honeste, dum bibit, cipho 
apponat, nisi aliquam forte imbecillitatem in brachio aut in 
altera manu paciatur. Nam, cum fuerit aliquis sanguinatus, 
debet saltem duos aut unum digitum illius partis de qua 
minuerit, pro recta et antiqua consuetudine, si absque grava- 
mine possit, cypho apponere ; et hoc proculdubio erat tocius 
Anglia gentis generalis bibendi consuetudo, usque ad adven- 
tum Normannorum in Angliam. 

Dompnus autem abbas, cum domi fuerit, sive in camera sua 
sive in refectorio aut quovis alio loco in monasterio [sex] 
panes de celario conventus est/ rite habiturus. De [fo. 81b. 
coquina vero tantum cotidie habebit quantum [tres]! monachi 
percipere solent. Qui quociens ad skillam est pransurus, hzc 
ei debetur honestas, quod dicti panes per refectorarium super 
mensam ponentur et cum mappa honeste tegentur, quorum 
unus panis, ut moris est, ab altero [ex famulis refectorii]' 
circumquaque parari debet; et apponetur ei salinum argen- 
teum sale refertum, de camera sua, cum duabus cuppis, una 
murrea et alia argentea deaurata. Panes vero integri atque 
cantelli coram hospitibus, tam secularibus quam viris religiosis 
et eciam monachis extraneis, si affuerint, cum fragmentis 
simul et semel colligi solent. Sed panes aut cantellos coram 
aliis fratribus remanentes fragmentorum collectores ammovere 
non debent, si conventus cenare debet. 

Prior autem, vel qui vice illius ad mensam [sedet]! cum fit 
conventui de vino ministerium, sive de pitancia, sive de dono 
sit alicujus, aut de empcione, dupplicatam inde semper habebit 
porcionem. Prior siquidem, diebus in quibus magnam missam 
celebrat, si consuetudo servetur antiqua, extra refectorium 
cenare non debet ; sicut nec aliquis sacerdos die quo in refec- 
torio prandet, nisi sit forte ex jussione dompni abbatis, vel 
pro egritudine aut debilitate manifesta. Sed neque frater qui 
ad prandium legit, quamvis juvenis sit et non presbiter, extra 
refectorium ipsa die aliquo. modo cenabit, sive conventus 
cenet sive non. Juvenes vero extra refectorium cenare non 

debent ipso die quo in refectorio commedunt, nisi in abbatis 
fuerit camera aut prioris, et hoc pro magna causa, quando 
cenam conventus dimittunt. Priore autem in misericordia 
reficiente, non licitum est subpriori, si conventui prefuerit, 
aliquem juvenem, ut ibidem cenet, destinare, nisi fuerit de 
voluntate prioris. Nec debet tunc aliquis qui in refectorio 
comederit ibidem cenare, licet prior jubeat, nisi a fratre cena- 
turo vel ab alio per eundem prius, ut moris est, ob ordinis 
reverenciam, subpriori intimetur. Nec debet tercius prior 
conventui presidens aliquem illuc destinare, suppriore ibidem 
reficiente. Prior autem, quando ibidem presidet, si comple- 
torium voluerit omittere, fratres quos voluerit de fratribus 
ibidem et in refectorio refici/entibus poterit accercire, [fo. 82. 
licet capitulum non tenuerit, et secum retinere. Sed hoc 
intimabit per socium suum illi qui illo die in refectorio presi- 
dens fuerit. Cum autem prior in sua camera vel alibi extra 
refectorium voluerit reficere, poterit de conventu ad eum 
vocare quos voluerit, si autem non! inceperint commedere, ut 
supra dictum est. Sed de tribus servitoribus, ab hora qua 
servire inceperint, nullum vocare debet, nec eciam dompnus 
abbas, nisi illi qui vocati sunt presidenti in refectorio illud 
ordinate ostendant, priusquam egrediantur; quia ad presi- 
dentem pertinet videre ne defectus conventui de ministracione 
fiat Sed nullus alius inferior? custos aliquem ad se vocare 
poterit, nisi in refectorio presidenti prius ostendatur. Verump- 
tamen, priore egrotante vel domi non existente, poterit 
supprior socios ad se vocare quos voluerit, sicuti prior solet. 
Nec pretermittendum quod, tempore misericordia et quociens 
in misericordia domo fit prandii recreacio, custos qui in refec- 
torio presidet statum eorum qui in misericordia cenant per se 
vel per alium inquirere debet, priusquam ad collacionem pulsare 
faciat, hoc est dicere, de prandio de gracia sibi facto. 

Fratres vero sanguinati primo suz minucionis die, tempore 
quo conventus non cenat, nisi in solempni fuerit jejunio, rite 
solent cenare. Qui eciam pro consuetudine cenare incipient, 
priusquam conventus ad potandum refectorium intret, hoc est, 
dum percutitur cymba ad potum. Qui quidem, cum ante 

mensam convenerint et, expletis graciis, mensam ingrediantur, 
et prout exigit eorum conversionis ordo, in ea residebunt, et 
cum silencio ordinate intrabunt, atque ita mature se gerent ac 
si superius in conventu cenarent. Quibus mansuete cum 
omni diligencia, sicuti et noviciis minime professis, refecto- 
rarius ministrare tenetur ; ita tamen quod cum ceteris fratribus, 
per quantum poterit tempus inter potandum, in suo ordine 
sedeat et bibat quantum ei fuerit necesse. Elemosinarius 
siquidem, ad elemosinam coram cenantibus rite colligendam, a 
potu ordinate surgere debet, priusquam alii surgant. Qui 
eciam sanguinati, postquam in cilencio ordinate cenaverint, 
surgentes continuo gracias persolvent, [et] in ipso eodem 
loco facta ibidem inclinacione, ordinate recedent, manus 
si vo/luerint lavaturi. [fo. 82b. 

Refectorarius in vigilia Sancti Michaelis recipiet a secre- 
tario decem cereos, quilibet cereus de dimidia libra, ex recta 
et antiqua consuetudine. Et isti cerei quolibet die ardebunt, 
si necesse fuerit, ad potum conventus et ad collacionem . 
usque ad vigiliam Omnium Sanctorum. Et ipse refectorarius 
ponet super mensam capitalem duos coram presidente, et 
super quatuor mensas hinc inde inferius duos et duos; 
quoniam proculdubio cerei super mensas in refectorio, ad 
domum clare illustrandum, dum conventus in eo bibunt, 
omnes et singuli plenarie pro recta consuetudine accendi 
debent et jugiter ardere, licet pauci in ea fratres pro aliqua 
causa quandoque existant.  Refectorarius eodem modo in 
vigilia Omnium Sanctorum quatuordecim cereos recipiet a 
secretario, et quilibet cereus de dimidia libra et uno quarterio. 
Inde refectorarius ponet super mensam capitalem, ut prius, 
coram presidente duos cereos, et super quatuor mensas 
inferius hinc inde tres et tres. Isti cerei renovari debent per 
secretarium in vigilia Natalis Domini, et ardebunt ad cenam, 
si necesse fuerit, quando conventus cenat, et ad potum et 
collacionem usque ad beatz Virginis Mariæ Purificacionem. 
Similiter refectorarius, qualibet septimana a festo sancti 
Michaelis usque ad festum Purificacionis beata Virginis 
Mariae, unum ruellum, ad illuminandum predictos cereos et 
leccionem inter potum caritatis in refectorio legendum, 

recipiet. Refectorarius omnes cereos illuminet, ita videlicet 
ut nullus unquam inter cenandum aut potandum refectorium 
ingredi aut ab eo exire queat, quin a priore seu alio custode 
presidente perpendi posset et clara luce intueri; nimirum, 
cum abbas, aut quicumque in capitulo aut refectorio conventui 
preest, omnium in eo residencium et in illud intrancium aut 
ab illo egrediencium plenariam debet habere noticiam, atque 
facies et gestus in eo residencium sagaciter intueri, ut 
manifeste percipiat utrum aliquid inordinate se gerant sive 
loquantur. Et, quia de misericordie domo superius fit 
mencio, sciendum quod inter cenandum tempore misericordia 
duo cerei super mensam accendentur, et super quemlibet 
cereum duz candelz, que dicuntur barbeaus, ponen/tur [fo. 83. 
accense ; quas quidem candelas singulis noctibus sacrista 
inveniet ibidem; et residuum candelarum qualibet nocte 
penes custodem domus illius remanebit, Refectorarius quidem 
sollicite debet providere, ne unquam conventus, vel fratres qui 
res procurant exteriores, aut minuti sanguine, seu eciam ali 
fratres, in obscuro bibant; et ideo post Purificacionem de 
quatuordecim cereis, a secretario pro conventu in refectorio 
inventis, penes refectorarium quatuor trunsonos remanebunt ; 
et omni tempore, quandocumque opus fuerit, cum fratres in 
refectorio hora statuta ordinate bibunt, lucernam ex libera- 
cione sacrista per refectorarium sunt habituri; et proculdubio 
debet conventus, inter festum sancti Michaelis et Omnium 
Sanctorum, et festum Epiphania et Purificacionem, ex recta 
consuetudine, partim cum luce diei et partim per lucernam 
potare. Et quia, dummodo durante lu[ce] diei ad libros 
intuendum in claustro, post dictam solempnitatem Omnium 
Sanctorum, cymbalum ad potum conventus sonari non debet ; 
et ideo, ut prefertur, temperanda est paulatim et successive 
hora potandi, ante prelibatam solempnitatem atque post 
Purificacionem, ut nichil unquam in conventu abrupte aut 
inportune fiat; preterea sciendum quod quocienscumque 
conventus per annum tarde cenaverit aut potaverit, ita 
videlicet quod post cenam aut potum libros in claustro de 
luce diei respicere nequeant, in capitulo, ut nulli dubium est, 
meditacionibus et oracionibus intenti ordinate residebunt, 

tempus collacionis ibidem expectantes. Quod quidem capitu- 
lum, ut cunctis liquido constat, absque lucerna tunc esse non 
debet ; sed debet cereus ibidem per secretarium tempestive 
accendi. 

Refectorarius skillam suam ad potum caritatis hoc ordine 
sonabit. Conventu refectorium ingresso, cum sederint omnes 
et finita sit prima clausula leccionis in refectorio, uno ictu 
skillam suam tanget; atque tunc continuo surgent levita et 
alii duo fratres, coram quibus refectorarius ciphos servisia 
impletos prius posuerit, et accipiet levita ciphum presidentis, 
et alii duo fratres alios cyphos, et versus gradum lento gressu 
incedent, levita scilicet in medio, vel sacerdos, si ab/bas [fo. 83b. 
fuerit presens. Qui cum fere usque ad gradum pervenerint, 
finita clausula quam tunc legit lector, refectorarius protinus 
skillam sonabit; atque tunc confestim, et non ante, incipiet 
levita vel sacerdos cum sociis suis et toto conventu simul 
alta voce dicere “ Benedicite"; et, prolata ab ebdomedario 
magna miss: benediccione, offeret levita presidenti cyphum, 
vel sacerdos abbati, si presens fuerit, aliique fratres senioribus 
ex utraque parte cyphos suos. Deinde recedent ad sessiones 
suas, nichil ulterius ministrando, nisi voluerint de beneplacito, 
quia refectorarii conventui de cyphis inplendis ministrabunt.! 
Et, terminata leccione, tanget presidens scillam suam ; et 
ulterius non intrabit aliquis frater ad satisfaccionem. Cum 
autem presidens viderit quod conventus satis potaverit, 
surget, et, ad skillam sedendo, eam tanget, submisso sonitu 
faciendo, donec fratres evacuent cyphos suos. Tunc presidens 
ter percuciet skillam; et surgent omnes et stabunt ante 
ordines suos, et, stante presidente ante skillam, dicet alta 
voce, “ Adjutorium nostrum in nomine Domini"; conventus 
respondet, “Qui fecit celum et terram."  Faciet unusquisque 
ordinate inclinacionem in loco quo stat; et sic recedent ad 
ecclesiam, pro completorio reddendo. Nullus enim inter 
prandium, cenam, aut potum aliquid de cibo aut potu extra 
refectorum mittere debet, nisi prius ordinate signum faciet 
presidenti, quasi de licencia petendo; et ille frater, qui 
portat, tenetur illius signum facere, a quo missus est. Quando 


! This sentence has been struck out by a second hand. 


IO 


I5 


25 


30 


SANCTI AUGUSTINI CANTUARIA. 185 


autem fiunt tres signi ictus, quos prior manu propria post 
completorium facere tenetur, omnes persone seculares a locis, 
per qua prior explorandi gracia post completorium est iturus, 
preter famulos qui eisdem custodire vel pernoctare debent, 
illico! egredientur, et maxime in refectorio nullus ex tunc 
videri debet persona secularis, nec debent unquam obedien- 
Ciarii aut aliqui fratres, nisi pro necessitate fuerit manifesta, 
extra claustrum absque reprehensione morari, ultra illam 
horam qua inchoatur sonitus, qui fit post completorium et? 
vulgo dicitur ignitegium, quoniam proculdubio, finito sonitu, 
tam sanguinati, si fuerint, quam obedienciarii, et ceteri fratres 
qui omittunt completorium, qui tali hora bibere in/di- [fo. 84. 
gent, continuo potandi gracia refectorium ordinate ingredi 
debent; nec tenetur refectorarius pro more antiquo ultra 
illud tempus inibi diucius expectare. 


De ordinato fratrum gestu in dormitorio quibuslibet 
horis et temporibus. Atque de camera fratrum, 
et de hits que specialiter ad camerarii et socit sut 
spectant officium. Necnon et de more fratrum 
antiquo balneandi et sanguinem sibi minuendt. 


( um cultus religionis ab universis divino famulatui per 

votum astrictis vigilanti animo sit utrobique observandus, 
in dormitorio precipue a singulis omni tempore debet cinceriter 
cum diligencia observari. In quo quidem, semper tecta 
facie usque ad conum nasi, a quolibet fratre, gravi et lento 
gressu, pro consuetudine, est humiliter incedendum. Nam ad 
introitum dormitorii debent singuli facies continuo tegere, 
atque ad suum exitum detegere debent. In dormitorio 
siquidem die noctuque summum silencium jugiter esse debet ; 
nec sono nec murmuracioni aut vocatu?? alicujus, si forte, quod 
absit, indiscrete agitur, nullo modo est intendendum. Sed 
jugiter inibi debent oculi uniuscujusque fixi esse in terram, 
nisi quisquam, intuitu caritatis, juxta tenorem regulae, 
capitulo 22°, aliquem fratrem sompnolentum leniter ac 

modeste exitare voluerit. Verumptamen, audito tabule 
sonitu repentino ac inpetuoso, in alicujus fratris discessu, 
debent fratres celeriter excitari, si qui tunc fuerint in 


dormitorio sompnolenti, ut, una cum aliis, ad defuncti 


exequias festinanter accurrant. Atque eodem modo fratres 
festinanter exitari et exire solent, audito per cornu aut per 
sonitum campanarum ecclesiz indicio aut rumore per aliquem 
de ignis ruina, aut torrentis vel pluviae inundacione. 

Quandocumque autem conventus ab ecclesia usque in 
dormitorium processionaliter incedit, omnes proculdubio, juxta 
quod a prima nostri ordinis institucione pro fratrum unitate 
ac corporum sanitate servanda salubriter est provisum, usque 
in latrinam suo ordine progredi debent ; et, si qui eorum inibi 
fortasse morari indigent, non debent, cum exierint, a dextris 
versus aliam partem extransversum incedere, donec ad ingre- 
diendum omnes pertransierint. Nec debent fratres intrantes 
aut egredientes aliquo modo fratres in sedilibus sedentes 
respicere ; et ipsi, qui ibi/ morantur, habeant totaliter [fo. 84b. 
faciem capucio coopertam ; nec ibi pronunciant aliquas 
oraciones vocales, dummodo secreta natura faciant, ne verba 
Dei sancta vilescantur. Nullus vero alii, ex consuetudine, 
facere alicubi signum debet, nec morari in claustro eciam pro 
alicujus utilitate operis, nec alius alium in aliqua sui parte 
studiose aspicere. Sed omnes simul in ordine suo, dicto 
completorio, sive in choro sive extra, dormitorium continuo 
ingredi debent. 

Post completorium, fratres mox ut a domo necessaria 
egressi fuerint, unusquisque ad lectum suum, froccos suos 
exuent, quos iterato induere non debent, quousque fiat sonitus 
ad matutinas, nisi, priusquam agatur idem sonitus, pro fratris 
obitu, aut alio casu ingruente, totus a dormitorio exeat con- 
ventus. Sed,si quis ex tunc egredi opus habet, ut si quis 
sanguinolentus fuerit, absque frocco exiet in cuculla. Sed 
nulli unquam ex hiis, qui ad completorium in choro extiterint, 
licebit a dormitorio absque necessitate manifesta tali hora 
egredi ; a quo quamvis aliqui necessitate ducti exeant, nullus 
tamen a claustro absque reprehensione egredi poterit tali 
hora. Sed debent omnes ad cicius quam possunt ordinate 

cubare; hoc observato quod omnes de Dei genitrice prius 
dixerint completorium. Quod quidem completorium, et si 
quid tunc aliud orando dicere voluerint, stantes humiliter 
coram lectis suis, et versas facies ad illos habentes, dicere 
debent, et non supra formas ante illos, aut eciam ex transverso 
super illos sedendo, aut super eos extransverso in circuitu 
jacendo. Sed, in lectis suis sedendo et ordinate jacendo, 
orare, cum voluerint, licite possunt et debent. Nullus enim, 
postquam simpliciori et secreciori modo quo possit paraverit 
suum lectum, coopertorium aut alios pannos cum stragula 
superiore versus partem lecti inferiorem indecenter revolvere 
debet, et a lecto suo postea quaquaversum (id est, aliquo 
modo)! incedere; sed illud absque reprehensione facere 
potest illo quo cubat instanti, et non prius. Nec debet aliquis, 
nisi ad minus quam potest, tibias suas detegere, quando se 
discalciat Et, quia corpus dormiendo ab humanis sensibus 
destituitur, debent se cubando divine custodiz, sanctae crucis 
caractere, quasi pupillam oculi de/votissime com- [fo. 85. 
mendare. Atque singuli, prout regula monet, capitulo 22°, 
per singulos lectos dormient, et nunquam duo fratres alicubi 
in uno lecto pariter jacebunt, quamvis consanguinitate sint 
propinqui aut affinitate connexi. Nec accedet junior quilibet 
ad lectum alterius, ne, dum ad invicem proximant corpora, 
nutriant libidinis incentiva; et maxime propter secretam 
oracionem, quz melius ad Deum nullo teste dirigitur, et ut 
majorem licenciam orandi credat sibi mens compuncta con- 
cessam, dum neminem vigiliz suze aut testem pertimescit aut 
indicem. Nullus unquam, priusquam dormiat, in turpi 
cogitacione versetur ; sed in sola contemplacione Dei cubans, 
ut? requiem corporis et requiem habeat? cordis, cogitaciones 
pravas a se repellat, bonisque objectis turpes a se rejiciat, 
dicens crebro cum psalmista, “ Lavabo per singulas noctes 
lectum meum," et cetera, quod factis implens, si donaverit 
Deus, subinferat *Memor fui nocte,' et cetera. Vestiti 
staminis, femoralibus, et caligis, atque cincti cingulis aut 
restibus vel corrigiis, dormire debent ; quia non licet fratri, nisi 

necessitatis causa, membra sua nuda contingere, vel ideo ut 
paraciores, audito signo, ad surgendum existant. 

Nullus ibi strepitus aut sonitus signo aut lapide seu aliunde 
fiat, quo possint dormientes inquietari, proviso quod, si qui 
dormiendo sonarent aut vociferent, in loco per se jaceant 
talibus deputata ; et quod nullus ausus sit, conventu inibi 
existente, stramen lecti sui dirigere aut movere ; sed neque 
aliquem pannum in auditu excuttere, sed fieri potest et 
debet ibidem, aut eciam in latrina, diurnis horis, conventu 
extra existente, vel hoc a famulis ad balniarium pocius est 
agendum. 

In media nocte pulsandum est ad matutinas, juxta illud 
psalmigraphi: “ Media nocte surgebam,” et cetera. Circa 
mediam noctem, per totum anni circulum, rite fieri solet 
pulsacio. Nonnulli siquidem fratres, audito sonitu, statuunt 
in animo suo audire se nuncium Domini dicentem, * Ecce 
sponsus venit, exite obviam ei," necnon et vocem terribilem 
qua fiet in judicio, “ Surgite mortui, qui jacetis in sepulcris 
vestris, et occurrite ad judicium Salvatoris"; atque divinz 
misericordiz regraciantes/ pro quiete eis indulta, [fo. 85b. 
et pro custodia angelica, ac de proteccione divina, dicunt 
continuo intra se “ Deo gracias" Et, quia Christus tali hora 
de virgine nasci dignatus est, mos est quorundam istud salu- 
briter subinferre, * Et hora illa sit benedicta in qua Christus 
natus est de Virgine Maria," atque, signo crucis se signantes, 
dicere, * In nomine Patris et Filii," et cetera; ac deinde, quasi 
mentis oculo gloriam beatz Virginis considerantes, ex intimis 
cordis medullis adjicere, “ Ave Maria," et cetera; ac postea, 
diligenter et devote cum timore et reverencia matutinas de 
ipsa Dei genitrice incipientes, et, in Dei presencia omniumque 
sanctorum eas totaliter prosequentes, sanctorum adjungunt 
suffragia, eorum se precibus suppliciter commendantes. 
Matutinz vero sic inchoari debent: “ Domine labia mea,” et 
cetera; “ Deus in adjutorium," et cetera; quas suo ordine 
prosequentes, quousque in chorum veniant, ibidem eas stando 
devote persolvant, una cum suffragiis sanctorum, ut premissum 
est, Qua siquidem matutinz qualibet nocte, tam in noctibus 
videlicet quibus in choro fit de ipsa Dei genitrice obsequium, 

quam ceteris noctibus tocius anni,a plurimis dici solent hac 
quidem racione, ut, si eas forte per negligenciam et pigriciem 
minus plene aut devote quandoque persolverint, condignam 
inde recompensacionem per illas noctes facere queant. 

Mox autem, ut audierint fratres sonitum prelibatum, absque 
mora ferventer surgentes, festinent invicem prevenire ad opus 
Dei cum omni gravitate et modestia, juxta tenorem regula, 
lectos suos tectos honeste dimittentes. Si vero contingat 
quod aliquis pro egritudine aut qualicumque debilitate cum 
aliis ad matutinas surgere nequeat, circuitori capud erigendo, 
cum advenerit, de sua invalitudine signum humiliter faciet, 
morandi et quiescendi licenciam postulando; qui eciam 
postea, ad cicius quam poterit, ea qua dicenda sunt plenarie 
persolvet. 

Dum vero canuntur matutine, nullus a choro usque in 
dormitorium, nisi necessitate! cogente, incedere debet ; hoc 
tunc observato, quod in psalmis, antiphonis, versiculis, et 
responsoriis, aliisque divini officii appendiciis, plenarie dicendo 
persolvent quz in eorum absencia in choro interim recitantur. 
Qui vero in xij. leccionum festivitatibus ad evange/lii [fo. 86. 
exposicionem necessario exeunt, poterit eis sufficere, pro 
quorundam arbitrio, unam tantum dicere vel audire illius 
exposicionis leccionem. 

Post matutinas vero, dormitorium pariter intrantes, possunt 
licite, qui voluerint, ad suos lectos confestim suos froccos 
exuere, et, qui volueri(n]t, usque in latrinam froccis induti 
incedere ; hoc tamen observato, quod, ad minus quam possint, 
nocturnis horis, conventu quiescente, froccis induti per dor- 
mitorium seu ad latrinam pergant, et quod diurnis horis 
econverso, ad minus quam possint, nisi in estate dum durat 
meridiana, absque suis froccis per dormitorium incedant aut 
intrant latrinam. 

Hora autem matutinali, statim ut inchoatur sonitus, omnes 
pariter surgere debent, signantes se in faciem signaculo 
sanctae crucis, ac postea (inmediate dicet unusquisque 
symbolum apostolorum intra se, et primam de Dei genitrice 
consequenter incipiet, quam, ex recta consuetudine, priusquam 

loquantur, singuli fratres cotidie dicere tenentur. Surgere 
autem debent cum decenti maturitate ita celeriter omnes et 
singuli, preter sanguinatos, secunda videlicet suze minucionis 
die, et preter infirmos, si qui fuerint, extra chorum, et senes 
ac debiles sudore perfusos, ut pedes suos extra lectos habeant 
ordinate, priusquam cessat sonitus. Et ideo morose feri 
debet sonitus ille, ad minus scilicet per moram illius psalmi, 
* Miserere mei Deus. Fratres vero, cum calciati fuerint, 
super suas staminas se cingere debent, pro recta et antiqua 
consuetudine, sub tunica videlicet et pelicia, tam estivo quam 
yemali tempore. 

Priusquam autem fiat sonitus prelibatus, nulli licitum est 
a dormitorio exire, nisi officiariis et aliis quibus specialiter 
est concessum, ad missas suas videlicet mane celebrandas 
aliaque opera digna adimplenda. Qui quidem froccis induti 
ante illum sonitum exire aut ingredi nullatenus debent, sicut 
nec infirmarius aut fratres qui in ecclesia jacent, deinde hoc 
observato, antequam a lectis suis recedant, quod stragula et 
coopertorium uniuscujusque, sicuti et ante matutinas, versus 
superiorem partem honeste revolvant, et, si necesse habeant, 
fratres ad necessaria nature procedant. Deinde descendant 
de dormitorio ad lavatorium, et, lotis manibus, et ante 
ordinem prioris juxta ostium locutorii pectinatis capitibus, 
non. ad ordines suos sive ad/ carulas in claustro [fo. 86b. 
inordinate tunc temporis sedentes, procedant inde ad 
ecclesiam, aquam benedictam sumentes, dehinc in chorum 
intrantes, percussiones oracionum ante primam expectantes. 
Non illa hora alicui huc illuc in claustro vagare licebit, nisi 
confessoribus et custodibus ordinis. Dicta prima, ibunt 
sacerdotes ad missas privatas celebrandas, alii inferioris 
ordinis ad missam pro ecclesia cantanda[m] Nec licebit 
alicui extra claustrum ire, donec missam audierit vel cele- 
braverit, nec usque post capitulum in xij. leccionibus, vel post 
terciam in tribus leccionibus, quia hora incompetens est. 
Sed sedebunt in claustro omnes ordinate et occupent se in 
leccionibus de servicio reddendis, vel de divinis scripturis, 
usque ad pulsacionem capituli vel hore tercie, preter illos 
qui curam habent exteriorem. 

Nec est pretermittendum quod pro recta et antiqua 
consuetudine habetur quod fratres, qui suos pannos mutare 
indigent, secundum quod docti sunt tempore noviciatus, cum 
per moram aliquantulam hora matutinali in claustro sederint, 
illud hoc modo facere debent. Novicii tamen nunquam 
mutabunt pannos suos, nisi in tribus leccionibus, et hoc non 
feria sexta nec in vigilia xij. leccionum, nisi fuerit urgens 
necessitas. : 

Modus mutandi. Post primam novicii surgent et, prece- 
dentibus junioribus, cum venerint ad lectos suos, primo 
deponent capucium furratum, postea froccum; deinde 
preparent pannos suos mutandos. Sedebunt namque inferius 
supra formas ante lectos, et botas suas atque pedules, prout 
mos est alias, semper manus exterius habendo, discalciant : 
sed cum calligis et femoralibus mutandis sub habitu suo, 
secreciori et honestiori modo quo possunt, ita se gerant, ut, 
si fieri possit, a transeuntibus quid agant minime perpendatur. 
Et denodato bracili anterius et extracto, inponant novis 
femoralibus, et, deposito veteri et novo assumpto, reponant 
caligas, pedules et calciamenta. Postea decingentes se 
exuant vetus staminum, et novo ordine retrogrado super- 
inducto caute et capite semper cooperto. Quod ut magis 
occulte fiat, sicuti quando tunicam aut pelliciam mutant, 
froccis induti hoc faciant, recingant se, et postea pannos/ [fo. 87. 
veteres plicent, femoralia infra staminum. Cum omnes per- 
fecerunt, simul descendant ad lavatorium manus suas lavaturi, 
priusquam in claustro sedeant vel quaquaversum incedent. 
Et sciendum quod novicii, quando balneant, mutare debent. 
Iste modus mutandi modernis diebus non tenetur, quia omnes, 
et professi novicii, cum sibi placuerit, in lectis suis de nocte 
mutant. 

Conventu post refeccionem estivo tempore dormitorium 
ad meridianam processionaliter ingresso, nulli ex tunc licitum 
est egredi, preter obedienciarios et infirmarium et fratres qui 
in ecclesia jacent, nisi aliquis forte ex senioribus et maturi- 
oribus fratribus exire ad lavatorium, vel alibi in claustrum, 
aut in ecclesiam, pro necessitate opus habeat; qui tunc 
proculdubio in cuculla absque frocco rite egreditur. Et quia 

nulli umquam licitum est locutorium seu alium locum loquendi 
causa absque frocco ingredi, si qui loqui tali hora necesse 
habeant et licencientur, si videlicet exeant priusquam froccos 
tunc exuerint, froccis induti exibunt. Si vero postea froccos 
suos usque ad hostium dormitorii secum portabunt, et ante 
suum exitum eos ibi induent, in! suo reditu, sicuti et alii 
qui dormitorium intrant, priusquam ingrediantur servitores, 
usque ad lectos suos tantum, et non ulterius, froccis induti, 
pro consuetudine ingredi possunt Set, postquam ingressi 
fuerint servitores, nulli ex tunc licitum est frocco indutus 
intrare, quousque ad finem meridianz agatur sonitus. Nam 
sanguinati, eo quod dormire non solent primo minucionis suz 
die, dum ceteri dormiunt in locutorio, ut moris est, sedebunt 
ordinate ; qui, quam cito ad meridiana finem signum tangitur 
in ecclesia, froccis exuti, intrabunt dormitorium ; quoniam 
proculdubio hora qua tunc fit sonitus in eodem omnes inibi 
adesse tenentur. Nec se debet aliquis ex fratribus, qui in 
dormitorio jacet, a meridiana aliquo modo absentare, quin 
saltem inibi existat, cum fit sonitus prelibatus. Per quod 
liquido constat quod nullus unquam a monasterio inter 
meridianam exire debet, nisi pro arduo sit ecclesiae. negocio 
exequendo, et hoc tunc de licencia aut jussione speciali. Ad 
meridianam vero lectos suos parare atque in eis ita ordinate 
per omnia jacere de/bent, sicuti et nocturnis horis. [fo. 87b. 
Qui se nunquam in lectis suis latenter discalciare aut calciare 
debent; sed, supra formas ante? lectos suos pedes interim 
extensos habentes, ita se honeste atque privatim discalciare 
debent ac discalciando tegere, ut vix eorum pedes a transeun- 
tibus valeant intueri; quod cum fecerint, non ita versi diucius 
sedebunt, sed tibias suas ad se in lectos suos trahent 
continuo. Qui in suis staminis vel tunicis aut pelliciis super 
lectos indecenter sedere non debent, nisi breviori quo possint 
tempore, sed pariter cum cuculla tunicam et pelliciam induent 
et exuent, atque sua capita continuo tegent, et se cingent 
consequenter cingulo nocturnali. Et, cum fuerint in lectis 
cooperti jacentes, libros suos respicient modo secreciori quo 
possunt; quos tunc proculdubio sedendo sicut nec stando 

aliqua vice respicient Nec debent unquam aliqui hora 
meridiana, nec ante aut post matutinas, absque reprehensione 
publica in lectis suis vestiti jacere, nisi per duas noctes in 
quibus, facta sua professione, in albis dicuntur existere, et 
nisi post laudes matutinarum in nocte Natalis Domini, 
quando ut pausent aliquantulum tempus permittit. 

Capitegia! quoque? linea fratres, honestatis causa, propter 
sudorem habere permittuntur. Et similiter pedules ex corio, 
de sua tamen providencia, sed privatim et occulte quod vix 
ab aliis videantur ; hoc observato, quod missas suas in hujus- 
cemodi  pedulibus nullatenus cantent, nisi forte laneos 
similiter pedules subtus habeant suis pedibus propriores.? 
Nulli autem coopertorium de scarleto, aut de colore viridi, 
scu alio colore nimis ponpose licitum est habere. Sed nec 
peluram coopertorii, nisi agninam aut de cuniculis, cattis, seu 
vulpinis, nec habere poterit aliquis ordinate pelliciam, nisi 
agninam, vel, si multum indigeat, de cattis aut vulpibus vel 
cuniculis, quam si forte egritudinis aut manifesta necessitatis 
causa; vel quamcumque aliam peluram delicaciorem sive 
molliorem habeat aliquis, ne, quod absit, a quoquam aliquo 
modo percipiatur, faciet eam ad collarium et manicarum 
extremitatem exterius cum pellura agnina sagaciter occultari, 
et hoc semper cum consciencia abbatis. Quoniam illud, 
quod absque reprehensione licite et ordinate fieri non potest 
sine abbate, si necessitatis causa fortasse agatur, ita tunc 
oculte fieri debet, ne aliis inde detur oc/casio [fo. 88. 
delinquendi. Nullus autem tunicam aliquo. modo habere 
debet, nisi solummodo nigri coloris. Nec faciet aliquis 
vestes suas aut calciamenta aliter quam ordinate parari; 
sed nec pannos suos et maxime staminam et femoralia, 
quod absit, faciet aliquis in villa lavari, quoniam fratres, 
itinerantes seu quaquaversum a domo recedentes, hujusce- 
modi lota secum pro more sunt habituri. 

Sed neque licitum est alicui chalonem sive tapetum cujus- 
cumque coloris super lectum suum extendere, vel talia palam 
ad lectum suum habere; sed nec saccum ad pannos, vel 
sarpelarium, aut capellum, aut ocreas, sive alia hujuscemodi 

1 Altered into capitergia. 2 quique, MS. 3 priores, MS. 

equitaturæ necessaria, debet aliquis in dormitorio habere 
recondita. 

Unicuique autem unam tantum perticam, et non plures, 
longitudinis, scilicet trium ulnarum, et non amplius, a parte 
pedum ad suum lectum, habere conceditur, atque asserem 
tractabilem latitudinis quarterii et dimidii unius ulnæ per 
lecti sui introitum habere permittitur, ne unusquisque frater, 
dormiendo se detegens, discoopertus et nudus jn aliqua sui 
corporis parte a transeuntibus jacere videatur ; hoc observato, 
quod nullo modo ita profunde in lectis suis jaceant, quin dum 
dormiunt a transeuntibus videri queant. 

Nulli autem licitum est pannum rasuræ seu alium pannum 
lineum suo lecto habere appensum et displicatum, quin saltem 
aliquo nigro panno tegatur; nisi brevi tempore dum post 
rasuram pannus ille siccatur. Sed nec calciamenta dirupta, 
aut pedules sordidos, vel aliquod tale indecens aut inhonestum, 
aliquis circa lectum suum jacere unquam aut pendere per- 
mittit, unde alicujus possit offendi aspectus ; et, si ita contingit, 
statim ea camerarius ex jussione superioris ammovebit, nisi 
ipse frater, cujus sunt, prius voluerit ammovere. Nec habebit 
aut portabit aliquis palam urinale vel aliquid tale in dormi- 
torio, sed senes et alii, si qui multum talibus indigent, ea 
latenter inibi licite possunt habere. 

Nullus vero ad lectum alicujus debet unquam accedere, ad 
illic quippiam faciendum aut illic amovendum, ipso invito aut 
absente, nisi ob suspicionem alicujus exordinacionis alicubi 
reperiendæ per censuram capituli agatur exploracio; vel 
magister noviciorum ad eorum lectos accedat qui suæ custodiæ 
deputantur: quod quidem facere poterit licite et debet, 
quocienscumque suz cederit voluntati, et maxime ubicumque 
et penes quemcumque/ [im]proprietatem seu aliam [fo. 88b. 
rem inordinatam existimat invenire. 

Nulli autem licebit, causa ammocionis suæ ab uno lecto ad 
alium, aliquid clavo fixum lecto per necessarium inde ammo- 
vere, licet ipsemet illud procuraverit et lecto apposuerit. Nec 
debet aliquis, post amocionem cujus[cum]que fratris a suo 
lecto, vel eciam post obitum alicujus, asserem vel mattam aut 
perticam seu aliquid tale ab illo lecto ammovere, absque 

assensu prioris ordinis, et tunc per visum camerarii aut ejus 
collegae. Sed nec quisquam famulus, ad lectum alicujus fratris 
faciendum vel aliquid quippiam illuc agendum,unquam accedet, 
nisi frater ille aut subcamerarius ibidem secum affuerit. 

Situlam vero cum aspersorio ad aquam benedictam in 
dormitorio camerarius inveniet; debetque circumquaque 
superius et inferius mundari atque scopari dormitorium per 
camerarium, ex recta et antiqua consuetudine, ad minus 
semel in anno, vel quocienscumque fuerit necesse, proviso 
tamen quod tunc in capitulo aut extra premuniantur omnes 
in eo lectos habentes. 

Pavimentum dormitorii thesaurarii conventus sustentabunt, - 
et quociens diruptum fuerit emendabunt. Gardianus de 
manerio de Northburne, qui pro tempore fuerit, ne strepitus 
fiat in dormitorio a fratribus ambulantibus super pavimentum, 
mattulas longas et strictas ad minus duorum pedum et dimidii 
hinc inde per domus longitudinem exhibere! debet. Tecturam 
vero dormitorii atque domus necessarie sive latrine, cum 
sessionibus? necessariis in eadem, necnon et fenestras vitreas 
dormitorii thesaurarius conventus inveniet et sustentabit ; 
sicuti et tecturam, mensas, et fenestras, et omnia alia ad 
structuram refectorii inveniet. Sed proculdubio camerarii 
et subcamerarii incumbit officio ipsum dormitorium et omnia 
qua ad ipsum pertinent sagaciter custodire; necnon et 
stramen sive literam pro lectis fratrum invenire, quociens 
opus fuerit ; et maxime semel in anno, pro recta et antiqua 
consuetudine, stramen in omnibus lectis fratrum, si ipsi 
voluerint, mutare faciet ac renovare, et tunc mundabitur 
dormitorium. Sed proculdubio illa litera? sive stramen 
a Bertona deveniet; et hac de causa nullus literam/ [fo. 89. 
a suo lecto unquam faciet amovere, nisi camerario preosten- 
datur aut illius socio; nisi aliquis sibimet fortasse aliam sibi 
literam absque camerario procurare velit. 

Et, quia de camerario et illius socio facta est hoc loco 
mencio specialis, consequens est aliqua hic ex hiis* quz 
eorum incumbunt officiis breviter propalare. Camerarii est 


1 mattule...exiberi, MS. 2 cesstomibus, MS. 

procurare omnia vestimenta et calciamenta et lectos et 
stramenta lectorum quz fratribus sunt necessaria; et juxta 
regulam habere concessa rasoria quoque et forcipes, tersoria 
ad radendum, tersoria in claustro pendencia, tersoria et manu- 
tergia mandati, et omnia vasa ejus. Det fratribus in iter 
profecturis capas, fasciolas, calcaria, sellas. Semel in anno 
renovari faciet literam in omnibus lectis fratrum, sicut pre- 
dictum est; et tunc eciam mundari faciet dormitorium. 
Inveniet singulis annis, tempore moderno, unicuique fratri 
habitum unum et plus, si necesse fuerit ; similiter unicuique 
fratri unam pelliceam infra octavas sancti Michaelis, vel vj. 
solidos pro pellicea, si indiguerit argentum accipere!; item, 
in vigilia Omnium Sanctorum, cuilibet fratri unum par 
nocturnalium, precii duorum solidorum? ; et pedules duplices, 
et decem capucia pro x. fratribus, vel xij. denarios? ; item, 
in ordinacione sancti Augustini, quindecim coopertoria pro 
xv. fratribus, vel xij. solidos*; item, in festo sancti Andree, 
quindecim burealia pro xv. fratribus, vel quatuor solidos? ; 
item, Sabbato in Ramis Palmarum, cuilibet fratri unum par 
sotularium diurnalium, vel duos solidos? et pedules dupplices ; 
item, in festo sancti Augustini, xxx. tunicas pro xxx. fratri- 
bus, vel sex solidos pro tunica'; item, in vigilia sancta 
Mildrethe virginis, cuilibet fratri unum par sotularium 
diurnalium, vel duos solidos?; item, in translacione sancti 
Augustini, viginti paria stragularum pro xx. fratribus, de 
longitudine et latitudine sicut continetur in constitucione in 
martilogio, vel pro pari stragularum sex solidos et octo 
denarios? Abbas vero non comprehenditur in hac distri- 
bucione. 

Preterea subcamerarius faciet per famulos suos ungere 
sotulares nocturnales tocius conventus in vigilia sancti 
Thoma apostoli. Staminas vero et femoralia fratres sunt 
habituri, quocienscumque indigent. Qui insuper camerarius 


1 A second hand has added a marginal note: ** Summa pro 7o fratribus 211i.” 


2 ** Summa pro 70 fratribus, 71i." 3 ** Summa, Ios.” 
* ** Summa, gli.” 5 s Summa, jli." 
5 ** Summa pro 70 fratribus, 7i." 7 **Summa, gli.” 

singulis fratribus lineas tecas ad parva cervicalia et linea 
capitegia nocturnalia, dummodo unius ulnz et quarterii 
mensura non extendat, quociens opus fuerit, in- [fo. 89b. 


venire tenetur ; sed non ultra ulnam et quarterium habentem, 


nisi velit de gracia. Panniculos vero ad psalteria aliosque 
libros parvi voluminis ex eodem eisdem invenire solet. Cin- 
gula quidem nocturnalia non eis invenire tenetur, nisi sponte 
velit ; sed neque materacia eisdem exhibebit, quia inordinata 
res est, secundum regulam, quia storia pro materacia in regula 
ponitur. Botas vero fratrum, si eorum usui nimis fuerint 
strictae, camerarius tenetur mutare ; quas ob suam largitatem 
nullus poterit aut debet refutare ; sed eas postea camerarius, 
ad cicius quam poterit, usui fratrum faciet mensurate parari. 
Faciet insuper camerarius botas fratrum tam singulas quam 
fultratas, quocienscumque necesse fuerit, infra singulos ter- 
minos, pre recta consuetudine, reparare: botas videlicct 
singulas a die qua liberacio fuerit facta usque ad eandem 
diem in annum completum, et similiter de fultratis ab una 
liberacione usque ad aliam liberacionem earundem.  Soleas 
vero calceature fratrum nunquam, quod absit, apponere 
faciet nisi integras, nec debent antipedize nova apponi, cum 
opus fuerit, nisi nove semella apponantur. Sed neque soleca 
aut antipedia unius botz alicujus fratris pro qualicumque 
ruptura renovari debet, nisi tunc solea aut antipedia alterius 
bote, quamvis integra sit, similiter renovetur; nisi fortuitu, 
in earum novitate, aliqua eisdem! casualis et inviolenta con- 
tingat ruptura. 

Subcamerarius vero acus et filum fratrum necessitatibus, 
quandocumque indigent, exhibere tenetur. Qui similiter 
cultellos ad panem, sumptibus camerarii, omnibus [in] capitulo 
misericordiam cum venia petentibus ac presidenti suum 
defectum ordinate confitentibus, absque mora tenetur inpen- 
dere; hoc tamen habito, quod ipsi eos amiserint casualiter 
[et] nulli eos dederint. 

Idem vero subcamerarius in sua jugiter habebit custodia 
duodecim paria ad minus de staminis et femoralibus usui 
fratrum promta; qui? omni die Luna, quociens opus fuerit, 

hora matutinali scindere faciet staminas et femoralia, et quze 
hujusmodi necessaria, ita videlicet ut quicquid traditur ei ad 
mutandum ante proximum Sabbatum mutari possit, ac indi- 
gentibus liberari. Cujus videlicet subcamerarii specialiter 
incumbit officio omnes veteres staminas, femoralia, et caligas, 
quocienscumque mutantur et renovantur, prout salubrius decre- 
verit, pauperibus et ege/nis pro more distribuere. Qui [fo. 9o. 
eciam subcamerarius, quoad hujusmodi veteres pannos indigen- 
tibus erogandos, elemosinarius camera conventus rite nomi- 
natur. Nec[se]debet camerarius in propria persona circa talia 
aliquatinus interponere, nisi quod superscripciones sive signa 
eorundem veterum pannorum eidem, si fortasse voluerit, ut 
constet ei numerus de liberacione eorum, per anni circulum a 
subcamerario ostendi possunt, scd ea a pannis abscindere et 
secum, quod absit, auferre non debet. Nec se debet unquam 
idem camerarius interponere de pannis prelibatis scindendis 
aut consuendis, resarciendis aut mutandis, cum opus fuerit, 
sicut nec de caligis aut pedulibus vel botis scindendis aut 
fultrandis ; sed proculdubio hæc omnia et cetera! hujusmodi 
fratrum necessitatibus per camerarium exhibenda ad subca- 
merarii specialiter officium specta[n]t. Et quocienscumque 
alicujus fratris stamina manifestam alicubi in se habet 
rupturam, debet ei novam protinus liberare, et nulla vice 
unam vel duas novas manicas veteri stamina apponi facere 
debet, quod absit, neque ut indecenter resarciatur permittere. 
Illud idem de femoralibus notabiliter ruptis ac continuo 
mutandis est similiter observandum. Qui quidem de froccis 
et cucullis, pelliceis atque sotularibus, staminis et femoralibus, 
quos in mutacione recipit a fratribus, imparciet, ut moris est, 
famulis de sartario et balniatorio ; et quod inde residuum 
fuerit pauperibus erogabit. Custodes quidem ordinis aut 
obedienciarii, vel fratres extra dormitorium jacentes, de nigris 
pannis, botis, pelliceis, aut caligis hujusmodi liberacionem 
facere non debent, nisi sponte velint ; sed ipsimet indigentibus 
distribuant. 

Luminaria sive crasseta in dormitorio idem accendet sub- 
camerarius atque extinguet; et a famulis ad hoc deputatis 

aptari ac parari faciet horis debitis et oportunis ; atque vasa 
sive crasseta inveniet camerarius et custodire debet ; et sepum, 
non solum ad eandem sed ad crassata in cella hospitum, 
monachis videlicet tantummodo ordinis sancti Benedicti, et 
non aliis nisi sponte vest, et ad inunccionem fratrum infir- 
morum et medicinas sumencium invenire tenetur. Necnon 
priori, quociens in sua camera jacet, crassetum inveniet; et 
duo crasseta in infirmaria invenirc tenetur. 

Subcamerarius insuper nigros pannos, tunicas et pelliceas, 
/coopertoria et caligas, sicut et botas fratrum, ad [fo. gob. 
consuendum et reparandum, quociens opus fuerit, ad sartoria 
portare tenetur, ac famulis commendare, eis[que] districte 
precipere ut commode! ac sine dilacione agantur qua agenda 
sunt, ut continuo ab eodem possint reportari. Atque hiidem 
famuli omnes fracturas consuere celeriter ac resarcire tenentur, 
nisi sit violenta fractura, ut in panno integro ; quoniam hujus- 
modi fracturas, nisi sit de gracia, redintegrare non solent. 
Similiter hiidem famuli de balneatorio tenentur stragulas, 
pannum rasture, tecas cervicalium,? et alios hujusmodi panni- 
culos lineos abluere. Sed sagaciter a subcamerario debet 
provideri, nc unquam, pro defectu aut negligencia eoründem, 
hujusmodi panniculi, et maxime stamina aut femoralia, extra 
abbaciam, quod absit, aliquo modo laventur. Subcamerarii 
insuper est, ac precipue camerarii, famulos de sartaria et 
balneatorio, quociens delinqunt aut in suo famulatu rite 
exequendo fuerint negligentes, quamtocius corripere atque 
castigare ; et, si emendare noluerint, alios loco eorum ydoneos 
substituere. Et, si forte pro delictis eorum subtrahatur eis 
aliquid de exigua porcione eisdem assignata per capitulum, 
debent camerarius et subcamerarius extra capitulum, et eciam 
in capitulo si forte opus fuerit, inde facere mencionem, ut 
eisdem restituatur quod subtractum est. 

Idem vero camerarius tersoria omnia in claustro pendencia 
invenire debet; et qualibet Dominica ante processionem 
renovari debent. Boscum vero sive ligna ad abluendos pannos 
et ad balnea et minuciones fratrum, quociens opus fuerit, 

atque minutorem inveniet camerarius. Qui eciam per famulos 
ad hoc deputatos faciet idem aut subcamerarius fratribus 
minuendis honeste deserviri ; qui ignem eis sollicite parabunt 
et scutellas baculosque invenient, atque eisdem de aqua 
ministrabunt. Qui insuper camerarius filum ad quzlibet 
famulorum opera circa fratrum vestes consuendas rite ac 
plenarie excercenda inveniet. Necnon et unctum ad calcia- 
menta fratrum per anni circulum necessarium! inveniet came- 
rarius. Et tecta domuum suz obedienciz honorifice susten- 
tabit. v 

Preterea, omni die Sabbati/ aut in quinta feria, [fo. 9r. 
faciet subcamerarius duas tinas cum aqua calida et quatuor 
bacinos ad minus ad mandatum in claustrum portari. Qui 
sagaciter providere debct quod omnes bacini integri sint et 
satis mundi? interius et exterius, priusquam illuc deferantur. 
Atque unam tinam cum aqua calida ante introitum capituli 
locari faciet, una cum quatuor bacinis et duobus tersoriis, ad 
mandatum inibi faciendum ; et alia duo manutergia ad 
manuum ablucionem procurabit. Balneare debet conventus 
bis in anno, videlicet contra Natale et contra Pentecosten. 
Nullus enim alteris temporibus anni balneare debet, sicut nec 
sibi sanguinem minuere, absque licencia speciali. Consue- 
verunt autem fratres omnes et singuli quater in anno anti- 
quitus balniari, secundum quatuor anni tempora, vidclicet 
ante Natale Domini, ante Pascha, ante Nativitatem sancti 
Johannis baptista, et ante festum sancti Michaelis; per diem 
scilicet quatuor fratres, primo seniores, ct diatim per ordinem 
usque ad novissimos. Sed postea provisum est ut balnearum 
usus, juxta tenorem regula, non nisi infirmis et indigentibus 
facile concedatur, et non pro affectu voluptatis, sed pro 
remedio et cura salutis: Nam, medendi causa et pro necessi- 
tate langoris, eciam si noluerit, frater, jubente priore, ut sic si 
forte queat egritudinem vitare, balneari debet. Sed hoc 
caveatur ne adolescentes et novicii, absque magistri sui aut 
seniorum comitatu, ad balneandum incedent; qui cum eis 
incedentes solerter intueantur quam ordinate ibi se contineant, 


1 necessarie, MS. ? munde, MS. 


IO 


15 


20 


25 


SANCTI AUGUSTINI CANTUARLA. 201 


Olim enim venientes fratres ad loca quibus balnez prepara- 
bantur, sua ibidem vestimenta exuentes, ita ordinate ut in 
dormitorio se gerere consueverant, atque in balneo humiliter 
in silencio residebant ; et, si quid! eis necessarium fuerat, 
modeste signo aliquo aut breviloquio a famulis petebant, qui 
eisdem celeriter quod pecierant inpendebant. Subcamerarius 
vero solerter tunc temporis, sicut et moderno tempore, intueri 
debet quales sint famuli qui ibidem sunt ; quia non infantes 
aut juvenes, sed etate provecciores maturi esse debent atque 
honesti. Postquam autem fratres in balneo fuerint abluti, non 
delectandi ulterius affeccione in eo residebunt ; sed medendi 
gracia, de consilio medici, possunt in eo, si indigeant, moram 
facere ulteriorem. Qui eciam/ de balneo exeuntes, ut [fo. 91b. 
vestiti et calciati fuerint, ordinate, sicut quando surgunt de 
dormitorio, ablutis manibus, revertantur in claustrum. Verump- 
tamen, si de custodia nondum fuerint absoluti, cum suo 
magistro reverti debent. Quod minus dictum est hic de 
balneis fratrum luculenter dictum est in rubricis de ordine. 

Antiquitus autem consueverunt fratres, qui minuendi erant, 
post evangelium majoris missae, facta in loco suo inclinacionc, 
exire? ; et ante crucem ad altare sancti Benedicti inclinato 
capite dicebant psalmum, “ Deus in adjutorium," cum “ Gloria 
Patri” et “ Pater noster " ; et post, “ Et ne, nos”; “ Adjutorium 
nostrum" ; “Sit nomen Domini benedictum " ; oracionem : 
“ Acciones nostras" Et hoc similiter dicebat per se, si unus 
tantum erat minuendus. Et sic transeant in dormitorium et 
accipientes nocturnalia sua? et fascias suas cum summo 
scilencio adeant locum ubi minuuntur fratres, ibique parum 
vel nichil loquantur. Postea vero froccos exuebant, et se ad 
minuendum ex more parabant. Scilencium ibidem omnino 
tenebant,! nisi necessitas loqui coegisset, qua differri aut non 
posset aut non deberet Quod si evenisset, breviter et? 
modeste et humili voce id fieri consuevit. Sed illa con- 
suetudo ab usu moderno penitus jam recessit. In illa die in 
libro non studea[n]t in claustro, nec in crastino. 


1 quidem, MS. ? exeant, MS. 3 nocturnalibus suis, MS. 

Quam ordinate se gerent" fratres in claustro secundum 
diversa tempora. Et de modo reddendi a novicits. 
Atque de modo agendi mandatum in claustro et in 
capitulo. Et de hits que elemosinarit et subele- 
mosinarit incumbunt officio. 


pors per intervalla cum omni maturitate in claustro 

sedere debent in quietis silencio, nisi tantummodo diebus 
et horis quibus eis ibidem loqui est concessum. Dompnus 
abbas, juxta quod suæ deposcit [dignitas] preferenciæ, in 
capite partis orientalis claustri, juxta ostium capituli, pro 
more antiquo sedere solet; et prior primus in aquilonari 
parte, juxta ostium locutorii, ac ceteri post ipsum in eadem 
parte gradatim juxta ordinem sua conversionis, a senioribus 
incipientes. Supprior vero ex orientali parte claustri sedebit, 
juxta parvum lavatorium ; tercius prior in parte occidentali, 
in medio, residebit. Novicii, si fuerint, et alii juvenes inferioris 
ordinis, qui reddituri/ sunt, ct illi qui non habent ordines [fo. 92. 
in claustro assignatas, sedebunt in parte australi. Nullus 
enim in parte orientali sedebit, nisi illi qui deputati sunt ad 
audiendas confessiones fratrum, quia possunt ibi semper esse 
parati, preter abbatem et subpriorem, ct, in casu, fratrem qui 
est in penitencia. Omnes quidem in claustro uno modo versi 
sedebunt, unusquisque scilicet ad tergum alterius versam 
habens faciem, ne aliquis alterius vultum intueatur ; quoniam 
visus ibidem cum omni diligencia est observandus, et ideo 
nullus unquam ibidem sedebit extransversum tendentem 
habens vultum, nisi illa solummodo hora qua in eo? omnes 
loqu[u]ntur; sed revera omnibus aliis horis atque temporibus 
ita a latere omnes ac singuli inibi residebunt, ut unusquisque 
ad tergum alterius, modo prelibato, versam habeat* faciem. 
Ubi proculdubio non habebit aliquis sedem sibi appropriatam 
preter dompnum abbatem, ut prefertur, priorem, subpriorem, 
et tercium priorem ; et preter precentorem, et succentorem, 
quibus committitur armariorum custodia. Cantor habebit 
cathedram suam ante armarium in claustro stantem, et 

carulam suam juxta se super lapidem inter columpnas ; 
succentor vero super scannum juxta armarium carulam et 
sedem suam habebit; ut hii duo, vel saltem unus eorum, 
possint semper esse parati ad respondendum fratribus 
servicium petentibus. Et debent fratres mediocres, et 
maxime juvenes sacerdotes, juxta quod numerus fratrum 
crescit aut decrescit, de uno loco ad alium ammoveri, pro 
disposicione prioris aut subprioris, quorum industrie et 
ordinacioni cura claustri specialiter est concessa. 

Post primam vero, omni tempore anni, fratres se preparent 
qui missas privatas celebrare voluerint. Alii vero juniores 
inferioris ordinis eant ad missam, quz dicitur pro ecclesia, 
cantandam. Novicii, si fuerint, in claustro residebunt. Post- 
quam autem missa consummentur, omnes ab oratorio exire 
debent, nullo remanente preter custodes ecclesi: ; qui tunc in 
claustro, omnes et singuli, sedebunt ordinate, priusquam a 
claustro egrediantur aut dormitorium intrent, vel quaqua- 
versum inde recedant, per quantum tempus psalmus 
“ Miserere mei, Deus" vel alius psalmus aut oracio eidem 
quantitate equipollens dici possit ab eisdem. "Verumptamen 
novicii, quam cito fuerint post primam claustrum/ [fo. 92b. 
ingressi, sumentes libros suos legere possunt et cantare, et 
suas lecciones repetere. Claustrales vero, et maxime novicii, 
tali hora post primam in dormitorium ire non debent, nisi pro 
aliqua fuerit necessitate, qua vitari non possit; quo si 
incedant necessitate ducti, in claustrum ad cicius quam 
poterunt revertentur, ibidem, ut prius, residentes, quousque! 
fiat sonitus ad terciam sive ad capitulum, quia hora incom- 
petens est. 

Nullus autem ante terciam aut capitulum debet petere 
licenciam a priore, ut cum aliquo fratre loquatur extra 
claustrum ; sed nec aliquis fratrum loquetur mane alicubi, 
priusquam dixerit primam de Dei genitrice, et dixerit vel 
audierit “ Preciosa,” vel saltem hoc capitulum, “ Domine, 
miserere nostri," cum isto versiculo, * Adjutorium nostrum." 
Sed neque in claustro aliquis sive in locutorio, nisi sedeat, loqui 
debet. Nec debet aliquis, exceptis quibus specialiter est 

concessum, ante primam extra claustrum ire, vel locutorium 
ingredi, ut minimum verbum habeat cum aliquo. 

Nullus unquam absque frocco locutorium est ingressurus. 
Nullus autem obedienciarius ante tres oraciones, quz fieri 
debent ante primam, sicut nec claustralis, aliquid aget, neque a 
claustro sive a monasterio egredietur, donec pro more ipsas in 
oratorio fecerit oraciones. In locutorio quidem exteriore 
nullus loqui debet claustralis cum aliqua seculari persona, nec 
debet ostium ejusdem locutorii aperiri, si recta et antiqua 
consuetudo servetur, aliquo die usque post capitulum, nisi sit 
pro ingressu aut egressu hospitum, vel pro redditu fratrum, 
seu ob aliam manifesta: necessitatis causam! ; quod modo ista 
observancia non tenetur. 

Postquam autem inchoatur sonitus ad primam, vel ad 
terciam, vel ad aliam quamlibet horam regularem, aut eciam 
sonitus qui fit ante horam seu capitulum aut majorem missam, 
nullus absque licencia presumet suam privatim cantare 
missam. Sed, si amictum capiti suo apposuerit, et signum ad 
horam regularem insonuerit, deposito amictu, chorum intrabit, 
vel, [si]? illo instante affectuose cantare proponat, a priore 
claustri licenciam postulabit. Ad intervalla vero cantare 
poterit, qui voluerit, non quesita licencia. 

Novicii vero hora matutinali voce sonora, qucusque 
reddiderint, cantare debent; qui eciam plena voce atque 
manifesta reddent,/ prout in choro est canendum. [fo. 93. 
Non enim ita reddent, ut cito exonerentur, sed ut reddita 
ad plenum sciant, atque suo perpetuo memoriter teneant ; 
et ideo moneri non debent ut multum reddant, sed ut unus- 
quisque, juxta sui capacitatem ingenii, hoc ita faciat, ut 
hujus rei causa nullum senciat corporis gravamen. Cotidie 
vero reddere debet unusquisque, quantum sibi viderit 
expedire, nisi in principali sit festo, aut aliunde occurrat 
ei impedimentum. Et in diebus in quibus non reddiderit 
aliquis de hiis qui reddituri sunt, debet idem per suum 
magistrum in capitulo reprehendi. Qui vero legunt, ut in 
psalterio et ymnorum libro, ita sonoriter in audiencia et 
maxime cum reddunt, ut a circumquaque sedentibus 

possi[n]t audiri. Omnes autem suo magistro ad redden- 
dum se primitus offerre debent, ut ipse intueatur ubi 
incipiunt, et audiat quos voluerit audire, et quos noluerit 
collegz suo, aut cui voluerit, mittat; ita tamen ut! finis 
leccionis cidem a quolibet ostendatur, quia ita mature et 
ordinate ad reddendum incedere debent, ut nullus ab alio 
impedimentum paciatur aut, quod absit, molestetur. Post- 
quam vero reddiderint, non ita sonoriter cantare tenentur, 
sicut prius, sed voce mediocri, sicut ad intervallum post 
prandium cantare solent. Verumptamen hora competenti, 
ad magnum scilicet intervallum quod fit post prandium 
in mediis feriis Quadragesima, sive ad intervallum post 
cenam aut potum conventus, quibuscumque anni diebus, 
nulla ab eisdem vox audiri debet, et maxime illis horis 
quibus in claustro pedes sibi abluant nullus omnino ab 
aliquibus sonitus audietur. Nec debet unquam aliquis 
juniorum, ex illa parte qua seniores resident, hora matu- 
tinali seu quavis alia hora, ipsis in ea residentibus, incedere, 
prius [quam] ad horam terciam signum  insonuerit, nisi 
solummodo ille qui hora matutinali querit martilogium 4 
Sed si qui in dormitorium aut in ecclesiam pro qualicumque 
necessitate sunt ituri, ipsis senioribus in claustro residenti- 
bus aut ex eis saltem tribus aut duobus, ex septentrionali 
parte juxta refectorium pro more incedent. Sed statim 
postquam inchoatur sonitus ad primam, sicut et ad aliam 
horam regularem, licite per illam partem possunt incedere. 
Olim autem/ pro consuetudine habebatur quod, [fo. 93b. 
quocienscumque juvenes sive in choro sive in claustro inter 
seniores ibant, detectis humiliter capitibus inclinando incede- 
bant. Nullus siquidem in claustro ex opposito ostii de 
dormitorio, directe videlicet inferius ante gradum stando, 
alium expectabit sursum aspiciendo; sed a dextro latere 
se divertet, stando interim ibidem, si quis necessitatis causa, 
donec exeat aliquis, voluerit expectare. Juvenes vero, qui 
reddunt, alium librum quam martilogium in claustro respicere 
non debent; sed nec aliquis eorum qui reddiderunt alium 
librum quam de cantu in australi parte claustri licebit 

intueri, nisi sit psalterium, vel liber! ymnorum aut libri! de 
cantu super quos reddunt, vel [liber] collacionis, aut 
legenda! super quam ad matutinas est legendum ; quam, 
quociens opus fuerit, hora ad hoc congruenciore post 
prandium, precentor sive succentor providere debet, et portare 
et reportare faciet, ut, quicumque voluerint, lecciones ibi 
provideant, quas ad matutinas sunt lecturi. 

Conventus quando de capitulo cum * Verba mea" vadit 
in chorum, nullus fratrum loqui presumat, donec recedat de 
choro in claustrum, et a priore “ Benedicite" sit prolatum ; 
quod quidem ita sonoriter proferri debet, ut ab omnibus 
possit audiri; et, si postea forte aliquis supervencrit, qui 
illud non audierit, pronunciabit et ipse in audiencia * Bene- 
dicite," priusquam loqui ceperit Quando vero in capitulo 
dictum fuerit * Benedicite" a presidente, omnes exeuntes 
ad loca quibus in claustro loqui debent directe procedunt, 
et ibi dum loquuntur sedere debent; non stando, non ambu- 
lando, nullus presumat loqui, sed regulariter sedendo. 

Nulls quidem ex fratribus in claustro videri dcbet, 
quando conventus de ecclesia aut de capitulo processive 
claustrum ingreditur. Et debent omnes fratres, preter 
illos qui in custodia sunt, hinc inde sedere dum loquuntur 
in parte australi ; prior tamen et seniores in parte orientali 
super scannum juxta capitulum; novicii, si fuerint, cum 
magistris suis in parte australi super scannum juxta 
hostium capelle, ubi cantatur missa pro ecclesia. Et 
debent de hiis qua pertinent ad ordinem et de bonis con- 
suetudinibus ecclesie loqui, et juvenes debent ibi signa 
ordinata erudire. 

Nullus ibi/ audeat de rumoribus seculi interrogare [fo. 94. 
nec narrare, non de trufis, non de frivolis, unde possit 
risus indiscussus commoveri. Nulla? ibi contenciones aliquo 
modo pronunciantur Dum vero fratres loquuntur in 
claustro, nulli licitum est librum inspicere, neque aliquid 
scribere, nisi ab aliis segregatus penitus interim sedeat. De 
hiis vero qui in claustro scribunt consideracionem sagaciter 
habere debet prior claustri, ne aliquid videlicet scribant, 

nisi ad utilitatem ecclesie et suarum profectum animarum, 
quod si fecerint, acriter inde puniri debent ; et ideo claustri 
exploratores diligenter inspicere debent, quid et quibus horis 
in claustro aliqui scribant, nec debet quisquam eorum aliquo 
modo, quod absit, ab ordinis custodibus celare quod scribit ; 
quoniam, si hoc fecerit aliquis, debet coram omnibus in 
capitulo acriter inde redargui, et quicquid scripserit a sua 
custodia penitus amoveri. [Illi vero qui de licencia aliqua 
scribunt, ad intervalla hoc facere debent, dummodo con- 
ventus in claustro sedet; et nullo tempore, dum conventus 
in ecclesia fuerit, aut in capitulo vel in dormitorio aut in 
refectorio, aliqui scribere aut sedere debe[n]t in claustro, nisi 
forte cartam aut aliquid hujusmodi, jussu prioris vel sup- 
prioris, pro communi scribat utilitate. Nec debent illi 
cotidiani scriptores horis scribere incompetentibus, et maxime 
in secundis et quartis aut sextis feriis Quadragesime, vel 
cum sibi fratres pedes abluunt in claustro; sed nec in 
festivitatibus quas servant populares, quoniam hoc cum 
ilis commune habemus et habere tenemur. In illa enim 
parte claustri quae noviciis et juvenibus in custodia positis 
est concessa, in qua precipue ac devote cultus religionis et 
rigor discipline atque forma claustralis doctrine jugiter 
excerceri debent, nemo presumet, sine licencia magistri, 
sedendo vel stando morari, vel signum aut verbum facere 
cum illis. Cum quibus eciam, si, hora qua in claustro 
loq[ujuntur, ex permissione magistri loquitur aliquis, pro 
cujuscumque rei fuerit causa, sedendo loquetur, ita ut inter 
ipsum et novicium sive novicios, cum quibus loqui voluerit, 
idem sedeat magister, vel frater qui ei in adjutorium sui 
officii deputatur, vel alius quem magister ad hoc assignaverit. 
Non enim ad invicem sibi loquentur/ novicii, nisi [fo. 94b. 
audiente magistro; nec simul aliquid repetent aut facient, 
nisi coram eo; nec ad invicem sedebunt, nisi interente 
columpna, vel loco habente spacium unius sedis; hoc 
observato, quod, si non inter eos, saltem ante illos sedeat 
corum custos. Qui eciam ad sumendum ab aliquo fratre 
librum, seu aliud quippiam necessarium, et ad lavatorium 
ita incedant, ut a custode suo aperte ac continue videantur ; 

nec alicubi facient signum novicii, ut ab aliquo aliquid 
recipient, nisi a magistro suo vel eciam coram ipso. Nec 
loquetur ibi aliquo modo juvenis qui non est ibi sessurus,! 
nisi optenta prius a magistro licencia. Nullus enim in 
claustro, sicut nec in locutorio, nisi sedeat, loqui debet. 
Nec debet aliquis juvenis extra claustrum ire absque 
custodia ; sed neque duobus juvenibus simul absque custode 
licebit extra claustrum incedere. Nullus illis, neque ipsi ubi 
[sunt] sed neque aliqui fratres, ad invicem, dum silencium 
tenent, subridere debent, neque in absconso facere signum. 
Palam enim omnia signa in horis et locis convenientibus 
fieri debent, ct tunc congrua et necessaria, et sine offensione 
ire aut indignacionis vel alicujus contencionis aut alicujus 
joculatoriz rei vel inmunda aut inhoneste. Et non solum- 
modo ista in signis sunt cavenda, verum eciam ab omnibus 
accionibus monachorum separanda sunt, stent vel eant, 
sedeant aut jaceant, loquantur vel taceant; neque iracunde? 
aut indignando sive despicabiliter aliquis erga alterum quic- 
quam visu, aut in auditu, sive in aliquo opere aut sermone 
demonstrare debet. 

Custos autem noviciorum aut ejus collega scribere non 
debet, nec aliquod tale opus agere, quod multum ejus oculos 
ab eorum avertit custodia. Qui quidem custos sive magister 
noviciorum non, nisi commissos suo collega vel alii, ipso 
absente, signo vel verbo se absentando, relinquere eos debet. 
Quos, si strenui fratris tutela commiserit, pro competenti 
causa ab eis pro tempore discedere poterit ; sed aliter nequa- 
quam, quoniam sedes illius vacua esse non debet, conventu in 
claustro existente. Si autem inter loquendum dompnus 
abbas supervenerit, assurgent ei omnes obnixe inclinando, 
quousque pertransierit. Qui, si ibidem moram fecerit ad 
loquendum, in sede magistri est sessurus, tanquam magistri 
beati Benedicti vicarius/ specialis; atque juxta eum [fo. 95. 
noviciorum custos, et si qui fuerint ibidem sacerdotes, sede- 
bunt hinc et inde seorsum super scannum; sed ceteri 
inferioris ordinis, detectis capitibus, deorsum in terram reside- 
bunt, quid dicere decreverit humiliter audientes. Si vero 

[custodi]! prelibato vel cuiquam ex sacerdotibus aliquid 
singulariter dicat, capud suum continuo deteget, et, cum 
peroraverit, versus eundem inclinabit, ita videlicet ut non 
sedeat; atque eodem modo in abbatis absencia, quociens- 
cumque eorum magister aliquid reprehensionis, erudicionis, 
aut exhortacionis cuiquam eorum specialiter profert, sive 
sacerdos fuerit, sive levita, aut ordinis inferioris, capud suum 
confestim detegere debet, quousque audierit suam voluntatem ; 
et, si arguerit, audita correpcione, protinus inclinabit. Solet 
enim idem magister reprehensiones quas in capitulo facere 
voluerit ibidem, quasi ad secundum seu retro capitulum, ita 
accurate? proferre, ut nulla offensio impunita aut defectus seu 
gestus inordinatus penes eos absque redargucione pertranseat. 
Et, quia fratres omnes et singuli curam custodiæ ad invicem 
in caritate habere debent, quocienscumque videt aliquis 
fratrem suum qualitercumque delinquentem, debet eum inde 
qualicumque verbo vel signo leniter ac modeste corripere ; 
quod cum fecerit, si fuerit in loco quo verbo tenus hoc facit, 
debet frater qui corripitur capud suum illico? detegere, ac 
humiliter inclinando emendacionem promittere, a quocumque 
sene aut juvene corripiatur. Si quis vero offendens in aliquo 
qualicumque signo deprehensus fuerit in loco quo loqui non 
licet, mox, ut prefertur, capud suum deteget, ac deprehendenti 
suppliciter inclinabit ; qui, si ita fecerit, pro eodem transgressu 
nec in capitulo nec extra debet unquam ab eodem corripi, 
sive custos ordinis fuerit sive non, a quo tunc corripitur. Si 
vero priorem inter novicios, quando loquuntur in claustro seu 
alia hora, transire contingat, non assurgent ei aliqui nisi sedere 
voluerit ; quia tunc assurgent ei illi tantum juxta quos sedere 
voluerit, prout alibi dictum est in capitulo de priore. Nullus a 
colloquio claustri, sicut nec ab aliqua hora regulari, se debet 
absentare,/ et maxime a scola noviciorum, quin a suo [fo. 95b. 
inde arguatur magistro, eo quod ibidem fit instruccio signorum 
ordinis et consuetudinum. Nec est ibi aliquid loquendum, 
nisi de hiis quae necessaria sunt ad ordinis observanciam et 

sanctz religionis. Et hac de causa nullus a scola noviciorum 
absolvi debet, donec perfecte sciat quicquid ad ordinis spectat 
observanciam ; sed, sicut aurum in fornace probatur igne, ita 
quilibet novicius probari debet in scola disciplinis. In qua 
quidem scola, sicut nec alibi in claustro, debet Anglico ydeo- 
mate aliquid proferri ; sed neque Latine, nisi prior vel aliquis 
strenuus frater, docendi aut exortandi gracia, vel magister 
noviciorum Latine velit aliquid exprimere; sed Gallice 
jugiter, sicut et in capitulo, ab omnibus et a singulis in 
claustro est loquendum. Nec licitum est cuiquam eorum in 
claustro aliquid loqui, loquente magistro, sicut nec alicui, dum 
loquitur presidens in capitulo, juxta illud regula, capitulo 6°. 
Nam loqui et docere magistro condecet, tacere et audire 
discipulo convenit ; atque illud beati Jacobi in sua canonica: 
* Sit omnis homo velox ad audiendum," et cetera. In claustro 
vero, sicut et in ecclesia atque in refectorio, nisi horis quibus 
in claustro ab omnibus loqui solet, scilencium ita per omnia 
ab omnibus est tenendum, ut nec liber petatur per titulum. 

Si autem novicii a custodia nondum absoluti in claustro vel 
in ecclesia aut in refectorio quippiam invenerint, illud suo 
magistro protinus commendabunt. Ceteri vero omnes cum 
aliquid invenerint locis prelibatis, nisi constet eis cujus sit res 
illa, ad parliamentum, si habeatur, pro more ostendetur ; vel 
si non, in proximo eam capitulo portabunt, et ubi invenerint 
innotescent presidenti Sed si constet eis cujus sit quod 
invenerint, non facient quod profertur juxta illud, * Quod tibi 
non vis fieri," et cetera. In dormitorio autem si quid inventum 
fuerit, uni ex crassetis aut cordulæ appendi debet, ut a tran- 
seuntibus possit intueri ; nisi res sit privata, quam publicare 
non debet, de qua tunc occulte, si res sit honesta, alicui ex 
ordinis tutoribus aut noviciorum magistro mencio est agenda, 
ut fiat inde quod ipse decreverit. 

Si quis vero necesse habet ut ungues sibi cindantur, cum 
dixerit prior aut idem magister qua ipso instanti ad 
cultum/ ordinis ac sancte religionis dicere voluerit, [fo. 96. 
surgens idem frater inter loquendum et segregatus ab aliis, 
aversam ab eis habens faciem, sedeat in silencio, et quod opus 
est faciat ; quo facto, knipulum suum lavet atque eruginet, si 

necesse fuerit. Tali enim hora, atque inter! loquendum diebus 
quibus raduntur, licite possunt et debent knipulos et cultellos 
suos eruginare, si necesse habeatur, et nunquam hora qua fit 
in claustro* mandatum, nec hora qua ad prandium vel ad 
cenam refectorium sunt ingressuri. Alius modus est cindendi 
ungues, quod inter parliamentum qui necesse habet petat 
licenciam a socio suo ex utraque parte, et faciat in loco quo 
sedet quod necesse est. Tamen supradictus modus videtur 
mihi esse plus curialis et honestus. 

De karulis in claustro habendis hanc consideracionem 
habere debent, quibus committitur claustri tutela, ut videlicet 
celerarius, seu alii fratres qui raro in claustro resident, suas 
karulas in claustro non habeant ; sed nec aliqui fratres, nisi in 
scribendo, vel illuminando, aut tantum notando communitati 
aut eciam sibimet ipsis proficere sciant. Et hzc ab explora- 
toribus claustri est habenda consideracio, ut nulli fratres in 
claustro vacent ocio, sed ut leccionibus aut oracionibus vel 
sanctis meditacionibus sint intenti, aut in rebus utilibus 
occupati, et ut maxime de historiis et aliis quae ad divinum 
spectant officium ita sibi in claustro provideant, ut nullo modo 
indigeant inter matutinas, hujus rei causa, a choro exire. 

Quandocumque vero et quocienscumque diurnis aut noctur- 
nis horis fratres sibi mutatim occurrunt, cum omni humilitate 


sibi invicem inclinabunt ; et, si ex eis unus senior fuerit, junior : 


primum humiliter inclinare incipiet, ac deinde senior eadem 
humilitate ibidem persequetur ; illa solummodo hora excepta, 
in qua fratres in claustro loquuntur, in qua ita mutuo sibi 
invicem obviantes nullatenus inclinare solent, donec signum 
ad horam insonuerit. Sed quocienscumque dompnus abbas 
per claustrum transit, quacumque fuerit hora diei aut noctis, 
stabunt ei omnes et assurgent, si qui sederint, atque, detectis 
reverenter/ capitibus, se a latere devertentes, donec [fo. 96b. 
eos pertransierit, profundius inclinabunt ; qui si ibidem inter 
loquendum sedere voluerit, fiat prout paulo superius evidencius 
declaratur. Dicitur enim paulo ante quod, postquam signum 
ad horam insonuerit, sibi invicem obviantes inclinare debent, 
quoniam audito signo statim proculdubio silere debent, et 
! in, MS. ? claustrum, MS. 

confestim ecclesiam ingredientur, ut oracioni intersint ; 
quoniam nullus unquam officiarius, sicut nec aliquis claus- 
tralis, pro qualicumque re in claustro sedere presumet, dum fit 
oracio consueta ante primam, vel aliquam horam regularem in 

s choro, vel ad refeccionem, vel ad potum in refectorio sive in 
dormitorio extiterit, ut premissum est. 

Nullus autem fratrum in claustro absque frocco incedere 
debet, nisi diebus in quibus totus conventus induitur, et 
tempore quo conventus in dormitorio fuerit de nocte aut hora 

10 meridiana. Sed nec in abbacia extra claustrum! aliquis 
absque frocco ex veteri consuetudine est iturus, nisi dompnus 
abbas, cum voluerit, et illi solummodo qui in infirmitorio 
jacent Sed nec aliquis fratrum nostrorum in claustro aut in 
ccclesia capatus videri debet, quin inde acriter corripiatur, 

15 nisi solus abbas; sed sui capellani nequaquam. Nec debet 
aliquis fratrum in claustro, quod absit, sicut nec in ecclesia 
aut in dormitorio, nec eciam extra alicubi prope claustrum 
cerotecatus incedere, nisi solummodo dompnus abbas; qui 
tamen nullo die capitulum cerotecatus intrabit, si consuetu- 

20 dinis antique fuerit imitator. 

Juvenes vero de custodia legere ad collacionem non debent, 
absque sui magistri licencia, nec epistolam, aut ad servitores 
legere, sive martilogium, vel ad discum stare, vel candelabra 
portare, vel talia hujusmodi facere, donec cursus ad eos 

25 venerit ; nec debent alicubi, refeccionis aut consolacionis gracia, 
absque sui magistri ducatu, cum affuerit, vel sui collegae in 
sua absencia, seu alterius fratris ad nutum ipsius, extra claus- 
trum incedere, donec de eorum maturitate sit securus, et hoc 
maxime infra annum post eorum professionem, vel talibus cos 

3o commendet, de quorum ordinato gestu habeat confidenciam. 
Nec debent aliquo tempore extra conventum alicubi esse, nisi 
ubi extiterint eidem constiterit cer/titudo. Nec suas [fo. 97. 
debent infirmitates novicii aut quascumque necessitates alicui, 
nisi eidem magistro, unquam intimare. Nimirum, cum? suæ 

35 tutela. specialiter commendentur, ipse inter illos et alios 
quoscumque mediator esse debet ; qui eciam sibi nichil fieri 
facient nec aliquid dabunt, mutuabunt, aut recipient, nisi per 

1 claustra, MS. ? gue, MS. 

visum et de licencia ipsius. Nec debent aliqui juvenes in 
custodia, in capitulo aut extra, pro aliquo transgressu corri- 
pere, nisi custos sit ordinis, aut in officio divino offenderint 
aut defecerint, vel silencium alicubi infregerint. Tunc poterunt 
eos licite cantor, aut ejus socius, et fratres quibus una cum 
ordinis custodibus injunctum est de silencio loqui, eos, si 
voluerint, in capitulo proclamare, aut, si voluerint, eorum 
transgressum suo magistro intimare, et non alii ordinis 
[custodi ; sed ipsi ordinis]! custodes, quociens percipiunt eos 
palam delinquere, possunt eos et debent coram omnibus in 
capitulo proclamare, et de occultis excessibus quos ipsi soli 
viderint occulte possunt corripere, si voluerint; quod quidem 
eis facere non licebit, si juniorum offensas ex aliorum relatu 
didiscerint, eo quod, a quibuslibet aliis personis ubicumque et 
qualitercumque visi fuerint delinquere, eorum delicta suo 
magistro, quamvis non sit ordinis custos, intimari debent. 

Et poterit unusquisque juvenum, de licencia sui magistri 
semel aut bis in ebdomoda pro necessitate ad prandium 
servire, sed non amplius, postquam primum cursum suum 
perfecerint. Et hoc facere debent pro senibus et debilibus, 
necnon et pro ceteris extra refectorium reficientibus. Claus- 
trales vero, et maxime juniores ordine aut etate, sive mediocres, 
in illa ebdomada qua de mensz leccione in tabula existunt, 
sanguine sibi minucre non debent ; sed nec qui in tabula sunt 
de coquinz officio, et maxime si juvenes sint ordine aut etate, 
nisi pro necessitate fuerit manifesta, sanguine sibi nullatenus 
minuent. Juvenes vero, postquam suum ter reddiderint servi- 
cium, sedebunt ex ipsa eadem parte qua prius, nullum librum 
respicientes nisi de cantu, sed, reddendo per se et repetendo 
ystorias forciores ac magis extraneas, ita sibi providebunt, 
quod de illis in choro in aliquo non deficiant. Quos cum 
viderit/ magister eorum perfecte scire quae sciri debent, [fo. 97b. 
consuevit eis dicere ut in alia parte sedeant, loco talibus 
assignato, ubi tunc licite possunt libros de armario respicere ; 
sed nondum scribere aut carulas habere debent, licet fuerint 
sacerdotes, nisi viderit magister quod eorum scriptura ecclesia 
possit proficere. 


! Supplied from O. 

Novicii qui reddunt, sicut et ceteri omnes, de ymnis propriis 
et canticis ante Adventum et Natale Domini aliisque tempori- 
bus, quociens opus fuerit, sibi debent sagaciter providere ; et, 
ut hoc diligencius faciant, a suo magistro moneri debent. Sed 
non de hystoriis propriis sibi specialiter solent hii qui reddunt 
providere, eo quod coram se libros ad matutinas habent. In 
yeme vero mane et sero, quando in claustro ad scannum non 
possunt bene videre super libros, possunt fratres, qui voluerint, 
absque reprehensione secus praterium inter columpnas resi- 
dere ; et maxime novicii minime professi, nisi obstet eis aeris 
intemperies; hoc observato, quod duz sint columpna ad 
minus inter singulos illic residentes. Qui eciam omni tempore 
in claustro, sicuti in choro, in capitulo, et in refectorio, ita 
ordinate frontes suas habebunt detectas, ut suae corone circuli 
pateant intuentibus. Hora qua pedes abluunt, diebus in 
quibus fit mandatum, suas facies usque nasi extremitatem pro 
consuetudine tectas habebunt; et hoc non solum novicii, sed 
eciam omnes proculdubio ; et singuli per claustri circuitum 
tali hora uno eodemque modo ordinate residebunt. Hore 
vero incompetentes dicuntur illa quibus leccioni et sanctis 
meditacionibus est specialiter intendendum, in quibus anti- 
quitus operari in claustro licitum non fuit, ut a mane usque ad 
terciam vel post capitulum in xij. leccionibus et supra, quando 
conventus bis reficitur, et post vesperas sive post cenam, post 
mutacionem calciamentorum in dormitorio ; ac precipue dum 
sibi pedes abluunt, eo quod tunc summum in claustro silencium 
est tenendum, ut premissum est. 

De fratrum vero ablucione manuum hoc pro consuetudine 
est habendum. Mane, cum conventus descendit de dormi- 
torio, lavent fratres manus suas, et quando conventus vadit ad 
prandium. Similiter et post meridianam in estate, cum 
descendit conventus de dormitorio. Et post prandium a 
kalendis/ Octobris usque ad Pascha ; hoc addito quod [fo. 93. 
post prandium conventus sedeat prius in claustro per moram 
illius psalmi, scilicet, * De profundis," cum collecta * Absolve." 
Et similiter post cenam, quando conventus descendit de dormi- 
torio, post mutacionem calciamentorum. Similiter et ante 
potum, quando non est cena, nisi tantum potus unus. Et 

ante primum potum in vigiliis sanctorum, quando conventus 
jejunat, qui debent bis potare. Et similiter quando conventus 
debet esse revestitus ad missam, sive sit in albis sive in capis, 
ante missam debent fratres manus suas lavare. Et in nocte 
Pascha et Pentecosten ante matutinas tenentur fratres lavare 
manus suas, quia tunc totus conventus erit revestitus. [Ista 
abluciones supradicta de ordine sunt. 

Famulus qui custodit hostium locutorii versus celarium, 
et famulus qui custodit hostium infirmariz, una cum famulis 
de ecclesia, pro more antiquo omnes aditus claustri ita 
debent sollicite custodire, ut nullus unquam persona secularis, 
dum in capitulo existunt fratres, vel in claustro pedes sibi 
abluunt, ingrediatur, et maxime in magnatum  absencia. 
Hoc providere illi famuli tenentur, ut nullus aliquo tempore 
ocreatus, vel calcaria habens in pedibus, seu absque caligis 
calciatus, pro qualibet causa claustrum introeat. Et si aliquis 
forte talis in refectorium veniat, a famulo de refectorio statim 
expelli debet. Et maxime dum conventus in refectorio 
fuerit, nullus ingredi permittetur, nisi honorabilis sit persona 
et pro causa manifesta. Nec debet permitti, ut inter 
prandendum aut potandum aliquis secularis ad hostium 
intro respiciat, nimirum cum non liceat alicui ex fratribus 
irreprehensibiliter tali hora ingredi, vel a conventu manifeste 
videri, nisi forte serviat aut ipso instante inibi sit pransurus, 
cenaturus, vel bibiturus. Sed neque permitti debet a famulis 
prelibatis, ut aliquis secularis persona ad claustri tersoria 
tergat manus suas, nisi illi solummodo qui in refectorio com- 
medere debent. 

Mulieribus vero ingressus in claustrum post prandium 
maxime interdici debet, salva consideracione habenda circa 
nobiles pro loco et tempore, prout custos/ qui ordini [fo. 98b. 
preest viderit expedire. In refectorium tamen, ut bibant 
sive se dejejunent, cum omni maturitate et modestia ante 
prandium duci possunt. Et similiter post prandium ante 
vesperas, et eciam post vesperas, priusquam conventus cenct 
aut bibat, non in refectorium aliquo modo, sed in locutorium 
forinsecum, loquendi et bibendi gracia, ex permissione duci 
solent; ut videlicet si mater vel soror alicujus fratris forte 

supervenerit tali hora. Sed post cenam aut potum conventus 
nullatenus hoc fiet aliquo anni tempore. Sed neque per 
claustrum, nisi valde sit latenter et occulte, portabitur 
unquam potus in ipsum locutorium, vel in ecclesiam, pro 
alicujus matronz aut mulieris adventu. Iste ordo non 
observatur modo; sed indifferenter ducunt mulieres in 
refectorium, sive ante cenam et ante potum, sive post cenam, 
sive post potum, non curant modo fratres. 

Rastura conventus solebat antiquitus totaliter esse in 
claustro, et unusquisque alter alterum radere. Et, quia multi 
nesciebant illud officium facere, propter honestatem domus 
mutatum est in melius, scilicet ut camerarius providebit de 
suis expensis quatuor famulos seculares qui sciunt! illud 
officium perfecte facere. Subcamerarii quidem officium est 
de die qua radi debent a priore inquirere, et prioris est diem 
assignare. In yeme autem qualibet quindena semel radi 
debent ; in estate vero bis in tribus septimanis. Tamen ita 
provide et discrete agatur rastura, quod semper fiat contra 
quodlibet principale festum. Scito die rasturz, faciet sub- 
camerarius per servientes suos barbitonsoribus denunciare 
diem rasture. Interim vero providebit subcamerarius de 
aqua calida, bacinis, et panniculis ad rasturam pertinentibus. 
Cum autem venerint famuli ad illud officium deputati, 
denunciabit subcamerarius fratribus nunc hos nunc illos ut 
vadant ad rasturam, incipiendo? a senioribus, quia in principio 
cultelli sunt acuti et panniculi sicci. Si autem sunt de 
fratribus aliqui qui nolunt radi ad denunciacionem sub- 
camerarii, sed pro voluntate sua expectare, potest et debet 
ipsum in crastino in capitulo proclamare./ Nec [fo. 99. 
debet ipse frater post illud capitulum intra conventum 
venire, donec in ipsum illud officium perfecte fuerit impletum. 

Omni autem die Sabbati per annum abluent sibi fratres 
pedes in claustro, nisi cum principale festum in Sabbato aut 
Dominica celebratur; tunc enim hoc facient in quinta feria 
precedente. Facietque subcamerarius duas tinas cum aqua 
calida et quatuor bacinos in claustrum portari, et unam tinam 
cum tersoriis ad mandatum in capitulo faciendum,’ prout 

1 Runt, MS. 2 incipiendum, MS. 3 faciendo, MS. 

superius propalatur. Illi quatuor bacini portandi sunt pro 
senibus et pro mandato conventus in capitulo. Alii vero 
fratres unusquisque suum portabit bacinum. Ostia vero 
claustri, dum pedes sibi abluunt fratres, claudi et ita a 
famulis custodiri debent, ne, si fieri possit, aliquis tali hora 
intret. Fratres vero omnes inmediate postquam sibi pedes 
abluerint, priusquam aliud quippiam agant, ad lavatorium 
incedent, et manus suas ibidem lavabunt, una cum suis 
knipulis, si necesse habeatur, quos nullo modo tali hora 
acuere aut eruginare debent, sed lavare et desiccare tantum. 
Ad mandatum vero in capitulo discalcietur solummodo 
presidens, priusquam ab co incoetur antiphona, “ Mandatum 
novum"; ad cujus inchoacionem discalciabit se prior con- 
tinuo, abbate presente, et cum eo frater qui prior est in ordine 
ex parte altera ; atque statim post eos fratres utriusque partis 
in ordine seniores; ac deinde ab aliis gradatim descendendo 
id idem fiet. Lotisque pedibus presidentis atque prioris, si 
abbas affuerit, exiet continuo servitor aut eciam servitores, 
abbate presente, ut aquam mutent, priusquam alicujus pedes 
lavent. Deinde vero duorum fratrum semper ac duorum 
fratrum per ordinem pedibus, et non trium, aquam ministrabit 
uterque servitor, priusquam aquam iterato mutet; atque 
uterque limpha servitor dextram manum  extensam et 
supinatam! super cujuslibet fratris pedem dextrum, per illius 
longitudinem, cum aqua primum suaviter tractet, ac deinde 
super sinistrum codem modo, et postea extransversum 
utriusque pedis in modum crucis manum tenens, eam 
trajiciet modo quo prius. Si vero abbas affuerit, lotis 
pedibus prioris aut alterius custodis gerentis vicem prioris, 
exiet protinus servitor ad mutandum aquam; quod nul- 
latenus fiet in abbatis absencia, nisi lotis/ tantum- [fo. 99b. 
modo pedibus [presidentis. Sed aquam semper duorum 
pedibus]? ante illius mutacionem gradatim ministrabit. Quo- 
cienscumque abbas mandato [affuerit],? si pedes lavi debeant, 
statim, ut fuerit ingressus et sederit, surgent duo juvcnes, qui 
ultimo ad mensam steterunt, et ad illum confestim procedent. 
Ad quem cum pervenerint, suppliciter inclinabunt, et, flexis 
l supinatu, MS. ? Supplied from O. 

humiliter genibus, eum discalciabunt, pedesque illius, ab hora 
qua antiphonam inchoaverit donec loti et tersi fuerint, inter 
manus suas tenebunt reverenter ; et, cum eum recalciaverint, 
priusquam recedant, iterum inclinabunt. 

Servitor autem de parte presidentis, ad manuum ablu- 
cionem, cum manutergio displicato et ante se hinc inde 
extenso precedet, quem subsequetur alius aquam portans in 
pelvi; sed ex alia parte, nisi dompnus abbas affuerit, semper 
aqua portitor precedere debet, ad cujus tergum veniet alius 
manutergium tenens inter manus, non ita extensum sed 
pendens ante illum, nisi dompnus abbas affuerit, ut prefertur. 
Preterea, ad manuum ablucionem, quicumque in capitulo 
presidens fuerit, preter dompnum abbatem, ministrabitur ei de 
togella a servitore qui eam portat quousque manus suas 
deterserit. Sed, abbate presente, duo seniores surgent, unus 
ex una parte et alius ex alia parte, una cum servitore qui 
togellam portat, [et], dum manus suas abluerit et terserit, 
ministrabunt ei flexis genibus reverenter. 

Sanguinati vero si fuerint, quando fit mandatum, capitulum 
non ingredientur, die scilicet prima minucionis, donec cum 
aqua ad manuum ablucionem intrent servitores ; sed secunda 
die suz minucionis, si fiat mandatum, eorum proculdubio 
pedes, sicut et pedes fratrum et si qui tunc egritudinis causa 
fuerint extra chorum, tam in claustro quam in capitulo, ablui 
debent, nisi in pedibus suis aut tibiis aliquo morbo graventur. 
Debent enim acriter corripi, si qui se unquam a pedum 
ablucione subtrahant negligenter. 

Monachi vero extranei, si affuerint in die quo fit mandatum, 
si voluerint interesse, intrabunt, sicut dictum est de san- 
guinatis, inmediate scilicet quando servitores ingrediuntur 
cum aqua ad manuum ablucionem. Et quociens fuerint ad 
collacionem monachi extranei, sive fiat mandatum sive non, 
nisi nostrum habeant capitulum, stabunt exterius ad hostium 
capituli, aut etiam! refectorii,/ ut quando conventus [fo. 100. 
potum caritatis habet, una cum hostillario suppliciter inclini ; 
qui, si capitulum habeant, usque in ecclesiam cum conventu 
procedent, et cum hostillario ibidem extra chorum morabuntur. 

1 in, MS. 

Elemosinarii et subelemosinarii incumbit officio claustrum 
et utrumque locutorium ab ingressu pecorum et qualibet 
inmundicia ac re inhonesta, per suos famulos et alios paulo 
ante enumeratos, cum omni diligencia custodire, atque ostia 
et seruras utriusque locutorii, et mensam, accilia, manu- 
tergia honesta ad mandatum cotidianum invenire. Qui 
insuper claustrum et utrumque locutorium, quociens opus 
fuerit, similiter et refectorium, et maxime semel in anno, in 
quarta feria videlicet ante Cenam Domini, conventu, dicto 
completorio, dormitorium ingresso, scopari faciet. Et in 
die Sancti Sabbati subcelerarius summo mane, priusquam 
surgat conventus, faciet cum stramura, que dicitur “ benet,” 
per circuiturn claustri sternere, et utrumque locutorium. 
Elemosinarius autem, a festo sancti Dunstani usque ad 
festum sancti Michaelis, sterni faciet claustrum et utrumque 
locutorium junccis viridi[bu]s, quandocumque per famulos suos 
necesse fuerit. Similiter et elemosinarius in necessaria domo 
dormitorii faciet fenum per famulos suos habundanter poni, 
scilicet omni die qua raduntur fratres, sedilibus, et alias 
similiter, quociens opus fucrit ; ad quod in ipsa domo plenarie 
faciendum, molle fenum secunda vesturze de pratis camerarii 
est specialiter assignatum, ac insuper de molliori feno primae 
vesturze eorundem, si forte opus fuerit, proviso solerter quod 
nunquam loco supradicto, quod absit, feni defectus habeatur. 
Debent enim famuli de clemosinaria, quibus jusserit elemosi- 
narius vel socius ejus, crebro visitare locum prelibatum in 
presencia elemosinarii vel subelemosinarii, atque fenum 
dirigere et apponere ubicumque viderint necessarium esse, 
provisa hora qua conventus in dormitorio non fuerit nec in 
claustro. Omnes quidem mattas super scanna in claustro, 
videlicet super scannum orientale et super scannum australe, 
inveniet sacrista, quociens opus fuerit. Mattas in refectorio 
atque in utroque locutorio celerarius annuatim, contra 
yemem,/ et mattas in capitulo super scannum aqui- [fo. 100b. 
lonale faciet renovare, una cum matta longa et larga super 
quam in locutorio sedebunt sanguinati. Et similiter omnes 
mattas ex altera parte capituli cum disco ibidem sacrista 
inveniet. Omnes quidem mundicias in dormitorio et in 

domo necessaria subcamerarius per famulos de balniatorio, 
quociens fuerit necesse, facere tenetur. 

Ad elemosinarium siquidem pertinet omnes advenientes 
pauperes, pro possibilitate sua, de elemosina recreare, atque 
quoslibet mortuos circa monasterium, quorum non invenitur 
tanta possessio ut ex propriis rebus sepeliri possint, pannos 
de subcamerario quibus involvantur procurare. Qui eciam 
virgas in capitulo, in vestiario, et in criptis, pro disciplinis 
sumendis, atque scoparla ad omnes mensas in refectorio, 
cum sportulis ad reliquias a mensis colligendas, et alia vasa 
pro elemosina recipienda, tenetur invenire. Qui insuper et 
brevicula defunctorum ad locutorium recipiet ac succentori 
tradet, et, ut brevicularii corredia consueta plenarie ac 
honorifice habeant, sagaciter providebit; necnon et victualia 
incarceratis, cum fuerint ad portam, de elemosina procurare 
solet. Qui insuper aut per se, si oportunum est, sibi 
perquirat, aut per veracem famulum cum multa sollicitudine 
perquiri faciat, ubi egri et debiles circa monasterium jacent, 
qui non habent unde sustentare se valeant. Si autem ipse- 
met ad perquirendum ct visitandum perrexerit, duos famulos 
secum habeat, et, priusquam intret domum ad quam ire 
proponit, mulieres, si alique in ea sunt, exire faciat. 
Ingressus domum, blande consoletur egrum, et offerat ei 
quod melius habet et sibi intelligit essc magis necessarium, 
si secum fecerit escas cum potu deferri, et, si non, prebeat ei 
signum per quod de re sibi ab ipso promissa et magis 
necessaria certificare queat. Et si forte eger aliquid ab ipso 
pecierit, quod penes ipsum non habetur, perquirat illud ei 
diligenter, si aliquo modo potuerit. In eas autem domos, in 
quibus mulieres egrz vel debiles jacent, nunquam introeat, 
sed per unum de famulis quod habere potest et eis neces- 
sarium est humanitus transmittat./ Prius tamen [fo. 101. 
quam aliquid de hiis agat, et maxime privatis diebus in 
yenie in quibus prima summo mane cantatur, ante cujus rei 
complecionem hujus rei causa egredi non debet, nisi prius 
illud priori claustri reverenter ostendat, et secundum illius 
disposicionem atque consilium elemosinam monasterii eis 
dispenset. Faciet elemosinarius, pro recta et antiqua con- 

suetudine, bis in omni ebdomada per anni circulum, omnibus 
egenis ad domum elemosinariam advenientibus generalem 
elemosinz erogacionem, de reliquiis videlicet fratrum in 
refectorio et in misericordie! domo reficientium,? prout com- 
petencius poterit ; atque de reliquiis camerze abbatis et aula 
et aliorum locorum, ubi fratres recreantur, vel saltem de pane, 
si reliquie deficiunt; quoniam, proculdubio, quocienscumque 
ad erogaciones complendas panis ei deficit, granarium quod 
ibidem est continuo ingredietur, et bladum sumet ad 
sufficienciam pro pane faciendo, hoc proviso quod nullus 
egenus talibus diebus, quod absit, elemosina inde expers 
recedat ; quoniam domus prelibata, ob illas bonas elemosinz 
erogaciones, qua ibidem per singulas fieri solent anni 
ebdomadas, a  plebeis patriae  ydiomate “dolhus” vel 
*longhus " vocitatur. Idem autem elemosinarius vel sub- 
elemosinarius recipit cotidie per refectorarium unum gasconem 
servisiz de collecta qua post prandium, cenam, vel potum 
conventus in refectorio qualibet die de garla fieri solet. 

Hoc autem ordine distribuuntur tria corredia de mandato 
cotidiano. Precentor qualibet septimana habebit unum ad 
opus scriptoris sui. Vicarius sancti Pauli similiter habebit 
unum in ebdomeda, quia omni die Dominico cum pane 
benedicto et aqua benedicta omnes officinas infra curiam 
visitabit, et memoriam de Domina cum evangelio, “In 
principio, in omnibus officinis devote dicet. Similiter, 
quolibet die Dominico, ad hospitale sancti Laurencii unum. 
Et similiter cotidie presbiter elemosinariz habebit unum. 
Cetera duo corredia ad opus brevigerulorum casu super- 
veniencium erunt, et, si non sint brevigeruli, distribuat eas 
elemosinarius sororibus vel pauperibus clericulis, prout 
viderit melius expedire. 


/De capitulo fratrum cotidiano. | |fo. 101b. 


E* veteri consuetudine habetur quod prior cotidie, festis 
diebus, priusquam agatur sonitus ad capitulum, et in 
diebus privatis inter missam capitalem, coadunare debet 


1 mtsericorda, MS. 2 refictentibus, MS. 
3 A blank left in the MS., and the word ‘‘ longhus” written in the margin by 
another hand. 

suos collegas, ordinis videlicet custodes, atque de senioribus 
et aliis fratribus discrecioribus, si necesse fuerit, ad tractan- 
dum cum eisdem de cultu religionis et correccionibus aliisque 
rebus, si quz fuerint in capitulo preponendz aut corrigenda, 
ne aliquid unquam ibidem ex abrupto aut inconsulte agatur. 
In capitulo siquidem nunquam est tractandum aut aliquid 
loquendum, nisi de hiis solummodo que ad salutem pertinent 
animarum ; sed de temporalibus quibuscumque negociis 
extra illud est salubriter colloquendum, et, si qua sunt quz 
ad utilitatem ecclesia spectant, et absque conventus noticia 
vel assensu diffiniri nequeant, debent postea in eodem 
breviter recitari. Ceteri vero fratres, dum ordinis custodes 
et alii convocati ita ad invicem modo tractant prelibato, in 
choro interim morari debent, et sedere poterunt qui voluerint, 
atque, signi ad designandum capitulum incipiente sono, 
omnes illic sedentes confestim surgere et versi ad orientem 
interim stare debent. Necnon et fratres, qui alicubi in 
monasterio sunt, statim convenientes chorum intrabunt, ut 
omnes pariter processioni intersint, nec aliquis tunc in 
claustro pro qualicumque occasione sedeat vel moretur. 
Nullus eorum in choro librum tunc teneat, nec in libro 
aliquid legat vel inspiciat. Cessante sonitu, presidentem 
abbatem aut priorem sequantur alii, sicut est ordo conver- 
sionis eorum, a senioribus semper inchoantes Quam 
ordinate autem capitulum, detectis capitibus, inclinando 
ingredi et inclinacionem ante suas sessiones singuli facere, 
aut quam humiliter sibi invicem mutuo inclinare debeant, 
priusquam iterum capuciis sua capita tegant, vel quam 
humiliter et composite, sicuti et in choro, ibidem sunt sessuri, 
aut quam ordinate ad exitum capituli, sicut ad ingressum, 
omnes pro more antiquo debeant inclinare, non est opus 
hoc loco plenius inserere, quoniam hæc omnia de humilitatis 
gestu a fratribus precipue magis spiritalibus cotidiano jugiter 
habentur/ in usu. Verumptamen hoc pro recta et [fo. 102. 
antiqua consuetudine quasi pro regula est observandum, 
quod, quandocumque fratres capitulum intrant, seu a capitulo 
egrediuntur, vel capitulum aut refectorium pro quacumque 
causa pertranseunt, detectis humiliter capitibus medio loco 


IO 


I5 


20 


25 


30 


35 


SANCTI AUGUSTINI CANTUARIA. 223 


ad majestatem in capitulo et refectorio obnixe inclinabunt, 
sicut mos est inclinare semper ab intrantibus et exeuntibus 
seu pertranseuntibus in oratorio. Et si unus vel plures ad 
eorum exitum steterint inclinati, singuli, ut egrediuntur et 
per eos transeunt, incedent pro more humiliter inclinati. 
Juvenis autem qui martilogium leget inclinabit ante lectrum, 
priusquam incipiat “Jube, dompne”; positoque libro super 
lectrum, descendet et iterum inclinabit ad signum presidentis, 
dicendo * Jube, dompne "; et statim inclinando, dum a presi- 
dente profertur benediccio, atque tercio inclinabit priusquam 
inde recedat, et postea, ad stacionem suam veniens, priusquam 
sedeat, inclinacionem faciet. Eodemque modo per omnia se 
geret, si ad collacionem est lecturus. Qui si tarde venerit, ita 
quod ad stacionem suam priusquam legat non extiterit, posito 
libro super lectrum, inclinacionem ibidem faciet, priusquam 
incipiat “ Jube, dompne.” Atque id idem iterum in ordine 
suo, priusquam exeat, est facturus. Qui tamen, si potum 
caritatis habeant, tunc ibidem coram lectro inclinacionem 
faciet, et usque in refectorium conventum precedet; ubi, non 
per medium usque ad gradum est iturus, sed, postquam 
introierit ipsam domum, eam statim pertransibit, a latere se 
divertens atque incedens, et stabit ad pulpitum superius, 
donec sederit qui conventui preest. Frater vero si quis forte 
in capitulum supervenerit, sedentibus aliis, ipse, sicut mos est, 
hora collacionis priori suo in ordine inclinabit primum ac 
postea inferiori, qui eciam ambo consequenter eidem vicem 
mutuo hinc inde impendent. Cum autem ingreditur abbas 
capitulum, conventu prius ingresso, detecto capite, pro more 
antiquo, manus et manicas ordinate in crucis modum ante se 
tenens suo corpori astrictas, capite parumper inclino per 
medium incedere solet, fratribus eidem obnixe inclinantibus ; 
qui nullatenus sedebunt, quousque/ sedeat ipse, [fo. 102b. 
juxta quod alibi prelibatum est. Quando vero in martilogio 
recitatur nomen alicujus sancti, cujus corpus in ecclesia ista 
requiescit, licet dies ipsius simpliciter est colendus, omnes ad 
finem clausula detectis capitibus inclinare debent ; profundius 
vero inclinabunt, si festum in albis coli debeat, et sic gradatim 
profundius atque devocius inclinare tenentur, secundum quod 

festivitates in cultu excellenciores habentur ; ita videlicet quod 
in duplicibus omnibus et altis duplicibus, in quibus ibidem 
venia non sumitur, sic se inclinent, ut nec ex toto erigantur 
nec ex toto sedeant. 

Nec pretermittendum est quod tam dompnus abbas, si 
domi fuerit, quam ceteri omnes ad veniam in principalibus 
vigiliis, ct eciam in aliis in quibus venia capienda est, esse 
tenentur ; a qua si quis se subtraxerit, nisi sit abbas aut prior 
pro aliqua necessitate, acriter inde corripi debet. Et si qui 
fortasse ex obedienciariis inmediate post veniam a capitulo 
exierint, nisi se sciant denuo reversuros, inclinacionem faciant, 
priusquam egrediantur. Singuli autem fratres in capitulo, 
quando et quociens audiunt sua nomina in tabula legi, detectis 
capitibus humiliter inclinabunt ; et, quocienscumque dompnus 
abbas in tabula recitatur, ipso presente, omnes pariter hinc 
inde id idem sunt facturi.  Lectisque et pronunciatis, quz 
ibidem legi et pronunciari consuetudo est, factoque sermone, 
si fieri debeat, et dicto * Loquamur de ordine nostro," ad 
quam vocem omnes detectis humiliter capitibus inclinare 
debent, surgent novicii, si qui fuerint minime professi, et dicto 
* Benedicite," facta humiliter inclinacione, a capitulo egre- 
dientur. 

Capitulum namque dicitur quandoque illa domus in qua 
conveniunt claustrales, ut suze saluti consulant. Quandoque 
vero dicitur capitulum ipsa congregacio religiosa claustralium. 
Et potest convenienter dici capitulum, quasi capud litium, 
quoniam in eo terminantur lites, et si que fuerint inter fratres 
discordie aut dissensiones. Est igitur capitulum officina 
Spiritus Sancti, in qua filii Dei congregantur, ut ei recon- 
cilientur. Atque precipue domus est confessionis, domus 
obediencia, misericordie, et indulgenciz, domusque unitatis, 
pacis, et tranquillita/tis, in qua quicquid a fratribus [fo. 103. 
intus aut extra delinquitur, per confessionem et satisfaccionem 
misericorditer relaxatur. De eo autem quod a plerisque 
dicitur, quod tres et quinque similiter sunt voces in capitulo, 
sic est intelligendum: tres namque sunt voces, clamantis, 
videlicet, respondentis, et judicantis. Et quinque similiter 
dicuntur esse voces: illius videlicet qui capitulum tenet 

dicitur esse vox prima; atque prioris, si abbas capitulum 
teneat, et aliorum trium ordinis custodum dicitur esse vox 
secunda, eo quod illorum clamores, si quos facere voluerint, 
inmediate post clamores presidentis, si aliquos fecerit, fieri 
debent; et ideo paulisper expectabunt postquam dixerit 
“ Loquamur de ordine nostro," et post venias quz pro defec- 
tibus et variis negligenciis consequenter sumi solent, prius- 
quam loqui incipiant, donec perceperint utrum ipse corep- 
cionem aliquam facere velit. Cantoris autem et succentoris 
ideo est vox tercia in capitulo, quia præ ceteris specialius de 
negligenciis ac defectibus quae in divino fiunt obsequio suos 
clamores facere tenentur. Sicut enim sacerdotale ministerium 
precellere dinoscitur ministerium cantoriz, ita ministerium 
ordinis custodum, qui obsequium et missam in conventu vice 
abbatis celebrare, capitulum, collacionem tenere, atque ad 
skillam sedere, ordinemque servare debent, cantoriz officio 
preesse peribetur; nimirum cum plus sit in quibuscumque 
solempnitatibus missam in conventu cantare, quam ad formam 
chorum indutus regere. Preterea, si forte contingat omnes 
ordinis custodes absentes esse, licenciam a claustro egredi ab 
hiis qui exire necesse habent ab illo, qui tunc prior est in 
claustro de ordine seniorum, pro more peti debet. Et qui 
pro tempore prior est de ordine seniorum, ipsis fortasse 
custodibus egritudinis aut cujuscumque rei causa absentibus, 
temporibus antiquis capitulum tenuit, et quicquid officii est 
prioris utrobique supplebit, et non cantor, nisi prior extiterit 
de ordine seniorum. Fratres quidem quibus de silencio et 
aliis defectibus in ordine loqui specialiter est injunctum, 
suos, inmediate post cantorem et succentorem, facient 
clamores, eo quod silencium tocius ordinis clavis appel- 
latur, et ideo quartam in capitulo dicuntur habere vocem. 
Atque continuo post illos elemosinarius et subelemosinarius 
ad loquendum/ de elemosina, si necesse fuerit, [fo. 103b. 
quintam habent in capitulo vocem. Hoc observato semper, 
qualicumque hora juniorum noviter professorum magister, 
sive custos ordinis fuerit sive non, super suos discipulos 
facit clamores, quod presidens ei diligenter intendat, et 
quod acrius eos corripiat et, si necesse videatur, asperius 
S. AUG. CANT. Q 


IO 


15 


25 


30 


35 


226 CONSUETUDINES MONASTERI 


in eos judicium excerceat, quociens! pro qualicumque re 
ab eo proclamentur, quam si ob tres causas prelibatas a 
quovis alio vocentur ad aream, quoniam proculdubio, si 
juvenes sub arta et jugi sint disciplina et sui magistri monitis 
suppliciter inclinati, ordo multo melius et vix aliter in congre- 
gacione vigebit. 

Predicti vero fratres, [quibus]? una cum custodibus injunc- 
tum est de silencio loqui, aut debent fratres proclamare, aut 
eis dissimulando parcere, quoniam nulli custodi extra capitu- 
lum debent inde mencionem facere, nisi magistro noviciorum, 
si voluerint, de suis noviciis. De hiis autem tribus predictis, 
de officio scilicet divino, et de silencio, atque de elemosina, 
omnibus et singulis qui de custodia absolvuntur, cum volu- 
erint, loqui licitum est ; sed non de rebus aliis, nisi quisquam 
forte pro aliqua justa et racionabili causa aliquid bono modo 
et breviter dicere velit, quod ad conventus honorem et ordinis 
observanciam videatur pertinere, ut in omnibus semper pro- 
fectus spiritalis effectum debitum sorciatur. 

Septem vero aut octo seniores, qui dicuntur senpectes,? de 
uno choro et totidem de altero, qui primi sunt in ordine post 
abbatem et priorem, et una cum priorc et aliis custodibus ad 
abbatis consilium, quociens opus fuerit, prae ceteris familiarius 
accersiri solent, loqui solent et debent cum omni mansuetu- 
dine et modestia, quantumque necesse videbitur, pro ordinis 
observancia et sancta religionis augmento. Sed licet curam 
custodie ad invicem in caritate omnes pariter debeamus, nulli 
tamen inferiori sub eisdem in ordine pro aliquo intercedere 
seu aliquid loqui licitum est, nisi a presidente sit jussus, vel de 
divino servicio, aut de silencio, vel de elemosina loquatur 
modo preostenso, nisi aliquis obedienciarius seu frater dis- 
cretus quippiam salubriter proferre decreverit, Quando autem 
aliquis ibidem pro statu religionis, aut/ ecclesie [fo. 104. 
negociis, seu communi utilitate loqui consueverit, tam a presi- 
dente quam [a] ceteris omnibus diligenter audiatur, nec aliquo 
modo a quoquam reprehendatur ejus sermo, nisi forte 
aliquid proterve pronunciet. Et si cui forte aliquid displicet 

ex hiis que ibi recitantur, cum modestia et summa rever- 
encia sine aliquo scrupulo contencionis in medium proferre 
non differat, ita ut nec discordans contencio ad subver- 
sionem ordinis locum inveniat; sed perturbatores capituli et 
inobedientes, atque cum suis superioribus alicubi proterve 
contendentes, ut ceteri timorem habeant, acriter corripiantur 
vel coherceantur verbis, verberibus, et jejuniis, ne, tanquam 
oves morbida, veneno suz maliciz et malo exemplo inficiant 
sanas oves. Et,si contumaces et incorrigibiles permanserint, 
a monasterio, ut regula precipit, expellantur. 

Nullus autem, et maxime in capitulo, aliquod verbum 
asperum aut molestum pro qualicumque causa presidenti 
inferre debet, cum idem vicem Christi pro tempore gerat, 
quin aut per ipsum presidentem inde continuo, aut per alios 
ordinis custodes, corripiatur ibidem, vel eciam, si opus fuerit, 
ut si proterve loquatur, ab omnibus senioribus pariter una voce 
quasi a toto conventu acriter proclametur. Et, quia censura 
regularis nulli parcit delinquenti, non consuevit antiquitus 
aliquod delictum absque reprehensione aut vindicta meritoria 
inultum pertransire ; sed tantus in capitulo extitit ordinis 
rigor, quod, si dompnus abbas contra ordinem aut consuetu- 
dines approbatas in aliquo offenderet, ad emendacionem 
faciendam in capitulo monebatur, vel, si culpa palam esset, in 
suis capellanis coram omnibus a priore proclamatis, juxta 
offense quantitatem, deprehendi consuevit ; necnon et prior, 
presente abbate, competenter clamabatur. Sed, quia personis 
et dignitatibus leges et canones parcere solent, aliter sic postea 
micius est provisum, videlicet, ut, si dompnus abbas contra 
ordinem in aliquo offenderit, cum non sit supra regulam, sed 
observacioni astrictus regulari, cum omni reverencia extra 
capitulum ab uno aut duobus ordinis tutoribus leniter ammo- 
neatur, vel, si culpa palam est et necesse videatur, ut vide- 
[licet offendere sit assuetus, poterit ei de consilio [fo. 104b- 
seniorum coram omnibus in capitulo ejus leniter intimari 
offensa. 

Accidit autem quod pro quadam offensa abbas in capitulo 
omnes habentes administracionem aliquam generaliter pro- 
clamabat; quibus surgentibus, prior ignoranter, vir simplex 

et trepidus, cum eisdem ad aream processit, et veniam cum 
aliis sumpsit; quod abbas comperiens jussit ut recederent, ac 
unusquisque in ordine suz conversionis resideret ; cum quibus 
prior, jussioni sua obtemperans, relicta sede prioratus, in 
ordine suz conversionis incaute resedit. Unde in conventu 
dissensione vehementi et admiracione exorta, vix obtinuerunt 
ut ad sedem prioratus denuo redire posset. Qua de causa 
statutum est ab abbate, unanimi assensu et voluntate ac 
petitione tocius capituli, ut nunquam in posterum prior, vel 
qui vice prioris conventui in capitulo preest, pro aliquo reatu a 
loco surgat, ut longam sumat veniam, sive abbas affuerit sive 
non; sed, si tam enormiter offenderit presidens, in abbatis 
absencia, et quod eodem instanti suo supplicatu conventui pro 
illa offensa satisfacere non possit, si supprior vel alius custos 
inferior fuerit, in proximo capitulo coram abbate vel priore 
veniam sumendo culpam suam humiliter recognoscat ; sed, 
[si], abbate presente, prior, vel alius qui una cum abbate 
conventui prefuerit, offenderit in aliquo, leniter ab abbate 
correptus in loco quo residet, quasi curtam veniam sumendo, 
versus abbatem suppliciter inclinabit, emendacionem, ut moris 
est, humiliter policendo, et hoc pro levibus et minoribus culpis. 
Pro majoribus vero offensis, si prior deliquerit, ipso suppliciter, 
in loco quo sedet, quasi curtam sumente! veniam, modo 
prelibato, surgent duo ex senioribus ad nutum et peticionem 
ejusdem prioris, et veniam pro eo ad aream coram abbate 
sument, quasi in persona illius, emendacionem de commisso 
una cum eodem humiliter pollicentes; quibus, ex seniorum et 
saniorum assensu, injunget abbas penitenciam juxta delicti 
quantitatem, quasi persona prioris proviso humanitus et 
misericorditer quod talis sit penitencia eidem injuncta, ut suze 
preferencie nullatenus deroget; quam idem prior supliciter 
admittens devote adimplebit. Sed, si supprior fuerit, vel alius 
inferior eo, sicut et alii fratres, ad aream in crastino capitulo, 
si/ jusserit abbas, culpam cognoscendo veniam est? [fo. 105. 
sumpturus. Abbas vero in tanta veneracione habere debet 
priorem vel alium qui vice prioris una secum in capitulo 
presidet, ut, si forte ibidem residens aliquod verbum indiscrete 

aut inordinate in medium proferat, quod non eodem instanti 
illum inde increpet, set, terminato capitulo, qua voluerit hora, 
aut inter seipsos solos, aut eciam coram aliquibus fratribus, si 
ita decreverit, leniter eum reprehendat, vel eciam acriter, si ita 
delinquere fuerit consuetus. Omnes autem de congregacione 
fratres, cum in aliquo offenderint, eciam si in infirmitorio 
jaceant et incedendi habeant facultatem, corripi, et si opus 
fuerit eciam proclamari, debent, non tamen superflua aut exosa 
curiositate sed spirituali et pura dileccione. 

Sicut autem omnium communis est professio, ita omnium 
communis esse debet correccio regularis, ut nichil unquam 
pertranseat inpunitum. Dicit enim beatus Anselmus quod 
in monasterio ubi minima, gestus scilicet et prolacionis 
diccionum atque cantus et quarumlibet observacionum 
disciplinæ regularis, instituta discrete custodiuntur, ibi 
rigor ordinis monachorum inviolabilis permanet, ibi pax 
inter fratres, et in capitulo proclamaciones conquiescunt. 
Qui ergo de virtute in virtutem et de profecto ad profectum 
voluerit ascendere, semper timere debet in singulis minimis 
ordini contrariis, quoniam paulatim defluit qui minima 
spernit. Et quanto gradu aut etate sunt provecciores et 
magis in ordine experti et excercitati qui delinqu[u]nt, 
tanto ampliore correccione sunt digni, quoniam major 


noticia legis plus facit hominem reum, et grave nimis 


est hominem instructum delinquere. Quando vero aliquis 
de obedienciariis pro qualicumque proclamatur offensa, non 
debet ex usu moderno cognomine suæ obedienciæ provocari, 
ut dicatur sic, “cantor,” vel “sacrista,” vel “celerarius,” 
nisi fuerit pro aliquo defectu aut transgressu in sua facto 
obediencia, vel pro aliqua re ad suam specialiter obedienciam 
pertinente; sed puro nomine est provocandus, cum numero 
nominis sui deputato, sic, “ nonnus A. quintus " vel * nonnus 
B. decimus" Verumptamen antiquitus non per aliquod 


cognomentum de seculo proclamabantur fratres, ut sic 
diceretur “ A. de Thaneto” vel “de Dovoria,” seu/ [fo. 105b. 


hic aut ille de tali loco ; sed per ordinis aut spiritalis officii 
cognomentum, si fieri posset, hoc modo: * nonnus Johannes 
presbiter, “ diaconus, " subdiaconus," “ secretarius,’ aut 

* infirmarius, vel aliquod hujusmodi. Et si is! qui clama- 
batur cum uno aut pluribus commune nomen habuisset, 
nisi clamans per aliquod spiritale cognomentum ita eum 
specialiter discerneret, ut nulla de tali persona fieret 
dubitacio, omnes qui eodem nomine appellabantur, cum 
festinacione surgentes ad sumendas venias, se humiliter 
presentabant, et tunc clamator reum presidenti determinate 
innotuit; qua, ut prefertur, determinacio ab ordinibus 
fiebat sive officiis spiritalibus ; sed illa consuetudo antiqua 
ab usu jam penitus recessit modernorum. 

Interrogatus more solito qui clamatur, dum ad aream se 
prosternit, quid dicat, ad omnes venias humiliter respondeat 
“Mea culpa" Cum societatem postulat, aut obediencie 
absolucionem ; aut cum aliquis frater petit absolucionem 
et misericordiam pro patre et matre, fratre aut sorore, vel 
pro aliquo propinquo noviter, et postquam venit ad ordinem 
defuncto; vel cum unus aut plures pro eo qui in gravis 
culpa satisfaccione positus est cum  prostracione miseri- 
cordiam petunt; vel cum frater aliquis in sacris ordinibus 
ordinandus est ; aut cum aliquid magnum et arduum suisque 
viribus impar fratri injungitur—in hiis et hujusmodi hoc 
modo respondetur: “ Dei misericordiam et vestram requiro 
et obsecro," et cetera, sicut racio rei pro qua petitur ex- 
postulat. Omnes vero peticiones qua ad aream in capitulo 
fiunt, petita prius cum prostracione misericordia, stando a 
petentibus fieri solent; nisi quando monachus alterius 
congregacionis societatem ct beneficium monasterii requirit, 
vel quando aliquis sacerdos aut clericus habitum petit mona- 
chalem, seu quando novicius minime professus postulat ut 
sibi concedatur monastica benediccio, aut quando petit 
consequenter ut eam salubriter recipere possit: quia hujus- 
modi peticiones ab humo interim humiliter prostratis totaliter 
fieri debent, priusquam se erigant. Clamato super eum a 
quo clamatus est in ipso capitulo clamorem facere non licet, 
ne forte hoc ira fie/ri videatur. Clamatus semel aut [fo. 106. 
quocienscumque, postquam sederit, non reclamabitur, nisi pro 
tali sit culpa qua induciones habere non debeat. In crastino 


1 hits, MS. 


IO 


I5 


20 


25 


30 


35 


SANCTI AUGUSTINI CANTUARIA, 231 


minucionis clamatus aliquis minutorum surgat, et ad aream 
continuo procedens suppliciter ibidem stando se inclinet ; 
quod cum fecerit, aliquis seniorum, cui minucio nota est, 
priori dicere debet quod frater ille minuitur, et tunc 
intimetur eidem ita stanti offensa pro qua est clamatus; et, 
maxime, si de vena brachii fuerit minutus, et si culpa levis 
sit, indulgeatur ei. Si autem talis fuerit quæ sine corporali 
disciplina dimitti non debeat, in alium diem differatur. 

Si vero compertum fuerit, aliqua hora, quod ad invicem 
loquantur fratres in capitulo, quorum verba non dirigantur ad 
tenentem capitulum, ibidem ordinate protinus emendetur ; 
vel si indiscrete aut inhoneste seu clamose aut proterve 
aliquis ibi loquatur, et ob hoc ab aliquo ordinis custode aut 
seniore dicatur presidenti quod talis frater male aut in- 
ordinate loquatur, vel eciam ipse presidens illud idem dicat, 
quod videlicet inordinate loquatur aut inordinate se gerat, 
continuo, ut vocem illam audierit, ille frater surgere et sicut 
pro aliquo clamore ad aream incedere debet. Nemo ibi cum 
uno aut pluribus loquatur, nec extransversum capituli signum 
aliquod faciat, seu irascendo aut superbiendo aut subridendo 
inordinate adversus aliquem respiciat, vel pro quavis re 
sermonem alicui extransverso vel a latere dirigere presumat ; 
quod si fecerit aliquis, a percipiente continuo proclametur, 
atque a presidente inde corripiatur, quoniam quicquid ibidem 
profertur a rectore ordinis et a toto conventu audiri debet, 
atque ad ipsum presidentem humiliter dirigi et mansuete. 
Juvenes, preter illos quibus injunctum est de ordine loqui, 
omni vcce in capitulo carere debent, nisi quando proclaman- 
tur, et nisi presidens fortasse ab aliquo eorum quippiam 
specialiter ibidem inquirat ; tunc enim cum omni humilitate 
et reverencia ad rem inquisitam breviloquio est responsurus. 
Ubi nullus unquam simulatorie vel inhoneste aut aspere seu 
aliquod  verbum/ duplicitatis aut contrarietatis [fo. 106b. 
proferre debet, et maxime ad aream; sed debet unus- 
quisque, cum illic corripitur, humiliter de commisso aut 
emendacionem promittere, vel quod non recolit culpam sibi 
objectam suaviter respondere. Sermo tantum ibidem sit de 
utilibus et de hiis quie ad ordinem pertinent, ut premissum 

est. Loquente uno, taceant alii Verba loquentis nemo 
interrumpat, preter illum qui rector est ordinis; cui licet 
loquenti precipere ut sileat, si forte sermo illius ei superfluus 
et inutilis videatur. Rectore ordinis incipiente loqui, eciam 
si aliquis tunc loquitur confestim sileat, et summum interim 
ab omnibus fiat silencium. Et, ut prefertur, reliqui ordinis 
custodes, post abbatem et priorem, reverenter præ ceteris 
audiantur. 

Nullus in capitulo loquetur, prostrato aliquo. Frater vero 
judicium suscepturus aut sola grossiori virga, pro more 
antiquo, super staminam verberetur et prostratus jaceat, aut 
eciam, prout in usu moderno habetur, pluribus gracilioribus 
virgis et nudus sedeat, operto capite cum habitus sui ex- 
tremitate, ita quod aliquid videatur de corona. Utroque 
modo consuevit antiquitus dari in capitulo disciplina, ad 
arbitrium ordini presidentis, considerata qualitate et quanti- 
tate culpe. Dum autem hujusmodi corporalis disciplina 
infertur fratri, omnes inclinato et operto capite sedere, et pio 
ac fraterno affectu compassionem super eum habere debent. 
Interim nemo in capitulo loqui debet, nemo ad eum 
respicere, excepto presidente et judicium inferente, ex- 
ceptisque gravioribus personis prelibatis, quibus licet pro eo 
intercedere. Disciplinam corporalem inferat unus aut eciam 
duo, quicumque illi sint, quibus a presidente injungitur, nec 
cessent in actu donec qui prefuerit satis esse dijudicaverit ; 
hoc observato, ne juvenibus id facere injungatur, sed 
proveccioribus etate vel ordinis tutoribus. Precipue tamen 
illud officium pertinet ad illos qui deputati sunt ad confes- 
siones audiendas. Clamator tamen ei, super quem clamorem 
fecit, in capitulo judicium non faciet. Qui vero humanitus ex 
casu peccat, castigetur verbis/ vel virga sola, aut, si [fo. 107. 
oporteat, levi culpa, pro persona» reverencia. Eodem modo 
quo majores, jacentes vel sedentes, suscipiant juniores 
judicium in capitulo et duplici flagello, si culpa exegerit. 
Quando vero aliquis pro violencia aut qualicumque trans- 
gressu ad aream in capitulo specialiter absolvitur, nisi sit pro 
magis enormi et graviore offensa, ab ore unius aut duorum 
solummodo, quibus a presidente est injunctum disciplinam ei 

inferre, absolucio rite proferri debet, et ab aliis nequaquam, 
quoniam, si is! qui absolvere jubet absolvendi habeat 
facultatem, ipse aut ipsi qui illius jussione fratrem absolvunt 
eadem proculdubio utuntur potestate. Post ordinatam vero 
correccionem, de qualicumque transgressu fratris ibidem 
factam, nullus inde presumat ulterius intus aut foris aliquam 
facere mensionem; et, si quisquam hoc facere repertus 
fuerit, quod absit, severa coherceatur vindicta. 

Nullus ibi aliquem clamorem faciat, nec quicquam sermonis 
ad presidentem dirigat, nec conventui aliquid exponat 
aut referat, pro qualicumque necessitate aut utili negocio, 
nisi cum humilitate, leniter, mansuete, atque, ut moris est, 
detecto interim capite reverenter. Si autem presidens alicui 
parcat delinquenti, et eum in capitulo absque clamore 
movendo castiget, frater ille, audita? correpcione, continuo, 
quasi regraciando, detecto capite versus eundem ita reveren- 
ter inclinabit, ut nec ex toto erigatur nec ex toto sedeat, 
quemadmodum inclinare solent novicii, quando inter loquen- 
dum in claustro a suo corripiuntur magistro; quod nulli alii 
in claustro facere licet, nisi solummodo presidenti. Ceterum 
non licet absolvi fratrem positum in abstinencia aut in 
aliqua gravi penitencia sine judicio, absente dompno abbate, 
si ipse abbas, antequam frater absolvatur, supervenerit, 
nisi ipse concedat. Sed, si forte ex communi institucione 
provideatur quod idem frater comedat, sicut et alii, pro 
reverencia adventus abbatis, antequam hoc sciat, referetur 
postera die culpa fratris a priore abbati, ut ex suo pendeat 
arbitrio quod inde misericorditer fieri velit. 

Juvenis vero ad scillam in refectorio serviens, si pro aliqua 
culpa abstinere debet, removeatur ab/ ea quamdiu [fo. 107b. 
abstinebit; quod tamen sine jussu abbatis, si presens fuerit, 
fieri non debet. Si quis autem fratrum de cotidiano 
pauperum mandato faciendo fecerit defectum, injungendum 
est ei, pro more, ut aquam tantum bibat, et comedat sicut 
aliis solet diebus. Cui si tamen presidens potum de mensa 
misericorditer destinaverit, poterit ex tunc bibere, sicut et 
ceteri fratres. Sed cui sentencialiter est injunctum ut in pane 

1 in hits, MS. * audito, MS. | 


IO 


15 


20 


25 


30 


35 


234 CONSUETUDINES. MONASTERII 


solo et aqua abstineat, aliud tunc commedere aut bibere non 
poterit, nisi ei aliquid commestibile a presidente destinetur, 
qui et tunc, sicut alii, comedere poterit; et, si potus ei 
similiter ab eodem destinetur, poterit eodem modo bibere, 
sed non aliter. Et ideo generalia illius elemosin:ze nullatenus 
dabuntur, nisi ita in capitulo specialiter sit preceptum, 
quoniam, si hec eidem jussu superioris subtrahantur, nichil 
omnino preter panem et aquam comedet aut bibet, nisi illud 
tantummodo, si quid ei a mensa fortasse fuerit destinatum. 

Frater vero, qui pro suo transgressu ultimo loco ponitur, 
in perpetuo erit silencio. Si de carcere ad illum locum venit, 
ad aream cotidie veniam sumet, culpam suam cognoscens ac 
judicium sumens, quousque eidem culpa relaxetur. Qui dum 
in tali fuerit sentencia, quociens et quamdiu conventus in 
claustro sederit, ipse secus hostium capituli psalmos dicendo 
Daviticos humiliter residebit; nec alium librum quam 
psalterium respiciet quousque absolvatur. In choro interim 
nichil in auditu proferet, nec cum aliquo loquetur, nisi prior 
vel juniorum magister, si nondum a custodia fuerit absolutus, 
verba edificatoria eidem ordinate dicere voluerit. Non 
celebrabit missam, nec communicabitur, nec ad missam 
defunctorum oblacionem faciet, quousque absolvatur. In die 
quo fit mandatum, secus hostium capituli pedes sibi abluet ; 
cujus proculdubio postea, sicut et aliorum, in capitulo 
abluentur, atque ad Sanctam Brigidam, si contingat, pro- 
curante priore claustri aut magistro juniorum, si nondum de 
custodia fuerit absolutus, sub silencio radetur. 

Si autem in capitulo aliquis proterve aut tumultuose 
loquatur, poterit et debet qui presidens est ei silencium 
imponere, quousque capitulum terminetur; qui tunc post 
capitulum/ loqui poterit, sicut et alias consuevit. [fo. 108. 
Si fortasse nimis fuerit loquax atque protervus, et ob hanc 
causam injunctum fuerit ei silencium, tam in capitulo quam 
ad unum tantum colloquium, ut in diebus in quibus semel 
in claustro est loquendum, debet inter loquendum, psalmis 
devote intendens Daviticis, secus hostium capituli humiliter 
residere, atque eadem hora radi, si ipso die radantur; qui, 
finito colloquio, utrobique se geret sicut aliis solet diebus. 

Sed quando alicui inponitur silencium ab uno usque ad 
aliud capitulum, vel eciam ulterius, juxta decretum presi- 
dentis, ita quod in cepitulo, in choro, atquc in refectorio in 
ordine suz conversionis remaneat, in claustro similiter loco 
quo ejus ordo deposcit, sicut et alias, residebit,! proviso quod 
nullo loco aliquid quamvis parvum cum aliquo loqui videatur, 
nisi fuerit, ut prefertur, cum priore vel cum suo confessore. 
Qui eciam quem voluerit librum respiciet, et, si servicium 
suum nondum  perreddiderit, poterit repetere voce sup- 
pressa; sed nullatenus reddere debet. Hoc observato, quod 
inter loquendum, diebus quibus in claustro loquetur, juxta. 
hostium capituli humiliter sedeat, nec alium codicem quam 
psalterium tali hora respiciat; et eadem hora radi debet, 
si terminus sit radendi, quia tenetur esse totaliter in servicio 
sine aliqua diminucione. In choro autem, co quod ordinem 
suum tenet, psalmodizare in conventu et cantare potest et 
debet; sed solus per se nullatenus cantabit aut leget. Et 
tamen a senioribus olim est recitatum, quod leccionem legere 
poterit et versum responsorii, tam in sua stacione quam cum 
alio fratre, ad gradum cantare, si in tabula fuerit, et non 
aliter; ita tamen quod indutus non legat aut cantet, nisi cum 
totus indutus fuerit conventus. Missam vero celebrare, aut 
communicare, vel circa altare ministrare, aut oblacionem ad 
missam defunctorum interim facere non debet. 

Si quis autem pro qualicumque causa a claustro exierit, 
si loqui debeat, dicet prius * Benedicite," quia nulli licitum est 
unquam loqui, priusquam illud dixerit vel ab aliquo alio 
illud ordinate prolatum audierit. Incumbit autem post 
abbatem priori, et ceteris ordinis custodibus, ubi ad 
in/vicem conveniunt fratres ad loquendum, sive [fo. 108b. 
plures fuerint sive pauciores, * Benedicite " in auditu proferre. 
Et si nullus custodum affuerit, debet qui prior et senior est in 
ordine illud ordinatim pronunciare ; quod, si extra capitulum 
utrobique debeat observari, multo districcius in capitulo, ubi 
totus est conventus, est rite observandum. Nam revera istud 
pro recta et antiqua consuetudine habetur, quod ingrediens 
frater capitulum fortasse, loquentibus aliis, postquam videlicet 

a presidente prolatum fuerit * Benedicite," ut loquatur de 
ordine, dicet et ipse in auditu “ Benedicite " statim ut sederit 
ordinate, priusquam loquatur. Egrediens vero a capitulo 
non faciet inclinacionem, nec dicet “ Benedicite," si est 
rediturus ; sed, si non est reversurus, utrumque proculdubio 
faciet. Ideo autem superius dicitur “ fortasse," quia corripi 
debet, pro more antiquo, si quis tam tarde, postquam vide- 
licet loqui inceperit, in capitulum venerit, nisi pro justa sit 
et racionabili causa, vel de infirmitorio aliquis sit vocatus ; 
quoniam stagiarii seu alii fratres in infirmitorio jacentes, nisi 
vocentur, in capitulo non venient, exceptis vigiliis principali- 
bus in quibus ibidem a conventu venia est sumenda. 

Nullus autem unquam  obedienciariorum ex recta et 
antiqua consuetudine vocari debet ad aream, ut ibi constitua- 
tur, sed eodem loco quo sedet debet ei qualiscumque 
obediencia injungi atque commendari ; nimirum cum nullus 
causa suz creacionis ab ordine sua conversionis ad alciorem 
gradum promoveri debeat, nisi solummodo prior. Supprior 
vero aut tercius prior, quando ei ordinis custodia com- 
mendatur, sicut et alii fratres, quando eis committitur aliqua 
obediencie cura, detecto capite supliciter jnclinabit, et si 
suz conversionis ordo, illius videlicet qui supprior constituitur, 
in choro prioris tunc fuerit, erigens se continuo inclinacionem 
humiliter faciet, et usque ad ordinem suum ex alia parte 
capitulum pertransibit, atque in transeundo medio loco ad 
majestatem obnixe inclinabit. Qui, si forte pro misericordia 
impetranda ad aream incedat et absolvi nequeat, ad stacionem 
suam, ut ibidem modo prelibato inclinacionem faciat, denuo 
revertetur. Eodem modo [fiet]! de tercio/ priore, si [fo. 109. 
ordo ipsius in choro fuerit abbatis, quando ei committitur illius 
cura custodiam. Similiter et de quarto priore, si ipsius ordo 
fuerit ex choro prioris, fiet. Talibus autem cura exteriores 
committi debent, qui ordine sunt exercitati et Deum timent, 
atque temporalibus excercitiis? illius semper officium preponere 
volunt. Nullus autem fratrum pro alicujus causa officii 
exequendi ab uno choro ad alium ammoveri solet, preter 
solummodo ordinis custodes, cantorem et succentorem; de 

quibus hoc ideo fit, quia supprior et quartus prior atque 
precentor in dextro choro semper esse debent, et tercius 
prior atque succentor in choro sinistro. Quando vero 
dompnus abbas aliquem fratrem in capitulo pro qualicumque 
causa ab uno choro in alium removet, cum audierit ille frater 
eum dicentem ut surgat et ex alia parte in ordine suo sedeat, 
detecto statim capite suppliciter inclinabit, ac erigens se 
continuo inclinacionem faciet, atque in transeundo ordinate 
medio loco ad majestatem obnixe inclinabit. 

Quocienscumque autem alicui seu quibuscumque fratribus a 
presidente in capitulo aliquod preceptum, vel aliquis sermo 
pro qualicumque causa specialiter dirigitur, sicut quando pro 
egritudine alicujus, aut habitum monachalem suscipiente, seu 
monasticam facturo professionem, aut quavis alia re, peculiaris 
oracio conventui injungitur misericorditer facienda, singuli, ut 
erunt sedentes, detectis capitibus humiliter inclinabunt, et 
quod eis est injunctum devote ducent ad effectum. 

Dum autem conventus in capitulo residet, nullus frater, 
sicut nec aliquis secularis, ante hostium capituli exterius 
pertransibit in illa parte claustri, nec in alia ex opposito juxta 
cameram abbatis, nisi fuerit jussus ; sed neque ad collacionem, 
post ingressum presidentis, poterit aliquis frater absque repre- 
hensione locis pertransire memoratis. 

Quod autem in capitulo unanimi omnium assensu et 
voluntate est provisum, a presidente approbatum, et jussum 
fieri aut teneri, quicumque ex custodibus presidens tunc 
fuerit, cum omni mansuetudine ct concordia sancta pacis, 
absque omni contradiccione, est observandum,/ atque [fo. 109b. 
firmum erit et stabile; nec ab aliquo unquam revocari aut 
infringi poterit aut debet extra capitulum, licet aliquid incom- 
moditatis sive inhonestatis haberi videatur in eo quod sic est 
provisum et jussum ; et maxime usque ad crastinum capitulum 
stabilitatis robur semper optinebit. Quod autem a presidente 
inhibitum est, ne ulterius fiat aut exequatur, nullo modo a 
quoquam ex tunc, quod absit, producetur ad actum, nisi ex 
communi assensu capituli quod prohibitum est postea revo- 
cetur. Quod si prius aliqui agere attemptaverint, per legem 

castigacio illa in casu consimili timorem prebeat aliis delin- 
quendi. Non enim considerare debent monachi, ut ait beatus 
Anselmus, quam parva sit res quam contra prohibicionem 
faciunt, set quantum malum sit inobediencia quam pro parva 
re incurrunt. Sola enim obediencia potuit hominem in 
paradiso retinuisse, unde per inobedienciam flebiliter est 
ejectus. 

Si autem dompno abbati placuerit aliquem fratrem, pro 
suis meritis et conversacione sancta ac discrecione, juxta 
tenorem regula capitulo 63,' honorare et, considerata personae 
illius honestate, inter senpectas vel eciam inferius in superi- 
orem aliquantulum a suo ordine constituere locum, cum 
audierit frater ille dictum sibi ab abbate in capitulo sedente 
ut surgat, et juxta illum vel illum fratrem nominatim superius 
sedeat, confestim se erigens ad pedes abbatis directe procedat, 
et eos, si permiserit, osculetur; ac postea ad locum ubi 
precipitur sessum pergat, ac fratribus hinc inde inter quos 
locatur suppliciter inclinet, atque ipsi ilud idem mutuo 
rependent ; qui ex illa die tam eodem loco quam in choro, in 
claustro, et in refectorio, quam ad processiones, ipsum locum 
teneat. 

Prolatis in capitulo qua proferenda sunt, et correctis quae 
corrigi oportet, debent cotidiano more anime fratrum et 
benefactorum nostrorum defunctorum a presidente specialiter 
absolvi; et hoc fieri potest et debet, licet mille correcciones 
ibidem agantur. 

Postquam vero inceperit presidens capitulo finem inponere, 
nulli licitum est unquam ibidem aliquod verbum in medium 
proferre. Terminato autem capitulo, die quo in claustro loqui 
debent,/ sive in ecclesiam prius sunt ituri sive non, [fo. 110. 
ferietur tabula manualis a priore, et a dompno abbate, si 
affuerit, subjungetur? * Benedicite"; quia nunquam revera, 
nisi hora et tempore quo tenetur capitulum, loqui communiter 
possumus, nisi prius tabula feriatur. [Per] percussionem tabula 
nostra mortalitas designatur, quoniam ad hoc seculum pro 
mortuis reputamur, atque per tabula percussionem salubriter 
monemur ut, mortem nostram pra oculis semper habentes, in 

locucione, gestu, et accione peccare dimittamus.! Hinc eciam 
est quod ipsa tabula post capitulum trino ictu tangitur, ut 
novissima nostra, juxta illud sapientis: * Memorare novissima 
tua, et cetera? jugiter memoremur, ingressum videlicet 
flebilem in hunc mundum, et statum in hac peregrinacione 
difficilem, atque egressum ab hac luce tristem et horribilem. 
Et,sive inmediate post capitulum in ecclesiam pro qualicumque 
obitu sint ituri sive non, inclinacionem facient singuli ordinate, 
priusquam egrediantur, illo incipiente qui tabulam sonatilem 
priori gestabit ; qui videlicet, cum surrexerit, priusquam a loco 
recedat, ut tabulam priori portet, illud esse facturus. Et quia 
nullus in claustro sive in locutorio, nisi sedeat, loqui debet, 
ibunt omnes in silencio, quousque sederint in locis ubi loqui 
solent. Sed, si ad ecclesiam perrexerint, statim ut ab ecclesia 
fuerint egressi ultimi juniorum, presidens ad hostium ecclesia 
in claustro percuciet tabulam, et pronunciabit continuo in 
auditu “ Benedicite," ita ut a singulis possit audiri; et tunc 
sedentes cum timore Dei et sancta disciplinz, prout moris est, 
de ordine loquentur. 


De excommunicactone et satisfaccione reatus, gui in 
respectu gravis offense levis culpa nuncupatur. 


AS levis culpz satisfaccionem aliquis fratrum adjudicatus a 

participacione communis mensa separabitur, usurus 
tamen cibo et potu quibus alii fratres, nisi ei nominatim 
fuerit interdictum ; refecturus hora nona,si fratres sexta, vel 
ad vesperam, si fratres hora nona. In choro et in capitulo 
erit in ordine ubi esse consuevit, aut eciam ultimus omnium, 
vel inter utrumque, secundum quod culpa fuerit et abbas 
preceperit. In ecclesia missam non celebrabit; epistolam, 
evangelium,/ vel leccionem non leget; gradale vel [fo. 110b. 
alleluya vel responsorium non cantabit; antiphonam super 
psalmum non inponet, nec aliquid hujusmodi, nisi conve- 
nienter cum ceteris. Ad candelabrum vel ad thuribulum non 
se revestiet; neque ad oblacionem, vel ad pacem, seu ad 
sanctam communionem accedet. Circa finem uniuscujusque 

horz regularis, tam diei quam noctis, cum incipiunt Kyrieley- 
son, procedens in medium prosternet se ante gradum, ubi 
benedicciones accipiuntur; ibique tamdiu prostratus jacebit, 
donec, finita oracione, dicat sacerdos “ Qui tecum vivit," et 
cetera ; et tunc surgens inclinabit se, atque ad stallum suum 
revertetur. Et similiter post secundum nocturnum ad matu- 
tinas, sicut in laudibus et aliis horis, ad gradum se prosternet, 
ita quod inter preces ad primam, cum dicitur a sacerdote 
versiculum * Qui redimit de interitu," erigat se et confiteatur 
modo quo subsequitur. Dominicis vero diebus, ac solummodo 
in festis duodecim leccionum supervenientibus, ab hac satis- 
faccione quiescet in tantum, quod ad gradum non accedet 
circa finem horarum ; sed humiliabit se in loco suo, sicut et 
ceteri, atque post festum, nisi ante sit absolutus, iterum se 
prosternet ut prius. Dum autem fratres in refectorio come- 
dunt, ipse sit in ecclesia psalmis et oracionibus devote intentus, 
Cum vero placuerit abbati ab hac satisfaccione eum absolvere, 
et abbas tunc in capitulo fuerit, veniet frater ad aream cum 
prostracione, petens misericordiam, et, rogantibus fratribus, 
dicet ei abbas: “ Indulta sit tibi haec culpz levis satisfaccio,” 
vel aliquod hujusmodi. Quod cum dixerit, accedet statim 
frater ad pedes illius, et postea, ipso jubente, in locum suum 
libere revertetur. Si vero abbas infirmus vel aliquo modo 
absens fuerit, licitum est priori, vel ei qui ordinem tenet, 
absente priore, hoc totum facere; sed non extra capitulum, 
quoniam prior nullam sentenciam indicere potest aut relaxare 
debet, nisi tantummodo hora debita in capitulo, ex assensu 
conventus. Nec eciam abbas, cum domi fucrit, aliquod tale 
est facturus, nisi tantum in congregacione fratrum. 


Sequitur modus alius acrior aliquantulum de ex- 
communicacione et satisfaccione culparum. 


Quando aliquis fratrum sentencialiter ponitur ultimus 
ad laternam, in perpetuo silencio semper esse debet, et 
simi/liter ad panem et aquam in quartis et sextis [fo. 111. 
feriis, si abbas vel qui presidens est in capitulo ita decreverit. 

In ultimo loco erit in choro; atque post completorium versus 
dormitorium incedendo, sicuti et ad omnem processionem, 
ultimo loco incedet. Nulla vox ab eo, quamdiu sic penitet, 
audiatur; nec in choro psalterium inspiciat, nisi solummodo 
inter missas; nec ad sanctam accedet communionem ; nec 
offeretur ei incensum, dum tali loco assistat, quando con- 
ventui in xij. leccionibus ad vesperas incensum ministratur. 
Sedere enim non debet, nisi cum innuerit ci magister suus, 
nisi quando sedet uterque chorus, ut cum dicuntur quindecim 
psalmi vel leguntur lecciones ad matutinas seu ad vigilias 
mortuorum. 

De generali confesstone ab eodem agenda. Inter 
preces vero ad primam et ante completorium, si de choro 
prioris sit et prior in choro fuerit, eidem ante stallum suum 
humiliter incedens generalem faciet confessionem. Si vero 
prior non affuerit, tunc seniori qui prior in ordine fuerit de 
choro illo faciet quod predictum est, nisi tercius prior 
conventui prefuerit, quia tunc ei proculdubio confitebitur, 
vel, si forte coram eodem tercio steterit priore, quia tunc a 
loco non recedens, in prioris absencia, confitebitur cum eodem. 
Si autem ex parte abbatis ultimus collocetur, tunc in absencia 
abbatis et prioris confessionem faciet suppriori, aut eciam 
quarto priori, si conventui prefuerit. Sed si prior sit in choro, 
absente abbate, nec suppriori, ex usu moderno, nec quarto 
priori confitebitur, nisi forte coram altero eorum frater ille 
per capitulum collocetur, sed cum suo cui assistit magistro a 
loco non recedens, quicumque fuerit ille cui assistit. Et ideo 
per priorem assignabitur ei magister, unus videlicet ex illis 
qui locuntur de ordine de choro illo, in quo frater ille ultimus 
ponitur. Sed si in abbatis et prioris absencia coram quarto 
priore sit, et supprior pro tempore conventui prefuerit, tunc 
proculdubio confitendi gracia suppriorem adibit, atque eodem 
modo semper in abbatis absencia ad suppriorem pro recta 
consuetudine, quamvis prior presens esset, debet incedere 
penitens ille frater, ex parte abbatis assistens, licet aliquociens 
voluntarie non nunc ita fiat. Sed ab uno/ quidem [fo. 111b. 
choro usque ad alium nunquam debet aliquis hujus rei causa 
transitum facere, nisi cum dompnus abbas ad compietorium 

in choro fuerit, quia tunc, ex quacumque parte sit frater, ad 
confitendum abbati accedet. Nota quod dompnus abbas 
potest, si voluerit, die ac nocte in choro omnibus horis 
interesse, et in spaciis in claustro similiter, quod non habetur 
in usu. Qui frater in penitencia, dum proferuntur colecte ad 
suffragia solempniora, non supra formam se incurvabit, sed 
inter formam et stallum curtam veniam sumet. Post com- 
pletorium vero atque ad omnem processionem ultimus 
semper incedet. Et ad tres oraciones ante matutinas et post 
completorium et ante primam cum noviciis, si fuerint, vel 
juvenibus uitimo loco faciet; atque inter missam post 
primum “Agnus Dei,” et dum dicitur psalmus “ Deus, 
venerunt," pro pace Terre Sanctze, et si in Quadragesima sit, 
dum psalmi dicuntur, prostrati post horas, cum eisdem 
juvenibus vel noviciis, si sint, ultimo loco super formas 
incurvet. Etsi interim aliquis frater obierit, ipse in tabulam 
cum juvenibus vel noviciis, si fuerint, ad extremam ponetur 
vigiliam. Cum nullo fratre colloquium habebit, nec signum 
alicui faciet, preterquam magistro suo, et hoc non absque 

peticionem prioris, una cum magistro suo eum mansuete 
instruat aut spiritualiter consoletur. Quoniam revera nullus 
unquam preter dompnum abbatem, vcl alium custodem qui 
loco prioris extiterit, vel cui aut quibus jusserit abbas vel 
prior, cum fratre loquetur qui in perpetuo pro qualicumque 
causa ponitur in silencio, absque licencia speciali illius qui 
pro tempore conventui prcest, sive ultimus sit sentencialiter 
addictus sive non, preter magistrum solummodo juvenum, 
si penitens ille frater in sua sit custodia. Quocienscumque 
vero conventus in claustro sederit, ipse cum psalterio suo 
psalmis et oracionibus vacans in loco talibus deputato ad 
hostium capituli residebit. Et cum conventus radi debet, 
magister suus ducet eum ad Sanctam Brigidam, et ibi 
sub silencio radetur. Et quando fratres sibi pedes lavant 
in claustro, ipse in loco predicto, scilicet juxta hostium 
capituli, per se, presente suo magistro, pedes sibi ordinate 
abluet. Qui si de custodia fuerit absolutus et ultimus 
non fuerit adjudicatus, eodem loco sibi pedes [fo. 112. 

abluet, atque per subcamerarium pelvis cum aqua eidem 
apponetur. 

De laterna. Et quia in hujusmodi exordio capituli de 
laterna fit mencio, sciendum quod frater, qui ad laternam 
sentencialiter ponitur, portabit eam secum ante matutinas et 
post usque ad domum necessariam ; quam non in medio 
juxta crassetum, sed coram se locabit, quocumque loco 
sedeat; atque post matutinas usque ad lectum suum eam 
inde secum reportabit, ibidemque candelam extinguet, ac 
deinde, frocco exuto, in domum necessariam, si forte indigeat, 
absque reprehensione reverti potest.  Laternam vero pre- 
libatam portabit ei quaqua nocte subcamerarius, cum candela 
intus accensa, hora videlicet qua surgunt fratres ante 
matutinas; quam ipse accipiens secum in latrinam portabit 
modo preostenso, eciam si forte prius ibidem extiterit; non 
tamen! illic sedebit aut morabitur, nisi necesse habeat, sed 
continuo exibit et una cum aliis fratribus versus ecclesiam 
directe procedet, laternam seorsum ante faciem suam super 
manum suam dexteram gerens in aperto, et detecto capite 
extra dormitorium scilicet humiliter incedendo, et ad in- 
troitum chori subcamerario laternam dimittendo. Atque 
iterum, circa finem obsequii matutinarum, ad locum in quo 
tunc stat idem subcamerarius laternam cum candela intus 
accensa ponet coram illo quam proculdubio candelam de 
liberacione subsacristze est rite accepturus. 


Jtem, alius modus excommunicactonis, qui, ut regula 
jubet, pro rebellio sive contumacia et incorrigi- 
bilitate specialiter est adhibendus. 


Si frater peccans peccatum suum defendere pocius quam 
cognoscere et emendare voluerit, proclamatus eciam abbati 
vel priori contumaciter respondere presumpserit, positus in 
judicio ibidem secundum culpam corriptatur, atque admonitus 
ut resipiscat, si in sua pertinacia permanere decreverit, et con- 
tumax atque rebellis inveniatur, hunc talem surgentes fratres, 

quot et quibus jussum fuerit, violenter arripient, et in carcerem 
hujusmodi arrogantibus deputatum, ablatis suis cultellis 
cum/ vaginis et zona cum aliis appendiciis, sine [fo. 112b. 
mora portabunt aut trahent. Hzc enim sola culpa in 
carcerem ducit dominum suum, vel pocius miserum servum, 
macerandum ibi et affligendum multa abstinencia ct longis 
jejuniis. Positus vero in carcere, tamdiu secundum reatus 
sui meritum, servata tamen discrecione, affligetur, quousque 
superbiam deponat et culpam cognoscat atque emendacionem 
promittat. Frater vero aliquis spiritalis et consilio pollens 
debet ci, ex precepto abbatis, dum sic erit in carcere, 
admonicionem emendacionis diligenti predicacione! facere ; 
ct, cum gracia inspirante divina animadvertetur revera 
penitere, res prius in capitulo ostendetur. Dehinc, cum 
decreverit abbas, a fratre cui hujusmodi cura injuncta est in 
capitulum deducetur. Quo modo, vel nudus sicut fugitivus 
monachus, vel indutus prout res deposcerit, ingredietur, 
considerata qualitate et quantitate vel precedentis vel sub- 
sequentis arrogancie; et veniens ad aream, cum tercio 
prostratus clamaverit culpam suam, jussus surgere, sponte 
sua sedebit, ad suscipiendum  penitenciale judicium pro 
voluntate abbatis. Quo suscepto, ut abbati placuerit, 
absolvet eum misericorditer jam sepe et diucius compe- 
tenter castigatum ; et absolutus accedet continuo ad pedes 
ipsius. Dehinc revertens ad aream, et stans ante abbatem, 
jubebitur csse? in illo ordine qualem ipse abbas elegerit. Sed 
si talis inventa est offensa fratris, unde hujusmodi contumacia 
sive rebellium exortum est, ut ex ea gravem culpam subire 
promeruisset, eciamsi rebellis seu contumax non fuissct, 
sic debet castigari, antequam absolutus de carcere egrediatur, 
ut, postquam inde absolvetur, non sit opus ut iterum judicio 
gravis culpze subjiciatur ; nisi forte, cum in capitulum venerit, 
culpam suam in aliquo adhuc defendere presumpserit, quia 
tunc vel graviter tractabitur, si gravi, vel leviter, si levi 
culpz ex suis meritis fuerit adjudicatus. Et, si adhuc spiritu 
diabolico plenus superbire magis quam emendacionem pro- 
mittere elegerit, adhibeantur ei de toto conventu oracio- 

num suffragia. Si vero abbas nec [sic] suam industriam 
pre/valere conspexerit, prudenter tractet cum consilio [fo. 113. 
omnium fratrum, utrum expediat eum vel diucius detineri vel 
de monasterio expelli. Et sciendum quod pro contumacia 
sive rebellio prescriptam disciplinam absque ulla mora faciet, 
quicumque, absente abbate, loco ipsius capitulum tenet. 


De sentencia gravis culpa. 


Si aliquis frater tam enormiter offenderit, quod manifesta 
ejus culpa secreto competenter emendari non possit, ita quod 
ex judicio abbatis et capituli debeat gravis culpa subire 
vindictam, primum in capitulo coram abbate clamatus 
veniam postulet, et dum culpa ipsius coram omnibus ab 
abbate vel ab alio cam cognoscente propalatur, tanquam 
culpabilis, jugiter se prosternet. Et, cum tota culpa enarrata 
fuerit, jussus [sedere]! ab abbate, corporalis ei disciplina ab 
uno aut duobus fratribus quibus abbas jusserit acriter 
impendetur. Quo facto, juxta sentenciam abbatis, post 
dignam interposicionem,? manifestabit ipsum sibi dignum 
pena apostolice excommunicacionis, scilicet ut separatus 
sit a consorcio aliorum, tradatur Sathanze in interitum 
carnis, ut spiritus salvus sit in die judicii. Quo ostenso, in 
gravis culpae satisfaccione esse jubebitur ; qua eciam culpa, 
ob magnitudinis suz causam, crimen ex consuetudine nun- 
cupatur. Et cum vestitus fuerit atque cinctus, cingulum 
suum cum appendiciis ibi deponet, dicente ci abbate ut 
recedat ct in hac sentencia sit. Qua ideo gravis culpa 
nominatur, quia nulla? magis ex omnibus exhorrenda in- 
venitur nec habetur. Qui ei humiliter inclinans capud suum 
capucio cooperiet, et capitulum directe cum summo silencio 
absque mora egredietur. Quem sequetur unus vel duo 
fratres, quibus preceperit abbas, ut eum deducant in cellam 
taliter delinquentibus deputatam, precedente fratre illo qui 
claves illius loci servat. Atque providebit abbas unum de | 
senioribus, cui eum custodiendum secure possit committere, 
et qui eum ad satisfaccionem ducere, et post satisfaccionem 

ad locum suum reducere debeat. Nullus ci loquetur, neque 
in aliquo associetur, nisi ille senior et cui abbas permiserit. 
De consolacione autem atque de cibo et potu fiet ei secun- 
dum/ disposicionem et voluntatem abbatis, prout [fo. 113b. 
beatus Benedictus precepit, ubi de hac sentencia in regula 
sua scribit, capitulo 15; ita tamen quod de cibo et potu 
competens ei misericordia impendatur, ne forte, nimis 
angustiis oppressus, immoderata tristicia absorbeatur. Ad 
singulas horas diei et noctis, cum pulsatur signum ad horam, 
egredietur statim a loco suo, in quo semper et ejulans, et 
consolacionem aliquando suscipiens a sapiente fratre qui 
sibi deputatus fuerit, esse debet; atque, capite cooperto, 
ducente eum custode suo, ante hostium monasterii veniet, 
et contra ingredientem conventum humiliter ex transverso 
ad terram se prosternet ; ita ut, ab hora qua inceperit signum 
sonari vel ab hora qua ibidem pervenerit, prostratus jaceat 
donec audiat retactum, sub quo signum! cessat et hora inchoa- 
tur, videlicet quousque totus ingrediatur conventus. Dehinc 
surgens sedebit extra chorum, psalterium in manu tenens, 
donec ad finem hore prosternat se iterum dum ingredientur. 
Dum autem hora cantatur, si aliqui fratres juxta se tran- 
sierint, humiliter eis inclinabit, et, si forte abbas tali hora 
supervenerit, et frater ille intra se eum transire cognoverit, 
prostratus veniam sumet.  Finitis siquidem horis regulari- 
bus, exeuncium ab ecclesia pedibus, cooperto capite, humiliter 
se prosternet, in loco quo prius, ex transverso, ut prius, 
quousque omnes pertransierint. Ingredientes vero prius, 
atque nunc egredientes, dicent? ei sub silencio, * Misereatur 
tui Deus,” atque, egressis omnibus, operto capite, custode 
suo eum precedente, ad locum unde venit humiliter rever- - 
tetur; ita quod post capitulum, quando inde ad ecclesiam 
inmediate pergunt, sicut et prius in exitu eorum ab ecclesia 
versus capitulum, atque post vesperas [versus]? dormitorium, 
et sicut ante completorium et post, ibi se prosternet; sed 
hoc ad ecclesia egressum post prandium aut post cenam 
nullatenus faciet, sicut nec ad eorum exitum post missam 
majorem. Post completorium autem in yeme, et quociens 
1 signo, MS. 2 dicentes, MS. 3 Supplied from O. 

opus fuerit, laterna, candela intus accensa, juxta illum locum 
ubi prostratus jacet per sacristam poni debet. In capitulum 
vero, statutis ab abbate diebus, predicto custode eum ducente, 
veniet, et usque ad aream direc/te procedet, cooperto [fo. 114. 
capite, et, ut moris est, parumper inclinando, judiciumque 
corporale ab eodem custode seu ab aliquo alio jussu pre- 
sidentis humiliter ac pacienter sustinebit; atque hoc modo 
tractabitur, quousque humilitate et paciencia et emendacionis 
promissione, adjunctis fratrum precibus, misericordiam con- 
sequatur. Qua vero die, precantibus fratribus, decreverit 
abbas misericordiam ei impendere, eodem modo quo pre- 
dictum est in capitulum veniet, atque prostratus tercio 
culpam suam fatebitur, et, misericordiam querens, emenda- 
cionem promittet! Jussus surgere, frequenter se prosternet, 
et eadem verba atque similia dicet, donec dijudicet abbas 
satis esse ; et tunc, jussu abbatis, absolvetur ab eo videlicet 
qui eum introduxit, vel eciam ab alio cui abbas innuerit. 
Qui, cum absolutus fuerit, provolvatur ad pedes abbatis atque 
ad pedes prioris et omnium seniorum utriusque partis, ita ut 
inter duorum pedes prosternatur, suscipiendus misericorditer 
ab utrisque. Quo facto, dicet ei abbas: “ Motus fratrum 
“ nostrorum precibus et humilitate tua et promissione emen- 
* dacionis tuz, hanc tibi misericordiam impendo, ut dehinc 
“cum fratribus sis in oratorio atque in refectorio in ordine et 
“loco quem tibi assignabimus. Disciplinam corporalem pro 
“hac culpa ulterius non suscipies?; sed de cetero, ad com- 
* probandam humilitatem et pacienciam tuam, ita in 
* omnibus te habebis, sicut frater qui in levis culpa peni- 
“ tencia esse jubetur, excepto tamen quod ad gradum non te 
“ prosternes, incepto ' Kyrieleyson, ante preces ad horas, sed 
* expleta regulari hora, dum dicitur ‘ Benedicamus Domino,’ 
“in loco in quo stabis, sicut beatus Benedictus precepit, 
“ flexis* ad terram genibus, sicut qui in psalmo fallitur 
“ humiliter satisfaciens.” Hoc audito,‘ frater ille ad pedes 
abbatis osculandos incedet, et, rediens in locum in quo stabat, 
tres genuum flecciones, ante scilicet et ad dexteram atque 
sinistram, cum omni devocione faciet, gracias referens fratri- 

bus qui pro se rogaverunt, et humiliter supplicans quatinus 
adhuc rogare dignentur. Quod cum fecerit, designet ei abbas 
locum ubi esse debet, et, eo precipiente, ibit sessum, atque 
in oratorio et in refectorio erit in loco et in ordine quo 
preceptum est ei ab abbate; non tamen/ imponens [fo. 114b. 
antiphonam aut responsorium vel leccionem vel aliquod tale, 
doncc iterum abbas precipiat ; sed hoc modo ct ordine se 
habcat, donec dicat abbas "Sufficit," et tunc, ad devotam 
conventus peticionem, reddetur ab abbate ordini suo. Non- 
dum tamen ab hac culpa penitus absolutus, sed legens et 
cantans in oratorio, sicut et alii, aliquam satisfaccionem 
qua pro leviore culpa debetur instanter faciet, donec ab 
abbate, exigentibus emendacionis suce meritis, ex toto 
absolvatur. Hec quidem culpa ad abbatem proprie pertinet 
corrigenda ; qui si forte desit a patria nec ad presens ut 
veniat expectatur, tunc debet talis frater a priore corripi, 
et ex tocius congregacionis assensu modo quo predictum 
est ordinate puniri. 


De sentencia et satisfaccione fugitivorum. 


Fugitivus de monasterio monachus, si post aliquod tempus 
revertitur, primam sui erroris offensam cum penitudine recog- 
noscens, cum dijudicatum fuerit ab abbate et fratribus ut ei 
miscricordia secundum regulam impendatur, qua eciam post 
multas afflicciones ex communi assensu sequi debet, primum 
in elemosin[ari]a hospicio suscipietur, victurus a cclerarii 
rebus ct ibidem moraturus quamdiu communiter omnibus 
placebit. Qui,si ex merito sui sceleris ct enormi»? gestus in suo 
reditu repulsam paciatur, et, ob hoc publica ductus penitudine 
et eterni judicii perculsus timore, aliquo die solempni nudus 
virgam deferens processioni se ingerat, pedibus abbatis se 
provolvat ; et, si abbas pietate motus graciam ci misericorditer 
decreverit impendere, tunc humanitus virgam assumens ter 
eum ca vel quociens voluerit mansucte tanget, dicendo: 
* Misereatur tui Deus," atque precipiet ut ex tunc in elemosi- 

naria domo recipiatur. Sed proculdubio nec abbas nec alius 
qui in capitulo presidet manu unquam propria, quod absit, 
virgam tanget. Sed, licet aliquis fratrum, diabolo instigante, 
pungno impie aut cultello clericum secularem aut laicum vcl 
confratrem suum monachum altercando percusserit, vel aliam 
quamcumque excommunicacionis incurrerit sentenciam, abbas 
vel alius inferior custos, cui ipse vices suas commisit, in 
capitulo presidens,/ uni aut duobus fratribus precipere [fo. 115. 
potest et debet ut eum ordinate ad aream absolvant, nullo 
preter ipsos absolucionis verba proferente, sicut nec virgas 
tangente. Sed revcra, quando aliquis frater laborat in ex- 
tremis, ab omnibus sacerdotibus aliisque fratribus, cum 
injungitur, generaliter absolvetur; quod quidem in capitulo 
nullo tempore fiet, quoniam, si ipse qui absolvere jubet 
plenariam absolvendi optinet facultatem, is cui id jubetur 
eadem proculdubio fungitur potestate. 

Cum autem penitens, ut prefertur, in elemosinaria domo 
fuerit admissus, ad claustrum vel ad officinas claustri aut 
celerarii vel ad monasterium, nisi jussus, nullatenus accedet. 
Nullus frater secum conversabitur, nullus ci in aliquo consorcio 
vel colloquio conjungetur, nisi ab abbate vel priore vel ab eo 
qui servat ordinem jubeatur, usque ad diem qua judicatum 
fuerit, post multas promissiones perfecta» correccionis, ut 
omnino recipiatur, ut interim penitudinis suz et humilitatis 
ac paciencize aliquod documentum ostendat. Ea vero die qua 
in capitulum intraturus est, in locutorio forinseco vestimentis 
suis se exuet, stamina, si habitum non reliquerit,! circumposito 
cingulo se circumcinget, atque in sinistro brachio cucullam 
plicatam et in dextera manu virgas portabit ; et sic, nudis 
pedibus et nudo desuper corpore, ducente eum fratre cui 
injunctum fuerit, in capitulum veniet. Quo ingresso, pro- 
sternet se, ut nudus erit, ad aream, positis interim virgis et 
cuculla juxta se a latere dextro; et interrogatus more solito 
culpam dicet. Dehinc, ibidem sedens, corporalem disciplinam 
ad imperium et liberum abbatis arbitrium suscipiet. Qua 
suscepta, jussus surgere, induet mox ad imperium abbatis 
ibidem cucullam? tantum ; ut erit precinctus, sed non ferens 

virgas, in locutorium reducetur. Ibique se calciet et vesti- 
mentis monachicis ordinate induetur, atque iterum in capitulum 
ductus prosternet se multociens ad aream, dum ab abbate 
increpabitur ; nec cessabit hoc facere, donec jusserit abbas. 
Et tunc injungetur ei satisfaccio gravis culpa; in qua satis- 
faccione/ habebit se, sicut superius dictum est cum [fo. 115b. 
de gravi culpa ageretur. 

Si vero, abjectis monachicis indumentis, in seculari habitu 
ad monasterium redit, servatis circa eum ceteris quz superius 
dicta sunt, seculari veste in qua reversus est circumcinctus, 
sicut supra de stamina dictum est, et non portans cucullam 
sed virgas tantum, capitulum ingredictur, ita quod a camerario 
seu ab alio fratre deferatur cuculla in capitulum et ad aream 
preponatur, et non juxta eum cum virgis, ut prius. Et, cum 
susceperit judicium modo preostenso, ad imperium abbatis, 
ut prius, debet cucullam cum genufleccione ultro arripere et 
eam, ut fuerit nudus et precinctus, induere. Dehinc ductus 
extra et regulariter indutus ac deinde in capitulum reductus 
tractabitur more supradicto, juxta sentenciam gravis culpa 
vel carceris. 

Si autem adjudicatur carceri, ordinet abbas et capitulum 
qualiter ibi debet tractari vel custodiri; similiter et de dieta 
ipsius abbas disponet et ordinet. Si autem ordinet quod sit 
ad panem ordeicium et ad aquam, tunc elemosinarius inveniet 
ilum panem, et ipse elemosinarius totum servicium suum 
conventuale interim percipiet. Si enim talis fugitivus inter- 
dum compunctus gratis venerit ad monasterium, et se totum 
dat ad suscipiendam debitam penitenciam pro delictis suis, 
pro voluntate abbatis et conventus ordinandam, cum tali 
micius et graciosius agatur quam cum altero qui vi queritur, 
capitur, et introducitur; quia quod sponte venit et sponte se 
humiliat signum perfeccionis et Spiritus Sancti donum est; 
nec talis artari debet tantis vinculis sicut alius qui vi intro- 
ducitur et capitur. Et, si frater ille qui est in penitencia 
permaneat in compunccione et humilitate sua, potest et debet 
abbas ex rogatu conventus misericorditer cum eo dispensare, 
ct suam penitenciam mitigare et relaxare. Nam Dominus 
Jesus, cum coram eo mulier comprehensa in adulterio fuerit 

accusata et secundum legem deberet lapidari, nichil aliud ei 
dixit, in nobis exemplum, [nisi]! : * Vade et jam noli amplius 
peccare.” In contrarium agatur de illo qui permanet in sua 
[malicia et pertinacia, quod semper sua penitencia [fo. 116. 
aggregetur. Sed tamen, ad exemplum aliorum, semper de 
gradu in gradum secundum ordinem transeat frater ille cum 
quo misericorditer agatur, tamen nunquam stalum suum 
primum recuperabit, sed ultimus in ingressu suo in conventum 
inter professos et novicios, si fuerint, stabit, et omnes cursus 
fratrum juniorum, cum abbas jusserit, faciet. Nec aliquid ei 
relaxabitur, ut humilitas et paciencia ejus in melius compro- 
betur. 

Multi sunt qui ignorant qua sunt culpe graviores et 
qua leviores ; ideo bonum est quod hic incerantur, ne 
ignorancia illorum, qui nesciunt inter eas discernere, accuset 
eos coram Summo Judice. 


De culpis gravioribus primo dicatur. 


De hoc beatus Ysidorus ait: Gravioris autem culpae 
obnoxius est, si temulentus quisquis sit, si discors, si turpi- 
locus, si feminarum familiaris, si seminans discordias, si 
iraeundus, si altz et erectae cervicis, si mente tumidus vel 
jactanti incessu inmoderatus, si detractor, si susurro vel 
invidus, si presumptor rei peculiaris, si pecunia contagio 
implicatus, si aliquid preter regularem dispensacionem super- 
fluum possidens, si fraudator rei acceptae aut commissa sibi 
aut minus commissa, inter hac si de rebus secum allatis 
extulerit, vel de hiis per inobedenciam murmuraverit, si rei 
majoris dampnum intulerit, si furatus fuerit, si perjuraverit, si 
falsum dixerit, si contenciones vel rixas amaverit, si mani- 
festum convicium fratri intulerit, si personam innocentis falso 
crimine maculaverit, si contumaci animo seniorem despexerit, 
si rancorem adversus fratrem tenuerit, si peccanti in se et 
postea supplicanti veniam non concesserit, si cum parvulis 
jocaverit vel eos osculatus fucrit, si cum altero in uno lecto 
jacuerit, si extra communem mensam privatim aut furtim 

quippiam sumpscrit, si alicubi extra consultum prepositi vel 
abbatis discedens medio die vel amplius commoratus fuerit, si 
ut ociosus sit falsam infirmitatem pretenderit. Hac ct hiis 
similia, juxta arbitrium prioris, diuturna excommunicacionc 
purganda sunt, ut, qui graviter peccare noscuntur,’ [fo. 116b. 
acriore severitate coherceantur. Nam ct hac vicia gravia 
Paulus apostolus in epistola ad Galathas enumerat dicens! : 
" Manifesta autem sunt opera carnis, quz sunt fornicacio, 
inmundicia, luxuria, idolorum servitus, veneficia, inimicici:e, 
contenciones, emulaciones, ira, rixa, dissenciones, scctie, 
invidia, homicidia, cbrietates, commessaciones, ct hiis similia ; 
qui predico vobis sicut predixi, quoniam qui talia agunt 
"regnum Dei non consequentur" Item, apostolus ad 
Romanos’: “ Repletos omni iniquitate, malicia, fornicacione, 
" avaricia, nequicia; plenos invidia, homicidiis, contencione, 
“dolo, malignitate ; susurrones, detractores, Deo odibiles ; 
“ contumeliosos, superbos, elatos, inventores malorum, parenti- 
" bus non obedientes, insipientes? incompositos, sine affec- 
" cione, absque federe, sine misericordia : qui, cum justiciam 
" Dei cognovissent, non intellexerunt, quoniam qui talią agunt 
" digni sunt morte, non solum qui faciunt ea sed et qui con- 
"senciunt facientibus" | Hac secundum apostolum dicta 
sufficiant. 


(T! 

Que sunt culpe leviores. 


Levioris culpa reus est, ut ait Ysidorus, qui ociosus* esse 
dilexerit, qui ad officium vel ad consolacionem vel ad mensam 
tardius venerit, qui in choro riserit fabulisve vacavcrit, qui 
relicto officio vel opere extra necessitatis causam foras 
discesserit, qui torporem et sompnum amaverit, qui sepius 
juraverit vel qui multilocus fuerit, qui ministerium cujuslibet 
operis sibi injunctum sine benediccione susceperit aut peracto 
opere benediccionem postulaverit, qui injunctum opus neg- 
legenter aut tardius expleverit, qui casu vas aliquod fregerit, 
qui dampnum rei parva: intulerit, qui cotidie neglegenter usus 
fuerit, qui alicubi ad momentum secesserit, qui occulte ab 

aliquo litteras vel quodlibet munus acceperit, vcl epistolam 
suscipiens cccultaverit, aut sine abbatis concensu rescripserit, 
vel quemlibet parentum seu secularium sine jussu senioris 
aut vidcrit aut cum eo locutus fuerit, qui seniori inobediens 
fucrit, qui contumaciter seniori responderit, qui crga seniorem 
linguam non represserit, qui lascivus in lingua/ fucrit, [fo. 117. 
qui inhoneste incesserit, qui jocaverit, qui satis riserit, qui 
cum excommunicato locutus fuerit, oraverit vel comederit, 
qui illusionem nocturnam patri spirituali non patefecerit. 
Hac ct hiis similia triduana excommunicacione emendanda 
sunt. 

Nam ct alibi inter leves culpas has invenimus numeratas ; 
id est, si decantans quis psalmum vel modicum titubaverit, 
si vel leviter murmuraverit, si dimissa sinaxi non concitus 
ad cellam recurrere festinaverit, si leccionem operi vel 
obediencie preferens officia statuta segnius fuerit executus, 
si cum aliquo vel ad modicum substiterit, si alterius manum 
tenucrit, si joculare aliquid vel risui aptum in conventu 
fratrum proferre presumpserit, vel qui cum junioribus verba 
ociosa narrare voluerit, aut habere amicicias etatis infirme, 
increpacioni ut dignus est subjacebit; si quis quamlibet 
rem invenerit, inventam celet, et cognoscendam occultet ; 
quam si repertam! unius diei spacio convincitur retentassc, 
furti contagio se maculatum esse cognoscat. Siquc eum, 
qui districcionem monasterii non fert, fugam meditari 
agnoverit, si non statim prodiderit, perdicionis illius partici- 
pem se esse non dubitet; et tamdiu est a conventu fratrum 
sequestrandus, quamdiu ille valeat revocari. Sed qui? hac 
supradicta omnia non omni virtute studuerit Domino 
placitura scrvare, et semel ac secundo correptus non 
emendaverit, reprehensus juxta ctatis formam, convenit 
vindicari. 

Hucusque et ejusmodi ac similibus ammissis, id est 
peccatis, procedit animadversio spiritalis. Residua vero que 
apud nos indifferenter ammissa a nobis quoque reprehensi- 
bilibus sustinentur, id est aperta convicia manifesti conceptus, 
contradicciones tumidz, libera et effrenata processio, famili- 

aritas apud feminas, irz, rixz, simulaciones et jurgia, operis 
peculiaris presumpcio, philargiriz contagia, affectus atque 
possessio rerum superfluarum qua a ceteris fratribus non 
habentur, extraordinaria ac furtiva cibi refeccio: hzc et 
hiis similia non increpacione qua diximus spiritali, sed vel 
plagis emendantur vel expulsione purgantur. 


[Qualiter sit agendum quando aliquis [fo. 177b. 
sacerdos seu clericus secularis postulat ut in hoc 
monasterio recipiatur. 


Meniens aliquis de seculo ad nostri ordinis conversionem, 

in primis sicut alii hospites in hospicio suscipiatur. 
Cujus voluntate cognita, frater, qui cellae hospitum procurator 
est, abbati rem nunciet. Cum quo abbas, vel eciam prior, 
cum aliis fratribus spiritualibus quibus abbas injunxerit, 
secrecius et affectuose loquantur de conversacione ejus in 
seculo et de sciencia ac voluntate illius aliisque hujuscemodi 
rebus, juxta quod specificabitur inferius, circa hujus finem 
capituli, diligenter inquirentes. Quod si desiderium petentis 
ex Deo esse cognoverint, ostendatur abbati ; et, si in peticione 
sua perseveraverit, referat abbas rem in capitulo in audiencia 
omnium. Quorum audito consilio, si suscipiendum eum 
abbas ex assensu fratrum decreverit, accersito illo, inquiret 
abbas quid petat. Ac ille, si in proposito suo firmiter adhuc 
perstiterit, omni qua potest humilitate in hiis vel similibus 
verbis suam faciat peticionem, sic: “ Dei misericordiam et 
* vestram et societatem ac fraternitatem hujus loci requiro, 
“et in hoc monasterio monachus fieri et Deo servire cupio." 
Respondeat ei abbas: “ Societatem et consorcium electorum 
* suorum concedat tibi omnipotens Deus, et nos pro ejus 
“amore libenter te suscipimus." Quo audito, conversus 
procedat humiliter ad osculandum pedes abbatis ; atque ab 
illa hora usque ad diem quem statuerit ci abbas ad habitum 
suscipiendum curz magistri noviciorum commendctur, atque 
in hospicio sive hostilaria honorifice suscipiatur. Provideat- 
que magister ut cuncta qua ad habitum spectant! monachalem 

ante diem prefixum penes se habeat plene et ordinate parata ; 
nisi forte indigens sit is qui admittitur, et propter hoc per 
camcrarium de rebus monasterii debeat partim vel omnino 
vestiri. 

Statuto autem die, ducente eum magistro suo, doctus ab 
eodem qualiter peticionem facere debeat, veniat in capitulum 
secundum antiquum modum. Ad cujus ingressum, magister, 
illius cucullam secum portans plicatam, non consuevit pro- 
nunciare “ Benedicite," sicut alias mos est quandocumque 
aliquis de capitulo exit et denuo redit, eo quod ipse frater 
neophitorum magister nichil hac vice/ ibidem est [fo. 118. 
locuturus, sed, ducto ad aream converso, cum se ibidem 
prostraverit, ponat cucullam magister illius super scannum, 
ex illa videlicet parte qua recipi debet, atque ex eadem 
parte interim sedeat idem magister. ^ Novicius vero, 
inquirente abbate quid velit, respondeat Gallice, ut moris 
est, juxta tenorem istorum verborum, prout consequenter 
luculencius exprimitur. 

Ita prostratus dicat: * Requiro misericordiam Dei, nostra 
* dominz sancte Maria, sancti Petri et sancti Pauli, sancti 
“ Augustini sociorumque ejus, sancti Benedicti, et vestram 
“ et conventus hujus cenobii" (vel eciam magis usualiter sic, 
“ et conventus de hic intus") “ut concedatis michi habitum 
* monachalem." Gallice vero sic: “Je requer la misericorde 
* Deu, nostre dame saynte Marie, saint Pere, saynt Pol, saynt 
“ Austyn ove sa chyere compaynie, seynt Benayt, et la 
“ vostre e le covent de ciens, ke vus me grantet le habit de 
moinage.” Quo dicto, jussus surgere, dicat ei abbas: 
Rem quidem difficilem et arduam petis, sed perseverantibus 
et hominibus bonz voluntatis propter spem retribucionis 
“facilem.” Dehinc ab eodem predicentur ei dura et aspera 
qua in hoc ordine perferunt, quique et regulariter vivere 
volunt; item, duriora et asperiora qua, si indisciplinate se 
habeant, sibi poterunt evenire, et quomodo oporteat eum 
subjici omnibus suis prioribus et voluntates proprias re- 
linquere. Et, cum post multos rigores et asperitates prolatas 
subjunxerit, dicens: “Et si hac gravia et adhuc graviora, 

“ si forte contingat ut ad Deum perveniatis, parere velitis, ad 
“laudem et gloriam Dei omnipotentis ct nostræ dominæ 
“sancte Mariæ atque illorum sanctorum ad quorum nomina 
“vestram facitis peticionem, vobis concedimus quod tam 
“ humiliter et constanter requiritis”; respondeat novicius: 
“ Per graciam Dei et vestra insensamenta sequar obedi- 
“enciam.” Vel, ut moris est, Gallice hoc modo respondeat : 
“ Par la grace de Deu et vos ensensemens je suweray 
‘ obedience.” Et, hoc dicto, cum inclinaverit se, vadat et 
humiliter osculetur pedes abbatis; ac interim, si voluerit, 
dicat abbas: “Dominus Jesus Christus sic perficiat in 
“ vobis quod pro ejus amore promittitis, ut cjus graciam et 
vitam cternam habere possitis."/ Et, responso ab [fo. 118b. 
omnibus “ Amen," atquc novicio ad arcam reverso, faciat 
abbas de habitu mensionem, dicens: “ Fili videtis habitum 
" quem, si sponte suscipere volueritis, in Jesu Christi 
" nomine suscipiatis.” Hoc audito, novicius inclinet sc et 
pergens directe ad cucullam suppliciter genuflectet et oscu- 
letur eam ore et oculis. Quo facto, eam continuo assu- 
mens, dextra manu superius extenta et sinistra inferius, 
pectori suo astringat, sicque eam secum ad aream deferat. 
Et, si plures fuerint, omnes simul et semel ad suas [cucullas] 
directe procedant, atque eas eodem instanti singuli, modo 
prelibato, devote assumentes, abbati, in redeundo versus locum 
quo prius ad aream steterant, suppliciter singuli? inclinent. 

Postea imperet abbas ut orent pro eo fratres, prout decre- 
verit, peculiarem injungens oracionem ; ipso interim stante 
toto corpore inclinato. Dehinc erigat se, dicente ei abbate ut 
ad sanctorum corpora loci hujus incedat, obnixe implorando 
ut ipsi eidem confirment quod ibidem ab illo in conventu 
misericorditer est concessum. Hiis auditis, novicius humiliter 
se inclinet ; surgatque confestim magister illius, inclinacionem 
faciens, ducat eum in ecclesiam ad magnum altare et ad 
feretrum, ubi non prolixe sed breviter et pure orans, ducatur 
in cellam hospitum vel alibi ubi id quod agendum est opor- 
tunius fieri possit. 

At in primis tondeatur et radatur more monachorum. 

| Filii, MS. ? singulis, MS. 

Dehinc vestibus secularibus exuatur, et novis regularibus 
induatur, sicut et alii fratres, et non capucio assuto tunicz aut 
frocco, nec tunica cucullae indecenter assuta, prout olim con- 
sueverant hujusmodi conversi, sed ordinate per omnia 
vestiantur. Atque hora qua tonderi debet, a magistro et 
fratribus quos secum adduxerit vij. penitenciales psalmi in di- 
rectum incipiantur ; ad quorum finem subjungant versiculum, 
“Ne reminiscaris, Domine"; ‘“ Kyrieleyson”; “Christe” ; 
* Kyrieleyson"; “ Pater noster ” ; magister illius dicat, * Et ne 


» 


nos"; versiculum, * Salvum fac servum tuum”; versiculum, 
* Mitte ei, Domine, auxilium de sancto" ; versiculum, * Nichil 
proficiat inimicus in eo"; versiculum, * Esto ei, Domine, 
turris fortitudinis"; versiculum, * Domine, exaudi oracionem 
meam"; “ Dominus vobiscum." Oracio: “Omnipotens sem- 
* piterne Deus, respice propi/cius super hunc famu- [fo. 119. 
“lum tuum, quem ad novam tondendi et conversandi graciam 
* pervenire fecisti; tribue ei perseveranciam, et ad fidelium 
“tuorum fac pervenire consorcium, per Dominum." Oracio: 
“ Suscipe, quesumus, Domine, hunc famulum tuum ad te de 
* procella seculi laqueisque diaboli fugientem, ut a te susceptus 
“et [in] instanti seculo salvatum et in futuro se gaudeat a te 
“fideliter muneratum, per Dominum." Oracio: “ Presta, que- 
“sumus, omnipotens Deus, ut, sicut hic famulus tuus comam 
“amittit capitis, vicia cordis similiter amittat et corporis, ut 
“ pariter corpore innovatus et mente tecum feliciter valeat in 
" eternum gaudere, per Dominum." 

Si autem is qui admittitur primam nondum habet clericatus 
coronam, barba illius moderno tempore benedici non solet, 
sicut mos antiquitus inolevit. Sed, priusquam radatur, bene- 
dicatur ei prima corona cum antiphonis, psalmis, et collectis, 
eidem ministerio attitulatis, a dompno videlicet abbate revestito 
vel non revestito in ecclesia aut in capella sua, quemadmodum 
et quando et ubi voluerit, stola collo ejus prius imposita ; 
sicque paratus novicius, ut ante fertur, ducatur ordinate a suo 
magistro in conventum fratrum, et ultimus omnium sit in 
choro, in capitulo, et in refectorio. 

Magister suus, usque post capitulum octave diei ad minus, 
qua in conventu receptus fuerit, vel eciam per dies plurimos, 

S. AUG. CANT. S 


10 


15 


20 


25 


30 


35 


258 CONSUETUDINES MONASTERIL 


si forte necesse fuerit, donec bene sit instructus, tam in choro 
quam in refectorio jugiter cum eo existat, et ducat eum utro- 
bique in locis oportunis atque reducat. Ad completorium 
tamen et ad matutinas, si sit custos ordinis magister illius et 
conventui prefuerit, in ordine suz conversionis in choro moram 
faciat, atque ad primam similiter in xij. leccionibus, si capitulum 
tenere debeat, ita sane, quod alius ab eo specialiter ad novicii 
custodiam interim deputetur. In dormitorio dormiat novicius, 
et in claustrum, chorum et refectorium cum maturitate festinet 
et alios preveniet, atque sollicite in suo gestu exemplum bona: 
conversacionis, in quantum potest cum Dei auxilio, prout 
fuerit edoctus, fratribus studeat demonstrare. In conventu 
non legat, solus non canat, ad missam non offerat, pacem non 
recipiat, sed communicetur de consilio abbatis omni die 
Dominico/ et precipuis festis; sicut et juvenes [fo. r19b. 
professi. In claustro separatim ab aliis sedeat, cum magistro 
suo, in loco talibus noviciis deputato. Nullus ei loquatur aut 
signum aliquod faciat absque magistri sui licencia, nec de loco 
in quo sedet sine precepto aut licencia surgat, maximc in 
novitate sua, sed neque ulterius sua videlicet probacionis 
tempore, nisi forte ob aeris oporteat intemperiem, quod in 
capitulum sedeat, sive ad lavatorium aut in dormitorium,’ 
causa necessitatis, incedat, vel ad confessionem ire debeat, ut 
instructus a suo fuerit magistro. In dormitorium autem, 
quando aliqua ductus necessitate incedit, ad cicius quam 
poterit redire debet. Magister suus talis sit, qui in signis, in 
moribus, et in ceteris aptacionibus exemplo vitae et verbo 
doctrinas sciat et possit eum de anima sua salubriter monere 
et ordinem docere. Sub jugi sit disciplina et in arta custodia ; 
nec cum parentibus aut aliis quibuscumque personis loqui 
permittatur, nisi pro majore et urgentissima necessitate, aut 
morbo ingruente, hoc fieri oporteat. Tunc, docente ac ducente 
eum magistro suo, utatur breviloquio, et sedeat magister inter 
ipsum novicium et eum qui novicio loquitur, ita ut audire et 
intelligere possit quid utrimque dicatur. Si vero per infirmi- 
tatem aliquam necesse habeat in infirmaria jacere, talis ei 
frater aut famulus deputetur, qui circa eum die noctuque sit 

sollicitus, de cujus honesto gestu et probata maturitate 
magister illius securus existat; ubi nec cum aliquo loqui, nec 
quicquam aliter quam si in conventu esset facere debet, nisi 
quod magister suus dixerit ei faciendum. 

In capitulo non clametur, sed, cum post tabulam lectam aut 
sermonem de regula statim recesserit, precipiatur magistro 
suo, si in aliquo offenderit, ut eum privatim castiget. Et, si 
culpa tanta fuerit ut debeat verberari, accipiat eum custos 
suus cum alio fratre, atque in capella sanctae Brigida, serato 
interim ostio, juxta quantitatem delicti, quod promeruit 
paciatur; vel, si culpa palam est, postquam pronunciatum 
fuerit * Benedicite," more solito dicente magistro suo ut moram 
faciat, vapulet in capitulo, indicato peccato sibi pro quo dignus 
est verberari./ Flagellabitur autem acrius pro quali- [fo. 120. 
cumque culpa quam si professus esset, ut fiat quod apostolus 
precipit: * Probate si ex Deo est spiritus.” Melius enim est ut 
ante professionem, experta paciencia, recedat verberatus, 
quam post professionem, per inpacienciam, affugiat dampnatus. 
Suscepto autem corporali judicio, et audito presidentis imperio 
ut recedat, inclinans se ordinate, ut moris est, revertatur con- 
tinuo ad dormitorium. 

Loquentibus in claustro fratribus, si quis, amore Dei et zelo 
correccionis et sanctz disciplinz,ad eum venire eumque arguere 
vel monere voluerit, petita prius atque optenta a magistro suo 
licencia, bene licet ut veniat, et quod dicere voluerit cum omni 
mansuetudine dicat ; set nullus unquam ibidem seu alio aliquo 
loco tempore probacionis, nisi in presencia aut de licencia sui 
magistri, cum eo loquatur; nec solus hora loquendi in claustro 
sedeat; sed cum ab aliquo, ut prefertur, leniter fuerit cor- 
reptus, facto clamore, confestim surgens coram magistro suo, 
sicut fratres in capitulo, veniam petat, non sessurus donec, 
emendacione promissa, idem magister precipiat. Et talis 
correccio pro levibus agatur offensis. Verumptamen in 
claustro, quia per illud frequens secularium fit discursus, nulla 
moderno tempore venia sumi consuevit; sed alibi sumatur 
loco secreciore, quociens opus fuerit. Pro majoribus autem 
culpis, aut in capitulo pro quantitate culpae corripiatur aut 
alibi, ut premissum est, quemadmodum in capitulo increpetur 

et verberetur ; et, quocienscumque a magistro suo pro quali- 
cumque offensa fuerit! reprehensus, absque ulla mora, sicut 
fratres in capitulo, veniam suppliciter petat, et emendacionem 
humiliter spondens de commisso. 

Si autem sederit ubi loquendum est, sine magistro suo, cum 
tutore ab eodem sibi interim deputato, magistro, si illic 
advenerit, reverenter assurgat. Abbati autem, si advenerit, 
suppliciter inclinando assurgere debet, et, si ibidem forte 
sedere voluerit, ad pedes illius, nisi sit sacerdos, deorsum 
residebit. Et quandocumque oritur aliquid questionis, vel 
magister suus exhortando aut castigando aliquid ei specialiter 
dicit, detecto capite obtemperanter audiat quicquid ille pro- 
ferre decreverit. In capitulo sit cotidie, ubi, facto ser- 
mone,/ cum indictum fuerit de ordine loqui, sicut et [fo. 120b. 
ceteri fratres, sedendo inclinet, et, continuo surgens et inclina- 
cionem faciens atque egressus inde, usque ad dormitorium 
directe incedat, ubi, psalmis et oracionibus vacans, sedendo ad 
lectum suum magistrum suum ordinate expectet; nisi pro 
majori culpa, ut dictum est, castigandus remaneat. Dum 
conventus fuerit in capitulo, potest et debet, si indiget, 
ordinate lectum suum parare et alias mundicias facere ; sum- 
mum et continuum, tam in choro quam alibi, servans silencium, 
nisi quando ei a suo magistro facultas est loquendi concessa. 
De hiis culpis sive peccatis qua in seculo gessit, et quae in hoc 
ordine sibi cvenerint, frequentes confessiones faciat abbati vel 
priori, ac specialiter magistro suo, ceterisque fratribus spiritu- 
alibus, quibus hac cura est injuncta, prout a magistro suo 
fuerit edoctus ; ita tamen quod, habitu admisso, abbati primo, 
vel cui ipse jusserit, de omnibus peccatis suis quae memoriz 
suz occurrere possint veram et humilem confessionem faciat, 
priusquam ad sanctam communionem accedere permittatur. 
Quociens autem dormitum vadit, quousque in suo gestu ad 
plenum sit excercitatus, tamdiu stet ante ipsum magister suus, 
donec in lecto suo jaceat coopertus ; et, si necesse habeat ante 
conventum surgere et non ausus sit forte solus incedere, 
magistrum prius excitet, et, ad necessitatem suam explendam, 
cum magistro ambulet. Sine cujus ducatu de nocte aut inter 

meridianam in estate a dormitorio, tempore probacionis, nisi 
certis et debitis horis, exire nullatenus debet, videlicet, nisi pro 
fratris inunccione aut obitu, nec pro quovis alio casu qui illis 
temporibus ingruere consuevit. 

Ceterum, licet regula per parentum oblacionem pueros 
admittat, nullus tamen recipiatur nisi xx. vel ad minus xviij. 
sit annorum, et nisi qui per seipsum instanter se recipi pecierit ; 
nisi forte commendabilis ecclesiz utilitas aut justa necessitas 
aliud induxerit. Sed, priusquam aliquis admittatur, solerter et 
assidue moneri debet quatinus ipse devotus conscienciam suam 
scrutetur, utrum videlicet bona intencione aut mala sancti- 
tatem appetat, si Deo placere sive laudem hu/manam [fo. 121. 
adquirere affectet, utrum! penitus renunciaverit rebus mun- 
dialibus an non, aut cum aliqua contraxerit muliere, vel ere 
sit honeratus alieno, aut aliquem in se morbum senserit 
quominus in concione fratrum suo possit stare perpetuo, aut 
si forte bigamus sit, vel homicidium seu aliud scelus commi- 
serit, aut excommunicacionem incurrerit majorem, seu aliquam 
habeat corporis lesionem aut debilitatem quominus sit ydoneus 
ad sacros ordines promoveri: qua quidem omnia apud 
plerosque per juramentum, tactis sacrosanctis, diligentissime 
solent inquiri. A quo insuper est inquirendum an vires ei an 
constancia mentis suppetant contra maligni spiritus versucias 
et contra hujus mundi innumerabiles molestias decertandi, 
atque carnalibus resistendi? illecebris ; et utrum humilitatem 
pacienciam, sobrietatem, et castitatem in semetipso, cum Dei 
auxilio, velit custodire, atque mores suos ab omni malo 
temperare ; et quantumcumque poterit, Domino annuente, ad 
omne bonum commutare; necnon et omnia dura et aspera, 
qua ei in hoc ordine poterunt evenire, velit pro amore divino 
et animz suz salvacione libenter perferre. Quas cum se pro 
regno Dei toleraturum et in Deo solo spem positurum spopon- 
derit, annuatur ei habitus monachalis ordine premonstrato ; et 
probetur usque ad finem anni, atque examinetur quasi aurum 
quod in fornacis fervore preciosius efficitur. Et crebro in- 
timetur ei quod nulli unquam annuenda est benediccio mona- 
chalis, nisi in collegio fratrum, tempore probacionis, honeste et 

laudabiliter fuerit conversatus ; et ideo cum omni diligencia 
frequenter erudiatur, qualiter eum in monasterio oporteat con- 
versari. Qui discat non superbe sapere, qui meruit a frequencia 
hominum separari ; sed infirmitati pocius credat esse provisum 
atque divinitus consultum, quod a populari est elongatus con- 
tubernio, ne, crebrius peccando ac se perdicioni mansipando, 
cohabitantes eciam suis viciis contaminaret et dampnacionem 
eis inferret. Deputet ergo se quasi seculo mortuum et peccatis 
dampnatum, ac vitæ cenobialis clausurz velut carceri traditum, 
et propter infirmitatem propriam plebis consorcio indignum. 
Oret insuper assidue quatinus Deus/ omnipotens, [fo. 121b. 
pro cujus amore mundum penitus reliquit et se voluntati 
alienze subjecit atque potestati, ita eum in suo famulatu con- 
firmet, ut post mortem cum eo in eternum vivere valeat. 

Cum autem versus finem anni probacionis suz in omni 
paciencia et humilitate fuerit legittime examinatus, postquam 
sepius, juxta tenorem regula, predicta sunt ei omnia dura et 
aspera per qua itur ad Deum, et, habita secum deliberacione, 
talia quaeque et adhuc duriora et asperiora se paratum per- 
ferre et cuncta sibi inperata servare promiserit, videns magister 
vitam illius fratribus fratrumque conversacionem sibi com- 
placere, monendus est ab eo novicius, si viderit necesse, 
quatinus roget priorem et alios majores fratres, ut ipsi pro eo 
intercedant apud abbatem pro benediccione tribuenda et pro- 
fessione suscipienda. Quo facto, si ex communi assensu 
fratrum placuerit abbati eum benedicere, statuta die eandem 
faciat novicius pro benediccione peticionem, quam ante fecerat 
pro habitu concedendo, fiantque cetera seriatim prout in 
capitulo de professione expressius continetur; hoc observato 
quod, si converso non sufficienter literato concedatur forte 
habitus et benediccio monachalis, quod pra aliis diligencius 
instruatur et informetur, atque suo perpetuo ultimus omnium 
in choro permaneat. 

Si vero contingat quod aliquis frater minime professus, per 
abbatis absenciam aut invalitudinem seu forte ob aliam 
qualemcumque causam, post annum suz probacionis expletum 
per multum temporis expectet ad suam agendam professionem, 

€o quod nondum capitulo intererit, nullum in conventu 
officium per idem tempus facere debet, nisi forte in magnis 
solempnitatibus cereum aut aliquod tale ad processionem 
portet, vel ad missam gradale cantet, aut in refectorio ad 
fragmenta surgat colligenda. Nam proculdubio cereum aut 
turribulum ad missam portare non debet, nec ad skillam 
servire, vel ad potum surgere caritatis, nisi pro majore fuerit 
necessitate, et hoc tunc ad nutum sui magistri aut de illius 
licencia speciali facere debet; et aliter nequaquam, sicut nec 
talia agit, nisi ex illius sit consilio, usque ad finem anni sux 
probacionis. Nec consuevit eidem! usque ad complecionem 
illius anni, suze videlicet probacionis, de/ infirmaria [fo. 122. 
aliquid exhiberi, licet egrotaverit, nisi sit humanitus de gracia 
speciali ; sed illa tamen gracia talibus professis, cum indigue- 
rint, ab infirmario, a tempore videlicet quo fructus ecclesiz de 
Chistelet optinuerit, ex decreto abbatis et conventus habun- 
dancius est impensa. 


Quod novicius minime professus de infirmaria et de | 
camera nichil est vite habiturus. 


De camera quidem hujusmodi frater minime professus, 
usque ad finem anni suz probacionis, preter botas yemales et 
estivales et preter pedules, nichil est habiturus, nisi forte pro 
aliquo casu ingruente femoralibus indigeat, aut stamina, quae 
eidem tunc de gracia speciali a camerario exhiberi debent ; 
sed pannos nigros per eundem camerarium non est admis- 
surus, usque ad complecionem anni probacionis suz, nisi 
casualiter fortasse contingat. Si tamen illius magister de sua 
conversacione sit contentus, atque de illius melioracione et 
perseverancia fiduciam habeat certaque indicia, habitus libera- 
cionem, sicuti et fratres professi, proculdubio est habiturus. 
Omnes liberaciones primae? ordinate de camera provenientes 
transeant? per eum, preter illas supradictas, exceptis pelliciis 
quarum liberacio fit annuatim in die sancta Fidis virginis, sine 
ulteriori dilacione. 


1 idem, MS. 2 primas, MS. 3 transient, MS. 

Quo ordine est agenda professio monachorum. 


IB quo aliquis novicius, vel plures, si fuerint, suam sunt 
facturi professionem, postquam tabula consueta in capitulo 
lecta fuerit et abbas, dicto * Benedicite," * Loquamur de ordine 
nostro " solito more pronunciaverit, et se omnes, ut moris est, 
pariter inclinaverint, et omnes correcciones regulares consum- 
matz fuerint, novicii vocentur sufficienter instructi et, ordine 
quo primo die fecerunt peticionem suam pro habitu recipiendo, 
eodem modo facient petendo professionem, excepto quod 
magister eorum non precedet ipsos in aream capituli ; atque 
ad aream coram abbate et conventu in terram se prosternant 
et, inquirente abbate quid petant, qui prior eorum est pro- 
stratus in medio faciat suppliciter peticionem, ut a magistro 
eorum indictum sibi fuerit. Hoc observato, quando alicui 
religioso, de quocumque sit ordine, habitus conceditur mona- 
chalis, eciamsi infra sacros non fuerit, quod ipse ob rever- 
encia[m] habi/tus peticionem faciat, nisi tunc fortasse [fo. 122b. 
aliquis sacerdos cum eo aut diaconus in seculari habitu 
admittatur, et idem religiosus sacerdos non fuerit nec diaconus, 
quia tunc proculdubio a sacerdote semper aut diacono est 
agenda peticio hoc modo: “Nus requerums la misericorde 
* Deu, nostre dame sainte Marie, saint Pere, saint Pol, saint 
* Augustin, ove sa chere compeynie, seint Beneit, et la vostre 
“et le covent de ciens, ke vus nus grantez la professiun de 
“ moinage." 
Quo dicto, jubeat abbas ut erigant se et inquirat diligenter 
a priore et senioribus quid inde senciant, et utrum precibus 
eorum annuendum esse concedant. Quibus respondentibus 
se libenter concedere, cum dura et gravia qua in ordine 
nostro a sanctis patribus sunt instituta eisdem predicaverit, 
et questiones affirmativas et negativas, ut supra notantur, 
interrogaverit, adjungat in fine sermonis: * Si tamen ita sitis 
* divinitus inspirati, quod haec omnia et adhuc graviora, si 
* necesse habeatur, humiliter ac pacienter, pro Deo et salute 
“animarum vestrarum possitis ac velitis sustinere, in nomine 
“ Domini nostri Jesu Christi, et piissimz genitricis suze Mariæ, 
" et beatorum Petri et Pauli, apostolorum, aliorumque sanc- 

“torum, ad quorum nomina vestram facitis peticionem, 
“ concedimus vobis quod digne postulatis" Quo dicto, 
respondeat qui peticionem fecit: “Par la grace de Deu et 
" vos ensensemens, nus siwerum obedience.” Et, hoc dicto, 
majestati pariter devote se inclinent, ac deinde confestim 
ad pedes abbatis deosculandos, secundum ordinem suze 
conversionis, singillatim procedant, ipso inchoante qui 
peticionem fecit; atque ad locum quo prius steterant 
ordinate revertantur, ita videlicet quod in redeundo, prout 
moderno tempore in usu habetur, abbati suppliciter inclinent. 
Benediccione itaque impetrata pedibusque abbatis deoscu- 
latis, iterum suppliciter se prosternant, et, inquirente abbate 
quid petant, respondeat qui peticionem fecit ita, solo 
prostratus: “Sire, nus priums que vus priez pur nus, que nus 
“ puissoms si resceivre la professiun de moinage, ke Deus en 
“ seit paie e ke soit a salvaciun de nos almes.” Vel, si forte 
solus existat, tunc dicet sic: "Sire, je vus pri ke vus priez 
“ pur mei, ke je puse en teu manere la professiun de/ [fo. 123. 
" moinage receivre, ke Deus en seit paye et ke seit a 
“ sauvaciun de ma alme.” Tunc abbas mansuete dicat ut 
surgant, et specialem pro cis oracionem singulis fratribus 
injungat agendam, ipsis interim majestati devote inclinanti- 
bus. Postea ad sedes suas de area redeant; ad quas cum 
pervenerint, non sedeant, sed inclinent se protinus atque 
confestim in medium procedant, ac deinceps ad dormitorium 
more solito pergant. 

Quod si forte remanserint aliqui, secundum quod regula 
jubet, nondum experti, qui hac vice cum aliis profiteri non 
debent, ipsi tunc in medium procedentes atque a capitulo 
egrediantur, priusquam alii facturi quod predictum est ad 
aream incedant. 

Terminato capitulo, si novicii professionem suam non 
prescriperint, eam tunc unusquisque eorum manu propria 
scribat, si scribendi scienciam habeat, aut, si scribere nesciat, 
aliqui fratres ad eorum peticionem procurante eorum magistro 
hoc faciant ; et cantor de inca[u]sto atque membrana eisdem 
provideat. Postquam vero prescripserint, et dicta sibi omnia 
fuerint quomodo sint agenda, cum inchoata fucrit missa 

magna ad quam debent benedici, inter evangelium a cantore 
in vestibulum continuo ducantur; et sibi cucullas exuant, 
quæ statim honeste complicentur et calce vel aliunde 
signentur, ut alternari nequaquam possint, et induat unus- 
quisque froccum absque capucio super pelliciam sive tunicam. 
Lectoque evangelio, antequam pronuncietur “ Credo in unum,” 
vel “Dominus vobiscum” si “ Credo” non dicatur, intro- 
ducantur a suo magistro, cucullas eorum deferente, usque ad 
magnum altare, froccis induti absque cucullis, suas deferentes 
in manibus scriptas professiones, ita ut prior antecedat, et 
prosternant se ante gradus altaris super tapetum quod 
ibidem preponi debet; cantore, cum venire inceperint, 
psalmum, “ Miserere mei, Deus,’ submissa voce inchoante, 
qui ab utroque choro prosequatur atque a choro abbatis 
inchoetur ; versosque interim vultus habeat chorus ad chorum. 
Quo finito, cum “ Gloria Patri” erigant se atque ad altare 
per ordinem accedant, et suam unusquisque professionem 
aperta voce solempniter legat, manu propria, ut prefertur, 
vel alterius sua prece sic scriptam : “ Ego frater N., presbiter 
“ (aut diaconus, aut subdiaconus, aut accolitus, vel conversus, si 
“infra sacros/ ordines non fuerit), promitto stabili- [fo. 123b. 
“ tatem meam et conversionem morum meorum et obedienciam, 
“ secundum regulam sancti Benedicti, coram Deo et sanctis 
* ejus in hoc monasterio, quod est constructum in honore 
" apostolorum Petri et Pauli, sanctique Augustini, et in 
* presencia dompni abbatis N.” Si quisquam illorum fortasse 
ob aliquam inbescillitatem celebri voce legere non valeat, 
legat voce depressa, vel saltem proferat meliori modo quo 
possit. Et unusquisque, facta sua professione, offerat eam 
super altare, atque super sedulam professionis signum sanctze 
crucis cum incausto faciat, et eam postea abbati cum 
genufleccione commendet, dexteram ejus! manum interim 
osculando. 

Quo facto, revertantur singuli ordinate ubi prius prosterne- 
bantur; et, cum omnes ad pristinum locum reversi fuerint, 
flectentes suppliciter genua versus altare cum curta venia, 
dicant devotissime medietatem hujus versus, “ Suscipe me, 

“ Domine, secundum eloquium tuum, et vivam,” atque in 
surgendo alteram medietatem, “et non confundas me ab 
“ expectacione mea.” Quo dicto, repetatur a conventu 
idem versus, stentque interim omnes in choro ad orientem 
intenti quousque inclinent ad “Gloria Patri," et sic fiat 
usque tercio; atque tunc a conventu subjungatur “Gloria 
Patri,” quz dum dicitur, novicii se ab invicem aliquantulum 
separantes et spacium in[ter] se hinc inde peragentes faciant 
inclinacionem. Quo facto, prosternant! se, atque ab omnibus 
devote pro eis oretur, choro post “Gloria Patri" protinus 
subjungente “ Kyrieeleyson," ‘“Christeeleyson,” “ Kyrie- 
eleyson," “ Pater noster.” Sedeant omnes in choro proni in 
suis scannis, aut stando suppf[l]iciter inclinent, si induti 
fuerint, vel, si diei conveniat, formis incumbant; atque 
abbas, postquam  pronunciaverit “Et ne nos inducas," 
continuo subinferat psalmum, “Domine quis habitabit" ; 
psalmum, “ Dominus regit me”; psalmum, “ De profundis "; 
versiculum, *Salvos fac servos tuos"; versiculum, “ Mitte 
“eis, Domine, auxilium"; versiculum, “Nichil proficiet? 
“inimicus in eis"; versiculum, “Esto eis, Domine, turris 
* fortitudinis"; versiculum, * Domine, exaudi oracionem 
“ meam"; “ Dominus vobiscum." 

Oraciones subsequentes per modum leccionis plane dicantur. 
Qua dum proferuntur, novicii horis debitis singillatim ac 
secrecius intra se pronunciando specificent, magistro suo hoc 
tunc eis suggerente, nisi prius eisdem illud innotuerit. Oracio: 
“Domine Jesu Christe, qui es via."/ Dictis hiis [fo. 124. 
tribus collectis singulis cum integro “Per Dominum nos- 
* trum," erigant se fratres in choro et stent ex tunc, versas 
facies ad orientem jugiter habentes, quousque benedicantur 
atque professionis obsequium penitus compleatur, nisi quod 
dum canitur ymnus, “Veni Creator," et antiphona, “ Beati 
eritis, stabunt versas habentes facies, chorus ad chorum. 
Atque dictis tribus collectis pretitulatis, abbas conversus ad 
altare ymnum, * Veni creator Spiritus," moderata voce inci- 
piat; quem cum inchoaverit, tam ipse quam ceteri omnes 
continuo genuflectent, et ymnus usque ad finem ab utroque 

choro simul devote ac solempniter prosequatur. Ad cujus 
finem subjungat abbas “Oremus,” absque * Dominus vobis- 
cum"; atque legendo, ut prius, illosque benedicendo dicat 
oracionem, * Sancte Spiritus, qui te Deum ac Dominum." 
Finita hac oracione, erigant se primum, et, stantibus illis, 
detur benediccio super cucullas sic: oracio, * Domine Jesu 
“ Christe, qui tegmen nostra mortalitatis." Post hanc bene- 
diccionem, aspergantur aqua benedicta cuculla et incensentur. 
Quo facto, accedant novicii ad abbatem singillatim, ut sunt in 
ordine, ad exuendum habitum secularem, genua flectentes 
ante eum, unusquisque froccum suum ante se usque collum 
manibus suis honeste sullevando ; et, dum deponitur froccus, 
dicat abbas: * Exuat te Dominus veterem hominem cum 
“ actibus suis”; atque, dum induitur cuculla, subjungat: 
* Induat te Dominus novum hominem, qui secundum Deum 
“ creatus est in justicia et sanctitate veritatis" Ad utrumque 
respondeant audientes fratres “Amen.” Atque confestim 
abbas, capud novicii capucio cooperiens, osculetur eum. Et, 
cum omnes ad locum pristinum ordinate reversi fuerint, 
prosternant se continuo, tecta sic habentes capita. Et incipiat 
abbas alciori voce antiphonam, “ Beati eritis," qua usque ad 
finem a choro prosequatur ; atque, expleta antiphona, ut eos 
in monachatu plenius confirmet, subinferat abbas * Dominus 
vobiscum " ; oracio, * Deus misericors" Finita hac oracione, 
aspergantur aqua benedicta novicii atque incencentur, et 
postea surgentes a singulis altaris ministris et a capellano 
abbatis atque a suo osculentur magistro. 

Deinde per chorum ducantur ad osculandum omnes fratres 
per ordinem, nisi forte aliqui supermanserint minime professi ; 
quia hos procul/dubio osculari non debent. Sed, [ío. 124b. 
post abbatem, ad altaris ministros et eorum magistrum inci- 
piatur, et postea ad tenentem capam vel capas, si in chori 
medio fuerint, confestim ducantur. Qui, quamvis plures 
fuerint, utriusque partis profitentes omnes simul, deosculato 
ipso cantore, sive cantoribus, ducantur ad osculandum fratres 
seriatim, de choro abbatis primo, et postea ad priorem et alios 
de choro ipsius. Sacerdos vero, si diei conveniat, “Credo in 
“unum Deum" protinus subjungat, et conversus cum thuri- 

bulo in chorum atque subdiaconus cum textu evangeliorum 
novicios antecedant. Et, sive “Credo” dicatur sive non, 
conversus semper cum thuribulo et subdiaconus cum texto 
novicios in choro antecedant, nisi forte in tribus leccionibus 
hoc fieri contingat, et capa in choro non fuerit. Si autem 
dies talis [est]! quod * Credo in unum” dici non debeat, pro- 
nuncietur a sacerdote solempniter * Dominus vobiscum " atque 
“Oremus.” Et faciant tunc novicii panis et vini oblacionem, 
priusquam ducantur ad osculandum fratres in choro. Sicque, 
suscepto pacis osculo prius ab abbate et altaris? ministris, 
deinde a ceteris fratribus, exceptis minime professis, si super- 


fuerint, ut premissum est, et facta oblacione, ad quam 


faciendum sacerdos expectare debet, si “ Credo” ad missam 
dicatur, donec conventum osculati fuerint, ultimi in choro 
collocentur, et usque ad tercium diem cum summo silencio 
quasi seculo mortui in albis permaneant. 

Verumptamen, si aliqui superfuerint ad professionem regu- 
lariter agenda[m] nondum experti, tunc isti jam professi, non 
in ultimo loco, sed in ordine suze conversionis in choro 
existant, atque in refectorio recumbant, nisi cum conventus 
ad missam in cappis fuerit aut in albis. Tum, eo quod non 


 induuntur, ultimi omnium in choro collocentur, proviso solerter 


ab eorum magistro, ut premuniatur levita altaris minister, ut 
tot oblatas sacrificio apponat consecrandas quot sunt novicii 
tunc professi et communicaturi? Si vero contingat, per 
abbatis invalitudinem sive ob aliam causam qua vitari non 
possit, quod novicii alibi quam coram conventu ad magnum 
altare suam faciant professionem, debent a suo magistro, dum 
legitur evangelium majoris missa, si “Credo” ad eandem dici 
debeat,/ ad magnum altare duci, ut, texto a sacerdote [fo. 125. 
deosculato, ipsum osculentur sacerdotem et altaris ministros, 
ac deinde cantorem, si fuerit in chori medio, et postea con- 
ventum per ordinem, licet tunc in albis aut in cappis existant. 
Quo facto, ultimi in choro collocentur, quoniam iterum ipso 
die oblacionem nullatenus facient, neque pacem recipient, aut 
communicentur. Si vero “Credo” ad missam dici non debeat, 
tunc, lecto evangelio, ad altare ducentur, et,* texto a sacerdote 
1 Om. MS. ? altare, MS. 3 communicari, MS. 3 ut, MS. 

deosculato, si per chorum sit portandus, vel si non, priusquam 
sacerdos manus suas abluat, ipsum osculabuntur ac ceteros 
consequenter, ut premissum est. Per duos dies, dum canitur 
offerenda ad magnam missam, et tercia die ad missam prioris, 
panis et vini oblacionem in corpus et sanguinem Dominicum 
consecrandam faciart, generali confessioni intersint, pacem 
recipiant, quamvis prima die abbatem, benediccione! recepta, 
prius fuerint osculati, atque communionem corporis et san- 
guinis Christi sincera devocione sumant. Sed ante commu- 
nionem sanctam cotidie generalem quilibet socio suo et 
econverso agant confessionem, necnon et privatim, si eos 
fortasse consciencia in aliquo deprehenderit, confessori suo. 
Et, postquam communicaverint, ad pristinum locum redu- 
cantur. 

Quando autem oblacio fit predicta, nullus eorum, antequam 
dealbetur, licet sacerdos fuerit, vinum in calicem fundere 
consuevit. Ideo autem supra in albis dicitur, quia cucullam 
in qua novicius benediccionem suscepit monachalem usque ad 
tercium diem, quasi seculo mortuus, devote ac humiliter 
portat, sicut quilibet catholice renatus vestem baptismatis, 
quz significat stolam primam, per totam septimanam habeat 
indutam ; vel ideo dicitur in albis, quia significat eternam 
vitam, in qua utraque stola vestimur, id est, una cum animae 
sive mentis beatitudine eciam carnis gloriam possidebimus. 
Et licet aliqui fratres inclinacionem non nisi detectis capitibus 
aliqua vice debeant, isti tamen velata facie hiis solummodo 
tribus diebus inclinacionem facient, atque ad “ Gloria Patri” 
aliisque horis debitis et consuetis se ordinate, ut poterunt, 
inclinare debent. Quibus revera, sicuti et aliis fratribus, 
incensum ministrabitur, atque secunda die textum oscula- 
buntur, si per chorum deferatur, sive * Credo" ad missam 
cantatur sive non./ Set, licet per chorum medium [fo. 125b. 
ad altare ducantur ad oblacionem panis et vini secunda die 
faciendam, pacemque admittendam, non tamen, si forte 
Dominicus sit dies, ad aquam benedictam una cum conventu 
a sacerdote recipiendam pro more ducentur; sed, sive in 
froccis sive in albis aut capis processio sit itura, ipsi interim in 

capite chori ad occidentem humiliter assistent ; atque, finita. 
missa, quando in dormitorium ducuntur, aqua illos benedicta 
eorum magister secrecius asperget. 

Novicii siquidem, facta professione sua, nulla vice ab 
ecclesia usque ad tercium diem cum conventu exibunt. 
Capitulo non intererunt nec collacioni; sed, quociens et 
quamdiu conventus in claustro fuerit aut in capitulo, ipsi 
psalmis et oracionibus vacantes in choro residebunt. Cum 
autem fit processio usque in dormitorium, ipsi, facto prius in 
ecclesia modico intervallo, illuc deducentur, atque inde ad 
ecclesiam mox sunt reducendi, nisi nocturnis horis tantum et 
meridianis estivo tempore. Tunc enim moram facient in 
dormitorio, atque una cum habitu suo cucullatis capitibus, sed 
discalciati et absque froccis, cingulis tantummodo nocturn- 
alibus super staminam cincti, in lectis suis pausabunt. Nam 
sic vestiti per duas noctes dormient; atque interim magister 
eorum maximam circa illos adhibiturus est sollicitudinem, ut, 
tanquam seculo sepulti, cum nullo ante exalbacionem suam 
signent vel loquantur, nec aliquis cum eis; sed nec ipsc 
magister eorum, nisi pro maxima et urgentissima necessitate. 
Capuciis suis furratis atque aliis indumentis et calciamentis uti 
possunt, secundum quod opus habent. Hoc observato, 
quando froccos exuunt, quod cucullarum capucia ultra frontes 
suas indecenter et inordinate nullatenus transvertant, sicuti a 
plerisque, non ex magistrali erudicione, sed ex presumptuosa 
animi voluntate aliquociens fieri mos est. Nec debent aliqua 
vice ante tercium diem capucia, ut respiciant ante vultus suos, 
erigi, nisi certis ex causis, ut quando recipiunt pacem, com- 
municantur, vel potum sumunt. Conventum namque ad 
matutinas et ad nonam estivo tempore debent prevenire, et, 
tam ante primam et eciam ante matutinas quam post comple- 
torium, tres oraciones solitas cum conventu in ordine suo 
facere. Factisque tribus oracionibus post completorium, 
moram facient in choro, et/ ibidem in ordine suo [fo. 126. 
sedebunt per moram  aliquantulam, oracionibus intenti, 
magistro eorum cum ipsis remanente donec ceteri fratres 
dormitorium ingressi fuerint. Et ideo dicitur paulo ante, per 
morulam aliquantulum prolixam, ut videlicet nec in latrina 

nec versus ipsam incedendo, per fratrum inibi presenciam seu 
ab ea exeuncium obviacionem, aliquod eis obsistat offen- 
diculum. 

Ad prandium et ad cenam, si fieri potest, conventum pre- 
veniant, et ad gracias post refeccionem usque in chorum et 
non ulterius in suo ordine processionaliter incedant, et post 
recessum conventus in chorum remanebunt. Si autem con- 
ventus non cenaverit, post vesperas ipsi ad potandum cum 
conventu in refectorium per se ducantur. Si vero a presidente 
aliquid eis hora refeccionis fortasse destinatur, ordinate, ut 
possunt, assurgere debent, accepto prius signo a custodibus 
eorum. Et si duo simul fuerint ex una parte, magister eorum 
medio loco inter eos in mensa recumbet, atque ad proces- 
sionem post prandium et post cenam usque ad ecclesiam eos 
antecedet ; sicque cum eis ibidem morari debet, donec gracia 
persolvantur et nona cantetur, si tunc inmediate cantari 
debeat; ita videlicet quod ipse non ultimo loco stet nec 
medius inter eos, sed ipsi omnium ultimi in choro collocentur, 
preter minime professos, si qui supermanserint, ut premissum 
est. Atque idem magister et ejus socius vel socii, si ad eorum 
tutelam habeat secum, stent ibidem hinc inde ante illos ad 
tergum eorundem noviciorum ; hoc observato, quod solus cum 
eis remaneat magister eorum, exeunte conventu, quousque 
eos, si tempus exigerit, in dormitorium eos ducat. Sed revera 
omnibus aliis horis atque temporibus in ordine conversionis 
suz in choro assistet eorum magister, sicut aliis solet diebus, 
nisi tantummodo post completorium. Tunc enim, ut predic- 
tum est, tres oraciones cum ipsis faciet. Et tam ad exitum 
eorum a choro post completorium, facto prius ibidem modico 
intervallo, ut premissum est, quam ad ingressum eorum in 
ecclesia[m] hora matutinali, aqua benedicta eos asperget, 
capucia eorum interim aliquantulum sublevando. Si autem 
conventus non cenaverit, tunc inter potandum sedebit superius 
magister eorum in ordine sua conversionis. Non enim hora 
re/feccionis ultimus omnium sedebit magister [fo. 126b. 


. noviciorum tempore professionis, sicut consuevit primos octo 


dies quando cuiquam conceditur habitus monachalis; sed, 
sive unus per se professionem [faciat] sive plures, unus 

semper ad minus sub eo in mensa sedebit. In Quadragesima 
vero sicut et in aliis temporibus, dum cantatur “ Dirige," in 
ordine sua conversionis in choro sedebit eorum magister et, 
eo finito, ad ipsos est iturus, priusquam conventus a choro 
egrediatur. 

Preterea, si forte contigerit aliquem fratrem ab hac luce 
migrare, dum sic in albis fuerint, ad extremam vigiliam pro- 
culdubio erunt, et psalterium atque alia agenda, sicut et ceteri 
fratres, dicent, nisi egritudo aut inbecillitas manifestior in 
causa existat. Tercio namque die, ad pacem missz, auferet 
eis prior capucia a capitibus summo mane, ut moris est, 
ubicumque missam celebraverit, nisi magnam missam vel 
missam de anniversario principali ipso die sit celebraturus, 
vel cantare non possit aut noluerit; tunc a suppriore fiet vel 
ab alio ordinis custode. Hoc observato, si conventus die qua 
profitentur sive sequenti die ad missam in cappis fuerit aut in 
albis, quod ipsi dum canitur missa ultimo loco collocentur, ut 
specificatum est supra. Qui tunc proculdubio non per chori 
medium ad altare ducentur nec reducentur, nisi tantummodo 
hora illa post evangelium, ut prefertur; quia conventum 
osculari debent. Sed,quocienscumque ad altare sunt ituri, toto 
ad missam conventu induto, ab occidentali parte chori pro 
more educentur, et per eandem víam in choro revertentur. 
Et, si forte radatur conventus dum sic novicii in albis exis- 
tunt, radi debent post dealbacionem, priusquam alicubi in 
conventu appareant. Ceterum in tercio aut in quarto capitulo 
quo eis loqui licet, seu die quo decreverit eorum magister, 
debet de eis memoriam habere coram abbate vel coram eo qui 
ordini preest, dicens: * Domine, si placeret vobis precipere, 
“ possent et isti fratres ab hac die in antea legere et cantare in 
* conventu, sicut et alii fratres, et alia minuta officia facere." 
Respondente abbate vel alio presidente: “Fiat, cum bene- 
diccione Dei," inclinent ipsi novicii ad eum de loco in 
quo/ sedent. Ex illa enim die licenciam habent [fo. 127. 
lecciones, epistolas, et ad servitores in refectorio legere, respon- 
soria cum versibus et gradalia ad gradum in choro cantare, 
lecciones mortuorum cum versibus recitare, minorem cantariam 
facere, turibula et candelabra portare, de coquina, cum cursus 

ad eos venerit, in prandio fratribus servire, ad discum in refec- 
torio stare, martilogium in capitulo, tabulas servicii et tabulas 
mortuorum cum brevibus, si fuerint, legere, tabulas feriales 
scribere, et eciam de licencia priorum ordinis, si necesse fuerit, 
post sex septimanas vel octo a professione eorum collacionem 
in capitulo legere pro senioribus, et eciam magnam cantariam 
facere, et inter missas xij leccionum capam pro senioribus 
portare, et “Alleluya” ad gradum in chorocantare. Et similiter, 
si fuerint aliqui presbiteri inter novicios, omnino faciant 
minora servicia, sicut et ceteri fratres inferioris ordinis, per 
unum videlicet aut duos annos, seu per quantum temporis 
fuerit necesse, donec de rebus singulis qua ad ordinem 
spectant usu et experimento plenius sint instructi. Ipsis 
enim nondum licebit missas celebrare, nisi in seculo probatae 
castitatis extiterint et abbas pro hac re specialem tunc eis 
aut prius fortasse, magistro eorum id petente, licenciam 
dederit celebrandi. Sed in supradicti magistri sui commen- 
dacione de ordinis institucionibus instruendi omnes pariter 
intenti existant, quousque persolverint ea qua pro more 
hujus cenobii memoriter sunt reddenda, et donec processu 
temporis decreverit abbas ut ordinentur qui in inferioribus 
ordinibus! sunt, et missas celebrent qui presbiteri sunt. 
Inter hac sciendum est quod, quando novicii ad sacros 
ordines debent promoveri, venient in capitulum ad aream 
coram abbate vel alio presidente, si abbas non fuerit in 
capitulo, et humiliter capient longam veniam Jacendo, sic 
dicendo: * Nus requerums la misericorde Deu, nostre dame 
* saynte Marie, e la vostre, ky vus nus grantez lez seyns 
“ordrez.” Et, si solus unus fuerit, dicatur sic: “ke vus me 
*grantez le ordre de sacerdoch, ou de dyakne, ou de su- 
“dyakne, ou de accolit.^ Surgant ad jussum presidentis, et 
dicat sic: “ En nun de Deu et nostre dame saynte/ [fo. 127b. 
“ Marie, en ki nun vus lez priez, nus lez vus grantumz.” Et 
ipsi humiliter inclinabunt. Iterum capient longam veniam 
jacendo, sic dicendo: " Nus requerumz la misericord Deu,” et 
cetera, *ke vus priez pur nus, ke nus puisoms si les seyns 
* ordres receyvre, ke Deus en soyt paye, e ke soit a salvacion 

“de nos almes," vel singulariter, “ke je puisse en teu manere 
* reseyver le ordre de sacerdoch," et cetera, *ke Deus en 
“seyt paye, e ke soyt a salvacion.de nostre alme" Surgant 
ad jussum presidentis, et injungitur a presidente fratribus 
oracio specialis pro eis vel pro eo facienda, et ipse vel ipsi 
inclinabunt. Ac deinde aliam sument veniam misericordiam 
petendo, et surgens vel surgentes dicent: “ Syre, si je ay,” 
vel “si nus aiums, a nul frere trespasse, je pri,’ vel “nus 
“priums, pur Deu, ke il nus," vel * moy, soyt pardone.” Quo 
dicto, respondeatur a presidente: “ Karissimi fratres," vel, 
“karissime frater, indulgeat tibi Deus omnia mala que 
" gessisti, et una cum amore fraterno tribuat tibi graciam et 
“ misericordiam, quam humiliter ab eo deposcis.” Quo audito, 
inclinet suppliciter et sessum redeat vel redeant. In die quo 
quis missam primam ‘est celebraturus, petita ad aream in 
capitulo misericordia cum prostracione, eriget se et dicet: 
“Sire je vus pri ke vus priez pur moy, ke je puisse en tele 
" manere le service fere, ke Deus en seyt payez, et ke je 
“ pusse profiter a moy et a vifs et a mors, pur queus je dey 
“prier.” Et, hoc dicto, suppliciter stabit inclinus, donec pro 
eo a presidente quz voluerit oracio fratribus sit injuncta, et 
tunc erigens se recedat. 


Quo ordine susciptuntur latet conversi, Juxta 
consuetudinem istius monasteri. 


uando petit aliquis secularis nostri ordinis habitum 

laycalem, [et a] dompno abbate vel, jussu ipsius, a 
noviciorum magistro predicta sint ei, juxta tenorem regula, 
omnia dura et aspera per qua itur ad Deum, et ipse ea 
libenter pro regno Dei se perpessurum atque a se omnem 
obedienciam promiserit adimplendam, abbas in capitulo, vel 
ad imperium ejus alius qui preest conventui, denunciabit 
quod talis intimo affectu desiderat in habitu fratris Deo 
famulari in domo ista ; atque conventus, si viderint expedire, 
suum continuo prestabunt assensum ; ac deinde a noviciorum 
introducetur/ magistro. Qui, flexis ad aream geni- [fo. 128. 

bus, suam confestim peticionem faciet Gallica, si noverit, vel 
eciam patria lingua, sic dicendo: “ Requiro misericordiam 
* Dei et vestram, quatinus mihi concedatis habitum fratris." 
Quo concesso, incontinenter! se eriget et, humiliter procedens, 
osculabitur pedes presidentis; quod cum fecerit, rcvertetur 
ad aream, et prefigetur ei dies quo? habitum admittet, 
diceturque ei ut exeat in nomine Domini, atque de hiis 
que ad habitum religionis pertinent citra illum diem 
sagaciter sibi provideat. Qui si* fortasse jussu dompni abbatis 
hujusmodi necessariis plenarie sibi providerit, eodem quo 
stat loco, priusquam egrediatur, jussu ‘presidentis predicata 
prius eidem paupertate, et quod ei caritatis intuitu habitus 
ei conceditur, atque specificato sibi ordinis rigore et voto 
quod vovebit, suam hoc modo faciat professionem, videlicet, 
quod obediens erit et castus, et nichil ab illa hora proprium 
habebit. Verumptamen, si fuerit, quamvis paulisper, littera- 
tus, poterit multum conveniencius et rite debet sua manu 
propria, vel eciam manu alterius ex peticione sua, prescriptam 
habere professionem ; quam tunc ibidem stando obnixe ac 
voce suppressa legendo pronunciabit sic: “Ego frater N. 
“ promitto stabilitatem coram Deo et omnibus sanctis ejus, 
“ castamque et honestam conversacionem amodo tenendam, 
* et vivere sub obediencia sine aliquo proprio quamdiu vixero." 
Vel eciam Gallice sic dicat: “ Je frere N. prometh establete 
* et chastete et honeste conversacion devont Deu et tuz ces 
“ seyns, et ke je serray obedient et viveray saunz proprete 
“tant cume je averay a vivre.” Aut saltem patria lingua 
dicat hoc modo: “Ich frere N. byhote stedevestnesse and 
* chaste lif tofore God and alle hiis halewen, and pat ich 
“schel ben buzsam a[n]d leven withoute proprete al mi lif 


* time." 


Et, hoc dicto, offeret sedulam presidenti cum genuflexione, 
ejus dexteram osculando. Qui eciam, si absque scripto 
profiteatur, illius nichilominus dexteram osculabitur; atque 
confestim a suo educetur magistro usque in cellam hospitum, 
vel ad alium locum secretum hujusmodi conversis deputatum, 

ubi eum faciet, ut moris est, tonsari et circumtonderi. Quo 
facto, exuet omnino vestimen/ta secularia, et nova [fo. 128b. 
induet, habens tamen desuper aliquod indumentum seculare, 
quod videlicet magister suus vel alius rogatus ab eo deponet ; 
qui scapulare eidem est daturus, priusquam illud ei inponat. 
Quod quidem scapulare, cui videlicet capucium  inheret, 
signum et habitus est suz religionis, per quam videlicet et 
per fidem et operacionem et obedienciam salvari fiducialiter 
sperare debet. Et iccirco, nisi illo habitu quod dicitur 
scapulare induatur seu alio consimili, ab hora videlicet qua 
sibi inponetur, nulla vice comedet aut bibet, nec quaqua- 
versum incedet suo perpetuo, nisi egritudo sit in causa. 
Qui, cum ductus fuerit ante altare aliquod, flectet genua 
sua novicius coram altari et oracioni humiliter procumbet, 
dicatque magister illius, qui tradendus (szc) est ei habitum, cum 
fratribus quos secum adduxerit, vij. psalmos penitenciales ; vel 
eos pocius dicant prius, dum tonsoretur conversus ; et postea 
ab eo qui habitum ei est tradendus (szc), ante illud altare 
subjungat[ur] versiculus, * Ne reminiscaris, Domine, delicta 
nostra," et cetera; “Kyrieleyson”; " Christeleyson"; *Ky- 
rieleyson”; “ Pater noster Sacerdos, stola collo ejus prius 
inposita, subinferet, "Et ne nos"; versiculum, *Salvum fac 
servum tuum”; versiculum, * Mitte ei, Domine, auxilium de 
sancto"; versiculum, * Esto ei, Domine, turris fortitudinis ” ; 
versiculum, * Nichil proficiet inimicus in eo"; versiculum, 
“ Domine, exaudi oracionem meam" ; “ Dominus vobiscum." 
Oracio: “ Suscipe, quesumus, Domine, hunc famulum tuum 
“ad te de procella seculi hujus laqueisque diaboli fugientem, 
“ut a te susceptus et instanti seculo salvatum et in futuro se 
" gaudeat a te feliciter numeratum; per Dominum." Alia 
oracio: “ Presta, quesumus, Domine, huic famulo tuo, renun- 
" cianti secularibus pompis, gracize tue januas aperiri, qui, 
“ despecto diabolo, confugit sub tutela Christi; jube venien- 
“tem ad te sereno vultu suscipi, ut non de eo valeat inimicus 
“triumphare. Tribue ei, quesumus, infatigabile brachium 
“auxilii tui; mentem ejus fidei lorica circumda, ut felici 
* muro vallatus mundi se gaudeat evasisse naufragium ; per 
“ Christum" Oracio: “Tu famulum tuum, quesumus, 


IO 


15 


25 


30 


35 


278 CONSUETUDINES MONASTERIT 


“ Domine, bonis moribus placatus institue, et! in eo quod 
“ placitum est tibi dignanter infunde, et presta semper ad te 
“toto corde concurrere, et tibi/ subdita mente [fo. 129. 
" servire, tuamque misericordiam suppliciter exorare, ut 
" dignus sit et tua valeat beneficia promereri, per Dominum." 
Oracio: * Deus, qui famulum tuum a seculi vanitate con- 
“ versum ad supernz vacacionis accendis amorem, pectori 
“ illius purificando illabere, et graciam qua in te perseveret 
* infunde, ut, proteccionis tuae munitus presidio, quod, te 
“ donante, promisit impleat, et suz promissionis executor 
“ effectus ad ea, que perseverantibus in te dignatus es pro- 
“ mittere, pertingat ; per Dominum." 

Hic eriget se conversus, et suppliciter incurvatus, quousque 
scapulare, quod dicitur ejus habitus, benedicatur, habebit 
vestem clausam de blanketo denigrato prius indutam, et 
postea, data benediccione, scapulare desuper eidem imponetur, 
ejusdem scilicet coloris. Sacerdos dicet, * Dominus vobis- 
cum." Oracio: “ Deus, bonarum virtutum donator et omnium 
“ benediccionum largus infusor, exaudi preces nostras, et hoc 
“ vestimentum, quod famulus tuus pro conservanda regule 
“ signo se ad induendum exposcit, benedicere et sanctificare 
“ digneris, quatinus, eo humiliter utens, tuz proteccionis 
" munitus auxilio, celestem benediccionem accipiat, et pre- 
“ sentis vitæ prosperitate gaudeat et eterne; per Christum." 
Oracio: * Deus, qui vestimentum salutare ad indumentum 
* Jocunditatis eterna tuis fidelibus promisisti, clemenciam 
* tuam suppliciter exoramus, ut hoc indumentum, morti- 
* ficacionem carnis, humilitatem cordis, et compunccionem 
* contemptumque mundi significans, quo famulus tuus sancto 
‘ visibiliter est informandus proposito, propicius benedicas, ut 
“sacre religionis habitum quem, te [inspirante,]? suscipiet, te 
* protegente, custodiat; per Christum." Hic humiliter genu- 
flectet conversus, sacerdote dicente, * Dominus vobiscum." 
Oracio: “ Adesto, Domine, supplicacionibus nostris, et hunc 
* famulum benediceredignare,cui in tuo sanctonomine habitum 
* sacra religionis posituri sumus, ut, te largiente, et devotus in 
" oracione persistere et vitam percipere mereatur eternam ; 

“ per Christum." Oracio: “Deus, qui renunciantibus seculo 
" mansionem paras in celo, dilata hujus famuli tui habita- 
“culum mentis, et reple celesti desiderio, ut fraterna teneatur 
“ compagine caritatis, precepta Domini custodiat, sobrius, 
“simplex, et quietus, gratis sibi datam! graciam fuisse 
* agnoscat, concordet ejus vita cum nomine, et/ [fo. 129b. 
“ professio senciatur in opere; per Dominum." ` 

Tunc, aspersa aqua benedicta super habitum et super 
conversum, exuet eum vestimento superiori quo vestitus est, 
et induet eum habitu sanctificato, dicens: ‘ Accipe hanc 
* vestem, indue sanctitatis decorem, ornare habitu regulari, 
"cum timore et reverencia, quem, interveniente beata Dei 
“ genitrice semperque virgine Maria, et beatis apostolorum 
* principibus, Petro et Paulo, et ecclesie presentis advocatis, 
“et beato Augustino, Anglorum apostolo, patrono nostro, 
* necnon et beato magistro nostro Benedicto, cum bonorum 
" observancia operum, ignita castitatis lampade  suffultus, 
“ jinmaculatum ante tribunal Christi proferas ; per Christum." 
Oracio: * Clementissime dominator, Domine, tuam invocamus 
“ pietatem super hunc famulum tuum N., quem a seculo 
“ conversum in numero sanctorum tuorum accersire dignatus 
“es; quesumus ut conversionis suz fidem digne custodiat, 
“ quicquid pro salute animze suz fuerit deprecatus optineat, 
“ sit vita probabilis, sit sapiens et humilis, sit sciencia verus, 
“in regulari disciplina tractabilis, in increpacionibus inmobilis, 
"jin gravitate decorus, in passione piissimus, in operacione 
“ cautus, in disposicione sollicitus, in temptacionibus fortis, 
“ in injuriis paciens, in pace fixus, in elemosinis promptus, in 
“ oracionibus frequens, in misericordia efficax, et in subditis, 
“si quos pro tempore habeat, mansuetus et pius. Nec sit 
“inmemor quod a te de suis erit factis tuo judicio judicandus. 
" Hujus quoque, Domine, deprecamur, ut munera placatus 
" suscipias, et quicquid juste a te pecierit clementer impartiri 
" digneris; per Dominum." Subjungetur ab omnibus haec 
antiphona : * Confirma hoc, Deus, quod operatus [es]? in nobis 
* a templo tuo quod estin Jerusalem." “Alleluya.” “Dominus 
vobiscum." Oracio: “Suscipe quesumus, Domine, sancte 

" pater omnipotens, hunc famulum tuum, quem de hujus 
" seculi naufragio et periculis eruisti, et ad sacra religionis 
“cultum per tuam graciam vocare dignatus es; et concede 
“ propicius, ut artam et angustam quam professus est vitam 
“ jugiter teneat, diligat, atque sectetur, quatinus ad eternam 
“ vitam, quam perseverantibus in tuis mandatis pollicitus es, 
" te auxiliante, pervenire mereatur ; per Dominum." 


/ De disciplina fratrum laicorum, et qualiter |fo. 130. 
wnstrut debeant. 


PIU ita peractis, in regressu ab altari suum osculabitur 

magistrum ceterosque fratres ibidem presentes. Postea 
de regulari disciplina et qualiter eum in monasterio oporteat 
conversari diligenter est informandus ; atque ad alios ducetur 
fratres conversos, et, cujuscumque fuerit etatis sive condicionis, 
ultimus eorum in ordine erit. Qui, si aliquam habuerit vel 
habere possit litteratura noticiam, eciam si provecta sit 
etatis, debet ad minus litteratorie discere atque memoriter 
scire generalem confessionem benediccionesque ante prandium 
et gracias, una cum psalmo quinquagesimo, post benedic- 
cionem dicendas, ac precipue cum quanta diligencia et 
devocione sacerdoti ad missa consecracionem, si forte sit 
necesse, debeat ministrare. Qui eciam, si rudis sit ingeni. 
et ad litterature noticiam capessendam penitus insufficiens, 
debent ei cum majori diligencia et sollicitudine ea qua 
predicta sunt, licet cum difficultate, pro more laycali, ore- 
tenus ad plenum edoceri; necnon et septem penitenciales 
psalmos cum letania, aliosque Daviticos psalmos fructuosiores, 
atque oraciones peculiares, si forte ad haec ydoneus habeatur 
scienda, dicere debet cum effectu, eo quod, si sue fuerit 
possibilitatis! ea memoriter scire tenetur. Debet insuper 
moneri ut de peccatis, qua in seculo gessit et suze tunc 
occurrunt memoria, domino abbati primum, vel eciam suo, 
si jusserit ipse, magistro, veram et humilem atque integram 


|! possibilitas, MS. 


10 


I5 


25 


30 


35 


SANCTI AUGUSTINI CANTUARIA:. 281 


faciat confessionem ; necnon die Dominico proximo subse- 
quente ducet eum custos suus, una cum ceteris fratribus 
conversis et aliis quos voluerit de conventu secum adducere, 
usque ad locum eisdem fratribus specialiter deputatum ; 
ibique, tactis sacrosanctis, jurabit conversus quod fidelis 
erit ecclesia et res sibi processu temporis commendandas 
fideliter custodiet ; atque in ipso loco, si deliquerit, humiliter 
solo prostratus correcciones faciet cotidianas, juxta suorum 
quantitatem  excessuum, penitenciam devote admissurus, 
de qua expresse inferius specificabitur. Et maxime quolibet 
die Dominico, post processionem cui interesse debet cum 
aliis fratribus conversis, ultimo post abbatem/ circa [fo. 130b. 
claustrum incedentibus, usque ad locum eundem confestim 
pro more est iturus, vel eciam alibi, si a suo prejussus fuerit 
magistro, ut de omnibus precedentis ebdomada excessibus 
ibidem Deo plenarie satisfaciat. 

Debet autem illius custos suam audire confessionem, 
quociens opus fuerit, et precipue diebus quibus communicari 
debet; quod videlicet fiet ex consuetudine in omni festo 
principali, atque frequencius per annum, si decreverit abbas ; 
observato tamen quod primum in sua novitate, ut prefertur, 
atque deinceps annis singulis abbati semel confiteatur. Est 
autem a suo custode eidem injungendum, die prima qua 
habitum admiserit, ut ex tunc cotidie horas, si noverit, 
dicat regulares et horas similiter de Dei genitrice, vel, si non, 
quod pro singulis eisdem horis, exceptis vesperis et matu- 
tinis, dicet cotidie sepcies “ Pater noster" et tociens saluta- 
cionem angelicam, cum devota genufleccione, si dies privata 
fuerit; pro vesperis vero ter septem, atque pro matutinis 
sepcies septem, cum genufleccione similiter, si diei conveniat. 
Et, si aliquo die contigerit quod missam non audierit, unam 
dicet psalmorum quinquagenam vel, si psalmos nesciat, 
quinquagesies dicat oracionem Dominicam, cum salutacione 
memorata. Tantundem vero dicet pro missa de anniver- 
sario principali et secundario, atque pro missa diebus quibus 
sepeliuntur fratres nostri, et similiter audito obitu eorum qui 
nostrum capitulum habent, necnon et pro recompensacione 
psalterii de vigilia in fratrum decessu de ecclesie gremio, et 

illorum similiter qui capitulum habent, cencies et quinqua- 
gesies Dominicam dicet oracionem, sed absque “ Gloria Patri,” 
subjuncta tociens salutacione prelibata. Quz si forte ob 
aliquam causam dicere omiserit, Dominica proxima subse- 
quente petet inde veniam, suppliciter prostratus loco supra- 
dicto. Ideo autem superius de “Gloria Patri" fit mencio, 
quia ab omnibus fere conversis monastici ordinis, quociens 
dicitur ab eisdem oracio Dominica pro horis regularibus, 
subjungitur inmediate “Gloria Patri" cum “Sicut erat"; 
quod nullatenus fit, quando specialiter pro defunctis orant. 
Cum autem per aliquod tempus visus fuerit ordina! 


* * * * * 


“ timum largiaris placatus effectum quatinus, ab [fo. 131. 
“instanti periculo et omni adversitate liberati, eternis gaudiis 
* perfrui mereamur; per Dominum." Vel alias, si voluerit, 
dicat presidens collectas pro peccatis; hoc observato, si ipsa 
die brevicula pro defunctis in capitulo lecta fuerint, quod prius 
dicant * Verba mea," versus ecclesiam incedentes, et postea 
vij. psalmos ordine prelibato. Si vero alio aliquo modo de 
hoc sacramento leviori negligencia et non sic aperta evenerit, 
ut si de vino quod primo post assumptum sanguinem 
funditur in calicem, aut de illo quod super digitos est 
infusum, aut de minutis eukaristiz partibus in patena aut 
corporalibus aliqua acciderit negligencia, ex judicio abbatis 
vel prioris vel eciam sui confessoris, leviori? vindicta frater, 
cujus culpa hoc contigerit, puniatur. Si autem fproviderit 
aliquis bonus, circa tantam rem merito sollicitus, ut quolibet 
alio quam supra descripto modo, actenus videlicet usitato, 
vel magistra racione vel doctorum auctoritate commodius 
et sanccius corrigi possit, sive in delinquencium augendo 
penitenciam, sive in remittendo, aut rei agenda in casibus 
hujuscemodi seriem permutando, qualis vel quantacumque 
videatur offensio circa tam sublime altaris sacramentum, 
illum melius corrigentem et ordinantem nullus dedignetur, 
quod absit, imitari. Sed interim, qui melius nescit, secure in 
hiis teneat modum et ordinem preostensum. 


1 Six leaves are here missing from the MS. 2 levior, MS. 

/nstruccio salubris ac necessaria de casibus et negh- 
gencis gue fortuite ad misse consecracionem 
contingere possunt. 


Quod si, negligencia sacerdotis, quod absit, evenerit [ut], 
missam cantans, panem usque ad * Qui pridie " oblitus fuerit, 
hostiam tunc occulte sumat et super corporalia ingemiscendo 
ponat, subjungendo “ Qui pridie.” ^ Ubicumque vero hoc prius 
cognoverit, assumpta hostia, incipiat ubi dimisit, et pro negli- 
gencia Deum in posterum satisfaciat penitendo. Si per negli- 
genciam, quod absit, ad missam evenerit ut, perlecto canone 
et peracta consecracione usque “ Per omnia secula seculorum ; 
/ Oremus ; Preceptis salutaribus," ut vinum nec aqua [fo. 131b. 
recipiatur in calice, utrumque statim occulte debet infundi, et 
sacerdos reiterabit consecracionem, ab illo scilicet canonis, 
* Simili modo," usque ad finem ; ita tamen quod illas duas 
cruces omittat quae singulariter super panem fiunt. Aliter 
autem, juxta quorundam opinionem, fieri potest, ne scandalum 
emergatur in moram faciendo prolixam, maxime si plebei 
missae interfuerint, videlicet quod, si hora percepcionis cogno- 
verit sacerdos vinum cum aqua non esse appositum, utrumque 
continuo apponere debet, et formam verbi sive oracionis de 
consecracione! sanguinis tantummodo dicere, videlicet “ Simili 
“modo,” et cetera, usque "In remissionem peccatorum," 
ut plenum sit sacramentum. Tamen huic consulendum prius 
conteri et dolere de tam enormi negligencia. Si autem, quod 
absit, cum aqua solummodo fiat consecracio, cum hoc ex- 
pertum fuerit, sacerdos continuo vinum in calicem secrecius 
ponat, et a “Simili modo" incipiat, ut premissum est. Si 
vero cantaverit aliquis cum vino sine aqua, statim ut hoc 
cognoverit, mittat continuo aquam in vinum, et, si hoc post 
Dominicam oracionem primo perceperit, incipiat hic, “Oremus : 
Preceptis salutaribus moniti"; dicatque iterum in silencio 
oracionem Dominicam, et postea sacramentum, ubi dimisit, 
ingemiscendo prosequatur ; et [si] de simplici vino vel aqua sine 

vino consecracio peragatur, vinum reputatur pro sacramento, 
sed aqua non. Idcirco ista negligencia de aqua! major est 
quam de vino, et majori penitencia emendanda. Curandum 
est ergo diligenter circa talia, et ut parum ponatur de aqua in 
calicem. Est enim in significacione tantum, et est de con- 
gruitate hujus sacramenti, non de necessitate ; et tamen, qui 
illam ex heresi aut contemptu omittit, peccat mortaliter. Si 
vero ex negligencia, ex eo quod nullam diligenciam adhibuit, 
adhuc peccat mortaliter. Sed ex hoc quod semiplenam habet 
diligenciam, peccat venialiter; sed tamen graviter, quia hoc 
sacramentum cum omni diligencia est consecrandum. Si 
autem contigerit pro vino poni vinum corruptum, ita quod 
plene conversum sit in acetum ; aut si tantum de aqua ponatur 
[quod alteretur vinum a suis naturalibus saporibus et [fo. 132. 
tolitur potencia conficiendi ; et similiter tot grana alterius 
bladi in frumento misceri possent cum frumento molendo, 
et insuper tanta posset esse corrupcio* panis ut sim- 
pliciter desineret formam habere panis, quod non posset 
confici d 

De negligencia circa prolacionem verborum intelligendum 
quod, si in verbis consecracionis, sive panis sive vini, quae 
fiunt de essencia sacramenti, fiat notabilis corrupcio sinco- 
pando vel aliter, ita quod vox ipsa significacionis sue formam 
amittat omnino, aut transponentur verba, aut per saltum 
aliquod verbum omittatur, peccatur gravissime, et totum 
reincipiendum est, scilicet: * Hoc est corpus meum," et 
cetera; vel “Hic est calix," et cetera. Dubitatur tamen de 
hoc‘ “enim,” si omitteretur, utrum reincipiendum esset. 

De negligenciis vero in verbis ante consecracionem et post, 
si perpendat se sacerdos omisisse aliquid, redeat et dicat et 
peniteat, quia graviter peccavit. Si autem post consecra- 
cionem recolat se transisse de verbis ordinatis ante, non debet 
redire, sed conteri® et penitenciam agere de negligencia. 
Negligencia enim ibi est gravissima, ubi omnis diligencia 


1 gua, MS. 2 corrupcio abesse, MS. 3 The end of the sentence omitted. 

4 Jy, MS. A curious blunder in copying the abbreviated form of hoc (4, with 
an oblique stroke). 

5 converti, MS. 

adhibenda est. Si fortasse per negligenciam contingat, ad 
signaculum ubi dicitur *In ipso," quod corpus Dominicum 
sanguinem tangat, posita patena ante calicem, debet hostiam 
super ipsam patenam, in parte videlicet patenz calici propin- 
quiore, ita caute locare, ut pars madida hostiz nec corporalia 
tangat neque patenam. Qui videlicet, dum dicturus est 
"Da propicius pacem," et, ut moris est, patenam interim 
osculaturus, tenebit hostiam reverenter ante calicem manu 
sinistra, quam denuo super patenam cum magna cautela 
reponet. 

Si vero contingat [quod] integra hostia consecrata, ubi 
dicitur * Per ipsum et cum ipso,” vel in hora qua fraccio fieri 
debet, in sanguinem ceciderit, non est extrahenda ut frangatur 
aut digitis tangenda, quod absit, cum sanguine Dominico sit 
intincta; sed, excussis digitis reverenter ultra calicem, de 
quibus ceciderat, faciat signacula debita et consueta cum digitis 
dextra manus, tanquam si hostiam in eisdem rite teneret, ac 
postea,/ ubi fraccio fieri solet, hostiam ingemiscendo [fo. 132b. 
respiciat, atque mentaliter eam pro more frangendo dicat, 
“ Per eundem Dominum nostrum," etcetera. Dehinc calicem, 
ut moris est, inter manus tenens, signaculum ultra sanguinem 
digitis faciat, pronunciando “Pax Domini, et cetera. Ac 
inde, ubi dicit “ Hæc sacrosancta commixtio," signaculum 
similiter faciat, corpus et sanguinem suppliciter intuendo. Et 
postea ubi dicit * Adoramus sanctum corpus tuum," utrumque 
adorando obnixe contempletur, et ante percepcionem, non 
sicut alias divisim, sed hoc modo conjunctim dicat : “ Corpus 
"et sanguis Domini nostri, Jesu Christi, prosit mihi ad 
* salutem corporis et ad remedium anima mee, in vitam 
“ eternam, amen.”  Negligens vero conteri debet ac dolere, 
dignamque pro commisso penitenciam agere. 

Ceterum, si contingat, fraccione facta, quod una seu dua 
porciones hostiz, quas digitis manus sinistrae tenet sacerdos, 
in sanguinem ceciderit, non, quod absit, extrahi debent, sed in 
calice! remanebunt ; et nichilominus, hora qua dicetur * Hac 
Sacrosancta commixtio, residua pars hostiz sicca existens, 
qua videlicet pro hiis qui in peccatis volvuntur specialiter 

sumi solet, satis congrue, ut alias, in sanguinem dimittetur ; 
atque ex tunc a celebrante explebitur sacrificium ordine quo 
paulo ante exprimitur, ubi specificatur de hostia integra, cum 
fortuitu in calicem sit lapsa. Memorata siquidem pars hostiz 
tercia, si hora fraccionis in sanguinem ceciderit, ibidem pro- 
culdubio dimittetur, sacerdosque continuo, assumpta reverenter 
residua hostia particula minore inter digitos dexterae manus, 
faciet inde crucis signum, ut alias fieri solet, pronunciando 
“Pax Domini”; atque iterum, cum dicit * Hac sacrosancta 
commixtio, signaculum inde faciens, ipsam porcionem in 
sanguinem nullatenus ponet, sed reliquam devote recipiendo 
porcionem, qua prius in calicem decidit, commixtionem 
sacram mentaliter faciat, fiducialiter et catholice credendo 
quod unum et idem est Christi corpus, licet per partes 
fuerit divisum ; quoniam proculdubio corpus Dominicum, 
sacerdote dispensante, tantum est in exiguo quantum 
esse constat/ in toto. Postea vero, signaculo [fo. 133. 
ultra sanguinem hora commixtionis peracto, sacerdos illam 
particulam inter digitos sinistrae manus ordine quo prius 
continuo reponat. 

Si ceciderit aliquid in calicem ante consecracionem, cum 
digito vel panno honeste extrahatur. Si vero sit venenosum 
vel abhominacionem faciat, totum deponatur in piscinam ; et, 
loto atque terso calice, iterum paretur et procedat. Si vero 
post transubstanciacionem aranea vel musca in calicem ceci- 
derit, vel aliquod tale quod vix sine vomitu aliquando aut 
periculo sumi potest, provocanda est musca vel aranea ut a 
sanguine se subtrahat, aliquo modo decenti, ita quod non 
evadat, sed tenenda est contra labium calicis leniter, usquequo 
sanguinem sumpserit Deinde fiat suprainfusio vini in 
calicem, ut moris est, et sumatur. Postea vero illud quod 
intus ceciderit debet in calice vino sepius perfundi et, quanto 
caucius et diligencius fieri potest, ablui. Sed et illam ablu- 
cionem sumet sacerdos vel aliquis alius, ac deinde, more 
solito, fiat aqua» infusio et purificetur calix; atque illud 
demum, quod intus cecidit, super piscinam sive sacrarium 
comburatur, et cinis intra altare vel sub altari recondatur. 
Sed, si illud quod in calicem cecidit sit venenosum, et timeat 

sacerdos quod species vini sit infecta, consulunt quidam, quia 
non est bonum temptare Deum, quod ipsa species vini sive 
ablucio rei supra sacrarium comburatur, vel prunis reverenter 
apponatur calix, aut, si aliter fieri non possit, debet solidum 
transglutiri. Si vero in sanguinem lacrima ceciderit, non est 
multum curandum. Cavendum est tamen sollicite ne con- 
tingat. Si contigerit aliquem pannum altaris aut ex aqua aut 
ex vino medefactum fieri, non cantetur missa super illud, 
donec pannus ille ablatus fuerit, si alius habeatur qui super- 
poni possit. Si contingat quod illud quod in calice est ante 
consecracionem corporis super corporalia ceciderit, si alia 
habeat corporalia, mutet ea et preparet iterum calicem et 
procedat. Si non habet alia corporalia et possit sine scandalo, 
non procedat, sed totum ammoveat; quod si non potest, 
ponat vinum et aquam in calicem et procedat. Nec est 
periculum de vino quod est in corporalibus/ quod [fo. 133b. 
consecretur, quia non intendit illud consecrare. Si vero 
ceciderit post consecracionem corporis et ante consecra- 
cionem sanguinis, accepto corpore reverenter inter digitos 
sinistre manus, mutet corporalia et paret calicem et pro- 
cedat; vel ponat interim corpus Dominicum, si necesse 
videatur, super patenam, hoc observato quod pars illa 
patena, ubi jacuit eukaristia, ultra aliquem calicem sive 
sacrarium vino aut latice abluatur, priusquam denuo inde 
ministretur. | 

Si super altare, post consecracionem sanguinis, calix stilla- 
verit, sacerdos continuo stillam sorbere, lambere, suggere et 
extrahere debet, quantum potest, et cum residuo, si quid in 
calice fuerit, in missa procedere. Et, si solum super corporale 
stillaverit, ab ipso sacerdote cum omni cautela modo sorbe- 
bitur prelibato; atque post missam recindendum est ipsum 
corporale, et in loco reliquiarum cum veneracione servandum. 
Si vero palla altaris inde tincta fuerit, recidenda est illa 
particula et penitus abscidenda, quantum videlicet aspersio 
sanguinis comprehenderit. Et, si super casulam vel albam 
deguttet, similiter fiat. Si vero super aliud quodcumque 
vestimentum, consimilis fiat abscisio, quales et quotcumque 
fuerint panni super quos deguttet. Dehinc abluentur vino et 

aqua in aliquo calice usque tercio; et prima ablucione utatur 
unus sacerdos aut clericus, vel eciam plures, et panni repo- 
nantur cum reliquiis, ut serventur perhenniter cum eis. 

H ec [est] approbata magistralis instruccio. Si, quod 
absit, palla altaris et corporalia seu vestimenta sanguine 
Dominico fuerint intincta, quod laventur tribus vicibus, semel 
videlicet vino et postea bis aqua, et ab aliquo sacerdote, calice 
subterposito, et vini ablucio a ministro sumatur, aqua vero 
ablucio in calice simpliciter recipiatur. Si voluerit sacerdos, 
in sacrario fundi potest. Et, si remanet aliquod vestigium 
sanguinis post locionem in pallis vel vestimentis, pars illa 
scindatur ; sed non debet cum illis amplius ministrari. 
Potest tamen, pro quorundam arbitrio, cum eis postea cele- 
brare. licet fuerint tincta, nisi fuerit notabile vestigium 
tinccionis. 

Si vero sanguis in terram ceciderit,/ lingua rever- [fo. 134. 
enter lingendus, extergendus et radendus est locus ille, sive 
lapis, sive lignum, sive terra sit, et pulvis sive pars terre 
coligetur quam melius poterit fieri; et eodem modo, sicut 
sanctissima res, servabitur cum aliis reliquiis. Si vero non 
poterit locus manifeste deprehendi ubi ceciderit vel effusus 
fuerit, abluent tamen vel radent aut colligent de terra pulverem 
ab illo loco in quo vel circa quem maxime crediderint effusum 
sanguinem fuisse, aut corpus cecidisse, condentque in sacrario ; 
et, si opus fuerit, locus scopis mundetur. Et matta sive 
fenum aut stramen, cui fortasse infunditur, igni concremetur, 
et cinis in sacrario recondatur. Si autem de corpore super 
pallam altaris aliquid ceciderit, vel super quodlibet aliut 
vestimentum, non incidetur sed vino abluetur, et a ministro 
sumetur ipsum vinum. Si autem super lignum vel lapidem 
ceciderit eukaristia, modus suprascriptus de sanguine Domini 
teneatur. Si sacerdos, post elevacionem hostiz, invenerit 
eam per medium seu quovis alio modo casualiter fractam, 
ponat partes reverenter ante calicem super corporalia, vel 
eciam loco eodem super patenam propter minucias fragmen- 
torum, ac debito tempore cum ipsis partibus faciat signacula 
super calicem, quam caucius poterit, ubi dicit * Per ipsum " et 
“Cum ipso”; ac denuo reponat eas pristino loco. Quas si 

super patenam locaverit, dicturus, “ Da propicius pacem,” 
ponat eas interim super corporalia ; vel eciam eas ante pedem 
calicis manu sinistra teneat, et super patenam iterato collocet, 
atque fraccionis hora, prout salubrius consueverit, magis 
proporcionaliter hostiam frangat, atque cum una porcione, ut 
moris est, debito tempore commixtionem faciat. Si vero 
inconsiderate per mentis alienacionem ante “Pater noster" 
hostiam  proporcionaliter fregerit, ubi dicere debet, “ Per 
“ipsum et cum ipso," et hoc perpendat antequam dicat, 
* Per omnia secula seculorum," * Pax Domini," et cetera, cum 
ipsis porcionibus faciat signacula omissa et oblita, et ipsas 
porciones modo preostenso super corporalia aut patenam ante 
calicem/ ponat, subjungatque, * Per omnia secula [fo. r34b. 
“ seculorum," “Oremus; Preceptis salutaribus," et cetera; 
atque tempore debito ipsas elevet porciones, scilicet ante 
ultimum “ Per omnia.” Si vero hoc non percipiat, nisi usque 
post *Pax Domini, vel postquam miserit unam partem in 
calicem, dicunt quidam quod debet procedere et de negli- 
gencia penitere, vel, si potest sine scandalo, saltem privatim 
dicere quod transivit. Alicui videtur quod, si sit sollempnitas 
vel populus astans, debet reincipere ante “ Pater noster," 
* Oremus: Preceptis, et cetera. Et minus scandalum erit 
in populo, si reincipiat, quam si non. Et cum utrobique sit 
scandalum, minus scandalum est eligendum et minus peri- 
culum. 

Si de naso sacerdotis in missa sanguis effluxerit, vel 
na[u]seam passus fuerit, afferantur vasa a ministro et reinci- 
piatur, ne contaminentur sancta ; et postea, terso naso vel 
abluto ore, quantum caucius potest, incipiat ubi dimisit. Si 
quis statim post sumpcionem Dominici corporis et sanguinis 
passus fuerit nauseam, recolligatur reverenter quod ejectum 
est et in piscina comburatur, et pulvis cum reliquiis recondatur 
vel in piscinam mittatur; nisi aliqua pars eukaristie integra 
reperiatur, et tunc illa cum magna reverencia sumatur a sacer- 
dote, si potest. Si vero non potest pra abhominacione, 
lavetur in calice et mundetur et ponatur inter duas hostias 
non consecratas, et sic sumatur ab ipso vel ab alio, et vomitus 
alius comburatur, ut dictum est. Quod si corpus Christi 

S. AUG. CANT. U 


10 


15 


20 


25 


35 


290 CONSUETUDINES MONASTERIT 


fratri infirmo datum rejicitur, prout diligencius poterit, susci- 
piatur, et contritum in calice cum vino sumatur, si integrum 
sumi non potest, eo quod ore alterius projectum est. Reus 
autem hujus negligenciz, et qui cum eo particeps fuerit culpz, 
competenti subjacebit discipline. Si quis patitur continuum 
vomitum, tucius est quod non detur ei eukaristia, quia sufficit 
ei fides et bona voluntas. Si sacerdos, postquam inceperit 
canonem, infirmitatem incurrerit, innitatur super altaris crepi- 
dine, vel, si opus est, sedeat donec convaluerit, et postea 
incipiat ubi dimisit. Sed, si egritudinis accidit alicujus 
eventus, quo inceptum! nequeat aliquo modo consummare 
ministerium, induatur alius sa/cerdos et incipiat ubi [fo. 135. 
ille dimisit, si ille egrotans sacerdos possit ei indicare ubi 
dimisit. Si autem non potest ei indicare, incipiat ibi, ubi per 
certa signa credit sacerdotem priorem dimisisse, eciam si prius 
celebraverit. Si autem non sit presens alius sacerdos, suo 
ministro evidenciori modo quo possit locum ubi dimiserit 
insinuat, et usque in crastinum expectetur, atque tunc minister, 
secundum quod verius poterit, alii sacerdoti ubi debet incipere 
innotescat. Quod si penitus ignoratur utrum dimisit sacerdos 
egrotans ante consecracionem vel post, quia periculum esset 
iterare verba sacramenti vel pretermittere, consulunt quidam 
quod alius sacerdos hostiam illam cum calice ponat in seques- 
tris altaris cum magna reverencia, atque, finita missa, sumatur 
a ministro vel ab alio ad hoc parato, et panis, vinum et aqua 
denuo ministrentur, reincipiatque sacerdos ab illo loco, * Hanc 
* igitur oblacionem,” et cetera. 

Propter consimiles casus debent ministri altaris esse valdc 
diligentes, nec jacere prostrati, sed stare et diligenter con- 
siderare processum sacerdotis in consecracione, ut, si forte 
aliquid omiserit, possint ei per aliquod signum intimare, et, si 
egrotare contigerit, possint alii indicare ubi dimisit. Diaconus 
vero in casu prelibato nichil est facturus, maxime si consecra- 
verit? sacerdos, nisi forte calicem cooperiat et altare reverenter 
custodire faciat. 

Quomodo fieri debeat quando monacho alterius congre- 
gacionis conceditur societas et beneficium monasteri. 


Monachus qui petit sibi concedi societatem et beneficium 
monasterii, cum introducetur in capitulum, correctis prius 
qua corrigenda sunt, ingrediens dicet * Benedicite," et ad 
aream directe, suppliciter inclinando, procedens prosternet se, 
et, interrogatus quid dicat, humiliter et devoto corde ita humo 
prostratus in hiis verbis respondeat : * Peto, per misericordiam 
* Dei et vestram atque conventus, societatem et beneficium 
“hujus monasterii" Quod cum dixerit, respondeat abbas: 
“ Omnipotens Deus concedat vobis quod requiritis, et ipse 
“ prestet vobis consorcium electorum suorum." Postea, jussus 
ut surgat, accedat ad pedes abbatis, suppliciter se inclinans, 
et eos, si permiserit, devote osculetur. Dehinc confestim [per] 
/librum regula, et non per textum, sumat monasterii [fo. 135b. 
societatem, dicente abbate, * In nomine Patris," et cetera, per 
ordinem usque ad finem illius oracionis, scilicet * Suscipiat te 
Deus" (Require in proximo subsequenti capitulo) Atque 
ad finem illius oracionis jussus surgere, sedeat conventus et 
revertatur ipse ad aream ; ibique tres genuum flecciones, quasi 
curtam sumendo veniam, humiliter faciat, primam versus 
majestatem capituli, deinde ad dexteram partem, et ad sinis- 
tram. Fratres vero invicem inclinent ei obnixe, ita ut non 
sedeant; non tamen simul omnes, sed primum de uno choro 
et postea de altero, juxta quod se coram eis genuflectendo 
prosternit. Dehinc, precipiente abbate, sessum vadat, desig- 
nato ei prius loco ubi sedere debeat. Postea, ut moris est, 
osculabitur eos, ut egredientur capitulum, si festum ipso die 
xij. leccionum habeant ; sed, si in claustro sint locuturi, tunc 
eos ad colloquium in claustrum osculabitur, petita prius ab 
abbate licencia. 

Porro, si abbas fuerit qui hujusmodi sibi concedi postulat, 
ingrediente eo in capitulum, dictoque ab abbate “ Benedicite," 
totus conventus eidem assurgat, respondendo “ Dominus," ct 
tamdiu stent donec juxta abbatem honorifice collocetur. 
Non enim prosternetur ad aream, sed, ipso sedente, monachi 

sui prosternant se, atque pro illo et pro semetipsis peticionem 
faciant, modo quo predictum est. Acceptoque responso, 
jussi surgere procedant, et inclinent se ad pedes abbatis, et 
una cum abbate suo per librum regula sumant monasterii 
societatem, sicut premissum est. Qua suscepta, reversi ad 
locum ubi se prostraverunt, tres genuum flecciones predicto 
modo faciant, eantque sessum! ubi jusserit abbas. Postea, 
terminato capitulo, abbas et monachi ejus ad exitum capituli 
omnes egredientes fratres osculabuntur, sive festivitas xij. 
leccionum ipso die fuerit sive non; et hoc quidem pro 
reverencia ipsius abbatis, sicut antiqua monet consuetudo. 
Verumptamen, si placuerit, ab osculo convenienter cessari 
potest, quemadmodum in multis jam cenobiis fieri consuevit, 
et maxime ubi fuerit major fratrum congregacio. 


[Qualiter sit agendum quando fraternitas et |fo. 136. 
commune monasterii beneficium personis secu- 
laribus in capitulo conceditur ; et guid speciali- 
tatis pro ers fiet, audito eorum obitu, vel audito 
obitu patris aut matris alicujus fratris de 
congregacione sta. 


Cum rectus ordo de concedendo personis secularibus 
ecclesiz beneficio cum fraternitate capituli per negligenciam 
forte aut incuriam in usu moderno, quod quidem indecens, 
minime teneatur, sciendum quod, quando aliquis secularis 
persona ad fraternitatem et commune beneficium in capitulo 
admittetur, postquam a capitulum? tenente supplicantis devocio 
pro beneficio concedendo conventui fuerit intimata, et 
ingressus fuerit sacrista cum texto evangeliorum, cereis hinc 
inde accensis, cui omnes assurgere debent, obnixe inclinando, 
frater destinatus a capitulo, in quo simul totus debet esse 
conventus, cum introduxerit ipsum petentem infra hostium 
capituli, ut moris est, semper quocienscumque aliquis a 
capitulo exit et loquitur atque illuc iterum redit, dicet 
* Benedicite," responsoque a conventu “ Dominus,” producetur 

ipsa persona usque ad sedem dompni abbatis, et inferius a 
latere, vel juxta abbatem si honorabilis persona sit, colloca- 
bitur Et continuo exponet abbas, vel qui in ejus absencia 
capitulum tenet, supplicantis affectum ac devocionem. Et, 
annuente conventu, proferet sacrista textum ad abbatem, 
atque tunc, surgentibus omnibus, ponet manum super textum 
persona admittenda, dicente ei abbate, vel qui capitulum 
tenet, si litterata sit persona: *In nomine Patris et Filii et 
“ Spiritus Sancti, recipimus vos in fraternitatem ac spiritalem 
“ societatem nostram, rogantes Deum et Dominum nostrum 
Jesum Christum, ut per merita et preces gloriosissime 
genitricis suz semper virginis Mariæ et beatorum aposto- 
lorum Petri et Pauli, ecclesie presentis advocatorum, et 
gloriosi Augustini archipresulis Anglorum apostoli, patroni 
nostri, atque sanctissimi nostri ordinis institutoris Benedicti, 
et aliorum sanctorum quorum reliquie in hac ecclesia 
continentur, ac tocius curia celestis, vobis annuat et 
concedat, ut sitis amodo, tam in vita quam in morte, 
omnium bonorum participes, quae in hoc monasterio [et] in 
ecclesiis capitulo nostro confederatis in perpetuum fient, 
videlicet in missis, in/ psalmis et oracionibus, in [fo. 136b. 
vigiliis et disciplinis, in affliccionibus, in jejuniis et elemosinis, 
atque in omnibus aliis beneficiis a nobis [vel] per nos ad Dei 
placitum faciendis. Et nos a vobis eadem misericorditer 
nobis concedi deprecamur, qua ad sui nominis gloriam 
et honorem nobis mutuo annuere dignetur idem Deus 
et Dominus noster Jesus Christus; et perducat nos 
et vos ad vitam eternam.” Responsio a conventu: 
“Amen.” 

Deponat a textu manum suam admissus, et super gradum 
ad orientem flexi; genibus humiliter procumbat, atque ab eo 
qui preest continuo subjungatur psalmus “Deus misereatur,” 
item psalmus “Letatus sum,” item psalmus “Ecce quem 
bonum" Et subsequatur antiphona: “Caritas est summum 
" bonum, amplum donum, in qua pendet totus ordo precep- 
“ torum, per quam vetus atque nova lex impletur, per quam 
" Deus ac proximus diligitur, per quam regnum celorum 
" adipiscitur." “ Kyrieleyson." “ Christeleyson.” “ Kyrie- 

" leyson." “Pater noster"  Presidens dicat: “ Et ne nos.” 
Versiculum: *Salvum fac servum tuum."  *Convertere, 
* Domine, usquequo."  *"Mitte ei, Domine, auxilium de 
* sancto," “Esto ei, Domine, turris fortitudinis" “ Nichil 
“ proficiet inimicus in eo" “Domine, exaudi oracionem 
“meam.” “Dominus vobiscum." “Oremus: Suscipiat te 
* Deus Pater. in numero suorum fidelium, concedatque tibi 
“ per unigenitum suum, mediatorem Dei et hominum, Jesum 
* Christum, locum bene agendi et instanciam bene persever- 
“andi, et ad vita eterna hereditatem feliciter perveniendi ; 
“ et, sicut nos hodie caritas fraternitatis specialiter conjungit 
“in terris, ita divina pietas, qua fraterna dileccionis est 
“auctrix et amatrix, cum fidelibus suis nos conjungere 
" dignetur in celis, prestante eodem Domino nostro Jesu 
“ Christo, qui cum Patre et Spiritu Sancto vivit et regnat 
" Deus per omnia secula seculorum, amen." Item, alia 
oracio : * Deus, qui omne bonum in caritatis vinculo contineri 
* voluisti, tuam humiliter clemenciam deprecamur, ut quem 
“ hodierna die spiritualis federe fraternitatis nobis conjungis, 
“ tua ineffabili pietate ab omni malo custodias, et per hujus 
“vitæ cursum ad societatem civium supernorum perducas, 
“per Dominum." Item, alia oracio: “Infunde, Domine, 
* famulo tuo caritatem fraternitatis et pacis, ut, rore spiritualis 
“ unguenti conspersus, benediccionis tux gracia/ [fo. 137. 
* jocundetur, per Dominum." 

Hiis ita completis, a persona suscepta textus osculetur, ac 
postea conventus per ordinem, prout sexui convenit, a parte 
abbatis incipiendo. Quo facto, ad gradum reducatur, et, 
cum sederit, dicatur ei a capitulum tenente, si litterata sit 
persona, sic: “ Hactenus, karissime domine, ex mera gracia 
“et liberalitate vestra istam dilexisti ecclesiam. Sed de 
* cetero, quoad vixeritis, tenemini ex debito eam diligere, 
“atque bona illius procurare et negocia promovere, et 
* quantum in vobis est mala impedire, nosque fratres vestros 
* pro possibilitate vestra modis omnibus honorare; scientes 
* quod, audito obitu vestro, anima vestra in proximo capitulo 
* nostro specialiter absolvetur, et, terminato capitulo, dicentur 
“tres psalmi specialiter pro defunctis, cum  pulsacione 

" signorum, et fiet pro vobis postmodum unum officium 
“in conventu, hoc est ‘Placebo’ et ‘Dirige, et una missa 
" solempniter; et quilibet sacerdos de congregacione ista 
“unam missam specialiter pro anima vestra celebrabit, et 
" alii inferioris ordinis psalmos dicent singuli quinquagenos ; 
“atque in breviculo fratris nostri qui primus ex tunc ab hac 
“ luce migraverit scribetur nomen vestrum ; et anima vestra 
" in singulis capitulis religiosorum per Angliam absolvetur ; 
" nomenque vestrum in nostro scribetur martilogio inter 
“familiares, una cum nominibus monachorum et fratrum 
“ istius ecclesie defunctorum, annis singulis in capitulo 
“ recitandum, ut pro vobis et pro illis anniversarium in 
“ conventu celebretur obsequium. Et nunc, karissime frater, 
“ ad corpora sanctorum loci istius devote incedatis, expostu- 
“lando suppliciter ut vobis ipsi confirment quod hic a 
“nobis misericorditer est concessum." Quo educto et 
terminato capitulo, secretarius [et] ceroferarii cum textu ante 
conventum exeant ordinate. 

Si autem qui admittetur illiterata sit persona, cum intro- 
ductus fuerit et manum posuerit super textum, modo 
prelibato, sic est ei Gallice proferendum: “En le nun del 
* Pere et del Fiz et del Seint Espiriz, nus vus receyvums 
“en nostre fraternete et en nostre espiritele compaynie ; et 
“si priums nostre Seignur Jesu Crist ke, par les merites 
“et le preeres la beneyte pucele, sa gloriuse mere seinte 
* Marie, et seint Pere et seint Pol, ke sunt/ avoez [fo. 137b. 
“de ceste eglise, et le glorius erceveske seint Augustin, 
“ nostre cher patrun, et seynt Beneyt le glorius confessur, 
“ke nostre ordre establist, et tus les autre seyns de quels 
“les relikes ciens reposent, et tut la seinte curt celeste, 
ke il vus grante et conferme, ke vus seyez desoremes 
en vie et en mort parceners de tuz les benfez ke a remenont 
en cest muster serrunt fet, et en tute les autres eglises ke 
sunt especialement a nostre chapitre, ce est a saver, en 
messes, en psalmes, en oreisons, en veiles, en disciplines, en 
afflicciuns, en junes, et en amones, et en tuz les autres 
ben fez ke de nus ou par nus al pleisir Deu serrunt fez. 
“ E si requerums ententivement ke meimes ceo de la vostre 

* part nus voylez granter ; les quels choses nus deygne granter 
“de ambe pars nostre Seynur Jesu Crist, a louange et a 
* glorie de sun beneit nun, et nus et vus amene a la vie 
“ perdurable.”  Responsoque a conventu “Amen,” dictisque 
psalmis et oracionibus, ut supra, cum osculatus fuerit con- 
ventum is qui admittitur et ad gradum reducatur, dicetur 
ei sic: “ Tres cher frere, avont ces hures vus avez ame e ceste 
“ eglise honure de vostre bone volunte; mes desoremes a 
“ tote vostre vie estes tenu de dette ceste eglise amer, et les 
“ bosoynes de ciens solum vostre poer avoncer, et les mals 
“ desturber, e nos freres de ciens amer et honurer. E sachez 
" ke, kaunt nus averum oy ke vus serez de vie, vostre alme 
“ sera especialment asouz en nostre preceyn chapitre, et apres 
* chapitre dirrum nus treys psalmes especialment pur defuncz, 
“ e sera vostre glas sone, e en apres un office serra pur vus fet 
“en covent, ce est a saver ‘ Placebo’ e ' Dirige’; et une messe 
“ especiale pur vostre alme et les autres L. psalmes del sauter 
* dirrunt; e vostre noun serra escrit en le brevet de nostre 
* preceyn frere ke apres cel oure murra, et enveie par totes 
“les meysons de religion en Engletere, et en lur chapitres 
“serra vostre alme asout ; et si serra vostre noun en nostre 
“ martiloge escrit, e checun an reherce en nostre chapitre ou 
* ]e/ nouns no freres ke de vie sunt, et le service del [fo. 138. 
“ anniversarie ensement serra celebre. Ore, cher frere, alez 
“a les cors seyns de ceste eglise, et priez devoutement ke il 
“ comferment ce ke nus vus avums grante.” Qui cum eductus 
fuerit, reportabitur textus terminato capitulo, ut premissum 
est. 

Quid specialitatis fiet, audito obitu alicujus patris vel 
matris: Quod autem supradictum est fieri debere com- 
muniter a conventu et singillatim a fratribus, audito obitu 
illius cui conceditur fraternitas et commune capituli benc. 
ficium, plenarie per omnia fieri solet, modo et ordine prelibato, 
in obitu patris vel matris alicujus fratris de congregacione 
ista; si tamen obierit postquam susceperit habitum mona- 
chalem, et non aliter; hoc eciam audito, quod frater il!c 
pro patris aut matris absolucione veniam prius in capitulo 
humiliter petat. Pro fratre quidem carnali alicujus nostrum 

de medio sublato, aut sorore, nichil specialitatis in conventu 
ex debito fieri consuevit; sed pro patre et matre tantum- 
modo, ut premissum est. 


De fratribus qui causa egritudinis extra chorum aut 
in [in|firmaria existunt, atque de illis qui 
cursorie aut privatim. sanguinem sibi minuunt, 
qualiter se habebunt diversis horis et temporibus. 


Fratres claustrales, qui per infirmitatem extra chorum 
existunt, missas suas cantare non debent, quamvis de missis 
consuetis interim in tabula extiterint; sicut nec aliquis 
secundo die suz minucionis, sed alios qui eas cantent rogare 
tenentur. Nec debent aliqua hora a claustro egredi, nec cum 
minutis aut aliis quibuslibet fratribus locutorium intrare, nisi 
specialem habeant exeundi licenciam et loquendi. Sed, 
quamdiu conventus in claustro fuerit, ipsi cum suis psalteriis 
ante altare beati Gregorii in scilencio residebunt, oracionibus 
et sanctis meditacionibus jugiter insistentes, atque ibidem 
inter horas diurnas et missas continue remanentes. Audient 
ipsas horas, ut a conventu dicentur, vel dicent eas, si 
voluerint, per se privatim ; aut cum fratribus minutis, si 
fuerint, ita quod utrobique ordinate se habeant; atque in 
refectorio cum conventu reficiant, nisi de speciali gracia 
alibi recreentur, quia proculdubio, si tam debiles se senciant 
quod per/ refectorii dietam sustentari non possint, [fo. 138b. 
debent illud priori vel magistro suo, si in custodia sint, 
humiliter intimare, et, optenta facultate ut in [in]firmaria 
reficiant, tenetur eis infirmarius, postquam per priorem vel 
per eorum magistrum, ut si in custodia sint, fuerit pre- 
munitus, sicut et illis fratribus infirmis, ea qua sunt sibi 
necessaria misericorditer providere. Sic enim provisum est 
ex tocius assensu capituli, a tempore videlicet quo ecclesia 
de Chistelet fratrum necessitatibus egrotancium est deputata, 
quod videlicet, in quibuslibet modis, medicinalibus consuetis 
et necessariis fratribus, qui pro qualicumque debilitate extra 

chorum existunt, ab infirmario, prout indiguerint, provideatur 
honorifice, sicut et illis qui [in] infirmaria decumbunt, et in qua- 
cumque corporis parte et quamcumque paciatur aliquis fratrum 
infirmitatem ; haut dubium, quoniam infirmus sit, sive ad 
fisicum sive ad cirurgicum sua infirmitatis spectet curacio. 
Similiter fratres egritudinis causa extra chorum existentes, 
qui ex veteri consuetudine die tercia semper aut in chorum 
redire aut in domum infirmorum ingredi consueverant, possint 
de cetero usque ad quintum aut septimum diem, videlicet per 
quatuor aut sex noctes, hoc est per duarum vel trium, si 
fortasse indigeant, tempus minucionum, extra chorum morari; 
vel eciam, si mature et graves sint personae, aut in ordine 
senes, et priori constet eos tali gracia et solacio quampluri- 
mum indigere, ex illius promissione possunt per octo noctes, 
usque ad nonum videlicet diem, et non ulterius extra chorum 
existere ; ita tamen quod vigilia de principali festo nullatenus 
intercurrat, quoniam in ea, si intervenerit, debent taliter 
egrotantes aut chorum pro consuetudine ingredi aut domum 
infirmorum, ut, donec meliorentur, ibidem quiescant. Hoc 
rite observato, quod cum stagiariis, si fuerint, vel, si non, in 
aliorum societate fratrum egrotancium, loco eisdem a priore 
specialiter assignato, hoc est in mensa qua dicitur infirmorum 
morentur. Ac reficiant interim ordinate qui sunt extra 
chorum, quoniam proculdubio in nulla camera per se morari 
et reficere debent aliqui ita extra chorum existentes, sicut 
nec ipse infirmarius/ in statu consimili existens, si [fo. 139. 
fuerint stagiarii, seu fratres claustrales in infirmaria jacentes, 
cum quibus interim reficere et morari possint ; nisi sit fortasse 
de prioris licencia per unum diem tantum, ob aliquam causam 
racionabilem, quz vitari non possit, vel si talem fortuitu 
egritudinem paciantur, quod aliis sociari salubriter nequeant. 
Verumptamen infirmarius, si ob aliquam egritudinem extra 
conventum fuerit, in camera sua, et non alibi, donec con- 
valescat quiescere solet. Hac autem ordinacio prelibata 
non ab re provisa est, quoniam revera eisdem infirmis erit 
salubrius atque infirmario minus sumptuosum, si [infra] illos 
dies curari queant, [quam] si a die tercia, juxta consuetudinem 
antiquam, in infirmaria jacendo moram trahant prolixiorem. 

Quod hit qui extra chorum sunt die tercia intrare 
debent, vel ulterius morari licenciam postulare. 


Observato tamen quod ordinate priori claustri die tercia et 
quinta et eciam septimana, si tantam extra chorum fecerint 
moram, de suo statu humiliter certitudinem constare faciant, 
ulteriorem ab eo, si indigeant, morandi extra petendo 
facultatem ; ita videlicet quod ad ultimum nono die semper, 
cujuscumque sint auctoritatis, si minime convaluerint, infirmi- 
torium ingrediantur. Qui quidem fratres, licet in infirmaria 
reficiant, non tamen capitulum vel collacionem dimittant, 
nec post collacionem loqui vel a claustro exire debent, 
nisi, ut predictum est, de licencia speciali; sed, dicto com- 
pletorio ante altare beati scilicet Gregorii, factisque ibidem 
tribus oracionibus consuetis, stabunt humiliter inclinati, 
quousque singuli fratres ab oratorio [unus] post alium per 
ordinem exierint; quos ipsi inmediate subsequentur, et a 
sacerdote aquam benedictam extremi admittent, atque eundem 
sacerdotem et ordinis custodes usque in dormitorium ordinate 
precedent ; vel, juxta morem antiquum, unusquisque, ordinem 
suz conversionis, humiliter inclinando, expectans, aquam 
benedictam inter alios in suo recipiet ordine, atque cum eis 
processive dormitorium introibit. Qui proculdubio fratres, si 
die tercio aut quinto vel septimo sive nono se senciant 
emendatos, possunt et debent rite chorum ingredi, vel eciam 
alia quacumque voluerint die. 


| Nulli raucedinis causa extra chorum (fo. 139b. 
morandi licencia concedatur. 


Permitti vero non solet nec debet ut aliquis raucedinis 
causa extra chorum existat, nisi forte aliqua tunc insuper 
graviore afficiatur egritudine. Ex veteri autem consuetudine 
habetur quod supprior, in festis xij. leccionum, cum prior 
raucus fuerit, leccionem illius legere poterit et debet, et in 
dupplicibus festis responsorium cantare, ipso priore solummodo 
super lectores benedicciones proferente. Verumptamen in 

festivitatibus in quibus prior, in absencia abbatis, totum 
officium est facturus, vesperis aut matutinis interesse non 
solet, nisi eas cantare queat ; sed proculdubio ad missam tunc 
in die poterit esse et debet, quamvis eam cantare non possit. 
Istud mutatum est tempore moderno, quod prior et precentor 
raucedinis causa totaliter extra conventum morentur, nisi 
causa alicujus processionis solempnis, quia tunc interesse 
debent, sicut et alii qui extra conventum sunt. Cum autem 
aliquis causa infirmitatis fuerit extra chorum, si tercius dies 
aut eciam quintus in quo ex consuetudine chorum ingredi 
debet terminus fuerit minucionis suz, bene potest ipso die, 
antequam chorum ingrediatur, ad hostium capituli cum 
minuendis stare; ita tamen quod hoc priori, aut custodi 
ordinis qui pro tempore fuerit, per se aut per magistrum 
suum, si de custodia nondum fuerit absolutus, ordinate pre- 
ostendatur; quia ultra horam ingrediendi tercia die moram 
extra chorum facere non debet, sine licencia speciali. 


De fratre qui medicinatur. 


Si vero contingat quod aliquis frater pro qualicumque 
egritudine, petita prius et optenta, ut moris est, a priore 
licencia, in conventu vel extra chorum existens, preparacione 
sumpta, medicinetur,' illo die quo sumit medicinam, ex recta 
consuetudine, habebit de celerario unum caponem pinguem 
et bonum, et unam  lagenam vini, preter cotidianum 
servicium quod habent alii fratres in infirmaria cameras 
tenentes; atque de sacrista candelas, quotquot habet 
necessarias, una cum  crasseto, per subcamerarium de 
infirmario quidem, una cum medicinalibus aliisque neces- 
sariis de busca ad ignem, quantum sibi fuerit necesse, est 
rite semper habiturus. Qui, si fortasse ordinem consuetum, 
videlicet a priore licenciam petendo, ut predictum est, 
facere neglexerit aut noluerit,/ nichil de premissis [fo. 140. 
habebit, nisi ei de gracia aliquid impendatur, preter candelas 
de sacrista et preter illa quae eidem ab infirmario rite debent 
exhiberi, hoc est in medicinalibus tantum. Morabitur autem 
in infirmaria per octo dies integros, et nono die intrabit 

chorum. Qui ipso die veniet ad aream in capitulo veniam 
capiendo. Jussus a presidente surgat et dicet: “ Sire, pus ke 
“je ay este en la enfermerie, je ay fet mut omissiuns en le 
“service Deu. Je vus pri ke vus me voylet doner penonce." 
Presidens injunget ei quod sibi placuerit. 


De fratre qui inungitur. 


Quando aliquis frater inungitur, tunc duo famuli de sartrino 
et balniatorio, qui ambo per novem noctes, circa eum vigilare 
debent; et qualibet die percipient de cellario panem et cervisiam 
et companagium de coquina, sicut continetur in consue- 
tudinario celerarii. Et de camerario crassetum proculdubio 
est habiturus frater inunctus, sicut et ille qui medicinatur ; 
atque de sacrista candelas, quotquot habet necessarias, 
quaqua nocte habebit frater qui inungitur. Cui eciam ultra 
nonum diem, si fuerit necesse et dinoscatur morti pocius 
quam saluti appropinquare, crassetum jugiter per camerarium 
atque candela per sacristam debet ad sufficienciam humanitus 
exhiberi. Similiter frater infirmus a die unccionis suz habebit 
unum fratrem de claustro secum, qui reddet ei cotidie 
servicium divinum, et quod ille frater sit presbiter vel ad 
minus diaconus, qui possit circa eum Passionem legere, si 
necesse fuerit. Ille idem frater morabitur in infirmaria nocte 
dieque per novem dies cum ipso infirmario; nec venient in 
conventu donec complentur novem dies, si per tantum 
spacium vixerit frater inunctus. Hii duo cotidie reficiantur in 
camera infirmi, si honesta fuerit, vel ad mensam infirmorum. 
Infirmarius vero quolibet die ex officio faciet memoriam de 
missa coram fratre inuncto ; similiter coram ceteris fratribus 
in infirmaria in lectis jacentibus, qui ad missam venire non 
possunt Hii duo per hos novem dies non utuntur froccis, 
sed tantum cucullis, nec in manibus baculos portabunt. Com- 
pletis novem diebus, venient ambo in conventu ; et, si vixerit 
frater inunctus, et si necesse fuerit, veniet ille frater juvenis, 
vel alius de assigna/cione prioris, cotidie ad infirmum, [fo. 140b. 
ad reddendum ei servicium divinum, donec ipsemet hoc facere 
potest, vel donec Deus fecerit de eo voluntatem suam. Si 

vero in infirmaria decumbens fuerit aliquis ex fratribus, 
priusquam medicinetur, illud tunc quod medicinari voluerit 
tantummodo priori, aut custodi qui pro tempore in conventu 
prefuerit, ostendet ; vel eciam magistro suo, si in custodia sit, 
illud humiliter indicabit. Quod si ita fuerit, habebit plenaric 
et sine aliqua diminucione illa quae predicta sunt. 


Regula de claustralibus infirmis. 


Nec pretereundum est quod, licet stagiarii ad missas ct 
processiones in chorum pro more veniant, claustrales tamen 
infirmi, de quibus est in chorum et dormitorium spes 
revertendi, ad processiones ante missam in magnis solempni- 
tatibus vel aliis quibuscumque diebus venire non debent, nisi 
per capitulum specialiter sint vocati et moniti. Sed possunt 
proculdubio claustrales in infirmitorio jacentes, sicut et 
stagiarii, ad absolucionem in capitulo feria quinta in cena 
Domini et ad collaciones, si fuerint in capitulo, licite in 
conventum venire, si incedendi! optineant facultatem. 


De ordinato fratrum ingressu in chorum. 


Ceterum fratres minuti vel fratres qui causa infirmitatis 
fuerint extra chorum, quando die tercia chorum ingrediuntur, 
seu eciam alii qui ad primam quibuscumque diebus oratorium 
intrant, vel aliquam ex diurnis horis tarde occurrerint, ita 
semper ingredi debent, ut ad sedilia sua perveniant antequam 
incipiatur ultimus ympni versus, vel antequam dicatur 
“Gloria Patri" ad finem primi psalmi; quia proculdubio, 
dum fratres ad “Gloria Patri" vel dum dicunt “ Te depre- 
camur supplices," stando inclinant, vel dum ad ultimum ymni 
versum super sedilia omnes pariter inclinando resident, 
nullus per chorum transire debet, nisi domnus abbas, si forte 
supervenerit vcl per chorum a stacione sua transitum 
habuerit. Et hac de causa, quando ad horas pulsatur, non 
debet qui prefuerit tactum vel signum aliquod facere ad 
agendam oracionem quz fit ante horam, si rite fiat et ordinate 

pro more antiquo, donec omnes qui volunt et debent ad 
ho/ram esse in chorum convenerint; quia nullus [fo. 141. 
unquam transitum habebit per chorum, dum super sedilia 
sua se inclinant vel supra formas procumbunt, absque 
manifesta et racionabili causa vel necessitate, si recta et 
antiqua consuetudo servetur, nisi solus abbas, ut premissum 
est. Nec debet aliquis in claustro sedere aut morari ultra 
quam signum ad aliquam horam audierit sonare, preter 
precentorem, vel succentorem in absencia precentoris, qui 
ante primam et ante vesperas, cum opus fuerit, causa 
reponendi libros, moram facit ulteriorem. Sed proculdubio, 
cum signum vel signa ad aliquam horam  insonuerint, 
cxoccupatis manibus, ecclesiam confestim ingrediantur.! 


De gestu fratrum qui extra chorum fuerint in vigilia 
festi. principals. 

Cum autem aliquis extra chorum fuerit in vigilia alicujus 
festi principalis sive per unum diem sive per duos aut amplius 
cxtra chorum extiterit, debet in ipsa vigilia ad terciam 
ingredi, nisi forte ipsa die licenciam peteret [et] in infirm- 
ariam cum pannis intrare necesse habeat. Qui cum chorum 
introierit, si gravessente infirmitate conventum sequi non 
valeat, nec in choro forte illi festivitati interesse, illud 
confestim magistro suo, si in custodia est, vel, si non, priori 
humiliter indicabit, petens ut gracia recuperandz sanitatis 
usque ad tercium diem iterum extra chorum morari possit. 
Quoniam proculdubio nullus unquam chorum ingredi aut 
chorum sequi permittetur, nisi sedere, stare, indui et cetera 
quz rite et ordinate ab aliis fiunt agendi habeat facultatem. 


Quod fratres, cum in chorum ab infirmaria venerint, 
vel ab itinere reversi fuerint, vel obedienciarit a 
custodiis suis, ad missas et ad omnes horas eodem 
die esse tenentur. 

In die vero quo aliquis frater chorum ingreditur, postquam in 
infirmaria egrotaverit, vel ab itinere, vel a custodia domum! sit 
! eorediantur, MS. 2 domi, MS. 

reversus, ad utramque missam et ad completorium atque ad 
omnes horas illius diei proculdubio esse tenetur ; nisi gravior 
infirmitas forte, aut arduum aliquod ecclesia negocium ab 
ipso celeriter exequendum, in causa existat. Tunc enim de 
5 licencia ejus qui ordini preest, ex/ necessitate tamen [fo. 141b. 
et non ex consuetudine, se absentare potest. Et quando de 
infirmaria aliquis sic in chorum revertitur, cum ad missam 
matutinalem esse teneatur, provideat sibi ut ante terciam 
pannos suos in dormitorium portare faciat; ita tamen quod 
10 minuti, si qui fuerint inibi, secunda scilicet die suz minucionis, 
vel eciam alii fratres accidentali egritudine aut inbecillitate, 
decenter! prius surrexerint quam aliqua secularis persona in 
dormitorium veniat. Sed, si forte, aliquo obsistente inpedi- 
mento, hora matutinali quod prefertur de pannis portandis 
15 facere nequeat, tunc ad intervallum inmediate post capitulum 
ordinate fiat, ita sane quod ad missam capitalem venire 
festinet. Nec pretermittendum est quod fratres qui de infir- 
maria in chorum redeunt, aut de itinere domum revertuntur, 
in refectorio reficere die quo chorum intrant, atque per totum 
20 illum diem conventum sequi debent; nec in conventu aliquod 
officium, quamvis in tabula fuerint, licite facere queant, preter 
priorem vel suppriorem, vel alios ordinis custodes qui loco 
eorum extiterint, sive cantorem aut succentorem. 


De gestu fratrum quz causa egritudinis extra chorum 
25 fuerint ; et quid facere possunt eo die quo chorum 
Ingressi sunt. 


Verumptamen fratres, cum usque ad tercium diem vel 
quintum aut septimum diem egritudinis causa extra chorum 
extiterint, aut per tres noctes tantum extra monasterium 

30 moram fecerint, die quo chorum intrant, ex moderno usu, 
legere aut servire ad prandium licite possunt, si in tabula 
fuerint, et ad scillam obsequi, atque ad servitorum refeccionem 
legere, et post refeccionem in refectorio morari, ad domum 
illam sive elemosinam rite custodiendam, ut si refectorarii 

35 extiterint sive elemosinarii. Quod proculdubio antiquitus, 

nisi pro defectu suplendo, minime faciebant, sicut nec illi 
qui extra diucius morabantur. Extra refectorium vero 
reficere non debent aliqui ipsa die qua, modo preostenso, 
chorum ingrediuntur, nec ex veteri nec ex moderno usu ; nisi 
fuerit ex racione fleubotomiz, ut, si fortasse aliquis egri- 
tudinis causa extra chorum extiterit die tercia aut quinta 
qua/ chorum ingredi deberet, seu eciam alio die, dum [fo. 142. 
ita fuerit extra, de licencia prioris sanguinem sibi minuerit, 
potest prior graciam sibi specialem facere, ut extra refectorium 
commedere possit. 


De minucione fratrum claustralium et aliorum priva- 
tim et eciam cursorie. 


qeu minuendi sanguinem omni tempore statim post 

capitulum petenda est, et celerariis per subcamerarium 
indicandum. Hora minuendi est in estate et hyeme post 
offerendam majoris missz, nisi forte aliquis infirmus in estate 
post nonam ante vesperas minui voluerit; in Quadragesima 
post vesperas, sicut de privatis minucionibus, scilicet ut scari- 
ficacionibus ventosis et hujusmodi. Hii autem qui minuendi 
sunt, post offerendam majoris missa, inclinacione facta in 
loco quo stant, vel, si sint revestiti, a chorum! tenente licencia 
petita ut se devestiant, et postea in ordine suo quilibet, incli- 
nacione facta, exeant de choro, et ante crucem que est ad 
altare sancti Benedicti inclinato capite dicant psalmum, 
“Deus in adjutorium," cum “Gloria Patri” et “ Pater noster," 
et post “Et ne nos"; versiculum, “ Adjutorium nostrum ” ; 
versiculum, “ Sit nomen Domini benedictum " ; collectam, 
* Acciones nostras, Et transeant ad dormitorium et, acceptis 
nocturnalibus suis et fasciis suis, cum summo silencio adeant 
ad locum qui huic operi deputatus est. Si unus tantum 
fuerit, solus hoc faciat. Postca exuant froccos et parent se ad 
minuendum. Silencium ibi omnino teneant, nisi necessitas 
loqui cogat quz differri aut non possit aut non debeat ; quod 
si evenerit, breviter et modeste et humillima voce id fat. 

Ibique expectent quousque ingrediantur refectorium, et tunc 
cum conventu ingrediantur et cum aliis reficiant. In die illa 
in libro non studeant in claustro nec in crastino. In Quadra- 
gesima vero omnes minuti ad vesperas esse tenentur, et post 
principalem collectam exire debent. In duabus noctibus 
sequentibus post diminucionem in chorum ad matutinas non 
intrent ; set dicant matutinas ad sanctum Gregorium, et postea 
ad lectos redeant. Tercia vero nocte, petita a priore licencia, 
ad laudes exeant et, illis dictis, cubitum eant. Primo die, si 
sint sub custodia, debent reddere completorium extra capitulum 
in claustro,/ preter in yeme ; et nocte secunda apud [fo. 142b. 
sanctum Gregorium coram cruce non facient nisi unum 
“Pater noster" post completorium, sicut nec prima nocte 
ante capitulum. Chorum non ingredientur ante diem tercium, 
nisi quando secunda die cantatur de Domina vel de sancto 
Augustino ; tunc omnes minuti et omnes alii qui sunt infra 
septa! monasterii, exceptis infirmis qui sunt in infirmaria, 
tenentur esse ad prosam, et post evangelium rite possunt 
exire. Similiter et in processionibus qua fiunt in feriis 
quartis et sextis in Quadragesima tenentur interesse. Secundo 
autem die mixtum accipiant. Cum ad ipsum mixtum ventum 
fuerit? omnes simul dicant versum, et ante mixtum et post. 
Inter missam matutinalem mixtum capient, et ita se expe- 
diant quod ordinate possunt ad capitulum venire. Si aliquis 
minutorum in capitulo clamatus fuerit, surgat, et veniens ante 
abbatem vel priorem pro venia stando inclinet et loquatur; et 
maxime si de vena brachii minutus sit, si culpa levis sit, 
indulgeatur ei. Si autem talis fuerit qua sine corporali 
disciplina dimitti non debeat, in aliud tempus differatur. 


Hec sunt tempora quibus fratres minut non debent, 
nisi necessitas cogat. 

Si in crastino festivitas xij. leccionum sit. Si in crastino 

die festivitas trium leccionum sit, in qua missa in cappis 


celebretur, sicut sunt tres in Pascha et tres in Pentecosten. 
Xiiij dies ante Pascha. Si ipsa die vel in crastino canonica 

jejunia sint, qua violari non possunt. Festivitas Omnium 
Sanctorum, quia in crastino omnes sacerdotes pro defunctis 
missas celebrare, et reliqui psalmos pro missis ordinatos dicere 
debent. Et cum “O sapiencia" ante Natale Domini ex 
antiqua consuetudine inceptum sit, usque ad diem Circum- 
cisionis Domini. Sed si qui forte indigent sanguinem sibi 
minuere, vel causa infirmitatis extra chorum esse debent, 
tunc, sicut et aliis quibuscumque anni temporibus, a priore, 
si pecierint, misericorditer licenciari. Verumptamen recitatum 
est a quibusdam quod, licet tercia minucionis die festivitas xij. 
leccionum et supra eveniat, cursus minucionis rite teneri 
potest. Similiter, ex antiqua consuetudine, quindecim diebus 
ante Pascha/ non fiet fratrum minucio de ordine, nisi [fo. 143. 
causa necessitatis, ut supradictum est; eo quod, ob rever- 
enciam tantae solempnitatis supervenientis,! debent omnes per 
ipsos dies supradictos et tempus plenius ac devocius officio 
interesse divino ; per quod liquido constat quod in ipsa sacro- 
sancta celebritate, pocius quam ante, debent omnes ct singuli 
maxime per octabas profusius magisque devote officio? divino 
insistere; cum celebrior, ut nulli dubium est, qualibet sit 
festivitas, quam sint privati dies ipsam in proximo prece- 
dentes. Sufficiunt enim dies et anni diversa tempora ad 
plenariam fratrum sanguinis minucionem, licet tres octabas 
predictas precipue principales, cum ceteris prenominatis diebus, 
sanguinem sibi minuere omittant; maxime cum, quociens 
aliquis quocumque anni tempore egritudinis causa fleubotomia 
indigeat, a priore licenciari possit et debeat. Egrotantibus 
autem nunquam deneganda est minuendi facultas. 


De minucione claustralium privatim vel eciam cursorte 
ın wlis diebus supradictis, quando. fratres palam 
non petunt licenciam minuenat. 


Si vero aliquis claustralis privatim sibi sanguinem minuere 
indigeat, vel eciam cursorie de vena, si prior, vel alius inferior 
custos qui capitulum tenuit, hora minucionis in claustro aut 

in ecclesia non fuerit, tunc custodi, qui tunc temporis 
conventui preest, illud ordinate est ostensurus, et custos ille 
priori, cum venerit; quoniam proculdubio nullus claustralis 
pro tam levibus causis priorem aut suppriorem extra claus- 
trum est quesiturus, nisi magister noviciorum pro suis 
noviciis, et pro se et suis alii solummodo fratres in officiis 
occupati, quibus a claustro exeundi, quociens voluerint, 
facultas est concessa; nimirum cum claustrales, si cum 
priore loqui indigeant extra claustrum existente, nisi pro 
eisdem prior specialiter mittat, a priore claustri egrediendi 
licenciam sint petituri. Nec debet quisquam, absque licencia 
ilius qui capitulum tenet, vel eciam prioris claustri, ut 
prefertur, aliquo anni tempore de vena seu aliter sanguinem 
sibi minuere; nec eciam fratres in infirmaria decumbentes, 
nisi/ saltem infirmario prius ostendatur. Quod si [fo. 143b. 
aliquis facere presumpserit, debet inde acriter coram omnibus 
in capitulo reprehendi, aut eciam in infirmaria, ut si in 
capitulum venire non possit. 


Quod tres collaterales simul minuere non debent. 
Sed nec tres collaterales simul de uno choro aliquo tempore 
pariter sibi sanguinem minuere debent, nisi sit pro infirmitate 
alicui eorum ingruente vitanda, ut si ad febrem sit dispositus 
seu aliam egritudinem ; et hoc tunc oportet ut fiat de licencia 
speciali, atque fratribus in capitulo intimetur, ne aliis detur 
inde occasio murmurandi. Nec debet aliquis, quod absit, 
conventum sequi aut in choro esse tempore sua minucionis 
quocumque modo, sive de vena sive aliunde fuerit minutus, 
nec aliquod officium in conventu facere, nisi fuerit pro defectu 
supplendo, ut plenius dicetur inferius circa hujus finem 
capituli. 


De minucione fratrum in infirmaria jacencium. 
Fratres vero in infirmitorio jacentes, quociens habent necesse 
sanguinem sibi minuere, debent illud oretenus infirmario 
intimare ; quod si fecerint, ordinate tenentur habere omnia, 
sicut alii fratres, de celerario, qui licenciam petunt ordinate : 
“Sin autem, tu autem.” Consuevit insuper celerarius fratribus 
singulis in infirmaria jacentibus, non solum eorum minucionis 

tempore, sed bis vel semel ad minus in qualibet ebdomada 
per anni circulum, de aliqua specialitate curialiter providere. ` 


De minucione fratrum in Quadragesima. Prima die 
minucionis, si super feriam minuantur fratres, omnes vesperis 
interesse tenentur. Prima minucionis die cum conventu 
commedere tenentur. Secunda die inter magnam missam et 
inter vesperas ante conventum commedere tenentur. Similiter 
et tercia die, nisi prior de sua gracia in camera sua vel in 
nova camera una istarum dierum cum eis voluerit reficere. 


De laycis conversis. Nec pretermittendum quod laici 
fratres conversi, quando de licencia sui magistri sanguinem 
sibi minuunt, cum fratribus in infirmaria recreacionem sunt 
habituri, proviso quod ab eorundem magistro tam priori 
claustri quam eciam celerario et infirma/rio prius [fo. 144. 
ostendatur. Tunc celerarius eos graciose ac misericorditer 
respicere solet, si forte indigeant. 


De novicits minime professis. Novicii minime professi 
si infirmentur, et cognoverit eorum magister quod fleu- 
bothomia nimium indigeant, poterit et debet, pietatis intuitu, 
minuendi eis annuere facultatem, de licencia prioris tamen ; 
et magister eorum semper cum cis erit ad reddendas horas 
canonicas et pro doctrina eorum usque ad tercium diem, 
quando chorum intrare debent. Si extra conventum pro 
aliqua infirmitate ad tempus fuerint, [fiat] juxta quod eorum 
censuerit magister, ita tamen quod, ducente eos suo magistro, 
in capitulum et ad collacionem cotidie veniant, et similiter 
cum conventu prandeant. Si crescente infirmitate oportet 
eos infirmariam intrare, tunc infirmarius omnia necessaria 
pro medicinis eorum plenarie solet providere; sed in cibariis 
providebit eis celerarius. Sed proculdubio novicii carnes 
ante suam professionem nullo modo sunt commessuri, nisi de 
abbatis gracia speciali in magna necessitate. Magister autem 
noviciorum, quando sibi sanguinem minuere facit, poterit 
licite, si suze sederit voluntati, novicios non professos secum 
tunc habere, ut et ipsi similiter pro urgentissima necessitate 
sanguinem sibi minuere faciant. Sed tunc proculdubio extra 
refectorium nullatenus reficient. 

De gestu fratrum prima die sue mznucionis, quando 
ad terram sedent. 


Fratres quoque professi, sive cursorie sive privatim fuerint 
sanguinati, dum die primo minucionis suz, ut moris est, in 
locutorio terratenus resident, abbati, si supervencrit, assurgere 
non debent, sed hunc, ut erunt sedentes, humiliter et debita 
veneracione resalutabunt, si eos, ut consuetudo est, prius 
salutaverit. Nullus enim ad eos loqui debet, nisi ob causam 
racionabilem et necessariam, et hoc de licencia speciali, 
si claustrales fuerint. Si autem aliqui minutorum potare 
necessarium habeant! dum servitores reficiunt, sive post 
prandium fuerit sive post cenam, debent primum manus 
suas lavare, et postea refectorium ordinate ingredi, 
atque ad gradum, sicut et ceteri fratres quando inter 
potandum ad  satisfaccionem veniunt, ordinate proce- 
dere/ et signo licenciam potandi petere; ac deinde [fo. 144b. 
unusquisque ordinate ad bancum residens quantum necesse 
fuerit bibet. Postea vero omnes pariter surgentes, faciet 
unusquisque ad majestatem, ut moris est, inclinacionem in 
loco ubi sedebant, atque in locutorium ordinate revertentur. 
Hoc observato quod, antequam prior circuitum fecerit con- 
suetum, post prandium conventus sive post cenam, nullus 
minutorum causa potandi vel alicujus rei agendæ a locutorio 
exeat, nisi? per citacionem refectorarii, ut moris est, post 
refeccionem servitorum, vel pro necessitate, ut dictum est. 
Qui eciam, horis statutis quibus a priore hujusmodi circuitus 
fieri solet, debent ordinate omnes pariter quotquot sunt 
minuti, donec pertransierit, terratenus residere. Post cujus 
recessum, seniores atque alii qui sibi fortasse indigent super 
scannum seorsum absque reprehensione sedere possunt, vel, 
si necesse habeant, in refectorium aut in dormitorium ordinate 
incedere; ita tamen quod nullatenus dormiant. Sed? estivo 
tempore, quando ceteri fratres hora dormiunt meridiana, 
providere debent ipsi minuti in locutorio interim residentes, ut 
ante sonitum omnes in dormitorio ordinate existant. 


habeat, MS. 2 fostquam, MS. 3 Si, MS. 

De minucione fratrum, eciam si solus minuatur 
privatim de vena, seu aliter necessitate cogente. 


Frater, qui non de cursu sed pro necessitate privatim sive 
de vena sive aliter sanguinem sibi minuit, dcbet proculdubio, 
licet solus extiterit, in locutorio deorsum sedere, prout 
cursorie minuti sedere solent, hoc est per septem in septem 
septimanas; et illi precipue qui aliter quam de vena 
minuuntur, multo magis ceteris, ita indigent deorsum humo 
residere. Quibus eciam celerarius, sive de vena sive aliunde 
minuantur, licet ipso die extiterit quo alii fuerint minuti de 
cursu, nichil specialitatis hora refeccionis providere tenetur, 
nisi de gracia ultro voluerit. Sed, ad nutum presidentis in 
refectorio, debet ei, vel eciam eis si plures fuerint, cum 
fratribus, si qui, tunc in infirmaria egrotantibus, seu alio quo 
decreverit loco, nisi forte a celerario ad prandium specialiter 
fuerint invitati, tam die secundo sive tercio suae minucionis 
refeccionis consolacio misericorditer exhiberi. 


/Quod fratres sanguinati, et qui egritudinis [fo. 145. 
causa extra chorum existunt, omni tempore pro- 
cesstonibus solempnibus interesse debent. 


Et, quia tempore moderno, pro more consueto, fratres 
sanguinati processionibus solempnibus et vespertinis, quando 
abbas tenetur vesperas dicere, interesse solent, qui proculdubio 
prima atque secunda suze minucionis die, sicuti et fratres qui 
egritudinis causa extra chorum existunt, ad omnem proces- 
sionem, de quacumque festivitate agitur ipsa processio, 
stabunt, ex consuetudine antiqua, quolibet anni tempore 
extra chorum suppliciter inclini juxta locum per quem 
processio est egressura, suum ordinem expectantes, atque ad 
illam in ordine suz conversionis, sicuti et ceteri fratres, 
processionaliter debent incedere. Et, quandocumque sic ad 
processionem veniunt, possunt licite, si voluerint, sicut et 
celerarii atque alii officiarii quotquot ad processionem 
extiterint, qui processionibus interesse tenentur, dicta prima 

oracione, ad processionem se inclinantes, ordinate recedere, 
nisi usque in dormitorium post vesperas agatur processio ; 
qui tunc omnes et singuli interesse tenentur. Debent autem 
sanguinati, prima sua minucionis die, omnes pro consue- 
tudine, preter priorem aut alium custodem qui vicem gerit 
prioris, in refectorio commedere, nisi forte aliqui eorum cum 
abbate aut eciam alibi de prioris licencia extra reficiant. 
Proviso tamen quod non omnes aliquo modo ipsa die alicujus 
ducatu a claustro egrediantur, nisi totus a claustro fortasse 
ob aliquam causam exeat conventus; sed, in quantum 
possunt, debent ipsa die ex recta consuetudine debitis locis 
et consuetis, ut ordinem facere queant, omnes simul morari 
et esse. Et, si forte aliqui eorum ipsa die in infirmaria vel 
alibi extra reficiant, debent ceteris horis et maxime post 
collacionem una cum aliis in locutorium convenire, atque 
ibidem usque ad scrutinium prioris post completorium 
ordinatim residere, ut, postquam potaverint, omnes simul 
completorium dicant et dormitorium intrent. 


De gestu fratrum ad mandatum in capitulo, st ftat 
prima die sue minucionts. 


Die autem qua sibi fratres sanguinem minuunt, si fiat 
mandatum, capitulum cum servitoribus ad mandatum intrare 
debent, quando scilicet cum aqua ad manuum ablu- 
cionem/ ipsi ingrediuntur et non ante; quia, [fo. 145b. 
secundum antiquam consuetudinem, nullus in capitulo 
residere debet ad pedum ablucionem, nisi fratres tantum 
quorum tunc pedes ibidem abluuntur. Sed, si secundo die 
minucionis fratrum mandatum agatur, ut in quinta feria ante 
aliquod festum principale, ipsi proculdubio, sicuti et fratres 
si qui egritudinis causa fuerint extra chorum, pedes suos in 
claustro abluent atque in capitulo lavare facient, nisi aliquam 
in pedibus aut in tibiis paciantur infirmitatem. Primo autem 
die minucionis fratrum, facto circuitu sive scrutineo post 
completorium consueto, ut moris est, ad locum ubi sedent, 
a priore vel ab alio ordinis custode qui ad completorium 
conventui prefuerit, erigente se continuo ex eis qui voluerit, 

super scanna seorsum ex consuetudine residebunt; et, 
terminato scrutinio sive exploracione, refectorium bibendi 
causa qui voluerint et indigent ordinate intrabunt, et 
refectorarius pariter cum eisdem. Qui quidem refectorarius, 
yemali tempore et quociens alias necesse fuerit, suam secum 
portabit laternam, et, priusquam a locutorio exeant, candelam 
intus accendet, ct usque in refectorium illos antecedet, et 
hora qua exire volunt; eosque precedet in redeundo versus 
locutorium, atque cum eis si voluerit dicet completorium. 
Eodem modo in silencio secunda nocte faciet. Minuti 
fratres, eciam ceteri omnes et singuli qui omittunt in 
conventu completorium, leccionem istam, “ Fratres, sobrii 
estote," et cetera, ex recta consuetudine, antequam confite- 
antur vel incipiant completorium, dicere vel audire tenentur, 
dicto prius * Jube, dompne,” in illius principio, et * Tu autem, 
dompne," ad illius finem, subjuncto consequenter, ut moris 
est, versiculo * Adjutorium nostrum," cum oracione Dominica. 


Quod stando dicetur. completorium de Dei genitrice. 


Et, licet singuli fratres completorium et ceteras horas de 
Dei genitrice stando cum devocione et intenta mente ex 
recta consuetudine dicere teneantur, completorium tamen de 
die sedendo dicere solent. Nec miretur inde aliquis quod 
videlicet horas de Dei genitrice specialius quam aliunde 
stando rite dicimus,/ cum omnis reverencia qua matri [fo. 146. 
defertur Illi eciam, qui eam talem fecit ut virgo et mater 
esset, exhibeatur. Quoniam haut dubium est quin totum 
ad gloriam Dominice laudis pertineat, quicquid digne 
genitrici suze inpensum ac devote fuerit exhibitum. 


Quod unusquisque fratrum cotidie primam et comple- 
torium de Dei genitrice dicere debet. 


Nec pretermittendum quod singul fratres, quocienscumque 
de beata Dei genitrice fit in conventu obsequium, primam et 
completorium de eadem, sicut aliis solent diebus, per se 
secrecius ac devote dicere tenentur ; nimirum cum ad primam 
aut completorium capitulum vel versiculus aut collecta de 

ipsa specialiter minime dicatur, sed matutinas vel vesperas 
aut ceteras horas diurnas non tunc oportet [ut unusquisque]! 
per se ita secrecius dicat, nisi forte aliqui pro suis omissis 
et defectibus suplendis ultro voluerint; dicto utroque com- 
pletorio, et subjuncta tunc ab eisdem, prout moderno tempore 
fieri solet, una tantum oracione consueta, qua, si conventus 
fuerit super formas, cum genufleccione est agenda ; sed prima 
die minucionis stando cum inclinacione agenda est, et post se 
inclinantes dormitorium unus post alium ordinate intrabunt, a 
senioribus incipientes, atque a sacerdote eos precedente 
aquam benedictam obnixe admittent. Sed proculdubio ante 
matutinas et ante primam tres oraciones a singulis, prout 
versus matutinas incedant, coram altari sancti Benedicti 
facient ordinate. 


De crasseto quod in locutorio intrinseco ardere debet. 


Crassetum vero in locutorio, quod per camerarium debet 
inveniri, quocienscumque per annum fuerit necesse, et maxime 
hora collacionis et completorii, et quociens nocturnis horis 
ibidem est loquendumi, eo quod fratres in tenebris nunquam 
ad invicem loqui debent, atque ad processiones que fiunt a 
capitulo in refectorium et a refectorio usque ad ecclesiam 
tempore yemali, et specialiter ad fratrum minucionem, 
quociens opus fuerit, accendi debet. Non extinguctur donec, 
dicto completorio, tam ipsi quam celerarius et refectorarius 
atque ceteri omnes dormitorium ordinate fuerint ingressi. 
Quando autem versus altare beati Gregorii ad/ [fo. 146b. 
matutinas dicendas fratres minuti et qui causa infirmitatis 
sunt extra chorum, vel eciam fratres ab itinere per licenciam 
tantum domum reversi, incedunt, singuli separatim et 
successive, juxta quod unusquisque sero surrexerit videlicet 
aut tempestive, priusquam illuc adveniant, tres oraciones 
solitas, sicut et ceteri fratres in choro, et sicut fratres in 
infirmaria jacentes, ante altare beati Benedicti ordinate sunt 
facturi; atque, cum illuc advenerint, et fratres in choro 
quindecim psalmos inchoaverint, incipient eos et ipsi, si recta 

servetur consuetudo, et non revera priusquam in choro 
incipiantur. Nec debent iidem in capella infirmorum ab 
infirmario aliqua vice inchoari, si consuetudo servetur antiqua, 
quousque cessaverit primus sonitus qui fit ante matutinas in 
ecclesia. De suffragiis vero aut quibuslibet aliis, qui de 
nocte aut de die in conventu dicuntur, nichil ipsi dicere 
omittent; et quod semper post matutinas dicatur ibidem, 
scilicet ad sanctum Gregorium, “ Preciosa," propter fratres 
qui res procurant exteriores et alios quibus ante capitulum 
ex consuetudine loqui licet, si tales sint ibi presentes. 


A quibus sunt dicendae privatim! matutina. 


Celerarius vero, cum non fuerint aliqui fratres minuti vel 
ab itinere domum reversi, matutinas ibidem pro consuetudine 
dicet. Ad minucionem vero prioris, si sint alii minuti cum 
eo, junior minutorum reddet matutinas, et non ejus capellanus, 
eo quod in choro tunc esse tenetur. Sed, cum prior, causa 
egritudinis, fuerit extra chorum, ejus matutinas, si forte opus 
fuerit, suus dicet capellanus. 


De minucione dompni abbatis. 


Inter hzc sciendum quod, quociens dompnus abbas cursorie 
sibi sanguinem minuere proponit, illud prius in capitulo 
conventui debet intimare ; quod prior revera nullatenus 
faciet, nisi abbas fortasse in partibus fuerit transmarinis. Sed 
debet illud prior suppriori et aliis quibus voluerit oretenus 
propalare, atque per suum capellanum obedienciariis illud 
secrecius innotescere. 


De minucione juvenum sive movictorum. 


Juvenes vero de custodia nondum absoluti, qui in con- 
tinuo studio aut labore existunt, sanguinem sibi cursorie, 
sicut solent ceteri fratres, minuere non debent; sed hoc 
facient quater aut quinquies per annum, vel eciam/ [fo. 147. 
pluries si forte indigeant, pro sui disposicione magistri et 
secundum consilium medici. Qui proculdubio sanguinem 

sibi [non] minuent, si recta consuetudo servetur, nisi illorum 
magister aut unus de ordinis custodibus seu aliquis maturus 
sacerdos cum illis existat, qui se tunc ab eis absentare non 
debet; nimirum cum ipsi ad satisfaccionem inter prandium 
omnes venire, et gracias, ut moris est, reddere, vel ad satis- 
faccionem inter potandum conventus venire, sive a claustro 
egredi, absque magistro sive ordinis custode seu sacerdote 
nullatenus debeant. Si autem necessario oporteat ut juvenes 
egritudinis causa sanguinem minuant, aut erit cum eis illorum 
magister, licet tunc sibi sanguinem minuat, aut de licencia 
superioris alium eisdem ductorem assignabit. Ubicumque 
autem fuerint juvenes de custodia, debet eorum magister 
curam illorum habere, qui cum ad eos venerit, ubicumque 
existant, debent se illius reverenter societati conjungere, et 
hoc, licet unus aut eciam duo ordinis custodes cum eisdem 
ibidem sint presentes, nisi jubeat ipse ut cum illis pro tempore 
morentur custodibus. Sanguinati vero secunda suæ minu- 
cionis die ad librum ante altare beati Gregorii ordinate 
sedebunt, oracionibus et psalmis intenti Daviticis, donec tacto 
signo ad terciam et horas diurnas pariter sint dicturi, atque 
eodem loco sedere debent ad intervallum inter vesperas. 
Necnon et missæ matutinali ipsa die interesse debent, si pro 
defunctis principaliter celebretur ; ad quam tunc, non in 
ordine suz conversionis, sed ultimo loco stabunt, hoc obser- 
vato semper quod illi qui illorum priores sunt in ordine, sicut 
et ceteri seniores in choro, altari sint propinquiores, et quod 
tunc oblacionem panis et vini non faciant, eo quod ordinem 
suz conversionis in choro nullatenus tenent. 


Quod fratres minuti chorum intrare debent ad exor- 
cismun salis et aque, si secunda dies Dominica 
fueril sue minucionis. 


Si autem secunda dies Dominica fuerit suz minucionis, 
tunc, cum pulsatur signum ad exorcismum salis et aque, 
ingredientur chorum minuti, sicuti et alii fratres, si forte 
aliqui causa infirmitatis extra chorum extiterint, aut de 

itinere ipsa die sint reversi, seu aliqui in infirmaria fuerint 
stagiarii, incedendi /habentes facultatem ; atque in [fo. 147b. 
ordine suz conversionis in choro stabunt, et ad processionem 
ibunt.  Dictoque “Gloria Patri,” post inchoacionem hore 
terciz, inclinantes se a choro egredientur; sed, si processio 
in aliqua Dominica fiat in albis sive in cappis, quando 
fratres pro aliqua infirmitate ingruente sanguinem sibi 
minuunt, proculdubio duobus diebus proximis ante aliquam 
festivitatem qua in capis colitur vel in albis nunquam est 
minuendum, nisi pro infirmitate tantum. Tunc quidem 
minuti atque fratres, si qui fuerint causa infirmitatis extra 
chorum, ad processionem esse tenentur, et, dum cantatur 
tercia, debent se revestire, et, hora decantata, chorum intrare 
atque capas induere. Sed ad nullam regularem horam usque 
ad tercium diem minucionis suz debent in conventu moram 
facere, ex moderno usu. Nam, licet fortasse aliquis infirmi- 
tatis causa ad aliquod festum principale licencietur sanguinem 
sibi minuere, vesperis tamen in conventu aut matutinis, nisi 
sponte voluerit, interesse non debet; sed semper ad “ Dirige " 
et ad missam de anniversario principali interesse tenentur. 
Sed notandum quod quilibet suam minucionem ita disponet, 
quod semper plenarie in pace et optima quiete quibuscumque 
diebus rite tenere possent. Nam claustrales, ab hora qua 
sanguinem sibi minuerint, sic[ut] nec aliis temporibus, sine 
licencia a claustro exire non debent, sicut nec fratres qui 
causa infirmitatis sunt extra chorum ; nec debent locutorium 
ingredi secunda die suz minucionis absque licencia speciali ; 
quibus eciam secunda die post capitulum [ut] in gardinum, si 
voluerint, spacientur licencia negari non debet, vel eciam, si 
prior voluerit vel alius de ordinis custodibus, cum illis in 
campis, si tempus congruum fuerit, spaciari, et cum illis, si dies 
piscium fuerit, in camera sua vel alibi recreare sive prandere, 
cum domi fuerint reversi. 

Quod fratres minuti extra chorum existentes ad 
missam matutinalem seu ad magnam missam 
indui non debent, misi ante missam agatur pro- 
cessto. 


Quoniam ad missam matutinalem nunquam induentur 
minuti seu fratres extra chorum existentes, sed neque ad 
magnam missam indui debent secundo die sua minucionis, 
licet in/ cappis conventus fuerit ad eandem, nisi ante [fo. 148. 
missam agatur processio, quia tunc induentur, non causa 
misse, sed ut processioni intersint, ad processiones! vero 
quae fiunt ante missam in quartis et sextis feriis Quadragesime, 
sicut? et ad omnes processiones qua per anni circulum circa 
claustrum fiunt, [tam minuti]? quam eciam fratrcs per infirmi- 
tatem extra chorum, et quotquot domi fuerint obedienciarii, 
chorum ingredi debent, quando pulsantur signa et a cantore 
inchoatur antiphona “Exurge Domine”; necnon et dompnus 
abbas, cum domi fuerit, et omnes alii ministeriales, una cum 
aliis in ordine sua conversionis, processionaliter incedere. 
Omnes proculdubio, qui infra limites ecclesiz sunt superstites, 
interesse tenentur. Ad missam vero matutinalem, qua in 
sextis feriis Quadragesima pro congregacione dici solet, 
omnes qui possunt, et maxime claustrales, convenire debent, 
exceptis minutis, si fuerint, et fratribus si qui per infirmitatem 
extra chorum extiterint. 


Quod fratres minuti aut qui egritudinis causa extra 
ckorum existunt missam cantare non debeant. 


Si vero aliquis fratrum qui sibi de vena sanguinem minuerit 
de aliqua missa in tabula ponatur, sive privatim sit dicenda 
sive cum nota, debet pro ea rogare ; quia proculdubio nun- 
quam licitum est alicui die secunda suz minucionis missam 
aliquam celebrare, nisi pro evidenti et urgentissima fuerit 
necessitate, maxime propter periculum quod nonnullis inde 
dinoscitur accidisse. Nec debent fratres qui causa infirmitatis 

sunt extra chorum missas suas cantare, licet in tabula fuerint, 
nisi fuerit, quod absit, pro majori necessitate, ut pro defectu 
suplendo. Sed neque fratres claustrales, qui pro quacumque 
egritudine in infirmitorio jacent, missas suas absque speciali 
licencia abbatis, aut eciam prioris in illius absencia, aliqua 
vice cantare debent; maxime cum de nulla missa dicenda, 
dum ibidem extiterint, in tabula poni debeant, nisi fortasse 
pro longa egritudine ingruente fuerit eis concessum, ut suo 
perpetuo decumbant et stagiarii existant; quia tunc, optenta 
semel ab abbate celebrandi licencia, possunt deinceps, quoad 
vixerint, quocienscumque se ydoneos ad hoc persenserint, 
[missas suas licite cantare privatas. Si vero contingat [fo. 148b. 
quod aliquis claustralis sive obedienciarius, cum extra chorum 
fuerit aut in infirmitorio jacens, missam suam celebret aut 
eciam scribat, vel aliquod tale manifeste agat, a quovis ordinis 
custode vel a suo magistro, si de custodia nondum fuerit 
absolutus, percipiatur, dicendum est ei ut ipsa eadem die aut 
eciam in crastino chorum ordinate ingrediatur, et quod missam 
non cantet nec scribat seu aliquod tale agat, donec chorum 
sit ingressus. Nec debet aliquis frater, qui [in] infirmaria 
jacuerit, in claustro sedere, donec chorum introierit. Set is, 
qui tantummodo extra chorum extiterit aut minutus, licite 
poterit hora matutinali in claustro sedere, et eciam cantare, 
cum aliis, ac reddere, si sit novicius, die illa videlicet qua 
chorum est ingressurus ; sed non prius, per quantumcumque 
temporis extra extiterit. Nec debet, ut prefertur, missam 
celebrare, dum extra chorum fuerit, sed nec ipsa die qua 
chorum est ingressurus missa celebracioni seu quovis alio 
officio se debet mancipare, quominus presto sit et paratus ad 
terciam chorum ingredi ordinate. 


Quod nullus minuetur die quo alicujus fratris defuncti 
corpus in ecclesia jacet. 


Si autem, in die qua fratres cursorie sanguinem sibi minuere 
proponunt, aliquem fratrem ante capitulum obire contingat, 
ita quod usque in crastinum debeat reservari, ut videlicet si 
post sonitum in dormitorio factum obierit, vel postquam 

signum ad primam insonuerit, nullus proculdubio illa die 
minuendi causa licenciam petat. Sed, si qui forte minuti 
fuerint ante horam qua obierit, minucionem suam servabunt 
meliori modo quo possunt. In locutorio tamen per intervalla 
non sedebunt, sicut alias consueverunt. 


Quod nullus locutorium causa loguendi ingredi debet 
die quo alicujus fratris defuncti corpus in ecclesia 
7acet. 


Nec debent aliqui fratres, si recta et antiqua consuetudo 
servetur, dum fratris defuncti corpus in ecclesia presens 
fuerit, loquendi causa locutorium ingredi, nisi illud urgencior 
deposcat necessitas. Sed ipsi minuti, una cum aliis fratribus, 
ad corpus in ecclesia per intervalla/ jugiter consedere [fo. 149. 
conentur, atque ad vigilias, ut ordo conversionis eorum est, 
si reservari debeat, in tabula, sicut et alii fratres, cursorie 
ponentur vigiliisque intererunt. Qui, quamvis secundo die 
sue minucionis pro qualicumque transgressu veniam in 
capitulo non sint accepturi, expleto tamen officio sepulturze 
fratris defuncti, ad veniam cum aliis sumendam, psalmos 
canendo  penitenciales, chorum proculdubio  introibunt, 
quoniam ab hac venia nullus omnino debet excusari, nisi 
manifestior egritudo sit in causa. 


Quod fratres minuti et de itinere reversi ad vigiliam 
et ad missam de principali anniversario esse 
tenentur. 


Si autem minucionis tempore anniversarium veniat princi- 
pale, omnes quotquot sunt in monasterio fratres, exceptis 
in infirmaria decumbentibus, eciamsi fuerint aliqui ab 
itinere ipso die reversi, ad vigiliam atque ad missam de 
anniversario esse tenentur. Fratres vero in infirmaria 
stagiarii, non ad vigiliam venire, sed missz de anniversario 
interesse debent; atque, modo prelibato, si aliqui fratres 
sanguinati fuissent, aut causa infirmitatis extra chorum, seu 
de itinere ad domum reversi, in die ante vigiliam Natalis 

Domini seu aliorum festorum principalium, in quorum vigiliis 
exposicio ad matutinas legitur, consueverunt, juxta consue- 
tudinem antiquam, licet hoc voluntarie ab usu moderno 
recessit, matutinis de vigilia vigilia omnes pariter interesse, 
et post secundum nocturnum una cum celerariis a choro 
ordinate exire, atque laudes cum suis appendiciis privatim 
simul dicere ad librum ante altare sancti Gregorii. 


Quod cantor aut ali fratres, cum sanguinate fuerint, 
nullum officium in conventu facient. 


Cantor, cum minutus fuerit, non ad vesperas sed ad 
vigiliam de anniversario principali, sicut et alii fratres, esse 
tenetur, quamvis ad eam suum non debeat exequi officium, 
sed succentor, prout paulo post evidencius pandetur, quia 
nullus revera, secundum rectam et antiquam consuetudinem, 
extra chorum egritudinis causa aut minutus existens, in prima 
videlicet aut secunda die minucionis suz legere aut cantare 
aut aliud quippiam in conventu facere/ debet, nisi [fo. 149b. 
pro defectu supplendo. Sed debent proculdubio minuti 
legere et cantare, ad prandium servire, atque ad missam 
indui, priusquam de tabulis suis fiat defectus, si alios, quod 
absit, qui pro eis legant aut cantent aut aliud quodlibet 
officium agant, invenire nequiverint. Renuentes autem facere 
pro eisdem, per censuram capituli sunt acriter puniendi. 


De refectorario et subrefectorario, sive aliis duobus 
qui im una administractone conjunguntur, [quod | 
simul minuere non debent. 


Refectorarius siquidem, cum fuerit sanguinatus, quando 
fratres potum caritatis habent, non, sicut alias consuevit, ad 
finem secunde clausule de leccione collacionis de capitulo 
exibit, nec aliqua hora tempore minucionis suz officium suum 
in refectorio exequi debet, licet presens ibidem existat. Nec 
debent ambo simul, refectorarius scilicet et subrefectorarius, 
sanguinem sibi minuere, sicut nec cantor et succentor, sive 
alii duo qui in una administracione conjunguntur. Sed, 

subrefectorario causa minucionis aut infirmitatis extra chorum 
existente, debet refectorarius, ex recta et antiqua consuetu- 
dine, officium consuetum de refectorio per se vel eciam per 
alium quem rogare tenetur, si ipse forte nequiverit, totaliter 
implere; quemadmodum cantor officium succentoris, quo- 
cienscumque causa minucionis vel alius cujuslibet necessitatis 
extra chorum extiterit! supplere tenetur?; nisi ipsi fortasse, 
subrefectorarius videlicet et succentor, sive alii duo qui in una 
administracione conjunguntur, alios sponte rogare velint, qui, 
donec in chorum revertantur, suum jugiter ac specialiter 
officium compleant. 


Quod nullus causa raucedinis extra chorum 
permittatur. 


Nullus autem causa raucedinis se consuevit aut debet a 
choro absentare, nisi alia insimul infirmitate gravetur; nisi 
tantum prior et precentor. Nec debet misse ebdomedarius 
aut mensa lector aliquo modo, nisi pro manifesta sit 
necessitate, sanguinem sibi minuere in illa ebdomeda qua 
in tabula extiterint ; nec eciam septimanarii coquine maxime 
si juvenes sint in ordine. Nam, juxta rectam/ et [fo. 150. 
antiquam consuetudinem, majores ebdomedarii, cum de 
magna missa in tabula fuerint, curam exteriorem suis sociis 
debent per ebdomedam penitus commendare, nisi major 
necessitas aliud inducat. Et quicumque in tabula fuerit de 
missa aut mensa leccione, debet ad minus prima die, si sui? 
compos fuerit, illud officium in propria supplere persona. 
Sed nec tres fratres collaterales de uno choro simul et semel 
sanguinem sibi cursorie minuere dcbent. Nec debet aliquis, 
cum extra chorum fuerit, alicubi a domo recedere: sed nec 
gardianus, extra chorum existens ad gardiam, nisi de 
licencia speciali, nisi prius intraverit chorum. 


De priore. 


Prior vero fratris inunccioni aut commendacioni vel 
vesperis aut vigilia de anniversario principali, cum sangui- 
natus aut egritudinis causa fuerit extra chorum, nisi in 

abbatis presencia, interesse non solet, eo quod officium 
personaliter facere non debet, si rectæ et antiquæ consue- 
tudinis, prout esse tenetur, fuerit imitator. Sed proculdubio 
ad primam vigiliam in fratris decessu esse tenetur, quamvis 
sanguinatus aut egritudinis causa extra chorum existat ; 
necnon et ad missam de anniversario principali, et ad missam 
in fratris decessu bene poterit esse et debet, licet supprior 
missam celebret et corpus defuncti sepulturæ tradat. Et 
tamen aliquociens super hac ipsa re emersa est contencio, 
voluntarie et irracionabiliter asserentibus quod, licet prior, 
ut prefertur, cum sanguinatus fuerit, inunccioni aut com- 
mendacioni seu vesperis aut vigiliæ in obitu fratris aut 
in anniversario principali, nisi dompnus abbas affuerit, 
[interesse non debet, tamen, quamvis raucus fuerit]! aut 
egritudinis causa extra chorum existens, potest, si velit, ad 
fratris esse inunccionem sive decessum, atque illud speciale 
et tam spirituale officium in propria persona totaliter exequi, 
preter missam solummodo, si ad hoc agendum se compotem 
esse tunc fortasse senciat ; quod tamen ex saniorum arbitrio 
et relatu? tempore quo ob quamcumque causam extra 
chorum existit, nullatenus est facturus, licet ita aliquociens 
ignoranter et voluntarie a quibusdam inordinate fieri con- 
sueverit, quoniam revera nulli unquam licitum est ex 
consuetudine anti/qua, dum egritudinis causa extra [fo. 150b. 
chorum fuerit vel minutus, maxime usque ad diem tercium 
sue minucionis aliquod in choro officium agere, sed nec 
interim privatam missam celebrare, juxta quod alibi paulo 
superius declaratur; quoniam, si aliquis ita sui compos 
extiterit quod missam suam sit ausus celebrare, non est ei, 
quousque chorum sit ingressus, concedenda celebrandi 
facultas. Sed debet tunc a priore claustri continuo moneri 
ut chorum ingrediatur, nisi ipse tunc chorum ultroneus 
intret. Et cum nullus, ut permissum est, causa raucedinis, 
nisi alia detineatur invalitudine, a choro se debeat absentare, 
quamvis prior officio de anniversario principali, ut prefertur, 
interesse non debeat, nisi illud personaliter facere queat vel 
abbas affuerit; in festis tamen xij. leccionum debet prior, 

ex recta et antiqua consuetudine, licet raucus fuerit, matu- 
tinis interesse, et supprior vel alius inferior custos, si supprior 
non affuerit, illius legere leccionem responsoriumque cantare, 
ipso tamen priore super lectores benedicciones proferente ; 
quas si competenter pronunciare, aut ymnum “Te Deum 
laudamus" voce psaltem (sic) suppressa inchoare nequiverit, 
matutinis nullatenus interesse debet. Sed neque vesperis 
aut matutinis interesse debet in festivitatibus in quibus 
abbas, vel ipse in abbatis absencia, totum specialiter officium 
est facturus, nisi eas cantare queat. Sed proculdubio ad 
missam tunc in die festivitatis bene poterit esse et debet, 
quamvis eam cantare non possit, a quacumque persona fuerit 
celebrata. 


De cantore. 


Si vero contingat quod cantor, qui consuetudines antiquas 
et approbatas pro viribus tueri specialiter et agere debet, 
primo aut secundo sue minucionis die, recte et antiquae 
consuetudini obsistendo, quod absit, officium suum fortasse 
ad vigiliam de anniversario principali aut in decessu alicujus 
fratris voluntarie ac inordinate fuerit executus, ad missam 
tamen nullo modo revestietur, sicut nec alii fratres cum 
minuti fuerint. Sed debet succentor, quocienscumque cantor 
extra chorum fuerit vel raucus aut sanguinatus, vel eciam 
alius socius ad nutum/ cantoris, si ipsi succentor non [fo. 151. 
affuerit, officium cantariz in fratris decessu et ad vigiliam de 
anniversario principali exequi, et ad mandatum in capitulo 
similiter, necnon et ad missam, cantore in choro interim et in 
capitulo existente; et faciet cantor alicui signum qui cum 
succentore cantet responsorium. Qui quidem succentor, vel 
alius qui cantoris suplet officium, abbati, si affuerit, antiphonas 
ad matutinas et ad vesperas, quas est incepturus, proculdubio 
intimabit. 


De gestu minutorum tercia die sue minuctonis. 


Si autem tercia die minucionis fratrum conventus fuerit 
supra formas vel misericordias, et dicatur prima in aurora 
diei, sicut mos est in hyeme, surgere tunc debent qui minu- 

untur, quando incepta fuerit missa beatz Mariz, si forte prius 
non surrexerint, et ad lavatorium ordinate incedent, lavantes 
et pectentes se, ut consuetudo deposcit ; ita videlicet quod, 
statim ut a conventu in choro dicta fuerit prima cum vij. 
psalmis et letania, ipsi continuo tres oraciones solitas, cum 
conventus exierit, in oratorio facere possint, et postea cum 
ceteris in claustro sedere, vel eciam ad missam beate Mariz 
confestim incedere, si de custodia fuerint absoluti; hoc habito 
precipue quod primam cum suis appendiciis in loco ad hoc 
deputato regulariter predixerint. Nec pretermittendum quod 
sanguinati tercio minucionis die, absque licencia illius qui ad 
collacionem conventui preest, eciam si dompnus abbas ex- 
titerit, a.completorio morari non debent, licet omnes fortasse 
sacerdotes existant; nec debet sacerdotibus nec eciam levitis, 
si maturi et ordinati sunt gestus, morandi licenciam denegari. 
Sed de mora ab aliis inferioris ordinis a completorio facienda 
in disposicione extat presidentis; hoc observato quod 
magistro noviciorum de suis noviciis secum sanguinatis, aut 
alias refeccionis gracia secum existentibus, morandi facultas 
nullatenus denegetur. Debent autem omnes, quotquot fuerint 
sanguinati, tercio suz minucionis die ad completorium et 
ad omnes alias horas diei in choro morari. 


De fratre cut domus infirmorum cura committitur, et 
de hits que illius incumbunt officio. 


/ Prater qui custos deputatur super infirmos fratres [fo. 151b. 

hoc officii habet, ut ab eis inquirat et audiat quid velint 
et quibus rebus indigeant, ac pro sua possibilitate voluntati 
eorum satisfacere studeat, necessaria quaque, tam in medi- 
cinalibus quam in corporalibus alimentis, eis sollicite pro- 
curando. Provisum namque fuit, tempore quo idem custos 
possessionem ecclesie de Chistelet primum optinuit, quod 
infirmis ex tunc et in posterum qualicumque infirmitate 
detentis, sive ad medicum sive ad sururgicum cura spectaret, 
ut si stuffari aut clisterizari seu quoquo modo fleubothomari 
aut alia qualicumque re indigerent, omnes sumptus plenarie 
exhibeat. Qui quidem eis, priusquam illam possideret 

ecclesiam, preter liquiriciam ad decocciones nullam rem 
medicinalem nisi de gracia impendere consueverat. Sed 
cetera quæque necessaria, ut in utensilibus aliisque rebus 
oportunis, eisdem semper ab antiquitate tenetur exhibere, 
excepto quod omnes infirmi salem ad suas mensas, sicut et 
ad aqua exorcismum, Dominicis diebus a cclerario pro 
consuetudine habebunt. Qui eciam eis faciet per famulos 
fideles et ydoneos die noctuque diligenter ministrari ; atque 
infirmis in capellam ire non valentibus matutinas et ceteras 
horas, ut decens fuerit, est dicturus. In magnis tamen 
festivitatibus ad matutinas et ad alias horas atque ad 
missam a famulis quoquo modo portari debent, nisi majore 
afficiantur egritudine seu debilitate, aut infra octo fuerit 
minucionis dies. Debet eciam infirmos, consolandi gracia, 
frequenter visitare. Fratribus vero per gravem egritudinem 
exhaustis et exinanitis, vel ob qualemcumque causam nimium 
debilitatis, cibaria lauciora et exquisita ad libitum et opcionem 
eorum pro possibilitate sua a celerario procurare tenetur. 
Sed ceteris in convalescencia existentibus de gallinis, si 
pecierint, vel de carnibus porcinis vel vitulinis aut aliis 
consimilibus, juxta quod postulaverit unusquisque eorum, 
honorifice celerarius providebit. Noviciis minime professis, 
in infirmaria jacentibus, celerarius carnes nunquam inveniet, 
quod absit,/ nisi pro urgentissima necessitate et ex [fo. 152. 
abbatis imperio. In vigilia Omnium Sanctorum faciet 
liberacionem infirmis fratribus, ad mensam infirmorum 
comedentibus, de bosco, quod boscum inveniet camerarius, et 
sic cotidie, usque ad Purificacionem beate Mariæ et eciam 
ulterius, si necesse fuerit. 


Quod infirmarius cotidie dicet completorium 
infirmorum. 


Qui insuper omni die completorium dicet fratrum infir- 
morum, sicuti et ceteras horas regulares; atque post comple- 
torium aquam sparget benedictam per omnes eorum lectos, si 
recta et antiqua consuetudo servetur, sicut subcamerarius 
lectos fratrum in dormitorio. Factisque tribus oracionibus 

solitis ante matutinas, circuibit cum absconsa lectos infir- 
morum omnium, observans sollicite ne aliquis, cum surgere 
possit, in lecto suo remaneat. Ipsius enim est egros blande 
consolari et, si delinquant, leniter castigare ; qui, si illius 
exhortacione emendare noluerint, illorum negligencias atque 


transgressus priori sive custodi qui preest ordini manifestabit, 


nulli unquam illorum pro aliqua offensa, opere, aut sermone 
molestiam inferendo. Nullum autem monere debet, quod 
absit, ut in chorum redeat, licet aliquis resumptis viribus 
plene convaluerit et ulterius dissimulando inibi demoretur ; 
sed omnia hujuscemodi superiori intimabit, qui reo sive reis, 
quociens opus fuerit, in capitulum accersitis, clamores ibidem 
super hiis atque correcciones, ut ordo exigit, est rite habiturus. 
Prior, vel is! qui ordini preest, singulis diebus post missas 
privatas infirmos, consolandi gracia, visitare tenetur; et 
similiter post refeccionem et cenam conventus ac demum in 
silencio post completorium per eorum cameras circuibit 
diligenter, inspiciendo utrum ordinate se gerant, ac diligenter 
inquirendo, quando loqui potest, qualiter ab infirmario pro- 
curetur et quomodo se habeant, atque, examinato statu singu- 
lorum, si aliquibus indigeant, faciat per infirmarium, prout 
cuique opus fuerit, in medicinis provideri competenter. Et si 
quos penes illos defectus inveniat, qui per eum commode 
suppleri non possint, aut/ illos celeriter superiori [fo. 152b. 
denunciet, aut in proximo capitulo conventui exponat, ita ut 
omnes eorum defectus absque tarditate et negligencia quam- 
tocius suppleantur. 


Quod seculares persone inter infirmos prandere 
nec bibere debent. 


Nullus secularis fratribus infirmis se miscere debet, nec 
cum illis bibere aut commedere, exceptis medicis et servien- 
tibus ad eorum custodiam deputatis. Nec aliquis infirmus 
famulum sibi assumet pro sua voluntate, sed omnis infirmus 
frater uno servienti contentus esse debet, qui videlicet serviens 
nullo modo extra infirmariam pernoctare debet; et ille 

famulus per infirmarium assignetur de consilio illius qui ordini 
preest, vel eciam magistri noviciorum, si idem nondum de 
custodia fuerit absolutus; qui sobrius sit et circa eum die 
noctuque sit sollicitus, et non perturbans quietem aliorum. 
Duo sunt famuli in infirmaria, qui custodiam clavium de 
armariis camerarum sicut et ostiorum, ipsi duo famuli, cum 
presentes fuerint, proculdubio jugiter habebunt ; in quorum 
prejudicium et gravamen non se debet unquam aliquis garcio 
de eorum interponere ministerio, quoniam ipsi duo famuli, ut 
moris est, per sacramentum obligari debent, quod fratribus 
fideliter et sollicite servient atque eorum secreta celabunt. 
Quod si non fecerint aut fraudulenter in esculentis fratrum 
aut poculentis seu quovis alio modo in gestu, sermone aut 
opere se malo modo gesserint erga infirmos fratres, vel fratres 
infirmi, quod absit, erga eos, vel ipsi famuli in aliquo sibi 
invicem contrarientur, illud infirmario primum ostendi debet 
ab eisdem, ut continuo, si possit, per ipsum corrigatur. Quod 
si illius industria corrigi nequiverit, ipse illud et non alius 
priori claustri nunciabit, ut secrecius, eo jubente, agatur inde 
correccio. Vel, si non possit, ipsi tunc, prior videlicet et 
infirmarius, abbati illud seu eciam conventui palam in capitulo 
intimabunt, ut nullius delictum transeat inpunitum. 


Quod predict: famuli aut unus eorum apud Cantuariam 
pro apothecaria, quociens opus fuerit, incedere 
debent. 


Predicti vero duo famuli ad ministrandum infirmis speci- 
aliter deputati, aut unus eorum, quociens opus fuerit, apud 
Cantuariam ad apothecariam pro quibus/cumque [fo. 153. 
medicinalibus incedere debent, herbas ad decocciones faciendas 
colligere, atque ipsas decocciones, prout a medico edocti 
fuerint, cum omni diligencia facere tenentur. Qui si egritu- 
dine sint detenti, ita quod ministerium suum exequi nequeant, 
tales loco suo inveniet infirmarius, qui, donec convaluerint, 
circa infirmos fratres die noctuque sint solliciti; de quorum 
honesto gestu et probata maturitate infirmarius securus 

existat Qui quidem duo famuli, ut prefertur, extra infir- 
mariam absque speciali licencia infirmarii pernoctare non 
debent ; sicut nec medicus extra abbaciam pernoctare poterit 
aut alicubi proficisci, nisi de licencia abbatis vel prioris et 
infirmarii ac fratrum infirmorum. Nec debent memorati 
servientes aliquos secum in infirmitorio habere garciones, nisi 
de infirmarii licencia speciali. Nec debent se duo famuli 
prelibati, jussu infirmarii vel alterius cujuscumque personz, 
aliqua hora absentare, quominus quod eorum incumbit famu- 
latui pro voluntate et necessitatibus infirmorum plenius 
exequatur. Consuevit autem aliquociens garcio medici, ipsis 
occupatis ac necessitate ingruente, jussu domini sui pro 
querendis medicinalibus ad apothecariam incedere. 


Quod omnes infirmi, si fieri potest, ad unam mensam 
prandere debeant. 


Omnes vero fratres infirmi, si fieri potest, ad unam mensam 
communiter procedere tenentur, nec ullus se subtrahere debet, 
nisi tanta corporis invalitudine sit detentus, quod ad ipsam 
accedere nequeat sine scandalo vel corporis lesione manifesta. 
Illis tamen, quibus exigentibus meritis major debetur rever- 
encia, pro loco et tempore in hac parte est differendum, prout 
dompnus abbas vel prior quieti ipsorum ac saluti melius viderit 
expedire; hoc observato, quod totum residuum de appositis 
mensa eorundem fratrum post refeccionem sibi famulancium 
in elemosinam cedat, non per eosdem famulos sed per elemo- 
sinarium pauperibus fideliter erogandum. In infirmaria nullus 
aliquo tempore inconveniens fiet tumultus, sed neque ibidem in 
audiencia manifeste alicujus instrumenti fiet unquam melodia. 
Set pro/ majore necessitate, si ad alicujus meliora- [fo. 155b. 
cionem perutile censeatur, ut si contingat quod aliquis frater 
ita sit debilis et egrotus quod ad ejus spiritum exhilarandum 
musici instrumenti sono et armonia quamplurimum indigeat, 
poterit per infirmarium duci, aut eciam quoquo modo in 
capellam portari, atque, clauso hostio, psalterium musicum 
coram eo, absque reprehensione ab aliquo fratre seu famulo 
honesto et privato, dulciter resonari. Sed cavendum omnino 

est, ne hujusmodi sonus sive melodia in aula infirmariz aut 
in cameris fratrum, quod absit, aliquo tempore audiatur. 
Infirmarius siquidem in spaciis in claustro tenetur esse, 
sicut alii fratres, quando exoccupatus fuerit, similiter et in 
servicio in choro, scilicet ad terciam, ad missam matutinalem, 
et ad magnam missam, et ad horam sextam, quando con- 
ventus jejunat, et ad vesperas et ad omnes processiones, nisi 
multum occupatus fuerit circa infirmos fratres. Ad primam 
non esse tenetur, quia tunc debet reddere horas et missam 
infirmis fratribus celebrare. Neque ad horam inmediate ante 
prandium conventus, quia tunc tenetur reddere gracias ad 
mensam infirnorum. Si autem comedit in refectorio, de 
ordine tenetur surgere, quando presidens percutit tabulam ad 
colligendam elemosinam, et exire ad reddendas iterum gracias 
post prandium infirmorum, nisi fuerit defectus conventus in 
refectorio ; tunc ibit cum conventu in chorum et exibit, cum 
sacerdos dicit * Et ne nos," si voluerit. Similiter tenetur esse 
ad collacionem in capitulo et ad potum in refectorio, si con- 
ventus potat post collacionem, et cum celerario et subcelerario 
extra hostium refectorii stare et moram! de completorio 
trahere, vel extra hostium capituli, quando non est potus. 
Similiter tenetur esse ad omnes matutinas quz sunt in albis 
et supra, et ad matutinas de sanctis qui habent proprias 
historias, et similiter ad matutinas in quinque Dominicis qua 
sunt quasi in albis, et ad “Missus est" et “Cum esset 
desponsata" ante vigiliam Natalis Domini. Et de ordine 
tenetur de matuti/nis exire, quando est in conventu, [fo. 154. 
ad reddendas matutinas fratrum infirmorum, cum lecta fuerit 
exposicio. Similiter tenetur esse ad vigilias principalium 
omnium anniversariorum, et exire, si de nocte fuerit, cum 
incipitur psalmus * Miserere mei, Deus" Infirmarius, defuncto 
fratre et in chorum deportato, locum in quo jacuit statim 
mundari faciet et feno vel juncco sterni. Abbas vero et prior, 
si ipse infirmarius, quod absit, negligens fuerit, omnibus 
modis sollicitudinem gerere debent, ne aliquid, quod ad 
ministerium necessarium fratribus infirmis aut decedentibus 
pertinet, in illa domo unquam deficiat. ý 

Quod magnum altare in infirmaria nullo die per 
annum sine missa et matutinis esse debet, 


Preterea, cum magnum altare capella fratrum infirmorum 
secundum sit altare istius monasterii, debent in ea singulis 
anni diebus matutinz et omnes hore regulares cum missa 
dici, sicut in conventu dicuntur; licet in infirmaria nullus 
habeatur frater infirmus, et ideo unus supradictorum servien- 
cium sit clericus, ut jugiter eidem in obsequio ministret divino. 
Crebro autem contingere solet, cum fuerint fratres infirmi, 
quod eidem in psalmodia nequeunt respondere. Et sciendum 
quod licet Dominicis diebus in tempore Paschali. claustrales, 
cum de aliqua missa in tabula non fuerint, missam fortasse de 
Dominica propriam non de die Resurreccionis cantent, in 
prelibata tamen capella missa proculdubio Dominicis diebus, 
sicut et in conventu, de Resurreccione celebrabitur ; hoc 
observato, quod dicatur infirmis officium de Dominica, necnon 
et ad missam fiet de Dominica commemoracio. Sed, quociens 
in mediis feriis in Paschali tempore feriale fit obsequium, 
missa sicuti in choro canetur de Domini[c]a. Et licet cotidie, 
ut prefertur, missa dici debeat in eadem capella, unde major 
missa dicitur in conventu, jejuniorum tamen diebus in 
ebdomada Pentechostes, sicut et in die sancti Marci atque 
aliis jejuniorum diebus per annum, in quibus festivitas aliqua 
xij leccionum celebratur, cantabitur missa de festivitate in 
ipsa capella, et non de jejunio; hoc observato, quod ante 
eandem missam vel in/mediate post officium missz [fo. 154b. 
de jejunio fratribus tunc dicatur infirmis. Quocienscumque 
autem per annum chorus in ecclesia sternitur per secretarium, 
sternetur similiter ipsa capella per infirmarium. Stramenta 
ad lectos fratrum bertonarius invenire tenetur. Duo crasseta, 
scilicet unum in aula et aliud in latrina, camerarius invenire 
tenetur ; et similiter crassetum, cum medicinatur aut inungitur 
aliquis, invenire solet. Predicta vero crasseta omni die per 
annum, ex recta consuetudine, eadem hora qua accenduntur 
et extinguntur in dormitorio, accendi debent et extingui, 
quoniam hac proculdubio, sicuti et ipsa, per totam noctem 

jugiter ardebunt, licet nullus frater infirmus inibi decumbat. 
Hzc autem capella nullo tempore sine lucerna esse debet, sed 
jugiter coram magno altari die noctuque ardebit lampas. Et 
quia, ut prefertur, missa cotidie in hac capella cantari debet, 
unde in conventu celebratur major missa, infirmarius non, 
sicut alii fratres, in tabula ponitur de missis consuetis ; sed 
omnes alios cursus qui! currunt in conventu tenetur facere, 
Sicut alii fratres. Tenetur eciam infirmarius annuatim con- 
ventui de vino et una bona pitancia in refectorio honorifice 
procurare in die sancti Mauricii Omni die Sabbati per 
annum infirmarius recipiet de sacrista unum ruellum, pro 
matutinis fratrum infirmorum reddendis, quod queret unus 
supradictorum famulorum. Similiter idem famulus, pro quo- 
libet fratre infirmo in infirmaria jacente, quolibet die Sabbati 
a festo sancti Michaelis usque ad festum Omnium Sanctorum 
vij candelas, et a festo Omnium Sanctorum usque ad Puri- 
ficacionem xiiij., de sacrista percipiet. Infirmarius in propria 
persona quolibet mane queret vinum suum in ecclesia, unde 
debet missam celebrare. 


De modo et ordine visitandi fratrem infirmum, 
quando debet inungi. 


OF visitandus est frater infirmus, ut sacra unccionis 
sacramentum admittat, omnes fratres in oratorium con- 
venient celeriter ad percucionem tabulz, stabuntque seniores 
in occidentali parte chori ; atque, ex recta et antiqua consue- 
tudine, ad hoc penitudinis humilitatisque officium humanitus 
exequendum,/ induet se dompnus abbas alba tantum [fo. 155. 
cum stola et manipulo, vel eciam prior aut qui conventui 
preest in abbatis absencia, vel ebdomadarius, magnae missa 
eodem modo induetur. Quo induto, statim, ut chorum in 
occidentali parte fuerit ingressus, incipiet cantor vij. psalmos 
penitenciales, qui ab utroque choro dicentur alternatim cum 
"Gloria Patri" ita quod primus versus a parte qua fuerit 
cantoria illius ebdomada: prosequatur. Quos cum inceperint, 

juvenes minime induti, cum aqua benedicta, cruce, cereis, 
thuribulo, thure et acerra ad gradum stantes, per chori medium 
continuo descendant ; quos sequatur sacrista cum olei ampulla ; 
sicque, ordinata processione, a choro exeant ; atque post illos 
dompnus abbas primus, absque baculo pastorali, humiliter 
incedat, cum suo capellano, librum secum deferente, qui 
proculdubio capellanus nullatenus induetur, subsequente, et 
senioribus ut sunt in ordine. At, ubi pervenerint, stent hinc 
inde ordinate, psallentes permutatim sicut in choro; et asper- 
gat eum sacerdos aqua benedicta atque incenset.  Finitisque 
vi. psalmis, subjungant omnes pariter “Kyrieleyson,” 
* Christeleyson, " Kyrieleyson, “Pater noster" “Et ne 
nos " ; et aliae preces et oraciones, sicut continetur in manuali, 
dicantur a sacerdote ; fratres versas facies habentes, chorus ad 
chorum, stent ordinate inclinati, dum a sacerdote dicuntur 
oraciones. Finita oracione * Adesto, Domine, supplica- 
cionibus," frater infirmus confiteatur et absolvatur ab omnibus, 
et ipse absolvat omnes, dicendo “ Misereatur vestri.” Postea, 
ipso tacente, subjungatur pariter ab omnibus * Indulgenciam 
et remissionem," et cetera ; nisi quando abbas inungitur, quia 
tunc illius specialiter dignitati incumbit absolucionem extremo 
subinferre. 


Quod st infirmus loqui non valet, tlle qui officium 
faeit in persona illius dicet. confessionem. 


Et, si forte frater infirmus tanta sui corporis incommoditate 
sit detentus, quod non possit loqui, sacerdos hujus officii 
executor, quasi in persona illius fratris, confessionem humiliter 
faciet, et una cum aliis postea dicat * Indulgenciam et 
re/missionem et absolucionem peccatorum tuorum [fo. 155b. 
tribuat tibi," et cetera. Quo facto, crucem devotissime ore et 
oculis osculetur, pro more antiquo, ac deinde sacerdotem, 
postea priorem aliosque permixtim, ut sunt in ordine seniores ; 
atque interim oraciones dicantur. Post hac unget eum 
sacerdos, ita dicendo, “ Per istam unccionem," et cetera. Hoc 
observato, si presbiter fuerit, quod manus ejus unguantur 
exterius, et quod circa renes unguatur et non ad umbilicum, 

sive presbiter fuerit sive non ; quia in homine luxuria viget in 
renibus, in mulieribus in umbilico. Et habeat ibi subcame- 
rarius linea tersoria preparata, ad loca certa unccionis tergenda 
necessaria. Postquam inunxerit eum, abluet manus suas 
sacerdos, accepto prius sale aut ca[n]tabro aut sapone; et 
ipsam manuum suarum lavaturam faciet infirmarius vel in 
igne prohici vel in sacrarium deferri. Ac deinde subjungat 
sacerdos * Dominus vobiscum," et dicat oraciones sequentes 
usque ad communionem fratris infirmi. 


Quo ordine sacerdos queret eukaristiam post fratris 
Inuncctonem. 


Hiis itaque completis, vadat sacerdos, precedentibus duobus 
juvenibus cum candelabris, absque aqua benedicta, cruce, et 
thuribulo, et afferat eucharistiam Corporis Christi; ad cujus 
regressum flectent omnes genua et adorent Corpus Christi, 
quod a sacerdote affertur ipso, statim, ut ab altari recesserit, 
incipiente psalmum “ Miserere mei, Deus." Hoc observato, 
quod unus illorum cereorum candelabro ejusdem capellae 
apponatur et ardens super altare remaneat cum residuo 
eukaristiz, et quod alter cereus reportetur, reliquo juvene cum 
candelabro sacerdote[m] subsequente. Atque tunc, abluto ore, 
communicetur infirmus, eciam si manducaverit, nisi forte ipsa 
die ante visitacionem communicatus sit ; expositis inbecillitati 
suz prius a sacerdote, si opus sit, fidei articulis, ac ipso conse- 
quenter subinferente: “Corpus et sanguis Domini nostri 
* Jesu Christi prosit tibi, ad remissionem omnium pecca- 
* torum tuorum et ad salutem corporis, atque ad remedium 
“anime tuz in vitam eternam, amen." Infirmarius interim 
calicem teneat reverenter, atque sacerdos postea, digitis suis 
ac deinde patena ubi Corpus Christi jacuit/ vino et [fo. 156. 
aqua ultra calicem lotis, eidem porigat ad sumendum, nichil 
dicens nisi secreto aliquid dicere voluerit, quasi * In nomine 
Patris," et cetera. Dehinc infirmarius calicem resumens, cum 
reverencia reportet in capellam, et ibi eum necnon et patenam 
tergat honeste, nullo juvenum eum precedente. Sacerdos 
continuo subjungat * Dominus vobiscum," et oraciones dicat 

qua secuntur in manuali. Postea sequitur absolucio ; deinde 
benediccio. Hiis itaque peractis, recedant omnes cum silencio, 
nisi forte aliquis remaneat, cui concessum est, gracia videlicet 
consolandi infirmum, vel rei expectans eventum. Secretarius 
cum olei ampulla, atque duo juvenes cum turribulo et uno 
cereo, tercio juvene candelabrum absque cereo deferente, 
usque in ecclesiam abbatem precedant. Nam usque ad 
octavum diem crux cum aqua benedicta ibidem dimittetur, et; 
ut prefertur, alter cereus in 'capella infirmorum ex more 
relinquetur. 


Quo ordine fet obsequium pro fratre inuncto in 
conventu usque in octavum diem. 


Fratri autem inuncto, tale debetur obsequium in conventu 
ab hora qua inunctus fuerit usque ad octavum diem : videlicet 
ad singulas horas dicentur quatuor primi versus de psalmo 
“ Beatus qui intelligit," adjuncto “Gloria Patria," “ Kyrie- 
leyson,” * Pater noster," et “Nec nos," et ceterz preces cum 
oracione * Omnipotens sempiterne Deus, salus eterna creden- 
cium," et cetera. Et cotidie, ad missam matutinalem post 
primum diem, atque privatis diebus inter oraciones post 
letaniam eadem oracio pro infirmo dicetur. 


Quod aliquis sacerdos de juvenibus, vel ad minus 
diaconus, custodie fratris inuncti per priorem 
assignabitur, quemcumque infirmus rogaverit. 


Ab hora autem qua infirmus inungitur, habebit ex consue- 
tudine aliquem presbiterum vel diaconum sibi a priore, 
quemcumque infirmus desideraverit, specialiter quasi tutorem 
assignatum ; qui illo loco ubi jacet pernoctabit, et eidem 
serviet mansuete, et dicet qua» dicenda sunt, quousque 
melioratus fuerit ; et ad horas, sicut alii, incedere queat ; atque 
interim ille frater et infirmarius per octo dies in camera 
infirmi comedant, si honesta fuerit camera, vel ad mensam 
infirmorum, pro consuetudine/ antiqua, et incedant [fo. 156b. 
in cucullis sine baculis; nec sint visi in conventu per illos 

octo dies. Habebit insuper duos secum famulos de sartrino 
et balniatorio frater inunctus, qui ambo pariter, si opus fuerit, 
aut eciam singillatim sub alternacione, vigilare et in sua 
camera pernoctare tenentur. Necnon et crassetum de came- 
rario est habiturus, et de sacrista quatuor candelas ad minus ; 
et ipsi famuli percipient liberacionem de pane et servisia, 
similiter et de coquina, de celerario qualibet nocte. Nec 
debet frater ille inunctus, usque ad annum completum, oleo 
sacrato iterum liniri, eciam si nunc plene convaluerit et si 
iterum bis aut ter infra annum gravi egritudine afficiatur ; 
nisi forte, in mortis articulo positus, hoc sibi fieri cum majori 
expostulaverit devocione.  Infirmo post inunccionem carnes 
non offerantur ad edendum, nisi convalescere videatur ; neque 
mollior ei lectus condatur, nisi majore fuerit necessitate. Qui 
si forte ante octavum diem plene convaluerit, non tamen 
alibi commedere aut bibere solet quam super lectum suum. 
Sed neque in capella aut alibi, nisi sit valde secrecius, si 
fortasse compos sui fuerit, ad missam audiendam aut debitum 
natura exequendum incedet. Nec pretermittendum [est quod] 
frater infirmus, eciam si non migratur, ab hora qua, propter 
sui invalitudinem aut incommoditatem, ad horas vel ad missas 
in capellam una cum aliis ire non possit, aut ibidem reverenter 
a famulis portari debet, si absque difficultate et periculo 
possit ; vel dicet ei infirmarius horas et missarum officia, nisi 
de gracia prioris aliquis ei specialiter ad hoc assignetur. 
Frater vero qui inungitur, si post octavum diem ad sanitatem 
minime redire, mortique pocius appropinquare dinoscitur, ex 
quo certa mortis in eo signa apparere inceperint, si recta et 
antiqua consuetudo servetur, sine uno fratre non debet esse, 
qui diebus ac noctibus, quamdiu intellectum tenet, legat 
coram eo Christi passiones, et maxime, dum compos sui 
fuerit, egrotantis sive languentis excitet devocionem et com- 
punccionem, et, cum intellectu privatus fuerit, quamdiu 
supervixerit, psalterium ex ordine cantare non cesset ; sicque 
ordinetur, ut, fatigato aut discedente illo, suc/cedat [fo. 157. 
alius qui horas regulares ac missarum officia seu passiones aut 
psalmos Daviticos fructuosiores debitis temporibus coram eo 
devotissime dicat. 

Moris quidem erat antiquitus, in decessu fratrum nostrorum, 
quod, postquam videretur infirmus omnino deficere, et custos 
suus qui super eum est sollicitus videret eum obmutescere, et 
minari oculos mortem, mox cineres, qui ad hoc ex consue- 
tudine parati erant, ante lectum super terram in crucis signum 
spargebantur, et, extenso desuper preparato cilicio, depone- 
batur suaviter a lecto super illud cilicium et cineres ; ut fieret 
ei juxta quod beatus Martinus dixit discipulis suis, docens 
non licere Christiano mori nisi in cinere et cilicio. Sed, quod 
olim fiebat de cineribus et cilicio super humum ante lectum 
morientis, nunc mutatum est super lectum mollem et 
delicatum. 


De commendacione anime exeuntis de corpore, atque 
de ceteris omnibus seriatim que ad decedencium 
fratrum spectant officium. 


eue anima in exitus sui dissolucione corporis visa fuerit 

laborare, collocato corpore decenter super cilicium, crucis 
signo prius de cineribus super terram facto, prout fieri sole[ba]t 
tempore antiquo (utinam sic modo !), frater qui curam habet 
infirmorum, scilicet infirmarius, in manu tabulam gestans 
sonatilem, ad hostium claustri sive ad locum ubi tunc 
conventus fuerit celeriter incedat, prius tantum intimabit 
priori et precentori, atque primum uno ictu et postea ictu 
creberrimo acriter ibi eam percuciat; quo percepto sonitu, 
omnes fratres cum summa velocitate accurrant, suppressa 
voce dicentes flebiliter, ingemiscendo unusquisque intra se, 
“Credo in unum Deum.” Et provideat sacrista ut, antequam 
conventus adveniat, aqua benedicta, crux, et thuribulum, atque 
duo candelabra cum cereis accensis, illuc deferantur. Sitque 
sacrista, si sit de nocte, provisus ut candelas presto habeat, 
quas fratribus hinc inde ad commendacionem habundanter 
distribuat. Cum vero illuc pervenerint, quacumque fuerit 
hora diei vel noctis, dicant in primis vij. psalmos penitenciales 
pro absolucione fratris, absque “Gloria Patri" Qui quidem 
psalmi ita proculdubio ex consuetudine dicentur antiqua 
ante commendacionem/ anima, quemadmodum  [fo. 157b. 

dici solent post corporis sepulturam. Quibus dictis, sub- 
jungant hoc capitulum : “ Parce, Domine, parce famulo tuo,” 
et cetera; quod tribus dicatur vicibus, sacerdote inchoante 
ac ceteris repetentibus Qui proculdubio sacerdos, etsi 
domnus abbas fuerit, minime induetur, sed stolam tantum 
collo suo habebit inpositam. Deinde sequatur letania hac: 
“Pater de celis, Deus, miserere anima famuli tui.” Con- 
ventus idem repetat : * Fili redemptor mundi, Deus, miserere 
animz ejus," et cetera. Post hoc incipiat cantor responsorium 
“ Subvenite, sancti Dei" YV.* Requiem eternam," * In con- 
spectu.” Subjungat sacerdos commendacionem sic: “ Pro- 
ficiscere, anima Christiana,” et cetera. Conventus respondeat, 
“Amen.” Sacerdos: “In nomine Jesu Christi,” et cetera, 
per ordinem. Quibus rite peractis, si adhuc moram fecerit 
migrandi, legantur passiones ab uno ex fratribus suz tutela 
deputatis, discedente conventu ; crux tamen et aqua benedicta 
ibi relinquantur. 

Cum autem mortuus fuerit et corpus portatum fuerit in 
capellam et honeste collocatum, interim pulsetur tabula 
minute et acriter cum summa velocitate, atque convenientes 
fratres incipiant commendacionem anima: hoc modo: “ Sub- 
venite, sancti Dci" Y.*Suscipiat eam Christus," * Offerentes." 
Subjungat abbas vel prior oracionem : “Tibi, Domine, com- 
mendamus." Oracio: “ Misericordiam tuam." Deinde 
incipiat cantor antiphonam: “ Suscipiat te Christus.” Ps. 
*In exitu Israel de Egypto," qui alternatim ab utroque 
choro in auditu dicatur. Et, repetita antiphona, sequatur 
oracio * Omnipotens sempiterne Deus.” Qua finita, incipiat 
cantor antiphonam, “Chorus angelorum." Ps. “ Dilexi 
quoniam,” cum aliis psalmis seriatim usque “ Ad Dominum 
cum tribularer," qui ab utroque, ut prius, choro [dicatur] ; et, 
antiphona ab omnibus repetita, subjungat sacerdos “ Oremus. 
Diri vulneris" Qua completa, roget pro eo orari, ita dicendo, 
* Pater noster, et “Ne nos," et alie preces qua sequntur. 
Oracio : * Partem beatz resurreccionis," et alie due. Cumque 
hac completa fuerint, ibit conventus in chorum, incipiente 
minore ebdomedario parva cantariez “ Dirige, Domine," 
precedentibus junioribus. Pulsetur sollempniter classicum 

intus et extra tribus vicibus ab ecclesiæ famulis et aliis a 
sacrista provisis et premunitis, ad expiacionem animæ, et ita 
morose fiat tercius sonitus/ donec tercia leccio [fo. 158. 
finiatur, remanente succentore cum servitoribus ecclesiæ 
ibidem existentibus, una cum quatuor fratribus qui rogatu 
cantoris lavabunt corpus, et ipsi interim dicent suum “ Dirige ” 
et “ Placebo.” Oracio post lecciones, post “ Benedictus” et 
post “ Placebo”: * Tibi, Domine, commendamus " ; sed post 
“Placebo” adjungitur oracio * Fidelium." Post “ Dirige " 
vero abbas, si presens fuerit, exeat ad induendum se alba 
et stola et capa, non tamen mitra, sed cum baculo. Si vero 
abbas deest, prior alba et stola tantum induatur. Post 
* Dirige" autem et “Placebo,” corpore interim honorifice 
collocato in feretro et posito ad januam cimiterii, ordinata 
processione, precedentibus senioribus, procedatur usque ad 
corpus, cantando “ Verba mea." Hiis peractis, aspergatur 
aqua benedicta et postea turificetur et oraciones dicantur, 
sicut in manuali continentur. Hiis rite gestis, cantor solemp- 
niter incipiat hanc antiphonam: “Subvenite, sancti Dei.” 
Et sic in chorum feratur, et iterum totum classicum intus 
et extra sollempniter semel pulsetur. Quo in choro collocato, 
circa corpus duo candelabra magna et duo minora ponantur, 
Duo vero majora usque ad complecionem servicii ejus ad 
matutinas et post matutinas jugiter ardeant; quatuor vero 
ad totum ejus servicium in die, usque ad sepulturam. Et 
sciendum quod, corpore in choro posito, prius incensari debet 
altare, deinde corpus, et postea sequatur oracio. Hiis finitis, 
psalmi, horis vacantibus, usque ad complecionem servicii ejus, 
ante matutinas scilicet et post, indesinenter cantari debent. 


Quod corpus defuncti nulla hora sine fratribus psal- 
lentibus remanebit. Hoc solerter a cantore et succentore 
provideatur, quod corpus defuncti, a tempore quo in ecclesiam 
fuerit delatum aut in feretro positum,nulla sit hora absque fratri- 
bus circa illud orantibus et psallentibus, quousque sepeliatur. 


De honestate et cura quas camerarius et subcamerarius 
circa corpus defuncti habebunt. | Camerarius et socius ejus 


circa corpus fratris defuncti curam et honestatem magnam 

habebunt, ut honeste preparetur; videlicet debent habere 
prepa/ratas nocturnales et staminam novam, quam [fo. 158b. 
prius non habuit aliquis indutam, et caligas similiter, et 
cucullam honestam et satis longam, in quibus induitur corpus 
postquam obierit, et sudarium in quo capud defuncti in- 
volvatur, ut corpus honorifice ad sepeliendum preparetur. 
Sed sunt aliqui camcrarii, miseri et parcitate inbuti, qui 
corpus in vilibus pannis collocent, et, quod vilissimum est, 
invol[v]unt capud defuncti in sudario vilissimo, facto de 
panno qui est circa renes et pudenda, hoc est de aliquo 
femorali turpissimo ; et involvunt capud, quod est principale 
membrum corporis humani, in quo vigent omnes sensus, in 
tali panno de quo circumdatus est locus urinis, stercoribus et 
alis inmundiciis maculatus; et dicunt: * Satis bonum est 
pro terra." Istam consuetudinem et inhonestam observan- 
ciam in perpetuo prohibemus et dampnamus. Nec est 
omittendum et negligendum a camerariis quod semper 
habeant famulos suos in obsequium corporis, dummodo est 
super terram, in lavando, in tergendo, in portando, in 
sepeliendo, et in omnibus aliis necessariis faciendo, ne sit 
defectus ex parte eorum. 

Notandum quod, si monachus obierit mane ante sonitum 
in ecclesia, ea die qua moritur post magnam missam corpus 
sepelietur; si autem mane post sonitum et ante missam 
matutinalem obierit, ipsa die, nisi missa matutinalis xij. 
leccionum inpedierit, sicut in festo xij. leccionum, que in die 
jejunii accidit, quando prima missa oportet esse de festo, 
sicut solet esse in die sancti Mathiz, extra Quadragesimam, 
quando utraque missa fuit in albis in conventu, et sicut in 
aliqua Dominicarum, in qua festivitas xij. leccionum accidit, 
quando missa matutinalis oportet esse de Dominica, si non 
possit dici super ebdomedam, pro eo dicetur ad altare sancti 
Augustini missa matutinalis cum uno cantore. Tres bacini 
accendantur ante altare et quatuor candelabra circa corpus, 
sicque sonantibus signis in turri et in campanili duobus. In 
crastino autem missa matutinalis, sicut moris est, nichilominus 
sollempniter celebretur ad magnum altare. Duo can- 
delabra/ super altare, tres bacini, quatuor candelabra [fo. 159. 

circa corpus accendantur. Totum classicum intus et extra 
pulsetur. In choro cantor cum socio suo. Ad gradale tres 
in albis, ad tractum quatuor in albis. Qui tractum can- 
taverint, cantabunt tres versus post “Domine Jesu Christe.” 
Inter communionem sanctam vel parum ante, in campanili 
pulsetur tribus vicibus major campana de duobus majoribus. 
Et, si per feriam evenerit, missa finita, qui eam cantaverit et 
omnes alii qui ad illam missam induti fuerint se exuant, et 
tunc statim illi et alii, quotquot interesse poterint, in capitulum 
veniant, ad faciendum ibi ea qua tunc pro defuncto fieri 
debent; hoc est, unusquisque capiet disciplinam, abbate vel 
priore, absente abbate, solo incipiente, vel, si deest uterque, 
alius qui tenet capitulum, et postea totus conventus simul. 
Capitulo autem finito, in chorum conventus redeat, cantando 
* Verba mea.” Si autem festum xij. leccionum fuerit, ante 
missam fiat capitulum, et post capitulum ordine quo supra 
intrando chorum dicatur “Verba mea.” Notandum quod 
nunquam ante capitulum sepeliri debet corpus monachi 
defuncti. Post hoc autem ad cetera subsequencia obsequia 
facienda, abbate cum capellano induto, aquam benedictam 
et cetera signa Dominicalia portanda, quatuor monachi cum 
ceteris ad corpus portandum et sepeliendum albis induti 
erunt sine paruris. Sex autem sacerdotes, tres hinc et tres 
illinc, a latere defuncti, albis manipulis et stolis, ad dicendum 
oraciones easdem quas abbas dicturus est, indui debent. 
Hiis autem omnibus ad vestiarium indutis, fiat processio in 
chorum, cantore incipiente “Miserere mei, Deus" Quo 
finito, jam ordinata stacione circa corpus, ceteri[s] ex more 
compositis, cantor cum duobus sociis incipiat “ Kyrieleyson.” 
Hiis et ceteris omnibus qua ibi sequuntur peractis, ad 
sepeliendum deferatur, cantore incipiente “In paradisum," et 
cetera. Et sic dicatur totum servicium, sicut per ordinem 
sequitur donec sepeliatur. Quo sepulto, et oracionibus more 
finitis, redeat tunc in chorum conventus, cantando vij. 
psalmos penitenciales : prostratus jaceat, donec psalmi finian- 
tur, et oracio pro eo ab abbate vel priore dicatur. Et nota 
quod, a die deposicionis monachi hujus loci usquedum 
tricennale completum/ fuerit, omni die debet dici [fo. 159b. 

pro eo “ Dirige" et * Placebo," vel in conventu vel extra. 
In omni enim festivitate xij. leccionum debent ebdomedarii 
majoris misse et minoris post vesperas quando semel 
conventus reficitur, vel post cenam, quando bis reficitur, ad 
sanctum Gregorium simul dicere “Dirige” et “ Placebo.” 
Et si non vacet alteri eorum, roget ille pro eo alterum 
fratrem, ne per eum fiet mora; et, si alter eorum moram 
fecerit, in proximo capitulo emendetur, et tunc erit oracio 
“ Deus, cui soli," et ceterz familiares in conventu. “ Inclina, 
Domine," et ceterz familiares. 

Nota quod statutum est ab abbate Thoma quod infra 
tricennale monachi hujus loci in omni missa matutinali 
dicatur pro eo oracio, * Deus, cui soli competit," quando 
potest commode fieri, vel, si fucrint plures fratres, tunc 
dicetur pro eis pluraliter oracio predicta. Die secundo 
deposicionis monachi, ad ejus “ Dirige," si per diem agitur, 
totum classicum intus et extra pulsetur. Si vero per noctem 
agitur, sicut conti[n]git infra festum Omnium Sanctorum et 
Purificacionem beata Maria virginis, ad “ Dirige" classicum 
in turri tantum. Tres bascini accendantur. Ad “Dirige” et 
ad Laudes et ad “Placebo,” oracio “ Deus, cui soli" et 
cetere per ordinem familiares. Ad missam, quandocumque 
evenerit, totum classicum intus et extra pulsatur. Missa ad 
altare sancti Augustini. Duo candelabra super altare. Tres 
bacini accendantur. Oracio : “ Deus, cui soli. Per." Oraciones 
post, “ Miserere," “Fidelium. Per.” Duo in albis. Gradale. 
Duo in albis. Tractum. Illi duo qui cantaverunt tractum 
cantabunt versus post “Domine Jesu Christe" In ejus 
vero tricennali, et in primo ejus anniversali post capitulum, 
ibit conventus cum “Verba mea" in chorum, et totum 
classicum intus et extra pulsatur!; et omnia alia sicut in 
secunda die deposicionis ordinatum est. 

Et notandum quod ab ejus obitu usque ad tricesimam diem 
peractam “ Dirige " in directum, non cum sonitu, nisi alia 
intermisceantur, plenarie fieri debet; et erit prima oracio 
* Inclina,” et ceterze per ordinem. Nec est pretermittendum 
sed memoriter retinendum quod, pro quolibet fratre istius 

ecclesiae defuncto, quilibet frater sacerdos tenetur reddere pro 
anima fratris defuncti decem missas, cum oracione * Deus, 
cui soli.” Ceteri fratres inferioris ordinis decem psalteria 
quilibet devote /reddat. Similiter et alii fratres in [fo. 160. 
infirmaria, sicut stagiarii qui non celebrant, quilibet eorum 
tenetur reddere decem psalteria, sicut alius frater inferioris 
ordinis. 


Quid sit faciendum, st aliquis de fratribus obierit, 
dummodo conventus fuerit ad missas, vel ad 
horas, vel in prandio, vel in cena, vel in com- 
pletorio, vel ad matutinas, vel ad mandatum in 
Sabbato, vel alio quovis modo inpeditus. 


Recurramus ad institucionem bonz memorie dompni 
abbatis, Thomae de Findona, qua sic dicit :—Instituit abbas 
Thomas, pia consideracione, per consensum tocius conventus, 
ut, quocienscumque contingit aliquem de fratribus ad exitum 
vite certitudinaliter propinquare, tempore vel hora qua 
conventus missis aut horis divinis seu prandio vel alio quovis 
modo legittimo prepeditus, quod non possit occurrere com- 
petenter ad commendacionem anima morituri fratris, prout 
moris est, solempniter et unanimiter faciendam, id statim 
priori, si presens fuerit, per infirmarium nuncietur, vel alteri 
qui prior in ordine fuerit infra portas; qui mox, per citacionem 
et consilium precentoris, mitti faciat ad agonizantem sex 
fratres, qui, una cum ipsius morituri si quem habuerit 
capellano, vel si non habuerit capellanum loco ipsius adjuncto 
fratre septimo de conventu, simul cum infirmario commen- 
dacionem faciant, et cetera devocionis officia qua solent 
fieri per conventum, solemniter et devote, sumptis de capella 
infirmari: aqua benedicta, turribulo, et ceteris necessariis, 
ipso infirmario, si potens est, vel alio quem ad hoc precentor 
elegerit, sacerdotis officium exequente. Hoc semper 
observato, quod, ad commendacionem hujusmodi faciendam, 
sint ad minus, connumerato infirmario, fratres octo, et quod, 
hoc non obstante, secundum antiquum morem, quam cicius 
fieri poterit, accurratur a conventu reliquo ad defunctum, 

quando per evidentissima signa ipsum fuisse mortuum 
certitudinaliter constiterit ; et tunc, ut moris est, percuciatur 
tabula. Nec licet cuiquain, citato ad tantum caritatis et 
pietatis officium, se aliquatinus excusare, nisi racionabilis et 
evidens causa subsit. Et, ut nemo se excuset, equa 
moderacione racionis pro/visum est ut, veniente [fo. 160b. 
conventu, non teneantur fratres, qui commendacionem! 
fratris ante fecerant, remanere ; sed libere licebit eis ire ad 
vitæ necessaria recipienda, quae caritative dimiserant hac de 
causa. Ita tamen quod, si cuncta ad officium hujusmodi 
pertinencia primitus non solverunt, eadem postmodum solvere 
teneantur. Eodem modo saltem fiat, si commode fieri possit, 
vel solempnius pro abbate. 


Qualiter fiet, st aliguis obierit dum fratres ad missam 
vel ad horam fuerint regularem. 


Si vero fratres in ecclesia ad majorem aut capitalem 
missam vel ad regularem horam fuerint eo tempore quo 
frater obierit, non solet tempore moderno, sicut mos erat 
antiquitus, tabula continuo percuti, ut major pars conventus 
illuc festinanter ac protinus accurrat, et novicii cum magistro 
suo et aliqui ex fratribus, usquedum missam aut horam 
regularem completam habeant, cum sacerdote et ministris 
ibidem remaneant, et sic ipsi demum accurrant ; sed expectari 
solet quousque simul accurrere queant. 


Quid, st obierit. dum fratres fuerint ad matutinas. 


Et, si obierit dum matutina in conventu canuntur, licet 
in illius dissolucione ab infirmario et capellano suo, si habeat, 
et fratribus infirmis, ut moris est, cum ita acciderit, dicatur 
commendacio, iterum proculdubio nichilominus a toto 
conventu dicetur ibidem, tabula inmediate post matutinas 
ad ostium ecclesiz acriter percussa. Ubicumque vero alias 
vel quocumque alio negocio occupatos predictus sonus 
invenerit fratres, sine aliqua excusacione vel mora, simul 
currentes et modo prelibato “Credo in unum” dicentes, ad 
morientem properabunt. 

Quid, si hora prandii aliguis moriatur. 


Verumptamen, si hora prandii aut cenæ obierit, ita quod 
fratres commedere inceperint, non habetur in usu tempore 
moderno quod tabula continuo percuti debeat. Sed infir- 
marius per unum ex servitoribus presidenti in refectorio 
atque aliis fratribus per mensas quid acciderit secrecius 
intimabit, ut et ipsi cum festinacione reficiant. Post refec- 
cionem vero omnes, more solito, ad ecclesiam processionaliter 
ibunt, et mox, ut gracias persolverint consuetas, tabula ad 
ostium ecclesiæ acriter percucietur, ita ut facile audiatur ab 
omnibus. Quod cum/ factum fuerit, omnes pariter [fo. 161. 
cum decenti festinacione accurrent. 


Quid, st obierit postguam sonatur cimbalum ad 
prandium aut ad cenam conventus, vel dum fil 
mandatum in Sabbato aut in quinta feria. 


Si vero obierit postquam sonatur cimbalum ad prandium 
vel ad cenam conventus, tabula continuo percucietur ad 
ostium claustri, vel ad ostium refectorii, si tunc omnes 
refectorium fuerint ingressi; qui continuo ad mortuum 
celeriter accurrant. Si autem in Sabbato contigerit, dum- 
modo fit mandatum in capitulo expectandum est, ex 
quorundam arbitrio, ad tabulam percuciendam, quousque 
finiatur leccio collacionis in refectorio et dicatur, ut moris est, 
a presidente versiculus, “ Adjutorium nostrum,” et cetera ; 
et quod totum illud officium absque intervallo, quasi sub 
una hora regulari, fieri consuevit. 


Quid, si obierit dum conventus sit in dormitorio in 
meridiana. 


Si autem obierit, conventu in dormitorio existente, hora 
meridiana, non tunc ibidem fiet sonitus, more solito; vel, 
si obierit, facto inibi sonitu, dum durat intervallum post 
meridianam, priusquam nona inchoetur, omnes pariter, 

percussa tabula ante ostium dormitorii seu ante introitum 
claustri, ad mortuum festinanter accurrent et, corpore in 
ecclesia locato, ad lavatorium continuo incedent atque, lotis 
manibus, pectinent se et chorum ingrediantur; fietque 
pulsacio et canetur nona. Qua decantata, sedebunt circa 
corpus, quousque pulsetur ad vesperas. Tunc iterum dicent 
“ Dirige," si diei conveniat; ad quod non dicetur oracio 
singularis pro fratre defuncto, sed nec oracio "Deus 
indulgenciarum," licet ipsa die aliquod anniversarium in 
capitulo sit lectum. Fratres vero si qui forte ipsa die ab 
itinere sint reversi, commendacioni atque toti speciali 
obsequio fratris defuncti proculdubio intererunt, necnon et 
in tabula suo ordine ad vigilias scribentur, abbate, si 
advenerit, nullatenus excepto,' si sui compos extiterit. 


Quid, st acciderit incepto completorto. 


Si autem evenerit post completorii inchoacionem, omnes 
pariter compleant, et dicatur completorium expedicius, more 
solito. Et cum ordinate dormitorium omnes procession- 
aliter introierint, percuciatur tabu/la ad hostium [fo. 161b. 
dormitorii modo supradicto. 


Qualiter fiet, st in principali festo decesserit. 


Quod si in aliquo festo principali obierit, antequam mane 
fiet sonitus in dormitorio, tunc totum officium fiet in 
capella infirmariz. Si vero post sonitum hoc eveniat, 
corpus remanebit in eadem capella usque post completorium 
et tunc in ecclesiam deferri debet; et fient pro eo vigiliae 
consuete. Hoc observato, si ita obierit ut in principali 
festo debeat sepeliri, quod corpus in ecclesiam nullatenus 
portetur, sed quod missa pro eodem in eadem capella 
celebretur, toto aut majore parte conventus ad missam 
existente, nisi omnes fortasse ob aliquam causam manifestam 
interesse nequiverint; et quod directe ad locum sepulture 
ab ipsa eadem capella deferatur. 

De vigiliis faciendis in decessu fratrum. 


Cum autem obierit aliquis, quod nocte reservari debeat, 
cantor aut succentor fratres ad agendas vigilias, secundum 
quod priores sunt in ordine, in tabula scribet aut scribere 
faciet ad vigilias. Vigilent ad corpus per duas aut tres aut 
quatuor vigilias. Nam domnus abbas, si domi fuerit, primus 


in tabula ponetur; et in ejus absencia prior, vel alius qui pro 


tempore conventui prefuerit ; deinceps vero reliqui omnes per 
ordinem a primo usque ad ultimum, ita ut nullus unquam 
excipiatur, quamvis extra chorum fuerit vel sanguinatus vel 
minime professus, licet tunc in albis existat, ut infra duos 
dies facta sua professione. Hoc tamen a cantore provideatur, 
quod magister noviciorum cum suis noviciis ad ultimam sit 
vigiliam. Et provideat unusquisque frater ad qualem vigiliam 
in tabula est positus. Atque post completorium, dictis tribus 
oracionibus, ut est moris, hii qui ad primam vigi[li]am scripti 
sunt in choro remaneant, ac reliqui eant in dormitorium. 
Succentoris siquidem interest fratres ad vigilias excitare, vel 
alius rogatu suo, et de absentibus seu neglegentibus aut 
sompnolentibus diligenter investigare, et de talibus in crastino 
capitulo presidenti innotescere. Sed, si qui fratres sanguinati 
aut infffmitatis causa fueri[n]t extra chorum,/ licet [fo. 162. 
in tabula ponantur, atque vigiliis, sicut et alii, interesse 
debeant, ad psalterium tamen canendum non sunt com- 
pellendi, nec illud tunc temporis facere tenentur, nisi compotes 
sui existant et facultatem hoc faciendi habere videantur, aut 
fortasse sponte sua velint. Sed alias, ad cicius quam poterunt, 
psalterium et cetera qua ad vigiliam spectant absque diminu- 
cione persolvere debent. Cum vero hii qui de prima vigilia 
sunt habuerint fere finitum psalterium, cum commendacione 
et aliis, ordine quo in sequenti specificatur, exeat succentor, si 
presens sit, vel alius, si non sit presens, de suo rogatu, ferens 
laternam, et vadat in dormitorium, cum incipitur psalmus 
* Memento, Domine, David," excitetque fratres qui secundam 
vigiliam sunt facturi. Qui cum venerint, ipsi de prima vigilia 
dormitum eant; et durabit semper secunda vigilia, vel tercia 
si fuerit, secundum quod tempus permittit, usque ad matutinas, 

vel eciam prima[m], ut si ante matutinas non nisi una tantum 
fuerit vigilia. Et, dum canuntur matutinz, si corpus sit in 
capella infirmariz, aliqui ad nutum cantoris moram ibidem 
facient, atque post matutinas fratres illic remanebunt, qui 
terciam vel quartam vigiliam sunt facturi. Ad quam vigiliam, 
si extrema fuerit, vel eciam ad quintam si agatur, magister 
noviciorum, ut prefertur, cum suis noviciis esse tenetur. 
Ceteri vero fratres in lectis suis quiescant, usquequo, mane 
facto, surgentes, calciati, loti, et pexi aggregentur et ipsi ad 
corpus. Quibus aggregatis, pergant novicii calciare, lavare, 
et pectere, solitasque! oraciones facere, juxta quod ordo illius 
temporis exposcit. 


De vigiliis in obitu. fratrum. secundum diversa anni 
tempora rite distingue|n as. 


Hoc autem ordine distinguenda sunt vigilie in fratrum 
decessu, secundum diversa et quadripartita anni tempora. 
Inter sollempnitatem vero Omnium Sanctorum et Purifica- 
cionem beata Mariæ tres erunt vigiliae ante matutinas, et tres 
post. A dicta vero Purificacione usque ad festum [nvencionis 
sanctae Crucis duz erunt vigilia ante matutinas, et dua post 
matutinas. Et ab eodem festo Invencionis sanctae Crucis usque 
ad gulam Augusti una tantum erit vigilia ante matutinas, 
et/ una post. Atque a gula Augusti usque Omnium [fo. 162b. 
Sanctorum solempnitatem fiet ut predictum est inter Purifica- 
cionem beatae Mariæ et sanctae Crucis Invencionem. Verump- 
tamen non ita semper fieri potest ut supra dictum est ; sed in 
disposicione et providencia cantorum existit, secundum 
tempus et horam qua aliquis obierit, et secundum noccium 
brevitatem et prolixitatem, et secundum quod ad matutinas 
in obitu fratris tempestive aut tarde pulsatur, vigilias equaliter 
et ordinate distinguere, ut non plus quidam graventur quam 
alii. Si vero post matutinas seu quavis alia hora obierit quis, 
tanta parte noctis transacta, quod duas vigilias facere 
comodum non sit, locato in ecclesia corpore, fratres omnes 

vigilantes et psallentes ibi remaneant. Si autem fuerint aliqui 
fratres non longe a monasterio pernoctantes, dum aliquis 
frater ab hac luce subtrahitur, debent continuo a priore 
mandari, ne, quod absit, tam prope extra sint per noctem, 
dum fratris defuncti corpus in ecclesia presens extiterit. 


Si aliquis frater obierit post sonitum mane factum, 
quod missam habebit matutinalem. 


Quocienscumque autem decesserit aliquis fratrum post 
sonitum mane factum ante primam, reservabitur usque in 
crastinum, juxta quod superius luculencius propalatur. Sed 
proculdubio missa matutinalis ipso die, ex recta et antiqua 
consuetudine, festive pro eo celebrabitur, eciam si in dupplici 
festo acciderit, nisi pro aliqua vigilia aut solempni jejunio seu 
aliquo casu contingente aliter fieri oporteat, ut plane predictum 
est. Ad quam missam diaconus, incensato altari et sacerdote, 
ad corpus incensandum cum turribulo debet accedere, necnon 
et singuli sacerdotes de congregacione, qui possunt, missas pro 
eo speciales ipso die celebrare tenentur. Dormire siquidem 
possunt et debent seniores, et alii similiter ex moderno usu, 
tam nocturnis horis quam ad meridianam estivo tempore ; 
hoc observato quod vigiliz a fratribus, juxta quod in tabula 
ponuntur, ordinate atque plenarie a singulis fiant nocturnis 
horis, et quod ad meridianam aliqui fratres, ad nutum cantoris, 
jugiter cum corpore psallendo remaneant. 


Consuetudo antiquitus de fratrum sepultura. 


Ideo autem superius dicitur, si ita obierit, ut nocte debeat 
reservari, quoniam antiquitus, si quis ante capitulum qua- 
cumque hora obisset, missa capitalis pro eo celebrari atque 
corpus continuo humari consuevit, quia, dum duo tenebantur 
capitula, corpus inhumatum in monasterio esse non debuit. 
Sed postea mutatum est ex consensu tocius capituli quod, si 
aliquis frater obierit post sonitum ante primam, corpus 
ultra noctem reservabitur, nisi aliter necessitas cogat fieri, vel 
disposicio seniorum et sapientum aliter provideat ; et sic duo 

rite expectabit capitula, atque semper, quam cito videbitur 
frater in sui corporis dissolucione laborare, septem psalmi 
penitenciales, ut prefertur, pro ejus absolutione dicentur, ac 
deinde confestim animae commendacio, tabula ut moris ante 
percussa. 


Quo ordine portabitur corpus in ecclesiam et ad 
sepulturam. 


Portetur corpus in ecclesiam a fratribus ; si sacerdos est, a 
sacerdotibus ; si diaconus est aut subdiaconus, a consimilibus ; 
si conversus aut infans, a conversis; et ad sepulturam simili 
modo portetur. Post sepulturam alicujus fratris, dictis vij. 
psalmis a conventu in choro prostrato, fiet parliamentum a 
fratribus in claustro solito more, si tempus permiserit. 


Qualiter fret, st aliquis obierit in nocte Pasche vel 
Pentecostes. 


In die Resurreccionis Dominica, si aliquis frater obierit 
mane ante sonitum, non sepelietur corpus illo die, sed reser- 
vabitur usque in crastinum, sicut superius dictum est de 
principalibus festis; quia non decet cantare illo die missam 
de * Requiem" nec aliquod corpus sepelire, propter reverenciam 
et honestatem Dominica Resurreccionis, quia illo die omnes 
cum Christo resurgimus. Et quid, si magis necessitas 
urgeret? Fiet tunc cum consilio seniorum, quia in necessitate 
lex non tenet locum. Eodem modo fiet in die Penthecostes, 
et in die Natalis Domini, et in die sancti Augustini, si talis 
casus evenerit. In die Cenz, hoc est feria quinta ante 
Pascha, bene dicitur missa solempniter de “ Requiem” pro 
corpore presenti, quasi/ missa matutinalis, et corpus [fo. 163b. 
solito more sepelietur; si tamen obierit mane ante sonitum. 
Si post sonitum obierit, reservabitur in capella in infirmaria! 
usque in Sabbatum. In Sabbato vero sancto non humabitur 
corpus ante evangelium magnas misse in conventu; sed 
dicetur una missa privata in capella infirmari, ubi corpus 

quiescit, ab aliquo fratre de rogatu precentoris. Cum autem 
in ecclesia solempnitas diei complebitur, statim induet se 
abbas vel prior vel alius qui faciet officium sepulture, cum 
alis ministris omnibus solito more necessariis, et ordinata 
processione cum cereis in manibus omnium fratrum accensis, 
ut moris est. Cantore incipiente psalmum “ Miserere mei, 
Deus," totus conventus processionaliter incedat ad infirmariam, 
pro exequiis circa corpus rite faciendis. Et cum hzc per- 
fecerit, portetur corpus ad sepulcrum, et honorifice sepeliatur 
cum sonitu solempni. Deinde subjungantur vij. psalmi versus 
ecclesiam processionaliter, ut superius dictum est. In Paras- 
ceve vero, si frater obierit, nulla solempnitas in conventu fiet 
pro eo, nisi tantum commendacio, et “ Dirige" dicenda est 
submissa voce. Et in sequenti nocte vigiliz ibidem a toto 
conventu reddenda sunt.! 


De beneficiis fratrum, que funt post obitum alicujus 
fratris. 


Primo, sicut dictum est superius, fiet pro eo secundo die 
deposicionis suz missa solempnis? in choro, cum sonitu 
solempni intus et extra, et ad “ Placebo" et “ Dirige," si 
eadem die dici debeat. Fiet tamen in disposicione cantoris, 
secundum quod tempus exigit. Similiter a die deposicionis 
sua usque ad tricesimum diem scribetur unus frater cotidie 
in tabula ad missam pro defuncto, nullo fratre excepto, nisi 
abbas et unus capellanus suus secundarius et fratres infirmi 
in infirmaria jacentes, hiis exceptis qui habent licenciam de 
stagiariis celebrandi. Item, in die deposicionis suz v. solidi 
distribuantur in pane pauperum per manus —  $Similiter et 
in ultima die trigintalis sui similiter tantum, et in die sui anni- 
versarii tantum, per manus camerarii qui pro tempore fuerit. 
De missa quz currit per tabu/las pro eo infra triginta [fo. 164. 
dies, si aliquod festum principale infra istos triginta dies, vel 
festum quod est par ad principale festum, evenerit, ponantur 
in tabula in vigilia illius festivitatis ad missas pro defuncto 


1 Two lines have been erased here. 2 solempni, MS. 3 Blank in MS. 

duo fratres. Similiter et in Pascha, si evenerit, scribantur in 
tabula feria quarta ante Pascha quinque fratres; et quod 
ille frater vel fratres, qui ad illam missam sunt in tabula, 
accipient cotidie in capitulo ante correcciones disciplinam. 
Item, qualibet nocte infra xxx. dies dicetur in conventu, 
post matutinas, et similiter extra conventum, psalmi “ Verba 
mea," “ De profundis," et * Voce mea,” cum collecta “ Absolve." 
Similiter ultima die trigintalis sui fiet in conventu missa 
sollempnis et “ Placebo” et “ Dirige," cum sonitu solempni. 
Eodem modo in die anniversarii sui fiet. Similiter in marti- 
logio scribetur nomen ejus die qua obierit, ut possit quolibet 
anno recitari in capitulo et anima ejus cum ceteris absolvi, 
et fiet pro eo cum ceteris quorum nomina lecta sunt in tabula 
unum officium plenarium. Item, quilibet frater reddet pro 
eo decem missas speciales, et oracio ad illas missas erit pro 
eo specialiter “ Deus, cui soli," sicut supra dictum est. Ceteri 
fratres inferioris ordinis dicent pro eo decem psalteria. Item, 
precentor faciet scribi brevicula sua, quasi ad quinque C., et 
faciet portare per brevigerulum suum per omnes ecclesias 
religiosorum in Anglia et in finibus Scociz et Walliz, preter ad 
mendicantes ; et anima ejus in capitulis eorum, cum auditum 
fuerit breviculum, inter cetera [nomina] debet absolvi; et 
habebit cum ceteris unum officium in conventu plenarium, 
hoc est missam et “ Placebo" et “Dirige.” Sunt alique 
ecclesie in Anglia qua sunt nobiscum ita convencionales, 
quod nomen fratris defuncti istius ecclesia cum auditum 
fuerit per breviculum, precentor scribi faciet in martilogio 
nomen ejus, et erit quolibet anno in capitulo recitatum, et 
intra cetera nomina anima ejus absoluta, et habebit cum 
ceteris in choro unum officium plenarium, ut supra, et 
quilibet sacerdos unam missam celebrabit specialem ; ceteri 
fratres infcrioris ordinis quinquaginta psalmos persolvent. 


Quid sit faciendum postquam corpus fuerit in ecclesiam 
delatum post commendacionem. 


Cum autem post commendacionem corpus, ut moris est, 
in ecclesiam/ delatum fuerit, et loco consueto [fo. 164b. 

honorifice collocatum, si sonitus tabula de refectorio fratres 
adduxerat, ablutis manibus, ad refectorium revertantur ; 
fiatque ordinate quod institucio superius deposcit, rema- 
nentibus cum corpore aliquibus de fratribus, quot et quibus 
per precentorem injunctum fuerit, qui psalmos ibi interim 
cantent. 


Quod corpus defuncti nullo tempore sine psalmodia 
erit. 


Frater enim quacumque hora migraverit die aut nocte, 
sive in estate sive in hieme, post depositum in ecclesia corpus, 
nunquam debet esse sine psalmodia; sed omnes communiter 
sedeant ibi fratres canentes psalterium. Ad unamquamque 
noctis vigiliam fratres psalterium dicent integrum ; et in 
qualibet quinquagena psalmorum dicentur tres lecciones de 
* Dirige" cum tribus responsoriis, “ Pater noster" Oracio: 
“Tibi, Domine, commendamus" Quacumque autem hora 
diei frater obierit, nunquam debet esse corpus sine conventu ; 
excepto quando celebrant missas privatas vel processionem 
faciunt, vel in capitulo sunt aut in refectorio vel in dormitorio 
meridianis horis; et tunc remaneant ibi cum corpore aliqui 
fratres de assignacione cantoris, interim psalmos canentes. 
Sed per totum diem, horis quibus in claustro sedere deberent, 
ibi cum corpore sedeant, nisi dum pedes sibi lavent, si man- 
datum tunc fortasse fieri debeat; et tamen tunc deputentur 
aliqui fratres a cantore, qui ibidem remaneant, dum ceteri 
pedes abluunt. Congruo vero tempore dicentur hore regu- 
lares, more solito, neque pro corpore aliquid minus faciet 
conventus quod competenti hora et regulariter debeat fieri. 
Si vero talis sit dies quod mandatum fieri debeat, dum 
corpus presens fuerit, pedes fratrum in capitulo nichilominus 
abluentur; sed in claustro non sedebunt, dum corpus est 
in ecclesia, nisi illa tantummodo hora qua sibi pedes cum 
decenti festinacione lavent, quibusdam interim, ut prefertur, 
cum corpore remanentibus. 

Quod nullus a monasterio egredietur, donec fratris 
defuncti corpus sepeliatur. 


Ab hora enim qua obierit frater donec sepeliatur corpus 
ejus, nulli liceat extra claustra monasterii egredi, nisi pro 
magna fuerit necessitate et tam prope sit locus/ quod [fo. 165. 
ad sepeliendum fratrem possit redire. Neque in refectorio 
aliquis comedere presumat, antequam sepeliatur, si ea die 
sepeliri debeat. Nullusque, quamdiu fuerit corpus in ecclesia, 
sit ausus loqui in claustro, neque causa loquendi locutorium 
ingredi, nisi pro racionabili necessitate. Sed, sepulto corpore, 
si diei conveniat, prout supra dictum est, in claustro loqui 
solent. Si vero tabula legatur de principali anniversario, die 
quo aliquis frater obierit, obsequium de anniversario differri 
debeat et exequiz fratris defuncti plenarie persolvi. 


Breviculum fratris qualiter scribi debeat. 


Post decessum autem cujuslibet fratris, debent per precen- 
torem brevicula scribi, et per brevigerulum ad domos religio- 
sorum vicinas per circuitum, ut cicius animae subveniatur, 
specialiter destinari. Et, quia diversarum ecclesiarum et 
maxime nostri ordinis diversa est consuetudo in breviculis 
decedencium componendis, breviculum proculdubio fratrum 
de hujus ecclesie gremio decedencium hoc modo fieri con- 
suevit: “Kalendas Januarii, obiit N., monachus et sacerdos, 
* vel diaconus, vel subdiaconus, vel accolitus, vel conversus, 
“ecclesia apostolorum Petri et Pauli, et sancti Augustini 
“ Cantuariz, professus" ; subjunctisque vel sex vel usque ad 
decem tantummodo nominibus familiarium utriusque sexus, 
si fuerint, et non pluribus, si recta servetur consuetudo. Pro 
laico quidem converso si fuerit, aut monacho minime professo, 
breviculum specialiter destinari non solet, sed illius nomen 
breviculo alicujus fratris defuncti professi subnecti debet, ad 
succurrendum. [llo die quo sepeliri debeat, antequam corpus 
sepeliatur, in capitulo ante correcciones abbas, si presens 
fuerit, vel prior vel alius qui in capitulo prcefuerit, debet 
sedendo pronunciare decessum fratris defuncti, et rogare 

Deum ut dimittat ei sua peccata et concedat ei requiem 
eternam in regno suo cum electis suis. Respondentibus 
omnibus “ Amen," surgat ad aream solus et ponat capucium 
dicendo “Pater noster. Sedeat et capiat disciplinam a 
priore, si abbas fuerit, vel ab aliquo confessore, et recipiet 
septem percussiones, et non plures nec pauciores. Postea 
surgat, et stando, antequam sessum vadat, animam fratris 
defuncti absolvat dicendo: “Anima ejus et animae omnium 
“ fidelium defunctorum/ per Dei misericordiam in [fo. 165b. 
“ pace requiescant." Respondeat conventus * Amen.” Vadat 
ad sedem suam. Postea surgat totus conventus et capiat 
disciplinam, presidente * Pater noster" dicente, et unusquisque 
recipiet vij. percussiones, ut prius dictum est. Tunc presidens, 
ut prius, animam absolvet. Si qui fuerint de fratribus qui 
disciplinam capere non possunt, post correcionem surgant et 
veniam capiant, recognoscendo quare disciplinas capere non 
possunt. Tunc presidens pro discrecione sua injungat eis 
aliam penitenciam. Alii fratres, qui sunt prima die de 
capitulo absentes, in crastino facient sicut alii fecerunt. Si 
autem aliqui fratres de longe sunt absentes, ita quod per 
intervallum temporis accidit obitus duorum fratrum vel trium, 
cum autem domi venerint, accipient pro singulis septem 
percussiones ab eo qui deputatus est dare disciplinas in 
capitulo. Missa autem, qua est in tabula scripta pro fratre 
defuncto qualibet die infra triginta dies, incipiet secundo die 
sua deposicionis, non numerato die quo corpus sepulture 
traditur ; et ille frater, qui eam celebrat cotidie, predicto modo 
in capitulo disciplinam accipiet. Similiter et ille frater, qui 
celebret missam matutinalem, ultima die trigintalis sui eodem 
modo faciet; et in die anniversarii sui frater, qui celebrat 
missam matutinalem, similiter faciet. Si autem ultra noctem 
reservetur corpus, vel si non, preter servicium quod pro mortuo 
fratre processu temporis facere solent fratres, integrum 
psalterium cum commendacione, vesperis, et vigilia mortuorum 
pro eo specialiter ad diem exitus sui, ut nulli dubium est, 
unusquisque de congregacione persolvere tenetur, ubicumque 
fuerit, infra monasterium vel extra; quod tamen a presidente 
debet eis insuper recitari et inquiri ab eis cum ad monas- 

terium venerint, si sint extra, diligenter si predicta ad plenum 
persolverint. Dum autem in capitulo sunt fratres, debet 
corpus exanime in choro honeste collocari, et fratres circa 
illud de assignacione cantoris psalterium interim psallentes. 
Deinde pergant in ecclesiam, usque ad corpus defuncti, 
canentes “ Verba mea," atque ad introitum eorum in ecclesiam 
pulsabitur classicum intus et extra, et ab ebdomedario magnae 
missz subjungetur oracio, sic: * Absolve, quesumus, Domine, 
animam/ famuli tui et animas! omnium fidelium [fo. 166. 
defunctorum," et cetera. Deinde procedant in claustrum, si 
talis fuerit dies quo in claustro est loquendum, ut, si corpus 
debeat sepeliri post magnam missam, ut supra dictum est, 
sonet prior tabulam ; subjungat “ Benedicite," sicut aliis solet 
diebus; si tamen ipso die sepeliri debeat, set non aliter. 
Finita autem oracione predicta, si xij. lecciones ipso die 
habeant, fiat, ut moris est, intervallum ; sin autem, confestim 
ut abbas cum suis ministris et duobus cantoribus fuerit indutus, 
conventu interim in choro residente, pulsetur classicum et 
missa officium inchoetur. Possunt quidem fratres, si qui 
indiguerint, dum predictum illud breve sit intervallum, hora 
qua se abbas et ceteri induunt, in dormitorium incedere, si 
indiguerint ; ita tamen quod cum festinacione revertantur. 
In Quadragesima autem, si infra ebdomadam acciderit quod 
in aliquo festo xij. leccionum et supra corpus fratris defuncti 
debeat sepeliri, facta in choro post capitulum oracio[ne], post 
* Verba mea" cantetur sexta, ad quam nullus induetur, licet 
conventus in albis esse deberet; et tamen seniores, dum 
canitur hora, sicuti semper mos est in festis xij. leccionum in 
Quadragesima, in orientali parte erunt. Dictoque ad horam 
versiculo, exibunt ac se induent qui ad missam ministrabunt. 
Cum autem abbas et ceteri ministri revestiti fuerint, cantori- 
bus venientibus in chorum, missam pro defuncto, scilicet 
* Requiem," incipient; et missa de festivitate differatur, et 
cantetur missa capitalis in crastino solempniter de ipsa festivi- 
tatc. Si autem in aliqua festivitate qua abbas ex consuetu- 
dine missam celebrare debet corpus debeat sepeliri, abbas de 
festivitate et prior pro defuncto missam celebrabit, atque 

versus finem missæ induet se abbas ad complendum sepeliendi 
officium, pulsato ad introitum missæ ab ecclesiæ famulis 
solempniter classico. Cantor et succentor in capis chorum ad 
missam regere debent. Hæc collecta, “ Quesumus, Domine, 
ut anime,” in qualibet missa pro fratre defuncto, presente 
corpore, celebranda, tam in conventu quam ad missas privatas, 
dicetur, quousque sepeliatur; quam oracionem, post “per 
Dominum,” sequentur inmediate “ Miserere,”/ [fo. 166b. 
“ Fidelium Deus, per Dominum.” Gradale a tribus juvenibus 
in albis cantabitur. Quatuor fratres tantum tractum sunt 
canituri. Et, qui cantabant tractum, cantare debent versus 
post offerendam. 


Quod pro novicio non professo ad missam non fret 
pants et vini oblacio. 


Oblacio vero consueta panis et vini fieri non debet in obitu 
novicii minime professi. Post prefacionem ad missam, incepto 
a cantore “Sanctus,” pulsabitur tribus vicibus unum ex 
majoribus signis a famulis ecclesiæ, ut, si qui forte alicubi 
egressi fuerint, ad hunc sonitum sine mora conveniant. 
Cantoris est sagaciter providere ut cedula absolucionis ante 
missam scribatur, et ut anima! defuncti ad sepulturam corporis 
a quolibet fratre specialiter absolvatur nisi a minime professis, 
si fuerint. Circa finem missa debet secretarius candelas, id 
est, parvos cereos, habere preparatas, et unicuique fratrum 
unam prebere, a primo usque ad ultimum ; et sic circa corpus 
facient stacionem usquequo sepeliatur. 


De officio sacerdotis circa corpus post missam. 


Post missam celebratam, eodem loco et ordine fratres 
remaneant, quo videlicet inter missam steterunt, atque, 
distributis cereis per secretarium priori et cantoribus ceterisque 
fratribus similiter et aliis religiosis, si fuerint, per ordinem, 
accendantur quamtocius. Atque sacerdos, finita missa, 
casulam exuat ad vestiarium, stola cum manipulo remanente ; 

[qui] in chorum veniat, et cum eo sex sacerdotes, tres ex una 
parte chori et tres ex altera, induti albis stolis et manipulis, 
qui reddent unusquisque per se quicquid pertinet ad exequias. 
Et quatuor fratres albis absque paruris sint induti, ut corpus 
ad tumulandum humanitus deferant. Si domnus abbas adest, 
in capa venturus est [et] pontificalibus redimitus, cum suo 
capellano alba tantum induto, sicut prius ad missam; si 
autem prior vel alius quis, alba, ut prefertur, stola manipu- 
loque ornatus. Qui, chorum ingrediens, surgentibus cunctis, 
incipiet cantor psalmum “ Miserere mei, Deus"; atque ad 
corpus continuo accedens aqua benedicta aspergat. Hii 
vero qui/ situlam cum aqua benedicta, crucem, [fo. 167. 
candelabra et thuribulum portant, stent hinc et inde ad 
capud defuncti, reliq[u]us conventus ad dextram et ad sinis- 
tram, sicut est ordo eorum, et sic stantes versas habeant 
facies, chorus ad chorum. Sacerdos stet ad capud defuncti, 
ut predictos portitores ad dextram suam et ad sinistram 
habeat; psalmoque completo, procedant cantores cum socio 
tercio de conventu ad gradum, non induti, et alta voce dicent 
“ Kyrieleyson,” “Christecleyson,” * Kyrieleyson," conventu 
“ Christeeleyson " repetente, et ultimum “ Kyrieleyson" cum 
eis dicente. Postea sacerdos, ceteris se humiliter inclinantibus, 
dicat oracionem “Non intres in judicium" Subjungant 
predicti cantores responsorium “Qui Lazarum," vel * Absolve." 
Responsorium cum regressu post versum ab utroque choro 
cantetur. Sed cantores responsorium inchoare et versum 
percantare tenentur. Hoc idem de sequentibus responsoriis 
est observandum. Et, dum canitur primum responsorium, 
sacerdos incenset altare chori, et postea corpus ex utraque 
parte, a capite incipiens, primo videlicet ad dexteram, et 
postmodum ad sinistram. Atque modo simili ministret 
incensum ad secundum responsorium, scilicet * Heu mihi, 
Domine,” vel quomodo; atque ad tercium responsorium 
quod erit * Libera me, Domine," cum versibus, eodem modo 
fiet. Finito regressu responsorii post versus roget sacerdos 
pro eo ita dicendo “Pater noster, “Et ne nos," et cetera 
preces. Oracio: “ Inclina.” Hiis peractis, incipiat cantor 
antiphonam “In paradisum," psalmum “In exitu Israel," 

et cetera, donec ad sepulcrum perveniant. Atque mox, ut 
cantor antiphonam  inceperit prelibatam, processio, cum 
pulsacione signorum majorum in campanili, ad exitum 
chori versus occidentem egrediantur. Precedat conventus, 
juvenibus incipientibus et ceteris suo ordine subsequentibus, 
et subsequatur cantor, cujus officii specialiter interest omni 
sollicitudine providere, ne in hoc obsequio aliqua possit 
negligencia evenire. Post ilum venient portitores aque 
benedictae, crucis, candelabrorum, turribuli; sex sacerdotes ; 
sequaturque sacerdos, vel abbas cum suo capellano, et ad 
extremum quatuor fratres in albis, qui corpus portant. 
Cum/ ad sepulturam pervenerint, stent ordinate [fo. 167b. 
hinc et inde, sicut in choro stare solent. Abbas vel sacerdos 
stet in papilione, si necesse fuerit, inter duos choros, non 
longe a sepultura; et ad dexteram ejus et sinistram fratres 
qui aquam benedictam, crucem, et cetera detulerunt, et sex 
sacerdotes circa abbatem vel sacerdotem, qui reddent omnes 
oraciones ad exequias ordinatas, sicut et ipse abbas vel 
sacerdos. Quibus ita ordinatis et repetita antiphona 
*In paradisum," dicat abbas vel sacerdos benediccionem 
sepulcri. Oracio: “ Rogamus te, Domine sancte." Sequatur 
oracio, * Piae recordacionis affectu." Finita oracione, accedat 
abbas vel sacerdos et aspergat sepulcrum aqua benedicta 
atque incenset, cantore incipiente antiphonam, “ Aperite illi 
portas." Psalmus, * Confitemini? Quo psalmo a sacerdote 
et toto conventu simul expleto, subjungat sacerdos vel abbas 
oracionem, “Obsecramus misericordiam tuam." Sic enim, 
ut predictum est, fiat de ceteris psalmis complendis, ante- 
quam a sacerdote incipiatur oracio. Dum autem a sacerdote 
dicitur oracio predicta, pallium quo libitina tegebatur ultra 
sepulcrum extendatur, et, ea finita, duo ex fratribus qui albis 
induuntur, sua capita amictibus tegentes, in sepulcrum 
descendant, atque, cantore inchoante antiphonam “ Ingrediar 
in locum,” alii duo in albis induti corpus de feretro accipientes 
illis tribuant qui illud in sepulcro diligenter componant, et 
cruce de candelis facta, cum sedula absolucionis, prius ab 
abbate vel sacerdote lecta, pectori ejus inposita, confestim 
exeant; atque interim dicatur psalmus, * Quemadmodum," 

oracio: “Oremus, fratres carissimi," et oracio: “ Deus, qui 
justis supplicacionibus" ^ Antiphona, * Hac requies mea." 
Psalmus, * Memento, Domine, David." Hic aspergatur aqua 
benedicta corpus, atque incensetur; et cetera omnia dicantur 
qua rite pertinent ad exequias, sicut continetur in manuali. 
Illi quatuor fratres qui portabant corpus statim ad ecclesiam 
pergant et se devestiant, et incontinenti ad conventum 
redeant. 


Qualiter revertetur processio in chorum post fratris 
sepulturam. 


Hiis itaque peractis, revertatur processio ad ecclesiam, ita 
quod revestiti precedant, atque ceteri, tam cantor videlicet 
quam [alii], secundum ordinem/ sua conversionis [fo. 168. 
subsequantur, a senioribus incipientes, cantando septem 
psalmos penitenciales pro absolucione fratris, qui a cantore 
incipiantur et absque “Gloria Patri" dicantur. Chorum 
vero, ad ostium quo exierunt, ordinate ingredientur, a parte 
scilicet occidentali. Quem cum ingressi fuerint, abbate cum 
fratribus indutis ac suo capellano super formas in stallis 
procumbente, prosternent se ceteri omnes in longam veniam 
suo ordine in oratorio. Nec aliquis pro sanguinis minucione 
seu alia re ab hac venia se absentabit, nisi manifestior 
egritudosit in causa. Verumptamen, si hoc acciderit secunda 
die minucionis alicujus fratris qui se fortasse debilem sentit, 
et maxime si de vena in brachio dextro fuerit minutus, 
poterit se ab hac venia subtrahere, atque exterius per se pro 
absolucione fratris septem psalmos  penitenciales dicere. 
Psalmis vero finitis, subjungent omnes pariter in auditu 
versiculum, * Requiem eternam dona ei, Domine.” “Et lux 
perpetua." “Pater noster" Sacerdos, corpus suum erigens, 
genibus flexis subinferat versiculum, “Et ne nos" “Non 
intres in judicium." “A porta inferi.” “Dominus vobiscum." 
Oracio: “ Satisfaciat tibi, Domine Deus" “Requiescat in 
pace, amen." 

Si autem dies talis sit et tempus permiserit ut colloqui 
debeant, claustrum ordinate ingrediantur, et, tabula percussa 

ter a priore, et pronunciato “ Benedicite, loquantur more 
solito. Si vero sit in tribus leccionibus et loqui [non] debeant, 
sedebunt in claustro ordinate, quousque signum  sonetur. 
Et si xij. lecciones habeant, et magna missa inmediate post 
terciam debeat celebrari, tunc, quando a prostracione se 
erigunt, pulsandum est continuo ad terciam, atque, terminata 
oracione, induent se sacerdos et alii qui ad missam indui 
debent, vel eciam totus conventus, si in capis sit vel albis. 
In Dominica autem, cum ita evenerit, tunc ad nutum prioris 
aut supprioris, statim ut a prostracione surrexerint, procedent 
ad se induendum sacerdos ebdomedarius cum suis ministris 
ceterisque interim in choro residentibus, vel eciam omnes 
tunc exeant ad froccos in dormitorio reponendos, si albis 
indui debeant ; quibus indutis, sonabitur signum ad exorcis- 
mum sa/lis etaquz. Quod si in Quadragesima extra [fo. 168b. 
Dominicam acciderit, tum, quando a prostracione se erigunt, 
pulsandum est continuo ad sextam, atque, oracione terminata, 
mox inchoabitur hora. 


De balneo fratrum qui corpus defuncti tetigerunt. 


Nec pretermittendum, quod fratres induti, qui corpus 
defuncti tetigerunt, illud videlicet in sepulcrum collocando, 
ex recta et antiqua consuetudine balneari debent, priusquam 
ad altare ministrent, et non illi qui ab infirmitorio illud in 
ecclesiam detulerunt, eo quod illi mortui cadaver suis manibus 
nullatenus tetigerunt. 

Tale quidem obsequium sepeliendi preostensum debetur ei 
suscipienti habitum monachalem in hoc monasterio, etsi non 
vixerit nisi per unum momentum infra claustra monasterii. 
De abbate vero, cum ab hac luce migraverit, qualiter debeat 
sepeliri, specificatum est supra capitulo ubi loquitur de abbate. 


De distribuendis fratris defuncti indumentis adusque 
rebus, st quas habuerit. 


Ad distribuenda fratris defuncti indumenta et alias res, si 
quas habet, ex veteri consuetudine non erunt ibi nisi abbas 
cum uno capellano et prior et capellanus fratris defuncti, si 

forte habuerit. Si autem abbas non vult intromittere, tunc 
prior vel supprior, vel alius custos ordinis vicem gerens 
prioris, si absens fuerit, et predictus capellanus fratris defuncti, 
et unus de capellanis abbatis, si potest. Nullus alius frater 
ibi veniet, nisi vocatus vel jussus ; nec aliquis frater de rebus 
defuncti assumere vel, quod absit, aliquo modo vendicare, 
quousque ab abbate vel priore videatur atque scrutetur. Si 
autem inventum fuerit cum fratre defuncto aurum, argentum, 
gemmze, anuli, firmacula, ista omnia pertinent ad abbatem. 
Sed ciphi argentei et mazeriz, et coclearia argentea, ista 
liberentur refectorario, et faciet scribere in inventario cum 
aliis rebus de refectorio ; et vestimenta, si fuerint, liberentur 
revestiario, et scribet in suo inventario officii sui. Carula 
cum scabello, si fuerit, pergamenum, attramentum cum attra- 
mentario et pennario, colores,? libri quos habet de librario, et 
alii libri de acquisicione sua, omnia ista liberentur pre- 
cen/tori; et ipse scribere faciet nomen fratris in [fo. 169. 
quolibet libro de sua adquisicione, antequam portentur in 
librarium. Cera, species non pulverizatz sicut zimziber, 
zedoare, galenga, cinnamomum, ista pertinent ad priorem. 
Vasa vitrea, erea, stannea, plumbea, terrea, lignea, et alia 
utencilia ferrea, species in pulvere, electuaria et alia hujus- 
modi qua pertinent ad medicinam, infirmarius recipiet. 
Omnia indumenta ordinata et de liberacione camerarii ipse 
camerarius percipiet ; omnia alia pro voluntate abbatis sint, 
cui vel quibus voluerit dare vel assignare. 

Ista sunt inordinata claustralibus, nisi sint de permissione 
abbatis, videlicet: culcita, sarplerium,? tapetum, coperlectile, 
tunica estivalis ; coopertorium furratum de pellibus ferinis, ut 
cuniculorum, propter statutum Gregorii noni, et aliorum anima- 
lium, preter agnorum; corsettum sive toga, capa, capellum, 
calcaria, ocree bovine, stivalia aliter quam sint a camerario 
liberta, almucia parva et grosse, stragula extra cursum 
liberacionis, cirotecae distinctae per digitos, cultellus ornatus 
cum argento, et ciphus similiter eodem modo ornatus, tabulae 
portatile, bursa cum serico ornata, zona de serico deornata 


1 gemmas, anulus, MS. ? Added in margin. 
3 pulverizatas, MS. 

argento vel auro, sigillum, sella? diversis clavis deauratis 
ornata, frenum deargentatum: fere de omnibus istis potest 
abbas dispensare cum fratribus, per privilegium domini 
Innocencii Papæ, si viderit honestum esse. 

Omnia supradicta ordinata et ad partem posita, vocentur 
fratres ad quos ista pertinent, et singuli capie[n]t quod ad off- 
cium suum incumbit. Prius tamen abbas, vel alius locum suum 
tenens, de aliquo honesto indumento famulum fratris defuncti 
remuneret ; similiter et [erga] capellanum suum, si voluerit, 
eodem modo faciet. Nec est pretermittendum quod precipiet 
camerario quod satisfaciet brevigerulo, ad minus ad valenciam 
quinque solidorum, pro breviculis fratris defuncti portandis. 
Similiter et precentori precipiet quod nullo modo carulam 
fratris defuncti vendicioni exponat, sed det alicui fratri in 
claustro sedenti, carulam non habenti; et si voluerit ille 
frater, pro ea, brevicula fratris defuncti scribere, hoc permitti- 
mus. Nota quod servicalia non/ sunt de liberacione [fo. 169b. 
camerarii, et ideo in distribucione rerum fratris defuncti non 
percipiet ea ; sed in voluntate abbatis est fratribus indigentibus 
ea dare. Precipiet similiter cantori quod faciet portare omnes 
libros de adquisicione fratris defuncti ad proximum capitulum, 
et refectorario ciphos et coclearia ; similiter revestiario vesti- 
menta, si fuerint, deferat; ut a conventu omnia videantur et 
anima defuncti absolvatur. 


Qualiter fiet obsequium pro eo cuz conceditur habitus 
monachalis, st ante professionem obierit. 


Non professo autem viventi in monasterio, si ante pro- 
fessionem in fata decesserit, debetur per omnia obsequium 
inunccionis et sepulturz, sicuti et monacho professo ; excepto 
quod ad missam pro eo celebratam non fiet a conventu 
oblacio consueta, sicut nec pro aliquo familiari defuncto. 
Post completum autem sepeliendi officium, non amplius fiet 
pro eo quam pro aliis fratribus familiaribus nostris ab hac 
luce subtractis, nisi quod septem debentur ei officia plenaria 

in conventu cum capa ad missam, et decies “ Verba mea” 
post matutinas ; et quod habebit ex debito a quolibet sacer- 
dote congregacionis unam missam specialem, et ab aliis 
inferioris ordinis unam psalmorum quinquagenam, excepto 
psalterio quod de die aut de nocte unusquisque ad vigiliam 
dicere tenetur, antequam corpus sepulture tradatur ; et nomen 
ejus inter familiares in martilogio scribetur. Sed missam in 
tabula non habebit scriptam. 


De modo agendi obsequium in decessu fratris latet 
conversi. 


Pro laico converso, si in monasterio obierit, eo quod capitu- 
lum non habct, non fiet a conventu obsequium sicut pro 
monacho; quoniam ad locum ubi inungi debet, sive com- 
mendacio pro anima ejus dici, non omnes conveniant fratres. 
Sed ad quamcumque jacuerit officinam, quando primum 
egrotare inceperit, debet ad domum fratrum infirmorum 
portari, et per infirmarium ea quz ei necessaria sunt, sicut et 
monachis, in rebus medicinalibus humanitus exhiberi. Ad 
quem, una cum infirmario, magister noviciorum, cui specialiter 
conversorum cura committitur, frequenter accedens, tam de 
corporali quam de spirituali/ consolacione eum [fo. 170. 
misericorditer ita revisitet, ut nullius, si fieri possit, indigen- 
ciam paciatur. Et, cum pecierit inungi, magister suus, vel, si 
ipse non affuerit, infirmarius, alba indutus et stola cum 
manipulo, atque inibi jacentes et alii, si quos secum adducere 
voluerit, vij. psalmos [dicentes], precedentibus fratribus vel 
eciam famulis, si opus fuerit, cum aqua benedicta, cruce, et 
cereis, de capella infirmariz sumptis, atque sacrista cum oleo, 
ad egrum veniant et ordinate circumstent, si locus in quo 
jacet fieri permittit. Et primum aspergatur aqua benedicta, 
et fiant cetera deinceps, sicut pro monacho, usque ad anima 
commendacionem ; ad quam dicendam, cum necesse fu[er]it, 
conveniant iterum supradicti fratres, cum suo magistro et 
infirmario, ad locum ubi jacuerit. Et, expleta commendacione 
in camera qua obierit, in capellam ituri sunt psallentes 

* Dirige," et postea “ Placebo," cum collecta * Tibt, Domine,” 
sicut pro monacho. Qua tamen omnia usque ad missam 
absque nota dicantur propter infirmos fratres ; hoc observato, 
quod, cum inceperint “ Dirige, pulsentur omnia signa in 
classicum. Atque interim vestiat[ur] stamina nova, vel noviter 
lota, et tunica, atque in capite ejus, sicut quando monachus 
obiit, ponatur sudarium in modum capucii de stamina factum, 
et huic superducatur capucium scapularis et cum filo in tribus 
locis annectetur ; atque caligis calcietur de supradicto panno 
factis, usque ad genua attingentibus, et botis nocturnalibus. 
Manus scapulari erunt cooperte ; quod quidem scapulare 
hinc inde circa corpus consuetur, et circa crura similiter ; 
atque botz nocturnales altera alteri filo connecte[n]tur. Tali- 
terque paratum corpus feretro inponetur, et pallio honeste ac 
honorifice cooperietur. Quibus rite peractis, et expleta 
vigilia, deferatur corpus ad hostium capelle. Cui fratres 
usque ad ostium obviam procedentes dicant psalmum 
* Miserere mei, Deus” ; et aspergatur corpus aqua benedicta, 
atque incensetur a suo videlicet magistro vel ab infirmario, 
stola collo ejus prius inposita; et dicantur oraciones, sicut 


‘pro monacho ; atque feretrum in medio capella venerabiliter 


collocetur, cum duabus crucibus, et cereis per secretarium ex 
omni parte accensis. Sedeantque ibi jugiter ex fratribus vel 
famulis quibus injunctum fuerit, quousque missa debeat 
celebrari. Lectoque in capitulo illius breviculo, quod sic 
scribi debet: “Tali kalenda obiit frater N., conversus ad 
* succurrendum ecclesiz beatorum apostolorum Petri et Pauli, 
“ sanctique Augustini Cantuarie," et anima absoluta, pre- 
cipietur a presidente cantori quod nomen illius in martilogio 
inter familiares scribatur, et unum pro eo in conventu 
specialiter et plenarie agatur officium, cum una capa ad 
missam, et quod unusquisque sacerdos in congregacione unam 
missam pro eo celebret specialem, et ceteri inferioris ordinis 
unam dicant psalmorum quinquagenam. Post capitulum 
vero ibunt omnes in ecclesiam, canentes “ Verba mea," cum 
pulsacione signorum. Dehinc cantabitur missa in supradicta 
capella, et a toto conventu sepelietur corpus in cimiterio 
fratrum. 

Quo ordine fient exeguiæ fratris defuncti, si feria 
quinta in Cena Domini, aut in die Parasceves, 
vel in Sabbato Sancto, aut in nocte vel in drie 
Pasche obterit. 


M 9nachus de hujus monasterii gremio cum obierit; nullo 
tempore sepelietur, priusquam in conventu missam 
habeat et cetera omnia qua pro defuncto debentur. Que 
videlicet missa ad magnum altare, ut moris est, celebrabitur, vel 
in capella infirmorum, [si], sicut premissum est, in principali 
festo tumulari debeat, nisi infra triduum ante Pascha aut ipsa 
die Pascha obierit, in quibus missam pro defunctis in con- 
ventu cantari non licet.  Habebit tamen privatim in hiis 
diebus cetera omnia modo supradicto, preter missam; nec 
reservabitur ad tumulandum tribus diebus proximis ante 
Pascha, si in hiis finierit sic vitam, ut possit in terram poni 
secundum spacium diei. Verumptamen, si quis in quinta 
feria Dominice Cena aut in Sabbato Sancto ante horam 
nonam decesserit, poterit ac debet ipsis diebus in capella 
infirmorum missa pro eo privatim celebrari, et de consilio 
fratrum sepeliri. In nocte autem aut in die Paschz si obierit, 
non debet corpus intumulari, nec missa pro eo celebrari. Sed, 
reservato corpore super terram, in capella prelibata,crastina die, 
in secunda videlicet/ feria, missa pro eo in conventu [fo. 171. 
cantari et corpus more solito debet infodi. Et,si quis post horam 
diei nonam in die Cenz obierit,usque in Sabbatum reservabitur ; 
et, si post nonam decesserit in Sabbato Sancto, non usque ad 
secundam humabitur feriam, ut ante ejus sepulturam missam 
habere queat. Qua quidem consuetudo, nisi solummodo de 
nocte et de die Paschae, hujus ecclesi: usui non concordat. 


Qualiter est agendum pro fratre de ecclesie gremio, 
s; extra monasterium qualicumque modo diem 
clauserit. extremum. 

Qi frater extra monasterium longe aut prope de hac vita 


fortasse migraverit, et ad monasterium deferri debeat, nec 
fratres secum fuerint qui ea qua superius dicta sunt circa eum 

adimpleant, deportatus ad monasterium in feretro, vel in alia 
vectura quod sibi premitti debeat, cum cruce et pallio, per 
portas curia ingrediatur; et nulla advenienti fiat processio, 
sed, cooperante fratre cui infirmorum cura commissa est, in 
domo infirmorum deponatur; et quatuor fratres ad susci- 
piendum corpus exeant. Quo in capella deposito, infirmarius, 
prout alias solet, ad hostium claustri veniat, et tabulam 
percu[cijat, quasi tunc primum solveretur anima a corpore. 
Quo audito sonitu, fratres cum festinacione veniant, dicentes 
singuli * Credo in unum,” usque ad corpus; fiantque ei omnia 
ac si de hac [vita] migrasset in eadem infirmorum cella. Cum 
corpus portatum fuerit in ecclesiam, pulsentur omnia signa, et 
deponatur in loco in quo ceteri fratres deponi solent, et 
agantur cetera quae agerentur, [ac] si in domo infirmorum 
mortuus et de illa domo illuc deportatus fuisset ; sed in casu 
hujusmodi nichil specialitatis pro eo fiet in conventu, eciam si 
prior aut abbas fuerit, nec pulsabitur classicum donec corpus 
domi recipiatur. Si vero casualiter, quod absit, vel quoquo 
alio infortunii modo importuno obierit aliquis frater, alicubi 
missus communi assensu abbatis et fratrum, ita videlicet quod 
non sit licitum, nisi de gracia speciali, ut sibi imparciatur 
regulare et sacrum missæ aut sepeliendi officium, huic larga 
manus misericordiz ab abbate et a cunctis/ fratribus [fo. 171b. 
in omni genere beneficii porrigi debet. 


Quo ordine fient tricennalia et cetera que agenda 


sunt pro fratribus istius monasterii professis de 
medio sublatis. 


e monacho autem professo, secundo die deposicionis, 

debetur pro eo plenarium in conventu cum pulsacione 
signorum officium, videlicet : “ Verba mea” post capitulum, 
* Dirige " et * Placebo," et missa cum uno cantore, et oblacio 
et oracio ad missam “ Deus cui soli.” Et cotidie infra triginta 
dies in feriis erit missa pro eo “ Requiem," cum predicta 
oracione. In aliis diebus, scilicet xij leccionum et supra, 
habebit predictam oracionem cotidie in ipsa missa. Et per 
istos triginta dies post matutinas qualibet nocte dicetur 

“Verba mea," cum collecta “ Absolve” pluraliter. Preterea 
habebit per triginta dies continue unam missam privatam 
ubicumque celebratam, qua» in tabula cotidie scribitur, in- 
ciplendo a priore, nullo fratre excepto, preter capellanum 
abbatis secundarium, non numerata missa prime scilicet diei 
qua corpus humo traditur, semper cum oracione predicta. Et 
qui missam illam celebrat, cotidie infra illud tempus disci- 
plinam in capitulo accipiet. 


Quod nullus infra xxx. dies post obitum fratris aliunde 
quam pro defunctis cantabit, nist fuerit in tabula 
de aliqua missa consueta. 


Nullus enim infra triginta dies aliam missam quam pro 
defunctis celebrare debet, nisi cum de aliqua missa consueta 
in tabula extiterit, aut pro majori devocione aliunde forsan 
cantare decreverit, vel principale aut duplex festum infra 
tricennale occurrerit; tunc enim missam unde tabula fuerit 
aut de tali festivitate celebrabit, donec decem missas pro 
fratre defuncto plenarie reddiderit ; atque post tricesimum 
diem usque ad certum numerum decem missarum debitam 
pro defuncto recompensacionem est facturus, nisi in ipsis 
diebus, in quibus aliunde celebrat quam pro defunctis, 
collecta[m] pro defuncto ad missam suam dixerit specialem 
et singularem, vel saltem generalem. Hoc adjecto, quod 
illius memoriam cujus colitur tricennale, undecumque celebret 
infra triginta dies, in aliqua collecta ante epistolam, si fieri 
possit, atque in secreta et postcommunione, sicuti/ et [fo. 172. 
in canone, intimo affectu recommendatam habeat; vel, si 
forte hoc facere nequeat aut noluerit, collectam videlicet 
singularem nec eciam generalem pro eodem modo dicere 
preostenso, quod post tricesimum diem usque ad numerum 
decem missarum pro eodem celebret, ut premissum est, 
necnon et in singulis diebus per unius anni circulum ad minus 
post illius sepulturam; qui videlicet in hoc monasterio 
decedens corrodium habet annuale quod vocatur vulgariter 
*fenis"; et provideatur de uno bono sacerdote qui illud 
percipiet et celebrabit cotidie per anni circulum, et hoc jurabit 

in verbo sacerdocii, vel alius pro eo si valens non fuerit; et 
quod ille sacerdos cotidie reddet pro anima fratris defuncti 
commendacionem, *' Placebo," et * Dirige," et specialiter cum 
oracione “ Deus, cui soli.” Ceteri autem fratres inferioris 
ordinis pro ipso defuncto decem psalteria dicent, illo excepto 
quod de die dicitur aut de nocte ad vigiliam antequam corpus 
sepeliatur. 


De aósolucione fratris defuncti tricesimo die post 
ejus obitum. 


Tricesimo autem die, finito tricennali, debet anima fratris 
defuncti, ad peticionem cantoris aut succentoris, absolvi in 
capitulo, et classicum post capitulum pulsari, dum psalmos 
dicunt pro defunctis consuetos, versus ecclesiam incedendo ; 
nisi ipso die principale festum sit, tunc enim expectabitur 
usque in crastinum. Sed, licet festum fuerit terciz aut eciam 
secunda dignitatis, fiet in capitulo quod predictum est, et 
classicum atque servicium de tricesimo die, secundum quod 
previderit cantor, alias persolvetur. 


Quid fhet pro fratre defuncto in die anniversaria 
obitus ipsius. 


In die vero anniversaria, ad finem videlicet anni post 
obitum cujuslibet fratris defuncti de hujus ecclesie gremio, 
lecta in capitulo [tabula] cotidiana, immediate subjungetur a 
lectore sic : * Obiit N. de tali loco frater noster." Presidensque 
absolucionem subinferet, dicens: “Anima ejus et animze 
omnium fidelium defunctorum,” et cetera. Atque post 
capitulum ibunt in ecclesiam, canentes “Verba mea," cum 
pulsacione signorum ; et plenum ac speciale habebit officium 
in conventu, cum pulsacione solempni ad missam et ad 
“ Dirige." Hoc observato, quod “ Placebo" et “ Dirige" de 
ipso anniversario nullatenus in conventu dicatur, nec missa 
celebretur, sicut nec in aliquo anniversario, prius/- [fo. 172b. 
quam obitus in capitulo legatur et absolvatur anima. Neque 
pro more pulsetur classicum, quamvis die tricesimo post fratris 

decessum, dicto “ Placebo” et “ Dirige” pro eodem, cum! missa 
in conventu celebrata fuerit, anima illius in capitulo specialiter 
absolvatur, et dicantur psalmi defunctorum versus ecclesiam, 
atque classicum consequenter festive pulsetur. 


De consuetudine ecclesie qua ad sacristam pertinet, 
et de expensis cere per annum. 


[^ vigilia sancti Michaelis, cum incipiuntur vesperz, ponatur 

unus cereus de tribus quarteriis super voltam ante altare 
sancti Michaelis, et ardeat ibi jugiter quousque completorium 
percantetur die crastina ; et ipsa die crastina celebretur ibi 
missa cum duobus cereis de dimidia libra. Eodem modo 
fiet ad quodlibet altare dedicatum in honore cujuscumque 
sancti. Item, in vigilia sancti Michaelis mittantur per 
servum, qui facit cereos, in refectorium decem cerei de 
dimidia libra, qui sufficiunt usque ad vigiliam Omnium 
Sanctorum, et rotula propter leccionem quz ibi legenda est, 
et quolibet Sabbato rotula mutabitur. Item, in ipsa vigilia 
Omnium Sanctorum per eundem servum mittantur xiiij. 
cerei, quisque de tribus quarteriis, et sufficiunt usque ad 
vigiliam Natalis Domini ; tamen, si necesse fuerit, mutentur. 
Item, in vigilia Natalis Domini renoventur xiiij. cerei ejusdem 
quantitatis, et durabunt usque ad festum Purificacionis. Ab 
illo festo Purificacionis cessabit hujusmodi liberacio cereorum 
et rotularum. Si post istud festum legenda fuerit leccio in 
refectorio, ille qui legit leccionem in capitulo portet secum 
lucernam in refectorio. Tamen sciendum est quod refec- 
torarius post festum Purificacionis retinebit penes se quatuor 
trunsones longiores propter illum qui sedet ad discum et 
propter minutos sanguine. Ante Purificacionem refectorarius 
nullum trunsonem retinebit penes se, sed rotulam. Istud 
firmiter tenendum est quod celerarii, qui ad cenandum vel 
bibendum intrant in refectorium post completorium conven- 
tus, non ardebunt de cereis liberatis conventui, sicut aliquando 
fieri consuevit, quod quilibet serviens habe/bat [fo. 173. 
unum cereum coram se; sed tantum minuti sanguine et 
alii qui per licenciam intrant in refectorium ; et hoc quia 

celerarii recipiunt liberaciones suas illis temporibus de 
propria expensa abbatis. Item, in vigilia sancti Michaelis 
quisque monachus, qui causa infirmitatis vel medicinæ sus- 
cipiendæ in domo infirmorum moratur et pausat, de Sabbato 
in Sabbatum habeat septem colpunos candelæ, ita quod 
undecim vel duodecim teneant unam libram. Item, a 
kalendis Novembris usque Purificacionem beatæ Mariæ 
quisque monachus in infirmaria jacens infirmus omni nocte 
duas candelas habeat, ita quod xiiij. vel xv. teneant unam 
libram. Si vero aliquis monachus totam liberacionem in 
Sabbato receperit, et in conventum venerit ante Sabbatum 
sequentem, reddat sacristæ candelas quas non expendit. 
Istas candelas magister infirmorum debet querere omni 
Sabbato. Magister infirmorum nullam debet habere libera- 
cionem ex consuetudine, nisi infirmus fuerit, excepta rotula 
quam habebit quolibet Sabbato. 

Sciendum est quod quatuor modi candelarum fiunt in 
ecclesia: Candelæ quibus celebrantur missæ, quarum octo vel 
novem tenebunt unam libram ; item, candelæ quæ dicuntur 
* barbeaus," quarum xj. vel xij. tenebunt unam libram ; item, 
candele quz liberantur infirmis, quarum xiiij. vel xv. tenebunt 
unam libram; item, candele qua dicuntur dispensabiles, 
quarum xxiiij. tenebunt unam libram. Ex hac candela despen- 
sabili liberetur in choro sufficienter fratribus cantantibus servi- 
cium in noctibus a subsacrista ebdomedario, vel per aliquem 
rogatu ipsius. Item, sciendum quod hospitibus ad nos 
venientibus, et hoc nostri ordinis, a festo sancti Michaelis 
usque ad Purificacionem beatze Mariæ, qualibet nocte dum 
moram apud nos fecerint, liberentur hostilario v. candela 
dispensabiles ; a festo Purificacionis usque ad festum sancti 
Michaelis tres candela, propter brevitatem noccium. Prior, 
quocienscumque dimittit completorium, sufficienter habebit 
de candela dispensabili per socium suum querendum. 
Item, sciendum quod in omnibus festis principalibus 
libe/retur unus cereus de tribus quarteriis in capella [fo. 173b. 
abbatis, cum abbas presens fuerit ; et ibi ardeat jugiter usque 
post completorium diei sequentis. Item, in omnibus festis 
beatze Mariæ liberetur unus cereus de tribus quarteriis ad 

capellam infirmariz, et ibi ardeat sicut prius. Item, in 
omnibus festis principalibus, et in duobus festis de sancta 
Cruce, liberetur unus cereus ante crucem in vestiario; item, 
ante crucem juxta altare beate Katerinz ; item, ante crucem 
in navi ecclesie: et ibi ardeant jugiter usque post com- 
pletorium diei sequentis. Item, ad capellam abbatis ex 
parte sacristae ad divina celebrandum liberentur duo cerei de 
duabus libris; eodem modo ad capellam infirmariz et ad 
altare beatae Mariæ, ubi missa cotidie celebratur in honore 
ipsius; et trunci sacristæ reddantur. Item, ad altare beata 
Marie in criptis ex parte sacriste liberentur duo cerei de 
dimidia libra per totum annum; et trunci reddantur sicut 
prius. Item, in festo sancti Adriani et sancti Augustini 
ponatur cereus x. librarum ante altaria eorundem; et ibi 
ardeat jugiter per totas illas octavas. Item, in omni festo 
sancti Petri ponatur unus cereus x. librarum ante magnum 
altare, et ibi ardeat usque post completorium diei sequentis ; 
et in octabis sancti Petri eodem modo. Item, Dominica tercia 
ante Adventum Domini et Dominica tercia ante Septua- 
gesimam liberentur fratri qui custodit disportum duo cerei, 
quilibet de tribus quarteriis, et qualibet nocte quatuor candelze 
qua dicuntur “ barbeaus " et duz candela dispensabiles. 

Item, statutum est ab abbate Nicholao, dompno Thoma 
abbate approbante, quod distribucio cera fiet conventui hoc 
modo : Inter festum Omnium Sanctorum et festum Natalis 
Domini, quando sacrista viderit expedire, liberentur dompno 
abbati xl. libre; item, priori xv. librae ; item, suppriori ix. 
libre; item, precentori vij. libre; item, xxvj. senioribus 
unicuique sex libra; item, xviij. qui sunt in mediis formis 
unicuique v. libra; item, omnibus aliis, preter illos qui sunt 
sub custodia, iiijor. libra. Istis liberacionibus sint omnes et 
singuli contenti. Tamen, si aliquis plus indiguerit, suggerat 
hoc sacriste, petita prius licencia ab abbate, et liberetur sibi 
secundum volun— 


[Here a leaf ts missing.] 


/magnam missam et ad secundas vesperas tantum. [fo. 174. 

Et sciendum quod in festis dupplicibus, quando abbas celebrat 
magnam missam, vel prior, cum abbas absens fuerit vel 
infirmus, xv.Z. Similiter in festo sancti Petri ad Vincula, licet 
abbas vel prior non celebrat magnam missam. . Item, in 
festo sancti Laurencii, proxima die post Purificacionem et in 
festo sancti Melliti et sancti Dunstani in sonitu, viij.Z. Item, 
in albis octavarum festivitatum principalium in sonitu, viij.d. 
Item, in Dominica Palmarum, x.d. pro sonitu, sive conventus 
exeat sive non. Item, in omnibus aliis albis, iijj.Z. Item, in 
omnibus aliis festis dupplicibus per annum in sonitu, 34. 
Item, in omnibus anniversariis principalibus et secundariis, 
sive in hyeme sive estate, in sonitu, vj.Z. Item, in aliis 
anniversariis, quocienscumque fit sonitus in campanili, ij.d. ob. 
Item, in die deposicionis fratris defuncti, xij.Z, et in die 
mensis et in die anniversarii in sonitu, vj.Z. Item, in obitu 
patris et matris, fratris et sororis cujuscumque fratris defuncti, 
i.Z. ob. ; et pro monacho Ecclesie Christi, vj.Z. Item, in 
vigilia Ascensionis, quando conventus sancta Trinitatis venit 
cum processione ad Sanctum Augustinum, in sonitu, x.d. ; 
quando non venit, nichil solvetur. Item, in die Ascensionis, 
novemdecim Z. Item, quocienscumque pulsatur contra regem, 
reginam, vel contra corpus alicujus defuncti magni, incertum 
est ; sed secundum quod poterit conveniri inter sacristam et 
pulsantes. Item, sciendum quod, quando aliquis miles qui 
tenet de abbate vel aliquis alius habeat sonitum in 
campanili et debeat sepeliri in cimiterio monachorum, 
servientes ecclesia de jure habebunt superius vestimentum 
sive tapetum sive aliud, sed non de serico; et similiter 
feretrum. De sonitu eisdem satisfaciet competenter per 
aliquem executorum. Sacrista vero equos cum hernescio ; 
abbas, arma. 


Quando servientes ecclesie habebunt servisiam in 
refectorio. 
Item, sciendum quod in omni dupplici festo et supra, in 


vigilia et in die, et omni ebdomada, quando mandatum fit in 
capitulo, et in octabis festivitatum principalium servientes 

ecclesie habebunt bacinum in refectorio de garla per sub- 
sacristam  ebdomedarium; similiter qualibet ebdomada 
habebunt j. ollam in celario de parvo dolio, ad evigilandos 
celerarios. 


De stipendiis serviencium ecclesia. 


De stipendiis servi/entum ecclesie per annum: [fo. 174b. 
Item, clericus qui custodit corpora sanctorum, in festo 
sancti Michaelis j. marcham, et vj.d. in Nathali ad obla- 
cionem, et in Pascha vj.Z, et comedet in aula. Item, 
vitrearius, in festo sancti Michaelis j. marcham, vj.Z ad 
oblacionem per annum. Item, serviens thesaurariz, x.s. in 
festo sancti Michaelis, et vj.ď. ad oblacionem per annum. 
Item, janitor porta cimiterii, v.s. in festo sancti Michaelis, 
et vj.d. ad oblacionem per annum. Item, quisque trium 
servientum in ecclesia, in quolibet quarterio anni vij.s. vij.Z., 
et quisque vj.Z. ad oblacionem per annum. Item, ille qui 
custodit orologium, vjs. viijd. per annum. Item, ille qui 
facit crassetos, ij.s. per annum. Item, ille qui facit cereos 
in ecclesia et ceram conventus, quolibet quarterio iiij.s., et 
in autumpno v.s., et xij.Z. ad limionem contra Purificacionem, 
et vj.J. ad oblacionem per annum. Item, pro qualibet 
centena cere habebit vj.Z. et liberacionem in celario. Item, 
pro paschali faciendo, levando et prosternendo, cum filo, ij.s. 
Item, tres servientes ecclesia habebunt de sacrista contra 
Natale Domini unam summam frumenti, et contra Quad- 
ragesimam dimidiam summam  pisorum et ccc. allecia, et 
contra festum sancti Augustini dimidiam summam frumenti. 
Et, quocienscumque pendent vel prosternunt curtinas, itij.d. 
Item, vitrearius, jj summam frumenti et j. carectatam bosci. 
Item, fratres organorum, vj.s. per annum, et dimidiam summam 
frumenti in festo sancti Augustini. Item, sciendum quod ille 
serviens ecclesiz qui custodit lectum sacriste habebit veterem 
pelliceam sacristze et similiter diurnales et nocturnales, et 
custodiet tabulam ante magnum altare in festis principalibus. 
Alii vero duo servientes, pelliceas et sotulares duorum sub- 
sacristarum. De aliis diversis et inopinatis per circulum anni 
contingentibus ad presens supersedeo, quoniam ista sufficiunt. 

De diversitate sonitus in diversis festivitatibus. 


Memorandum quod in vesperis principalis festi primus 
sonitus fit in choro, secundus et tercius in campanili, et 
quartus in choro et in campanili. Ad matutinas, primus in 
choro et in campanili, secundus in choro, et tercius et quartus 
in campanili, et quintus intus et extra. Ad secundas vesperas, 
sicut ad primas. Item, in festis quasi principalibus et altis 
dupplicibus ad vesperas, primus sonitus in /choro, [fo. 175. 
secundus et tercius in campanili, et quartus intus et extra. 
Ad matutinas, primus in choro, secundus in choro, tercius et 
quartus in campanili, et quintus intus et extra. Ad secundas 
vesperas, primus et secundus in choro, et tercius in campanili, 
et quartus intus et extra. Ad primam et nonam cum duabus 
campanis, ad terciam et sextam cum una semper. Item, in 
festis principalibus et quasi principalibus et altis duplicibus, 
sonitus ad omnes horas in campanili. Item, omnibus duplici- 
bus simplicis dignitatis, prima nona in campanili. Item, ad 
utrasque vesperas et ad omnes horas in die, sonitus in choro, 
preter primam et terciam, et preter in festo sancti Andree, 
in quo pulsatur nona in vigilia, et in die in campanili. Item, 
in festo sancti Laurencii archiepiscopi, Melliti, et Dunstani, 
prima nona in campanili cum duabus magnis campanis. 
Item, ad vesperas, primus et secundus in choro, et tercius 
in campanili, et quartus intus et extra. Item, ad primam 
terciam, prosam, nonam in campanili, et ad sextam in choro. 
Item, ad vesperas, primus sonitus, secundus et tercius in 
choro, et quartus intus et extra. Item, in quinque octavis, 
videlicet Assumpcionis, Petri et Pauli, Augustini, Adriani, et 
Mildrethe, prima nona in campanili cum una campana. 
Item, ad vesperas, primus sonitus in choro, secundus et 
tercius in campanili, et quartus intus et extra. Item, nona 
in die in campanili et prosa. Item, ad secundas vesperas, 
duo primi sonitus in choro, tercius in campanili, et quartus 
intus et extra. Item, in ebdomeda Pascha et Pentecostes, 
sicut in dupplicibus inferioribus. Item, Exaltacio et Invencio 
sanctz Crucis, Letardus, Ethelbertus, Cathedra sancti Petri, 
Mathias, Commemoracio sancti Pauli, Deusdedit, habent 

primam | nonam et terciam in campanili, primam et 
terciam, et ad omnes alias horas et ad utrasque vesperas 
in choro; eodem modo est de Jamberto, Conversione 
Pauli, translacione Mildrethe, Honorio. Item, Vincencius, 


s Bartholomeus, Jacobus, Thomas, Matheus, Cuthbertus, et 


omnes alie sinplices albae habent primam nonam in cam- 
panili, et primam et terciam. Item, Symon et Judas. Item, 
in omni duplici festo inferiori et in omnibus albis cujus- 
cumque dignitatis erit, prima et tercia in campanili ; nisi per 


io. Dominicam contigerint, quia tunc erit tercia in choro. Item, 

Dominica Palmarum habet nonam in vigilia, et primam et 
nonam in die in/ campanili, et terciam in choro. Et [fo. 175b. 
in omni principali festo et quasi principali et alto dupplici, 
ad “Te Deum” et ad prosam in campanili. Et in fine 
misse, in campanili, et in choro et in laudibus intus et 
extra. Eodem modo est de Laurencio archiepiscopo, 
Mellito, Dunstano, et de v. octavis, nisi quod octave non 
habent pulsacionem in fine misse, nec alique alba per 
annum. Item, in omnibus duplicibus inferioribus, “Te 
Deum," prosa, finis missz, laudes, in choro. Item, in festo 
Laurencii, Melliti, Dunstani, ad matutinas, primus et secundus, 
et tercius sonitus in choro, quartus in campanili, et quintus 
intus et extra. Item, in quinque octavis, duo primi sonitus 
in choro, tercius et quartus in campanili, et quintus intus et 
extra; videlicet, ad matutinas. Item, in Ad Vincula sancti 
‘Petri fiat sonitus et lucerna in ecclesia sicut in alto duplici, 
et evangelium legatur sicut in alto dupplici. Item, antiphona 
super “ Magnificat " ad utrasque vesperas bis cantabitur. 


De lucerna in festis sancti Augustini, Adriant, et 
Mildrethe. 


n duobus festis sancti Augustini, et in festo sancti Adriani, 
ponentur super trabes ante feretra eorum duo cerei, 
quilibet de x. libris; et ardebunt per totas octavas. Item, 
in omni festo sancti Petri ponetur unus ante ma[g]num altare 
de octo libris; qui ardebit ad primas vesperas usque post 
completorium diei sequentis. Item, in omni principali festo 

ponentur super tria magna candelabra tres cerei de xij. libris. 
Item, super candelabra apostolica duo cerei de xij. libris. 
Item, super vij brachia sint vij cerei per totum annum, 
unusquisque cereus de duabus libris et dimidia ; et mutentur 
quocienscumque necesse fuerit. Item, super trabem inferi- 
orem ultra magnum altare, sex cerei, unusquisque de duabus 
libris et dimidia. Item, super trabem superiorem, omnes cerei 
ejusdem ponderis. Item, ad quodlibet feretrum, sex cerei 
ejusdem ponderis. Item, omnes alii cerei in bacinis, scilicet 
in choro et extra chorum, de dimidia libra. Item, in festo 
sanctae Mildretha ponentur sex cerei super feretrum ejusdem, 
et quinque super altare ejusdem ; et ardebunt omnes ad 
utrasque vesperas et ad missam et post exposicionem. Item, 
ante exposicionem, v. super altare; qui quinque debent 
removeri ab altari die se/quente. Item, ponuntur [fo. 176. 
duo cerei super trabem ante feretrum ejusdem ; qui ardebunt 
ad utrasque vesperas, et ad matutinas, et ad missam, et per 
totas octavas in tribus leccionibus, ad vesperas et ad matu- 
tinas. Item, in tribus et xij. leccionibus per totas octavas, 
semper ad missam quatuor cerei, scilicet duo super trabem 
et duo super feretrum ejusdem. Item, ponetur in festo 
ejusdem unus cereus in medio super trabem ; qui accendetur 
ad primas vesperas, et ardebit usque post completorium 
diei sequentis; eodem modo in octavis. Item, a Pascha 
usque ad translacionem sancti Augustini, fiet processio in 
omnibus principalibus festis per cimiterium, si tempus per- 
miserit; et, a translacione usque ad Pascha, in omnibus 
principalibus fiet processio per corpora sanctorum. Item, 
quatuor sunt festa qua habent processionem in cappis, 
quocumque die contigerint: scilicet, Nativitas beatae Mariæ, 
Nativitas Johannis, festum Michaelis, Epiphania Domini; 
et quintum in albis, scilicet Purificacio beate Marie; et 
processio istorum quinque festorum fiet per corpora 
sanctorum. Item, ordinacio sancti Augustini, festum sancti 
Edmundi archiepiscopi, et festum reliquiarum habent pro- 
cessionem in cappis, si per Dominicam contigerint. Item, 
contra omnem episcopum transeuntem in claustrum inclinan- 
dum est a conventu, et similiter contra omnem abbatem 

nostri ordinis. Item, in omni alto dupplici festo et superius 
pulsabitur una campana inmediate post capitulum in 
campanili. Item, in omni dupplici inferiori eodem modo in 
turri. Item, in vigiliis quatuor temporum nunquam sunt 
duo candelabra ad magnam missam, nisi in vigilia sancte 
Trinitatis. Item, in vigilia sancti Michaelis debent portari 
in capitulum quatuor * tronsons" et duo cerei ante abbatem, 
et sic deinceps usque ad Purificacionem beata Mariæ, scilicet 
omnibus duplicibus et supra et ad omne mandatum. Item, 
in aliis diebus, tres tronsons; et, quamvis abbas venerit ad 
leccionem in capitulum, non portabuntur cerei ante eum, nisi 
fuerit duplex festum sive mandatum. 


De lucerna in generali et in speciali. 


I" omni principali festo, ad primas vesperas accendantur 

omnia luminaria ad corpora sanctorum, sex cerei ad 
magnum altare, in choro duo candelabra apostolica, tres 
bacini, et tria magna candelabra/; ad matutinas, [fo. 176b. 
omnes bacini ante corpora sanctorum, et tres cerei super 
trabes; ad exposicionem, omnia luminaria in choro et ad 
corpora sanctorum. Eodem modo ad missam et ad secundas 
vesperas, ad omnes horas, tres bacini in choro. Item, in 
quasi principalibus ad primas vesperas, sicut in principalibus 
ad primas vesperas; ad matutinas omnes bacini ante corpora 
sanctorum, et tres cerei super tres trabes; ad exposicionem, 
sicut in principalibus, exceptis x. *gemeaus" et vij. brachiis 
ad omnes horas, sicut in principalibus; ad missam et ad 
secundas vesperas, sicut in principalibus, exceptis x. *gemeaus." 
Item, in altis duplicibus, ad primas vesperas duo bacini ante 
sanctum  Laurencium et Mellitum, quatuor cerei super 
feretrum sancti Augustini, duo ad sanctum Adrianum, duo 
ad sanctam Mildretham, tres super trabes, quatuor ad 
magnum altare in choro, sicut in omnibus duplicibus. Ad 
matutinas, duo bacini ante sanctum Laurencium et Mellitum, 
in choro, sicut in albis ad exposicionem et ad missam ; et ad 
secundas vesperas, sicut ad primas vesperas. Item, in 
duplicibus inferioribus, ad primas vesperas ad quodlibet 

feretrum duo cerei, et duo ad magnum altare in choro, sicut 
in duplicibus ; ad matutinas, sicut in albis ad exposicionem, 
ad quodlibet feretrum et ad magnum altare duo cerei ; et ad 
missam et ad secundas vesperas, sicut ad primas. Item, in 
octavis sancti Augustini, ad primas vesperas tres bacini et 
sex cerei ad feretrum ejusdem ; ad sanctum Adrianum et ad 
sanctam Mildretham et ad magnum altare et in choro, sicut 
in duplicibus inferioribus ; ad matutinas, ad feretrum ejusdem 
tres bacini in choro, sicut in albis; et ad missam et ad 
secundas vesperas, sicut ad primas. Item, in octavis 
Assumpcionis, Petri, Adriani, et Mildrethz, sicut in duplicibus 
inferioribus ; excepto quod in v. octavis non accenduntur 
bacini ante gradus inter matutinas, nec ad horas, nisi bacinus 
qui semper ardet, videlicet ad utrasque vesperas iij. bacini, 
iij. candelabra et duo apostolica. Item, in vigilia Pascha et 
in vigilia Pentecostes, cum dicitur in letania “ Accendite,” 
accendantur omnia luminaria, sicut in principali festo. Item, 
in omnibus xij. leccionibus tres bacini in choro ; ad exposi- 
cionem duo cerei ultra magnum altare, et duo ad feretrum 
sancti Augustini. Item, de Domina et de sancto Augustino, 
duo/ candelabra apostolica. Item, in albis tres [fo. 177. 
bacini et duo candelabra apostolica, et ad exposicionem sicut 
in xij leccionibus. Item, pridie vigiliarum principalium 
festivitatum, quando fit sonitus cum majoribus campanis in 
turri, accendantur et tres bacini coram magno altare, videlicet 
ad vesperas, ad matutinas et ad magnam missam, exceptis 
vigiliis Pascha: et Pentecostes, in quibus ad missam accen- 
duntur omnia luminaria. Item, per totas octavas, scilicet 
Assumpcionis beate Mariæ, Petri, Augustini, Adriani, 
Mildrethe, quando de eis celebratur servicium, debent 
accendi predicti tres bacini. Item, in omnibus xij. leccionibus 
et tribus et una leccione, quando magna missa celebratur ad 
magnum altare, duo cerei debent accendi super idem altare. 
Feria quarta ante Cenam Domini. Feria quarta 
proxima ante Cenam Domini, ad vesperas in choro tres 
bacini et duo candelabra super magnum altare, et bacini ante 
corpora sanctorum accendantur ; et in hac feria tradantur 
magistro infirmorum xxiiij. colpuni grossi et longi, qui durent 

ad servicium super herciam per illas tres noctes sequentes. 
In choro, in hiis tribus noctibus, super herciam xxiiij. cerei, 
quisque de tribus quarteriis, antequam conventus in choro 
congregetur, accendantur ; qui de uno in unum cum servicio 
extingui debent. Bacini ante corpora sanctorum et bacinus 
ante magnum altare ad hoc servicium ardere debent, et inter 
“Laudate Dominum de celis" extinguantur, et crasseti simi- 
liter ; et quando incipitur antiphona “ Traditor," extinguitur 
ultimus cereus super herciam. 


De lucerna in Cena Domini, In Cena Domini, et 
duabus feriis sequentibus similiter, cotidie unus cereus de 
dimidia libra, non ante accensus, ad benediccionem novi ignis 
haberi debet; et hoc super hastulam. In hac Cena Domini 
ad magnam missam in choro tres bacini, et duo candelabra 
super magnum altare, et bacini ante corpora sanctorum accen- 
dantur ; et inter sanctam communionem ij. cerei super altare 
beati Augustini similiter accendantur ; et hoc ob reverenciam 
Dominici Corporis quod ibi ponitur; et ardeant cotidie dum 
Corpus Domini ibi deponitur. In hac Cena Domini ad 
vesperas nullus ardens erit cereus, nisi duo continui. 


In Parasceve Domini. | Feria sextain Parasceve Domini, 
adorata cruce ab omnibus, et non ante, hinc et hinc lucerna 
fiat,/ sicut in Cena Domini ad magnam missam. [fo. 177b. 


Sabbato. In sacro Sabbato, accenso cereo paschali, 
jugiter ardeat usque in finem completorii diei crastinz ; et in 
hac vigilia ad missam, et in die Pascha ad processionem, et 
ad magnam missam per omnia lucerna fiat, sicut in die 
Natalis Domini. In hac sacra nocte Paschae, ante exposi- 
cionem evangelii, exceptis cereis super altaria et exceptis 
"*gemeaus" et excepto magno candelabro cum vij. cereis, 
lucerna fiat sicut ante; post exposicionem vero omnia 
accendantur. 


In die Pasche. In die Pasche ad vesperas, post 
* Benedicamus," tradantur quatuor cerei magni altaris quatuor 
cantoribus, et fiat processio ad crucem ; et deinceps per totas 
illas octavas ad vesperas cum cotidianis candelabris ad ipsam 
crucem fiat processio. Item, Dominica prima in Adventu, 

Dominica prima in Septuagesima, Dominica prima et Dominica 
media in Quadragesima, lucerna fiat in choro, sicut in albis ; 
et sonitus eodem modo; sed nichil pulsabitur in campanili, 
sed in turri tantum. 


De processionibus. 


De processionibus per totum annum, a Sabbato ante primam 

Dominicam Adventus usque ad proximam noctem post 
Purificacionem, nec ad vesperas nec ad matutinas memoria 
fiet de cruce, nec in Sabbatis processio ad crucem, sed ad 
altare beatæ Marie in criptis. Item, eodem modo fiet a 
Sabbato ante primam Dominicam Passionis usque Pascha. 
Item, proxima die qua vacat, scilicet post octavas Paschæ, 
scribetur tabula ad mandatum, et erunt capitula, ymni, et 
oraciones de communi per totam Resurreccionem, et con- 
ventus super misericordias usque post festum sanctæ Trini- 
tatis. Item, singulis diebus in ebdomada Paschæ et 
Pentecosten, et in octavis eorundem, et omni Sabbato et 
Dominica in tempore Paschæ, et in vigilia et in die Asscen- 
sionis, fiet processio ad crucem, sed simpliciter cum uno 
sacerdote, nisi forte abbas sit revestitus, ad vesperas in hoc 
festo tantum. Et duo juvenes in froccis portabunt candelabra. 
Diceturque eadem antiphona “ Christus resurgens,” sed sine 
versu et sine organis. Item, Sabbato et Dominica post 
Ascensionem, processio ad crucem. Item, in die Paschæ et 
in vigilia et in die Pentecostes et in vigilia et in die sancti 
Augustini, processio ad crucem cum quatuor cantoribus. 
Item, in omni alio tempore/ anni fiet processio [fo. 178. 
Sabbatis ad crucem et Dominicis in criptas, preter in quibus- 
dam festis sanctorum, videlicet in Annunciacione beatæ 
Mariæ, et in festo sancti Benedicti, ad utrasque vesperas, sive 
Sabbato sive non, quibus fiet processio ad altaria eorundem ; 
et in die sancti Stephani, ad altare sancti Johannis, quocum- 
que die contigerit ; et in utroque festo sancti Gregorii, et in 
Nativitate et Decollacione sancti Johannis baptistæ, et in 
festo sancti Martini et sancti Nicholai, videlicet ad primas 
vesperas, fiet processio ad altare eorundem, si Sabbatum non 
fuerit. Item, in vigilia Natalis Domini et in die et per totas 

octabas fiet processio in criptas, nisi in die sancti Stephani, in 
quo fiet ad altare sancti Johannis, quocumque die contigerit. 
Item, vigilia et in die Epiphaniae, processio in criptas, 
quocumque die acciderit. Item, in vigilia Trinitatis incipit 
processio ad crucem, et in die in criptas. Item, proxima feria 
sequenti erit conventus ad formulas, et incipietur leccio una 
de nocte, et durabit ista leccio usque in proximam feriam post 
fessum Omnium Sanctorum. Item, eadem feria incipietur 
capitulum, scilicet * Vigilate," et ymni et oraciones ad feriam 
pertinentes. 


De tabula argentea ante magnum altare. 


In vigiliis omnium sanctorum principalium festorum tabula 
ante magnum altare inter capitulum debet discooperiri, et sic 
remanebit usque completorium diei sequentis. Eodem modo 
in festis quasi principalibus. Item, omnibus altis dupplicibus 
in die inter capitulum debet discooperiri, et post magnam 
missam cooperiri; eodem modo in festo sancti Laurencii 
archiepiscopi, Melliti, et Dunstani, et in quinque octavis 
principalibus, et in octavis Pascha et in octabis Natalis 
Domini. Item, in duobus anniversariis, videlicet Omnium 
Animarum et Hugonis primi. Item, in tribus diebus post 
Pascha et Pentecosten. Item, infra tricennale fratris defuncti 
debet sacerdos qui fuit revestitus in laudibus, scilicet in 
principali festo et pari principali, post collectam de omnibus 
sanctis exire de choro, et, cum derevestitus fuerit, debet redire 
in chorum et dicere collectam pro fratre defuncto, scilicet 
* Absolve." 


Ista festa habent matutinas de die. 


Scilicet Mellitus, veneracio reliquiarum, item octavae 
Pasche, quando celebrantur post festum sancti Melliti 
archiepiscopi, translacio sancte Mildrethe,  Dunstanus, 
Ascensio Domini,/ Pentecostes, Trinitas, Augustinus, [fo. 178b. 
octava ejusdem, Nativitas sancti Johannis, festum aposto- 
lorum Petri et Pauli, octave eorundem, festum sanctae 


Mildrethe. 

ftem, in vigiliis omnium principalium festorum. 


Erunt duo candelabra et unus cantor ad magnum missam, 
nisi in vigiliis Pascha et Pentecostes, in quibus erunt duo 
cantores. Item, in quinque principalibus festis quae habent 
ex se octavas, erunt pridie vigiliarum eorundem, scilicet ad 
vesperas, ad matutinas, et magnam missam, in vigilia sonitus 
et lucerna, sicut in xij. leccionibus. 


De Dirige et Placebo per totum annum. 


Item, a kalendis Novembris usque ad Purificacionem, 
dicitur “ Placebo " ante vesperas, et “ Dirige " de nocte. Item, 
a Purificacione usque ad Quadragesimam, sicut ante kalendas 
Novembris. Item, in Quadragesima dicitur “Placebo” ante 
vesperas, et “ Dirige" post prandium servitorum. Item, a 
Pascha usque ad kalendas Novembris dicitur * Dirige" ante 
vesperas, et “ Placebo” post vesperas. 


De Cena. 


Item, in omnibus dupplicibus festis et supra cenabit con- 
ventus, preter in Adventu, Septuagesima, et Quadragesima. 
Item, in die Purificacionis, sive infra Septuagesimam sive 
extra Septuagesimam contigerit, cenabit conventus. 


d intelligendas observancias noviciorum in tempore 

professionis, sciendum est in primis quod illo die quo 
profitendi sunt, completis hiis qua ad ordinem pertinent in 
capitulo et illis quz dompnus abbas de statu illorum dicere 
voluerit, jubet eos vocari per priorem magistrorum suorum, qui 
fuerit in capitulo. Vocati autem venient ordinata processione, 
ita quod inter singulos sint vij. pedes, quod observari debent in 
omnibus processionibus eorum. Venientes in capitulum 
inclinabunt a latere juxta petras qua jacent in introitu 
capituli, et ibunt ante analogium, singuli per ordinem stantes, 
et tunc accipient venias suas. Interrogati ab abbate quid 
dicant, dicet prior eorum in Gallico sic: “ Nus requerums la 

" misericorde Deu, nostre dame scynte Marie, seynt Pere, 
“ seynt Pol, seynt Augustin, ove sa chere compaynie seynt 
" Beneth, e la vostre, ke vus nus grantes la profession de 
* moynage." Tunc jussi surgere, ostendet eis quod difficilem 
rem petunt, et diversas questiones qua pertinent ad congrui- 
tatem religionis, ita quod semper una pars sit affirmativa, et ad 
illam/ respondebunt : * Oyl, sire, par la grace Deu,” [fo. 179. 
et altera negativa, et ad illam respondebunt: *Nenyl, sire, si 
“ Deu plest" Tunc concedet illis, ad honorem Dei et sancte 
Mariæ matris ejus, devotam peticionem suam. Hoc audito, 
inclinabunt omnes devote, et procedens prior eorum ad 
abbatem osculabitur genua ejus, si permiserit ; proponit tamen 
de consuetudine manum coopertam ; quam cum osculatus 
fuerit, descendet de gradu et, facta inclinacione, ibit ad locum 
suum ; et, cum fuerit in in[ter]veniendo, ibit alter sic faciendo ; 
et ita singuli usque ad ultimum. 

Cum autem ultimus venerit ad locum suum, omnes simul 
accipient venias suas, sic dicendo in Gallico: “ Nus requerums 
“Ja misericorde Deu, nostre dame seynte Marie, e la vostre, 
* ke vus priez pur nus, ke nus pusums si la profession receyvre 
“ ke ce seyt al honur Deu e sauvacion de nos almes.” Tunc 
precipiet abbas cantori quod faciat pro illis secundum quod 
moris est, scilicet dicere oracionem specialem ad magnam 
missam, et precipiet illis ut vadant ad Deum; et, facta 
inclinacione, recedent. Si statim terminaverit capitulum, 
remanebunt ad “ Verba mea”; si non, ibunt in dormitorium. 

Hac autem omnia observanda sunt die qua recipiu[n]tur 
in capitulo, exceptis quibusdam, videlicet quod tunc precedent 
eos in capitulum duo magistri eorum, nunc autem non 
similiter quod tunc debet requiri habitus, nunc autem pro- 
fessio, et tunc recedent ad rasturam, nunc in dormitorium. 
Ad magnam missam tenebit chorum precentor cum socio 
usque post professionem, quia tunc recedet precentor et socius 
remanebit usque ad finem missz ; et post primam collacionem 
et "Per Dominum" erit alia collecta pro noviciis ante 
epistolam ; cum evangelium incipitur, faciet precentor noviciis 
signum, et ipsi eum sequentur ad sanctum Gregorium, et ibi 
deponentes veterem habitum induent novos froccos tantum, 

et ibunt usque ad introitum chori superius. Et, cum deter- 
minaverit evangelium, ingredietur precentor incipiendo 
psalmum “ Miserere" Et continuo accipient longas venias. 
Et, cum dictus fuerit psalmus a conventu cum * Gloria Patri," 
erigent se. Tunc prior eorum ibit ad cornu altaris, stans 
versus crucem, et magister unus cum incausto et penna juxta 
ipsum, et ibi leget professionem suam, quam, cum perlegerit, 
signabit eam cruce ;/ deinde plicabit eam et cum [fo. 179b. 
genuflexione tradet illam abbati, et, facta inclinacione, ibit 
ad locum suum ; et sic vicissim facient singuli. Cum autem 
ultimus venerit ad socios, accipient curtas venias, dicendo 
hunc versum, * Suscipe me, Domine, secundum eloquium 
“tuum, et vivam." Incurvantes cum hiis verbis ad terram, et 
surgentes adjungent inclinando, * Et non confundas me ab 
expectacione mea," incipiendo semper alciori tono. Quod 
cum tercio factum fuerit et a conventu repetitum, adjicient 
* Gloria Patri," * Sicut erat," semper inferius inclinando usque 
ad “Amen.” Deinde erigent se et accipient longas venias, 
jacentes sic usque aspergantur aqua benedicta. Et precentor 
cum socio incipiet letaniam, et interim abbas incurvabit se 
super scabellum ante altare quando dicitur in letania “Fili 
Dei," et cetera. Surget abbas et dicet tres oraciones ; quibus 
dictis, incipiet festive sine genufleccione “ Veni Creator,” qui 
cantabitur de choro in chorum; et, quousque percantetur, 
incurvabit se abbas, ut dictum est. Deinde dicet unam 
oracionem longam, et asperget eos aqua benedicta ; et con- 
tinuo surgent stantes in pace, usque benedicantur cucullz 
eorum. Post benedicciones accedent secundum prioritates ad 
sacrum habitum suscipiendum, cum genuflexione. Post 
suscepcionem vero stabunt ordinate in locis suis ; et erunt ibi 
magistri eorum et subcamerarius, parati ad auxilium, iterum- 
que accipient longas venias, dum abbas dicit unam oracionem ; 
qua dicta, accedent divisim, stantes ante abbatem ; et oscula- 
bitur eos, ponendo capucia eorum usque ad medium nasi. 
Postea osculabuntur sacerdotem, diaconum, et alios ministros 
altaris et cantores, deinde totum conventum per ordinem, 
incipiendo a senioribus vicissim ex utraque parte. Postea 
revertentur ad locum suum, in quo soliti sunt stare inter 

missas. Et sciendum quod servitores ecclesiz stabunt con- 
tinuo inter professionem ante almare, portantes turribulum et 
cereos. Sacerdos vero et diaconus sedebunt in cathedra, 
donec posuerit capucia eorum. Sciendum vero quam cito 
sacerdos osculatus fuerit ultimum, incipiet * Credo in unum 
Deum," vel * Dominus vobiscum," secundum quod festivitas 
diei requiritur. Similiter intellige/ quod abbas ingre- [fo. 180. 
dietur ante evangelium, indutus alba, cappa, mitra, cirotecis 
et baculo pastorali, stans in loco ubi stabit diebus Dominicis 
ante processionem ; et ponet thus in thuribulo, et dabit 
benediccionem super evangelium. Si vero non celebret 
missam, recedet post professionem factam. 

Similiter intelligendum quod [si] prior fuerit in choro, statim 
quando percantatur “ Sanctus," percuciet unam oracionem ; 
et dicet conventus super misericordia[s] unum “ Pater noster,” 
et, facto iterum signo, surgent eodem modo quo fit ante unam 
horam ; et tunc unus de magistris eorum portabit antiphonaria 
eorum, si habuerint, ad dormitorium, et queret eorum 
psalteria. Post * Agnus Dei" et preces, dicent more solito 
“Domine Jesu Christe" Deinde statim erigent se super 
formas, et dicent ad invicem “ Confiteor." Postea ibunt ad 
communionem sanctam, et accipient rinsuras ante almare, ubi 
stant calices, ab uno de magistris eorum vel subsacrista ; et 
redibunt ad suos ordines. Post missam, si statim pulsatur ad 
horam, ibunt superius in ordines suos more solito. Si spacium 
fuerit, ibunt in stallum prioris, et alii ex altera parte juxta 
stallum abbatis, et ibi sedebunt. Post horam, si meridiana 
non fuerit, ponent psalteria sub natas, ubi stant, et post 
prandium ibi ea reaccipient et residebunt in choro, ut supra. 

Isto die communicabuntur omnes ad magnam missam. 
Similiter die secundo ad capitulum venient, et ad * Benedicite " 
exibunt usque in oratorium, sedentes interim juxta stallum 
abbatis in choro, et alii juxta stallum prioris; et die tercio ad 
sanctum Gregorium. Et quicumque celebrat illam missam 
deponet capucia eorum post “Agnus Dei," cum acceperint 
pacem de eo. Deinde dicent “ Confiteor," flectendo genua ; 
et tunc accedent ad sanctam communionem. Post missam 
ibunt in claustrum, mutantes sedes suas, ita quod prior eorum 

sedeat versus hostium ecclesiæ, et junior juxta hostium beatæ 
Mariæ ; et, cum dixerint “ De profundis,” educentur ad 
sanctam Brigidam a magistris eorum, singuli pro se trahentes 
manum ad priorem, si presens fuerit; et dicetur eis qualiter 
se habebunt in capitulo, videlicet, cum solutum fuerit silen- 
cium, sedebunt in pace, et presidens precipiet illis surgere, et 
ostendet illis quod de cetero secreta capituli non revela- 
bunt,/ similiter quod non permittant aliquam literam [fo. 180b. 
obligatoriam pro debitis alienis sigillari sigillo communi, sine 
majori consensu capituli vel vi principis, quibus resisti non 
poterit. Et, ad hoc faciendum et fideliter observandum, 
tenebunt manus erectas contra majestatem, si fuerint inferioris 
ordinis ; si vero sacerdotes, super pectus tenebunt, dicendo in 
quantum in ipsis est. Tunc precipiet illis presidens sedere ; 
et sic remanebunt in congregacione. 


De festis habentibus octavas, cum regimine chori : Epiphania 
infra octavas sancti Adriani, Assumpcio, Petrus et Paulus, 
Augustinus, Adrianus, Mildretha, Nativitas beatas M aria. 

Item, de festis habentibus octavas, sine regimine chori: 
Nathale Domini cum tribus diebus sequentibus, Pascha, 
Ascensio, Pentecostes, Laurencius martyr, Nativitas sancti 
Johannis, ordinacio sancti Gregorii, Martinus, et Andreas ; et 
per totas octavas omnium festorum predictorum erit con- 
ventus super misericordias, preter octavas sancti Andre, si 
infra Adventum acciderit. 

Notandum eciam quod ad memorias Natalis Domini, 
Epiphaniae, et Ascensionis capietur curta venia. Item, quod 
abbas non debet incensari inter aliquam processionem. 


Ista de recorda Johannis Herewad, prioris. 

Bona fratris mortui distribuenda sunt hoc modo: Aurum 
et argentum pertinent ad abbatem. Cera et species grosse 
pertinent ad priorem. Percamenum, incaustum, aseur, ver- 
milun, et carola, et alii colores pertinent ad cantorem. 
Species confectz, pixides, et pulveres confectae, vyoles et 

hujusmodi pertinent ad infirmarium. Item, ferrum, pium- 
bum, es, et stagnum pertinent ad thesaurarium. Item, panm 
ordinati pertinent ad camerarium; et alia minuta ad sub- 
camerarium. Item, inordinati ad voluntatem dompni abbatis. 
Item, vestimenta ad thesaurarium ecclesiz; et libri ad libra- 


rium; cyphi ad refectorium. Item, cera stricata pertinet 
ad sacristam. 


[Here sixteen leaves are wanting.] 


. . « . . bat ire ad dormitorium vel ad capitulum suum, 
tunc eat ad ecclesiam ; et ibi in loco suo sedeat, orans pro 
anima fratris sul. 


De modo minuendi et ejus observacione. 


(um necesse habuerit novicius minuere sibi, in capitulo suo 

dicat magistro suo ; et ipse licenciam sibi dabit, si viderit 
expedire. Et, si habuerit licenciam, post evangelium majoris 
missze, facto in loco suo ante et retro, exeat et ante crucem, 
inclinato capite, dicat psalmum “ Deus in adjutorium," cum 
“Gloria” et * Pater noster, et post “Et ne nos," “ Adju- 
torium nostrum," * Sit nomen Domini benedictum." Collecta 
* Acciones nostras" Et sic transeat ad dormitorium; et, 
acceptis nocturnalibus suis et fascia sua, cum summo silencio 
adeat locum ubi minuuntur fratres; ibique parum vel nichil 
loquatur. Ibique expectet, quousque ingrediantur refec- 
torium ; et tunc cum illis ingrediantur et reficiat cum aliis. 
In die illa in libro non studeat in claustro nec in crastino. 
Dum completorium dicitur in choro, ante crucem sedeat, 
nisi a magistro suo vel aliquo seniore ad locutorium 
ducatur; et similiter in crastino. Chorum non ingredietur 
ante diem tercium, et, quando vigilia prima dicitur, ingredietur 
ad terciam, quando cantatur ympnus; alio tempore semper 
ad “ Miserere," ante primam. Secunda die caput non pectet 
neque nocturnales mutabit, ne ledat brachium in quo minuit 
sibi. In noctibus, cum audierit matutinas cum aliis, ante 
crucem [sedeat] ante altare quod sibi elegerit, usque ad laudes 

conventus, et tunc eat dormiendum. Et mane, si vigilia 
prima fuerit, si necesse habeat, dormiat usque ad ortum solis ; 
et tunc, advocato sibi aliquo socio, ante crucem dicat primam 
suam, et similiter dicat ibidem alias horas suas canonicas. 


De infortunio ignis. 


Si contingit quod ignis fuerit in civitate, ante altare 
magnum oret novicius; non exeat, sed ibi continue oret, 
quicquid majores sui fecerint. 


/ Tvadicio generalis capituli super mores et [fo. 181b. 
observancias monachorum ordinis sancti Benedicti. 


© pias decens est et justum ut, qui sub unius regula et 
sub unius professionis voto vivimus, in sanctz religionis 
observancia inveniamur regulariter uniformes, quatinus uni- 
tatem interius servandam in cordibus foveat et representet 
uniformitas morum et observanciarum regularium exterius 
observata ; iccirco tradicionem hanc infrascriptam, per quam 
de cetero, quid vel qualiter circa predicta, juxta regula 
nostra veritatem, salvis mitigacionibus et declaracionibus sedis 
apostolice. super eadem regula, in forma scilicet inferius 
tradita, inpetrandis, necnon et juxta constituciones felicis 
recordacionis domini papae Gregorii ix., et aliorum summorum 
pontificum, legatorumque ab eisdem in Angliam trans- 
missorum, ac eciam juxta sanas et approbatas consuetudines 
predecessorum patrum nostrorum, facere debeant, omnibus 
nostri ordinis innotescat, vobis, patres, juxta promissum 
nostrum, in hoc capitulo generali offerimus corrigendam, 
correctamque, si libuerit, approbandam, et approbatam per 
sedem apostolicam confirmandam ; sub hoc modo, videlicet 
quod neque presens hac tradicio, neque statuta per quos- 
cumque nostri generalis capituli presidentes in futurum 
edenda, ut sic paci nostri ordinis prospiciatur et tranquil- 
litati consciencia singulorum, auctoritate prelatorum nostri 

ordinis in subditos, quam scilicet regula nostra jusve 
canonicum seu privilegium quodlibet, dum tamen regula 
non contrarium, dat eisdem, restringant nec eciam subditum 
vel prelatum obligent ad culpam de cetero, sed tantum ad 
penam in eisdem expressam, nisi cum precepto seu mandato 
superioris persona vel statuto capituli ex deliberacione, 
quod absit, contempnitur obedire, aut remedium de contra- 
facto ex proposito negligitur procurare. Item, quod nulli, 
absque sedis apostolice vel hujus generalis capituli auctori- 
tate expressa, quicquam de hac tradicione mutare, addcre, 
vel minuere propria liceat voluntate, ne forte ab uniformitate 
optata, Deique dono et sancti patris nostri Benedicti meritis 
jam provisa, paulatim, ut retroactis temporibus, defluere 
videamur. 


De regule informacione in genere. 


Į” primis, gracia Sancti Spiritus invocata, statuitur quod 

non solum professi fratres nostri ordinis sed eciam 
no/vicii, juxta id quod sancte Romanæ sedis legatus [fo. 182. 
statuit Octobonus, beati patris nostri Benedicti regulam plene 
discant et quasi memoriter eam sciant; et quod, nichilominus, 
de eadem regula una leccio cum sua exposicione vulgari, 
juxta felicis recordacionis domini papæ Gregorii ix. statutum, 
in capitulo post martilogium et “ Preciosa est mors” legatur 
cotidie, nisi ex supervenienti et urgenti causa, ad nutum 
presidentis, forsitan brevietur; quod tamen si contigerit, 
eadem leccio? ex integro ibidem in crastino relegatur. Item, 
quod lecciones de regula propriæ? scilicet de ordinando 
abbate, preposito, cellerario, et de disciplina suscipiendorum 
fratrum, die eleccionis seu institucionis eorum, et eciam de 
Quadragesimæ observacione, prima die Lunæ ejusdem ad 
premunicionem cantoris legantur; et regula semper in 
crastino ingressionis noviciorum a capite inchoetur. Prelati 
quoque? et fratres in infirmitorio ac eciam in maneriis exterius 
commorantes cotidie leccionem regulæ ac eciam martilogii, 
ubi haberi poterit, non omittant audire. Qui vero alterutram 

ipsarum leccionum omiserit per neglectum, pro singulis 
hujusmodi omissionibus psalmum “ Miserere mei, Deus,” vel 
oracionem Dominicam decies solvere teneatur. Statuitur 


eciam et firmiter est injunctum quod singuli ordinis nostri 


prelati omnes consuetudines expresse ipsi regulæ derogantes, 
in quibus scilicet apostolica sedes, juxta id quod in hac prima 
distinccione infra, capitulo penultimo et ultimo, traditur, 
communiter non dispensat, tanquam corruptelas extirpent ; 
ipsamque nostræ professionis magistram regulam in divinis 
officiis et aliis omnibus faciant, secundum formam hic 
traditam, firmiter observari. 


De judiciis regule, qualiter sane intelligantur. 


A? judiciorum sentencias in regula sancti patris nostri 
Benedicti sanius intelligendas, presenti declaratur statuto 

tres ibidem modos contineri, quibus error (?)! delinquencium 
corrigatur. Primus namque est de illis delictis qua idem 
pater Benedictus proprio determinaverit judicio: ut est illud, 
qui per negligenciam tempore constituto non pulsaverit 
signum ad nocturnas vigilias, in oratorio satisfieri inde jubet ; 
et qui ad divinum/ officium, vel ad mensam in hora [fo. 182b. 
refeccionis, per negligenciam seu vicium non accurrerit 
tempestive; et si cui a priore aliquid offertur, et renuerit 
accipere; et si quis, dum pronunciat psalmum aut anti- 
phonam aut leccionem, fallitur; et qui pro aliqua arte 
extollitur, et aliis hujusmodi—de quibus sciendum quod non 
aliud judicium, quam quod regula determinat, est reddendum. 
Secundus est de spiritualibus peccatis, de quibus in regula 
dicitur. Si quis frater contumax aut inobediens fuerit, aut 
superbus, aut murmurans, vel in aliquo scilicet spirituali 
peccato contrarius existens sancta regule, et cetera, hic pro- 
ficiendo usque ad septem gradus extenditur, videlicet primo 
monendo, secundo publice corripiendo, in levioribus culpis 
seu gravioribus juxta consideracionem infrascriptam excom- 
municando, jejuniis nimiis affligendo, verberibus cohercendo, 
pro eodem inemendato ab omnibus orando, atque ad ultimum 

de monasterio expellendo. De isto secundo modo sollicite 
curandum est, quia non omnibus personis supradicti gradus 
equaliter poterunt convenire. Aliter enim corripiendi sunt 
honesti, aliter improbi. Nam de contumacibus precipit regula, 
quod semel et secundo amoneantur secrete. Alibi eciam 
sic dicitur in eadem: “Si contumax fuerit, de monasterio 
* expellatur." Necesse est ergo ut justa moderacione utrum- 
que discernatur, qualiter videlicet secundum regulam et secrete 
possit moneri, et de monasterio expelli Ille namque 
amonendus est secrete qui, licet a priore aliquid imperatum, 
refutans, tamen increpatus mox emendacionem promittit, qui 
et honestus poterit jure dici; et ille de monasterio est merito 
expellendus qui, contumax existens, nullo unquam pacto 
adquiescit suscipere disciplinam: quem vocat regula contu- 
macem omnino. Unde et non merito improbus est dicendus. 
Inprobum eciam nichilominus regula vocat illum qui, licet 
frequenter correptus, discipline non contradicat expresse, 
tamen honestatem, quam prius dum emendare se profitens 
habere videbatur, relinquens, ad duram et improbam mentem 
transit. Unde notandum tria semper fore consideranda in 
istis: personam scilicet, intencionem, modum delicti. Per- 
sonam : utrum modestia et intellectu vigeat, vel duricia 
mentis contradictor existat. Intencionem: utrum studio an 
infir/mitate deliquerit. Modum: utrum graviter [fo. 183. 
erraverit, vel certe leviter. Unde et in regula dicitur, 
secundum modum culpa, excommunicacionis et discipline 
debet extendi mensura. Igitur omnis spiritualiter delinquens 
tamdiu debet moneri secreto, donec seipsum improbum 
reddendo in publicum transeat ab occulto. In qua tunc 
publica correpcione si non emendaverit, ad excommunica- 
cionem levium culparum vel gravium, juxta consideracionem 
predictam, transibit ; ibi cum tentus fuerit, aliquamdiu 
nequiverit corrigi, nimiorum jejuniorum maceracione debet 
affligi, per quam si persona talis correcta non extiterit, 
flagellorum coherceatur acredine. Sed, [si] nec hoc valuerit 
aut eciam personz consideracio non admiserit, omnipotentis 
Dei misericordia communiter ab omnibus inploretur. Quod 
si nec sanatus fuerit isto modo, proiciatur a corpore monasterii, 

juxta regulam, vel pocius ad agendam penitenciam, juxta 
decretalem extra de regularibus, “Ne religiosi in carcere 
teneantur.” Sciendum autem quod, sive in regula sic dicatur, 
“ Excommunicetur, sive excommunicacioni subjaceat vel 
regulari, seu graviter, sive gravissimae vindictae subjaceat aut 
hujusmodi, totum juxta consideracionem predictam ad istum 
secundum modum debet referri. Quia tamen in quibusdam 
locis in regula dicitur, “ Discipline districciori subjaceat,” 
intelligi hoc sic potest, videlicet quod, sive moneatur occulte 
sive corripiatur in publico, et cetera, in eodem gradu acrius 
coherceatur. Capitula vero regule quibus supradicta per 
ordinem colligi valeant sunt hzc tria; vicesimum tercium, 
scilicet de excommunicacione culparum ; tricesimum, scilicet 
de pueris in minori etate qualiter corripiantur ; et vicesimum 
octavum, scilicet de hiis qui, sepius correpti, non emendaverint. 
Ubi eciam omnes predicti vij. gradus possunt recolligi. 

Tercius modus est de criminibus enormibus, incontinencia 
scilicet, ebrietate assidua, ceterisque hujusmodi, quorum 
judicia, licet propter eorum enormitatem, nec quidem monachis 
cogitandam, in regula lateant, nullo tamen modo nisi peni- 
tencia corporali purgantur, secundum auctoritatem canonicam. 
In quibus eciam modus, persona, et intencio, ut supradictum 
est, semper sunt inspicienda. Sanctorum quoque, et maxime 
nostri generalis capituli, instituciones sunt pariter per- 
pendende. 


De regule declaracionibus a sede apostolica 
znpetrandis. 


QS upplicant sanctitati domini papz sui devoti filii, presidentes 

et capitulum generale Cantuariensis provincia, ordinis 
sancti Benedicti, quod, licet ipsi et omnes fratres ejusdem 
ordinis de bono et equo, eo magis, secundum exigenciam sui 
status, quo per statum perfeccionis, quem per/ suam [fo. 183b. 
professionem voluntarie assumpserunt, ad omnia qua con- 
tinentur in regula sancti Benedicti, plus quam Christiani ceteri, 
teneantur, ex benignitate tamen solita nullus frater profes- 
sionis predictze, sub disciplina videlicet dicti capituli constitutus, 

post transgressionem cujuscumque statuti seu mandati regulae 
memoratz ad culpam mortalem de cetero obligetur, nisi 
videlicet per transgressionem eorum tantummodo ad quae 
seipsum expresse in sua professione quilibet obligavit ; hoc 
est, nisi actu promissionem de stabilitate transgressus fuerit, 
apostatando, vel promissionem de morum conversione in 
ordine, seculariter vivendo, seu promissionem de obediencia, 
statutum regula seu preceptum superioris contumaciter con- 
tempnendo. Item, quod idem de presidente et prelatis dicti 
capituli declaretur, nisi in premissis, ut dictum est, rei vel 
negligentes ex proposito fuerint et remissi. Si quis tamen 
voluntarius sui voti seu professionis cum deliberacione, juxta 
quod pretactum est, et ex proposito prevaricator extiterit, sic 
petunt, a communione et celebracione divinorum ipso facto 
suspensus, et eciam, nisi infra diem naturalem, id est xxiiij. 
horas, rediens ad cor resipuerit cum effectu, eo ipso ex tunc 
vinculo anathematis feriendus. Qui vero in criminibus 
predictis consensu tantum culpabilis fuerit et non actu, 
quamvis ex reo consensu fuerit sic suspensus, a predictis tamen 
anathemate et suspensione, quibus scilicet ligati se divinis 
inmiscentes irregularitatem ipso facto contrahunt, sit immunis. 
Item, quod nulla interpretacio, declaracio, vel exposicio, 
supplecio, seu mitigacio super regulam predictam a quoquam 
conficta, quze sancte Romane sedis auctoritate vel dicti 
generalis capituli auctoritate canonice fuerit approbata, vim 
aliquam ligandi predictos fratres seu prelatos contra hanc 
summz sedis declaracionem seu indulgenciam habeat de 
cetero, vel solvendi. 


De vegule mitigacionibus a sede eadem 1mpetrandzs. 


SS UDDHCanE predicti quod, cum aliqua verba regula sancti 

Benedicti striccius interpretata in professorum ejusdem 
regula conscienciis generare scrupulum possint et scandalum, 
nisi scilicet per ipsum, qui claves Omnipotentis habet in 
terris, benignius explicentur, de solita benignitate verba 
dictz regulae infrascripta, juxta modum suppositum, 

mitigare dignetur sedes apostolica, vel aliter super hiis, 
prout ad animarum lucrum et ordini melius expedire 
providerit, dispensare. 

Primo, cum, secundum regulam, octavo capitulo, per 
hoc quod ibidem sic dicitur: quod vero restat post 
vigilias,/ a fratribus, qui psalterii vel leccionum [fo. 184. 
aliquid indigent, meditacioni inserviatur, pluribus videatur 
quod fratribus post vigilias seu matutinas dormire non liceat, 
aliter tamen in ordine diucius usitetur, supplicant super hoc, 
pro pace dictorum fratrum, benignitate solita dispensetur. 

Item, super hoc quod a Pascha usque ad kalendas Novem- 
bris privatis diebus unica leccio pro tribus solitis secundum 
regulam est dicenda, supplicant quatinus privatis diebus, 
scilicet infra sollempnitatum et festivitatum octabas, ac eciam 
in vigiliis seu jejuniis proprias omelias habentibus, liceat eis 
isto, sicut reliquo anni tempore, tres lecciones habere. 

Item, cum regula, 14° capitulo, jubeat indistincte 
sanctorum festivitates, sicut Dominico die, qui videlicet, 
semper cum xij. leccionibus celebrari, supplicant quatinus 
simplicium sanctorum. festa cum tribus tantum leccionibus 
eis liceat celebrare, cum psalmis scilicet ferialibus, juxta 
morem antiquitatis, et! leccionibus et responsoriis ad festa 
hujus pertinentibus. 

Item, cum, a Pentecoste usque ad capud Quadragesimz, 
omnibus noctibus feriarum, sex posteriores psalmi nocturnales, 
ac omni Dominica extra Quadragesimam cantica, matutini, 
prima, tercia, sexta et nona cum “ Alleluia" dici, secundum 
regulam, capitulo scilicet 15, debeant, supplicamus quatinus 
eis, à Septuagesima usque ad Pascha, juxta morem universalis 
ecclesiz, tacere liceat “ Alleluia.” 

Item, cum in regula 21 dicatur quod, si major fuerit 
congregacio, eligantur de ipsis fratres boni testimonii et con- 
stituantur ,decani qui, et cetera, nec apud eos in ordine 
persone seu nomina hujusmodi sint in usu, supplicant 
quatinus dicti hodie tercii, quarti, vel quinti priores, decani, 
subdecani et decani, tercii appellentur, vel quod non 
habeantur de cetero, dispensetur. 

1 et antiquitatis, MS. 

Item, cum, sicut ex tricesimo quinto, tricesimo octavo, et 
quinquagesimo tercio capitulis regulz possit colligi manifeste, 
aliud esse coquina; officium, a quo videlicet frater, nisi 
egritudine aut si in causa gravis utilitatis fuerit occupatus, 
debet, secundum eandem regulam, excusari, et aliud officium 
ministrancium, comedentibus fratribus et bibentibus neces- 
saria, supplicant quatinus officium coquinz predictum fieri 
valeat, tam in coquina abbatis quam conventus, per conversos 
videlicet, ubi fuerint, vel per honestos seculares, ut solet, 
salvo quod circa hoc consueverunt hactenus predicti facere 
ministrantes. 

Item, cum regula 39 insinuet quod panis libra pro- 
pen/sa una singulis fratribus sufficiat in die, sive una [fo. 184b. 
sit refeccio, sive prandii et cenz, et cetera, et hoc in diversis 
monasteriis diversimode sit mutatum, supplicant quatinus, 
pro uniformitate in hoc elemosinaque salvanda, panis fratrum, 
sive fermentatus fuerit sive non, quinquaginta solidos ante 
decoccionem ubique ponderet sterlingorum. 

Item, cum regula sancti Benedicti quodammodo sit stricti 
juris, propter quod videtur quod illa, qua in eadem regula 
non sunt expresse prohibita, concessa ejusdem professoribus 
videantur, ac in eadem regula, 39? capitulo, sic dicatur: 
" Carnium quoque quadrupedum omnino ab omnibus ab- 
" stineatur comestio, preter omnino debiles et egrotos, nec 
“carnes bipedum, id est volatilium, que, quoniam ex eodem 
“quo pisces elemento, aqua scilicet, trahunt originem, 
“alimenti levioris existunt, prohibita. videantur," supplicant 
quatinus sanis extra refectorium diebus licitis se saltem de 
uno genere vel duobus hujusmodi carnium liceat recreare. 

Item, cum sanctus Benedictus in regula 40 de mensura 
potus sic dicat, * Credimus eminam vini per singulos sufficere 
* per diem," quod tamen, si loci necessitas, labor, aut ardor 
estatis amplius poposcerit, in arbitrio relinquit abbatis, 
supplicant quatinus hæc mensura vini, pro causa scilicet et 
tempore fratribus liberanda, cum pluribus sit ignota, juxta 
pondus panis expressum superius limitetur. Cervisia vero, 
quam regula non mensurat, sufficienter in communi sine 
taxacione aliqua cotidie habeatur. 

Item, cum dicat regula, 41 capitulo, quod a Penthecoste 
tota estate, si labores agrorum non habent monachi, aut 
nimietas estatis non perturbat, quarta feria et sexta jejunent 
usque ad nonam, et cetera, supplicant quatinus dispensetur 
cum eis super jejunio predicta quartz feriz, et non sextae. 

Item, cum dicit regula, 42 capitulo, quod exeuntes a com- 
pletoriis nulla sit licencia denuo cuiquam loqui, et cetera, 
supplicant quatinus iste articulus, quoad infirmos et alios 
extra conventum existentes, in necessariis loquelis et brevibus 
mitigetur, ut pocius declaretur; nam et hoc videtur litera 
subsequens tollerare. | 

Item, cum dicatur in regula 43 capitulo quod ad horam 
divini officii, mox ut auditum fuerit signum/ * relictis [fo. 185. 
omnibus qua licet fuerint in manibus, curratur," et cetera, 
supplicant quatinus hoc verbum, "relictis omnibus," et 
cetera, declaretur ita videlicet quod tamen non pereant sic 
relicta. 

Item, cum dicat regula, 48 capitulo, quod ociositas inimica 
est anime, et ideo certis temporibus occupari debent fratres 
in labore manuum, et infra, omnia tamen mensurate fiant 
propter pusillanimes, et cetera, supplicant quatinus due 
missz preter majorem, scilicet diebus singulis eciam profestis 
solempniter decantantze, quarum videlicet prima est de 
Domina, secunda pro vivis benefactoribus et defunctis, quz 
scilicet dicitur missa minor, septem eciam psalmi peniten- 
ciales cum letania diebus predictis, ubi scilicet theologia 
leccio non fuerit in conventu dicenda, necnon et exequiz 
defunctorum predictis diebus singulis celebranda, cum aliis, 
si qua fuerint, supererogacionum operibus, cedant vice 
predicti operis manualis ; dum tamen, juxta eandem regulam, 
prelati provideant quod, si quis ita negligens et desidiosus 
fuerit ut non velit aut non possit meditari aut legere, in- 
jungatur ei aliquod opus quod faciat, ut non vacet. 

Item, cum dicatur in regula, 54 capitulo, quod nullatenus 
liceat monacho nec a parentibus suis neque a quoquam 
hominum nec sibi invicem literas aut eulogias vel qualibet 
munuscula accipere aut dare, sine precepto abbatis, et hoc 
verbum, * preceptum, seu precipere abbatis," in regula sepius 

iteretur, supplicant quatinus hujusmodi preceptum seu preci- 
pere, ubi striccius videlicet sumitur, sicut hic, pro permissione 
seu permittere exponatur. 

Item, cum, licet pater Benedictus in regula, 55'° capitulo, 
circa vestimenta, calciamenta, ac lectisternia fratrum, certam 
formam seu modum in locis ordinaverit temperatis, quia 
tamen idem consideracionem predictorum, precipue cum in 
frigidis regionibus amplius indigeatur, in calidis vero minus, 
penes abbatem relinquit, nec plene sit hodie forma predicta 
seu modus in usu, supplicant quatinus modus super antedictis 
uniformis, et quatenus fieri poterit regulze congruus, salvo usu 
femoralium, in proximo generali capitulo provideatur, per 
sedem appostolicam postea approbandus. 

Item, cum regula, 58 capitulo, dicat quod noviter veniens 
ad conversionem non ei facilis tribuatur ingressus, sed, et 
cetera, supplicant quatinus hac forma, regula non obstante, 
digniores personas, pro ordinis emendacione, cum viderint 
oportunum, possint inducere, ac cciam, remota/ [fo. 185b. 
tamen omni pravitate symoniaca, obligare. 

Item, quod usus et jus scriptum circa eorum probacionis 
habitum approbetur. 

Item, cum dicatur in regula, 59 capitulo, quod, si quis forte 
de nobilibus offert filium suum Deo in monasterio, si ipse 
puer minor etate est, parentes ejus, et cetera, supplicant 
quatinus ad minorum suscepcionem nullatenus ex regula 
teneantur. 

Item, cum, licet regula, capitulo 61°, dicat quod, si quis 
monachus peregrinus de longinquis provinciis venerit, et 
infra, suscipiatur, quanto tempore cupit, et cetera, supplicant 
quatinus ad talium ignotorum suscepcionem ex regula non 
teneantur inviti. 

Item, cum in regula, 61 capitulo, de sacerdotibus monas- 
terii, si fuerint rebelles, dicatur quod, tales sepe moniti si se 
non correxerint, eciam episcopus adhibeatur in testimonium, 
supplicant quatinus iste articulus regulae non nisi in ecclesiis 
cathedralibus, ubi scilicet episcopi loco sunt abbatum, 
vendicet sibi locum. 

Item, cum regula 66? dicat capitulo quod ad portam 

monasterii ponatur frater sapiens, qui sciat accipere respon- 
sum et reddere, et cetera, supplicant quod in monasteriis, 
ubi per fratrem monachum seu conversum hoc nequit comode 
fieri, per secularem honestum et discretum fieri valeat 
servientem. 

Item, cum dicatur in regula, 67 capitulo, quod revertentes 
de via fratres, ipso die quo redeunt, per omnes horas 
canonicas, cum expletur opus Dei, prostrati solo oratorii in 
loco quo stant ab omnibus petant oracionem propter excessus, 
et cetera, ac ex longa consuetudine habeatur quod sic rever- 
tentes fratres ad unam tantum horam, quamcumque diei 
canonicam venerint, petant oracionem predictam, supplicant 
quatinus consuetudo predicta ex interpretacione vel indul- 
gencia, ne scilicet fatigatis ex itinere addatur ex hoc fatigacio, 
approbetur. 

Item, cum regula perfecta sit et sancta, totumque, sancto 
testante Fulgencio, quod sufficit et nusquam minus habens, 
nec sit nostrz fragilitatis in omnibus maxime hoc tempore ad 
ejus perfeccionem attingere, supplicant quatinus supradicta, 
et eciam si qua fuerint alia quam in hoc capitulo superius 
sint expressa, qua forte de eadem regula pro pace infirmorum 
videntur esse su[b]tracta, seu in aliquorum recompensacionem 
addita, vel pro qualitate temporis immutata, dum tamen sic 
subtracta scienter addita seu mu/tata in generali [fo. 186. 
capitulo approbentur canonice, super hoc cum ordine, pro 


{fratrum conscienciarum  tranquilitate, misericorditer dis- 


pensetur. 


De admisstone vel obligacione novictorum. 


Ce recepcionem vel obligacionem noviciorum illud quod 

in regula statuitur, salva mitigacione supra capitulo 
proximo posita, observetur ; hoc addito quod, juxta statutum 
Gregorii ix., nullus ad probacionem ordinis, qui etatis suae 
annum xviij. non attigerit, admittatur, nisi per robur corporis 
et industriam sensus, seu per excellentem edificacionem, a 
quarto decimo anno completo et supra, etas, secundum 
prudentum judicium, suppleatur. 

Item, quod laici, non nisi pro porta vel coquinz seu ceteris 
officiis familiaribus personaliter exercendis, aut pro evidenti 
ecclesiz utilitate vel ordinis honore ampliando, nullatenus 
admittantur. 

Item, quod omnibus nostrum ordinem volentibus ingredi, 
ante eorum recepcionem vel obligacionem, juxta statutum 
ejusdem predicti domini Gregorii, exponantur hzc tria, 
scilicet obediencia, continencia, sine proprio vivere. Qui 
eciam interrogentur sollicite de subscriptis: si corpore sani, 
si condicione liberi, si debitis et raciociniis expediti, si 
religionem arciorem non professi, si excommunicacionis 
precipue majoris vinculo non ligati, si consummato matri- 
monio non astricti, si nichil proprium in seculo post ingressum 
voluerint reservare. Hæc a laicis. A clericis vero, qui 
scilicet tanquam clerici ingredi voluerint, non solum premissa 
querantur, sed hac eciam qua sequuntur: videlicet, si per 
bigamiam, homicidium, vel aliter irregulares non fuerint; si 
defectum aliquem non habuerint in persona, quominus ad 
sacros ordines saltem in religione valeant promoveri. 

Item, quod recipiendi vel eciam obligandi sine omni 
paccione et rei cujuslibet temporalis exaccione, preter eorum 
probacionis habitum, admittantur. Si quid tamen sine pacto 
et taxacione gratis oblatum fuerit, secundum regulam et 
canones, recipi poterit sine culpa. Qui vero contra formam 
predictam aliquem receperit vel obligaverit sponte et sciens, 
omni feria sexta a piscibus ex tunc abstineat, quadragesma- 
lique cibo nichilominus sit contentus, donec per presidentes 
seu visitatores capituli generalis hoc procuraverit emendari ; 
nec ad professionem sub eadem pena sic receptus antea 
admittatur. 


De vestibus, calciamentis, et lectisterntts noviciorum. 


uoniam austeritas ordinis monachalis in habitu regulari 
Q pro parte consistit, statuitur novicios,/ juxta [fo. 186b. 
consuetudinem hactenus habitam sacrisque canonibus appro- 
batam, in habitu monachali, dum tamen non benedicto,! 
ceterisque pertinentibus ad usum monachorum, tam calcia- 

mentis quam lectisterniis, fore probandos. Hzc autem 
sunt que, nostro generali approbante capitulo, juxta regulam 
et apostolice sedis indulgenciam, ad usum et habitum 
singulorum, tam monachorum, quam conversorum, nostri 
ordinis et provincie, propter noctes et mutacionem ipsarum 
rerum sufficere decernuntur: tres tunicae staminez cum 
totidem lineis femoralibus; item, duz lanea tunica, quarum 
alteram habeat qui voluerit tenuem; duz eciam tunicae 
pellicee qua, juxta statutum domini papa Gregorii ix., de 
pellibus fieri non debent sillvaticis (ipsas tamen, qui voluerit, 
petita licencia, panno nigro poterit operire); dua cuculle 
cum duplici frocco, cujus scilicet frocci vice conversus laycus 
habeat scapulare: qua omnia, scilicet cuculla, froccus, seu 
scapulare, usque ad talos et non ultra, sicut eciam in 
quolibet alia vestis usualis exterior, protendantur; caligarum 
duo paria; similiter et pedulum, quorum par alterum sit 
spissum pro hyeme, et aliud tenue pro estate: sit insuper 
pedulum par unum semper mundum, vel duo pro mandato, 
scilicet Sabatino. Sotularium eciam, scilicet botarum, duo 
paria, unum scilicet par diurnalium, quorum scilicet loco con- 
versi laici corrigiatos et antefissos habeant sotulares, et aliud 
nocturnalium, quod scilicet fultro vel panno propter frigora 
noccium sit furratum. Stramenta lectorum sint ista: scilicet 
sagum unum et matra; stragula quatuor ; coopertoria duo 
de panno nigro vel russeto, pellibus silvaticis non furrata ; 
tapetum unum tenue, non de stragulato colore aut vario, sed 
tantum nigro vel quasi; capitale sive cervical sub capite 
unum, scilicet magnum, vel duo minora; lene sive linee 
dua, quas scilicet sudaria seu pannos rasure vocamus; 
almuciz duz, una scilicet furrata pellibus scilicet nigris non 
silvaticis, et alia non furrata; cingulum simplex de corio, 
cum quo et dormiunt; vaginam planam de corio, cum 
pectine et cultello non picto; bracile sive lumbare duplex de 
panno vel corio, absque ferro. Acum vero graphium, tabulas 
et cultellulum, post professionem, a prelato seu vestiario, 
quem camerarium dicimus, recipiant monachi, et non ante. 

De disciplina noviciorum ante ingressum. 


IC )rdinandis seu induendis noviciis senior juxta [fo. 187. 

regulam, qui aptus sit ad lucrandas animas, deputetur, 
qui eis omnia bona et sancta verbis ostendat et factis; cui 
unus vel duo, prout loci prelatus opus viderit, fratres apti 
et solliciti in solacium assignentur. Qui senior predictos 
novicios per unum vel per duos vel tres dies ante ordina- 
cionem eorum omnes simul convocet ante prandium in 
scolam scilicet noviciorum, vel locum alium ad hoc aptum, 
ubi omnes simul constituti dicant, ipso seniore, quem 
magistrum vocamus, incipiente, ymnum, “Veni Creator 
Spiritus," indirecte, distincte et devote. Quo finito, dicat 
ipse magister versiculum, “ Emitte spiritum tuum et crea- 
buntur"; responsorium, "Et renovabis faciem terre”; 
“Dominus vobiscum"; “Oremus: Deus qui corda. Per 
Dominum," “Benedicamus Domino" Et sic ad nutum 
magistri, sedentibus omnibus, dicat idem “ Benedicite," et 
aliquod verbum edificacionis congruum atque breve. Inter 
quod eis suadeat quod habitum, confessi atque mundi 
maxime a mortali, suscipiant; et quod prelato suo, vel 
alteri monacho confessori, quibus videlicet, si antea non 
sunt confessi, tucius occulta sua et honestius ex tunc 
poterunt revelare. Post hzc disciplina illa, qua» consistit in 
membrorum omnium motu ordinato et disposicione decenti, 
scilicet circa custodiam visus et silencii, locucionem, habitum, 
gestum et accionem, secundum tradicionem regulae et 
Hugonem de institucione noviciorum, informet jugiter ex 
illa hora, ut congruit et oportet. Deinde, juxta tempus 
conversionis suz et disposicionem prelati, singulis ordinem 
seu locum stacionis assignet et chorum. Deinde doceat 
singulos facere crucis consignacionem, qua scilicet tribus 
primis digitis dextrae manus a summo capitis quasi ad pedes, 
et a summitate sinistri humeri usque in dextrum humerum, 
protrahatur directe ; item, corporis inclinacionem, quz scilicet 
non arcuato vel curvato dorso sed plano, ut est possibile, et 
directo, et cancellato scilicet prius dextro brachio super 
sinistrum, profunde quasi scilicet ad equalitatem renum fiat, 

non modo precipiti sed devoto; genufleccionem eciam illam, 
qua curta sive pocius minor venia dicitur, qua scilicet, 
habitu parumper utraque manu anterius sublevato, et 
flexis genibus, inclinatoque corpore, manibus demissis in 
terram, equato dorso quatenus poterit, fiat et capite!; item 
ge/nuflexionem, qua longa vel major venia dicitur, [fo. 187b. 
qua scilicet sic fiat, ut stando, discoopertis prius manibus et 
complosis ante pectus, veluti ad orandum, deinde flexis 
devote pariter genibus, sicque sinistra manu, corpore in- 
clinante, directe porrecta in terram, et dextra cum suo 
latere, directe consequenter porrectis et demissis in terram, 
conjunctis pedibus, demissoque equaliter capite, sinistra 
manus in dextram cancelletur. 


De gestu noviciorum die ingressus. 


ovicii, die qua ordinandi sive induendi fuerint, ad 

monicionem sui magistri, mane conveniant ad cotidianam 
missam beate Virginis ; ad quam post evangelium offerant 
singuli denarios singulos, a prioribus inchoando. Deinde, post 
oracionem * Corporis Domini," ducat eos magister in cellam seu 
scolam noviciorum, ubi recapitulent facienda. Cum ergo 
prelatus loci, vel cui ille hoc officium commiserit, expediendis 
eo die in capitulo expeditis, adduci eos preceperit, veniant ipsi 
bini, si tot fuerint, in capitulum processionaliter, hii ex choro 
sibi assignato et hii ex suo, unus contra alium, precedentibus 
prioribus, usque ad locum in quo correccio fit culparum. 
Ubi cum omnes, prioribus in medio stantibus, ordinate 
fuerint congregati, prosternant se in majores venias omnes 
simul et, interrogante presidente quid dicant, respondeat 
eorum prior, omnibus interim  jacentibus in terra, sic: 
* Dompne, nos petimus misericordiam Domini nostri, Jesu 
* Christi, et suz gloriose matris et virginis beatae Mariæ, 
* nostri sancti patris Benedicti, beati seu beatorum N., patroni 
“seu patronorum hujus loci, et vestram, ut nobis concedere 
* velitis habitum monachatus.” Qui surgere jussi stabunt 
cum maturitate, vel sedebunt, juxta quod presidenti videbitur 
expedire, et ipse presidens, facto prius sermone brevi, si 

voluerit, tres primos articulos positos supra eadem distinctione, 
capitulo primo, a singulis tunc inquiret, si corpore sani, si 
condicione liberi, si debitis et raciociniis expediti. Ad quos 
interrogati respondeant singuli sub hoc modo : * Dompne, sic, 
“ut credo.” Deinde subdat presidens sequentes ibidem 
articulos negativos, eciam si religionem arciorem non professi, 
et reli/quos qui seq[u]untur; ad quos singuli hoc [fo. 188. 
modo respondeant : * Dompne, non, per Dei graciam." Quod 
si quis eorum forsitan, quod absit, aliquid aliud contrarium 
scilicet senserit vel responderit, data sibi licencia a presidente, 
exeat et recedat. Deinde presidens, juxta regulam, predicet 
eis dura et aspera et viam per quam pervenitur ad celum, 
continenciam scilicet castitatis, abdicacionem proprietatis, 
obedienciam humilitatis, et regulae sancti Benedicti, quz arta 
est, obedienciam. Quz omnia hujusmodi proposita sibi si 
prompto animo voluerint observare, singuli ad interrogatum 
presidentis respondeant sub hiis verbis: “ Dompne, sic, cum 
* gracia Dei.” Tunc presidens, si prelatus fuerit, ita dicat: 
* Et nos, ex quo sic est, in nomine Christi concedimus vobis 
“ habitum, quem scilicet pro ejus amore tam humiliter et tam 
* constanter requiritis" Si vero presidens non sit prelatus 
sed simplex prior vel alius, tunc sic dicat: “ Et ego, vice 
* patris nostri, domini archiepiscopi, episcopi, abbatis, vel 
* prioris hujus loci, in nomine Christi concedo,” et cetera, sicut 
ante. Audita ergo concessione habitus requisiti, mox 
novicii omnes simul devocius inclinabunt et, procedentes 
singuli juxta suas prioritates, successive ad pedes veniant 
presidentis et, flexis genibus, ibidem pedem presidentis, vel 
manum si eam porrexerit, si videlicet presidens sit prelatus, 
alioquin textum evangelii deosculabuntur vel regulam. 
Deinde, reversi ad locum suum, omnes se simul ibidem 
prosternent in majores venias, et, interrogati a preside quid 
petant, dicat prior eorum: “ Dompne, misericordiam Dei 
* vestramque oracionem et conventus, pro nostra fragilitate 
* juvanda, requirimus." Tunc presidens, ipsis semper interim 
jacentibus sic prostratis, surgens incipiat solempniter, genibus 
flexis, ymnum “ Veni creator"; cum quo eciam surgens 
conventus genua flectet; reliquos versus post primum ejus 

ympni sine genufleccione, incipiente cantore, conventus 
alternatim, ubi scilicet major est congregacio, prosequatur. 
Ymno finito, dicat presidens versiculum, “Emitte spiritum 
tuum," et cetera; “ Dominus vobiscum " ; oracio, * Acciones 
nostras; Per Dominum" et, responso “ Amen," presidens 
resideat cum conventu, et mox, postquam novicii ad manda- 
tum ejus surrexerint, precipiat quod major vel minor missa 
eodem die vel quam cito pote/rit, scilicet de Spiritu [fo. 188b. 
Sancto, cum collecta N., pro ipsis dicatur. 

Postea precipiat noviciis quod vadant ad Dominum cum 
magistro. Quo audito, inclinent omnes simul et ex[e]ant, 
precedentibus prioribus, ut intrabant, et sequantur eos mox e 
vestigio magistri eorum et camerarii, deducentes eos ad locum 
ubi fuerunt induendi, atque vij. psalmos penitenciales cum 
letania psallentes distincte; et, dum psalletur, tondeantur 
clericaliter scilicet vel laicaliter, juxta morem, lotisque postea 
pedibus, novis femoralibus, caligis, pedulibus, et botis diurna- 
libus, si videlicet clerici fuerint, alioquin corrigiatis, ut supra! 
dicitur, calcientur; deinde stamina, tunica, vel pellicia vel 
utraque, ut magister providere [debet], cuculla, et, si fuerint 
clerici, frocco, si laici, scapulari, capucio eciam vel almucia 
vestiantur ; et cingulo, cum suis appendiciis, scilicet vagina et 
cultello et pectine, precingantur. 

Quibus reverenter peractis, magistrum sequantur novicii 
processionaliter, prioribus precedentibus, usque ad ostium 
ecclesiz, quod est a parte claustri, ubi, magistro existente in 
medio, prosternant se novicii, juxta quod sunt priores, cum eo 
in veniam minorem, limen seu primum gradum ejusdem ostii, 
ut mos est hospitibus, osculantes. Indeque surgentes, et 
usque ad aquam benedictam eisdem inclinatis dandam scilicet 
a magistro, et deinde ad altare seu locum, ubi primo ducuntur 
ad oracionem fratres nostri ordinis hospites, procedentes, 
dicant ibi cum magistro oracionem Dominicam, inclinati, si 
videlicet conventus super misericordias fuerit eo die, alioquin 
in veniam minorem prostrati, Postea surgentes et, uno cum 
magistro, sanctae crucis signaculo se signantes, ducantur in 
conventum, scilicet quam cito magister viderit oportunum. 

Sintque ex tunc hinc inde a dextris vel sinistris partiti in 
choro, processione, capitulo, et refectorio, ultimi juxta tempus 
conversionis suz vel disposicionem prelati, in inclinacionibus 
et aliis observanciis magistros suos, donec melius didicerint, 
imitando ; qui scilicet magistri ex tunc, propter hoc, in choro, 
capitulo, et refectorio stabunt vel sedebunt jugiter inter eos, 
et eciam semper, ubi viderint necesse, precedent, donec in 
predictis observanciis plenius informentur. Quod autem de 
pluribus noviciis ,hic supra vel infra traditur,/ hoc [fo. 189. 
idem de uno vel duobus, secundum consideracionem racionis, 
fore intelligatur faciendum. 


De quibusdam specialibus documentis noviciorum, post 
eorum ingressum. 


( )rdinatis ergo noviciis, ut supra dicitur, et in conventum 

adductis, per singula ex tunc horarum canonicarum 
congrua intervalla in cellam seu scolam suam a magistro, 
cum idem viderit expedire, ducantur, donec disciplina et 
observanciis regularibus plenius sint instructi. Ipsis igitur 
noviciis in observanciis capituli infra sequentis proximi 
necessariis scilicet aliqualiter primitus informatis, magister 
eorum hac regule capitula, scilicet v., vj, vij, decimum 
octavum, preter cotidianam ejusdem regula leccionem, horis 
et locis congruis eis legat sepius et exponat; et jugiter se 
Deum respicere cum reverencia et tremore doceat ; recordari 
omnium peccatorum matrem, scilicet propriam voluntatem, 
eo saltem quod nichil aliud, secundum sanctos, ardeat in 
inferno; corde, ore, et opere intime detestari ; honeste con- 
versari ; humiliter obedire ; juramentum aliud quam forsitan 
" Crede mihi,” “Secure,” * Plane,” vel hujusmodi non proferre ; 
pure et frequenter semel ad minus in ebdomada confiteri; 
ardenter orare; cordis et corporis puritatem sollicite custodire ; 
et ad omnem perfeccionem regule et evangelii anelare ; 
denique regularem disciplinam et observancias, quas magister 
eorum docuerit, tanquam doctrinam Christi, mente pervigili 
retinere. Unde ne novicii, in quibus scilicet seminatur seu 
plantatur thesaurus nostri ordinis, abducantur doctrinis 

peregrinis, quod absit, et variis, aut fallantur, sub pena 
suspensionis ipso facto scilicet incurrendz, presenti inhibitum 
est statuto, ne predicti magistri noviciorum eos scienter 
aliquid huic tradicioni contrarium docere presumant ; immo, 
hac contenti, diligenter considerent quod tradita hic novi- 
ciorum observanciz varie sunt et multae, et iccirco, juxta 
racionis exigenciam, sunt ex diversis distinccionibus seu 
capitulis hujus opusculi sollicite requirenda. ^ Quadam 
autem sunt observanciz quas novicii cum professis habent 
communes, et hez pro magna parte infra, juxta earum con- 
gruenciam, in distinccionibus diversis ponuntur. Quadam 
sunt qua eisdem noviciis competunt ante ingressum et in 
ingressu eorum, et istae hic supra/ eadem distinccione [fo. 189b. 
ponuntur per totum. Quaedam eciam qua in progressu pro- 
bacionis eorum et egressu, et heæ in presenti capitulo et 
duobus proximis infra sequentibus contine[n]tur. 


De observancits noviciorum, anno probactonis durante. 


Sciendum igitur quod novicii, ab hora peticionis eorum in 

capitulo factae pro habitu, semper, ubicumque ierint, usque 
post missam, scilicet ad quam tercio die proxime! post pro- 
fessionem eorum facies deteguntur, non seorsum quilibet per 
se, sed omnes simul incedent, singuli singulos codices regule, 
psalterii, vel alterius, in quo scilicet fuerint reddituri, in manu 
et latere sinistro gestantes; excepto quod in dormitorio, 
disjuncta scilicet conventuali processione, semper, donec ad 
eorum expectacionis locum debeant convenire, per se singuli 
et sine libris et eciam extra dormitorium, facto scilicet signo 
sibi proximo assistenti socio vel magistro, ubi necessitas 
exigerit, bini possunt incedere. Cum autem bini vel plures 
aut omnes simul usquam, ut ante dicitur, ierint, semper 
processionaliter, id est bini conjuncti,’ incedent, singuli bini a 
propinquioribus binis precedentibus quasi quinque pedum 
distanciam equaliter conservantes, junioribus quoque pre- 
cedentibus semper, nisi videlicet quando ad celebrandum 
introitur capitulum, vel quando de completorio in dormitorium 

est eundum, aut si de loco silencii ad loquendum exitur, et 
nisi quando itur de refectorio ad mandatum pauperum die 
Cena, vel eciam processionaliter nocte Natalis Domini ad 
altare beata Virginis; in quibus scilicet omnibus antedictis 
seniores precedent.  Quociens vero ante Corpus Christi, 
textum evangelii, altare, ymaginem Domini, crucis, beata 
Virginis, reliquias cujuscumque sancti canonizati,vel capitulum 
transierint aut intraverint, bini simul vel singuli, si via sit 
striccior, reverenter inclinent. 

Item, quociens ante papam, principem terre, vel quem- 
cumque prelatum ecclesie canonice electum transierint, vel 
hii ante eos, stando inclinent, et, predictis obviantes, trahent 
se ad partem, stantes donec pertransierint, inclinando. Hoc 
idem ipsi faciant obviantes! conventui ; quod tamen ipsi 
cavere debent summopere, et eciam servitoribus mensa con- 
ventus, et facientibus cotidianum mandatum. Aliis vero, 
quam predictis personis, omnibus, tam religiosis quam aliis, 
dum tamen honestis, ubicumque extra dormitorium in loco et 
hora silencii eisdem venerint/ obviam, non stando [fo. 190. 
sed eundo solummodo inclinetur. Ad quodcunque eciam 
bonum eis appositum vel oblatum, et eciam ad quodlibet 
sumptum ad elemosinam coram ipsis, in loco scilicet silencii, 
inclinent. 

Item, quociens aliquid cum signo mittitur eis a presidente 
conventus, illi tantum quibus fit missio, sive plures fuerint 
sive unus, facta prius pro appositis simplici inclinacione, dis- 
coopertisque capitibus, assurgentes inclinent mittenti. Prelato 
vero loci vel eo majori, aliquid sic mittent[i], si presens non 
fuerit, simpliciter inclinetur, versus locum scilicet in quo 
creditur mittens esse. Ubicumque eciam extra capitulum a 
prelato loci vel suis magistris (nam aliter hoc non licet) verbo 
vel signo correpti fuerint, mox, discoopertis capitibus, in 
signum emendacionis inclinent. Aliz vero inclinaciones, quas 
novicii scire debent, querantur infra, distinccione septima, 
capitulo de capitulo cotidiano, et distinccione 12, capitulo 19. 

Item, novicii literas vel aliud non recipiant seu mittant sine 
licencia speciali ; nec alicui seculari, seu cujuscumque religionis 

viro, exceptis suis magistris vel confessoribus, gracia scilicet 
confitendi, signum fiat sive nutum, nec cum tali loquantur 
sine licencia superioris, qui scilicet fuerit domi presens, per 
suum magistrum petita! ; quod eciam non nisi in loco licito 
ad loquendum et valde racionabili causa fiat, presente eciam 
et audiente vel saltem aspiciente magistro. Monachus vero 
nostri ordinis, verbum ex proposito ipsis aliter quam dictum 
est vel signum non necessarium ex deliberacione faciens, a 
carnibus et piscibus propter hoc abstineat uno die. Ubi vero 
de loco et hora silencii exeuntes loquuntur, semper “ Bene- 
dicite " a magistro, vel eo qui prior est ordine, aliis respon- 
dentibus * Dominus," premittatur ibidem ; semper doctrinam 
Hugonis de institucione noviciorum pretactam, et maxime 
nostre regule, quam dicere, loqui, et docere magistrum 
condecet, tacere et audire discipulo convenit, observantes. 
Ceterum, ut unius diei observanciz, una scilicet cum pre- 
dictis, quasi aliarum dierum noviciis sint? exemplar, obser- 
vanciz eorum hic in genere, ab hora scilicet qua surgitur ad 
nocturnas vigilias usque ad recubitum post sequens comple- 
torium, supponuntur. Ad ictum itaque primi signi appellantis 
ad vigilias scilicet primo auditum, ac semper eciam cum 
expergefacti sunt, surgunt de lectulis singuli mox, dicto prius 
* Sit nomen Domini benedictum ex hoc nunc," et cetera ; 
“ Adjutorium nostrum,” et cetera. Signum sibi sancta 
crucis per invocacionem sancta Trinitatis inprimant, sic 
dicentes : “In nomine Patris,/ et Filii, et Spiritus [fo. 190b. 
Sancti, amen." Deinde, dicta salutacione beata Virginis, 
scilicet * Ave Maria, gracia plena," et cetera, quae videlicet 
semper in preparacionem cordis ante singulas horas ipsius 
dici debet, incipiant per se singuli tacite vigilias beata 
Virginis, qua sic incipiunt: “ Domine, labia mea aperies," ut 
infra, distinccione 12, vel quindecim et vij psalmos cum 
letania, aut, si haec nescierint, quodcum[que] aliud eis magister 
dicendum loco predictorum injunxerit, quando scilicet de 
Domina fit officium in conventu; curantes semper sollicite 
quod omnia qua ad aures Dei pertinent, sive per se tacite 
sive cum aliis extra conventum dicenda, cum aliquali pausa 
! petitam, MS. ? 517, MS. 

in medio versuum tam psalmorum quam ymnorum fiant 
distincte, pariter, et devote. Surgentes igitur ad vigilias 
tunica seu pellicia, juxta quod indiguerint, se induant, et 
cuculla calciati[s]que nocturnalibus, eciam frocco, se vestiant 
vel devestiant, seu calciant vel discalcient ; observando ne se 
in aliquo discooperiant inhoneste, et quod nunquam in dormi- 
torio cuiquam facies alicujus appareat discooperta ; sed 
semper, cum de lectulis surgunt vel ostium intrant dormitorii, 
mox capucio velent capud et oculos. In dormitorio nullus 
eorum loquatur, nisi ex summa necessitate forsitan cum 
magistro; nec ibidem signum vel nutum strepitumve faciat 
aliquis aut tumultum ; nec ad alterius maxime professi 
presentis vel absentis lectum accedat, excepto quod ipsi 
surgentes ad opus Dei se invicem, moderate tamen, juxta 
regulam poterunt cohortari. Surgente[s], ergo, ut dictum est, 
ad nocturnas vigilias, cum jam, necessitate corporea expleta, 
ultimus eorum ad locum expectacionis venerit, omnes simul 
processionaliter, ut dictum est, ad oratorium, sicut semper 
eciam ad omnes horas, pulsante secundo signo, festinent, 
observancias et cetera ad divinum officium spectancia tunc, 
sicut eciam et singulis aliis horis diei ac missis per annum 
ibidem, secundum exigenciam temporis et officii, juxta modum 
traditum infra, 12 distinccione, per totum eorum docente 
magistro, strenue, pure, et reverenter cum conventu facturi. 
Hic de fluxu narium vel oris, cum in divino officio vel alibi 
sunt, ubique caveant. 

Preter hac, ad instruccionem noviciorum, qui scilicet con- 
ventum quasi semper prevenire tenentur in observanciis, est 
sciendum quod tempore eorum observanciz juxta varietatem 
dierum sepius variantur. Omnibus enim diebus trium 
leccionum per totum annum, excepto triduo proximo ante 
Pas/cha, in quo scilicet triduo distingu[u]ntur hora [fo. 192. 
sicut in diebus jejunii xij. leccionum, procedent in dormi- 
torium, ut sic quod post vigilias restat meditacioni, juxta 
regulam, vel dispensative si indiguerint requiecioni, ut ceteri 
fratres, inserviant, donec cum signo ad matutinas laudes, 
qua scilicet incipiente luce agenda: sunt, regulariter appel- 
letur; excepto quod, a kalendis Novembris directe usque ad 

kalendas Februarii exclusive, * Dirige," id est vigiliz et laudes 
pro defunctis, ac reliquo anni tempore, dum scilicet prelati 
seu fratris monachi trigintale duraverit, psalmi familiares pro 
defunctis, scilicet * Verba mea," et cetera, et eciam in Quadra- 
gesima psalmi prostrati! post nocturnas predictas, antequam 
sic vadant, dicentur. Sciendum tamen quod * Dirige" nullo 
die infra octabas Natalis Domini, nec in ejus vigilia, post 
nocturnos vel aliter dicitur in conventu ; circa quod similiter 
est sciendum quod, a feria quarta proxima ante feriam 
quintam in Cena Domini usque ad octabas Pasche, et eciam 
a vigilia Pentecostes usque ad festum sancta Trinitatis, nullo 
die " Dirige" nec “Verba mea," nisi forte pro funere pre- 
senti, in conventu dicetur. In omnibus autem predictis 
diebus, scilicet trium leccionum et infra, excepto triduo ante 
Pascha, singuli, priusquam matutina laudes incipiantur, 
Dominicam oracionem cum symbolo privatim bini, prioribus 
eorum inchoantibus, ut infra, distinccione I2, capitulo 20 
traditur; “ Confiteor" ad signum dicant prioris. Hora quaque 
prima eciam hiis diebus semper ipsis laudibus dictis et 
suffragiis mox jungatur. Quociens eciam hiis diebus sermo 
in conventu vel theologiz leccio non habetur, exceptis vigiliis 
festorum principalium et ceteris diebus infra eorundem 
octabas,? si tamen octabas habuerint, septem psalmi peniten- 
ciales cum letania inmediate post primam dicantur. 

Deinde mane juxta regulam exeuntes a prima redeant ad 
necessaria in dormitorium cum conventu; calciantes se tunc 
primo diurnalibus et cultellos cum pectinibus suis cingulis 
appendentes, secumque suos libros sumentes, ad lavatorium 
simul pergant, ubi lavent manus suas et facies, capita eciam 
pectinent simul in aliquo loco stantes seorsum per ordinem ; 
sicque, sumpta prius aqua benedicta, intrent chorum, juxta 
formam infra, distinccione 12, capitulo 20 traditam. Quibus 
factis, prioribus eorum in claustro in medio et qui de choro 
sunt dextro versus ecclesie ingressum sedentibus, dicant per 
se tacite singuli psalmum “De profundis" cum oracione 


1 prostrales, MS. 3 traditur faciendas, MS. 3 octabis, MS. 
* From Confiteor above, to traditam, written on an inserted slip, fo. 191. 

Dominica et collecta * Fidelium," scilicet pro fundatoribus et 
fratribus loci ac aliis fidelibus infra scepta monasterii sepultis. 
Quem videlicet psalmum et cetera, eciam cum post prandium 
vel cenam claustrum scilicet ad sedendum intraverint, eodem 
dicere debent modo. Post hac suis leccionibus, dum scilicet 
professi sacerdotes intra missam beata Virginis celebrant, 
vacant ibidem, donec ad tercium appellacionis signum 
pulsetur. Quo audito, tunc, sicut et semper ad omnes 
appellaciones horarum, in necessariis se preparent indigentes, 
ut, cum secundum signum pulsaverit, regulariter parati simul 
accurrant. 

Hora ergo tercia percantata, missa matutinalis, omnibus 
videlicet predictis diebus trium leccionum et infra, nisi in 
triduo ante Pascha, continuo celebretur. In cujus fine, post 
terminacionem signi, juxta formam datam infra, distinccione 
7, capitulo primo,/ intrent capitulum, libris eorum [fo. 192b. 
juxta ingressum ejusdem, ubi scilicet eosdem in egressum 
resumere possint, relictis; inde scilicet, cum dicitur a 
presidente * Loquamur de ordine," exituri, et in dormitorio 
suis leccionibus singuli ad lectulos suos secrecius, durante 
capitulo, nisi videlicet pro capitulo eorum tenendo vel aliis 
necessariis magister eorum vocaverit eos, vacaturi. 

Finito autem conventuali capitulo, cum magister eorum 
ad ostium dormitorii cum haspa ejusdem ostii vel aliter 
fecerit brevem sonum, mox conveniant omnes ibidem cum 
libris suis, ut sic, ad nutum magistri, conveniant ad suum 
capitulum ; quod quidem ad instar conventualis capituli bis 
vel semel ad minus in ebdomoda, postquam provecciores 
scilicet effecti fuerint, celebretur, magistro scilicet ibidem, vel 
alio, ut loci prelatus ordinaverit, presidente. Qui scilicet 
presidens, noviciis coram ipso, durante eodem capitulo, 
stantibus jugiter simul per ordinem, et prioribus eorum in 
medio constitutis, dicat in principio “ Benedicite," et cetera, 
deinde *Loquamur de ordine" et “Ite ad Dominum," 
capitulo terminato. Vel, si capitulum non fuerint habituri, 
ad magistri nutum mox de ostio scilicet dormitorii sequantur 
conventum, qui videlicet hiis diebus trium leccionum et infra 
de capitulo, expedita prius processione, si videlicet cum 

“Verba mea" eodem die in ecclesiam pro obitu in capitulo 
recitato fuerit facienda, ad parlamentum vadat in claustrum. 
Quod quidem parlamentum, “ Verba mea,” sive in capitulo 
sive in ecclesia pro obitu, sicut predicitur, terminato, dicto 
a priore, qui scilicet presens fuerit, “ Benedicite," et 
* Dominus" a conventu, in claustro de edificatoriis tan- 
tum et ordine maxime cum noviciis teneatur, magistro 
seorsum in scola eorundem, durante parlamento, cum eisdem 
sedente. Feria tamen quarta et sexta per totum annum, 
et eciam feria secunda et Sabbato per totam Quadra- 
gesimam, non fiat parlamentum in claustro; sed hora 
ipsius parlamenti leccioni in claustro et oracioni vel operi 
manuali, juxta disposicionem prelati vel prioris in ordine, 
est vacandum.! 

Cum autem, post predictum spacium parliamenti seu 
leccionis, appellacione solita prius facta, signum secundum 
audierint, mox sileant, et, si dies jejunii fuerit, ad horam 
sextam festinent; quoniam scilicet tunc inmediate major 
missa sequetur, nisi fuerit tempus Quadragesima, in quo 
quidem post horam vj., modico/ intervallo facto, in [fo. 193. 
claustro pulsatur ad nonam, et post nonam sequetur major 
missa. In cujus fine, dum ad primum signum hore nonz se 
devestiunt ad missam induti, dumque fit cotidianum manda- 
tum, leccioni vacent in claustro, donec secundum signum 
horz sequentis, sive hora nonz extra Quadragesimam, sive 
vesperarum in Quadragesima, pulsetur. Ad quod accurrentes, 
postquam hora fuerit determinata, in dormitorium precedant 
conventum. Redeuntes vero de dormitorio, libris eorum 
ibidem relictis, intrent refectorium, manibus videlicet prius 
lotis, disciplinate in suis observanciis, juxta quod mox infra 
sequitur, se habentes. 

Si vero jejunii non fuerint dies, sed prandii et cenz, 
pulsante post predictum parlamenti seu leccionis spacium 
signo secundo, ibunt ad oracionem preparatoriam, qua fit 
ante missam majorem. Dcinde, finita missa et habito spacio 
leccionis in claustro, ibunt ad horam sextam, et de ipsa hora 
in dormitorium, de dormitorio in refectorium, manibus, ut 


1 This sentence marked with vacat in the margin, for omission. 

predicitur, ante lotis, sicque suis in locis singuli ibidem ante 
mensas, inclinacione prius facta ad Deum versus principalem 
mensam, resideant, dicentes, si vacaverint, pro defunctis 
benefactoribus * De profundis" oracionem Dominicam, et 
“Inclina.” Intranti autem presidenti assurgant, stantes 
donec ipse,si voluerit, sedeat, vel, si noluerit, donec, pulsata 
mensa campanula, versus dicatur et benediccio super dona Dei 
sumptura (síc); quo facto, ad mensas ascendant, panes ante- 
positos, cum lector incipit legere, detegentes, et de appositis 
et apponendis cum Dei timore et graciarum mentaliter 
accione, semper oculis ad mensam et auribus ad leccionem 
intentis, sumentes panes vel alia sibi apposita, nisi, quatenus 
necesse fuerit, pro scolaribus pauperibus et peregrinis ad- 
venientibus non frangentes. In fine vero prandii, postquam 
scilicet prior ad colligendas reliquias tercio mensam per- 
cusserit, nulli comedere liceat nec eciam bibere, ex quo 
scilicet, mensa percussa campanula, leccio terminatur. 
Collectis ergo reliquiis, quicquid fuerit integrum post ter- 
minatam leccionem surgentes singuli reverenter cum utraque 
manu et inclinacione elemosinario porrigant, vel illud mappa 
operiant, si fuerint cenaturi/ Cum autem prior [fo. 193b. 
campanulam dictam pulsaverit, descendant, stantes inferius 
ante mensas donec, versu et graciarum accione perdictis et 
data eciam benediccione, videlicet si abbas insignitus vel 
alius eo major ibi comederit, precedant conventum in 
ecclesiam, psallentes scilicet alcius et distincte cum ceteris 
“ Miserere.” Quo dicto, cum pertinentibus precibus con- 
ventum  precedant in claustrum, “De profundis" et 
cetera, ut mane supra traditur, ibidem dicturi. A kalendis 
tamen Februarii directe usque ad kalendas Novembris 
inclusive, semper diebus trium leccionum post predictas 
gracias in ecclesia “ Dirige" inmediate dicitur pro defunctis, 
excepta die Cena et Parasceves et vigiliis Pascha et 
Pentecostes, et omnibus diebus infra eorum octabas, in 
quibus videlicet pro defunctis, excepto fratris obitu, nil agitur 
in conventu. Dicto igitur in claustro, ut supra dicitur, “ De 
profundis, et cetera, ad lavatorium simul vadant; deinde, 
quesitis a duobus eorum senioribus vel aliis quos magister 

eorum ordinaverit primo libris, in claustro leccionibus sui[s] 
vacent, usque ad vesperas, si videlicet dies jcjunii fuerit et 
extra tempus meridiana ; alioquin, si videlicet dies cenandi 
fuerit et eciam extra tempus meridiana, suis leccionibus 
usque ad nonam et post nonam eciam, facto spacio, usque 
ad vesperas ibidem indulgeant. Quod si tempus meridianz 
fuerit, audita’ in fine secunda mensa campanula refectorii, 
mox intrent dormitorium, ibidem, froccis depositis et 
cultellis, discalciati in suis lectulis quiescentes, vel suis in 
libris juxta regulam modeste legentes, donec appelletur ad 
nonam. Audita appellacione, calciati, sumptis froccis et 
ceteris, ut supra mane, vadant ad lavatorium, ubi loti sua 
capita pectinent, et intrent ecclesiam sic ad nonam. Post 
nonam in claustro repetant suas lecciones usque ad 
vesperas. Si vero dies jejunii fuerit, in qua scilicet nona 
semper ante prandium est dicenda, loti et pecti, ut supra 
dicitur, sedeant in claustro cum libris, donec pulsetur ad 
vesperas, si tamen fuerit extra tempus Quadragesima, in quo 
scilicet vesperas et “Placebo” ante prandium dici debent. 
Vesperis autem dictis et suffragiis, semper “ Placebo," diebus 
scilicet trium leccionum et infra, eisdem vesperis inmediate, si 
videlicet dies cenandi non fuerit, adjungatur, exceptis tamen 
triduo ante Pascha et vigiliis Paschae, Pentecostes, et Natalis 
Domini, et omnibus diebus infra eorundem/ octabas. [fo. 194. 

Peractis autem predictis, in dormitorium ad necessaria con- 
ventum precedent, deinde simul ibunt in claustrum, ibidem 
suis leccionibus vacaturi, donec ad potum cimba pulsetur; 
qua audita, lotis prius manibus et extersis, refectorium, libris 
juxta ingressum ejusdem ubi revertentes scilicet eos resumere 
possint relictis, intrabunt, ubi facta prius inclinacione, ut 
supra de prandio dicitur, ante mensas sedeant et presidenti 
assurgant. Cumque ipse presidens ad dextum ascenderit, 
ascendant eciam et ipsi ad mensas, dictaque benediccione 
super potum bibant singuli, prout indiguerint, gracias semper 
Deo in donis suis cordialiter exfundentes. In fine vero 
potacionis, cum prior, percussa prius quasi in medio ipsius 
potacionis spacio unico ictu mensae campanula, ne scilicet ex 

! audito, MS. 

tunc alicui de foris venienti liceat ingredi ad potandum, 
iterum tercio eandem campanulam mensa percusserit, 
ultra ibidem tunc bibere non licebit, sed mox descendentes 
singuli, versus dextum facta inclinacione, iterum in claustro, 
donec ad collacionem fiat pulsacio, leccionibus suis vacent. 
Si autem fuerit dies cenz, vesperis ut predictum est finitis, et 
suffragiis necessariis quoque in dormitorio expeditis, libris 
ibidemque relictis, intrabunt eodem modo, quo supra dicitur 
de prandio, refectorium, ad cenandum! ; et, cena facta, ibunt 
ad ecclesiam, cum graciis, dicturi ibidem cum conventu, 
inmediate post ipsas gracias, omnibus scilicet predictis diebus 
trium leccionum et infra, “ Placebo” pro defunctis ; quo facto, 
ibunt in dormitorium, de dormitorio, sumptis libris, ad lava- 
torium, inde suis leccionibus, usque dum pulsetur collacio, ut 
ante dicitur, indulturi ^ Ceterum, diebus omnibus xij. 
lectionum simplicium et supra per totum annum, excepta die 
Natalis Domini, quia nullum scilicet in hiis diebus inter 
nocturnos et laudes esse debet secundum regulam intervallum, 
nec eciam in triduo ante Pascha, finitis laudibus et eciam 
* Verba mea," durante videlicet defuncti prelati vel fratris 
monachi trigintali, ipsi novicii in dormitorium precedant 
conventum ad meditandum, ut supra dicitur, vel eciam quies- 
cendum, donec prior mane campanulam dormitorii, juxta 
consideracionem racionis et occupacionis diei instantis, 
pulsaverit, vel tabulam percusserit, sicut in biduo ante 
Pascha; qua audita, si quis tunc in suo quieverit 
lectulo, mox habitu suo vestitus, ad minus pedes, prius- 
quam so/nitum prior terminaverit, habeat extra [fo. 194b. 
lectum ; cunctique tunc, diurnalibus calciati, cultellos suos 
cum pectinibus assumentes et froccos, expeditis necessariis, 
ad lavatorium simul vadant, cetera dicta superius, cum 
ageretur de tribus lectionibus et infra, usque ad horam ibi 
terciam, hic per ordinem usque ad pulsacionem hore prime, 
facturi. Dicta prima, in capitulum sequantur conventum, ut 
supra. A capite tamen Quadragesima usque ad Pascha 
exclusive, omnibus diebus xij. leccionum simplicium, exceptis 
Dominicis, psalmi penitenciales cum letania, sicut supra in 
1 cenam dei, MS. 

tribus leccionibus, dicantur inmediate post primam, quando 
scilicet sermo vel leccio theologiae non fuerit in conventu. De 
capitulo autem vadant in dormitorium, de dormitorio in 
ecclesiam, ad missam scilicet mat[utinalem] vel ad terciam, 
scilicet si dies jejunii fuerit, cum conventu, vel ad eorum 
capitulum, juxta quod magister eisdem significaverit, vel ad 
mixtum. Die tamen Natalis Domini, de capitulo in dormi- 
torium it conventus, ut ad processionem se preparent tunc 
instantem. Post missam vero matutinalem, si dies jejunii 
non fuerit, remaneant in choro, suis ibidem leccionibus in- 
dulturi, donec hora tercia inchoetur. Quando tamen totus 
conventus ad terciam revestitur, tunc, dicta minori missa, eant 
in dormitorium, ubi, dimissis froccis, in suis cucullis descen- 
dentes, lotis prius manibus, redeant sic in chorum, ut se 
revestiant ad horam terciam tunc dicendam, post quam 
inmediate sequatur missa major vel processio, si fuerit 
facienda. In festis autem duodecim leccionum et majoribus 
in diebus jejunii contingentibus, post capitulum inmediate 
dicetur hora tercia; post terciam vero missa minor quz de 
festo erit, si vulgare sit jejunium ; post missam, facto inter- 
vallo, dicatur hora sexta, et subsequenter missa major. In 
Quadragesima vero, diebus omnibus xij. leccionum et supra, 
excepta Dominica, dicta post capitulum hora tercia, dicetur 
missa minor, que scilicet erit de festo; post quam, facto in 
claustro modico intervallo, dicentur simul hora sexta et nona, 
quas tunc inmediate sequetur missa major. Missa autem 
majore dicta, sive dies jejunii fuerit sive prandii et cenz, 
leccioni vacent in claustro, donec signum ad horam sextam, si 
scilicet fuerit dies prandii et cenz, vel ad nonam, si dies 
jejunii fuerit et extra/ Quadragesimam, vel ad [fo. 195. 
vesperas, si in Quadragesima sit, pulsetur. 

Omni autem tempore, dicta post missam majorem hora, 
que scilicet tempori convenit et diei, vadant in dormitorium, 
de dormitorio ad lavatorium, de lavatorio in refectorium, de 
refectorio cum graciis in ecclesiam, de ecclesia in claustrum 
ad oracionem, scilicet * De profundis" De oracione ad lavato- 
rium, ut ante dicitur, simul vadant; de quo, lotis manibus, 
juxta exigenciam temporis, aut in dormitorium ad meridianam 

vadant, ut supra dicitur, vel in claustro suis leccionibus usque 
ad pulsacionem indulgeant vesperarum, vel, si tempus fuerit 
Quadragesime, potacionem expectantes. Si vero non fuerit 
dies jejunii sed cenandi, post sextam statim vadant in dormi- 
torium, sicque ad prandium et cetera faciant, ut superius 
dicitur, usque dum, finiente meridiana, si tamen tempus fuerit 
meridianz, ad nonam appelletur. Si vero dies non fuerit 
meridiana, post prandium, dictis graciis et hora nona qua: 
tunc inmediate post gracias est dicenda, sedeant in claustro 
continue, donec pulsetur ad nonam vel ad vesperas, secundum 
differenciam temporum superdictam. Postea vero usque ad 
collacionem, juxta differencias dierum jejunii vel cenandi, 
facient per omnia, ut supra dicitur, de diebus scilicet trium 
leccionum et infra, excepto quod * Placebo" vel hujusmodi 
pro defunctis non dicitur in conventu.  Appellacione vero 
collacionis audita, duo eorum, ut predicitur, sumptis omnium 
libris, eos in dormitorio juxta locum coexspectacionis eorum, 
ubi scilicet quilibet suum cum venerit resumere possit, 
reponant, aliis eorum sociis capitulum intrantibus interim, et 
ibi ante loca sua in banco inferiori sedentibus ; ubi et ipsi, 
cum redierint, consedeant, exspectantes introitum presidentis, 
cui scilicet assurgent intranti, stantes continue donec ipse 
resederit, quod eciam semper facient intrante capitulum 
presidente, sicque, ipso sedente, cum versus orientem inclina- 
verint, et ipsi in banco superiori resideant. Si vero prelatus 
loci vel aliquis major ipso capitulum, ad tenendam collacionem, 
intraverit, non solum ei assurgant, verum eciam descendentes 
ad terram, dum ante eos transierit, inclinabunt, stantes donec 
in loco suo resederit. Postea, si dies cenandi fuerit, aut 
mandati scilicet Sabatini, vel eciam festum quarte dignitatis 
aut supra, semper inter collacionem, cymbalo ab illo qui post 
presidentem in ordine est prior percusso, mox, nisi lectae 
leccionis clausula terminans/ fuerit suspensiva, [fo. 195b. 
descendant ad terram, et, facta prius inclinacione Deo, scilicet 
versus principalem sedem prelati, in refectorium precedant 
conventum ; ubi eciam, facta inclinacione solita, mox ascen- 
dant ad mensas, super eas, dum conventus intraverit, et donec 
presidens dextum ascenderit, inclinantes. Deinde, benedic- 

cione data super potum, bibant qui indiguerint, et, percussa 
quasi in medio spacio ipsius potacionis mensa campanula, ad 
terminandum scilicet leccionem, et eciam ut supra de primo 
potu dicitur, ne alicui ex tunc de foris venienti liceat ingredi 
ad potandum, ceterisque, ut ibidem dicitur, terminatis, 
descendant, stantes in locis suis singuli ante mensas, donec 
dicto a presidente, stante scilicet in medio ante dextum, “ Ad- 
* jutorium nostrum, in nomine Domini," et responso a conventu 
“Qui fecit celum et terram," inclinent. Quo facto, ad com- 
pletorium in ecclesiam conventum precedant. De mandato 
vero Sabbatino et observanciis pertinentibus ad illud, queratur, 
cum mandato Domini in Cena, infra, distinccione 12. Diebus 
autem omnibus aliis quam proximo supradictis, collacione in - 
capitulo terminata, mox ad completorium in ecclesiam, ut 
dictum est de collacione supra, conventum precedant; ubi 
scilicet ad signum prioris singuli oracionem Dominicam cum 
symbolo apostolorum dicant privatim, et bini * Confiteor," ut 
supra eadem distinctione dicitur, ante laudes scilicet diebus 
trium leccionum et infra. 

Completorio siquidem terminato, et junioribus descendenti- 
bus versus ostium, ad quod conventus scilicet tunc exibit, 
senioribus remanentibus superius, dictaque a singulis incli- 
nando ter oracione Dominica, ut est moris, trahent se novicii 
cum aliis in partem, singuli scilicet stantes ex choro suo, ante 
formulas inclinando, donec prior et seniores conventus, bini et 
bini, in medio procedendo scilicet inclinati, in dormitorium 
eos precesserint ad quietem. Deinde, cum quilibet in dormi- 
torio, processione conventuali qua scilicet intra dormitorii 
ostium semper distinguitur jam disjuncta, ad suum inclina- 
verit lectulum, frocco exutus, aliisque necessariis expeditis ad 
ingressum cubiculi, prius se, postea lectum, rejecto cooper- 
torio, muniat crucis signaculo, et sic super staminam tantum 
cinctus, tergo verso ad lectum suum, habitum usque ad dictam 
staminam utraque manu submovens, lecto insideat, et, se sub 
habitu suo discalcians, suo se lectulo recipiat,/ sicque [fo. 196. 
super staminam cinctus, femoralibus et caligis calciatus, 
reliquo exutus habitu, capite lena! vel sudario capucioque 

1 Altered from eena. 

furrato vel hujusmodi cooperto, sees in lecto reponat ; et sic, 
dicto ymno “Christe, qui lux es,” vel “Te lucis ante 
terminum," “Pater noster, “ Ave Maria," tacite et devote, 
usque ad appellacionem vigiliarum in pace dormiat, si 
voluerit, et quiescat. Sciendum autem quod semper, ex quo 
conventus dormitorium ad dormiendum scilicet ibidem intra- 
verit, mox singuli juxta lectos suos se exuent froccis suis, ex 
tunc nullus ostium dormitorii forinsecum exibit, usque ad 
proximam signi in ecclesia appellacionem vel campanulz in 
dormitorium sonitum, exceptis hiis qui ad dormiendum extra 
in diversis officiis forsitan deputantur, et hiis eciam qui ex 
superveniente infirmitate vel mandato superioris aliter facere 
compelluntur ; nullus eciam de foris veniens intra dormitorium 
infrocatus, sed, quo necessitas traxerit, debet incedere cucul- 
latus. 


De occupactone noviciorum et eciam promocione. 


( cs noviciorum circa hac debet consistere, ut pre- 

cipue regulam suam sciant et ordinem, aut eciam non 
segniter repetant vel reddant qua cordetenus a monachis 
sunt scienda, videlicet regulam sancti Benedicti, psalterium, 
letaniam sanctorum communem, cantica tam ecclesiastica 
quam monastica, ambrosianum, id est ymnarium, omnia 
invitatoria et versus nostri antiphonarii, omnia responsoriola 
et eciam responsoria ejusdem, ad processiones scilicet perti- 
nencia, antiphonas super laudes, tam super psalmos primos 
scilicet quam eciam “ Benedictus," sex eciam communes ferias 
integre, et totum commune sanctorum ; antiphonas eciam, 
lecciones, ac responsoria, qua ad exequias pertinent defunc- 
torum ; qua scilicet in primo triduo professionis eorum 
congruencius reddi poterunt ab eisdem, et, ut vacent melius 
ad predicta, toto probacionis tempore studio non intendant. 
In scriptis tamen edificacionis liceat eos, secundum disposi- 
cionem magistri sui, aliquando, presertim postquam predicta 
reddiderint, occupari. Poterunt autem prelati locorum cum 
personis precipuis et insignius literatis super predictorum vel 
partis eorum reddicione, prout expedire viderint, dispensare, 

ac locum eciam superiorem talibus assignare, maxime si soli 
intraverint et prelatus talem eorum prospexerit esse vitam, 
necnon ad sacros ordines ipsos ante eorum professionem 
precipue si de eorum stabilitate/ vehemens sit [fo. 196b. 
presumpcio, promovere. Cum autem in claustro vel in 
ecclesia leccioni vacaveri[n]t singuli, si commode possit fieri, 
manu sinistra in manica frocci supposita libro suo jacenti 
super genua, dextram manum habebunt detectam, quasi ad 
tenendum seu volvendum librum suum predictum. Item, 
licet secundum statutum Gregorii nulla omnino noviciis, donec 
professi sint, sit administracio, sive eciam officium secundum 
Octobonum legatum aliquatenus committendum, sane tamen! 
permittitur quod ipsi novicii, postquam videlicet per annum 
dimidium laudabiliter in claustro fuerint conversati, ad nutum 
sui magistri vel eciam prioris in ordine seu cantoris, campanis 
in choro si sunt vel juxta pulsare; gradale, tractum, vel 
hujusmodi, revestito scilicet conventu, cantare; candelabra 
eciam vel turibula in necessitate portare ; necnon et fragmenta 
qua supersunt mensa conventus colligere ; et hujusmodi 
modica facere, unde scilicet inordinacionis occasio non possit 
haberi. | Denique noviciorum  observanciis considerandis, 
scilicet ex subsequentibus diligenter et eciam ex premissis, 


magistrorum discrecioni relictis, de professione eorundem 
breviter est dicendum. 


De quibusdam ante professionem noviciorum 
diligenter considerandis. 


IB professione? noviciorum taliter est statutum; videlicet, 

quod nullus ad professionem recipiatur ante annum 
probacionis completum ; nec ultra idem tempus per triduum 
differatur profiteri, nisi forte graviter infirmetur, et tunc, post- 
quam convaluerit, profiteatur continuo vel discedat. Quod si, 
ut predictum est, profiteri renuerit vel non possit, vel si con- 
tagioso morbo et incurabili, corporali scilicet vel spirituali, 


1 cum, MS. 2 Cum professionem, MS. 


10 


15 


25 


30 


35 


422 CONSUETUDINES MONASTER// 


laboret, si gratis exire noluerit, expellatur, nisi forte sit talis 
cum quo de consensu conventus possit misericordius provi- 
deri. Et est hic sciendum quod tali, qui sic expellitur vel 
gratis discedit, precipue si animo relinquendi seculum simpli- 
citer intraverit ordinem, suaderi oportet quod, juxta decre- 
talem “Super eo" extractum de regula, saltem ad religionem 
transeat leviorem. Abbas vero, qui in suo principali monas- 
terio non munitus, aut in prioratu sive cella sibi pleno jure 
subjectis per duos menses a prioribus eorumdem locorum 
munitus, infra predictum tempus novicium profiteri non 
fecerit, videlicet in sua presencia, si possit, vel alterius cujus- 
libet sibi subjecti monachi suo nomine ad hoc/ depu- [fo. 197. 
tati specialiter, si non possit, in pane et aqua, juxta statutum 
Octoboni, omnibus sextis feriis, donec compleverit omissum, 
jejunet, novicio sic ultra annum stante nichilominus habito 
pro professo. Priores vero predicti, qui suos, ut dictum est, 
abbates neglexerint premunire, dictam jejunii penam sustineant 
per quot dies eos fuisse constiterit negligentes. De prioribus 
autem plena jurisdiccione utentibus, et qui professiones sub- 
ditorum monachorum suorum hactenus consueverunt recipere, 
idem quod de abbatibus, et [de] supprioribus cathedralibus 
idem quod supra de prioribus, obsequetur. In cathedralibus 
vero ecclesiis, in quibus ex consuetudine diuturna archiepiscopi 
vel episcopi professiones consueverunt recipere, inpetretur 
quod, si, humiliter premissa trium mensium premunicione, 
infra mensem post annum probacionis completum predicti 
archiepiscopi vel episcopi per se vel per alium, ut dictum est, 
non venerint, prior loci vel ejus vices gerens, sub pena 
suspensionis ipso facto incurrenda, novicium profiteri faciat 
sine mora. Fine ergo anni probacionis instante, licet ante 
probacionis annum completum, non debeat aliquis, secundum 
decretalem “ Non solum" extractum de regula, facto vel verbo 
ad profitendum induci. Quod eciam hic sub pena sus- 
pensionis firmiter statuitur observandum. Excitare tamen 
novicios poterit magister eorum et inducere, scilicet, quod, 
si stare voluerint, petant, ut decet, humiliter et devote 
per se singuli sibi a prelato loci misericorditer professionem 
concedi. 

De hits que bertinent ad diem professionis noviciorum 
et eciam ad duos sequentes. 


(onstituta ergo die noviciis ad profitendum, tali videlicet in 

qua nec sollempnis sit processio in crastino nec eciam 
conventus debeat revestiri, veniant novicii in capitulum ad 
presidentis mandatum, ibidem, ut primo die sua ordinacionis, 
audituri per omnia et facturi; excepto quod, ubi tunc habitus, 
nunc professio monachatus petatur, et quod nunc, inter dura 
eis et aspera predicanda, pena carceris et ceterz satisfacciones 
culparum per ordinem, juxta quod infra distinccione proxima 
capitulo 5! traduntur, eisdem in genere exprimantur, ne forte 
per ignoranciam se possint alias excusare ; et eciam quod in 
fine, cum pro se orare pecierint, dicatur a presidente, ipsis 
interim in terra jacentibus, in hunc modum: “ Dominus 
“ Jesus Christus sic perficiat in vobis quod, pro ejus amore, 
“tam humiliter et tam constanter requiritis, ut Deo cedat et 
" ordini ad gloria[m] et honorem, vobisque et nobis ad 
“ /graciam et salutem eternam." Et, ab omnibus [fo. 197b. 
“ Amen” dicto, surgant ad imperium presidentis et, preter 
officium misse in conventu et ceteris pro eisdem dicendis 
solempniter eo die, ut notatur infra distinccione 12, injungat 
presidens singulis constitutis in sacerdocio unam missam, 
ceteris vij. psalmos penitenciales cum letania pro eisdem ; et 
hoc, sive plures fuerint novicii sive unicus, non mutatur. Hoc 
facto, dicat eciam noviciis quod vadant ad Dominum cum 
magistro; qui, hoc audito, inclinabunt ut alias exeuntes et 
sequentur eos magistri eorum, continuo ducentes eos in cellam 
noviciorum, et ipsos ibidem observanciis suis, ab hora scilicet 
misse benediccionis sua instantis usque in tercium diem 
sequentem, plenius instructuri ; ubi eciam tunc, vel die pocius 
precedente, quilibet in presencia sui magistri propria manu, si 
quomodo sciverit, alioquin ad peticionem suam alius, profes- 
sionem suam de magistri licencia conscribat, qua talis est : 
“Ego N., sacerdos, vel dyaconus, subdyaconus, vel acolitus," 
secundum ordinem scilicet quem habet majorem, * promitto," 


l c, A‘, MS. ; probably for capitulo 5. 

ut infra sequitur. Si vero primam tonsuram tantum 
habuerit, vel omnino nullam, tunc ita: “Ego frater N., 
" conversus, promitto stabilitatem meam et conversionem 
“morum meorum ac obedienciam, secundum regulam sancti 
“ Benedicti, in hoc monasterio, quod est constructum in honore 
* N. sancti, vel sanctorum, coram Deo et sanctis ejus, et in 
“presencia domini archiepiscopi, episcopi, abbatis, vel prioris 
“vel procuratoris N.” 

Benediccio noviciis ad missam majoris altaris celebrandam, 
presente conventu, a prelato loci vel procuratore ipsius, ut 
infra sequitur, inpendatur. Ipsam siquidem missam pre- 
latus, si presens fuerit et comode possit, vel ejusdem 
procurator eo absente, tenetur, si valuerit, celebrare; pre- 
centore cum socio suo ad eandem missam chorum regente. 
Post lectum igitur evangelium misse cantatumque sym- 
bolum, si tamen officium diei hoc exigat, prelato vel 
ejus procuratore, si missam celebraverit, stante ad cornu 
altaris australe vel, si neuter eorum missam celebraverit,! 
altero eorum, qui scilicet benediccionis officium est facturus, 
ad cornu altaris aquilonale accedente solempniter revestito, 
sacerdote autem qui missam celebrat ad cornu altaris 
australe tunc stante, ministrisque altaris solito more astanti- 
bus incipiat cantor psalmum “ Miserere mei, Deus,” sub tono 
minoris psalmodiz, conventu reliquum prosequente usque 
in finem cum “Gloria Patri" Interim autem  novicii, 
con/sueto habitu non mutato, ad nutum magistri [fo. 198. 
precedentis eos, processionaliter, secundum ordinem sicuti 
sunt priores, procedant ad gradum altaris, ubi scilicet 
propter eos tapecia tunc sternentur et cuculle eorum et 
frocci benedicendi ad magistri providenciam collocantur, 
ibique omnes simul per ordinem, prioribus scilicet eorum in 
medio constitutis, in majores venias se prosternant, sic 
continue jacentes prostrati donec, terminato predicto psalmo 
scilicet * Miserere," omnes pariter surgant; et sic, juxta 
quod priores fuerint, successive ad legendam suam pro- 
fessionem distincte et aperte accedant singuli ad altare. 
Quod si aliquis eorum legere omnino nesciat aut non possit, 

magister eorum, novicio stante juxta ipsum  complosis 
manibus tanquam ad orandum, in signum videlicet sui 
consensus, eam legat pro ipso. Lecta professione, singuli 
stando manu propria signum crucis vice sigilli eidem 
subscribant, et eam super altare flexis genibus offerant. Quo 
facto, et singulis ad locum in quo prius se prostraverunt 
reversis, ibidemque stando expectantibus donec ad locum 
suum convenerint, dicant simul, eorum priore incipiente, hunc 
versum, “ Suscipe me," et cetera, sub hoc modo:—Cum 
incipiendo sic dicunt, scilicet * Suscipe me, Domine, secun- 
* dum eloquium tuum, et vivam," petant minorem veniam, et, 
interim facta pausa debita in metro scilicet, surgant simul, 
adjungentes stando, “ Et non confundas me ab expectacione ' 
mea." Inclinent versus altare, punctando in medio hujus 
versus, et in fine sic fa. ve. Quem versum sub eadem voce et 
puncto conventus, stans versis vultibus ad altare, sine 
genufleccione et sine inclinacione repetens, ipsi secundo 
alcius quasi per unam notam iterent, modo per omnia quo 
prius, versum eundem, conventu eciam resumente eundem, ut 
prius; tercio eciam quasi per aliam notam alcius eundem 
versum repetant, ut prius, et conventus similiter. Quarto 
autem adjungant novicii, sub eodem tono et puncto quo 
ultimo, dictum versum, “Gloria Patri, et Filio, et Spiritui 
Sancto," non flectendo -genua sed tantummodo inclinando. 
Quo dicto, ibidem in majorem veniam se prosternant, sic 
prostrati jacentes donec, predictis precibus et ymno “ Veni 
Creator" ac oracionibus ut infra sequitur, ille qui fecerit 
officium ipsos aqua asperserit benedicta ; conventus vero, 
dicto a noviciis, ut supra dicitur, “Gloria Patri,’ addant 
“Sicut erat in principio,’/ et cetera, cum pausa, [fo. 198b. 
puncto et modo quo prius, excepto puncto finali, qui sic fiet 
fa. mi. ve. fa, et postea “Kyrieleyson,” " Christeleyson," 
" Kyrieleyson," puncto directaneo, ut est moris, ponentes se 
super formas vel misericordias, juxta exigenciam diei, donec, 
dictis a prelato vel procuratore, qui fecerit officium, precibus 
scilicet “Et ne nos inducas," “Salvos fac vel salvum 
servos vel servum tuum," * Dominus vobiscum," et hiis tribus 
oracionibus, scilicet “Deus indulgencia pater,” “ Deus, qui 

per coeternum,” “Domine Jesu Christe, qui es via," se 
erigant. Quo facto, idem ymnum “Veni Creator” incipiat, 
conventu devote et solempniter prosequente, et, eodem 


terminato, dicat hanc collectam, “Sancte Spiritus, qui te 


Deum ac Dominum." Qua dicta, aqua aspergat novicios 
benedicta, et tunc mox surgant; et, eisdem stantibus, 
benedicantur cuculle et frocci. Quibus benedictis, accedant 
novicii singillatim, ut sunt priores, ad eum qui facit officium, 
et singuli flexis genibus ante ipsum cum manu utraque 
anterius suberigant cucullas cum froccis; quibus manum 
apponens qui facit officium, quemlibet exuendo propria 
cuculla et frocco, sic dicat, " Exuat te Dominus veterem 
hominem cum! actibus suis"; et, induens eum cuculla et 
frocco prius benedictis, subjungat, * Induat te Dominus 
novum hominem! qui secundum Deum creatus est in justicia 
et sanctitate veritatis" ; ad utrumque audientes respondeant 
fratres “Amen.” Sicque singulis successive eorum, adhuc 
capitibus non opertis, ad locum priorem reversis, cum con- 
venerint, iterum se in majores venias, ut prius, ibidem 
prosternant, jacentes sic donec super eos hzc oracio per- 
dicatur, scilicet * Deus misericors, Deus clemens. Hac ergo 
oracione perdicta, surgant simul et accedant, ut sunt priores, 
unus post alium, ad osculum illius qui fecit officium ; qui, 
pacis osculo prius dato, capucio cuculla prius operiat capita 
singulorum et oculos, sic tamen restricte ut videre valeant 
ad eundem. Dehinc novicii, osculatis ministris altaris et 
suis magistris, ducantur a magistris ad osculandum omnes 
fratres, primo per chorum dextrum, postea per sinistrum ; et 
sic in choro stallis, in quibus ante professionem steterant, 
collocentur, ibidem continue moraturi, repetendo et reddendo 
defunctorum officio vacaturi ; nisi cum ad prandendum, 
cenandum, vel potandum, vel ad capitulum, de quo scilicet, 
cum dicitur “Loquamur de ordine," exeant sicut prius, seu 
[ad] collacionem sive in dormitorium bini et bini pro 
necessitate aut certe omnes pariter cum conventu fuerint 
exituri; capi/taque cooperta continue usque in diem [fo. 199. 
tercium sic habentes, toto quoque habitu sic induti, frocco 


1 eum... hominem, in margin. 

duntaxat excepto, quem tantum cum dormire debuerint 
exuere eis licet, nisi superveniens infirmitas aliter suadeat 
fieri. Unde sciendum quod, si aliqua processio inopinata 
forsitan, dum sic operiuntur novicii, supervenerit, vel eciam 
revestiatur conventus, ipsi novicii in dormitorium interim, vel 
ubi magister providerit, leccionibus suis vacabunt. Hiis 
autem tribus diebus communionem corporis Christi et 
sanguinis, concomitantibus eorum magistris, suscipiant, 
duobus videlicet primis diebus ad missam majorem, et die 
tercio ad privatam, vel pocius ad missa[m] beata Virginis 
a prelato loci vel priore claustri celebrandam, si valuerit, 
ipso die. Cum ergo tercio die ad communionem accesserint, 
ille qui missam celebraverit tribus digitis inferioribus manus 
sinistre, magistris eorum juvantibus, capita singulorum 
successive veniencium discooperiat, et sic eis sacramentum 
communionis! contribuat. Finita missa, intrent claustrum 
simul ad loca sua ubi, dicto prius more solito * De profundis," 
per se singuli ex tunc, ut alii professi, intra claustri limites ire 
possunt, discipline tamen ut prius servata in omnibus 
gravitate, sicut plenius traditur infra, distinccione proxima, 
capitulo 1?.; cetera vero omnia, sicut ante professionem, 
usque dum eodem die in capitulo a presidente dicatur 
“ Loquamur de ordine," prosequentur. 


Quod professt disciplinam novicialem seu regularem 


post factam professionem non negligant. 
‘C= £u cub GCJDEROLeSSÓS nao. ux ade Gs: Xem ix hen 
EA iur" d in capitulo die tercio profes- 
sio[nis] ... 

1 communionem, MS. * The lower part of leaf 199 is mutilated. 

nostri non fu.. 
Coniravenisniós 


/tantum in pane et aqua jejunent Officia vero, ad [fo. 199b. 
qua ipsi noviter jam professi, eodem predicto tercio die, ve 
in reliquum, ut alii professi, juxta quod eis congruit, asscri- 
buntur in tabula, seu aliter cursorie ipsis proveniunt, ac alia 
omnia in specie et in genere sibi injuncta regulariter, quatenus 
a superioribus eisdem permittitur, hilariter ac certatim, juxta 
regulam, propter sanctum servicium quod voverunt, satagant 
adimplere; nullatenus sese a noviciali disciplina laxantes, 
nisi quatenus regularis obediencia eos duxerit in hujus[modi], 
seu necessitas traxerit inportuna; regulam quoque sancti 
patris nostri Benedicti, statuta superiorum, precipue capituli 
nostri generalis observancias eciam juxta eadem traditas, 
morum conversionem, obedienciam, et cetera qua voverunt 
seu sub disciplina noviciali didicerunt, diligencius studeant 
observare ; non quidem fatue pravorum exemplo post 
professionem emissam plus solito se laxantes, cum ex tunc 
ad ordinis rigorem et disciplinam ex voto arcius sint astricti, 
meliusque sit eis viam Dei non agnoscere, quam post agnitam 
retroire. Ut autem ipsi noviter jam professi informentur eo 
melius in predictis, ac officia seu ministeria aliaque diversa 
eis incumbencia tunc addiscant, magistri eorum duo vel unus, 
ut loci prelatus viderit expedire, per annum unum post pro- 
fessionem eorum ad minus, hora parlamenti in claustro vel 
extra claustrum ... it... scolam teneat sicut ante 
IPSOS, Sl" xum zu" spose ahu AEE Sead: die cee ate. qud soli 
os 

personis tamen precipuis prelatis locorum, quatenus viderint 
expedire, racionabiliter in predictis permittitur dispensare. 


Ne per seculares, precipue mulieres, intus vel extra 


quies fratrum impediatur aut ordinis honestas 
ledatur. | 


Ut! fratres nostri, precipue in conventu, Deo et ordini, 
juxta suam professionem, liberius et quiecius valeant famulari, 
statuitur quod prelati occasiones hiis contrarias omnes tollant, 
juxta statutum domini Gregorii ix. sollicite providentes 
quod claustri, chori, et vestiarii custodiae certis committantur 
personis, vel quod ostia predictorum locorum, ubi scilicet 
poterit commode fieri saltem presente ibi conventu, firmentur, 
ita quod nullis temporibus sive locis, maxime durante capitulo 
seu parlamento in claustro vel locione pedum conventus, per 
accessum secularium vel occursum quies fratrum inpediatur 
vel ordinis ledatur honestas. Nec secularis quispiam infirmis 
fratribus in infirmitorio se inmisceat, nec cum eis, sine licencia 
superioris existentis in monasterio, comedat, medicis duntaxat 
exceptis et servientibus ad eorum curam et custodiam 
deputatis. Infirmi ministris communibus sint contenti, nisi 
quibus, exigentibus meritis, major debetur reverencia, seu 
quibus, necessitate urgente, per loci prelatum vel infirmarium 
specialis serviens assignatur; hoc semper observato, quod 
nullus ad pernoctandum in infirmitorio vel eciam ministran- 
dum infirmis fratribus admittatur, nisi prius de fidelitate et 
secretis fratrum non revelandis prestiterit sacramentum. Hoc 
idem de conversantibus infra septa monasterii observetur, et 
eciam extra in maneriis, quatenus videbitur? 

Dormitorium vero, refectorium ... 
nullus secularis, eciam... 
monacho, ingrediatur ... 
interiorem curiam mo ... 
ditorum, administrandum per 
salva consideracione, circa ... 


1 Er, MS. 2 The lower part of leaf 200 is mutilated. 

trum parentes, ex discr 

Infirmitorium tamen d 

prelatorum fuerint, sive 

reginis, comitiss[is] E 

scilicet/ si peterent, sine gravi ofensa yel scandalo [fo. 208b. 
ingressus non posset negari. Nulli vero monacho, sine 
licencia superioris qui domi fuerit petita et optenta, liceat cum 
muliere aliqua habere colloquium, nec mulierem unquam 
aliquam osculari vel tangere, vel super aliquam aspectum 
figere, vel ridere, nec aliquam egrotantem in lectulo decum- 
bentem personaliter visitare, nec ab aliqua sic ullatenus 
visitari. Qui vero ex deliberacione venerit contra aliquod hic 
ultimo predictorum, uno die pro singulis transgressionibus in 
pane tantum jejunet et aqua. Quoad honestum tamen collo- 
quium, in loco scilicet ad hoc specialiter deputato, ac 
propriarum matrum egrotancium, poterit loci prelatus, vel qui 
major domi prefuerit, fratribus licenciam indulgere, cum 
viderint expedire. 


IN[Stencum quod generaliter per totum annum officium ad 

horas, tam diei quam noctis, faciendum est de tempore 
vel de sanctis; et hoc quidem aliquando solempniter, 
aliquando simpliciter. Solempniter autem, ut in festis primae 
dignitatis, secundae dignitatis, tercie dignitatis, quartae digni- 
tatis, quintae dignitatis, sextae dignitatis, septimae dignitatis, 
et octave dignitatis. Festa prima dignitatis sunt: Nathale 
Domini; festivitas sancti Benedicti; et Annunciacio Dominica, 
quando in Pascha celebratur ; Pascha; Pentecostes ; festum 
sanctz Trinitatis ; Assumpcio sancte Mariæ ; festivitas Om- 
nium Sanctorum ; et festivitates patronorum, reliquiarum, et 
dedicacionis ecclesia. 

Festa secunda digni[tatis] sunt festum sancti Benedicti; 
et Annunciacio Dominica, quando ante [Pascha celebratur ; 
et Ascencio] Domini. 

Festa tercie [dignitatis sunt: festum sancti Johann is, 


ewangeliste ; Epipha[nia; Purificacio sanctae Mariæ ;] Nativi- 
tas sancti Johannis [baptista ;] ............ Nativitas sancta 
Marise ;............ 

[Festa quarte] dignitatis sunt: festum [sancti Stephani, 
protomartyris; festum sancti] Thome, archiepiscopi [et mar- 
tyris; festum sancti Gregor]ii ; duo dies primi [post festum 
Dominice Resurrectio]nis ; festum apostolorum [Philippi et 
Jacobi; Invencio sanctae Cru]cis; festum sancti [Augustini ; 
duo die proxime seque ]ntes diem Pentecostes; festum/ [fo. 201. 
sancte Marie Magdalene ; festum sancti Jacobi, apostoli; ad 
vincula sancti Petri; festum sancti Laurencii, martyris; festum 
sancti Bartholomei, apostoli ; Exaltacio sanctae Crucis ; festum 
sancti Mathei, apostoli et ewangelistz ; festum apostolorum 
Symonis et Judz; festum sancti Martini, episcopi; oblacio 
sancte Marie, xj. kal Decembris; festum sancti Andrez, 
apostoli; festum sancti Nicholai, episcopi ; Concepcio sancta 
Mariæ, scilicet vj. idus Decembris ; festum sancti Thome, 
apostoli In quibus omnibus festivitatibus supradictis semper 
missa de festo, conventu vestito in capis, ubi scilicet haberi 
poterunt, congrue celebretur. Excipiuntur tamen festivitates 
predicte, qua scilicet contingunt a capite jejunii usque ad 
Pascha, et eciam Purificacionis quocumque tempore acciderit, 
qua omnes in albis tantum solempnioribus tamen celebrantur. 
In festis vero infra sequentibus, usque ad festum octave 
dignitatis exclusive, et in Cena Domini, necnon et in duabus 
vigiliis scilicet Pascha et Pentecostes, misse de festis, 
conventu vestito in albis, ubi haberi poterunt, eciam congrue 
celebrentur. 

Festa quintae dignitatis sunt: festum Innocencium, et 
octabe omnium festorum principalium octabas habencium, 
exceptis octabis Natalis Domini et Resurreccionis Domini, 
quz inter festa quasi secunda dignitatis computantur. 

Festa sexta dignitatis sunt: Conversio sancti Pauli; 
Cathedra sancti Petri; festum sancti Mathie, apostoli; 
Dominica palmarum ; feria quarta in ebdomada Paschae et 
Pentecostes; festum sancti Marchi, ewangeliste; festum 
sancti Barnabae, apostoli; Dominica infra octavas Assump- 
cionis; festum sancti Augustini, doctoris ; Decollacio sancti 
Johannis, baptiste ; festum sancti Luce, ewangeliste. 

Festa septima dignitatis sunt haec: festum sancti Vincencii, 
martyris; festum sancti Johannis ante portam Latinam ; 


10 


15 


25 


30 


35 


432 CONSUETUDINES MONASTERII 


festum sancti Dunstani, archiepiscopi ; festum sancti Albani, 
martiris; Commemoracio sancti Pauli; Ordinacio sancti 
Gregorii, papae; Translacio sancti Edwardi, regis; festum 
sancti Edmundi, regis et martiris; festum sancte Katerine, 
virginis et martiris. 

Festa octave dignitatis sunt quatuor (szc) hee Dominice, 
videlicet prima Septuagesima, et prima Quadragesima, et 
prima Adventus. 

In istis duobus scilicet festis octavae dignitatis et aliis 
inferioribus, omnibus ministris altaris revestitis tantum 
secundum quod infra dicetur hac distinccione, capitulo xiiij.°, 
misse celebrentur de ipsis. Simpliciter vero est officium 
faciendum quando xij. sim/plices lecciones aut tres [fo. 201b. 
vel unica tantum pro tempore facienda occurrunt. Duodecim 
autem simplices lecciones fiunt aliquando de tempore, ut per 
omnes Dominicas vacantes per annum, exceptis predictis 
quatuor Dominicis, qua dicuntur seu fiunt quasi in albis, 
excepta eciam Dominica palmarum, Pascha, Pentecostes, et 
sanctz Trinitatis. Aliquando eciam fiunt xij. lecciones de 
festis sanctorum, ut sunt: festa sancti Petri, abbatis; sancti 
Silvestri, pape; sancti Adriani, abbatis; sancti Mauri, 
abbatis; sanctorum Fabiani et Sebastiani; sancta Agnetis, 


virginis; sancti Laurencii, archiepiscopi, qui convertit 


Scociam; sancte Agathae, virginis; sancte Scolastice, 
virginis; sancti Cuthberti, episcopi; sancti Ambrosii, epis- 
copi; sancti Elphegi, archiepiscopi et martyris; sancta 
Etheldrithe, virginis; sancti Swithuni, episcopi; Translacio 
sancti Thomæ, martyris ; sanctae. Mildrethe, virginis; sanctae 
Margaretz, virginis et martyris; Invencio sancti Stephani ; 
festum sancti Bernardi, abbatis ; festum sancti Egidii, abbatis ; 
sancti Bertini, abbatis;  Translacio sancti Augustini, 
Anglorum apostoli, sociorumque ejus, scilicet xj. confessorum 
monachorum ; item, sancti Theodori, archiepiscopi; sancti 
Mauricii sociorumque ejus; sanctorum Cosma et Damiani; 
Jeronimi, presbyteri; sancti Dyonisii sociorumque ejus; 
sancti Leonardi, confessoris ; sancti Edmundi, archiepiscopi 
et confessoris; sanctae Cecilie, virginis et martyris; sancti 
Clementis, pape ; sancte Lucie, virginis. Aliquando vero 

fiunt xij lecciones de octabis sanctorum, ut in octabis 
Epiphanie, Asscencionis Domini, sancti Johannis baptiste, 
apostolorum Petri et Pauli, sancti Laurencii, Nativitas 
beate Mariæ, sancti Martini, et in Dominicis qua eveniunt 
infra eorum octavas, si vacaverint. Tres vero lecciones fiunt 
eciam aliquando de tempore, ut in feriis quibus de tempore 
agitur, scilicet a kalendis Novembris usque ad Pascha; 
aliquando de sanctis, et hoc aliquando cum regimine chori, 
ut in Commemoracione beate Virginis et patronorum sive 
reliquiarum, et in ultima die octavarum sanctorum Stephani, 
prothomartyris, Johannis ewangelistz, et sanctorum Inno- 
cencium; et in vigiliis omnium festorum primz dignitatis 
et quasi octabas habencium ; et in feriis et infra octabas 
earundem. Infra octabas vero omnium festorum aliorum 
octabas habencium per totum annum fit servicium trium 
leccionum simpliciter, sine regimine chori; ac eciam de sancto 
Felice in pincis; de sancto Marcello, papa et martire; de 
sancto Antonio, abbate; de sancta Prisca, virgine et 
martire ; de sancta Emerenciana, virgine et martire . 


S. AUG. CANT. 2F 


LONDON: 
HARRISON AND SONS, PRINTERS IN ORDINARY TO HIS MAJESTY, 
ST. MARTIN'S LANE. 


HENRY BRADSHAW SOCIETY, 


FOR EDITING RARE LITURGICAL TEXTS. 


PRESIDENT. 


THE BISHOP OF SALISBURY. 


VICE-PRESIDENTS. 
The Bishop of Edinburgh. 
The Bishop of Bristol. 
The Dean of Carlisle. 
Rev. F. Procter, M.A. 
Monsieur Léopold Delisle. 
The Lord Aldenham, F.S.A. 
Whitley Stokes, Esq., C.S.I., C.LE., D.C.L., F.S.A. 
Sir Edward M. Thompson, K.C.B., LL.D., D.C.L., V.P.S.A. 
G. F. Warner, Esq., M.A., F.S.A. 
Sir Thomas Brooke, Bart., F.S.A. 


MEMBERS OF COUNCIL. 
Dr. J. Wickham Legg, F.R.C.P., F.S.A., Chairman. 
Rev. E. S. Dewick, M.A., F.S.A., Hon. Treasurer. 
Rev. H. A. Wilson, M.A., Hon. Secretary. 
Very Rev. John H. Bernard, D.D. 
W. J. Birkbeck, Esq., M.A., F.S.A. 
Rev. W. C. Bishop, M.A. 
Rev. F. E. Brightman, M.A. 
Rev. Walter Howard Frere, M.A. 
W. H. St. John Hope, Esq., M.A. 
F. Jenkinson, Esq., M.A. 
F. Madan, Esq., M.A., F.S.A. 
J. T. Micklethwaite, Esq., F.S.A. 
A. W. Pollard, Esq., M.A. 
Rev. F. E. Warren, B.D., F.S.A. 
Rev. Christopher Wordsworth, M.A. 


HONORARY AUDITORS. 
Rev. Edgar Hoskins, M.A. 
Leland L. Duncan, Esq., F.S.A. 


1891. Lr 


III. 


1892. II. 
IV. 
1395. V. 
VI. 
1894. VII. 
VIII. 
1595. IX. 
X 


List of Works already issued. 


MISSALE AD USUM ECCLESIE WESTMONASTERIENSIS. 


fasc. i. Edited by Dr. J. WickHAM LEGG, F.S.A.  8vo. 
[Dec. 1891.] 


THE MARTILOGE, 1526. Edited by the Rev. F. PROCTER, 
M.A., and the Rev. E. S. DEwick, M.A., F.S.A.  8vo. 
[May, 1893.] 


THE MANNER OF THE CORONATION OF KING CHARLES 


THE FIRST, 1626. Edited by the Rev. CHR. WORDSWORTH, 
M.A. gvo. [Dec. 1892.] 


THE BANGOR ANTIPHONARIUM. Edited by the Rev. 
F. E. WannEN, B.D., F.S.A. Part I. containing complete 
facsimile in collotype, with historical and paleographical 
introduction. 4to. [Aug. 1893.] 


MISSALE AD USUM ECCLESI/E WESTMONASTERIENSIS, 
fasc. ii. Edited by Dr. J. WickHAM LEkcc, F.S.A. 8vo. 
[Aug. 1893.] 


OFFICIUM ECCLESIASTICUM ABBATUM SECUNDUM USUM 


EVESHAMENSIS MONASTERII. Edited by the Rev. 
H. A. WiLsoN, M.A. 8vo. [Aug. 1833.] 


TRACTS OF CLEMENT MAYDESTONE, vız. 
DEFENSORIUM DIRECTORII and CREDE Mici. Edited by the 
Rev. CHR. WORDSWORTH, M.A. 8vo. [Oct. 1894. ] 


THE WINCHESTER TROPER. Edited by the Rev. W. 
HowaRD FRERE, M.A. 8vo. [Nov. 1894. | 


THE MARTYROLOGY OF GORMAN. Edited by WHITLEY 
STOKES, D.C.L., Foreign Associate of the Institute of 
France. 8vo. [July, 1895.] 


. THE BANGOR ANTIPHONARIUM, Part II. containing an 


amended text with liturgical introduction, and an appendix 
containing an edition of Harleian MS. 7653. Edited by the 
Rev. F. E. WannEN, B.D., F.S.A. 4to. [Nov. 1895. ] 


3 


1896. XI. THE MISSAL OF ROBERT OF JUMIEGES, BISHOP OF LONDON, 
A.D. 1044-1051, AND ARCHBISHOP OF CANTERBURY IN A.D 
1051. Edited from a MS. in the Public Library at Rouen, 
by the Rev. H. A. Witson, M.A. 8vo. [July, 1896. ] 


XII. MISSALE AD USUM ECCLESIE WESTMONASTERIENSIS, 
fasc. iii. Containing an appendix giving certain Offices from 
Westminster MSS. in the Bodlejan Library and the British 
Museum, together with full indices, notes, and a liturgical 
introduction. Edited by Dr. J. WickHaAM Lecce, F.S.A. 8vo. 

[Nov. 1897.) 


1897. XIII. THE IRISH LIBER HYMNORUM. Edited from MSS. in the 
Libraries of Trinity College, and the Franciscan Convent 
at Dublin by the Rev. Jonn H. BERNARD, D.D., and 
ROBERT ATKINSON, LL.D. Vol. I. Text and Glossary. 

XIV. . Vol. II., Notes and Translations of the Irish Prefaces and 
Hymns. 8vo. [July, 1898.] 


1898. XV. THE ROSSLYN MISSAL. An Irish manuscript in the Advo- 
cates’ Library, Edinburgh. Edited by the Rev. H. J. 
LawLon, D.D. 8vo. [April, 1899.] 


XVI. THE CORONATION BOOK OF CHARLES V. OF FRANCE. 
With reproductions in collotype of all the miniatures which 
illustrate the ceremony, and facsimiles of seven of them in 
gold and colours. Edited by the Rev. E. S. DEwick, M.A., 
F.S.A. Ato. [Dec. 1899.] 


1899. XVII. MISSALE ROMANUM, Milan, 1474. (The first printed 
edition of the Roman Missal.) Edited by the Rev. ROBERT 
LIPPE, LL.D. Vol. I. Text. 8vo. [Oct. 1899.] 


XVIII. THE PROCESSIONAL OF THE NUNS OF ST. MARY AT 
CHESTER. With English rubrics. Edited by Dr. J. Wick- 
HAM LEGG, F.S.A. 8vo. [Oct. 1899.] 


1900. XIX. THREE CORONATION ORDERS: (r. The Coronation 
Order of William III. and Mary II. (2. An Anglo- 
French version of the English Coronation Order. (3.) 
Consecration of the Anglo-Saxon King. Edited by Dr. J. 
WickHaM LEcG, F.S.A. 8vo. [Feb. 19or.] 


XX. CLEMENT MAYDESTONES DIRECTORIUM SACERDOTUM. 
Edited by (the late) Rev. Canon Cooke, M.A., and the Rev. 
CHRISTOPHER WORDSWORTH, M.A. Voll.  8vo. 

[Feb. 1901.] 


4 


IQ9OI. XXI. FACSIMILES OF HORÆ B.M.V., reproduced in collotype from 
English MSS. of the 11th Century. Edited by the Rev. 
E. S. Dewick, M.A., F.S.A. 4to. [Jan. 1902.] 


XXII. CLEMENT MAYDESTONE S DIRECTORIUM SACERDOTUM, 
Edited by (the late) Rev. Canon Cooke, M.A., and the 

Rev. CHRISTOPHER WORDSWORTH, M.A. Vol. II. 8vo. 
[March, 1902.] 


I902. XXIII. CUSTOMARY OF THE BENEDICTINE MONASTERIES OF 
ST. AUGUSTINE, CANTERBURY, AND ST. PETER, 
WESTMINSTER. Edited by Sir Epwarp MAUNDE 
Tuompson, K.C.B., LL.D., D.C.L., V.P.S.A. Vol. I. 


Containing text of Cottonian MS. Faustina C. xii. 8vo. 
[October, 1902.] 


The following Works are in preparation : 


THE BENEDICTIONAL OF ROBERT OF JUMIEGES. Edited by the 
Rev. H. A. Witson, M.A. [In the Press.] 


A MISCELLANEOUS VOLUME OF TRACTS ON THE MASS. Edited by 
Dr. J. WickHaM Lecco, F.S.A. Containing :— 

Ordinarium Misse Sarum. From an early 14th Century Missal 
formerly in the possession of the late Mr. WILLIAM MORRIS, 
F.S.A. 

Langforde’s Meditatyons for Goostly Exercyse in the tyme of the 
Masse. (Bodleian MS., Wood 17.) 

Alphabetum seu Instructio Sacerdotum. (Bodleian, Douce 14.) 
Collated with four other editions. 

Dominican Directions for High Mass. From a 13th Century MS. 
(Brit. Mus. Add. 23,935.) With an Appendix on Low Mass 
from a Dominican Missal printed at Lubeck in 1502. 

Ordo Missæ of John Burchard, Rome 1502, collated with a shorter 
recension from a Roman Missal of 1501. 


And other pieces. [In the Press. ] 


CUSTOMARY OF THE BENEDICTINE MONASTERIES OF ST. AUGUS- 
TINE, CANTERBURY, AND ST. PETER, WESTMINSTER. Edited 
by Sir Epwarp MauNDE THompson, K.C.B., LL.D., D.C.L., V.P.S.A. 
Vol. II. Containing text of the Cottonian MS. Otho C. xi. and Gonville 
and Caius College MS. 211. 8vo. [In the Press.] 


THE HEREFORD BREVIARY. Edited by the Rev. W. HOWARD 
Frere, M.A., and Lancton E. G. Brown, sub-Librarian of the 
Hereford Chapter Library.  8vo. [In the Press.] 


> —— 
D Senes i 


5 


THE LITURGY OF ST. JAMES. Edited by the Rev. F. E. BRIGHT- 
MAN, M.A. 


MISSALE ROMANUM, Milan, 1474. Edited by the Rev. ROBERT LIPPE, 
LL.D. Vol. II. Supplement and Indices. 


FACSIMILES OF EARLY MSS. OF THE CREEDS, including an early 


copy of Quicunque vult, from an Irish MS, in the Ambrosian Library at 
Milan (O. 212, sup.). Edited by the Rev. A. E. Burn, M.A. 4to. 


THE CLERK'S COMPANION TO THE FIRST PRAYER BOOK OF 


EDWARD VI. From the unique copy in the British Museum. Edited 
by Dr. J. WicKHAM Leco, F.S.A. 


THE PONTIFICAL IN THE LIBRARY OF MAGDALEN COLLEGE, 
OXFORD (MS. 226) an English manuscript of the twelfth century. 
Edited by the Rev. H. A. Witson, M.A. 


THE LEOFRIC COLLECTARE, an English manuscript of the eleventh 
century (Harl. MS. 2961.) Edited by the Rev. E. S. Dewick, M.A., 
F.S.A. 


THE SECOND RECENSION OF QUIGNON'S BREVIARY. Edited by 
Dr. J. WickHaM LEGG, F.S.A. 


CRANMER'S EARLY PROJECTS FOR REFORM OF THE DIVINE 
SERVICE. A complete Edition of British Museum MS. Royal 7 B. iv. 
Edited by Dr. J. WickHAM Leco, F.S.A. 


THE MARTYROLOGY OF «ENGUS THE CULDEE, Edited with a 
collation of the MSS., by WHITLEY SToKEs, D.C.L., Foreign Associate 
of the Institute of France. 


PONTIFICALE LANALETENSE. An English MS. ot the roth Century, 
now in the Public Library at Rouen. Edited by LEoPoLp G. WICKHAM 
Lecco, B.A. 


THE COLBERTINE BREVIARY. Edited by F. C. EE Es. 


TIIE BRIGITTINE BREVIARY OF THE NUNS OF SION, with English 
rubrics. From a MS. at Magdalene College, Cambridge. 


THE MONASTIC BREVIARY OF THE CHURCH OF DURHAM. (Harl. 
MS. 4664.) 


October, 1902. 


*,* Persons wishing to join the Society are requested to communicate with 
the Hon. Secretary, the Rev. H. A. Witson, Magdalen College, 
Oxford; or with the Hon. Treasurer, the Rev. E. S. DEwick, 26, 
Oxford Square, Hyde Park, London, W. 


The books are issued to members in return for an annual subscription 
of one guinea, payable at the beginning of each year. 


HARRISON & SoNs, Printers in Ordinary to His Majesty, St. Martin's Lane, W.C. 


A 


Digitized by Google 


RETURN CIRCULATION DEPARIMENT — 
TO» 202 Main Library 642-3405 > 


LOAN PERIOD 1 [2 3 


LIBRARY USES 


This book is due before closing time on the last dote stamped below 


DUE AS STAMPED BELOW 


— —À — — 


« CIRCULATION. DEPT. 


UNIVERSITY OF CALIFORNIA, BERKELEY 
FORM NO. DD6A, 20m, 12/80 BERKELEY. CA 94720 


$5 


